
Skiriu Mary 


Vidutinis pilietis, net ir pasiekęs aukštą rangą bei pripažinimą savo 
profesijoje, sprendimus, lemiančius visuomenės, kuriai jis priklauso, 
gyvenimą, būna linkęs laikyti lemties sfera, kuriai jis neturi įtakos - 
kaip Romos valdiniai visame pasaulyje Romos imperijos laikais: 
toks elgesys palankus religijos atgimimui, bet nepalankus gyvosios 
demokratijos išlaikymui. 


PAuL TiLLICH 
Religijos ateitis 


Mes mylim kūną, trykštantį jėga. 
Ir slogųjį lavono kvapą... 

Ar mes kalti, jei milžino ranka 
Sutriuškins jums skeletą trapų? 


ALEKSANDR BLoK 
Skitai* 


* Vertė Algimantas Baltakis (Aleksandras Blokas. Lakštingalų sodas. V.: Vaga, 1980. 
P. 232-233). 


1. Sveiki atvykę į Iarboksą 


— Kaip tau pasirodė naujoji pora? 

Hanemos - Pytas ir Andžela - rengėsi gulti. Jų miegamasis bu- 
vo kolonijinio stiliaus kambarys žemom lubom, jo mediniai pa- 
viršiai nudažyti balsvai, tas atspalvis paprastai vadinamas kiauši- 
nio lukšto spalva. Į šaltus langus spaudėsi pavasario vidurnaktis. 

— Ai, - numykė Andžela, - jauni tokie. 

Ji buvo šviesaus gymio, švelnių bruožų rudaplaukė moteris, 
trisdešimt ketverių, stambėjančiomis šlaunimis ir liemeniu, bet 
lieknomis ir tvirtomis mergaitės kulkšnimis ir nedrąsiais, tirian- 
čiais mergaitės judesiais, tarsi erdvėje būtų prikabinėta trukdan- 
čių audinių. Amžius palietė tik suminkštėjusią jos žandikaulio 
liniją ir plaštakas - jų gyslotą viršų ir nuraudusius pirštų galus. 

— Kokio gi jaunumo? 

— Ai, nežinau. Jis trisdešimtmetis keturiasdešimtmečio povy- 
zos. Ji jaunesnė. Dvidešimt aštuonerių? Devynerių? Ketini su- 
rašyti gyventojus"? 

Jis nenoriai nusijuokė. Pytas buvo rusvaplaukis, stamantraus 
kūno - ne aukštesnis už Andželą, bet stamantresnis. Pro jo pa- 
veldėtus plokštokus olandiškus bruožus iš vidaus švietėsi kažkas 
įgyta amerikietiška — kaltas komiškas godulys, bežodis klausi- 
mas. Vangus jo žmonos polinkis į staigmenas, drovus žvalumas, 
radęsis iš aristokratiškos savitvardos, vis dar žavėjo jį. Save jis 
laikė stačioku, 0 ją subtilia - tokia dailia ir subtilia, kad kiekvie- 
nas jos gestas atrodė skaidriai smelktelėtas jam nepasiekiamo 
gracingumo ir dorybingumo. Kai jiedu susipažino, Andžela Ha- 

milton buvo jauna moteris, jau išgyvenusi pirmąją jaunystę, vos 
priblėsusio spindesio, turėjo meilų įprotį lėtai nusukti žvilgsnį, 
iš šono apnuogindama kaklą, - nepaaiškinamai išsitausojusi gra- 
žuolė, žaidžianti mokytoją ir gyvenanti su tėvais Nans Bėjuje. 
Jis darbavosi jos tėvui, kartu su kariuomenės draugu statė per- 
golę vandenyno ir didžiulio šokolado tamsumo akmens fone, 
kuris truputį iš kito kampo priminė moters profilį ir mantilijos 
klostes, — tai buvo vienas pirmųjų jųdviejų darbų. Ten buvo uo- 
la, plati žalia veja ir plokščiai it stalai apkarpyti krūmai. Name 
buvo daug laikrodžių - švytuoklinių ir jūrinių, apdailintų bron- 
za ar juodu laku, įmantrių laikrodžių sidabriniuose korpusuose, 
su keturiais rutuliais vietoj švytuoklės. Jųdviejų piršlybos praėjo 
ir buvo užmirštos - nelyginant kerai arba klaida. Laikas patrako. 
Visi laikrodžiai suskubo tiksėti, skubiai ginė juodu per dvejones, 
apsukui apie aštrius kampus ir apvalainas riešutmedžio laiptų ko- 
lonas. Jos tėvas - protingai besišypsantis vyriškis užsakytiniu pil- 
ku kostiumu —- nesiryžo prieštarauti. Ji buvo iš tokių dukterų, 
kurios tiek privilegijuotos, kad teises į jas gali reikšti tik senmer- 
gystė. Vaisingumas bet kokia kaina. Savo žentui jis pamėtėdavo 
verslo užsakymų. Pirmasis Hanemų vaikas — duktė - gimė pra- 
ėjus devyniems mėnesiams po vestuvių nakties. Devynerius me- 
tus išgyvenęs su Andžela, Pytas dar tebejautė aukštesniąją galią, 
siekiančią per ją pasitelkti jį. Jis pasakė tarsi gindamasis: 

— Man tiesiog įdomu, koks jų etapas. Jis atrodė gana jaudrus 
ir užsisklendęs. 

— Tikiesi, kad mūsų etapas? 

Jos šaltas aukštas tonas, nuskambėjęs tą akimirką, kai jis tikė- 
jo, kad jųdviejų imtymumas šiame gerai apšviestame saugiame 
kambaryje, apgaubtame balandžio tamsos, telkia virpulingą jė- 
gą, kurios pakaks išsviesti juos virš jų susivaržymų, supykdė jį. 

— Tikrai taip. Septintajame palaimos rate. 

— Jame mes esame? - Jos balse lyg ir skambtelėjo noras pati- 
kėti. 

Jie abu stovėjo priešais spintų duris, abipus nenaudojamo ži- 
dinio, įrėminto pušimi ir tinku, nudažytu žydrai. Jie gyveno dai- 
liame aštuoniolikto amžiaus ūkininko name su aštuoniais kam- 
bariais. Jiems taip pat priklausė svirnas, nemažas kvadratinis kie- 
mas ir aukšta alyvų gyvatvorė. Ankstesnieji savininkai, turėję sū- 
nus paauglius, prie svirno šono pritaisė krepšinio lanką ir išas- 
faltavo nedidukę aikštelę. Kitame jų dviejų akrų kampe stūkso- 
jo miško arka, susisiekianti su gretimu sodu. Toliau buvo pieni- 
ninkystės ūkis. Pavažiavus septynias mylias keliu, kurio čia šiaip 
nesijautė, plytėjo Nans Bėjaus miestelis, o dar už dvidešimties 
mylių į šiaurę - Bostonas. Pytas iš profesijos buvo statybininkas, 
įsimylėjęs patogius stačių kampų daiktus, todėl jis pamėgo šį na- 
mą, jo žemus stačiakampius kambarius, grindjuostes ir ranka 
išdrožtus bei išraitytus krėslų ranktūrius, plonas vidlotes languo- 
se, kurių senesnieji stiklai buvo nusėti pailgomis pūslelėmis ir 
spindėjo šviesiai violetiniu atspalviu, nuzulintas židinių laitų ply- 
tas lyg prieangius, vedančius į suodiną kylančią laiko šerdį, palė- 
pę, kurią jis išklojo sidabrišku izoliaciniu popieriumi, tad ji da- 
bar atrodė kaip skliautinė brangakmenių skrynelė arba Aladino 
ola, tvirtą, neseniai išbetonuotą rūsį, kuriame prieš penkerius 
metus jiems įsikėlus buvo tik plūktinė asla. Jis pamėgo tai, kaip 
šis namas visais metų laikais įsileidžia citrininius šlakuotus sau- 
lės romboidus, kurių lėta slinktis per dieną suka jį kaip lankstu 
plaukiančio laivo kajutę. Pytui buvo mieli visi namai, visi uždari 
daiktai, bet jo kuklią olandišką pajautą, kiek pasaulio jam leisti- 
na atsirėžti ir turėti, idealiai tenkino šis plokščias sklypas už dviejų 
šimtų pėdų nuo kelio, už mylios nuo miestelio centro, už ketu- 
rių mylių nuo jūros. 

Andžela - Niu Bedfordo pirataujančių banginių medžiotojų 
kapitonų palikuonė - norėjo namo su vaizdu į Atlantą. Ji liūdė- 
jo, kai naujoji miestelio pora, Vitmenai, per agentūrą „Gala- 
cheris ir Hanema“ („Nekilnojamasis turtas ir sutartys“) nusipir- 
ko jos geidžiamą namą - senąjį Robinsonų būstą, greitomis su- 

ręstą vasarnamį, kurį reikia kapitaliai remontuoti. Iš jo vėrėsi 
platus druskingųjų pelkių vaizdas, o vėjas kiaurai smelkėsi per 
visas izoliacijas. Praėjusią Žiemą ji ir Pytas ten lankėsi keletą kar- 
tų. Vienaukštė troba buvo pastatyta apie 1900 metus. Trečiojo 
dešimtmečio pradžioje ją iškėlė ant stulpų ir po apačia pastatė 
pirmą aukštą su ilga, tinkleliais apsaugota veranda, užtemdan- 
čia svetainę. Paskui naujieji savininkai pridūrė priestatą tarnams, 
kurio lygis skyrėsi nuo pagrindinio statinio dviem laipteliais. Py- 
tas parodė Andželai prastai apdorotą medieną, yrančią gipso 
sieninę plokštę, surūdijusį geležinį vandentiekį, atgyvenusią elek- 
tros instaliaciją su trapia gumine izoliacija, klibančius, vabalų ir 
lietaus apgadintus rėmus. Pagrindiniame miegamajame varvėjo 
pro stoglangį. Šilumą skleidė vienintelė apskrita sklendė svetai- 
nės aukšte virš anglimis kūrenamos krosnies besienėje molinėje 
ertmėje. Reikėtų iškasti viso namo ploto rūsį. Būtinos tvirtos 
vidinės sienos ir gera šildymo sistema. Reikia perdengti stogą. 
Pakeisti stogvamzdžius, rėmus. Lubas. Virtuvė buvo keistoka, 
nepraktiška - joje šeimininkaudavo tarnaitės, ir tik vasarą: ruoš- 
davo omarų salotas. Abiejose pusėse prieš vėją kedro malksnos 
buvo persimetusios, nubalusios ir nupūstos. Reikėjo keturias- 
dešimties tūkstančių ir mažiausiai dvylikos tuoj pat. Tiek jis ne- 
galėjo apsiimti. Stovėdama prie plačios skalūno kriauklės, žvelg- 
dama į žiemišką vaizdą su griovių išvagota pelke, su gervuogių 
prižėlusiomis gudobelių ir alksnių salomis, su toliau tysančiu plie- 
no spalvos kanalu, su baltų kaip druska kopų ketera ir nuglu- 
dintu vandenyno kraštu virš to visko, Andžela galų gale sutiko. 
Per brangu. 

Dabar, galvodamas apie šį namą, kurio pirkimo jis išvengė ir 
kurį parduodant jam kaip partneriui teko pelno dalis, Pytas sau- 
giai džiaugėsi savo namu. Aplink save jis jautė jo lengvą palai- 
kančią darną. Vaizdavosi namo prieglobstyje miegančias dvi ap- 
skritaveides dukras. Gardžiavosi žmonos kūno vaizdu, jos dailia 
branda. 

Nusisegusi vakarinius perlus, Andžela per galvą vilkosi juodą 
megztą suknią su iškirpte. Švelni vilna kliuvo už plaukų smeig- 
tukų. Jai vaduojantis, lempos šviesa nuo apatinuko įžiebė zigza- 
ginę kibirkštį, ir statinė elektra priglaudė nailoną jai prie šono. 
Apatinukas pasikėlė, ir atsidengė kojinių viršus bei gumos. Be 
galvos ji buvo vien forma, švelni ir stangri. 

Graužiamas meilės, jis apkaltino ją: 

— Tu nesi su manim laiminga. 

Ji išpinkliojo susibrukusią medžiagą ir šnairomis pažvelgė į 
jį. Stalinės lempos su klostuotu gaubtu šviesa jos žandikaulio 
linijoje įrėžė šešėlius. Ji sensta. Prieš metus būtų paneigusi kal- 
tinimą. 

— Kaip aš būsiu laiminga, - paklausė ji, - kai tu flirtuoji su 
kiekviena sutikta moterim? 

— Su kiekviena? Nejaugi? 

— Žinoma. Juk pats žinai. Stambi ar smulki, sena ar jauna — 
apie visas sparną rėži. Netgi apie geltonodes - Bernadetą Ong. 
Netgi apie nusitašiusią vargšelę Bea Gerin, kuriai ir taip bėdų 
netrūksta. 

— "Tu atrodei visai laiminga visą vakarą burkuodama su Fre- 
džiu Tornu. 

— Pytai, mes negalim vaikščioti į pobūvius atgręžę vienas ki- 
tam nugaras. Aš grįžtu namo jausdamasi susitepusi. Nepaken- 
čiu tokio mūsų gyvenimo. 

— Tau norėtųsi, kad atgręžtumėm vienas kitam pilvus? Sakyk, - 
jis jau nusirengė iki pusės, ir ji nugręžė akis nuo to plataus stang- 
rios nuogos odos skydo su gintarinių plaukų herbiniu kryžiumi, - 
ir apie ką ten judu su Fredžiu kalbat ištisas valandas? Įsitaisot 
kampe kaip vaikai, žaidžiantys kubeliais. 

Jis žengtelėjo priekin - akys buvo susiaurėjusios ir paraudu- 
sios, po pobūvio padėrusios. Ji atsispyrė impulsui Žengti atgal, 
žinojo, kad ši grasinanti nuotaika turėtų baigtis seksu - to 
prašoma. 

Tad ji tik kilstelėjo apatinuką, kad atsegtų kojinių gumas. Toks 
trapus judesys Pytą nuginklavo; jis sustojo prie židinio, kur pa- 
dus šaldė gludžios laito plytos. 

— Jis - klounas, - tarstelėjo ji apie Fredį Torną. Jos balsas pa- 
žemėjo smakrui spaudžiantis į krūtinę, žemyn ištiestos rankos 
suglaudė krūtis į tamsią klostę. - Bet jis kalba apie tai, kas domi- 
na moteris. Apie maistą. Psichologiją. Vaikų dantis. 

— Ką gi jis psichologiško pasakė? 

- Šįvakar svarstė, ką mes randame vieni kituose. 

— Kas? 

— Taigi Žinai. Mes. Poros. 

— Manyje Fredis Tornas randa progą nemokamai išgerti. O 
tavyje randa fantastišką putlią subinę. 

Ji nekreipė dėmesio į komplimentą. 

— Jis mano, kad mes esam draugija. Stebuklinė galvų draugi- 
ja, nuo savęs stumianti naktį. Jis man sakė imąs bijoti, jeigu ne- 
pasimato su mumis savaitgalį. Mano, kad mes vieni iš kitų susi- 
kūrėm bažnyčią. 

— Tai todėl, kad jis nevaikšto į tikrą bažnyčią. 

— Na, Pytai, tu juk vienintelis vaikštai. Dar katalikai. 

Jų pažįstami katalikai buvo Galacheriai ir Bernadeta Ong. 
Konstantinai buvo atsimetėliai. 

— Tai mano nuostabaus vyriškumo versmė, - tarė Pytas. - Sting- 
dantis nuodėmės jausmas. 

Ir staiga su savo baltai dryžuotomis kelnėmis jis.nėrė žemyn, 
visu svoriu įsirėmė ant praskėstų plaštakų su nudaužytais krum- 
pliais ir atsistojo aukštyn kojom. Įtempti kojų pirštai siekė jo 
kūginio šešėlio viršaus lubose, kaklo ir dilbių kraujagyslės išsi- 
pūtė. Andžela nusigręžė. Labai jau dažnai tai buvo mačiusi. Jis 
vikriai atvirto ant kojų - žmonos tylėjimas jį glumino. 

— Garbė Jėzui Kristui, - tarė ir paplojo sau katučių. 

- Ššš, pažadinsi vaikus. 

— O kodėl gi, po velniais, ne -jie tai visada mane žadina, krau- 
geriūkščiai. — Jis atsiklaupė ir nušlervojo prie lovos krašto. - Tė- 
ti, tėti, busk, pabusk, tėti. Va, sekmadienio laiklaštis - Žinai ką? 
Džekė Keneni* tuli vaiką! 

— Koks tu Žiaurus, - tarė Andžela, toliau rūpestingai nusi- 
renginėdama, rankomis praskirdama nematomas kliūtis. Ji ati- 
darė savo spintos duris, tad vyras jos kūno nebematė. Tik skli- 
do jos balsas: - O dar ką Fredis mano - jis mano, kad vaikai 
kenčia dėl to. 

— Dėl ko. 

— Dėl mūsų pramogavimo. 

— Na, man tai reikia pramogavimo, jeigu tu man nesuteiki sek- 
savimo. 

— Jeigu tu manai, kad šitaip rasi kelią į damos širdį, tai tau dar 
daug reikia mokytis. 

Jis nepakentė tokio tono - jam tai priminė laikotarpį iki pa- 
žinties, kai ji mokė vaikus. Jis paklausė: 

— O kodėl vaikai neturėtų kentėti? Jie turi kentėti. Kaip ki- 
taip jie išmoks būti geri? 

Jis manė, kad bent jau apie kančią išmano daugiau už ją ir 
kad be jo dukras ji auklėtų taip, kaip pati buvo auklėjama - gy- 
venti neegzistuojančiame pasaulyje. 

Ji pasišovė rimtai jam atsakinėti, kol savo kantrybe numaldys 
jo dygią nuotaiką. 

— Tai pozityvi kančia, - tarė ji. - O mes tik ignoruojam juos, ir 
taip subtiliai, kad jie nė nepastebi. Mes jų neskriaudžiam, o tik 
privengiam. Pavyzdžiui, Frankas Eplbis - gabus vaikas, bet kas 
iš to: jam Džonatanas Smitukas vis karšia kailį, nes jų tėvai visa- 
da kartu. 

— Velniava. Iš dalies mes visi dėl vaikų ir gyvenam šitam kvai- 
lam kaime. 


* Jackie - prezidento Kenncedy'o žmona. 

— Bet mėgaujamės tuo mes. Vaikai tik tampomi iš paskos. Žie- 
mą jiems nebuvo smagios tos kelionės slidinėti —- drebėdavo nu- 
smurgę eilėj prie keltuvo, ir tiek. Mūsų dukros visą Žiemą norė- 
jo sekmadienį nuvažiuoti į kokį muziejų, gražų šiltą muziejų su 
paukščių iškamšomis, bet mes jų nenuvežėm, nes būtų reikėję 
važiuoti visa šeima, 0 juk mūsų draugai be mūsų gal darys ką 
nors žavaus arba šlykštaus. Galų gale jas, ačiū Dievui, nuvežė 
Irena Zalc. Man patinka Irena - ji vienintelė iš mūsų kažkaip 
išsaugojo savo laisvę. Laisvę nuo paistalynės. 

— Kiek tu šįvakar išgėrei? 

— Tiesiog Fredis neleido man išsikalbėti. 

— Jis - klounas, - tarė Pytas ir, smaugiamai jausdamas miglo- 
tą nepalankumą, siekdamas bent jau palošti, kol bus griežtai at- 
stumtas, nušokavo per laito plyteles, nuzulintas kaip koks kori- 
dorius Delfte, ir spyriu užtrenkė Andželos spintos duris, vos ne- 
užkliudydamas jos. Ji buvo nuoga. 

Jis irgi buvo nuogas. Pyto plaštakos, pėdos, galva ir lytiniai 
organai buvo tarsi didesnio vyro - sakytum jo kūrėjas, matyda- 
mas, kad kūnas išėjo per mažas, įšvirkštė paskutinę plazmos 
dozę, kuri svariai suplūdo į šituos galus. Iš jo laikysenos - su- 
gniaužtų, įrankių nutrintų delnų ir gunktelėjusios akrobato nu- 
garos — atrodė, lyg jis jaustų nemenką naštą. 

Andžela krūptelėjo ir sustingo, viena ranka prisidengusi krū- 
tis. Nuo jos stulbinamai vešlios vulvos driekėsi švytinti žiedadul- 
kių baltuma - pernykštės vasaros maudymosi kostiumėlio šešė- 
lis. Glebus pilvo atsikišimas priminė jos nėštumus. Storašlaunė- 
se kojose matėsi išsiplėtusios venos. Bet jos pakreiptos rankos, 
paprastos ir simetriškos, atrodė kaip merginos; baltos pėdos tu- 
rėjo aukštą skliautą, ir abu mažieji piršteliai nelietė grindų. Kak- 
las, riešai ir gaurelių trikampis buvo tartum kažkokių nepanei- 
giamų skrydžio pastangų mazgai, bet, kaip ir Ieva portale, ji gū- 
žėsi susigėdusi, virtusi akmeniu. Taip ir stovėjo apmirusi. Jos žyd- 
rų rainelių ratilai šviesą kaupė sekliai, it katės akys. Oda alsavo 

neapykanta. Jis nedrįso jos liesti, nors nuo taip arti susitelkusio 
grožio jam džiūvo liežuvis. Jų kūnai kabėjo ant jų it pernelyg 
rėksmingi drabužiai. Pytas kulkšnimis pajuto židinio trauksmą 
ir suvokė už jos sugūžtų pečių glūdinčią naktį, į pūslėtus senus 
stiklus ir trapias vidlotes besispaudžiančią erčią, juodumą, per- 
smelktą besikalančių ūglių maudulio ir pakibusių Mergelės, Liū- 
to bei Dvynių griaučių. 

— Akiplėša, - tarė ji. 

— Tu Žavi, - tarė jis. 

— Nieko gero. Aš apsivilksiu naktinius. 

Dūsaudami, panirę į šviesos ir spalvų žaismą, Hanemos apsi- 
rengė ir išsekę įsliuogė į lovą. 


Kaip visada po pobūvio, Pytas ilgai neužmigo. Jo vaikystėje po- 
būvių būta mažai, tad dabar jis nuo jų įsiaudrindavo, išburkdavo. 
Jis liesdavo save, kad užsimigdytų. Netrukus Žmona šalia jo virto 
negyvu svoriu. Ji sakė niekada nesapnuojanti. Jis apgailėdamas 
užkišo ranką jai už medvilninių naktinių, skaidrių jo lytėjimui, ir 
ėmė masažuoti masyvią šiltos nugaros blyškumą, vildamasis jos 
miego gelmėse išjudinti sūkurį, lakią pasaką, kurią ji pasektų sau 
ir rytą prisimintų. Ji bus slėnis, o jis - smėlio audra. Jis bus švelnus 
liūtas, besimaudantis jos upėje. Jis negalėjo patikėti, kad ji nieka- 
da nesapnuoja. Kaip galima nesapnuoti? Jis visada sapnuoja. Pra- 
Eidamas kaimo vietove, kirto autostradą ir ilgai laukė vidurio juos- 
toje. Laukdamas žvelgė į slėnį su rūkstančiais kaimiečių namelių 
kaminais. Ten jam reikėjo lankytis. Jis perėjo kitą kelio dalį ir pa- 
juto palengvėjimą, kai sustojo motociklu važiuotas policininkas 
ir, vokiškai kalbėdamas, jį areštavo. 

Pobūvį iškėlė Eplbiai naujosios poros - kieno? — nagi Vitme- 
nų - garbei. Frankas pažinojo Tedą ar Daną Ekseteryje*, o gal 


* Exeter - prestižinė privati vidurinė mokykla. 

Harvarde. Ekseteris, Harvardas - Pytui tai buvo kaip žiūrėjimas 
užvertus galvą į šiltnamio stiklus, aptaškytus kalkėmis saulei pri- 
slopinti. Jis išmetė iš galvos šiltinamį. Nenorėjo prisiminti šiltna- 
mio. Mintis kaip skardis. 

Jo pirštai stingo ir pavargę liovėsi kurti žmonai sapną: kūdikį 
jos upėje, Mozę Nile, rytą rastą įstrigusį šlamančiame papiruse, 
egiptietes tarnaites, karklais užžėlusius krantus, vienišą lotosą, 
galimybę lengvai pasinaudoti. Seksą gamtoje iki Kristaus. Aki- 
plėša. Bobšė. Užėmusi tris ketvirtadalius lovos, lyg atlikusi pa- 
reigą. Kvėpuoja per burną glebiomis lūpomis. Mergelės, pasto- 
jančios per ausį. Prabilki į mane psichologine kalba. Jis vėl nu- 
tarė verčiau liesti save. Vaškinis. Nuvytę kamelijos žiedlapiai. 
Jaunystėje tik panorėjus kaulinis strypas. Nuo minties apie plyšį 
arba klasėje nuo saulės spindulio jam ant šlaunies: atsistok de- 
klamuoti: žmogus alsuoja, siela negyva jo*. Visa klasė kikena iš 
jo susilenkusio. Mergaitė gretimame suole vilkėdavo tokias plo- 
nas drobines palaidinukes, kad blyksėdavo liemenėlės dirželis, 
ir tokiom trumpom rankovėm, kad matydavosi pažastys. Nuskus- 
tos. Vojt. Anabelė Vojt. Nevojtok dėl anos Belės. Nevaržomas 
olandiškas būdas. Ištekėjo už paukštininkystės ūkininko netoli 
Grand Rapidso. Nuostabus jos liežuvio galiukas, mitrus, švel- 
niai kampuotas. Kartą po šokių drėgnai bučiavo jį automobilyje 
prie karjero, ir jis nuleido sau į klyną. Smarkiau tada, latakas 
siauresnis, didesnis greitis. Ne jo panelė, bet jos kelnaitės akso- 
minės, tolimas durpių kvapas, krinolino šiugždesys, formalus šo- 
kis. Nespėjus nė mirktelėti, jos tamsus liežuvis įžūliai strykt jam 
po liežuviu. Jo kūnas siuntė šią žinią nervui po nervo. Bemat 
kietas. Lytėjimas. Vaškinis žiedlapis putliai išsidriekęs jautriu pū- 
keliu: pabusk. Alkoholis. Nedoras malšinantis gėralas. Apsun- 
kina kraują, išsekina raumenų tonusą. Jis apsivertė ant kito šo- 


* „Žmogus alsuoja, siela negyva jo,/ Kurs niekad sau nesakė: Va jau,/ Čia mano žemė, 
kraštas gimtas.“ - Walterio Scotto eilės. 

no, kumštelėjo pagalvę, išsitiesė aukštielninkas, bandydamas pa- 
taikyti palei nematomą plauką, pasaulio plauką, lemtį. Atsipa- 
laiduok. Prisimink pobūvį. 

Tvistas. Plikas Fredis Tornas, iššiepęs drėgnas lūpas, uždėjo 
plokštelę. Čabis Čekeris*. Haūf: kamooon najou evvvribadi les 
TIwist! Terapija, daranti iš jų baidykles. Jie seno ir bjaurėjo vieni 
kitų namuose. Iš moterų tik Kerol duoda garo: jos dubuo raito 
grakščius aštuonetus, rankos gyvai kapoja kaip glotnūs peiliai, 
svorį meta nuo kojos ant kojos, tyliai tapsi, vienom kojinėm, siau- 
ra, alkana, tokio lieso mokyklinio grožio, arčiau jo socialinio ly- 
gio, judesiai šalti ir tikslūs, kojos sau, akių vokai elegantiškai 
nuleisti, tad Frankas Eplbis priešais šokuoja, matyt, per miglelę, 
kratosi be jokios logikos, žvengia atkišęs dantis, apnuoginęs dan- 
tenas, rudas kvapas, nemalonūs purslai. Tvistą šoko visi. Juodos 
prunkštaujančios Smituko pėdos. Ryžtingai atkištas Džordžinos 
smakras, kaip prieš antrą teniso kamuoliuko padavimą. Andže- 
la per švelniai, veikiau banguojamai. Galacheris - trūkčiojanti 
lėlė. Džonas Ongas stebėjo blaivus, tylėdamas, šypsodamasis, 
rūkydamas. Pasisukęs į Pytą, jis prabilo aukštais draugiškais gar- 
sais, kurie toje erzelynėje atrodė vien balsiai. Pytas žinojo, kad 
korėjietis vertesnis už juos visus kartu, mataruojančiame, strik- 
čiojančiame knibždėlyne nesuprato, ką tas sako: Kurs niekad sau 
nesakė: Va jau. Priėjo Bernadeta, plataus sudėjimo plokščia da- 
ma, dvimatė - pusiau japonė, pusiau katalikė, iš Baltimorės, ir 
paklausė Pyto: Tvistą? Prisikimšusioje tirtančioje patalpoje - Epl- 
bių vaikų kambaryje, ištapytame rausvomis antimis - Bernade- 
ta vis atsitrenkdavo į jį, tvatino jį savo šilkine plokštuma, seklia- 
me plote tarp jos krūtų šokinėjo kryželis, į Pytą bumbsėjo šlau- 
nys, riešai - geltonoji grėsmė. Hūūūfvyjou. Vau. Geriau fokstro- 
tas. Taip jie apsikvailina, darbuojasi neatgaudami kvapo, darosi 
pernelyg snobiška. Nutapyti uždari langai. Knygų sienos. 


* Chubby Checker - 1960 m. išgarsėjęs daininkas, tvisto karalius. 

Pytas - drąsus olandas berniukas — jautė pakilusią pavojaus 
bangą virš savo draugų šiame miestelyje, į kurį jį priėmė dėl to, 
kad Andžela anksčiau buvo Hamilton. Vyrai nebesiekė karjeros, 
o moterys nebegimdė vaikų. Beliko alkoholis ir meilė. Bea Gerin, 
jiems šokant pagal Koni Fransis, jai girtai glebiai tempiant jį į vie- 
ną šoną, kad net ėmė mausti koją ir kaklą, jos sušutusioms krū- 
tims vilgant jo marškinius, rodos, paklausė, kodėl jis nenorįs jos 
išdulkinti. Jis nebuvo tikras, ar gerai išgirdo, skambėjo kažkaip 
olandiškai - fokker; in de fuik lopen, - lyg atklydę jam į ausį iš tėvų, 
besišnekučiuojančių kambarėlyje šiltnamio gale. Mažylis Pytas — 
amerikander - nesuprato. Bet jam patikdavo ten su jais, toje per- 
kaitusioje šilumoje - patikdavo žiūrėti, kaip tėvo platūs susitepę 
nykščiai grūda samanas, kaip motinos blyškūs siuvantys pirštai vy- 
nioja vazonus į foliją ir smaigsto žalius smaigus su kainomis. Py- 
tas vėl vaiko akimis išvydo popierinių kaspinų rites, dėžes su spal- 
votomis smiltimis ir akmenėliais mažyčiams vaizdeliams, su kak- 
tusais, žibuoklėmis, porcelianiniais nameliais ir gyvulių figūrėlė- 
mis, su atspindžio taškeliais ant nosyčių, stalčių, prikrautą dova- 
ninių kortelių, iškiliąja sidabruota spauda sakančių HANEMA - 
savo pavardę, save patį, raidėmis suvaržytą savo lemties žvaigždy- 
ną: ne mane, Mena, amen aha. Šalia to galinio kabineto, kur ma- 
ma ruošdavo vazonus, o tėtis apmokėdavo sąskaitas, buvo ledi- 
nės rasotos durys, už kurių styrojo dažomos rožės ir gvazdikai, 
dailūs irisai ir kardeliai - sušaldyti, negyvi. Pytas įsitempė, pakei- 
tė padėtį ir ištrynė šiltnamį su pobūviu. 

Naujoji pora. Jie atrodė save branginantys, puoselėjantys kaip 
kardeliai. Kembridžo* transplantatai. Nauji atvykėliai nervinda- 
vo Pytą. Žemė čia ne tokia derlinga, per daug žmonių. Tedas? 
Kenas. Greitas šypsotis, bet apimtas niūraus stingulio, nelabai 
1roniško noro būti teisiam. Kažkoks mokslininkas, ne matema- 
tikas kaip Ongas ir ne miniatiūrizatorius kaip Zalcas. Bioche- 


* Cambridge - Bostono dalis, kurioje yra Harvardo universitetas. 

mikas. Tėtis nepasitikėjo neorganinėmis trąšomis, sunkvežimiu 
gabendavosi vištų mėšlą iš paukštininkystės ūkių: čia mano že- 
mė, kraštas gimtas. Jo žmoną vadina keistu Foksės vardu - gal 
nuo mergautinės pavardės? Virdžinijos Ferfoksas? Turi ji kažką 
pietietiška. Aukšta, ąžuolo ir medaus plaukai, nuolat paraudu- 
si, lyg nugairinta vėjo arba karščiuojanti. Atrodė lyg susikrimtu- 
si ir du kartus ilgokai užtruko tualete antrame aukšte. Antrą 
kartą leisdamasi akrobatiškai atsilošusiam Pytui atidengė koji- 
nių viršų. Rusvai pilkšvi apvadai kylančiame šešėlio varpe. Ji pa- 
stebėjo jį spoksant ir piktai įrėmė žvilgsnį. Tokios gintarinės akys. 
Sušukuoto kailio rudumas, pagražintas auksu. 

Bea. Ką tu sakei? Aš turbūt apkurtau. 

Mielasis Pytai, tu girdėjai. Aš turbūt labai girta. Atleisk. 

Tu šoki dieviškai. 

Nesišaipyk. Aš žinau, kad tau negaliu rūpėti, tu turi Džordžiną, 
aš negaliu lygintis. Ji nuostabi. Taip nuostabiai žaidžia tenisą. | 

Kokie komplimentai. Tu tikrai manai, kad aš susitikinėju su 
Džordžina? 

Nieko tokio, - progiesmiu, įbedusi akis į išskydusią tolumą, - 
nesivargink neigti, bet Pytai... Pytai? 

Ką? Čia aš. Tu nepakeitei partnerių. 

Tu šaipaisi iš manęs. Negražu, tai neverta tavęs, Pytai. Pytai? 

Girdžiu, girdžiu. 

Aš būčiau gera su tavim. O tau kada nors reikės gerumo, nes - tik 
dabar nesupyk - tave supa negeri žmonės. 

Pavyzdžiui, kas? Vargšė Andžela? 

Tu supykai. Jaučiu iš tavo kūno, kad supykai. 

Ne, - tarė jis ir atsiskyrė nuo jos, tad ji nebetempė jo kūno ir 
suglebo, bet paskui išsitiesė markstydamasi, užgauta, o jis kal- 
bėjo: - Visada taip būna, kai stengiuosi įtikti girtam žmogui. Bai- 
giasi tuo, kad mane įžeidinėja. 

— Och! - pasigirdo bežadis aiktelėjimas, tarsi jai būtų sušerta. — 
O norėjau būti gera. 

Kalkes per du tris kartus nuplaudavo lietus, bet po karo che- 
mijos bendrovės pateikė mišinį, kuris visai gerai išsilaikydavo 
iki žiemos. O Žiemą šviesos per daug nebūdavo. Mičigano snie- 
gas sluoksniais suguldavo apie stiklines sienas, ir šiltnamyje liū- 
liuojamai lašėdavo ir gargždėdavo vamzdžiuose, surūdijusiuose 
iki purvo spalvos, vingiuojančiuose asla, pasidabinusia mažyčiais 
dobiliukais. Per miegus suriko vaikas. Tarsi smaugiamas sapne. 
Iš balso jis spėjo, kad tai Nensė. Ta, kuri jau trejų metų mokėjo 
užsirišti batus, o pastaruoju metu, būdama penkerių, ėmė čiulp- 
ti nykštį ir kalbėti apie mirtį. Aš niekada neužaugsiu ir niekada 
niekada per visą gyvenimą nemirsiu. Jos sesuo Rūta, kuriai per- 
nai lapkritį sukako devyneri, neapsikęsdavo jos klausydama. Va 
ir mirsi visi mirs net medžiai. Pytas pagalvojo, ar nenueiti į Nen- 
sės kambarį, bet riksmas nepasikartojo. Į jo suklusimo tuštumą 
įsiliejo ritmiškas cypavimas, neatlyžtantis kaip kvėpavimas. Naktį 
siuvanti adata. Gimtadienio proga jis Rūtai padovanojo žiurkė- 
ną - tas maišelio pavidalo rusvas gyvūnėlis kiaurą dieną miego- 
davo, o naktį bėgdavo savo rate. Pytas pasižadėjo sutepti ratą, 
bet kol kas bandė su jo ritmu suderinti savo kvėpavimą. Per grei- 
tai; jo širdis suspurdėjo, regis, išsipūtė kaip kuprinė, į ją staiga 
sukišus dvi mintis, kurios nakties gelmėj įgijo šiurpų mastą: greitai 
jam reikės pradėti statyti rančos tipo namus ant Indėnų kalvos, 
o Andžela nebenori daugiau vaikų. Yk, ik, Yjk, ik, yyyk. Atsipa- 
laiduok. Rytoj sekmadienis. 

Keliu pravažiavo sunkvežimis, jo ausys sekė jį, susitelkusios į 
nuščiuvimo tašką. Vaikystėje jis ramindavosi įsiklausydamas į 
praslenkančius daiktus - automobilius ir traukinius, jų kailėtą 
dundesį, artėjantį, sustingstantį akimirką plynaukštėj ir paskui 
tolstantį, paliekantį jį nepaisomą ir nepaliestą, keliaujantį tolyn 
į Čikagą arba Detroitą, Kalamazu arba Betl Kryką, arba kitu 
keliu į sniegą, išvagotą žvėrių brydžių, šiauriniame pusiasalyje, 
pasiekiamame tik laivais. Vėliau pastatė tiltą. Jis vaizduodavosi 
save kaip supermeną plienine krūtine, kurios neįlenkia per jį 

riedantys briaunoti ratai. Tolstantys šių lygumų traukinių ūkte- 
lėjimai atrodydavo nupiešti taip plonai padrožtu pieštuku, kuris 
tikrovėje lūžtų. Gamtoje nėra tokių dalykų kaip taškas, tobulas 
apskritimas, begalybė arba pomirtinis gyvenimas. Sunkvežimis 
išnyko. Bet turi būti, turi. Turi. Kur nors yra. 

Šiame Naujosios Anglijos kampelyje tarp Plimuto ir Kvinsio, 
tarp Nans Bėjaus ir Leistauno* tokiu vėlyvu metu eismas būna 
retas, ir jis ilgai laukė kito jį liūliuosiančio sunkvežimio. Sukru- 
tėjo Andžela, vangiai stumdama kažkokią kliūtį, trukdančią mie- 
go tėkmei, beužgimstantį sapną, ir jis prisiminė, kaip paskutinį 
kartą jiedu mylėjosi, daugiau kaip prieš savaitę, kitu metų laiku — 
žiemą. Nors jis kantriai slydo paviršiumi, laukdamas, kol apa- 
čioje pagyvės jos oda, ji galiausiai neteko vilties pasiekti kulmi- 
naciją ir paprašė tiesiog paimti ją ir užbaigti. Paleista ji nusigrę- 
žė, ir, apglėbdamas ją ranka per krūtinę, jis pirštais brūkštelėjo 
per netikėtą liūdną kietumą. 

Angele, tavo speneliai sukietėję. 

Na ir? 

Tu susijaudinusi - būtum irgi galėjusi baigti. 

Nemanau. Tai tik reiškia, kad man šaltoka. 

Leisk man padėti tau baigti. Burna. 

Ne. Ten gi dabar šlapia. 

Bet tai aš. Šlapia nuo manęs. 

Aš noriu miego. 

Bet taip gaila - tau juk vis dėlto patiko mylėtis su manim. 

Ne taip jau ir gaila. Kitą naktį vėl čia būsim. 

Jis gulėjo aukštielninkas kaip po kuoru pakibęs miestas. Vei- 
du pajuto švelnų skersvėjo dvelktelėjimą iš kažkur jo jaukiame 
name - išklibęs išorinis langas, praplyšusi palėpės folija, duris 
praveriantis žmogžudys. Jis apsivertė kniūbsčias, ir jį užliejo 


* Plymouth - pajūrio miestas į pietryčius nuo Bostono, Ouincy - Bostono priemiestis, kiti 
du išgalvoti (kaip ir Tarboksas). 

šiltnamis. Stalai kaip dideli mediniai padėklai, gėlės, kraunan- 
čios pumpurus, pražystančios ir metančios žiedlapius, nenupirk- 
tos. Vaikystėje jis gedėdavo nenupirktų gėlių, savo viltingais vai- 
nikėliais ir drungnu aromatu maldaujančių lygios pilkos šiltna- 
mio šviesos. Jis perkratė pobūvį, spręsdamas, kokią moterį par- 
sivesti namo ir išsirinko Bea Gerin. Brangioji Bea, aišku, kad aš 
noriu tave išdulkinti, kaipgi kitaip, kai tavo perkaitęs smulkus kū- 
nas toks pavargęs, mažas ir mielas. Tu visai kaip lelijos, argi ne? 
Nagi praskėsk kojas. Pamažiukais. Ach. Šiltnamyje nuolat būda- 
vo taip drėgna ir šviesu, kad augo net piktžolės; net kai skaistus 
sniegas suguldavo į stiklo sienas lyg suraikytas pjūvis vadovėly- 
je, apie stalų kojas ir prie surūdijusių vamzdžių iš niekur nieko 
vešėdavo dobilai, o asla apsitraukdavo samanota patina ir bū- 
davo persmelkta nelygstamai ramaus, tvaraus ir gilaus aromato. 
Jis matė juos - tėvą ir motiną, vader en moeder - palengva vaikš- 
tančius šioje tolstančioje daugiasienėje šviesos širdyje, išplėšto- 
je iš darganotos gamtos, ir jo sąmonė priėjo skardį - slystelėji- 
mas, tada staigus kritimas čiaužiant. Kairioji ranka susispaudė į 
kumštį, jis mintimis ieškojo pobūvio, bet jo nebebuvo. 

Dieve, padėk man, padėk man, ištrauk mane iš ten. Yk ik, yjk 
ik. Brangiausias Dieve, užmigdyk mane. Amen. 


Aukštai virš Tarbokso sukiojasi auksinis gaidys. Kongregaci- 
nė bažnyčia - graikiška šventykla su kupolu ir smaile — uolėtą 
įkalnę, kadaise buvusią bendra ganykla, dalijasi su beisbolo tvo- 
ra ir ketiniu estrados paviljonu, naudojamu tik Atminimo die- 
ną, kai jo prieglobstyje rėksmingai meldžiamasi, ir apie Kalė- 
das, kai ten būna prakartėlė. Pirmąją rinkimosi vietą - fortą šiau- 
diniu stogu — paeiliui keitė dar trys pastatai, ir paskutinis, at- 
naujintas 1896 ir 1939 metais, turi gerokai per šimtą pėdų iški- 
lusią paauksuotą vėtrungę, išsaugotą iš ankstesnės bažnyčios, va- 
dinasi, iš kolonijos laikų. Gaidžio akį atstoja angliškas variokas. 
Kiekviena karta mato jį nuverčiamą uragano, žaibo arba remon- 

to, bet vėl užkelia - gerokai aplamdytą ir suvirintą. Jis sukiojasi 
vėjyje, žybsi saulėje, o žvejams Masačusetso įlankoje yra orien- 
tyras. Miestelio vaikai auga apimti jausmo, kad tas paukštis - tai 
Dievas. Tai yra jeigu Tarbokse fiziškai egzistuoja Dievas, jis turi 
šios nepasiekiamos, iš visur matomos vėtrungės pavidalą. O jei- 
gu tas variokas mato, jis regi viską išklotą apačioje kaip gyvą 
žemėlapį. Tarbokso centrinėje kvadratinėje mylioje yra trikota- 
žo fabrikas, pertvarkytas plastikiniams žaislams gaminti, per tris 
dešimtis krautuvėlių, keletas akrų stovėjimo aikštelių ir šimtai 
gyvenamųjų namų su mažais kiemeliais. Namų esama visokių: 
išlikusios septyniolikto amžiaus „druskinės“*, kurias pirmieji 
Kimbalai, Sjuelai, Tarboksai ir Kogsvelai pastatė prie krivuliuo- 
jančių ganyklų keliukų, keistai pavadintų pagal dorybes, spin- 
duliais tolstančių nuo vejos; apsilaupę federalistų kubai su tera- 
somis ant stogų; perpuošti rūmai, liudijantys tekstilės verslo kles- 
tėjimo dešimtmečius; ankštos plytinės gatvelės, sumanytos ap- 
gyvendinti iš Lenkijos įvežamus fabriko darbininkus; iki didžio- 
sios krizės pastatyti viduriniosios klasės būstai su kresnomis ve- 
randomis, siaurais kaminais bei garstyčių, petražolių, grafito ir 
vyno spalvų kompozicine apdaila; naujieji statiniai, pavyzdžiui, 
lygūs pasteliniai dantys, ėdantys atokios Indėnų kalvos mišką. 
Toliau driekiasi gyslota kelių pynė, tiesus kaip strėlė nebenau- 
dojamas geležinkelis, upė, kurios vanduo virš geltono krioklio 
prie fabriko gėlas, o po juo druskingas, golfo aikštynas, nusėtas 
smėlio tusulais, keletas atkakliai išsilaikiusių sodybų ir šachma- 
tiniai sodai, žėrintis pieninės garažas prie Nans Bėjaus plento, 
laukas su lėtai judančiais taškeliais, kurie yra šuoliuojantys žŽir- 
gai, druskingųjų pelkių plynės, išmargintos salų bei įlankėlių, ir 
rytuose plytinti jūra, kurios išgaubtas horizontas tokiomis vais- 
kiomis dienomis kaip ši būna suteptas dėmelės - Kodo kyšulio. 
Varioko žvilgsnį nukreipęs tiesiai žemyn, svaigioje perspektyvo- 


* Namas, kurio priekinėje dalyje yra du aukštai, užpakalinėje - vienas. 

je gaidys būtų galėjęs stebėti suplūstančių tikinčiųjų galvų taš- 
kus ir pilku tašku atskubančią rusvą vėluojančio Pyto Hanemos 
galvą. 

Bažnyčios interjeras baltas. Alebastro įspūdis meistriškai pa- 
mėgdžiotas medyje. Grakštūs apvalaini skliautai sueina į kaban- 
čias gipso lubas. Empora su dorėninėmis kaneliūromis, vertika- 
liai kertančiomis turėklą, kyšo it besvorė šventyklos šonuose ir 
iš po gale įtaisytų nudažytų Viktorijos epochos vargonų. Senųjų 
uždarų klauptų meistrystė dar tebekelia pasigėrėjimą. Pytas re- 
tai įeidavo į bažnyčią nepagalvodamas, kad ją pastatę dailidės 
išmirė ir nebegimė tokių, kurie juos tinkamai pakeistų. Jis atsi- 
sėdo į įprastą vietą kairiame galiniame klaupte, užšovė apmuš- 
tas duris ir liko vienas su nuskurusia vynuogių spalvos klaupto 
pagalvėle - surinkti lėšų pakeisti šioms susidėvėjusioms pagal- 
vėlėms pasisekė tik iš dalies, - pora melsvų kolonistų giesmynų 
ir bjauria riešutmedžio komunijos taurių lentyna, pritaisyta prie 
senosios pušies paklūstant testamento žodžiui. Jis pasitaisė pa- 
galvėlę ir iš dviejų giesmynų pasirinko ne tokį apspurusį. Vargo- 
nininkė, senmergė iš Leistauno rausvai violetiniais plaukais, kui- 
tėsi po Bacho preliudą. Pirmoji giesmė buvo 195 numeris: „Svei- 
kinkime Galybę“. Pytas atsistojo ir ėmė giedoti. Jo ausis protar- 
piais pagaudavo jo paties drovų ir į toną nepataikantį balsą. 
„„..žemiškoje puotoj... angelai parpuolę... garbins Vie-iešpatį 
uoliai...“ Pagal komandą Pytas atsisėdo ir ėmė melstis. Malda 
jam buvo nepastovi dvasios būsena. Kai pavykdavo, retkarčiais 
jis pasijusdavo tarsi tolimiausioje gilaus urvo kertelėje - mielas 
plaukuotas žvėrelis, susirangęs lyg žiemos miegui. Toks būda- 
mas jis jausdavosi priartėjęs prie didžiulio šilto slėpinio, lyg la- 
vos šerdies žemės branduoly. Akimirką atrodydavo, kad jo būtis 
išvengs sunykimo. Bet meldžiantis bažnyčia pernelyg jaudino, 
buvo kupina šviesos ir muzikos, tad jo sąmonė nuslysdavo nuo 
tariamų žodžių, mintimis perbėgdavo keletą jam rūpimų nekil- 
nojamojo turto objektų, užgriebdavo pažįstamų moterų veidus 

ir kūnus ir nuo dukterų vaizdo peršokdavo prie atminimo - taip 
neteisingai ir neatšaukiamai mirusių tėvų. 

Jie žuvo kartu autoavarijoje 1949 metų prieškalėdinę savaitę 
temstant - motina mirė per keletą minučių, o tėvas po kelių va- 
landų. Važiavo tada namo į Grand Rapidsą iš ūkininkų asociaci- 
jos susirinkimo. Vienas beveik tiesus 21-ojo kelio ruožas dažnai 
būdavo apledėjęs. Šalia jo tekėjo upė. Pradėjo snigti. Tiesiai į 
juos čiuožė „Lincolnas“, kurio vairuotojas — vaikinas iš Jonijos — 
atsipirko nubrozdinimais. Iš automobilių padėties buvo neaiš- 
ku, kuris čiuožė, bet Pytas, žinodamas, kaip jo tėvas vairuoda- 
vo - taip pat lėtai kaip ir vazonuose persodindamas pelargoni- 
jas, mylia po mylios, - neabejojo, kad kaltas buvo tas vaikinas. O 
vis dėlto - prietema trikdė, tėvas buvo nebejaunas: galgi akimir- 
ką, kai lyguma neteko perspektyvos, ūmai atlekiant priekinėms 
šviesoms, ratams slystelėjus, senukas puolė į paniką. Gal kartais 
tas ramus geras daržininkas lygiais dirbtiniais dantimis, sunkiu 
žingsniu ir blyškiom it šereliai blakstienom turėjo lemtingą pa- 
mišimo grūdelį, kuris prasikalė ir sunaikino dvi nekaltas gyvy- 
bes? Visus tuos kauptus biudžetus ir puoselėtas viltis, ir kantriai 
daigintas sėklas? Pytas vaizdavosi sudužusį stiklą, pažirusį ant 
kelio, matė tebekrintantį sniegą, žėruojantį besisukančiose po- 
licijos šviesose. Jis buvo Mičigano valstijos universiteto antra- 
kursis, studijavo architektūrą, bet nebeturėjo jėgų tęsti studijas 
už skolintus pinigus ir pasaulio pakantumą. Jam į galvą įsimetė 
virpulys, kurio jis negalėjo atsikratyti. Savo šiltnamių dalį pigiai 
pardavė broliui Johanui - Jopui - ir išėjo šauktiniu į kariuome- 
nę. Po šios avarijos pasaulis Pytui buvo slidus paviršius: jis sto- 
davo ant daiktų lyg žmogus, bandantis ledą, galvą pakreipęs, kad 
išgirstų perspėjamą trekštelėjimą, nugarą išlenkęs, kad pasida- 
rytų lengvesnis. 

„--.1r mūsų širdys kyla maldoje už tuos, kurie mirė, kurie, su- 
ėjus laikui, iškeliavo anapus...“ Pytas pakreipė mintis į savo tė- 
vų nemirtingumo viltį, regėjo juos blankius ir mažus tarp debe- 

sų, darbiniais šiltnamio drabužiais, ir suvokė, kad jeigu jie išli- 
ko, tai jam jau svetimi, akli, panašūs į vandenyną, atitolusį nuo 
žemiškų rūpesčių, tarp kurių jis — kūdikis, vaikas, paauglys ir 
kone vyras — buvo tik vienas. Kijk, daar is je vader. Pas op, Piet, 
die hond bijt. Naa kum, lauke bus šalčiau. Būk mandagus ir ne- 
vaikščiok su merginom, kurias tau būtų gėda vesti. Nuo keisto 
tėvų mirties fakto jo maldingoji sąmonė perėjo prie keisto tik- 
rumo, jog ir jis pats mirs, nors rodėsi, kad balta, gerai sunerta 
mediena ir švytintis aukštas langas pašonėje tai neigia. 

Pytas buvo išauklėtas griežtesnėje bažnyčioje - olandų Re- 
formatų, — tarp lakuoto ąžuolo ir rūsčių vitražų, kur piemenys 
buvo paralyžiuoti švino tinkluose. Jis įsijungė į šią giminišką baž- 
nyčią, nuosaikesnę Kalvino dukrą, siekdamas kompromiso su 
Andžela, kuri visai netikėjo. Pytas galvojo, kas jam trukdo būti 
tarp tų daugybės laimingųjų, kurie visai netiki. Gal trūksta drą- 
sos. Kad atsisakytum tikėjimo, reikia akimirkos drąsos, o drąsą 
mes laikome atsargoje, ir po staigios tėvų mirties Pytas neturėjo 
tokios atsargos. Jis gyveno susigūžęs savyje, jo plokštokas veidas 
atrodė įsitempęs. Be to, jo europietiškas tvarkos jausmas reika- 
lavo įteigti vaikams krikščionybę. Taigi Rūta - jo plokščio bud- 
raus veido, kaip ir motinos įspūdingo judraus kūno - dabar gie- 
dojo vaikų chore. Matant jos klusniai krutančias lūpas, jo krau- 
jas šaukė Viešpatie, ir jo mirtis tvyrojo aukštai kaip tobulai skaidri 
stiklo lėkštė. 

Vaikų choro giedojimas — nelygus melodijos gvelbimas, var- 
gonams vos tepritariant - liovėsi. Tvarkdariai tyloje toliau rinko 
šlamesius ir kostelėjimus. Žmonių buvo daug - Verbų sekma- 
dienis. Pytas ištiesė galvą šypsodamasis, kad duktė, akimis ieš- 
kodama tarp susirinkusiųjų — tai jis numatė - jį pastebėtų. Ji 
pamatė, nusišypsojo, išraudo ir nudelbė akis į savo apsiaustus 
kelius. Nensę jo vyriškumas baugino, o Rūtą viso labo glumino. 
Tvarkdariai nužygiavo skaisčiai raudonu kilimu, ne į koją. Kaip 
per tiltą. Vibracija. Pastorius, sutikdamas juos, išskėtė rankas it 

angelo sparnus. Sukraunamos aukso lėkštės. Giesmė: „Jokūbo 
kopėčiomis kopiame“. Tarp šiauriečių, mėginančių giedoti kaip 
vergai, Pytas vos neapsiverkė, žinodamas, kad olandų reforma- 
tai niekada nebūtų nusižeminę iki šios krikščioniškos pastan- 
gos. „Nusidėjėli, ar myli savo Jėzų?“ Abolicionizmas. Šviesos 
vaikai. „Kiekviena pakopa vis aukščiau, aukščiau...“ Du iš ke- 
turių tvarkdarių įsliuogė į klauptą priešais Pytą - vieno iš jų sa- 
tyro ausys, kurių vidus buvo pririzgęs storų plaukų. Jo sprandas 
išvagotas, išraupuotas laiko. Minučių. Meteorų. Mus bombar- 
duojančių. Prasidėjo pamokslas. 

Dvasininkas Horasas Pedrikas buvo šešiasdešimties metų kau- 
lėtas neišmanėlis. Jo kliedesiai sukosi apie pinigus. Jam pačiam 
jų vis buvo maža. Augęs skurdžioje Meino žvejo šeimoje, jis atsi- 
dėjo kunigystei po dviejų verslo bankrotų, sukeltų jo perdėto 
atsargumo ir skurdo baimės. Būdamas pernelyg drovus ir per 
senas, kad gautų didmiesčio bažnyčią, išsekintas penkiamečių 
terminų šykščiose Naujosios Anglijos bažnyčiose, jis įsivaizda- 
vo, kad jo ganomieji yra „praktiški žmonės“, verslininkai, kurių 
operacijos turi gamtos procesų mastą ir grubumą. Sakykloje, 
džiūstantiems plaukams stojantis piestu, jis telkdavo gynybą 
nuo įsivaizduojamų pašaipų ir pamokslais, kraipydamasis, kar- 
tais net susiriesdamas dvilinkas, siekė perteikti sustabarėjusias 
krikščionybės formas finansų terminais. „Žmogus Jėzus, - vie- 
na jo mėgstamų frazių, - žmogus Jėzus neprašo mūsų lošti va 
bangue. Jis nesako atėjęs: „Štai imkite akcijas ir spekuliuokite. 
Pirkite su aštuoniais ir viena aštuntąja procento ir Pažadėtoje 
žemėje parduosite už šimtą“. Ne, jis mums siūlo saugumą da- 
bar: keturi su puse procento, priskaičiuojami kiekvieną ketvir- 
tį! Na, aš suprantu, kad kalbu šalto proto žmonėms, verslinin- 
kams, kurių sprendimai toli siekia nesentimentaliame pasau- 
lyje už šios šventovės sienų...“ 

Pytas pagalvojo, ar plaukai, kyšantys iš ausų priešais jį, būna 
apkarpomi. Apkirptų krūmų vaizdas: elektriniu skustuvu viens 

du. Jis parakinėjo šnerves, ir per kūną voro žingsneliais pasilei- 
do kutenantis niežulys —- teko malšinti čiaudėjimą. Įsižiūrėjo į 
auksuotą altoriaus kryžių ir pagalvojo, ar Fredis Tornas sako tiesą, 
kad Jėzus buvo nukryžiuotas ant X formos kryžiaus, kurį Baž- 
nyčiai teko suklastoti dėl nepadorios padėties. Kristus juk turė- 
jo kirkšnį. Apie Jo nekaltybę daug netrimituota: ar bent minima 
Biblijoj? Vargu, arabų berniukai nuo dvylikos metų, kaimo kultū- 
ra, dalis gamtos, galimybė lengvai pasinaudoti, Egipto lotosas. 
Afrikoje poruojamasi tiesiog dirbant laukuose: gurkšnis vandens. 
Keista, kaip dulkinimasis nuskaidrina moters žvilgsnį. Kristaus 
kirkšnis arabiška, bet vaiskus oras šios bažnyčios lubų skliautas 
Jo žvilgsnis. Pytas bijojo Fredžio Torno, jo grobuoniško apeti- 
to nešvankioms tiesoms. Bijojo, o vis dėlto vergiškai susisiejo 
su juo, davė jam įkaitę, prasiskėtusią X forma, su šlapiu rau- 
donu plyšiu. Protingas žvilgesys Fredžio akyse. Kryžmai raukš- 
lių išraižyta galva ant kirpykloje nuskusto sprando Pyto akyse 
pasisuko, ir ausies ertmė virto apskrita ruda akimi. Pedriko 
pamoksle palmės šakos, paskleistos Jėzui ant tako, tapo žaliai- 
siais, O asilaičio vagystė - neramiu nuosavybės teisių gvildeni- 
mu. Pedrikas grūmėsi ir nesitaikstė. Koks linksmas buvo Die- 
vas, koks nesuvaržytas - ši netikėta išvada skatino Pytą gyven- 
ti. „Taigi, ponai, yra kai kas virš pinigų, tikėkit ar ne: galia, kuri 
į turtus žvelgia atsainiai, kuri priima brangų kvapniojo aliejaus 
butelį ir numoja ranka į kainą, kuri drįsta išvartyti garbingų 
bankininkų ir verslininkų kaip jūs skaičiavimo stalus. Tebus su- 
teikta mums šiandien šviesa, kad priimtume į savo širdis šią 
galią su hosanomis. Amen.“ 

Jie sugiedojo „Atsiverkite, aukštieji vartai“ ir atsisėdo mels- 
tis. Malda ir masturbacija taip ilgai pynėsi Pyto įpročiuose, kad 
girdėdamas palaiminimą jis vaizdavosi nuogą savo meilužę, sau- 
lės atspindį jai tarp krūtų, pakeltą griežtą smakrą, truputėlį 
išsprogusias žalias akis, praskaidrėjusias. Pyto sveikinimasis bu- 
vo pilnas erotinės šilumos, jam slenkant viduriu pro porcelia- 

ninių linkčiojančių senų ponių spūstį į narteksą, atsiduodantį 
drėgnu popieriumi, ir po lipnaus, gašlaus Pedriko rankos pa- 
spaudimo - į lauką. 

Prie durų sušukuotas vaikas velvetiniais šortais Pytui įteikė 
palmės lapą. 

Laukdamas išeinant dukters, jis atsirėmė į šiltą baltą koloną, 
kairėje rankoje laikydamas palmės lapą, o dešinėje - „Lark“ fir- 
mos žaislą. Išėjus iš šventyklos, diena buvo nepranokstamai sen- 
timentali: vos juntamas pelenų ir sulos kvapas, nertiniai šešėliai, 
belapiai medžiai, malksnomis apkalti namai, kreidiniu baltumu 
besilepinantys saulėje aplink akmenuotą pievą. Guvų scenovaiz- 
džio įspūdį stiprino žaliai nudažytas metalinis paviljonas. Gla- 
zūruota dangaus žydrynė, sluoksnis ant sluoksnio. Aukštai, ne- 
judamai sklęsdama prieš vėją, suglaudusi kojas it kabės lygiag- 
retes, kybojo Žuvėdra juodu apvadu, sparnų galuose storesniu. 
Žemėje palei priebažnytį kiekvienam akmenėliui, kuokšteliui, 
kulno įspaudui ir skrodelei buvo skirtas tikslus pusiaudienio še- 
šėlis. Kiekvienas akras buvo apžvalgos taškas. Galacheris mėg- 
davo sakyti, kad jie parduoda ne namus, o vaizdus. Jam žvel- 
giant žemyn į verslo rajoną, kurio centras buvo susidaręs ten, 
kur prie Kogsvelo vaistinės Dievybės gatvė susitinka su Labda- 
ros gatve ir stačiu kampu pasuka į kalvą, Pyto regos lauke tvyks- 
telėjo baltuma ir, nesąmoningai skimbtelėjus kažkokiai gaidai, 
patraukė akį. Kas? Jis žinojo, žinojo. Toji žmogysta, einanti nu- 
delbusi galvą su vualiu, regis, plaukė lyg įsitempusi nuotaka. Balta 
spalva atrodė keistai tokiu ankstyvu metų laiku, kai pumpurus 
skleidė tik sidabriniai klevai. Galbūt, kaip ir Pytas, ji buvo kilusi 
iš tokio krašto, kuriame pavasarėja anksčiau. Ilga pirštine ap- 
mautoje rankoje ji nešėsi juodą giesmyną, o jos rausvi skruostai 
buvo ryškesni, tarsi būtų ko išraudusi. Jis žinojo. Naujoji mote- 
ris. Vitmen. Matyt, ji priklauso episkopalinei Bažnyčiai. Šv. Ste- 
pono episkopalinė bažnyčia - akmeninis statinys be kuoro — 
dunksojo žemiau pakalnėje. Ponia Vitmen sparčiu žingsniu nu- 

ėjo prie juodo MG, pastatyto pievos papėdėje, toli nuo jos baž- 
nyčios. Galbūt, kaip ir Pytas, ji dažniausiai vėluoja. Subtili pa- 
nieka. Manydama, kad niekas nežiūri, ji sėdo į automobilį tūž- 
mingai grakščiai, pasikėlusi sijoną ir vienu judesiu atsilošdama 
sėdynėje bei užtrenkdama duris. Duslus garsas pasiekė Pytą aki- 
mirką po ryškaus vaizdo. Tolumoje suburzgė variklis. MG svoris 
užgulė padangas, ji apsuko apvalainą akmenų salą ir nurūko į 
savo namą pelkyne. Pyto pažįstamos moterys daugiausia važi- 
nėdavo kombi. Andžela vairavo „Peugeot“. Jis vėl užvertė gal- 
vą. Nejudanti žuvėdra buvo dingusi. Žydras aukštybių gaisras — 
pluoštų pluoštai prarytos žvaigždžių šviesos — buvo perskeltas 
perpus tirpstančio lėktuvo pėdsako. Jis užsimerkė ir įsivaizda- 
vo, kaip išskydusiose deltose aplink jį kyla gyvybės syvai. Pelenų 
mūša. Kreidinė šiluma. Puikus nuotakos skonis. Droviai, bijo- 
dami jį pažadinti, vyresniosios dukters pirštai palietė jo nukaru- 
sios rankos delną - rankos, laikančios Jėzaus sutikimo Jeruzalė- 
je palmę. 


Po pernelyg ilgo kokteilio, kaip Foksei atrodė, kol vyrai apta- 
rinėjo savo akcijas, slidinėjimą ir naują pasiūlymą atgaivinti nu- 
trūkusį susisiekimą geležinkeliu, miestui sudarant sutartį su 
MBTA*, o Kenas, važinėjantis į Bostono universitetą savo MG, 
sėdėjo su irzlumo ir nuobodulio išraiška, užsikėlęs kulkšnį ant 
kelio ir tyrinėdamas batų raištelių pynę, tarsi ten būtų galima 
įžvelgti kokį kodą, - šeimininkė Bea Gerin neryžtingai pakvietė 
juos vakarienės: 

— Vakarienė ant stalo, prašom. Atsineškit kokteilius, jei norit, 
bet ten yra vyno. 

Gerinai gyveno senoje „druskinėje“ Išminties gatvėje — sie- 
nojų ir pagrindinio židinio amžius siekė bent 1680 metus. Na- 
mas buvo taip prabangiai ir subtiliai restauruotas, kad Foksei 


* Tarptautinė kolektyvinių vartotojų paslaugų tiekimo firma. 

kėlė baugų žalio naujumo įspūdį - ji simpatizavo bevaikėms po- 
roms, kurios lyg susitarusios popina baldus. 

Jie stojosi, statė koktelius, ir visa kompanija gužėjo į valgo- 
mąjį kambarį žemu nulakuotu prieškambariu, kur ant imitaci- 
nio kurpiaus suolo sumesti riogsojo jų paltai ir skrybėlės kaip 
nekviestųjų krūva. Foksė susidarė įspūdį, kad šis porų būrys - Ge- 
rinai, Eplbiai, Smitai, kuriuos visi vadina Smitukais, ir Tornai — 
sudarė „padoresnę“ pusę draugijos, siekiančios ją su Kenu pri- 
globti. Norėdama laisviau jaustis, ji gerokai padaugino išgerti. 
Mechaniškai raginama nuolat raukiančio kaktą šeimininko, ji 
paėmė dvi martinio porcijas, o paskui su kvailiausiu neva mer- 
gišku drovumu - ir trečią; pajutusi kylant šleikštulį, nuėjo į vir- 
tuvę norėdama atsiskiesti vermutą ir pakuždėjo šeimininkei sa- 
vo paslaptį - pasigėrusios mergiotės poelgis, kuris Keną būtų 
įsiutinęs, bet kurio, jos manymu, šioje draugijoje iš jos buvo lau- 
kiama. Bea Gerin, virpėdama čiuptelėjusi Foksės dilbį, kvapsty- 
damasi žėrė: Kaip tai nuostabu. Nors iki tos akimirkos Foksei 
Bea atrodė įžeidi, gynybiškai įnoringa ir kauštelėjusi, kiek per 
daug apsinuoginusi su ampyro stiliaus suknele ir glebiu kaspinu 
po krūtine - Foksė jį būtų tuoj pat nukirpusi, - dabar ji tapo 
aiškiai vyresne moterimi, kuri meistriškai šliūkštelėjo martinį į 
kriauklę, pirštu prilaikydama citrinos žievelę, ir vietoj džino įpy- 
lė sauso vermuto. Jeigu nenori, net ir neapsimesk, kad geri. Orkai- 
tė kaprizinga, mes įstatėm ją į židinį, ir vėjas per kaminą vis užpu- 
čia degiklį, todėl ėriena negatava ir viskas taip vėluoja. Foksei pa- 
tiko, kad Bea, - nors Rodžeris toks turtingas, kad jo pinigai ki- 
tiems jau tapo anekdotu, toks turtingas, kad beveik ir neapsi- 
meta dirbąs ir į Bostoną daugiausia vyksta tik papietauti ir pa- 
Žaisti skvošą, - pati gamina valgyti, ir dar taip vidutiniškai. Dža- 
net Eplbi jai sakė, jog, be kita ko, jiems ir jų draugams Tarbok- 
sas mielas tuo, kad čia nėra nei užmiesčio klubų, nei tarnų - juk 
daug prašmatniau gyventi paprastai. Bea atvėrė orkaitės dure- 
les, nedrąsiai dirstelėjo ir užtrenkė žaismingai gąsčiodama. Jos 

rankoje prie peties buvo violetinio atspalvio ovalas - galbūt mėly- 
nė. Jai juokiantis, matydavosi miela švarplė. Brangioji, tu nuosta- 
bi, aš taip pavydžiu. Taip pavydžiu. Dabar jos ranka buvo šlapia — 
nuo kokteilių pilstymo. Foksė išėjo iš virtuvės vis dar sutrikusi. 

Balandis buvo antras jos nėštumo mėnuo, ir ji vylėsi, kad pir- 
masis pykinimas praeis. Ją Žeidė tas vidinis priešgyniavimas ir 
priekaištai. Ji seniai norėjo būti nėščia ir jautė apmaudą dėl ap- 
dairių vyro atidėliojimų, jo nesibaigiančių studijų, o dabar, dvi- 
dešimt aštuonerių metų, galvojo, kad gal jaunesnės moters kū- 
nas būtų ne toks įsitempęs. Anksčiau įsivaizdavo, kad tai bus lyg 
netrukdomas žiedo brinkimas, kroko skverbimasis pro sniegą. 

Ilgas, išsiuvinėta staltiese apklotas stalas žvakių šviesoje atro- 
dė netvirtas. Foksė laikėsi kaip sukomanduota „ramiai“ - jos 
skrandis buvo pakilęs, tarsi ji skristų virš porceliano, taurių ir 
sidabro miesto, žybsinčio oranžiniais taškeliais. Buvo išdėstytos 
kortelės su dailiai išrašytais vardais. Rodžeris Gerinas pasodino 
ją kiek perdėtai ryžtingai ir preciziškai. Ji norėjo lipšnesnio el- 
gesio, užtat pasijuto, lyg kadaise per incidentą, kuris aiškiai kilo 
ne dėl jos kaltės, bet dėl kurio ji vis dėlto buvo apkaltinta, ji 
įžeidė Rodžerį, ir dabar jo prisilietimas buvo priešiškas. Veidą 
apsiautę sultinio garai jai sugrąžino pusiausvyrą. Tame skystyje 
gemalo poza snaudė citrinos griežinėlis. Foksė instinktyviai lau- 
kė maldos. Tačiau tebuvo tylus išsiplėtęs atsisakymas, tylos gūb- 
rys, per kurį visi laikė užėmę kvapą. Tada romus Bea šaukštas 
paniro į sriubą, kerai išsisklaidė, ir prasidėjo vakarienė. 

Iš dešinės Rodžeris paklausė Foksės: 

— Jūsų naujasis namas, tas Robinsonų. Gerai ten jaučiatės? 

Juodbruvas šeimininkas ilgais poliruotais nagais atrodė ne pa- 
gal amžių senstelėjęs, jo tamsūs suraukti antakiai rūstino veidą. 
Burna buvo mažiausia kada nors jos matyta vyro burna, it srai- 
gės pėdelė. 

— Visai gerai, - atsakė ji. - Namas atrodo primityvus ir mums 
tikriausiai labai geras. 

Vyriškis jos kairėje - plikas dantistas Tornas - tarė: 

— Primityvus?? Paaiškinkit, ką tuo norit pasakyti. 

Sriuba buvo gera, skaidri, bet stipri, papuošta petražolėmis ir 
su juntamu cheresu: ji norėjo gardžiuotis ja - nūnai taip retai 
gardžiuodavosi maistu. Ji tarė: 

— Noriu pasakyti, kad primityvus. Tai senas vasarnamis. Šal- 
tas. Mes nusipirkom elektrinių šildytuvų į miegamąjį ir virtuvę, 
bet jie tik kulkšnis svilina. Kad pamatytumėt, kaip mes straksim 
rytais — išeina kaip liaudies šokis. Aš taip džiaugiuosi, kad ko! 
kas neturim vaikų. 

Prie stalo visi nuščiuvo klausydamiesi. Ji prasitarė daugiau, 
nei ketino. Paraudusi pasilenkė prie seklių gintarinių gelmių, 
kur svyrinėjo citrinos griežinėlis kaip gemalas. 

— Aš suprantu žodį „primityvus“, - neatlyžo Fredis Tornas. — 
Norėjau, kad paaiškintumėt, kodėl manot, kad jums geras. 

— O, aš manau, kad visi sunkumai grūdina charakterį. Ar ne 
taip? 

— Apibrėžkit „charakterį“. 

— Apibrėžkit „apibrėžimą“. 

Jo sokratiškas priekabes ji suprato kaip gudrybę, ištobulintą 
būdą traukti moteris už liežuvio. Po kiekvienos ištaros jis įčiaup- 
davo lūpas kaip žuvis, lyg rodydamas, kaip griebti masalą. Dan- 
tų nesimatė. Burna, vos pražiota, laukė, ko! Foksė įkris. Burna 
kaip burna - nei vyriška, nei moteriška, nelabai ir vaikiška. No- 
sis niekuo nepasižymi. Akys pradingusios už įgaubtų akinių lę- 
šių, sklidinų virpulingos žvakių šviesos. Plaukai kadaise turbūt 
buvo rudi ar smėliniai, tačiau tapo bespalviu pūkeliu, virš ausų 
juosiančiu šešėliu - kaip ir visos plikos galvos, jo makaulė, regis, 
pagyrūniškai blizgėjo. Būdamas toks atstumiantis, Fredis lyg nie- 
kur nieko kabinėjosi kaip labai patrauklus vyras. 

Nugirdęs jos atkirtį, vyriškis kitapus stalo, Smitas, tarė: 

— Vanokit jam, mergaite, - ir pridūrė lyg paryškindamas: — 
Donnez-le lui. - Tai, matyt, buvo įprotis, kalbinis tikas. 

Įsiterpė Rodžeris Gerinas. Foksė pajuto jo norą šiame ambi- 
cingame būryje laikytis nors minimalių elgesio taisyklių. Jis pa- 
klausė jos: 

— Ar jūs jau pasamdėt rangovą? 

— Ne. Vienintelis mums žinomas — tai tas žmogus, kuris yra 
partneris to, kuris pardavė mums tą namą. Pi-Py...? 

— Pytas Hanema, - iš už Fredžio Torno atsiliepė Smito Žmo- 
na, palinkusi priekin, kad ją matytų. Ji buvo smulki įsitempusi 
brunetė su griežtu sklastymu per vidurį ir judriais auskarais, ku- 
rie žybsniais bendravo jai per veidą. - Rimuojasi su rytas. 

— Su netašytas, - tarė Fredis Tornas. 

— Jūs visi jį pažįstat? - paklausė Foksė. 

Visa užstalė nusikvatojo. 

— Jis didžiausias miestelio neurotikas, - paaiškino Fredis Tor- 
nas. - Jis našlaitis po autoavarijos prieš dešimt ar kiek metų ir 
vaikšto žnaibydamas visoms pasturgalius, nes vis dar neūžauga. 
Dėl Dievo meilės, nesamdykit jo. Vilkins be galo, o nuplėš kaip 
reikiant. Ne tiek jis, kiek jo suktas partneris Galacheris. 

— Fredi, - tarė jo žmona, sėdinti priešais Foksę. Ji buvo svei- 
kos išvaizdos žema moteris tvirtu strazdanotu smakru ir siaura 
Donatelo nosimi. 

— Fredi, nemanau, kad tu teisus, - prabilo Frankas Eplbis 
nuo stalo galo už Marsijos Smitukės. Jam kalbant matydavosi 
dideli dantys bei dantenos ir pratikšdavo seilių purslai, žėrin- 
tys žvakių šviesoje. Jis buvo įraudęs, o akys pasruvusios krau- 
ju. Turėjo dideles, išvaizdžias plaštakas. Foksei jis patiko - jo 
pokštuose ji įžvelgė gerumo norą. - Man rodos, paskutiniame 
miesto susirinkime neurotiškiausiu buvo pripažintas gaisrinin- 
kų vadas. Jeigu tu turėjai kitą kandidatą, reikėjo pasiūlyti. — 
Frankas paaiškino Foksei: - Jis yra Bazas Kapiotis - vienas iš 
tų vietinių graikų, kurių dėdėms priklauso šis miestelis. Jo žmo- 
na vadovauja „Puikiajai skalbyklai“ ir pati yra puikioji, netgi 
storesnė už Džanet. - Jo žmona iškišo jam liežuvį. - Jis patolo- 

giškai bijo viršyti greitį ir visada rėkia, kai gaisrinės mašina daro 
posūkį. 

Haroldas Smitukas, kurio riestos nosies galiukas buvo dvigu- 
bas, smalsus ir blizgėjo, tarė: 

— Be to, jis bijo aukščio, karščio, vandens ir šunų. L'eau et les 
chiens. 

Eplbis tęsė: 

— Vienintelis būdas apdrausti namą šiame miestelyje - duoti 
šansą „Liberty Mutual“ fondui. 

Smitukas pridūrė: 

— Kai tik sukaukia sirena, visi miestelio vaikai lekia į gaisrą su 
zefyrais ir spragėsiais. 

Rodžeris Gerinas Foksei paaiškino: | 

— Tikra tiesa, kad draudimo tarifai čia didžiausi visoje Plimu- 
to apygardoje. Bet mes turim tiek daug senų medinių namų. 

— Jūsiškis gražiai restauruotas, - tarė jam Foksė. 

— Jo baldai mus varžo. Beje, rangovas buvo Pytas Hanema. 

Džanet Eplbi, sėdinti tarp Keno ir Smituko, putliu, pudruotu 
irzliu veidu su anglimi pajuodintais vokais ir vyšninėmis lūpo- 
mis, sušuko: 

— O jau ta sirena! - aiškindama palinko į Foksės pusę, krūtis 
užliejo šviesa. - Ten pelkėj jums jos nesigirdi, bet mes gyvenam 
tuoj už upės, ir tai absoliučiai bjauriausias miesto garsas, kokį 
esu girdėjusi. Vaikai jį vadina „gaištančia karve“. 

— Mes tapom aukcionų vergais, - tęsė Rodžeris Gerinas. 

Iš jo kampuotos galvos formos Foksė spėjo, kad jo protėviai 
greičiau šveicarai, O ne prancūzai. 

Jai į šoną bakstelėjo Fredis Tornas ir tarė: 

— Rodžeris mano, kad aukcionai kaip monopolio žaidimas. 
Visame Niu Hampšyre ir Rod Ailande jis garsėja kaip Pasiutėlis 
iš Tarbokso. Stalčiai, rankenos, kojos, galvos - jis eina iš proto 
dėl komodų. 

— Fredis perdeda, - tarė Rodžeris. 

— Jis labai išrankus, - tarstelėjo Bea nuo savo stalo galo. 

— Aš girdėjau ne taip vadinant, - Haroldas Smitukas sakė 
Džanet. 

— Ką gi tu, drauguži, girdėjai? - paklausė Džanet. 

Haroldas pamirkė pirštus savo vandens taurėje ir krestelėjo 
jai į veidą — ant jos nuogų pečių atspindžių blyksniais sužėrėjo 
trys keturi lašai. 

— Femme mėchante*, - tarė jis. 

Įsikišo Frankas Eplbis sakydamas Kenui bei Foksei: 

— Sukaukus sirenai vaikų vartojamą frazę padoriai reikėtų vers- 
ti: „Dievybė išskiria dujas“. 

Marsija tarė: 

— Iš mokyklos vaikai parsineša skandalingų anekdotų. Aną- 
dien Džonatanas parėjo ir sako man: „Mama, du miestai Ma- 
sačusetse pavadinti gubernatoriaus garbei. Vienas - Pybodis. 
Koks kitas?“ 

— Marblhedas**, - tarė Džanet. - Frankučiui tai atrodė juo- 
kingiausias jo girdėtas pokštas. 

Bea Gerin ir tylioji Fredžio Torno Žmona atsistojo ir išnešė 
keletą sriubos lėkščių. Foksė buvo tik įpusėjusi. Ponia Torn 
mandagiai dvejojo. Foksė padėjo šaukštą ir nuleido rankas į 
sterblę. Sriuba dingo. O, ačiū. Sukdama aplink stalą, Bea pro- 
giesmiu tarė: 

— Mano mėgstamiausias miestelio Žmogus yra senoji ponia su 
„National Geographic“. 

Smitukas, susigriebęs, kad Kenas nepratarė nė žodžio, man- 
dagiai pasigręžė į jį - nutviekstas ugnies jo nosies galiukas pri- 
minė kažką šėtoniška, skeltą kanopą. 

— Rodos, Frankas man sakė, kad jūs - geografas ar lyg geo- 
logas? 


* Pikta moteris (pranc.). 


** Angl.: Peabody - žirnio kūnas; Marblehead - marmurinė galva. 

— Biochemikas, - tarė Kenas. 

— Jam reikėtų susipažinti su Benu Zalcu, - pasakė Džanet. 

— Baisesnė už mirtį lemtis, - tarė Fredas, - jeigu jūs neprieš- 
taraujate dėl mano antisemitizmo. 

Foksė paklausė žvakių nušviesto oro: 

— Su „National Geographic“? 

— Ji turi juos visus, - tarė Smituko pati, per stalą palinkusi ne 
į Foksę, bet į Keną. Foksė matė ją profiliu: apatinė lūpa šelmiš- 
kai įtraukta, auskaras trūkčioja lyg mažytis mechanizmas. Ke- 
nas staiga nusikvatojo. Jis juokdavosi vaikiškai - prapliupdavo 
skambiai ir perdėtai. Būdamas su ja juokdavosi retai. 

Paskatinti įsitraukė ir kiti. Senoji ponia, paskutinioji iš pir- 
mųjų Tarboksų, gyveno Dievybės gatvėje gaisrinės kryptimi, 
viename ar dviejuose kambariuose dideliame Viktorijos laikų 
karkase, įsigrūdusiame tarp krautuvių, įstrižai per gatvę nuo 
pašto ir Fredžio kabineto, o jos tėvas, kuriam priklausė triko- 
tažo fabrikas, dabar gaminantis plastikines anteles vonioms ir 
kramtymo žiedus, buvo prenumeratorius steigėjas. Žurnalai 
tvarkingai sukrauti palei sienas - kiekvienų metų po dvylika 
numerių nuo 1888 m. 

— Miesto inžinierius apskaičiavo, - pareiškė Frankas Eplbis, - 
kad atėjus 1984 metų lapkričio numeriui, ji bus mirtinai su- 
spausta. 

— Kaip tas Po personažas, - tarė Smitukas ir ryžtingai kreipėsi 
į žmoną: — Marsija, kuris gi? Tikrai ne iš „Šulinio ir švytuoklės“. 

— Haroldai, tu painioji „Ašerių namą“, - atsakė ji. 

— Non, non, tu es confuse, - tarė jis, ir Foksei pasirodė, kad 
jeigu jų neskirtų stalas, jie kibtų vienas į kitą nagais. - Juk yra 
apsakymas, kuriame susislegia sienos. 

Džanet tarė: 

— Per televizorių tai matom visą laiką, - ir pratęsė bendresne 
tema: - Ar galim ką padaryt, kad mūsų vaikai mažiau žiūrėtų? 
Frankutis darosi tikras zombis. 


4, 
9 


S idUs, 
Ms 


38 


Frankas Eplbis tarė: 

— Jis vadinasi „Diena, kai susislėgė sienos“. Papasakotas Dži- 
mo Bišopo. 

Kenas pridūrė: 

— Papasakotas plono Plokščio, išgyvenusio dvimatėje plotmė- 
je,- ir taip griausmingai nusikvatojo, kad suplazdėjo žvakės lieps- 
nelė. 

Marsija tarė: 

— Dėl televizoriaus, tai aš, Žinot, va ką tik perskaičiau? Iki 
1990-ųjų bus po vieną kiekvienam kambary, ir visus žmones bus 
galima stebėti. Straipsnyje rašė, - ji užsikirto, bet tuoj pabaigė: — 
kad niekas negalės svetimauti. 

Virš galvų praskrido angelas. 

— Dieve mano, - tarė Frankas. - Taip sužlugdys santuokos ins- 
tituciją. 

„Tas juokas yra iškrova“, - pamanė Foksė. 

Fredis Tornas pusbalsiu tarė jai: 

— Jūsų vyras visai sąmojingas. Ne toks stuobrys, kaip aš ma- 
niau. Plonas Plokštys dvimatėje plotmėje. Man patiko. 

Haroldo Smituko tai nepralinksmino. Jis nusuko kalbą saky- 
damas: 

— Klausykit. Betgi koks siaubas su tuo „Irešeriu“, ką? 

— Kas tau ten siaubas? - paklausė Fredis su ta slidžia atkaklia 
gaidele. Vadinasi, jis taip griebia ne tik moteris. 

— Manau, siaubinga, - pakartojo Smitukas, - kad vadinamuoju 
taikos metu šimtą jaunų vyrų siunčiam sutraiškyti į jūros dugną.* 

Fredis tarė: 

— Jie tarnavo. Visi mes to paragavom, mielas Hari. Mes ban- 
dėm laimę per medaus mėnesį su Dėde Semu, taip pat ir jie. 
Che sara sara, - kaip įžvalgiai sako buka Doris Dei. 


* Povandeninis laivas „Thresher“ suskilo per pratybas Atlanto gelmėje 1963 m. balan- 
džio 10 d. 

Džanet paklausė Haroldo: 

— Kodėl „vadinamuoju“? 

— Už penkerių metų mes kariausim su Kinija, - atšovė Harol- 
das. - Mes ir dabar su ja kariaujam. Kenedis rizikuos Laose tik 
tiek, kad ekonomika suktųsi. Laose mums reikia kito Diemo*. 

— Haroldai, tai reakcingas mėšlas, - tarė Džanet. - Aš to so- 
čiai prisiklausau iš Franko. 

Rodžeris Gerinas pasakė Foksei: 

— Nežiūrėk į juos labai rimtai. Tarbokse nėra nieko romantiš- 
ka arba ekscentriška. Puritonai bandė įrengti čia uostą, bet įklim- 
po dumble. Kaip ir viskas Naujojoj Anglijoj, miestelis suvytęs, 
tik dar labiau. 

— Rodžeri, - pasipriešino Džanet, - šitaip bjauriai kalbi šitam 
vaikui, kai turim tokias dailias bažnyčias, senus namus, pelkes ir 
puikių puikiausią paplūdimį. Manau, kad mes esam gražiausias 
nepasipūtęs Amerikos miestelis. 

Ji nepaisė, kad jai kalbant Haroldas Smitukas smiliumi sausi- 
no visus po vieną lašus, kuriuos buvo užkrėtęs jai ant pečių. 

Frankas Eplbis suriaumojo: 

— Gal judviem reikia rankšluosčio? 

Įnešė ėriuko kulšį ir dubenį daržovių. Šeimininkas atsistojęs 
ėmė pjaustyti. Jo rankos ilgais poliruotais nagais būtų galėjusios 
pozuoti kulinarijos knygos diagramai: praveriantis pleištas, šo- 
ninis pjūvis išilgai slypinčio kaulo, vertikalūs griežiniai lyg Žied- 
lapiai - po du į lėkštę. Šios per visą stalą buvo siunčiamos Bea, 
kuri pridėdavo pavasarinių žirnelių, bulvyčių ir mėtinių drebu- 
čių. „Paprastas kaimiškas maistas“, - pamanė Foksė; ji su Kenu 
šešerius metus gyveno Kembridže - sudėtingų troškinių, veng- 
riškų guliašų, česnakinių salotų, netikrų ančių ir skrudintų kasų 
rajone. Tarp šių ne tokių rafinuotų valgytojų Foksė jautėsi pati 


* Ngo Dinh Diem - Pietų Vietnamo prezidentas diktatorius (nužudytas per perversmą 
1963 m. lapkritį). 

galinti būti gardumynas, karalaitė. Frankas Eplbis gavo atkimšti 
du butelius bordo iš vietos parduotuvės ir apėjo stalą du kartus, 
iš pradžių įpildamas damoms, o paskui vyrams. Kembridže be 
ceremonijų per rankas būdavo leidžiamas „Chianti“. 

Fredis Tornas pasiūlė tostą: 

— Už mūsų narsius vaikinus „Irešeryje“. 

— Fredi, tai nesveika! - sušuko Marsija Smitukė. 

— Tikrai jau, Fredi, - tarė Džanet. 

Fredis gūžtelėjo pečiais ir tarė: 

— Pasakiau iš širdies. Kaip sau norit. Mea culpa, mea culpa. 

Foksė suprato, kad atmetimas jam įprastas - jis juo mėgavosi 
kaip niūrios diagnozės patvirtinimu. Be to, ji pajuto, kad jo nie- 
kinimas vienija kitus, teikia jiems bendrą tapatybę - poros, pa- 
kenčiančios Fredį Torną. Foksė smalsiai pažvelgė į Torno žmo- 
ną. Pasijutusi stebima, ji pakėlė akis - stulbinamai žalsvas, tru- 
putėlį verstas, lyg pragręžtomis lėliukėmis kaip romėnų bius- 
tuose. Foksė pamanė, jog ji turbūt stipri kaip titnagas, kad ne- 
parodo santuokos rando. 

— Fredi, aš manau, kad tau visai ne tas galvoj, - tęsė Džanet, - 
visai ne tas. Tu džiaugiesi, kad ten buvo jie, o ne tu. 

— Kurgi ne. Tu irgi. Mes visi išsigelbėjom. Mąžtantis gyvųjų 
tuntas. Aš išbandžiau savo laimę. Atpyliau savo laiką Dievui ir 
Dėdei Semui. 

— Tu sėdėjai prie plieninio rašomojo stalo ir skaitei japonišką 
pornografiją, - pasakė Haroldas. 

Fredis atrodė apstulbęs, jo beformė burna įsiurbta. 

— O ką, kiti ne? Mes visi prisiklausėm apie tave ir tavo geišas. 
Išbadėjusias vargšeles, gaunamas už pakelį cigarečių ir pusę ply- 
telės „Hershey“. 

Jo žmonos stiklinio žalumo akys žvelgė taip, tarsi jis priklau- 
sytų kitai. 

— Įdomu, ką jie galvoja, - tęsė Fredis, mėgindamas nepaskęsti 
jų paniekoje, pakėlęs juodą burną. - Davikliai ima šokti su vel- 

niais, suknisti vamzdžiai trūkinėja, ir... kas? Motina? Vėliava? 
Jesu Cristo? Paskutinė pasiguldyta mergšė? 

It paniekos banga kilo vyrų tylėjimas. 

— Man tai graudžiausia, - dvejodama užgiedojo Bea Gerin, - 
kad tas tenderis, rodos, taip jis vadinamas?.. 

— Povandeninis tenderis, taip, - patvirtino jos vyras. 

— ...kad tas tenderis vadinasi „Vyturys“. Ir kad visą rytą jis 
siuntė šaukinius ir suko ratu, jūroje, kuri iš apačios tikriausiai 
atrodo kaip dangus, suko ir siuntė šaukinius, ir niekas neatsakė. 
Vargšas „Vyturys“. 

Frankas Eplbis atsistojo. 

— Ofelija, gana vandens tau, vargše*. Siūlau tostą už naująją 
porą — Vitmenus. 

— Teisingai, - tarė Rodžeris Gerinas susiraukęs. 

— Kadjūs ilgai neštumėt į mūsų iždą mokesčius, kurių norma 
didelė, o nauda nulinė. 

— Teisingai, paklausykit. - Tai jau Smitukas. - Ecoutez. 

— Ačiū jums, - tarė Foksė nurausdama ir jausdama savyje ky- 
lant naują šleikštulio bangą. Ji greitai padėjo šakutę. Ėriena bu- 
vo neiškepusi. 

Smitukas vėl pabandė užkalbinti Keną. 

— O ką jūs darot kaip biochemikas? 

— Įvairius dalykus. Galvoju apie fotosintezę. O šiaip pjaustyda- 
vau jūrų Žvaigždes, itin plonai, ir tyrinėdavau jų metabolizmą. 

Džanet Eplbi vėl palinko, krūtis pro iškirptę nutvieskė šviesa, 
ir paklausė: 

— O arjos tada išgyvena dvimatėj plotmėj? 

Per skaidrią besiriečiančią šleikštulio vilnį Foksė pamatė, kad 
su jos vyru flirtuojama. 

Kenas noriai nusijuokė. 

— Ne, jos nugaišta. Čia mano srities bėda. Gamta nepakenčia 
būti tiriama. 


* Citata iš „Hamleto“ apie nuskendusią Ofeliją (vertė Aleksys Churginas). 

Bea paklausė: 

— Ar jų sandara labai sudėtinga? 

— Labai. Neįtikėtinai. Jeigu gudrus teologas kada įsikirs, ko- 
kia sudėtinga, mus vėl privers tikėti Dievą. 

Nustumta Bea, Džanet kreipėsi į visus. 

— Kadjau taip, - tarė ji, - ko tas senis popiežius Jonas kvarši- 
na mums galvas? Elgiasi taip, lyg mes visi jį būtumėm išrinkę. 

— Man jis patinka, - tarė Haroldas. - Je Vadore. 

— Bet tau ir Chruščiovas patinka, - tarė Marsija. 

— Man patinka seniai. Jie gali būti nuostabūs šikniai, nes ne- 
turi ko prarasti. Vieninteliai žmonės, kurie gali būti savimi - tai 
kūdikiai ir seni šikniai. 

— Na, žinot, - tarė Džanet, - mėginau skaityti „Pacem in ter- 
ris“, ir buvo taip nuobodu, kaip koks Jungtinių Tautų doku- 
mentas. 

— Ei, Rodžeri, - Fredis pašaukė per Foksę, kvėptelėdamas mė- 
sa, - kaip tau patinka, kaip Konge U Vhosis trinktelėjo Čiom- 
bei? Nigerį sutvarkys tik nigeris. 

— Man atrodo žavu, - Bea energingai kreipėsi į Keną palies- 
dama jo rankovę, - kad taip sudėtinga. Aš nenoriu būti su- 
prasta. 

Kenas tarė: 

— Laimė, gamtos karalystėj visi procesai maždaug tokie pat. 
Pavyzdžiui, mielės ir jūs skaidot gliukozę į pirovynuogių rūgštį 
lygiai tokiom pat aštuoniom transformacijom. 

Šitą jo pusę Foksė retai bematydavo - tą jaunuolį, kuris sako 
„gamtos karalystėje“. Kas gi, jo nuomone, karalius? 

Bea tarė: 

— Vaje. Kartais aš tikrai jaučiuosi apipelėjusi. 

Fredis neatlyžo, nors Rodžerio burnelė tik susičiaupė, ir tiek. 

— Hamaršeldo bėda ta, kad jis buvo per daug panašus į mudu 
su tavim, Rodžeri. Į malonius vyrukus. 

Marsija Smitukė kreipėsi į savo vyrą: 

— O kas gi tau, brangusis, neleidžia būti nuostabiu senu šik- 
niumi? Baisioji aš? 

— Tiesą sakant, Hasai, - tarė Frankas Eplbis, - aš tave įsivaiz- 
duoju kaip mūsų vietinį Bertrandą Raselą. 

— Aš jį labiau priskirčiau Šveicerio tipui, - tarė Fredis Tornas. 

— Ak, jūs šikniai, aš juk rimtai. - Užguitas nosies galiukas pa- 
boto kažkas stengiasi išsiveržti, bet nedrįsta, nes per jaunas. Jį 
nukryžiuotų. 

Džanet Eplbi tarė: 

— Pakalbėkim apie naujienas. Mes visada kalbam apie žmo- 
nes. Aš skaitau laikraštį, kol Frankas skaito Šekspyrą. Kodėl Egip- 
tas jungiasi su tais kitais arabais? Negi jie nemato, kad tarp jų 
Izraelis? Tokia pat nesąmonė kaip mes ir Aliaska. 

— Aš myliu tave, Džanet, - sušuko Bea, pasisukusi į Keną. — 
Tu galvoji kaip aš. 

— Tai ne valstybės, - tarė Haroldas. - Jos tik „Standard Oil“ 
filialai. L 'Auile ėtendarde. 

- Papasakok mums dar ką nors apie Šekspyrą, Frankai, - tarė 
Fredis. 

— Juokaujame, - tarė Frankas, - žiūrėdamos, kaip burės išsi- 
pučia nuo linksmo vėjo nėščios*. „Vasarvidžio nakties sapnas“. 
Argi nenuostabus įvaizdis? Jau keletą dienų man neišeina iš gal- 
vos. Išsipučia nuo linksmo vėjo nėščios. 

Jis atsistojo ir dar papilstė vyno. Foksė ranka uždengė savo 
taurę. 

Fredis Tornas palinko prie pat jos ir tarė: 

— Jūsų, atrodo, nekoks apetitas. Skauda pilviuką? 

— Jeigu rimtai, - tarė Rodžeris Gerinas jai iš kitos pusės, - tai 
aš nedvejočiau ir pasikviesčiau Hanemą, kad bent jau sudarytų 
sąmatą. Jis dirba labai solidžiai. Pavyzdžiui, jis yra vienas iš ne- 


* Vertė A. Churginas. 

daugelio rangovų, kurie padaro tvirtas tinkuotas sienas. O mums 
nors jis vilkino be galo, bet dirbo tikrai su meile. Matyt, restau- 
ravimas - jo stiprioji vieta. 

— Jis toks mielas senamadiškas žmogelis, - pridūrė Bea. 

— Oi, pasigailėėė-sit, - nutęsė Fredis Tornas. 

Frankas Eplbis pasakė: 

— Jis jums galėtų ir dambą supilti, kad Kenas imtų įdirbti pel- 
kę. Iš druskingo šieno galima pralobti. Su juo mulčiuojami arti- 
šokai. 

Foksė pasigręžė į savo kankintoją. 

— Kodėl jis jums nepatinka? — Mat staiga prisiminė, kas tas 
Hanema. Pobūvyje pas Franką žemo ūgio rusvaplaukis, klou- 
niškai išsidrėbęs laiptų apačioje, dirstelėjo jai po sijonu. 

— Kad man jis patinka, - pasakė Fredis Tornas. - Aš myliu jį. 
Myliu jį kaip brolį. 

— Ir jis tave, - išpyškino Smitukas. 

Tornas tarė: 

— Tiesą pasakius, jaučiu homoseksualų potraukį jam. 

— Fredi, - dusliai pratarė Torno žmona, lyg ir nenorėdama, 
kad ją išgirstų. 

— Jis turi Žavią žmoną, - tarė Rodžeris. 

— Ji labai žavi, - atsiliepė Bea Gerin. - Tokia santūri. Aš pavy- 
džiu jos judesių. Tu ne, Džordžina? 

— Andžela tikrai yra robotas, - tarė Frankas Eplbis, - su Dže- 
ku Kenedžiu viduj, kuris stengiasi išsiveržti. 

— Aš nežinau, ar ji tokia tobula, - tarė Džordžina Torn. - Ne- 
manau, kad ji Pytui daug ko duoda. 

— Ji jam duoda socialinį aplombą, - tarė Haroldas. 

Fredis tarė: 

— Garantuoju, kad retkarčiais duoda ir pasibarškint. Ji gi žmo- 
gus. Visi mes, po velniais, žmonės. Tokia mano teorija. 

Foksė paklausė jo: 

— O kąjis daro neurotiškai? 

— Jūs girdėjot, kaip Rodžeris pasakojo apie jo statybas. Jis ana- 
linis skaistuolis. Be to, eina į bažnyčią. 

— Bet aš irgi einu. Negalėčiau be jos. 

— Frankai, - kreipėsi Fredis, - atrodo, radau ketvirtą. 

Foksė pamanė, kad jis teigia, jog ji ketvirtas neurotiškiausias 
miestelio Žmogus - po gaisrininkų vado, olando rangovo ir po- 
nios, pasmerktos būti sutraiškytos žurnalų. Foksė buvo kilusi iš 
Merilando ir turėjo pietiečių moterų agresyvumo. 

— Jūs privalot man pasakyti, kaip suprantat „neurotiška“. 

Tornas nusišypsojo. Jo liguista burna žvakių šviesoje kvietė ją 
įkristi. 

— Jūs man nepasakėt, kaip suprantat „charakterį“. 

— Turbūt, - tarė Foksė niekinamai žvaliai, - mes suprantam 
vienodai. 

Ji bjaurėjosi šiuo vyru, neatsiminė, kad būtų sutikusi vyrą, ku- 
riuo labiau bjaurėtųsi, ir iš sumaišties savo organizme siekė 1š- 
gauti aiškią to išraišką. 

Jis palinko į ją ir sukuždėjo: 

— Suvalgykit Bea ėrienos bent iš mandagumo, nors ji ir žalia. 

Tada nusigręžė tarsi nuo įkyrios prašytojos ir uždegė Marsijai 
cigaretę. Tai darydamas šlaunimi tyčia slystelėjo per Foksės šlau- 
nį. Ji apstulbo, pajuto pašaipą ir pasišlykštėjimą. Tas kvailys įsi- 
vaizduoja pavergęs mane. Ji pajuto jo norą įsibrauti į jos likimą, 
prisidėti prie jo ir pašiurpo. Jo šlaunis spaudėsi stipriau, ir slopi- 
namoje blausioje šviesoje ji pajuto troškimą pasislėpti - užmig- 
ti. Ėmė dairytis pagalbos. Šeimininkas, valdingai suraukęs ant- 
akius virš tarpuakio, susikaupęs vėl pjaustė ėrieną. Anapus sta- 
lo jos vyras - miego poreikio tėvas - juokėsi tarp Bea Gerin ir 
Džanet Eplbi. Smailus šešėlis plyšyje tarp pilnų Džanet krūtų 
keisdavo formą, kai jos rankos šmaižiojo akcentuodamos negir- 
dimus sakinius. Dar pilstė vyno. Foksė linktelėjo manydama at- 
sakanti į klausimą ir ūmai kilstelėjo galvą išsigandusi, kad už- 
snūdo. Jai vėl stuktelėjo į šlaunį. Niekas su ja nešneka. Rodžeris 

Gerinas tyliai dudeno, dėl kažko guosdamas Džordžiną Torn. 
Aukšta gaida nuskambėjo Keno kvatojimas, ir jo veidas, paprastai 
toks asketiškas, atrodė pablyškęs ir nerealus, tarsi nutviekstas 
prožektoriaus. Jisai smaginasi, o jai dar tiek valandų iki lovos. 


Važiuojant namo, naktis ją atgaivino. Grynas oras buvo vė- 
sus, o dangus, lyg didžiulė lūžtanti banga, puošėsi žvaigždžių vai- 
nikais. Automobilio šviesos užgriebdavo pašto dėžutes, gyvat- 
vores, sauso sniego plutas grioviuose. Keno MG siūbtelėdavo 
kiekviename vingiuoto paplūdimio kelio posūkyje. Jis paklausė: 

— Gal jau tu negyva? 

— Dabar jau nieko. Bet nežinojau, ar ištversiu, kai sėdėjom 
prie stalo. 

— Tikrai buvo siaubelis. 

— Jie atrodė taip įsiaudrinę vieni nuo kitų. 

— Keisti žmonės. - Tarsi kaltas pridūrė: - Vargšė Foks - sėdė- 
jo su dideliu pilvu ir žiovavo. 

— Ar labai kvailai padariau? Pasisakiau Bea. 

— Dieve mano, kodėl? 

— Norėjau netikro martinio. Tau gėda, kad aš nėščia? 

— Ne, bet kam skambint varpais? 

— Ji niekam nepasakys. 

— Nesvarbu. 

Labai nedaug kas tau svarbu, - pamanė Foksė. Šalikelės me- 
džiai retėjo, skuodė pro šalį guotais, tarpuose atidengdami šal- 
tus mėnesienos nušviestus pelkės plotus. Pašto dėžučių buvo ma- 
žiau. Mažiau ir šviesių langų. Foksė glaudžiau įsisiautė į savo 
paltą - gabardiną su kailio pamušalu, pasiūtą rusų generolo mi- 
linės fasonu. Ji įsivaizdavo savo šaltus namus su palaikėmis sie- 
nomis ir nusenusia krosnimi. Ji tarė: 

— Mums tikrai reikia rangovo. Gal paprašykim to Hanemos, 
kad sudarytų sąmatą. 

— Tornas sako, kad jis tik žnaibo pasturgalius. 

— Tai vadinama projekcija. 

— Džanet man sakė, kad jis vos pats nenusipirko to namo. At- 
rodo, Žmona norėjo tos panoramos. 

Ak, tai Džanet? 

Foksė tarė: 

— Ar pastebėjai priešiškumą tarp Franko ir to Smituko? 

— Argi abu jie nesiverčia akcijomis? Gal jie konkurentai. 

— Kenai, tau viskas sukasi apie darbą. Mano įspūdis, kad tai 
susiję su sek-su. 

— Su Džanet? 

— Na, man atrodo, kad savo krūtimis ji tikrai stengėsi uždirbti 
tašką. 

Jis sukikeno. Liaukis, - pamanė ji, - juk tu ne toks. 

— Du taškus, - tarė jis. 

— Žinojau, kad taip pasakysi, - atsakė ji. 

Kelias kilstelėjo į šalčio antsprūdžiais rauplėtą kauburį, nuo 
kurio atsivėrė pirmas jūros vaizdas. Ji pamatė ant vandens apsi- 
gyvenusią mėnesieną - sidabrišką, pastovią, slystančią kartu su 
mašina, bet kupiną galybės šėlstančių virpesių. „Kaip pati mate- 
rija“, - pamanė ji. Toj gilumoj darbuojasi Kenas - kur nuo mo- 
lekulės prie molekulės blaškosi protonai ir elementai sukibę il- 
gomis spiralinėmis kopėčiomis. Šmėkštelėjo kopos - nubalinti 
kaulai. Automobilis nusileido į daubą. Tarp apleisto, lentomis 
apkalto ledų kioskelio ir jų keliuko buvo keturios tokios įkalnės 
ir nuokalnės. Jie gyveno netoli kelio galo - žiemą tai buvo avan- 
postas. Foksė ūmai įsigeidė vasaros lengvumo ir laisvės. 

— Tavo draugas 'Iornas labai prastos nuomonės apie Hanemą, - 
tarė Kenas. 

— Joks jis man draugas. Jis šlykštus žmogus, ir aš nesuprantu, 
kodėl jis visiems taip patinka. 

— Jis dantistas. Visiems reikia dantisto. Džanet man sakė, kad 
Jis norėjo būti psichiatras, bet iškrito iš Medicinos fakulteto. 

— Jis siaubingas, toks glitus ir landus. Manęs neapleido jaus- 

mas, kad jis nori įkišti į mane rankas. Daviau jam per snapą, o jis 
pamanė, kad prie jo kabinuosi. Ėmė glausčiotis keliais. 

— Bet jis sėdėjo šalia tavęs. 

— Įstrižai keliais. 

— Visko būna. 

— Manau, kad jo prastą nuomonę reikia laikyti pliusu. 

Kenas nutylėjo. 

Foksė tęsė: 

— Rodžeris Gerinas sakė, kad jis geras rangovas. Jis tvarkė jų 
namą. Su savo pinigais jie galėjo nusisamdyti ką nori. 

— Pagalvokim, kaip geriau. Man labiau patiktų žmogus, kurio 
niekas nepažįsta. Nenoriu, kad per daug įsitrintumėm į šitą vie- 
tinių lizdelį. 

— Man atrodo, viena iš priežasčių, kodėl persikėlėm, — kad 
nebūtumėm taip priklausomi nuo tavo profesinių pažinčių. 

— Ką tu sakai? 

— Tu žinai, ką sakau. Aš neturėjau jokių kitų draugių — tik 
chemines žmonas. 

— Foks, mes visi tokie esame. Chemikalai. 

Jis žino, kad ji tuo netiki, tai kodėl sako? Kada jis išleis ją iš 
mokyklos? 

Mėnesienoje palinkusi stirksojo sniego greiderio taranuota 
pašto dėžutė. Ji priklausė vasarotojams, tad dar kelis mėnesius 
nebus ištiesinta. Foksė glaudžiau įsisiautė į paltą ir kartu savo 
kūnu, pačia savimi apsiautė tą mažą rūgštų vargelį, brinkstantį 
gimdoje, svetimą gyvybę, vogčia tyrinėjančią jos pačios gyvastį. 
Jautėsi negraži, išniekinta. Tarė jam: 

— O tau juk patiko tos moterys, ar ne - su pakeltom krūtim ir 
paslaugiu kikenimu? —- Kembridže jų pažįstamos moterys buvo 
neišvaizdžios jaunos kvakerės, saugiai ištekėjusios už kylančių 
kalikų, arba moterys, apsišarvavusios atstumiančiu spindesiu, ne- 
liečiamos čigoniškos gražuolės liepsningų pažiūrų į Kubos sava- 
rankiškumą ir vokiečių kaltę. Foksė atsiduso tarsi numodama 


JOHN UPDIKE B POROS 49 


ranka.- Ką gi, sako, vyras įsitaiso pirmą meilužę, kai žmona tam- 
pa nėščia. 

Jis pažvelgė į ją netekęs žado, ji suvokė, kad jis negali jos iš- 
duoti, ir nusistebėjo savo nusivylimu. Pati savęs nebesupaisė - 
niekada jiems susituokus nebuvo labiau priklausoma nuo jo ar- 
ba labiau įpareigota jausti dėkingumą. Bet jos kūne sukilo neri- 
mo gaivalas, ir jai buvo apmaudu, kad jis nuo to atskirtas. Mat 
visada jausdavo ir dabar jautė nepriekaištingą jo atsiskaitomy- 
bę, neprisiimančią kaltės, kuri, jos miglota nuovoka, buvo neat- 
skiriama gyvenimo dalis, - todėl jai teko dviguba jos našta. 

— Kur tu lenki? - galiausiai pratarė jis. - Mus pakvietė. Nuva- 
žiavom. Tai kodėl nepasismaginus? Aš nenusistatęs prieš viduti- 
nybes - tik kad nereikėtų jų nieko mokyti. | 

Kenui buvo trisdešimt dveji. Jie susipažino, kai jis buvo dok- 
torantas, dėstantis biologiją, o ji - Radklifo* absolventė, kuriai 
reikia įskaitos. Nuo antro kurso Foksė buvo įsimylėjusi dailės 
studentą - nerangų žyduką iš Detroito. Vėliau jis tapo skulpto- 
riumi, ir jo dideli suvirinti metalo laužo asambliažai kartais pa- 
sirodo žurnaluose. Jau tada jis turėjo kažką skardingo, aikštin- 
go šniaukrojimo autoparodijos manierą, į peruką panašią tiesiai 
priekin sušukuotą plaukų kupetą, tokią kumpą nosį, kad jos ga- 
liukas tarsi rodė viršutinę lūpą. Veido raukšlės, regis, rodė pa- 
nieką. Jis buvo greitas paleisti liežuvį. Iščiulpk mane, šiksute, aš 
gašlus senis. Aš čiaudau juodu snargliu. Profilaktiniu dantų šepe- 
tėliu badau savo hemorojų. Jis niekino visas jos baimės apraiš- 
kas. Išmokė ją čiulpti. Apžiojusi jo didžiulį penį, ji jautė jam 
savo meilę - plaikstomas ir švelniai plėšomas vidines skraistes. 
Kol jis nesiėmė jos, ji jautėsi blanki, aukšta, sustingusi, šalta ir 
nereikalinga. Jo nugara tarp menčių buvo plaukuota, gumbuo- 
tai raumeninga ir tankiai prisėta apgamų lyg prakeikimo. 

Tėvai taktiškai, dar labiau gniuždydami nei tiesiai drausdami, 

jos meilę palengva pavertė groteskiška ir netinkama. Ji nesu- 
mojo, kaip jie tai padarė: tarytum tėvai ir Piteris per ją bendra- 
vo, jai nežinant, kas sakoma, kol galiausiai iš abiejų pusių atėjo 
ne ir susitiko jos paširdžiuose. Tas slogutis it moksleivės ir tos 
visos cigaretės. Paskutiniame Radklifo kurse vis snigo ir snigo; ji 
įsiminė takais stumiamų dviračių tarškesį, atseginėjamų kaliošų 
muziką, drėgną šalį ant savo kaklo, romių kaip mintys kristalų 
plazdėjimą prie aukštų didingų Fogo dailės muziejaus langų. Įsi- 
minė nubalintą šviesą, užplūstančią jos kambarį kas rytą prieš 
jai pabundant su mauduliu krūtinėje. 

Pasirodė Kenas, aukštesnis už ją, buvo priimtinas ir buvo pri- 
imtas visų pusių — panašiai staiga išsisprendžia neperkandami 
matematikos uždaviniai. Foksė nematė jokių jo trūkumų, ir tai 
ją dirgino, sukurstė jos atkaklų priešgyniavimą. Tarp jo išvaiz- 
dumo ir protingumo ji matė prieštaravimą, galintį išvirsti susuk- 
tu jos žydo humoru. Kenas atrodė kaip turtuolis, o triūsė kaip 
skurdžius. Kilęs iš Farmingtono, jis buvo Hartfordo advokato, 
nepralaimėjusio nė vienos bylos, vienturtis sūnus. Foksė ėmė 
vaizduotis jo ramų ir beskausmį gimimą, be jokios ašarėlės ar 
riksmelio. Niekas jo neglumino. Nežinomų dalykų buvo, bet slė- 
pinių - ne. Po to žeminančio apsiskaičiavimo - nes juk taip rei- 
kėjo vertinti jos pirmąjį meilės romaną, pasibaigusį tokia kanki- 
nama sumaištimi, - Foksė ieškojo prieglobsčio sandariame Ke- 
no teisume. Ji dėkingai priėmė jo paprastą pranašumą prieš ki- 
tus. Jis buvo geresnės išvaizdos, geriau mąstė - geresnis mecha- 
nizmas. Jis suklydo nebent palaikydamas ją - iš jos ūgio nulem- 
tos šaltakraujiškos laikysenos — savo padermės atstove. 

Ji buvo Elizabet Foks iš Betesdos, žvelgianti į save su prislo- 
pinta šiluma. Paauglystėje jos širdis pagiriamai stebėjo, kaip ją 
traukia prie paklydusių gyvūnų, pasimetusių vaikų, atstumtųjų, 
ir savo polinkį, tarytum sužeistą ir sutvarstytą, klajoti po naują 
ligoninės pastatą bjauriom aukštom langų eilėm lyg užtrauktais 
užtrauktukais. Jie atsikėlė iš rytų Vašingtono 1941 metų pavasa- 

rį, kai ligoninę statė. Jos tėvas buvo profesionalus kariškis, kari- 
nio jūrų laivyno kapitonas leitenantas, turintis šiokį tokį techni- 
nį išsilavinimą ir hipertrofuotą genealogijos savimonę. Vienas 
jo senelis buvo Virdžinijos karys, kitas - Niu Džersio pastorius. 
Save jis laikė džentelmenu ir dvylikmetei Foksei, atėjusiai jam 
pareikšti, kad taps sesele, pasakė, kad ji tam per daug protinga 
ir vieną dieną įstos į koledžą. Radklife, žvelgdama atgal, ji ma- 
nė, kad jos deformuotas švelnumas kyla iš ilgų tėvo nebuvimo 
tarpsnių per Antrąjį pasaulinį karą: visuotinis karas neleido su- 
siformuoti dukters heteroseksualumui, neapsunkintam vergiš- 
kumo, pažeminimo, kurį teikė Piteris jos pačios kurstomas. Da- 
bar, jau ištekėjusi, nuosaikesnė ir mažiau linkusi į matematinę 
savityrą, ji galvojo, kad gal tas liūdnumas, kažkoks jos auklėjimo 
luošumas ir neužbaigtumas, buvo ankstesnis už karą ir priklau- 
sė Didžiajai krizei, kurios visiško bejėgiškumo, tramvajų ir sinu- 
sito atmosfera dar tebedvelkdavo oficialiuose Vašingtono mau- 
zoliejuose, kai ji lankydavosi pas motiną. O gal bėda buvo tik ta, 
kad jos motina, nors sumani ir jaunystėje graži, buvo ne ledi, o 
tik Merilando bakalėjininko duktė. 

Vos tik Foksė ištekėjo, jos tėvai išsiskyrė. Tėvas po trisdešim- 
ties metų tarnybos apie pensiją nė negalvojo, gavo pelningą kon- 
sultanto darbą laivų statybos pramonėje ir persikėlė į San Die- 
gą. Motina, tarsi prikišamai demonstruodama, kad ir ji moka 
plaukioti gerovės vandenyse, dar kartą ištekėjo: už turtingo Džor- 
džtauno našlio, pono Roto, kuris turėjo automatinių savitarnos 
skalbyklų tinklą, daugiausia negrų kvartaluose. Foksės motina 
ėmė rūpestingai dažytis, įsigijo pudelį, rūkė cigaretes su filtru 
raudonais galiukais, šeimos draugų buvo vadinama Kone, o kal- 
bėdama apie savo vyrą visada vadindavo jį Rotu. 

Foksės tėvų poros nebeliko. Ir siauro karkasinio namo su lan- 
ginėmis Rouzdeilo gatvėje. Nenaudojamos fasadinės verandos. 
Rusvų užuolaidų, visada nuleistų ginantis nuo karščio. Elektri- 
nės vėduoklės virtuvėje, lėtai švytuojančios pirmyn atgal savo 

galvą lyg monotoniškai ką nors koneveikiantis bukaprotis. Traš- 
kančio „Philco“, transliuojančio Louelo Tomo žinių laidas. Ka- 
ro laiškų, įsliuogiančių per nekantraujantį plyšelį. Kartą per sa- 
vaitę ateinančios negrės, vardu Greislin, kurios prijuostės kiše- 
nės kvepėjo apelsino žievelėmis ir saldainiais „Tootsie Roll“. Ve- 
ronikos, jų nenustygstančios sterilizuotos terjerės, kurią pakeitė 
Merlas, seilėtas juodliežuvis čau. Perdžiūvę bežiedžiai krūmy- 
nai, kur Elizabet šniukštinėdavo butelių dangtelių ir „suveny- 
rų“, ilgi laikraštinės spalvos ledų vakarai, klijuotė raudonais lan- 
geliais ant virtuvės stalo, prazulinta dviejose vietose, motinos 
sėdėjimas vakarais prie to stalo po žinių, prieš paguldant dukrą, 
rūkant „Chesterfieldą“ ir trūkčiojančiais automatiniais judesiais 
lyginant odelę po įsistebeilijusiomis akimis, — šie vaizdai išnyko 
iš visur ir liko tik Foksės širdyje. Ji lankė bažnyčią, kad bent ką 
išsaugotų. Episkopalinė tikyba — baritonu vilnijančios giesmės 
jūrai, klauptai, blykčiojantys karininkų pečių galionais - priklausė 
galantiškam tėčio draugų klubui, vadovaujamam pelerina vil- 
kinčio pono Ruzvelto, įsitraukusiam į karą ir laimėjusiam. 

1956 metų birželį ji baigė studijas ir ištekėjo. 

Kiekviena santuoka yra lošimas apsidraudus. Foksė tuokėsi 
vildamasi, kad nors ir kas bus lemta, kai kurių niekinimo būdų 
jos vyras niekada nesiims. Jam tai būsią per žema, kaip kad dau- 
gumai amerikiečių vyrų per žema lupti akis ir darinėti žarnas. Ji 
buvo teisi. Pasirodo, jo žiaurumą blokavo ne tiek švelnumas, kiek 
skrupulingumas. Ji niekuo negalėjo pagrįstai skųstis, tik nepa- 
grįstai — kad jai ilgai teko laukti bevaikei, kol Kenas baigs dok- 
torantūrą. Jo disertacijos kančios nuo numatytų ketverių metų 
išsitęsė iki penkerių, dar dveji metai buvo praleisti gavus dakta- 
rovietą iš JAV Viešosios sveikatos apsaugos tarnybos, o dar me- 
tus Kenas iššvaistė dėstytojaudamas šalia tų pačių magiškų Har- 
vardo dievų, kurių jau vien pavardžių Foksė ėmė nekęsti. Ji vi- 
sada turėjo darbą: jaunesniosios mokslinės bendradarbės etatė- 
lį prie flamandų graviūrų arba mezozojinių paparčių fosilijų pa- 


JOHN UPDIKE B POROS 53 


togiuose dulkėtuose Harvardo pusrūsiuose, registratorės stalą 
universiteto vestibiulyje, buvo įsitraukusi į sutrikusios psichikos 
vaikų globos programą ir ėmė galvoti apie karjerą socialinėje 
rūpyboje, bet išsigandusi metė, palankė keletą magistrantūros 
kursų siekdama magistrės laipsnio, du semestrus Bostone poza- 
vo aktams, atostogavo ir netgi flirtavo, - bet tai nedavė jokių 
vaisių. Septyneri metai - ilgas laikas, skaičiuojant mėnesiais, ap- 
mokamais reguliariu kraujo mokesčiu, savaitėmis, kurių malo- 
numas neišvaduojamas iš žeminančio kontracepcijos mechaniz- 
mo, — ilgesnis už karą. Ji norėjo pagimdyti Kenui vaiką, suno- 
kinti jo tobulumą savo šilumoje. Tai atrodė geriausia dovana, 
kurią ji gali jam įteikti, nes į ją įsismelkė Žinojimas, kad kai ką ji 
savyje sulaiko. Vaikas, jųdviejų elementų jungtis, būtų nuošir- 
dus jos susižavėjimo bei pasitikėjimo laidas ir visam laikui išves- 
tų juodu iš sferos, kurioje šių dalykų pilnumu galima abejoti. 
Dabar šią dovaną leista įteikti. Kenas dirbo dėstytoju universi- 
tete užupės*, kur biochemijos katedra leido sparčiau siekti kar- 
jeros. Jų laimės pagrindas atrodė toks erdvus, kaip iš naujojo 
namo atsiverianti panorama. 

Namą išrinko Kenas. Ji manė, kad vertėtų gyventi arčiau Bos- 
tono, galbūt Leksingtone, tarp tokių Žmonių kaip jie patys. Tar- 
boksas buvo toliausia riba, valanda kelio, ir vis dėlto jis, kuriam 
reikės važinėti, griebė šį namą, tarsi visą gyvenimą būtų laukęs 
tokios plynos ir tyros panoramos kaip šios pelkės, šios tolimos 
kaulinės kopos, kraštelis jūros. „Galbūt dėl masto“, - pamanė 
Foksė: po jo mikroskopinio triūso reikėjo šių platybių atgaivos. 
Padėjo ir tai, kad jis ir nekilnojamojo turto verslininkas Gala- 
cheris pamėgo vienas kitą. Nors ir išsakė visus logiškus priešta- 
ravimus, Foksė buvo patenkinta matydama, kaip jis išnyra iš il- 
g0 romaus studentiško būvio sąstingio ir siekia ko nors naujo, 
tiziško, realaus. Tai, kad jame glūdi bent toks nuosaikus keistu- 


* Bostono universitete. 


0, Ž 
Np) 


GMB, 
ss yys 


54 


mas, pastūmėjęs užsimanyti atokaus nepraktiško namo, teikė 
(tarsi būtų grėsusi desperacija) viltį. 

Šįvakar namas buvo šaltas, pritvinkęs dvisios vėsos. Kotonas, 
jų katinas, atitipeno iš tamsios svetainės ir rąžydamasis vaikė 
miego stingulį. Šis sunkiakojis karamelinės spalvos patinas, tiek 
metų vienintelis jų augintinis, ėmė darytis draugiškas it šuo ir 
išpuikęs it vaikas. Jis mandagiai nusilenkė jiems, išrietęs uodegą 
į klaustuką, priekinėm letenom įsirėmęs į pintą skudurinį kili- 
mėlį, prieškambaryje paliktą Robinsonų. Kotonas ištraukė įleis- 
tus nagus, pasigirdo cvaktelėjimas, ir jis ėmė murkti laukdamas, 
kada Foksė paims jį ant rankų. Ji priglaudė po smakru jo par- 
piantį gerklinį variklį ir lyg vaikas panūdo stebuklingai įnirti į jo 
kailį. 

Kenas svetainėje įjungė šviesą. Nušvito plikos sienos, atidengti 
statramsčiai, lako tarpai, sieninės plokštės nubyrėjusiu tinku, įrė- 
minti senų vasarų suvenyrai - vėduoklinė kriauklių kolekcija ir 
išdžiovinti pamario botanikos rinkiniai, - palikti Robinsonų. Jie- 
du nebuvo su jais susitikę, bet Foksė įsivaizdavo juos kaip didelę 
apsileidusią šeimyną, įjunkusią į išdaigas, prasivardžiavimą ir savo 
pomėgius: motina - lieti akvareles (jos kūriniai buvo iškabinėti 
visame antrame aukšte), vyresnieji berniukai - buriuoti pelkėje, 
mergaitė - svajingai rinkti muzikos plokšteles ir būti erzinama, 
jaunėlis ir tėvas — nuolatos šukuojant pakrantę kaupti ir klasifi- 
kuoti gyvybės pavyzdžius. Kambarys kvepėjo užkonservuota, bet 
vis dėlto prasisunkiančia vasara. Stiklinės durys į šoninį rožių ir 
bijūnų gėlyną buvo užkaltos lentomis. Langus, pro kuriuos ma- 
tytųsi veranda ir pelkė, dengė langinės. Aštriabriauniai Kembri- 
džo baldai - per pusę iš pigios krautuvės ir eksperimentinio di- 
zaino firmos - atrodė išmėtyti ir jų buvo nedaug; kambarys bu- 
vo patogiai erdvus ir patogios kvadratinės formos. Jis turėjo ga- 
limybių. Jam reikėjo baltų dažų, sienų, šviesos, meilės ir stiliaus. 
Ji tarė: 

— Būtinai turim pradėti tvarkytis. 

Kenas pridėjo ranką prie sklendės grindyse. 

— Krosnis vėl užgesusi. 

— Palik rytui. Į antrą aukštą šiluma vis tiek nepatenka. 

— Man nepatinka būti apmulkintam. Aš išsiaiškinsiu, kaip pa- 
kurti šitą išperą. 

— Man labiau rūpi nenumirti miegant nuo anglies smalkių. 

- Šitam rėty - jokių šansų. 

— Kenai, būk geras, pasikviesk Hanemą. 

— Tu pasikviesk. 

— Tu gi namų šeimininkas. 

— Nežinau, ar mums jo reikia. 

— Galacheris tau patiko. 

— Jie ne dvyniai, tik partneriai. 

— Tai surask ką nors kitą. 

— Jeigu tau reikia jo, tai pakviesk. 

— O gal imsiu ir pakviesiu. 

— Pirmyn. Puiku. 

Jis nuėjo prie durų į siaurą skylę, atstojančią rūsį. Sklendė 
sutrinksėjo ir ėmė skleisti bjaurų dvoką. Foksė nusinešė Kotoną 
į virtuvę, įjungė elektrinį šildytuvą ir pripylė du dubenėlius pie- 
no. Vieną pastatė ant grindų katinui, o į kitą prisitrupino sūrių 
sausainių. Kotonas pauostė, paniekino vaišes ir klausiamai 
miauktelėjo. Foksė jo nepaisė ir ėmė godžiai srėbti šaukštu. Pie- 
nas su sausainiais būdavo vaikystės skanėstas tarp Žinių ir mie- 
go; dabar jų staiga įsigeidus, jai tarsi atlėgo karštis, plūstelėjo 
sveikata. Jos kojas pakaitom kaitinant šildytuvui ir ėdesio kauli- 
jančiam kailiukui, ji storai tepė sviesto ant akytos baltos duo- 
nos, laužė ją, krovė sviesto, tris gabalus vieną po kito, taip peral- 
kusi ir nesitverianti it ištroškęs girtuoklis, kad su skrebučiais ne- 
beprasidėjo. Blizgėjo sviestuoti pirštų galiukai. 

Juos plaudama, ji palinko virš skalūno kriauklės ir pažvelgė 
pro langą. Mėnesiena buvo nuliejusi sidabrišką, nuo jūros po- 
tvynio išplūdusį taisyklingą griovių tinklą. Šiame žvilgesyje stirk- 

sojo benamė gervuogių salelė. Tolumoje, palei atokią Tarbokso 
įlankos atšaką, horizontą dabino kito miestelio šviesos, kurio 
pavadinimo ji dar nežinojo. Vandenyno plynę ritmingai glostė 
besisukantis prožektorius. Jos veidą jo spindulys užgriebdavo 
nelygiais intervalais. Ji skaičiavo: penki, du, penki, du. Dvigubas 
spindulys. Sekundės sprūsta ir dingsta - penkios, dvi. Ji skubiai 
apsigręžė ir suvyniojo duoną į celofaną; naktis atriekė jai plačią 
liūdesio erčią. Buvo po vidurnakčio. Šiandien Velykos. Jai rei- 
kia anksti keltis į bažnyčią. 

Atėjo Kenas nuo krosnies ir nusijuokė iš jos alkio žymių: iš- 
skobto sviesto, duonos trupinių, tuščio dubenėlio. 

Ji tarė: 

— Taip, man norisi būtent šitos pigios duonos, o ne sveikosios 
„Pepperidge Farm“. Senoviškos guminės su visais chemikalais. 

— Kalcio propionatu, - tarė jis. - Mūsų vaikas bus susiklijavu- 
si pabaisa. 

— Ar tu tikrai manai, kad aš turėčiau paskambinti tam olandui? 

— Kodėl gi ne? Pažiūrėkim, ką jis pasakys. Turėtų būti susipa- 
žinęs su namu, jeigu Žmona jo norėjo. 

Bet jo ramiame balse ji išgirdo abejonę ir pakeitė temą. 

- Žinai, kas man šįvakar užkliuvo su tais žmonėm? 

— Jie - respublikonai. 

— Eik sau, man tai mažiausiai rūpi. Ne, man užkliuvo jų no- 
ras, kad mes juos pamėgtumėm. Jie nėra malonūs, bet nori bū- 
tent to. 

Jis nusijuokė. Kodėl tas jo juokas taip erzina? 

— O gal tu to norėjai? - paklausė. 

Jiems nematytų vaikų subraižytais ir apipaišytais laiptais jie 
užkopė miegoti. Foksė numanė, kad sugrįžus apetitui ji saldžiai 
išsimiegos. Kenas pabučiavo jai petį vietoj šį mėnesį nepatarti- 
no mylėjimosi, atgręžė nugarą ir netrukus paskendo ramybėje. 
Kvėpavo be garso ir nekrustelėjo. Jo kūno ramybė kėlė įtampą, 
pro kurią jai nelabai sekėsi nugrimzti į miegą, buvo lyg adata 

ant vandens plėvės. Apačioje nepatenkinto Kotono sunkių kojų 
tipenimas pirmyn atgal, rodos, drebino visą namą. Mėnulis, toks 
šviesus, kad beveidis, buvo įrėmintas stoglangio ir nemigos va- 
landą degė jos kaktoje kaip brangakmenis. 


Pirmadienio rytas: lakstymas šen ten. Pudruota dangaus žyd- 
rynė - giesmyno spalvos. Saulės šviesa, tumulų, škunų arba mil- 
žinkapių suskaidyta į raštuotą šifrą. Tornų vasaros terasa - toliu 
dengtas jų garažo stogas aukštų plunksniškų maumedžių užuo- 
vėjoje, pasiekiamas pro stiklines stumdomąsias miegamojo du- 
ris - kaupė šilumą. Džordžina kasmet įdegdavo anksčiau už vi- 
sus. Šiandien ji jau atrodė šlakuota, asketiška ir grėsmingai trykš- 
tanti sveikata. 

Pledą buvo pasitiesusi kampe, kur prie baliustrados prismei- 
gė atspindinčius aliumininius kepimo lakštus. Pytas nusivilko 
zomšinį abrikoso spalvos bluzoną ir išsidrėbė. Saulė, stovinčiam 
žmogui drungna ir su vėju, degino jo plataus veido odą ir raudo- 
niu nuliejo tinklaines. 

— Palaima, - tarė jis. 

Ji vėl atsigulė ant pledo, ir jųdviejų dilbiai susilietė: jis juto lyg 
liestųsi smulkus švitrinis popierius, dar šiltas nuo trynimo. Ji bu- 
vo vienais apatiniais. Jis pasikėlė ant alkūnės ir pabučiavo jai 
pilvą - plokščią, minkštą ir karštą - ir prisiminė motinos lygini- 
mo lentą: kaip ji liepdavo jam glaustis skaudama ausimi prie tos 
guodžiančios kaitros; jis priglaudė ausį prie Džordžinos pilvo ir 
išgirdo slaptą skrandžio gurgtelėjimą. Vis dar susitelkusi į saulę, 
Ji pataršė jam plaukus ir apgraibom išmatavo pečius. 

— Tu per daug prisirengęs, - tarė ji. 

Jo balsas, lyg derindamas stygas, prašė: 

— Brangute, aš neturiu laiko. Man reikia būti ant Indėnų kal- 
vos. Mes ten verčiam medžius. 

Jis įsiklausė į grandininių pjūklų džeržgesį ir kosčiojimą - kal- 
va buvo vos už mylios. 

— Na, pabūk minutėlę. Negi atėjai tik paerzinti mane? 

— Aš negaliu mylėtis. Aš neerzinu. Atėjau pasisveikinti ir pa- 
sakyti, kad ilgėjausi tavęs visą savaitgalį. Mudu nebuvom tam 
pačiam pobūvy. Galacheriai pasikvietė mus su Ongais. Labai 
nyku. 

— Mes kalbėjom apie tave pas Gerinus šeštadienio vakarą. Aš 
tiesiog kankinausi iš meilės. 

Ji atsisėdo ir ėmė atseginėti jam marškinius. Jos apatinę lūpą 
paslėpė iškištas liežuvis. Andžela taip pat įtraukdavo lūpą užse- 
giodama vaikams žieminius kombinezonus. Visos moterys to- 
kios rimtos dirbdamas savo darbelius, jį tai dirgino ir užliejo jau- 
dulio banga staiga pamačius, kaip visas pasaulis rieda pirmyn 
dėl šio moterų nesišypsojimo dirbant fizinius darbus - atsegioji- 
mo, lyginimo, deginimosi, virimo, mylėjimosi. Tokie darbeliai 
susiuva pasaulį. Jis leido jai grabinėtis ir pabučiavo efemeriškas 
žandenukes prie ausies, regimas tik saulėje. Ir čia buvo įsikūrusi 
strazdana. Sėkla. Tarp dyglių. Nukritusi. Ji atvertė jo marškinių 
skvernus ir bandė ištraukti juos iš po pečių - su šia pastanga prie 
jo prisiglaudė kukliai pasipūtusi jos liemenėlė ir švelni paukštiš- 
ka pakaklės duobutės tuštuma. Jos kaklo linkis atrodė romus. 
Jis nusitraukė marškinius ir apatinius: po baltą krūtinės odą ir 
gintarinius plaukus besvorės it vandens vorai čiuožinėjo aliumi- 
nio folijos atspindėtos dulkelės. 

Pytas patraukė Džordžiną į purpurinį savo pečių šešėlį. Jos 
švelnus kūnas, tepridengtas apatinukėmis, turėjo berniokiško 
prakaulumo - visai kas kita nei aptakus Andželos putlumas. Pa- 
liesk Andželą - irjos nebėra, paliesk Džordžiną - irji vis dar čia. 
Dėl šio paprastumo Pytas kartais jausdavo pernelyg tiesią sąsa- 
ją, tarsi mylėtųsi su seserimi. Jis nujautė, kad šis susilaikymas 
didina tai, kas ir šiaip jau jame silpna bei pereikvota. Kiekviena 
meilė yra išdavystė, nes pataikauja gyvenimui. Geriausiai apsi- 
ginklavęs yra nemylintis žmogus. Pavydus Dievas. Ji plačiai pra- 
sižiojo ir įtraukė jo liežuvį į beformę šlapią ertmę, plazdenimas 

sutirpo į visa aprėpiantį užmaršties glėbį, jis pasijuto pražuvęs ir 
išsigandęs atsitraukė. Jos lūpos atrodė papurtusios ir įdrėkstos. 
Akių žalumą gilino jo šešėlis. Jis paklausė: 

— O ką kalbėjot? 

Žvelgdama už jo, ji naršė apgraibom. 

— Vitmenai domėjosi - jinai, beje, laukiasi vaikučio — Vitme- 
nai domėjosi, ar tave verta samdyti rangovu. Frankas sakė, kad 
tu niekam tikęs, o Rodžeris sakė, kad tu puikus. 

— Eplbis mane paniekino? Tai šunsnukis, ką aš jam padariau? 
Aš gi niekada negulėjau su Džanet. 

— O gal Smičius - neatsimenu. Tik vieną frazę mestelėjo, tokį 
kaip ir pokštą. 

Jos rami mina slėpė budrumą, smakras buvo tvirtas, o lūpų 
kampučiai nuleisti iš apsimestinio liūdesio. Virš jų sušmėžavo 
maumedžio šakų šešėliai. Jis pagalvojo, kad tai buvo jos vyro 
darbas, ir pakeitė temą. 

— Ta aukšta šalta blondinė įraudusiu veidu nėščia? 

- Ji pasisakė Bea virtuvėje. Žinai ką, ji atrodo tikra storžievė. 
Fredis su ja buvo kaip šilkinis, o ji užsiraukė valgydama sriubą. 
Ji iš Pietų. Rodos, tos moterys bijo, kad jas išprievartaus? 

— Užpraeitą sekmadienį mačiau, kaip ji nuvažiavo nuo baž- 
nyčios. Svilindama padangas. Kažkas kunkuliuoja tos poniu- 
tės viduj. 

— Vardu gemalas. - Ji tvirtai atkišo smakrą. Pridūrė: - Nema- 
nau, kad ta porelė klestės. Fredis mano, kad jisai stuobrys. Aš 
sėdėjau prie stalo tiesiai prieš ją, ir, žinai ką, jos didelės rudos 
akys lakstė be paliovos. Ji ničnieko nepraleido. Tai užgaulu. Fre- 
dis buvo toks kaip visada, ir aš mačiau, kad ji nesumoja, ką ma- 
nyti apie mane. 

— Nė vienas iš mūsų nežinom, ką manyti apie tave. 

Apsimesdama įsižeidusi - Pyto manymu, tikrai įsižeidusi, — 
kad jis domisi ta Vitmen, Džordžina išsinėrė iš jo glėbio ir vėl 
Išsitiesė ant pledo. Dabar jau atsidavė saulės dievui - kekšė. At- 

spindinti folija dabino jos veidą paraboliniais potėpiais, dūme- 
liais ir dryžiais - saulės dievo sperma. Pytas pavyduliaudamas 
nusimetė batus, kojines ir kelnes, liko su apatinėmis „Paisley“ 
trumpikėmis. Jis buvo slaptas dendis. Atsigulė šalia jos, jai at- 
sigręžus, pasiekęs atsegė liemenėlę ir paaiškino: „Būsim dvy- 
niai“, - atseit jiedu turi būti apsirengę vienodai - tik su apatinė- 
mis kelnaitėmis. 

Jos krūtys buvo mažesnės negu Andželos, subliūškusiais blyš- 
kesniais speneliais, ir apnuogintos tarsi šaukėsi apsaugos. Pri- 
dengdamas užgulė jas krūtine, ir jiedu gulėjo po šnabždančiais 
medžiais — pamesti Joniukas ir Grytutė. Nukritę maumedžių 
spygliai ant tolio susimetė ruožais ir balutėmis, sudarydami ap- 
rūdijusios ochros sąnašas palei medinę baliustradą ir aliumininį 
stumdomųjų stiklinių durų griovelį. Pytas glostė jos nugaros lin- 
kį, nykščiu braukdamas nuo krumpliškų sprando kaulų iki keis- 
tai atsikišusio stuburgalio. Džordžina turėjo gerą uodegos pra- 
džią. Ji buvo kaulėtesnė už Andželą. Jos glaudimasis prie jo at- 
rodė toks natūralus ir seseriškas, kad jam nesistojo, o su Andže- 
la užtekdavo jos pėdos jam ant kelties; parblokštas po dangaus 
erčia, medžių viršūnėmis ir paukščių čiulbesiu, jis galvojo, kurią 
gi iš tikrųjų myli. 

Iki šio romano jis ignoravo Džordžiną. Jos nematė dėl panie- 
kos jos vyrui. Jis su Andžela iš karto pajuto antipatiją Fredžiui 
Tornui, nors, jiems atsikėlus į Tarboksą, Tornų pora bandė jiems 
gerintis. Užtat Hanemos buvo tokie nemandagūs, kad neatsi- 
prašydami ir net neatsakydami nepasinaudojo keliais jų kvieti- 
mais. Tada jie nejautė didelio draugų poreikio. Pytas, dar nejsi- 
sąmoninęs, kad su Andžela jam trūksta laimės, miglotai pasva- 
jodavo, kad galėtų mylėtis su kitomis moterimis - su Džanet 
arba su didinga Tere Galacher čigoniškais plaukais, - kaip kad 
svajojama migdantis. Bet užpraeitą vasarą Ongai įsirengė teni- 
so aikštelę ir jie dažniau matėsi su Džordžina; o kai praeitą va- 
sarą Pyto svajos nejučia ėmė tapti tikrove ir jis to nežinodamas 

nusigręžė nuo Andželos ir tapo atviru klausimu, pati Džordžina 
savo buvimu - probėgšmais prisiliesdama pobūvyje, regis, nety- 
čia tame pačiame automobilyje važiuodama į tenisą arba po jo į 
namus - ėmė ieškoti atsakymo. Ji pasakė laukusi jo metų metus. 

— Kas dar? - paklausė jis. 

— Kas „kas dar“? 

Už saulės nutviekstos veido kaukės jos pojūčiai reagavo į jo 
ranką. 

— Kas dar naujo pas tave? Kaip Vitnio sveikata? 

— Vargšas Vitukas. Vakar turėjo temperatūros, bet išsiunčiau 
jį į mokyklą, kad būčiau laisva, jeigu tu pasirodytum. 

— Negerai padarei. 

— Nieko jam neatsitiks. Pavasarį visi sloguoja. 

— Tu ne. 

Ji plėtojo ginčą. 

— Pytai, ką tai reiškia - kai aš paminėjau, kad Frankas kritika- 
vo tave, tu pasakei, kad niekada negulėjai su Džanet? 

— Negulėjau. Ir jau keletas metų, kai nebenoriu. 

— Bet ar tu manai - liaukis su ta ranka minutėlę, jau tiktai 
kuteni, - kad Fredis todėl tavęs nemėgsta? Žinai, aš pamelavau. 
Vitmenams Fredis sakė, kad tu blogas rangovas. 

— Aišku. Tas klounas. 

— Be reikalo jo nekenti. 

— Tai padeda man išlikti jaunam. 

— Bet ar tu manai, kad jis žino apie mus? Fredis. 

Jos smalsumas jį žeidė - jis ničnieko nenorėjo girdėti apie 
Fredį. 

— Ne kaip faktą, - tarė jis. - Bet gal iš nuogirdų? Aną vakarą 
Bea Gerin leido man suprasti, kad visi žino. 

— Tu prisipažinai? 

— Aišku, kad ne. O kas yra? Ar jisai žino? 

Jos veidas buvo nuščiuvęs. Ant vieno voko virpėdamas balan- 
Savo plonytis šviesos ruoželis; folijos lakštus sužlegino vėjelis, 

sukurdamas jaudrų miniatiūrinį griaustinį. Ji prabilo rinkdama 
žodžius: 

— Jisai sako, kad aš tikriausiai turiu kitą vyrą, nes nebe taip jo 
noriu kaip anksčiau. Jaučia grėsmę. Ir jeigu jam reikėtų sudary- 
ti spėjamųjų sąrašą, manau, kad tu būtum pirmas. Bet kažkodėl 
jis nedaro tokios išvados. Galbūt žino ir mano, kad tą žinojimą 
reikia pasitaupyt ateičiai. 

Jį tai išgąsdino, pakeitė kūno tonusą. Ji pajuto tai ir atsimer- 
kė - kokakolos butelio žalumo akys buvo šlakuotos vytuliu. Lė- 
liukės saulėje buvo mažytės kaip pieštuko šerdelės. 

Jis paklausė: 

— Gal jau metas baigti"? 

Gavusi iššūkį, Džordžina, Filadelfijos bankininko duktė, mėg- 
džiodavo žaismingą imigrantų akcentą - lyg pardavėjos, lyg su- 
vedžiotojos. 

— Nibūk kvailis, byčelis, — tarė ji ir ūmai kilstelėjo prisispaus- 
dama dubeniu prie jo dubens, tad pro savo medvilnę jis pajuto 
jos šilką. Laikė jį suėmusi kaip belaisvį. Jos lygios rankos buvo 
stiprios, vieną teniso setą ji prieš jį laimėdavo. Jis ėmė vaduotis 
grumdamasis, ir, jiems susiėmus, jos krūtys atsipalaidavo, paki- 
bo virš jo it kamuoliukai, o paskui susiplojo, kai jis, keliais prirė- 
męs šlaunis ir suėmęs už riešų, paguldė ją ant menčių. Tėlis. Į jį 
spoksojo jos žvilganti oda. Pakirstas savo pergalės, jis nulenkė 
galvą ir maldaujančiomis lūpomis įsisiurbė į spenelį, sūroką ir 
rūgštoką. Staiga pasirodė, lyg ji visa sudaryta iš skritulių, ku- 
riuos praskyrus, atsivertų kiti skrituliai. Už vaivorykštinio apva- 
do, juosiančio apskritą šlapią sąlytį, patikimai jį sulaikiusį, čire- 
no paukščiai. Jos plunksnuota ranka palytėjo ką kita - surado jo 
šaknį. Patikėjęs jos prisilietimu, sakytum, jo sėklidės aksominės, 
o falas iš gryno sidabro, jis mandagiai paklausė: 

— Ar ne per daug mudu prisirengę? 

Mandagumas buvo tikras. Bendraudami be santuokos ir be 
jokios sutarties, jiedu išplėtojo abipusės atidos kodeksą. Jų sve- 

timavimas buvo padalytas į dvi lygias dalis. Drįsdamas paminėti 
išsiskyrimą, iškeldamas šią galimybę kaip priekaištą, Pytas pa- 
prašė Džordžinos peržengti liniją. Dabar buvo jos eilė prašyti, o 
jo eilė peržengti. Ji paklausė: 

— O kaipgi tie medžiai ant Indėnų kalvos? 

— Jie nuvirs ir be manęs, - atsakė jis. 

Spyglių sąnaša jam prie veido palei pledo kraštą kaito saulėje 
skleisdama pelėsių ir sidro kvapą. Tolis žėravo. Gera kokybė: 
„Ruberoido ritiniai“, mineralizuoti, 1960 m. kainavo 4,25 dole- 
rio už ritinį. Jis jais dengė stogus. Jis pridūrė: 

— Bet nežinau, ar /u nupulsi. 

— Oi, ne tokia aš jau puolusi, - tarė Džordžina, staigiai atsisė- 
do ir atsiklaupusi puikuodamasi ištiesė rankas į dangaus kraš- 
tus. Ši stropi klubo aktyvistė ir uoli motina turėjo mielą netikėtą 
talentą. Jos seksualumas buvo be vyliaus. Susiformavęs per pir- 
muosius keletą santuokos su Fredžiu metų, jis buvo tiesmukas 
kaip valgymas ir lengvas kaip bėgimas. Jos sąmonė buvo nekal- 
ta. Anksčiau ji nė karto neturėjo romano, ir Pytas, nors ir nenu- 
tuokdamas, ką vertinga ji jame radusi, abejojo, ar ji kada nors 
įsitaisys kitą meilužį. Ji neieškojo kaltės jausmo. Iš pradžių, nu- 
sprendęs su ja svetimoteriauti, Pytas buvo pasiruošęs baisiam 
sąžinės graužimui, kaip šokantysis nuo tramplino ore numato 
vandens kliokimą ir šniokštesį. Tačiau pirmąjį kartą - buvo rug- 
sėjis: virtuvėje obuoliai, vaikai mokykloje, išskyrus miegančią Džu- 
dę, - Džordžina, paėmusi už piršto, lengvai užsivedė jį laiptais į 
savo lovą. Jie mikliai nusirengė - jinai nurengė jį, jis - ją. Jam 
sunerimus dėl kontracepcijos, ji nusijuokė. Nejaugi Andžela dar 
nevartoja enovido? Kviečiame į stebuklingos piliulės rojų, - tarė 
Ji, ir ši nerūpestinga šventvagystė jį bemat atpalaidavo. Su An- 
džela meilės aktas pasidarė apkrautas jo nerangumo prisimini- 
mų ir jos nepakantumo nerangumui, būtinybės elgtis taktiškai ir 
jos susierzinimo dėl takte glūdinčio maldavimo, jos vienodos pa- 
niekos jo pižamuoto meilinimuisi ir nuogalio siutui, jo bejėgiš- 

ko skaidrumo ir jos migloto nusivylimo. Džordžina per dvide- 
šimt minučių išblaškė šį prieštaringumą ir parodė jam šį tą pir- 
mykščio. Dabar ji klūpėjo saulėje. Pytas pasikėlė, kad būtų su 
ja, ir itin rūpestingai, tarsi įstatydamas į laikrodį paskutinius vaflio 
trapumo krumpliaračius, pabučiavo jos kairiojo, o paskui deši- 
niojo petikaulio žvilgančią viršūnėlę. Viskas jos dviguba, išskyrus 
burną. Viskas sudvejinta. Be dvejybės - entropija. Visata - Dievo 
veidrodis. 

Ji tarė: 

— Tu man užstoji saulę. 

— Per anksti būti įdegus. - Ir mandagiai: - Ar nenorėtum eiti 
į vidų? 

Pro stumdomąsias stiklines duris iš saulėtos terasos per žaidi- 
mų kambarį patenkama į didįjį miegamąjį, papuoštą kiniškais 
žibintais, afrikietiškomis kaukėmis ir raižytais Žvėrių ragais iš 
keleto šalių. Namas - vėlyvojo Viktorijos stiliaus statinys su man- 
sardiniu stogu, perpuoštomis pakraigėmis ir kronšteinais, išrai- 
tytais perkūnsargiais, banguotomis malksnomis, cinko stogvamz- 
džiais ir rožinėmis stogo čerpėmis, suklotomis banguotomis ei- 
lėmis, - viduje buvo apstatytas linksmai ir nerūpestingai: gre- 
mėzdiškomis juodomis ispaniškomis skryniomis, Čipendeilio sti- 
liaus komodomis, faneruotomis kontrastingomis, po truputį be- 
silaupančiomis vaismedžių spalvomis, neišraiškinga plokščių ir 
vamzdžių modernybe, kolonijiniais suvenyrais, Hičkoko stiliaus 
kėdėmis su trūkstamomis pakojomis, secesiniais supamaisiais 
krėslais, japoniškomis graviūromis, milžiniškomis velvetinėmis 
pagalvėmis, filipinietiškais kilimais, išaustais vikšrio žiedeliais. 
Patvarus kaip viešnamis būstas tiko pobūviams. Per savo netei- 
sėtus rytinius apsilankymus Pytas pažino šiuos kambarius kito- 
kius - patalpas, gyvenamas vaikų, kurie, nuskuodžia keliuku į 
mokyklos autobusą, palikdami išbarstytus pusryčių trupinius ir 
ant grindų atverstą „Boston Globe“ komiksų puslapį. Baldai - 
groteskiškos lempos, spoksančios kaukės - palengva ėmė lenk- 

tis ir sveikintis su juo, kartkartiniu šeimininku. Jis, būdavo, atsi- 
guls į Tornų didžiulę dvigulę lovą, jo kojų pirštai nesiekdavo ko- 
jūgalio, kol Džordž ruošdamasi prausiasi po dušu. Smalsiai pa- 
čiupinės ir perbrauks Torno lovos skaitinių lentyną - Henrio Mi- 
lerio nušiurusius Paryžiuje leistus tomelius, Zigmundą Froidą iš 
„Modern Library“ serijos, „Gėlių Dievo motiną“ ir „Smagios 
moters atsiminimus“, ką tik išleistus „Grove Press“, Meninge- 
rių inspiracinę psichologiją, melsvai pilką hipnozės vadovą, „Psy- 
chopatia Sexualis“ vadovėlio formatu, dailiai nuspalvintą kon- 
trabandinį albumą iš Kioto standžiais lapais, Piterio Poperio iš- 
leistus Sapfo eilėraščius, nekupiūruotą „Tūkstančio ir vienos nak- 
ties“ dvitomį dėkle, Teodoro Reiko ir Vilhelmo Reicho veika- 
lus, visokias pigias neskoningas knygeles. Tada iš vonios ateis 
garuojanti Džordžina su purpurinio rankšluosčio turbanu ant 
galvos. 

Jį nustebino jos atsakymas: 

— Pabandykim šį kartą lauke. 

Pytas vis dar jautėsi baudžiamas. 

— Ar nesugluminsim Dievo? 

— Negirdėjai, kad Dievas - moteris? Niekas jos neglumina. 

Ji patraukė į save jo trumpikių gumą, patempė žemyn. Jos 
Žvilgsnyje brendo pasitenkinimas. Saulę suteršė praslenkantis de- 
besėlis. Baimingai jausdamas liudininką, Pytas pažvelgė aukš- 
tyn ir nustėro lyg nuo ko nepaaiškinamo, nuo netrikdomai slen- 
kančios mėlynpilvių debesų flotilės, į vieną tikslą plaukiančių 
laivų. Užtemdęs debesėlis garbanotuose stiebuose ir laivugalyje 
degė auksu. Patranka plykstelėjo spalvų mūšą, ir jis praplaukė. 
Praplaukė saugiai virš Pyto. Atgijo saulė aržiais spinduliais smig- 
dama į suskeldėjusią balandžio žemę, į naujus ūglius - koralinių 
beržų, garstyčių spalvos maumedžių šakų, džiūstančius nukritu- 
Sius spyglius, tolį, jų nusimestus drabužius. Tarp klosčių plyšelių 
jos kelnaitės turėjo švelnią medaus spalvos dėmelę. Prakaitas 
tarp krūtų buvo žėrintis ir sūrus. Jis apsivijo ją, čiupinėjo ir laižė 

paslaugius slystančius galiukus, stiebelį plyšyje, sruogeles. Ant 
jos gaktos plaukų saulė ir seilės užkaitino putą: Pytas įsivaizda- 
vo kačiuką, besimokantį lakti pieną iš lėkštės. Jis skubėjo, siekė 
jos atleidimo už savo meilę, ties iškrovos riba, slėpėsi šešėlyje, 
ėmė apgailestauti, susilaikė. Praskėtė jos tiesias šlaunis ir paė- 
mė ją paprastai, kaip ji leidžia. Pasipriešinimo briauna, paskui 
romi giluma, laipsniškas slydimas. Tvirtėjanti įstumtis palengva 
plėtė jos akis. Baimindamasis, kad jos atsidavęs veidas atrodys 
negražus, jis nuleido vokus. Ant jųdviejų košėsi šnabždančios 
šakos. Tolumoje džeržgė pjūklai. Jo susitraukiančius sėdmenis 
dirgino vėjelis; jam buvo neramu už nugaros girdėti paukščius — 
Torno nusamdytą šnipinėjantį chorą. 

— Oi mielas, oi koks mielas, - sakė Džordžina. 

Pytas išdrįso dirstelėti ir išvydo jos apkerėtus vokus su trū- 
kiomis purpurinėmis gyslelėmis ir seilių burbuliuką, besipu- 
čiantį lūpų kamputyje. Jį persmelkė svaiginantis bergždumo 
įspūdis. Tebesidaužančią širdį sugėlė liūdesys. Jis įkando jai į 
petį, glotnų kaip apelsinas saulėje, ir keliavo slopia parabole, 
kurios raudonos šiltos sienos buvo ji pati ir kurios gale ji laukė. 
Jos veidas bloškėsi į šoną, permirkusios plunksnos traukė jo 
galvutę — ach. Tokia gera mergaitė - jį visada priima, kad ir 
kaip jis aklinėja, pati suranda kelią. Keistoje jos ertmėje jis nė- 
rė ir nėrė. Ji pratarė: 

— Ach. 

Nulieta purpuro atspalvio, ji gulėjo jo šešėlyje šlakuotais lūpų 
kampučiais. Pytas mandagiai paklausė: 

— Kaifas? 

— Brunguūsis. Nėklousk. 

— Aš kažkaip nevykusiai. Nepratęs gyventi grynam ore. 

Džordžina po juo gūžtelėjo pečiais. Jos kaklas ir pečiai buvo 
slidūs. Jai prie skruosto buvo prilipusi juodų statybos dulkių kruo- 
pelė - dervos grūdelis iš jo plaukų. 

— "Iu kaip tu. Tu man nuostabus. Nuostabus pas mane viduje. 

Pytui magėjo apsiverkti, lieti stambias ašaras ant subliūškusių 
jos krūtų. 

— Ar aš buvau pakankamai didelis? 

Ji nusijuokė atverdama tobulus dantis - dantisto Žmona. 

— Ne,- tarė ji. - Buvai susitraukęs. - Matydama, kad toks ištvi- 
nusios, neaiškios būsenos jis ims ir patikės, ji kuo rimčiausiai pa- 
aiškino: - Žinai, man nuo tavęs skauda. Ir vėliau maudžia. 

— Tikrai? Nejaugi? Kaip žavu. Kaip žavu tai iš tavęs girdėti. 
Betgi tu turėtum skųstis. 

— Tai juk dėl gero reikalo. Na, jau lipk nuo manęs. Eik į Indė- 
nų kalvą. 

Nustumtas greta jis jautėsi silpnas ir apdovanotas kaip vai- 
kas. Jo pirštus, burną dilgčiojo įkyrios reikmės. Paklausė jos pa- 
šonėje: 

— Ką Fredis bjauraus apie mane kalbėjo? 

— Sakė, kad tu brangiai imi ir lėtai dirbi. 

— Na. Gal tai ir tiesa. 

Jis ėmė rengtis. Paukščių čirenimas tapo laikrodžio tiksėji- 
mu. Nelyginant sviestas ant nutviekstos palangės, jos nuogumas 
darėsi gaižus. Ji gulėjo - kaip turbūt guli dažnai - visai atsidavu- 
si saulei. Ant jos kūno, kitaip nei Andželos, nesimatė maudy- 
mosi kostiumėlio kontūrų. Kačiukas buvo sulipęs sperma. Ple- 
das susitaršęs, išslydęs jai iš po galvos, o prie juodų žilstelėjusių 
plaukų prikibę keli maumedžio spygliai. Dėl tokios jaunos šar- 
mos plaukus ji kirpdavosi plunksnos trumpumu. 

— Aukseli, - tarė jis, kuždesiais pripildydamas tylą, gaubiančią 
jorengimąsi, - Fredis man nerūpi. Aš nenoriu dirbti Vitmenams. 
Įsikirtęs į tokius senus namus, nežinia, ką ten rasi. Galacheris 
mano, kad mes per daug sugaišom restauruodami senus laužus 
savo draugams ir draugų draugams. Jis nori iki rudens turėti 
užbaigtus tris naujus namus ant Indėnų kalvos. Auga karo kar- 
ta. Štai kur laukia pinigai. 

— Pinigai, - tarė ji. - Imi kalbėti kaip jie visi. 

— Ką padarysi, - atkirto jis. - Negaliu amžinai būti skaistuolis. 
Ir mane pakando puvėsis. 

Buvo jau apsirengęs. Pečius jam apgaubė vėsa, jis apsivilko 
abrikosinį bluzoną. Laikydamasi elgesio taisyklių, kurias jiedu 
retai tesulaužydavo, ji išlydėjo jį iš namo. Jis žavėjosi, nors tru- 
putėlį ir baisėjosi, kad ji lyg niekur nieko eina sau nuoga pro 
duris, pro savo vaikų žaislus, vyro knygas, nusileidžia laiptais po 
valymo priemonių lentyna, įžengia į iščiustytą virtuvę ir prave- 
ria šonines namo duris. Šiame šone, kur sukrautos malkos ir 
vieniša didelė guoba meta švelnų ūksmės tinklą, dvelkia kaimu 
ir kuklumu, kitaip nei barbariško namo ertmėje. Ne plytomis ar 
akmenimis grįstas takas, o žolėje išmintas takelis, dabar makno- 
tas, veda už garažo kampo, kur Pytas paslėpė savo sunkvežimiu- 
ką, dulkiną salotinį „Chevrolet“, ant kurio užpakalio kažkoks 
vaikas užrašė: NUPLAUK MANE. Džordžina basa nelipo nuo slenks- 
čio ir tik tyliai parimo šypsodamasi atviram tarpdury ir Pyto są- 
monėje įrėmino sudėtingą įspūdį - naminio gyvūno, išdulkintos 
moters, besišaipančio vaikinuko, atsisveikinimo. 


Kitą sekmadienį tuoj po vidurdienio, kai Foksė buvo ką tik 
grįžusi iš bažnyčios ir numetusi savo skrybėlaitę su vualiu ant 
sulankstomo stalo, ant jo stovintis telefonas įžūliai suskambėjo. 
Ji pažino iš balso: Pytas Hanema. Visą savaitę galvojo jam pa- 
skambinti ir todėl, nors jiedu kaip ir nėra kalbėję, buvo pasi- 
rengusi atpažinti jo balsą - drovesnį ir pagarbesnį negu kitų vie- 
tos vyrų, duslokos garsus nukandančios Vidurio Vakarų manie- 
ros. Jis norėjo kalbėti su Kenu. Ji nuėjo į virtuvę ir tyčia nesi- 
klausė, nes norėjo klausytis. 

Visą savaitę ji negalėjo įveikti tylaus Keno priešinimosi ir pa- 
skambinti rangovui, ir dabar jos rankos drebėjo, lyg būtų prasi- 
kaltusi. Ji įsipylė taurę sauso vermuto. Gerėjant orams bažnyčia 
darėsi tikra auka. Kaitros išpūsti magnolijos pumpurai kybojo 
oro lopinėlyje, šviečiančiame pro pravertą memorialinio vitražo 

orlaidę, vėlyvosios Viktorijos epochos kapinaitėse tarp bažny- 
čios ir upės čiulbėjo paukščiai, pamokslas prailgo, klauptai ne- 
ramiai braškėjo. Po pokalbio atėjęs Kenas pasakė: 

— Jis pakvietė mane pažaisti krepšinio pas jį antrą valandą. 

Krepšinis buvo vienintelis Kenui rūpimas sportas, jis žaidė už 
Ekseterį ir už savo Harvardo fakultetą - jai pasipasakojo kaip 
paslaptį, nes tai pasidarė labai nemadinga. Foksė tarė: 

— Kaip keista. 

— Jis atseit turi krepšį, pritaisytą ant svirno sienos, ir nedidelę 
asfaltuotą aikštelę. Sakė, kad pavasarį, tarp slidinėjimo ir teni- 
so, kai kurie vyrai mėgsta pažaisti. Jiems reikia manęs, kad susi- 
rinktų šeši Žmonės - trys prieš tris. 

— Ar sakei, kad žaisi'? 

— Man atrodo, tu norėjai pasivaikščioti paplūdimiu. 

— Galim ir kitą kartą. Arba aš eisiu viena. 

— Nebūk kankinė. Kas čia — sausas vermutas? 

— Taip. Pamėgau jį pas Gerinus. 

— Ir nepamiršk, kad šįvakar laukiam Nedo su Gretchen. 

— Jie čia atsiras ne anksčiau kaip po aštuntos — žinai, kokie 
arogantiški tie Kembridžo žmonės. Paskambink jam ir pasakyk, 
kad žaisi, — išeis į sveikatą. 

Kenas prisipažino: 

— Tai aš ir sakiau, kad gal pasirodysiu. 

Foksė nusijuokė jausdamasi smagiai apgauta. 

— Tai jeigu jam pasakei „taip“, ko dar išsisukinėji? 

— Neturėčiau palikti čia tavęs vienos visą popietę. 

Todėl, kad tu nėščia, - galima nutuokti. Jo slegiantis rūpini- 
masis jį išduoda. Per ilgai jie neturėjo vaikų; jis bijojo šios per- 
mainos ir papildomos naštos. Foksė įsiteigė lengvumą ir links- 
mumą. 

— Gal aš galiu važiuot kartu ir pasižiūrėt? Man atrodo, čia 
žmonų miestelis. 

Foksė buvo vienintelė žmona, atvykusi į krepšinį, ir Andžela 
Hanema atėjo iš namo, kad palaikytų jai kompaniją. Tokią die- 
ną lauke malonu, ir moteris niekuo neparodė, kad reikėtų atsi- 
prašyti. Nuo svirno pašalės abidvi atsinešė suolą — nudrengtą, 
drėgną, su verpsto pakojos atkalte - prie žvyruoto keliuko, kad 
matytų žaidžiančius vyrus sėdėdamos veidu į saulę ir kartu už- 
mestų akį į daugybę vaikų, lakstančių ir besislapstančių didelia- 
me kvadratiniame kieme ir už jo sprogstančio miško nertinėje 
širmoje. 

Foksė paklausė: 

— Kieno visi tie vaikai? 

— Du mūsų - dvi mergaitės. Viena, matai, va stovi prie paukš- 
čių vonelės čiulpdama nykštį. Tai Nensė. 

— Ar nykštį čiulpti blogai? 

Klausimas turbūt naivus, kita motina nebūtų taip klaususi, 
bet Foksė smalsavo ir nemanė, kad galėtų apsigėdinti prieš An- 
dželą, kuri atrodė tokia maloni ir oriai linksma. 

— Neestetiška, - atsakė ji. - Kūdikystėje nečiulpdavo, pradėjo 
tik šią žiemą. Jai parūpo mirtis. Nesuprantu, iš kur tai šauna į 
galvą. Pytas reikalauja, kad jos lankytų sekmadieninę mokyklą - 
tai gal ten kalba apie mirtį. 

— Ten turbūt mano, kad reikia kalbėti. 

— Turbūt. Kiti vaikai, kuriuos matai, - tie smagūs triukšmada- 
riai yra mūsų kaimynų ūkininkų, o kiti atvažiavo su savo išdi- 
džiais tėtušiais. 

— Visų tėtušių aš nepažįstu. Matau Haroldą - kodėl jį vadinat 
Smituku? 

— Tai vienas iš tų pokštų, kurių niekaip neatsikratai. Miestely- 
je buvo dar vieni Smitai, bet jie jau seniai išsikėlė. 

— O tas įspūdingas stambuolis - mūsų nekilnojamojo turto 
agentas. 

— Matas Galacheris. Mano vyro partneris. Tas judrus rusvap- 
laukis - mano vyras. 

„Kaip keista“, - pamanė Foksė ir tarė: 

— Jis buvo Eplbių mums iškeltame pobūvyje. 

— Mes visi buvom. "Tas išsišiepęs barzdočius - Benas Zalcas. 
Zal-cas. Manau, kad čia kažkas suptrumpinta. 

— Atrodo šėtoniškai, - tarė Foksė. 

— Man tai ne. Matyt, norėjo atrodyti kaip palaidūnas, bet iš- 
ėjo kaip amišas*. Jis taip slepia raupus; kai čia atsikėlėm, barz- 
da buvo vešlesnė, bet dabar apkarpo ją kampuotai. Įspūdis klai- 
dina, nes jis labai geras Žmogus ir prisirišęs prie žmonos. Irena — 
Moterų rinkėjų lygos, „Ieisės į būstą“ grupės ir visokių kitų mies- 
telio geradarysčių siela. Benas dirba vienoj iš tų gamyklų prie 
128 plento, kurios atrodo lyg gamintų ledus. 

— O) aš maniau, kad ten dirba tas kinas. 

— Korėjietis. Džonas Ongas - jo čia nėra. Jis žaidžia tik šach- 
matais ir labai prastai tenisą. O šachmatais visai gerai - Fredis 
Tornas man sakė. Jis dirba branduolinės fizikos srity Masaču- 
setso Technologijos institute. Ar prie instituto? Aš tai sakyčiau, 
dirba po institutu, didžiuliame požeminiame ceche, kur be slap- 
tažodžio nepateksi. 

— Su ciklotronu? - paklausė Foksė. 

— Aš užmirštu, kad ir tavo vyras mokslininkas, - tarė Andže- 
la. - Neįsivaizduoju. Nei jis, nei Benas niekada nekalba apie 
savo darbą, nes ten viskas pagal vyriausybės užsakymus. Dėl to 
visi kiti jaučiasi labai atstumti. Atrodo, kad mažytis jungikliukas 
tame daikte, kuris prašovė pro mėnulį, buvo Beno sumanymas. 
Jis miniatiūrizuoja. Kartą parodė mums nago dydžio radijukus. 

— Pobūvyje bandžiau šnekėtis su... kaip jis - Ongas? Jūsų visų 
tokios keistos pavardės. 

- Galvisos pavardės keistos, kol pripranti. Pagalvok apie Šeks- 
pyrą ir Čerčilį. Arba Pilsberį. 

- Šiaip ar taip, aš bandžiau šnekėtis ir nesupratau nė žodžio. 


* Amišai - tradicinę žemdirbystę kultivuojanti griežtos moralės menonitų atšaka. 

— Žinau. Jis ne taip taria priebalsius. Jis buvo toks lyg ir Korė- 
jos karo trofėjus; netikiu, kad pabėgo, - iš jo pažiūrų nepanašu. 
Matyt, buvo didelis tūzas, kurį laiką dėstė Džonzo Hopkinso 
universitete ir Baltimorėj susipažino su Bernadeta. Jeigu ant Tar- 
bokso numes vandenilinę bombą, tai tik dėl jo. Jis kaip Voter- 
tauno arsenalas. Bet tu teisi - jis neseksualus. 

Jos balse nuskambėjo panieka seksui kartu su ramiu pripaži- 
nimu, kad kitiems jis gali būti kelrodė žvaigždė. Stebėdama tos 
moters lūpas, saulėje pabalusias, lyg ir pasirengusias šypsotis, 
Foksė pasijuto tarsi žvelgtų aukštyn į ištaigingą atitrūkusią sfe- 
rą, kur vaizdai ir įspūdžiai slenka linkčiodami vienas pro kitą it 
vaikštinėjantys aristokratai. Iš sutuoktinių paprastai vienas bū- 
na aristokratas, o kitas - prasčiokas. Mokytojas ir mokinys. Fok- 
sė, nors daugiau kaip coliu aukštesnė, jautėsi mažesnė už An- 
dželą - auklėtinė, podraug globojama ir provokuojama. Pajutu- 
si, kad rausta, paskubom paklausė: 

— O kas tas vikruolis vaiduoklio akimis? 

— Ko gero, tikrai kaip vaiduoklio. Visada jas laikiau plieninė- 
mis, bet klydau. Jis - Edis Konstantinas. Civilinis lakūnas. Jie 
tik prieš kokius metus atsikėlė į nykų didelį namą prie miestelio 
vejos. Tas aukštas paauglys kaip Belvederio Apolonas - jų kai- 
mynų vaikas, kurį jis atsivežė, jeigu iki šešių trūktų vieno žaidė- 
jo. Pytas nežinojo, ar tavo vyras atvažiuos. 

— O, tai su Kenu čia jau vienu per daug? 

— Visai ne, jie džiaugiasi turėdami dar vieną žaidėją. Krepši- 
nis nelabai populiarus - moterų čia nepasikviesi. Jis labai gerai 
žaidžia. Tavo vyras. 

Foksė žiūrėjo. Kaimynų vaikinas, grakštus, nors ir suglumęs, 
stovėjo nuošaly, 0 šeši suaugę vyrai šnopavo ir dramblojo, nardė 
ir driblingavo. Atrodė nerangūs, susigrūdę asfalto lopinėlyje, ku- 
rio kraštai trupa į žemę, sutryptą ir suantspauduotą sportbačių 
padų. Kenas ir Galacheris buvo aukščiausi, ir ji matė, kaip Ke- 
nas, kurio judesiai turėjo gražaus taupumo, jai nematyto jau ke- 

lerius metus, pakelia kamuolį iki kaktos lygio ir nusviedžia. Tas 
pasūkuriavo aplink lanką ir nukrito į šalį. Jai tai patiko - kodėl? 
Jis atrodė toks pasitikintis, jo visas grakščiai išsilenkęs kūnas reiš- 
kė pasitikėjimą, kad įkris. Atšokusį kamuolį pagriebė Konstan- 
tinas ir nusivarė žemu driblingu, saugodamas atkišta alkūne. Fok- 
sė pamanė, kad jis užaugęs didmiestyje. Jo vaiduokliškos per- 
matomos akys priminė fotografinį popierių - tai sidabrinį, tai 
juodą, tai skaidrų: žiūrint į ką būtų įmerktas. Smitukas sukaitu- 
siu ryškių bruožų veidu trepsėjo, tarsi norėdamas suklaidinti žai- 
dėjus. Jo judesiai nebuvo instinktyvūs, ir Foksė nesuprato, ko- 
dėl jis žaidžia. Zalcas, kuriuo ji buvo linkusi žavėtis, apdairiai 
bėginėjo pakraščiais, gunktelėjęs, šypsodamasis, tarsi pripažin- 
damas žaidžiąs vaikišką žaidimą. Buvo plačios nugaros, avėjo 
ne sportbačius, 0 juodus suvarstomus pusbačius - tokius matai 
kyšančius iš po kunigo sutanos. Jai žiūrint, Hanema staiga nar- 
čiai nugriebė kamuolį iš Konstantino, nepabūgęs jo alkūnės, pra- 
siveržė pro Keną, tikriausiai prasižengdamas, apsuko kamuolį 
apie klubus ir metė. Kamuoliui įkritus, smagiai užšoko Gala- 
cheriui ant nugaros. Airis, tokiais plačiais žandikauliais, kad vei- 
das atrodė penkiakampis, romiai apnešė partnerį ristele aplink 
astaltą. 

- Žingsniai, - užprotestavo Zalcas. 

— Be to, nustūmei mūsų naujoką, - tarė Konstantinas. - Įžūli 
kiaulė. 

Balsai rėksmingi kaip jaunuolių. 

— Gerai, verksniukai, aš nebežaisiu, - tarė Hanema ir pamojo 
laukiančiam vaikinui, kad užimtų jo vietą. - Gal pakviesti Tor- 
ną, kad išeitų po keturis? 

Niekas neatsakė - vėl buvo įsitraukę į žaidimą. Hanema apsi- 
juosė kaklą megztiniu ir nuėjęs atsistojo priešais žiūrovių porą. 
Foksė prieš saulę negalėjo įžiūrėti jo veido - apskrito purpuri- 
nio šešėlio. Nuo jo dvelkė vyriškais kvepalais ir prakaitu. Gargž- 
dus paslaugus balsas paklausė žmonos: 

— Ar man paskambinti Tornui, ar tu paskambinsi? Jis gi tavo 
draugas. 

— Nemandagu taip vėlai jį kviesti - pagalvos, kodėl nepaskam- 
binai anksčiau. 

Prie šio vyriškio aukštas jos balsas Foksei suskambėjo slopiai, 
baikščiai. 

— Koks čia nemandagumas su Tornu. Jeigu jam rūpėtų man- 
dagumas, jau seniai būtų išsikraustęs iš čia. Be to, visi žino, kad 
sekmadienį jis pietus užsigeria penkiom taurėm martinio ir anks- 
čiau negalėtų atvažiuot. 

— Tai pakviesk, - tarė Andžela. - Ir pasisveikink su Fokse. 

— Atsiprašau. Kaipgi jūs laikotės, ponia Vitmen? 

— Ačiū, neblogai, pone Hanema. 

Ji irgi pasiryžo nepabūgti ir jautė, kad tai pavyko. 

Saulė jam apjuosė galvą vaivorykštės plaušeliais. Prieš ją te- 
bestovėjo tiesus šešėlis, tvoskiantis karščiu, bet jo balsas pakito, 
kažkaip pristabdytas jos tono. 

— Labai miela, - tarė jis ir pakartojo: - Taip miela, kad atva- 
žiavot pasižiūrėti. Mums reikia žiūrovų. 

Ir tai, kaip staiga jis plykstelėjo energija, atbloškė Keną, liuok- 
telėjo Galacheriui ant nugaros, retrospektyviai nušvito jos aky- 
se. Jis tai darė, kad ji pamatytų. 

— Jūs visi atrodot labai energingi, - tarė Foksė. - Aš sužavėta. 

— Gal norėtumėt pažaisti? — paklausė jis. 

— Kad gal ne, - atsakė ji ir pagalvojo, ar jis Žino, kad ji nėščia, 
prisiminė, kaip dirstelėjo jai po sijonu, ir nusprendė, kad žino. 
Jis jau pasistengtų susižinoti. 

— Tada aš verčiau pakviesiu Torną, - tarė jis ir nuėjo į namą. 

Andžela, atgavusi savo smagią manierą, pasakė Foksei: 

— Kartais moterys žaidžia. Džanet ir Džordžina visai neblo- 
gai. Bent man atrodo, kad jos susigaudo. 

— Mano vienintelis žaidimas - žolės riedulys, - tarė Foksė. 

— Kokioj pozicijoj žaidei? Aš buvau vidurio saugė. 

— Ir tu žaidei? Aš paprastai būdavau vidurio dešinioji puolė- 
ja. Kartais kraštas. 

— Gražus Žaidimas, - tarė Andžela. - Tai vienintelis atvejis 
gyvenime, kai aš mėgaudavausi agresyvumu. Vyrams tai turbūt 
dažnas dalykas. 

Jos plaukianti kalbėsena buvo sklandi ir autoritetinga, ir Fok- 
sei beliko pritarti energingai linksint, kai saulė grimzdo į rausvas 
miglas. Blyškius veidus atstačiusios blausiai šviesai, jiedvi šnekėjo 
apie žolės riedulį („Sauge man patiko būti dėl to, - sakė Andže- 
la, - kad dalyvauji ir puolant, ir ginantis, bet niekas tavęs už nieką 
negali apkaltinti“ ); apie sportą apskritai („Taip gera matyti Keną 
ką nors žaidžiant, - sakė Foksė. - Man atrodo, kai visą laiką būni 
su studentais, be laiko sensti. Kembridže aš jausdavausi senučiu- 
kė.“); apie Keno profesiją („Jis niekada su manim nebekalba apie 
savo darbą, - sakė Foksė. - Kai dirbo su jūrų žvaigždėm, tai būda- 
vo visai smagu, vieną vasarą važiavom į Vuds Houlą*, bet dabar 
daugiau domisi chlorofilu ir visokiais naujais atradimais kitose 
srityse - DNR ir panašiai“); apie Pyto namą („Jam patinka, nes 
viskas kvadratinės formos, - sakė Andžela. - Man labai mielas 
jūsų dabartinis namas. Ten tiek visko galima padaryti, ir kaip jis 
plaukia virš pelkės! Pytas nerimavo dėl uodų. O čia tos baisios 
sparvos iš ūkio. Jis gi, Žinai, iš žemyno gilumos. Man atrodo, jūra 
jį baugina. Mėgsta čiuožinėti, bet plaukikas nekoks. Jis mano, kad 
jūra netaupi. O aš manau, kad man labiau patinka truputį befor- 
miai dalykai. Pytui viskas turi būti išbaigta.“); ir apie vaikus, kurie 
vis išnirdavo iš miško ir atnešdavo joms žaizdą, skundą, dovanėlę: 

— Oi, Franklinai, ačiū! Kaip tu manai, kas čia yra? 

— Išvama, - tarė berniukas. - Pelėdos arba vanago. 

Vaikas buvo aštuonerių arba devynerių metų, protingas, bet 
lėtai bręstantis ir plonaodis. Išvama gulėjo Andželos delne, ma- 


* Woods Hole - gyvenvietė Kodo kyšulyje su jūrų biologijos laboratorija ir okeanografijos 
institutu. 

žesnė už golfo kamuoliuką, dailus sausas lipdinys, kuriame aiš- 
kiai matėsi mažyčiai kreivi kauleliai. 
— Savotiškai graži, - tarė Andžela. - Ką aš turėčiau su ja daryti? 
— Palaikykit, kol mane parsiveš namo. Neatiduokit Rūtelei. Ji 
sako, kad čia jos, nes jos miškas, bet aš noriu pradėt kolekciją ir 
aš pirmas pamačiau, nors paėmė ji. 

Tokia tirada vaikui beveik išspaudė ašaras. 

— Frankuti, eik, pasakyk Rūtai, kad ateitų pas mane, - tarė 
Andžela. 

Jis sumirksėjo, apsigręžė ir nubėgo. 

— Ar tik čia ne Frankutis Eplbis? - paklausė Foksė. - Bet pa- 
ties Franko čia nėra. 

— Jį atvežė Haroldas. Jis jų Džonatano draugas. 

— Aš maniau, kad Smitų berniukas gerokai vyresnis. 

— Taip, bet jie, žinoma, visada kartu. 

— Žinoma? 

Iš miško pasirodė trys vaikai - keturi, pridėjus Nensę Hanemą, 
kuri garksojo prie paukščių vonelės įsikišusi į burną nykštį ir buvo 
išskėtusi pirštus, tarsi slėpdama veidą nuo Foksės žvilgsnio. 

Rūta buvo stamantri apskritaveidė mergaitė. Ji muistėsi visu 
kūnu ir trypčiojo kupina pasipiktinimo. 

— Mama, jis sako, kad pirmas pamatė, bet jis visai nematė, kol 
aš nepaėmiau. Tada pasakė, kad čia jo, nes jis pamatė pirmas. 

Aukštesnysis protingo jaudraus veido berniukas tarė: 

— Tai tiesa, ponia Hanema. Mūsų Franklinas Skundeklis grie- 
bia čia viską. 

Jaunasis Eplbis nieko nelaukdamas pratrūko raudoti. 

— Negriebiu, - tarė jis ir būtų dar kalbėjęs, bet užspringo. 

— Beee, Skundeklis, - šaipėsi Smitų berniukas. 

— Mama, - tarė Rūta, treptelėdama koja į žvyrą, kad vėl at- 
kreiptų Andželos dėmesį. - Pernai vasarą mes radom paukščio 
lizdą ir Frankutis pasakė, kad čia jo kolekcijai, pagriebė man iš 
rankos ir jis suiro, ir iš jo nieko neliko, viskas per jį! 

Ji mostagavo taip smarkiai, kad jos tiesūs plaukai plaikstėsi į 
visas puses. 

Džonatanas Smitukas tarė: 

- Žiū, Skundeklis vėl žliumbia. Beee, vaje, vai vai vai, ojojoi. 

Leisdamas gomurinius garsus, jaunesnysis vaikas puolė drau- 
gą mojuodamas kumščiais. Džonatanas nusijuokė, ištiesęs ran- 
ką pamosikavo, stuktelėjo ja paklaikusiam įraudusiam vaikui ir 
niekinamai jį nustūmė. Andžela atsistojusi išskyrė juos, ir Foksė 
pagalvojo, kad ji tokia grakšti ir podraug stamantri, įsivaizdavo 
ją, žolės riedulio žaidėją, - mėlynomis iki kelių kelnėmis ir sto- 
vinčią kalkėmis sužymėtos aikštės viduryje, užsisvajojusią, bet 
nepraeinamą. Jos kūnui sukantis, būta tokio judesio, dėl kurio 
pusamžės moterys su pastorėjusiu liemeniu ir suplonėjusiomis 
kojomis atrodo, lyg stengtųsi išlaikyti pusiausvyrą. 

— Nagi, Džonatanai, - tarė Andžela, suėmusi abu berniukus 
už rankų, - Frankutis nori pradėti kolekciją. Ar tu irgi nori turė- 
ti kolekciją? 

— Ne, bezdėt man ant kažkokio paukštigalio šliaukos. Jis iš 
Rūtelės pavogė. 

— Rūtelė čia būna visą laiką, ir aš žinau, kad ji miške gali dar 
susirasti. Viena pelėda ten miške ūbauja kas naktį, ir garantuo- 
ju, kad, suradęs jos medį, rastum dar daug išvamų. Tu, Nense, 
irgi padėk. 

Toji mergytė jau buvo priėjusi arčiau. 

— Pelė mirė, - tarė ji neištraukdama nykščio. 

— Taip, - tarė Rūta sukdamasi ratu, plaukams kylant it spar- 
nams, - O jeigu tu nesisaugosi, ta didžiulė pelėda atskris ir suės 
tave, ir tavo nykštys kyšos iš didžiulės išvamos su akimis! 

— Rūta, - sušuko Andžela, bet per vėlai. Rūta bėgo atgal į miš- 
ką, švytruodama ilgomis kojomis po plevėsuojančiu sijonėliu. Ber- 
niukai, suvienyti noro vytis, pasileido iš paskos. Nensė priėjusi įsi- 
kniaubė motinai į sterblę, ir ji ėmė ją atsainiai glostyti. 

— Tavęs visa tai dar laukia, - Andžela tarė Foksei. 

Vadinasi, apie jos nėštumą visi žino. Ji susivokė dėl to nesi- 
kremtanti. 

— Aš džiaugsiuosi, kai ateis toks metas, - tarė ji. - Dabar daž- 
niausiai jaučiuosi netikėlė arba niekam nereikalinga. 

— Vėliau būna puiku, - tarė Andžela. - Turi savo vietą pasau- 
lyje. Tada ateina šitas siuntinėlis, ir jis toks bejėgis, su labai aiš- 
kiais degančiais poreikiais, kuriuos tu gali patenkinti! Turi viską, 
ko jam reikia. Man patiko gimdyti vaikus. Bet paskui juos reikia 
auginti. 

Jai ant kelių pusiaugula įsitaisiusios dukrelės akys išsiplėtu- 
sios klausėsi. Nykštį sučiaupusios lūpos slapčia čepsėjo. 

— Tu labai gabi su vaikais, - pasakė jai Foksė. 

— Man patinka mokyti, — tarė Andžela. - Tai lengviau, negu 
mokytis. 

Pasigirdo žvyro treškėjimas - į keliuką įvažiavo geltonas au- 
tomobilis nudengtu stogu ir sustojo vos per jardą nuo jų suolo. 
Prie vairo sėdėjo Tornas, jo rausva galva kyšojo iš metalinio kiau- 
to it moliusko kūnelis. Užpakalyje stovėjo į jį panašus liguistos 
išvaizdos berniukas ir jaunesnė kokių šešerių metų mergaitė, ku- 
rios žalios akys buvo truputėlį verstos. Foksė užsigavo, kad An- 
džela tuoj šoko jų sutikti. Valandą dalijusis su ja suolą ir saulę, 
ėmė pavyduliauti. Andžela pristatė vaikus: 

— Vitnis ir Marta Tornai. Pasisveikinkit su ponia Vitmen. 

— Aš jus pažįstu, - tarė jai berniukas. - Jūs atsikėlėt į šmėklų 
namą ten, kelyje už mūsų. 

Jo veidas buvo išblyškęs, o šnervės ir ausys atrodė paraudu- 
sios. Matyt, turi karščio. Jo sesuo buvo tikra storulė. Ją sujaudi- 
no šie vaikai ir netgi jų tėvas - pajuto pakėlusi į jį akis. 

— Ten šmėklų namas? - paklausė ji. 

— Jis taip sako todėl, kad namas ilgai stovėjo tuščias, - įsiterpė 
Andžela. - Vaikai jį mato nuo paplūdimio. 

— Langinės visos uždarytos, - sakė Vitnis, - o iš kaminų rūksta 
dūmai. 

— Vaikui haliucinacijos, - tarė jo tėvas. - Pusryčių jis kramto 
pejotą. 

Vitnis gynėsi. 

— Igis Kapiotis sakė, kad jis su keliais bernais kartą prasmuko 
į verandą ir viduj girdėjo balsus. 

— Tai tik paaugliai nekaltai dulkinosi, - tarė Fredis Tornas, 
prisimerkęs nuo gelsvos pavasario saulės. Dienos šviesoje jo 
amortiškas glebumas buvo ne toks grėsmingas, labiau apgailėti- 
nas. Jis vilkėjo pūkuotą vyšninės spalvos treningą, buvo pasiri- 
šęs aitriai žalią fuliaro kaklaskarę ir apsiavęs universaliais auli- 
niais batais, kokius avi silpnų kulkšnių vaikai. 

— Ei, dički Fredi! — sušuko Haroldas Smitukas iš krepšinio 
aikštelės. 

Trinksėjimas ir šnopavimas buvo nuščiuvęs. 

— Jis Bobas Kūzis! - sušuko Hanema nuo verandos. 

— Man jis panašesnis į Žąsiną Teitamą*, - tarė Galacheris. - Jį 
vysad atskyrsi iš akių baltymų. 

— Kokių baltymų? - paklausė Hanema. Atskubėjęs paėmė Tor- 
ną už alkūnės ir paskelbė: - Šitas vyras — gyvas džinas. 

— Tokie sportbačiai oficialiai nepripažįstami, - užprotestavo 
Benas Zalcas. 

— Čia Frankenšteino batai, - tarė Edis Konstantinas. Jis su- 
vaidino nustėrusį ir, nukrypavęs kelis žingsnius, atsitrenkė Tor- 
nui į krūtinę. Pauostė Torną, susigriebė už gerklės ir suriko: — 
Ahhh! Kaip trenkia! Kaip trenkia! 

Tornas nusišypsojo ir nusišluostė burną. 

— Aš tik pasižiūrėsiu, — tarė jis. - Jums manęs nereikia - žmo- 
nių čia užtenka. Kam dar kvietėt? 

— Reikia mums tavęs, - neatlyžo Hanema, vėl suėmęs jam už 
alkūnės ir, regis, džiūgaudamas dėl savo palyginti žemo ūgio. — 


“ Cousy - legendinis prancūzų kilmės NBA krepšininkas. „Goose“ Tatum - juodaodis beis- 
bolo žaidėjas, vėliau pagarsėjęs klounišku krepšiniu Harlemo „Globetrotters“ komandoje. 

Keturi prieš keturis. Tu dengi mane. Žaidi su Matu, Edžiu ir 
Benu. 

— Dėkojam šventai šiknalaižių šutvei, - tarė Konstantinas. 

— Kiek taškų jūs mums užleisit? —- paklausė Galacheris. 

— Nė vieno, - tarė Hanema. - Fredis susitvarkys. Jis vertin- 
gas Žaidėjas. Atsipalaidavęs. Pabandyk įmesti, Fredi. - Pačiu- 
pęs kamuolį nuo asfalto, šveitė jam į pilvą. - Matot, koks atsi- 
palaidavęs? 

Matydama, kokiais atgrubusiais pirštais Tornas grabalioja ka- 
muolį, Foksė įsitikino, kad jis visai nesportiškas —- buvo toks ne- 
vikrus, toks kerėpla, kad ji nusuko akis į šoną. 

Andžela šalia jos tarė: 

— Man atrodo, į namą buvo įsilaužusios kelios jaunos porelės. 
Jie nelabai turi, kur eiti. 

— O kas tie žmonės, kuriems jis anksčiau priklausė? 

— Robinsonai. Mes jų beveik nepažinojom. Jie ten būdavo tik 
vasarą ir savaitgaliais. Pusamžė pora su krūva vaikų, ir staiga 
išsiskyrė. Matydavau ją miestely su žiūronais po kaklu. Visai iš- 
vaizdi moteris su kuodu, vėjo nugairintu veidu, tvido kostiumė- 
liu. O jis - bjaurus mažis griausmingu balsu, vis grasino paduoti 
miestą į teismą, jeigu praplatins kelią į paplūdimį. Bet Bernade- 
ta Ong, juos pažinojusi, sakė, kad skyrybų norėjo jis. Sako, jis 
griežė violončele, 0 ji smuiku, ir jie sudarė styginių kvartetą su 
kažkuo iš Daksberio. Namo jie nė trupučio netvarkė. 

Foksė leptelėjo: 

— Ar tavo vyras nesutiktų apžiūrėti namo? Ir sudaryti sąmatą 
ar bent kiek apšviesti, kad Žinotumėm, nuo ko pradėti? 

Andžela žvelgė į mišką - pailgą labirintą, slepiantį vaikus. 

— Matas, - pratarė ji atsargiai, - nori, kad Pytas imtųsi naujų 
namų statybos. 

— Gal tada jis galėtų parekomenduoti kitą rangovą. Mums rei- 
kia kaip nors pradėti. Kenui namas, atrodo, patinka ir toks, bet 
atėjus žiemai bus neįmanoma. 

— Na, aišku.- Jos atžarumas išgąsdino Foksę. Žvelgdama į me- 
džius, Andžela kalbėjo dvejodama, tarsi žodžius parinkti trukdė 
atsiskleidžiantys nematyti dalykai. - Tavo vyras... gal jis gali pa- 
sišnekėti su Pytu. Bet ne šiandien po krepšinio. Visi pasiliks iš- 
gerti alaus. 

— Tai nieko. Mums reikia skubėti - tokie draugai iš Kembri- 
džo atvažiuoja. 

Taip tarp jųdviejų buvo pasėtas nesutarimo grūdelis. Abi žiū- 
rėjo į skirtingas puses: Andžela į vaikų knibždantį mišką, o Fok- 
sė į vyrų Žaidimą. Keturi prieš keturis buvo per daug. Aikštelėje, 
jau visai užklotoje svirno šešėlio, buvo ankšta, ir Tornas su savo 
atsikišusiu užpakaliu bei padrikais judesiais, visiems kliuvo. Ka- 
muolį turėjo Hanema. Tarp šūksnių ir erzelio jis bandė driblin- 
guoti vis stumiojamas Torno, atmušdamas nuo žemės perdavė 
kamuolį Konstantinų kaimyno vaikinui; tuo pačiu žingsniu pė- 
da užkabino Tornui kulkšnį, ir nuo smūgio iš nugaros aukštes- 
nysis vyras pargriuvo. Griuvo Iornas vaizdžiai: ištiesė ranką, virto 
veidu į žemėtą asfaltą, ranką pakišdamas po savimi. 

Žaidimas sustojo. Foksė ir Andžela nubėgo prie vyrų. Hane- 
ma klūpėjo prie Torno. Kiti nuščiuvę apstojo juos ratu. Murzi- 
nas, bet šypsodamasis, susitepusiu vyšniniu treningu, Tornas at- 
sisėdo ir parodė jiems drebančią ranką - pabalęs mažasis pirštas 
kreivai stirksojo. 

— Išniro, - tarė jis skausmo prislopintu balsu. 

Hanema klūpodamas išpyškino: 

- Jėzau, Fredi, atsiprašau. Kaip baisu. Paduok mane į teismą. 

— Ne pirmas kartas, - tarė Iornas. 

Jis suėmė sužeistą ranką gerąja, susiraukė ir truktelėjo. Iy- 
lūs apstojusieji sukrėsti išgirdo trakštelėjimą, švelnesnį nei 1ūŽ- 
tant šakelei, veikiau lyg ankščiai pratrūkstant. Fredis atsistojo 
ir ranką su ištiesintu pirštu priglaudė prie krūtinės, tarsi kokį 
gležną ir suniekintą daiktą, kurio negalima liesti. Paklausė An- 
dželos: 

— Ar turi chirurginio binto ir ką nors vietoj įtvaro - mentelę, 
ledinuko pagaliuką? Tiktų ir šaukštas. 

Atsistojęs su juo, Hanema paklausė: 

— Fredi, ar tu galėsi dirbti? 

"Tornas išsišiepė dėbtelėdamas į jo susirūpinusį veidą. „Pajau- 
tė augantį savo pranašumą“, - suvokė Foksė: ji manė, kad tik 
moterys naudojasi skausmu kaip ginklu. 

— Ai, gal po kokio mėnesio, - tarė jis. - Negaliu juk lįsti kam 
nors į burną su gipsu, ką? 

— Paduok mane į teismą, - tarė Hanema. 

Jo veidas buvo įsitempęs - keistas strazdanų ir blyškumo, kau- 
tynių įkarščio ir atgailos mišinys. Kiti žaidėjai lygiai pasidalijo į 
du užjaučiančius žiedus. Įkandin triumfuojančio Fredžio Torno, 
priešais save laikančio ranką, į namą žengė Andžela, Konstanti- 
nas, kaimyno sūnus ir Zalcas. Vis dėlto Foksei išliko įspūdis, 
kad minutės tarpsnį prieš pagaudamas piktnaudžiauti jis elgėsi 
instinktyviai stojiškai. 

— Tu juk netyčia, - Smitukas tarė Hanemai. 

Foksė pagalvojo, kodėl jis, Torno draugas, pasiliko lauke su 
kaltuoju. Nežinomi draugysčių keliai. 

— Taigi kad tyčia, - tarė Pytas. - Tyčia pargrioviau tą varganą 
klouną. Mane siutina, kaip jis stumdinėjasi pilvu. 

Galacheris tarė: 

— Jis nesupranta šito žaidimo. 

Galacheris būtų buvęs visai išvaizdus, tik kad jo burna kažkaip 
susiaurėjusi: kažką lemtinga ir uždara reiškė kampučius ryškinan- 
čios lenktos raukšlės — šaltokos klostės. Tarp šeriuotų sekmadie- 
ninių smakrų jo žandai švytėjo švariai nuskusti: jis buvo mišiose. 

Ji tarė: 

— Man atrodo, jūs visi baisiai šiurkštūs vieni su kitais. 

— C'est la guerre*, - paaiškino jai Smitukas. 


* Tai karas (pranc.). 

Kenas, naudodamasis pauze, treniravosi mėtyti, tobulinosi. Fok- 
sė jautėsi panirusi į šešėlius ir verpetus, o jis sau aukštybėse įno- 
ringai nieko nepaiso, plevena tuščiaviduris. Jo driblingavimas ir 
virpulingas lanko tarškesys erzino ją kaip koks nors monologas. 

Šalia jos atsidūrė Hanema. Jis netikėtai prabilo: 

— Man bjauriausia pasijusti šūdžium, bet kad taip išeina. Mal- 
dauju jį, kad atvažiuotų pažaisti, o paskui traumuoju. 

Tai buvo ir išpažintis, ir pasigyrimas. Foksei buvo nejauku, 
kad jis jai taip guodžiasi, tarsi glausdamasis galva kelių. Ji pabū- 
go, neteko žado ir susinervino, kad, netikėtu aspektu pajutusi jo 
apkalbėtą jėgą, beglobio našlaičio atvirumą, susidrovėjo kaip ir 
Andžela. 

Žvyruotas keliukas vėl sutreškėjo. Įvažiavo senas kaštoninis 
dvivietis automobilis, kurio priekiniame stikle virpėjo atspindi- 
mos šakos ir debesijos lopiniai. Pro vairuotojo dureles išlipo 
Džanet Eplbi, nešina dviem pakuotėmis po šešias skardines alaus. 
Pro kitas duris išlindo Džordžina Torn, rankose laikanti bejėgį 
mažą vaikelį, taip apmuturiuotą, kad kojos buvo praskėstos lyg 
H raidė. Iš degančio skruostų raudonio buvo galima spręsti, kad 
vaikas yra Eplbis. 

Smitukas ir Hanema nuskubėjo jų pasitikti. Galacheris nuėjo 
su Kenu pamėtyti į krepšį. Nenorėdama vogčia klausytis, bet 
manydama, kad jos lytis įpareigoja ją prisidėti prie moterų, Foksė 
nupėdino keliuku prie jų, Smitukui išdaigiškai pasakojant apie 
Fredžio nelaimėlį pirštą - „/e doigt disloguė“. 

Džordžina tarė: 

— Na, aš jam sakiau nebandyti sportuoti prisisiurbus. 

Jos viršutiniai vokai buvo įraudę, tarsi būtų gulėjusi saulėje. 

Hanema sakė jai: 

— Bet aš jo kaip tik prašiau atvažiuoti, kad abiejose komando- 
se turėtumėm po keturis. 

Toks liūdnas platus veidas, senstantis, be išminties, budrus ir 
įsitempęs. 

— Ai, jis ir šiaip būtų atvažiavęs. Negi manot, kad sėdės namie 
visą sekmadienio popietę vienas su manim? 

— O kodėl ne? - paklausė Pytas, ir Foksei pasirodė, kad jo 
akys pažvelgė priešiškai. - Gal užeik į vidų ir pasižiūrėk, kaip jis 
laikosi. 

— Nieko jam neatsitiks, - tarė ji. - Argi Andžela ne su juo? 
Palikim juos vienus. Jis patenkintas. 

Džanet su Haroldu pakuždomis skubiai tarėsi. Atrodo, svars- 
tė strategiją - terminus, automobilių ir vaikų išdėstymą. Kai Epl- 
bių kūdikis pievoje nustvėrė katę ir mėgino pakelti ją suėmęs už 
užpakalio, tarsi išpildamas saldainių maišelį, gyvūnėlio išvaduo- 
ti nuėjo Smitukas, o Džanet, ištaikiusi minutę, pakėlė veidą prieš 
saulę. Raina katė su aptraukta akimi nubėgo ir pasislėpė alyvų 
gyvatvorėje. Foksė paklausė Hanemos: 

— Jūsų? 

— Katė ar vaikas? — paklausė jis, tarsi irgi suvokdamas, kad 
vaiko kilmę galima įvairiai paaiškinti. 

— Raina katė. Mes turim katiną, vardu Kotonas. 

— Oi, atsivežkit kitą kartą Kotoną į krepšinį, - tarė Džordžina 
Torn. Mostelėjusi atletiška ranka miško pusėn, pridūrė: - Per 
tuos medžius nematau vaikų, - tarsi tai paaiškintų jos pirmosios 
pastabos šiurkštumą su numanomu pasipiktinimu, kad čia Fok- 
sė apskritai atsirado. 

Hanema paaiškino: 

— Ji to ūkininko palei kelią, bet vaikai kartais ją pašeria. Jie 
įleidžia tą išperą į namus su visom blusom, ir dabar aš jų turiu. 

Iš namo išėjo Fredis Tornas. Jo mažasis pirštas buvo pritvars- 
tytas prie žalio plastikinio vienkartinio šaukštelio. Piršto galo 
minkštimas dailiai gulėjo įdubime, o koto linkis buvo labai ele- 
gantiškai prigludęs. Tai, kad improvizuota buvo Andželos, su- 
stiprino Foksės įtarimą dėl jųdviejų neteisėto abipusio prierai- 
šumo. Fredis aiškiai didžiavosi. 

— Oi, Fredi, - tarė Džanet. - Tiesiog fantastiška. 


JOHN UPDIKE E POROS 85 


Jos baltos kelnės buvo taip aptemptos, kad apie klubus hori- 
zontaliai raukšlėjosi. Melsvai žalsvo veliūro megztuko plauše- 
liai jos krūtų išlinkyje keitė atspalvį; jai judant, krūtinė virsda- 
vo elektriniu šešėliniu tviskesiu. Kaklo iškirptė atskleidė švie- 
siai violetinį odos pjūvį. Lūpos buvo vyšninės, bet kreidos bal- 
tumo veidui trūko miego. Kaip ir sūnus, ji buvo plonaodė ir vis 
dar nebrandi. 

Fredis tarė: 

— Vaikinukas sutvarkė. 

Jaunasis Konstantino kaimynas paaiškino: 

— Pernai vasarą stovykloj mums reikėjo teikti pirmąją pagalbą. 

Iš vyriško kūno sklido spigus seklus balsas - pelė ant cokolio. 

Edis Konstantinas tarė: 

— Jis ateina į namus ir masažuoja Kerol nugarą. 

— O jos nesveika nugara? - paklausė Fredis. 

— Tiktai kai aš per ilgai užsibūnu namie. 

Kenas ir Galacheris liovėsi žaidę ir priėjo prie suaugusiųjų. 

Buvo praplėštos pakuotės ir alaus skardinės paleistos per 
rankas. 

— Nepakenčiu šitų naujų kilpelių, - tarė Smitukas raudamas. — 
Visi mano pažįstami įsipjovė nykštį. Tai naujos stigmos. 

Foksė jautį jį mintyse naršant prancūziško „stigmų“ atitikmens. 

Džanet tarė: 

— Aš neįveikiu - per daug nusilpusi ir pagiriota. Gal jūs padėsit? 

Ji perdavė savo skardinę - Kenui! 

Visos akys pastebėjo. Haroldo Smituko nosis užsirietė, o bal- 
sas nervingai pakilo. 

- Fredis Tornas, - erzino jis. - Šaukštapirštis. Žmogus su plas- 
tikiniu pirštuku. Le doigt plastigue. 

— Tikrai, Fredi, kaip apmaudu, - tarė Džordžina, ir čia Foksė 
pajuto slaptą pastangą reikšti užuojautą. 

— Be juokų, - tarė Konstantinas, — kaip tu ten įlįsi? Į tuos 
tarpelius tarp dantų? 

Jis nuoširdžiai susidomėjo, ir jo akys, kurias Foksė akimirką 
išvydo tiesiai priešais save, nespinduliuojančios jokio intelekto, 
atkartojo aliuminio ir vėjo pilkumą, perlamutrinius dangaus plo- 
tus iš didelio aukščio. Jis būna ten - metalinėse erdvėse virš kun- 
kuliuojančių debesų, ir jam smalsu, kaip Fredis pateks ten, kur 
jam reikia. 

— Su lazerio spinduliu, - tarė Tornas, ir žaliasis šaukštelis tapo 
mirtinu ginklu, kurį jis, tarp dantų zvimbdamas zizzz, nukreipė į 
Konstantiną, į Hanemą, į ją. - Zizzz. Mirk. Zizzz. Tu negyva. 

Arčiausiai jo stovintys žmonės perdėtai kvatojosi. Jie dvariš- 
kiai, o Fredis - karalius, chaoso karalius; Foksė, nors mirtinai 
pakirsta, juokui nepasidavė. Jai už nugaros Džordžina ir Pytas, 
ignoruodami Fredį, šnekučiavosi žodžiais, mįslingais rimtu pa- 
prastumu: 

— Kaip laikaisi? 

— Šep sau, brungūsis. 

— Buvai savo terasoje. 

— Taip. 

— Na ir kaip? Puikumėlis? 

— Vienišumėlis. 

Tai girdėdama, Foksė buvo pakerėta, kaip vaikystėje klausy- 
damasi už uždarų durų marmančių ir stenančių tėvų, kai inty- 
mumas jų paprastiems žodžiams suteikdavo pakylėto magiš- 
kumo. 

Užgriaudėjo Benas Zalcas; jo krutančios lūpos atrodė lyg at- 
skirtos nuo veido, tarsi varomos barzdoje paslėptos baterijos. 
Jis sakė: 

— Visai be juokų, Fredi, netaktilinė stomatologija dabar gali 
padaryt didelius dalykus. 

— Oi, - tarė Fredis Tornas, - tokiems taktiliniams tipams kaip 
aš nebėr ką veikti, - ir jis pliaukštelėjo Džanet per sėdynę, ap- 
trauktą baltomis kelnėmis. Ji pasisuko, metė burkuoti su Kenu 
ir dėbtelėjo į Fredį ne tiek nustebusi, kiek perspėdama. „Ir per- 

spėjo, - pamanė Foksė, - ne tiek dėl paties pliaukštelėjimo, kiek 
dėl to, kad visi matė“. 

Zalcas griebėsi progos įsikibti į Keną. 

— Sakykit, jei galit man skirti minutę, ar jūs jau pajutot lazerio 
spindulių poveikį biochemijoje? Aną savaitę „Globe“ skaičiau, 
kad esama pažangos gydant pelių vėžį. 

— Su pelėm bet kas gali padaryt stebuklus, - pareiškė Kenas, 
gailiai nužvelgdamas Džanet užpakalį. Kad jam nejauku kalbė- 
tis su žydais, Foksė seniausiai buvo pastebėjusi: su daugeliu jų 
jis nesėkmingai konkuravo. 

— Būkit malonus, - tęsė Zalcas, - papasakokit man apie DNR. 
Kaipgi, po paraliais, galvoju aš, kaipgi, po paraliais, tokia sudė- 
tinga struktūra galėjo spontaniškai kilti iš chaoso? 

— Materija nėra chaosas, - tarė Kenas. - Ji turi dėsnius, nusta- 
tomus galimybių. 

— Aš suprantu, kaip mūsų vakarinėse valstijose, - kalbėjo Zal- 
cas, - tarkim, Didysis kanjonas čia geriausias pavyzdys, kaip ero- 
zija gali išraižyti uoloje katedrą. Bet jeigu, pažvelgęs vidun, pa- 
matau daugybę klauptų, idealiai surikiuotų eilėmis, tai jau, taip 
sakant, užuodžiu kiaulystę. 

— O gal jūs pats ten ir sustatėte tuos klauptus, - tarė Kenas. 

Benas Zalcas išsišiepė. 

- Čia man patinka, - tarė jis. - Šitas atsakymas man patinka. — 
Jo šypsena buvo akinantis atavizmas, tvykstelėjimas veide, akis 
pavertęs mirksinčiom įpjovom, užėmusi visą veidą kaip urzgian- 
čio liūto nasrai asirų bareljefe. - Man labai patinka šis atsaky- 
mas. Jūs turit galvoj Kosminę pasąmonę. Žinot, Jahvė pradžioj 
buvo ugnikalnių dievas. Man atrodo juokinga, kad religingi žmo- 
nės bijo visatos didybės ir galios. 

Andžela sušuko nuo verandos: 

— Ar be manęs niekas nesužvarbo? Prašom į namus, nesikuk- 
linkit. 

Vieniems tai buvo ženklas išvažiuoti, kitiems pasilikti. Edis 

Konstantinas sulenkė skardinę dvilinką ir atidavė Džanet Eplbi. 
Ji prisidėjo ją virš krūties, lyg skardinę gėlelę. Jis patraukė prie 
savo „Vespos“ ir, praeidamas pro pat Foksę, pakštelėjo jai per 
pilvą. 

— Įtrauk vidurius, - tokie buvo jo žodžiai. 

Kaimynų sūnus sėdo ant „Vespos“ už jo ir įsitvėrė kaip opo- 
sumas. Konstantinas pasispyrė, iš po užpakalinio rato žyrant ak- 
menėliams, nuvažiavo keliuku ir įsuko į plentą už alyvų gyvatvo- 
rės, kurios skaidrumą ėmė gožti besipučiantys pumpurai. Katė 
persigandusi išskuodė iš gyvatvorės ir tyliai nurūko per pievą. Iš 
tamsėjančio miško vienas po kito išniro vaikai. Pusė iš jų verkė. 
Iš rimtųjų verkė tik Frankutis Eplbis. Džonatanas Smitas ir Vit- 
nis Tornas buvo pririšę jį prie medžio jo paties batų raišteliais, 
kurių paskui negalėjo išmazgyti, todėl teko nupjauti, ir dabar jis 
neturėjo raištelių, ir ne jis dėl to kaltas. Jis demonstratyviai klu- 
pinėjo ir šlepsėjo, prie jo nubėgo Haroldas Smitukas, 0 jo moti- 
na Džanet stovėjo verandoje šalta, putni ir papuikusi, žvelgda- 
ma ten, kur retame miške kybojo saulė it apelsinas tinklelyje. 
Per pievą atėjo abi Hanemų rožytės ir gražutis berniukas - kaip 
Geinsboro portreto romantiškame sambrėškyje: juodomis gar- 
banėlėmis ir gracinga, išpuoselėta laikysena. Ryžtingai atsisvei- 
kindamas linktelėjęs, Galacheris paėmė šį puošnų vaiką už ran- 
kos ir nusivedė prie automobilio - pilko ,„Mercedeso“, pro ku- 
rio didelius švarius langus Foksė pirmą kartą išvydo Tarboksą. 
Zalcas ir Tornai pajudėjo namo link. Siaurame ūkininko namo 
tarpduryje abu vyriškiai, barzdočius ir plikis, atsitrenkė vienas į 
kitą, ir Tornas ranka - tąja su sužeista žaliagale plaštaka - neti- 
kėtai apkabino žydą ir tvirtai priglėbė jį iš šono. Zalcas žybtelėjo 
liūto šypsena ir kažką tarstelėjo, o Tornas atsakė: 

— Aš toks nepalaužiamas suskis. Noriu papasakot tau apie sto- 
matologinę hipnozę. 

Juos priglaudė namo jaukuma. Foksė ir Kenas susiruošė va- 
žiuoti. 

— Neišvažiuokit visi, - prašė Andžela. - Argi nenorėtumėt iš 
tikrųjų išgerti? 

— Mums reikia grįžti, — išties liūdnai tarė Foksė. 

Šį liūdesį ji patirs daug kartų, chronišką sekmadienio pavaka- 
rės liūdesį, kai poros jau išžaidusios savo žaidimus - krepšinį arba 
vaikštynes paplūdimiu, tenisą arba liestinį futbolą* - ir mato už- 
gulsiantį vakaro svorį, vakaro be žaidimo, vakaro, praleidžiamo 
tarp mirgančių lempų ir kaprizingų vaikų, ir maisto likučių, ir ne- 
baigto skaityti laikraščio su įsiėdusiomis niūriomis pranašystėmis 
bei žudynėmis, vakaro, kai santuokos susiskleidžia lyg Žiedai sau- 
lei nusileidus, vakaro su apskretusiu langu į pirmadienį ir ilgą sa- 
vaitę, kai jiems vėl reikės apsimesti dirbančiais vyrais — makle- 
riais, dantistais, inžinieriais, - motinomis ir namų tvarkytojomis: 
suaugusiais, kurie šiame pasaulyje yra ne svečiai, o šeimininkai. 

Džanet ir Haroldas pakuždomis ginčijosi. Džanet apsisuko ir 
paskelbė: 

— Aukseli, negalim. Mes turim išgelbėti Marsiją ir Franką - jie 
tikriausiai nugrimzdę nepabaigiamose šnekose. 

Ji su Smituku paėmė pašauktus vaikus ir išvažiavo jos kašto- 
niniu automobiliu. Jiems atbulomis slenkant iš keliuko, sėdanti 
saulė ūmai praskrodė priekinį langą ir nubalino abu veidus rel- 
jefinėmis detalėmis, it šventuosius po stiklu. 

— Sudie, - mandagiai tarė Hanema nuo verandos. 

Foksė buvo užmiršusi jį. Jis atrodė toks susikrimtęs dėl piršto 
incidento, kad ji šūktelėjo jam: 

— Pralinksmėkit! 

Saugiai užsidaręs MG, Kenas tarė: 

— Vai vai, rytoj aš nepajudėsiu. 

— Argi buvo nesmagu? 

— Sunki mankšta. Ar tau baisiai nusibodo? 


* Touch football - mėgėjiška amerikietiškojo futbolo atmaina: užtenka kamuolį turintį 
Varžovą paliesti rankomis, kad žaidimas būtų sustabdytas. 

— Ne. Aš tiesiog pamilau Andželą. 
— Kodėl? 
— Nežinau. Ji maloni ir nerūpestinga, ir kartu virš viso to. Ji 
nieko nereikalauja iš tavęs kaip kiti. 
— Kadaise turbūt atrodė super. 
— O dabar ne? Žinai ką, tavo draugė Džanet su jūreivio kelnėm, 
kurios prašo apkabinti subinę, man nedaro estetinio įspūdžio. 


— O kokį įspūdį daro, Foks? 
— Įspūdis toks, kad jai trūksta laimės. Ji turėtų būti linksma 


storulė, bet kažkas nenusisekė. 
— Ar manai, kad ji turi romaną su Smitu? 


Foksė nusijuokė. 
— Vyrai tokie pastabūs. Tai taip akivaizdu, kad jau turbūt pra- 
eity. Man atrodo, kad romaną su Smitu ji turėjo prieš kurį laiką, 


o dabar turi su Tornu, o ateičiai svarsto apie tave. 
Jo tingus patenkintas juokas ją suerzino. 


— Noriu prisipažinti, - tarė ji. 
— Tu turi romaną su Zalcu. Dieve, kokie rimtuoliai tie žydai. 


Jiems taip viskas rūpi. Kosminė pasąmonė - Jėzau. 
— Ne. Bet neką geriau. Pasakiau Andželai, jog mes norim, kad 


jos vyras apžiūrėtų mūsų namą. 
Jo balsas nutolo, tapo vertinantis, nešališkas. 


— Ar pasakei kurią dieną? 
— Ne, bet manau, kad mums reikia dabar nutarti. Tu turėtum 


paskambinti. Siaip ji nemano, kad jisai susidomės. 
Kenas važiavo greitai jiems jau atmintinai pažįstamu keliu, 


tad prieš posūkį abu kiek palinkdavo. 
— Ką gi, - tarė jis patylėjęs, - tikiuosi, kad namus jis stato ne 


taip, kaip žaidžia krepšinį. Žaidžia gana dirgliai. 
Rūta stovėjo prie lovos beveik moters ūgio, verkė ir prašne- 
kusi pažadino jį iš sapno, kuriame aukšta nusigręžusi moteris 
baltais drabužiais laukė jo kreivo koridoriaus gale. 

— Tėte, Nensė sako, kad ūkininko katė apačioj pagavo gyvū- 
nėlį, o narvely nėra žiurkėno. Aš bijau pasižiūrėti. 

Pytas prisiminė tą „yk yjk“, kuriuo buvo išmokęs migdytis, ir 
išsliuogė iš lovos su baimės gumulu paširdžiuose. Andžela drėg- 
nai atsiduso, bet nesujudėjo. Grindys ir laiptai buvo šalti. Roži- 
niais naktinukais apsisiautusi Nensė, bešešėlėje priešaušrio švie- 
soje susirietusi ant rudos sofos svetainėje, ištraukė nykštį iš bur- 
nos ir pasakė jam: 

— Aš nenorėjau, aš nenorėjau, aš ne...yčia! 

Jo burna atrodė prikepusi. 

— Ko nenorėjai? Kur tas gyvūnėlis? 

Vaikas pažvelgė į jį tokiomis tyromis ir didžiulėmis akimis, 
jog atrodė, kad langai rėmina erdvę, daug didesnę už šį žemą 
kambarį. Net ir baldai, išnyrantys iš vienalytės tamsos, atrodė 
jaučiantys, nors paralyžiuoti. 

Jis neatlyžo: 

— Nense, kur tas gyvūnėlis, apie kurį tu pasakei Rūtai? 

— Aš nenorėjau, - tarė ji ir prapliupo verkti. Jos lygus veidelis 
suiro kaip balzamavimo stebuklas, staiga gavęs oro, ir Pytą ap- 
stulbino jėga, plūstanti per angą, kurią lygioje pilkoje šviesoje 
prakirto jos veidas. 

Įsiterpė Rūta: 

— Verksnė, verksnė, ašaronės versmė, - ir Nensė vėl užsikim- 
šo veidą nykščiu. 

Maišelio formos gyvūnėlis gulėjo išvertęs pilviuką ant lino- 
Ileumo virtuvės viduryje. Ūkininko katė stebėjo iš tolo - podraug 
ir išsigandusi, ir neatgailaujanti, - už virtuvės kėdės pakojų. Sa- 
Vo spartų instinktyvų darbelį buvo atlikusi švariai. Nors beveik 
be žymės, žiurkėnas buvo negyvas. Pytas bakstelėjo pirštu. Grau- 
žiko kūnelis buvo klampiai tamprus; pakilusi viršutinė lūpa at- 
vėrė dantis kaip šukų dantelius, o akys juokingai žmogiškai oriai 
buvo užmerktos. Vos matomos blakstienos. Keturios užriestos 
kojelės. Plikas nosies gumbelis. 

Rūta, stovėdama virtuvės tarpdury ir pati matydama, paklausė: 

— Ar čia jis? 

— Taip. Vaikuti, jis negyvas. 

— Žinau. 

Nuotykį buvo lengva įsivaizduoti. Rūta, pamaniusi, kad jos 
augintiniui reikia daugiau erdvės palakstyti, nenuilstantį ratą įtar- 
dama Žiaurumu, savo augančiu protu netikėdama, jog koks nors 
gyvis gali būti pernelyg tamsios nuovokos, kad bodėtųsi tokia 
nelaisve, aplink jo mažytį narvelį suimprovizavo didesnį narvą iš 
langų tinklelių, kuriuos rado sukrautus palėpėje, laukiančius va- 
saros. Rėmus surišo virvele, o Pytas taip ir netesėjo pažado pa- 
daryti jai stipresnį narvą. Keletą kartų žiurkėnas buvo išsmukęs 
ir leidęsis tyrinėti jos kambario. Šią naktį jis nusigavo žemyn į 
pirmą aukštą ir mėnesienos permerktoje tamsoje atrado nesva- 
jotus žemynus, baldų kojų miškus, patiesalų platybes su kvapų 
okeanais; paryčiui nekalta milžinė su naktinukais įleido liūtą su 
aptraukta akimi. Žiurkėnas niekada neturėjo ko bijoti ir, matyt, 
nė kiek nebijojo, kol iš pratrūkusių dausų su ką tik atrastais ka- 
čių, karvių ir rasos kvapais įsirėžė nagai. 

Nusileido Andžela apsisiautusi mėlynu chalatu. Pytas nega- 
lėjo jai apsakyti, kodėl ši nesėkmė jį taip prislėgė - nenuovo- 
kus tyrinėjimo žygis, pasibaigęs tokiu mirties griausmu. Žolės 
spalvos virtuvės linoleumas, regis, slydo jam iš po kojų. Už lan- 
go auštanti diena atrodė nyki, bevaisė ir žvarbi - dar viena iš 
daugelio, kuriomis Naujoji Anglija apgaudinėja pavasarį. An- 
džela, žvilgtelėjusi į jį, Rūtą ir Žiurkėno kūnelį, pasirūpino Nen- 
se — atnešė ją iš svetainės į šviesesnę virtuvę. Pytas rusvą lavo- 
nėlį, nejaukiai svarų ir, kraujo vadelėms atsileidus, praradusį 
tvirtumą, dygėdamasis suvyniojo į laikraštį. Nensė paprašė pa- 
rodyti. 

Pytas žvilgtelėjo į Andželą leidimo ir išvyniojo laikraštį. KENE- 
DIS GIRIA METALURGŲ SANTŪRUMĄ. Nensė įsistebeilijo ir iš lėto 
paklausė: 

— Ar jis nepabus? 

Rūta prakalbo pro ašaras: 

— Ne, kvaile, jis nepabus, nes jis mirė, o mirę gyvūnai niekada 
niekada niekada nepabunda. 

— O kadajjis pateks į dangų? 

Visos trys klausiamai sužiuro į Pytą. 

— Nežinau, - tarė jis. - Gal jis ten jau yra - bėga ir bėga rate. 

Jis pamėgdžiojo cypavimą, ir Rūta nusijuokė - ją jis ir norėjo 
pralinksminti. Nerimastingas Nensės smalsumas užčiuopė jame 
šį tą, ką jis buvo palaidojęs savyje, ir jam nepatiko, kad vaikas to 
siekia. Ją apkabinusi Andžela, atrodė, prisideda prie tos pastan- 
gos - apnuoginti ir nuginkluoti jį, atskleisti gėdingą paslaptį, vai- 
kišką tikėjimą, iš kurio jis semiasi savo vyriškumo. 

Jis šiurkščiai paklausė Nensės: 

— Ar matei, kaip tai atsitiko? 

Andžela tarė: 

— Nereikia, Pytai. Ji nenori galvoti apie tai. 

Bet Nensė galvojo - spoksojo į tuščias grindis, kur tai įvyko, ir 
pasakė: 

- Katytė ir Žiurkius žaidė, paskui Žiurkius norėjo baigti žai- 
dimą, o Katytė jam neleido. 

— Ar žinojai, kad žiurkėnas apačioje, kai įleidai Katytę? 

Nensės nykštys sugrįžo į burną. 

— Aš tikra, kad ji nežinojo, - tarė Andžela. 

— Parodyk man dar kartą, - paprašė Rūta. Atidengdamas jai 
susitraukusį kūnelį lyg stingstančią širdį, Pytas išvydo, kad gyvū- 
nėlis turi savo rūšies patinams būdingą atsikišusį kampuotą pa- 
sturgalį - viltingą seksualinę tuštybę, kurios galutinis nuneigi- 
mas Pytui atrodė lyg koks palengvėjimas. Dabar jis kartu su Rū- 
ta pažino keistą vidinį džiūvimą, lyg ir svilimą, užeinantį po blo- 
giausios akimirkos - jai nepaneigiamai išsipildžius. Ji išėjo į mo- 
kyklą, palikusi visas ašaras, geltonu velykiniu paltuku nupėdino 
čežančiu keliuku laukti geltono mokyklos autobuso po debesų 
aptrauktu dangumi, nežadančiu lietaus. 


0; 
+ 
o 
Ž 
a 


LNBSIdUS, 
04 Nys 


94 


Pytas pažadėjo jai naują Žiurkėną ir geresnį narvą. Senąjį Žiur- 
kėną jis palaidojo miško pakrašty, prie išsibarsčiusių scylių - bud- 
riai mėlynų lelijyčių, kur žemė buvo minkšta ir durpinga. Kapui 
užteko vieno gero kastuvo, po antro jis jau buvo gilus. Medžiai 
pradėjo lapoti, o pomiškis dar buvo padrikas: žalumos gijos pra- 
maišiui su žiemos nubalintais negyvais stiebeliais, gležnais it šiau- 
dai, it paukščio kauleliai. Oro dvelksmu - beaistrio oro, pasyviai 
plūstančio į pakalnę, - jį perliejo pavasario siaubas. Lėtą augme- 
nijos tvinimą jis jautė kaip pinklų skubėjimą myriop. Drovios ža- 
lios viršūnėlės, nusmailintos lyg mažyčiai ginklai, spraudėsi į nie- 
ką. Žalias meilus jo tėvo prisilietimas. Nedėkinga žemė darosi 
imli. Valandą vėsęs žiurkėnas savo svorį ir formą atidavė gaiva- 
lams. Visa, kas buvo pakylėję jį į gedėjimo vertą esatį, - žmogiš- 
kos pėdos, šniukštinėjantis virpantis snukutis, kurio smalsumas, 
Rūtai paleidus jį ant savo apkloto, nežymiai drebindavo visą lo- 
vą, - nugrimzdo į beribę nesatį. Kūnelis žemyn galva nuslydo į 
iškastą duobutę. Pytas lyg prasikaltęs spėriai jį užkasė. Per beveik 
penkerius jų čionykščio gyvenimo metus šiame miško pakraštyje 
išaugo mažytės kapinaitės: jų bergždžiai globoti sužeisti paukš- 
čiai, vėžliai iš pigios krautuvės, kurie suminkštėjo, nubalo ir pasti- 
po, kačiukas, sutrėkštas sietinių durų, burundukas, perrėžtas nuo 
gerklės iki pilvo kažkokio grobuonio, palikusio gyvybės kibirkštį 
žerplėti visą ilgą birželio popietę. Pernai rudenį, kai liepsnelės 
skrido į pietus, Nensė rado vieną sulūžusiu stuburu prie svirno, 
šliaužinėjančią ant krepšinio aikštelės asfalto, trokštančią skristi, 
pasivyti kitas. Pakilusi vien savo širdies plakimu, ji nusigavo iki 
pievos vidurio, kur visi keturi Hanemos susirinko vildamiesi pa- 
matyti, kaip ji išgydyta nuplasnos. Bet paukštis buvo palūžęs, kaip 
ir Pyto tėvas su sutraiškyta krūtine ir stuburu būtų palūžęs, jeigu 
plaučiai jam būtų leidę išgyventi; vaikams nusibodo vargani paukš- 
čio bandymai tapti stebuklu, ir jie nukiūtino sau. Taigi tik Pytas, 
bejėgiškai stovėdamas tarsi prie nenorinčio išeiti pobūvio svečio, 
pamatė paskutinę pastangą, asimetriškai išskleistus dulkinus 

sparnus ir plastelėjimą, po kurio liepsnelės snapas smigo tiesiai į 
salsvą, piktžolėtą šešėliuotą žolę. Paukštis plonai cyptelėjo - gar- 
so taškelis vos žybtelėjo kaip žvaigždė - ir atsipalaidavo. Tik Pytas 
girdėjo tą ištarą. Tik Pytas, kaip ir dabar, dalyvavo laidotuvėse. 

Per pievą prie jo, stovinčio su kastuvu, priėjo Andžela. Vilkė- 
jo angliškai atrodantį kanapėto tvido kostiumėlį - šiandien, ant- 
radienį, buvo jos eilė pamokytojauti Nensės vaikų darželyje. 

— Kaip apmaudu, - tarė ji, - kad iš mūsų visų būtent Nensė 
pamatė, kaip tai atsitiko. Dabar ji nori, kad aš nuneščiau ją į 
dangų ir ji pati pamatytų, kad jai ten yra vietos, ir žiurkėno ratą. 
Aš tikrai galvoju, Pytai, ar religija per daug nesukomplikuoja 
visko. Ji supranta, kad aš pati netikiu. 

Jis palinko prie kastuvo ir prabilo valstiečio tarme: 

— A, bepiga tokiai puikiai poniai kaip tamsta, meldžiamoji, 
alegi mum kaimiečiam raikia švinto vandenėlio no reumatizmo 
ir no blogos akies. 

— Aš nepakenčiu mėgdžiojimo - nei tavo, nei Džordžinos Torn. 
Ir aš nepakenčiu, kad man tenka brukti vaikams į galvas rojų. 

— Bet, Angele, visi mes manom, kad tu niekada nebuvai išėju- 
Si iš rojaus. 

— Baik mane maustyti ir užjausk vaiką. Ji visą laiką galvoja 
apie mirtį. Nesupranta, kodėl turi tik du senelius, o ne keturis, 
kaip kiti vaikai. 

— Kalbi, lyg būtum ištekėjusi už vyro viena koja. 

— Aš tik sakau, kaip yra, o ne skundžiuosi. Kitaip nei tu pats, 
aš tavęs nekaltinu dėl tos avarijos. 

— A, labai dėkui, meldžiamoji, tai aš šindei padarysiu geresnį 
narvų ir surasiu vargšui vaikėliui naujų Žžiurkėnų. 

— Ne dėl Rūtos man neramu, - tarė Andžela. 

Tokios tad nubrėžtos linijos: Andželos širdis siekė puoselėti 
Jaunėlės nekaltybę, o Pytas labiau mylėjo narsiai pagedusią vy- 
resniąją, kuri giedojo chore ir atsainiai peršoko baimės slenkstį, 
prie kurio Nensė stovėjo išplėtusi akis. 

Andžela kartu su Nense išvažiavo į darželį. Pytas pikapu nu- 
sigavo į Tarbokso centrą ir „Brolių Spirų statybos ir medienos 
reikmenyse“ nusipirko penkis jardus cinkuoto narvo tinklo, 
dviejų colių klijuotinės faneros gabalą trijų kart keturių išma- 
tavimų, dviejų colių kokybišką nešakotą pušinę lentą, pusę svaro 
1/4 colio apdailos vinių ir tiek pat mažesniųjų tvorų kabių. Dže- 
ris Spiras, jaunesnysis iš dviejų brolių, pasipasakojo, kad nuo 
Kalėdų jam užgulė krūtinę - plaučių nepravalė ir dešimt dienų 
Jamaikoje. 

— Tie suknisti juodžiai pavagia laikrodį tiesiai nuo riešo, — ta- 
rė jis ir ilgai užsikosėjo. 

— Atrodo, lyg būtum klijų uostęs, - pasakė Pytas, liepė užrašy- 
ti žiurkėno narvo medžiagas į „Galacherio ir Hanemos“ sąskai- 
tą, sumetė jas į pikapo galą, uždarė užpakalinį bortą su užrašu 
NUPLAUK MANE ir aplinkiniu keliu leidosi į Indėnų kalvą. Pasuko 
pro savo kontorą pasižiūrėti, ar ten stovi pilkas Galacherio „Mer- 
cedesas“. Jų kontora buvo vienaukštis flygelis kaip būdelė ant 
bitumu ir malksnomis dengto, mažai apgyvento daugiabučio na- 
mo Vilties gatvėje, keli žingsniai nuo Labdaros gatvės. Pastaro- 
ji, pagrindinė verslo gatvė, stačiu kampu kirtosi su Dievybės gat- 
ve, O ši kilo į kalvą pro Kogsvelo vaistinę. Vejoje švietė balta 
bažnyčia. 

Didžiulis erdvus pastatas. Dvidešimt keturi stiklai kiekviena- 
me puslangyje, iš viso keturiasdešimt aštuoni, Pedrikui plūkian- 
tis, jis dažnai skaičiuodavo juos, jokios čia simbolikos, nes kai ją 
statė, tiek daug valstijų Sąjungoje nebuvo, Arizona, Oklahoma, 
Indėnų teritorija. Kiek tie Žmonės turėjo medienos. Deginti. Iš- 
laidu? Miesteliui teikia savitumo. Šiaip gana nykus. Šią niūrią 
nemielą dieną, regis, viskas prašėsi perdažoma. Sūrus oras gadi- 
na. Mičigane svirnai amžinybę stovėdavo raudoni. 

Veja buvo smėlio laikrodžio formos, takelio perskirta į dvi 
dalis - bažnyčios dalis nugnybta nuo dalies su beisbolo tvora ir 
takais. Sukdamas į kairę palei žalią persmaugą, Pytas pažvelgė į 

Konstantinų šoninį kiemą tikėdamasis pamatyti Kerol, džiau- 
nančią skalbinius ištiestomis rankomis ir priplotomis krūtimis. 
Per graikiškus šokius voros priešaky, su garbanėlėmis ant kak- 
tos, batelyje atkištu pirštu, nosine susikabinusi su kaimynų vai- 
kinu, liauna. Žemesniosios klasės turi to liaunumo. Ištisos kar- 
tos badavo. Duokit man savo vargšus*. Marsija trapi. Džanet 
stora. Andžela aptaki, o toji Vitmen - žalga, subtiliai sukausty- 
ta, kažkam priešinasi, orui. Edžio „Vespa“, bet „Fordo“, Kerol 
mašinos, nėra. Jis namie, 0 ji parduotuvėje. Perka tepalėlį nuga- 
rai. /r vėliau maudžia. Laidojimo biuro keliuke glaudėsi katafal- 
kas kadilakas ir mažas vaikas žaidė akmenėliais. Auga ne gėlių, 
o balzamo aliejaus kvapuose, lavonai šaldytuve, geriau šiltna- 
mis, mokaisi pamilti grožį, bet kai kurias baimes gal išvaiko. Mir- 
ties. Žiurkėnas. Sudaužytas stiklas. Jis atleido akceleratorių. 

Forzitija, it šokanti geltona migla, vešėjo kiemuose, palei tvo- 
ras, gyvatvores ir garažus, tas pats geltonis, nenutrūkstamas, šo- 
kio žingsniu iš kiemo į kiemą, į svetimas valdas. Atleisk mums. 
Pytas važiavo toliau, Išminties gatve pro Gerinų namą. Gražiai 
restauruotas, šeši gabalai, vienas pirmųjų jų darbų Tarbokse, Ga- 
lacheris tada dar buvo ne toks godus, Adamsas ir Komo atliko 
visą apdailą, niekas iki šešiasdešimties metų nemoka įstatyti du- 
rų. Visas rėmas buvo susmukęs. Sausas puvėsis. Namas įkalnėje 
vis dar susmigęs į drėgną žemę. Jie pervėrė sutvirtinamąjį aš- 
tuoniolikos pėdų strypą per grindų siją, pro sieninę spintą, iki 
geležimi apkaustytos A formos atramos palėpėje. Tvirta, bet dar 
per posmą nuo teisybės. Kodėl tu nenori manęs išdulkinti? Geras 
klausimas. Lojalumas Džordžinai, ūglio lojalumas, pernykštis ūg- 
lis šiųmetė šaka, meilužė tampa žmona. Laikysenos. Ryžtingas 
Džordžinos smakras. Ne visada patraukli. Kokakolos butelio 
žalumo akys, nuoga kaip gaižus sviestas, tolio rupumas, Fredžio 
šnipai. Pyto mintys šalinosi žalio plastikinio šaukštelio. 

Pakalnėje laiškininkas ėjo kiek pakrypęs nuo savo krepšio svo- 
rio. Mėlyna uniforma, reguliarus darbas, mylios pėsčiom, tvirti 
raumenys, gyvenk ir gyvenk. Ties gatvių kampu du šunys sakė 
labas. Labas. Sabalas. 

Jis važiavo Maskenomenio gatve, palei upę, nuo jūros patvins- 
tančią iki fabriko krioklio, šiuo metu nusekusią, juodas druskin- 
gas purvas žiba plačiom putotom klanų plokšmėm, gyvybės šal- 
tinis. Už upės aukštavainikės gatvės su guobomis, namai su ova- 
liais langais ir švinuotais viršulangiais, pastatyti skambčiojančių 
ledo vežimų dešimtmečiais. Golfai, ūsai, celiulioido apykaklės: 
nostalgija metui, kai jo nebuvo. Pytas nematė jokio žmogaus. 
Niekas nėjo. Sidabriniai klevai sprogo rausvais žiedeliukais, o 
guobos rusvais spurgais. Proplėšos alyviniame danguje. Gamta, 
taip liūdnai smulkiai audžianti sėklą ir augalą. 

Jo ūpas pasitaisė važiuojant pro protestantų kapines, vėduok- 
lės formos akrus, besiplečiančius nuo puritonų pleišto su pakry- 
pusiais skalūno akmenimis, papuoštais sparnuotomis kaukolė- 
mis ir kerpių ratais. Viešpatauja tvarka. Greitai kapinės ir golfo 
laukai paskutinės velėnos. Alkanų minių knibždėlynai. Grūdai 
Indijai. Golfo lauke jis pastebėjo du vienišus dvejetus. Per anks- 
ti, purvas, sunkūs lazdos mostai ir kapliukai praardo veją, savi- 
ninkai godūs mokesčių, giria santūrumą, pati žemė alkana, jis 
jai įmetė kąsnelį. Gyvūnėlį. Į duobelę. Pro pastelinius naujuo- 
sius statinius, apleistas pievas ir sudurstytus fasadus, purvino- 
mis vėžėmis, prie kurių jau buvo įtaisyti hidrantai bei kanaliza- 
cijos šuliniai, paklūstant miestelio potvarkiams, jis nuvažiavo iki 
savo darbų ant Indėnų kalvos. 

Jau buvo atvažiavęs buldozeris. Jis turėtų džiaugtis, bet toji 
mašina, „Case Construction“ firmos „Kingas“ su hidrauliniu už- 
pakaliniu kapliu ir priekiniu verstuvu, gniuždė jį piktu svoriu, 
bauginančia kaina. Dvidešimt penki doleriai už atvykimą, dvi- 
dešimt du penkiasdešimt už valandą su traktorininku, augalotu 
negru iš Materio, vilkinčiu kombinezoną. Sėdėdamas savo kre- 

tančiame soste, jis kėlė įspūdį, kad mašinos jėga - tai jo paties 
jėga, ir jeigu nepajėgs įjungti pavaros, iššoks ir pats plikomis ran- 
komis išraus kamienus iš pasibaisėjusios raudonos žemės. Kad 
ir kaip įtempęs vaizduotę, Pytas negalėjo patikėti davęs postū- 
mį šiam žmogui ir traktoriui riaumoti, gremžti, pūškuoti ir spring- 
ti čia, kur slapstydavosi paukščiai ir vaikai. Tačiau negras šūks- 
niu pasisveikino su juo, 0 jo jaunas brigadininkas Leonas Ja- 
zinskis energingai atliuoksėjo per išraustas žemes. Darbas ėjo 
kaip iš pypkės. Kelmai su džiūstančiom žemėm aplipusiomis šak- 
nimis ir amžinybę apakę rieduliai buvo verčiami į augantį kapi- 
nyną, kurį reikės išvežti. Dabar negras pėda po pėdos leidosi į 
pirmąją rūsio duobę, pažymėtą virvele ir kuoleliais raudonom 
galvutėm. Iš šio namo atsivers geriausias vaizdas: į vėduoklės 
formos kapines ir toliau į miestą su jo duriančiu kuoru bei žyb- 
sinčiu gaidžiu. Kiti du žvelgs piečiau, Leistauno link: į išsimė- 
čiusius plotus su žvyrduobėmis, atokiais sklypais ir užėjusiu miš- 
ku, keistai ryškiaspalviu — purpuriniu su vario priemaiša, - už 
juos teks imti tūkstančiu ar dviem mažiau. Pirmąjį namą, namą, 
kuriame jis stovi, - rausvai beicuotą pušinę apdailą ir vidaus sche- 
mą C, apsėtą terasą, nuo kurios penki akmeniniai laiptai veda į 
garažo, pakišto po virtuve, kietos dangos keliuką, dailų grįstą 
prieangį ir prie trijų varpų durų skambučio, skysto kuro šildymo 
sistemą, tiekiančią šilumą, ir plytomis klotą vidaus kiemelį, tin- 
kamą vasarą vakarieniauti bei degintis, universalius aliuminio 
lydinio langų rėmus ir lubose įrengtą vandens bakelį su reosta- 
tu, patogią virtuvę su sidabriškai pilkšvom sienom ir šildomu 
nutapytu langu, - Pytas tikėjosi parduoti už 19 900 dolerių arba 
Iš bėdos už aštuoniolika su puse, jeigu Galacheris imtų pani- 
kuoti, gaunant pelno daugiau, negu jis sau moka algos - po pus- 
antro per savaitę, - tris arba keturis, žiūrint, kaip sklandžiai jis 
Sustyguos subrangovus; ir staiga to pasirodė maža - maža paso- 
tinti Galacherį, maža pateisinti šį siautėjimą ir draskymą jam už 
nugaros, išniekinimą šio prieglobsčio, brangaus puošnioms dro- 

vioms būtybėms, kurioms nereikia jokio namo. Statybininkams 
laidojant Dievo sukurtą pasaulį. Mokyklos autobuso spalvos dvi- 
galvis traktorius trypė, grūmėsi, urzgė, siuto. Iš duobės rūko mels- 
vi dūmų kamuoliai. Motorizuotas negras, išsirengęs iki apatinių 
marškinių - kanibalų karalius ant alyvą varvinančio drakono - 
riktelėjo Pytui patenkintas, kad neužkliuvo už uolienos. 

— Čia minkštoji kalvos pusė, - sušuko Pytas ir buvo neišgirstas. 

Tarp savęs ir spalvotojo jis jautė žemynus skiriančią prarają, 
kiaurymę tarp pasigailėjimo neprašančių džiunglių ir išpuoselė- 
tos tiesių linijų žemės, atkovotos iš jūros. Negras čia jautėsi kaip 
namie - šiame lupamų akmenų, trūkčiojančio sukiojimosi, vi- 
daus degimo ir perjungiamų pavarų bildesy, dūmuose ir žvan- 
gesy, laisvųjų žemėje. Jis yra Chamas ir paveldės. Pytas pabandė 
įsivaizduoti jauną porą, gyvensiančią šiame sumanytame būste, 
ir ji jam buvo nemiela. Nė vienas jo draugas negyventų tokiame 
name. Jis pasilenkė ir ištraukė kaulą iš žemės, kur jį įmynė bul- 
dozerio vikšrai, ir susidomėjęs parodė Jazinskiui. 

— Karvės kaulas, - tarė Leonas. 

— Ar ne per smulkus? 

— Elnio? 

— Rodos, kalba, kad kažkur šitoj pietų pusėj buvo indėnų ka- 
pavietė. 

Jazinskis gūžtelėjo pečiais. 

— Neturiu žalio. 

Leonas buvo sudžiūvęs jaunuolis įdubusia krūtine, kilęs iš Na- 
šujos Niu Hampšyro valstijoje. Jis buvo vienas iš trijų vyrų, ku- 
rie pas „Galacherį ir Hanemą“ turėjo nuolatinį etatą. Kiti du 
buvo garbieji dailidės Adamsas ir Komo, Pyto paveldėti iš Edo 
Berdo, nepaprastai malonaus Tarbokso rangovo, paskelbusio 
bankrotą 1957 metais. Jazinskį užpernai išsirinko pats Pytas iš 
vasaros darbininkų. Leonas turėjo gerą akį ir šviesią galvą - akį 
erdviniam kampui, pražiūrėtai jungčiai, - ir ritmiškos blefavimo 
bei spėliojimo dermės jausmą, kuris menkam valdytojui padeda 

sudėstyti Žmones, įrengimus, nuomą ir pažadus minimaliais lai- 
ko tarpsniais, o laikas čia - pinigai. Galacheris, slapta trokštąs 
erzaco, - viniplasto apdailos vietoj medžio, presuotų sienos plokš- 
čių vietoj gipso, - žiemą ketino atleisti Jazinskį, bet Pytas iškau- 
lijo palikti vaikiną - pasisiūlė nuleisti savo atlyginimą iki šimto 
dvidešimt penkių, nes bijojo prarasti kažką savęs paties, jaunes- 
niojo savęs, jeigu jie kiek ilgiau nepaugdys Leono nelavinto ins- 
tinkto statyti saldžiai, glaudžiai, su viskuo, kas būtina. 

Pytui atrodė, kad kaulas jo rankoje yra žmogaus. Jis paklausė 
Leono: 

— Nematei čia kokių strėlių antgalių? Karolių, puodų šukių? 

Leonas lėtai pakraipė mažą galvą. 

- Tik šūdą, - tarė jis. - Motiną Žemę. 

Suglumęs Pytas tarė: 

— Na, tai nežiopsok. Gal mes ant šventos žemės. 

Jis paleido kaulą - per mažą, kad būtų šlaunies, gal rankos. 
Nudelbtame Leono veide po geltonų plaukų kraigu Pytas pa- 
stebėjo pašaipos šešėlį. Dalykišku, išgujusiu šilumą tonu Pytas 
paklausė: 

— Kada galėsim lieti? Kitos savaitės pradžioj? 

— Pažiūrėsim, — vaikinas raukėsi. - Aš čia vienas - jeigu Adam- 
sas ir Komo baigtų terliotis prie to garažo... 

— Jų negalima skubinti. 

— Impregnuoti pamatus trunka ne mažiau kaip dieną. 

— Bet reikia. 

— O jeigu ne, kas tą žinos? 

Pytas tuoj išpyškino suvokdamas, kad reikia griebti jautį už 
ragų arba vaikinas taps nepataisomu apgaviku. 

— Mes žinosim. O po kelerių metų, kai namas susės ir į rūsį 
ims sunktis vanduo, visi žinos. Žinai, ką pasakysiu apie namus. 
Viskas išlenda. Visos apgavystės. Visi gudravimai. Man reikia, 
kad pamatai būtų apsaugoti nuo drėgmės, kad po plokšte būtų 
Polietilenas, kad po drenažo vamzdžiu ir ant jo būtų daug žvyro, 

kad sandūras apvyniotum veltiniu, nes kitaip jos užsikimš kaip 
velnias. Nemanyk, kad jeigu ką nors užmaskuoji, tai jau to ir 
nėra. Žmonės užuodžia niekalą, o jeigu esi statybininkas, tai to 
kvapo nenusiplausi. O dabar kartu pažiūrėkim brėžinius. 

Nugręžtas sudrausminto Leono skruostas išraudo. Jis pažvel- 
gė į žemėje gilėjančią duobę ir tarė: 

— Tie skrabalai visą mėnesį gaišta prie to garažo, kurį aš su 
dviem bernais būčiau padaręs per savaitę. 

Pyto pedagoginis protrūkis buvo išsekęs. Jis sunkiai tarė: 

— Jie jau prie pabaigos — nuvažiuosiu pažiūrėt, gal jau rytoj 
galės būti čia. Šiandien popiet užsakysiu žvyro ir pamėginsiu su- 
sitart, kad pirmadienį Nort Materyje gautumėm gatavo betono, 
tada užliesim visus tris iš karto, išeis po dieną kiekvienam, aš 
pats padėsiu, jeigu iš Galacherio neišprašysim amatų mokyklos 
bernų. 

Po žemom didelio ąžuolo šakom, gaubsiančiom vidinį kieme- 
lį, ant riedulio vietoj stalo jis su Leonu valandą tyrinėjo projek- 
tą, atsiųstą iš architektūros firmos Čikagoje. Pytas jautė, kaip 
jaunesnioji galva ieško skylių jo galvoje, tikrina, piktinasi. Jied- 
viem planuojant, jam įsismelkė mintis, kad Leonas jo nemėgsta, 
nes pakankamai prisiklausė apie jo gyvenimą ir laiko jį švaistū- 
nu, girtuokliu, imigrantu juokdariu miestelio pobūviuose, neiš- 
tikimu žmonai, nemėgstančiu savo verslo. Šis įvertinimas žvar- 
biai dvelkė Pytui į veidą, plačiu nykščio nagu vedžiojančiam per 
linijas bei matmenis ir piešiančiam pataisymus, reikiamus šiai 
nuožulniai vietai. Leonas mokydamasis linksėjo, bet neatleido 
savo žvarbaus spaudimo, kuris atrodė neatsiejamas nuo šio miš- 
ko tiesos, kur jauni turi medžioti nebe tokius jaunus, ambicin- 
gieji — prislėgtuosius rūpesčių. Pytas nekantravo bėgti iš čia. 

Atsisveikindamas jis dirstelėjo į negrą, su pietų lauknešėliu ir 
termosu įsitaisiusį prie iškasos krašto. Nuriekti šonai demonst- 
ravo gyslotą stratifikacijos logiką. Neskaitytos knygos puslapius. 
Įspraustas augalines gyvybes. Pytas paklausė jo: 

— Ar pasitaiko užtikti indėnų kapų? 

— Kaulų būna. 

— O ką darai, kai juos pamatai? 

— Ko gi, varau toliau. 

Pytas nusijuokė jausdamasis išvaduotas, pateisintas, paglos- 
tytas ir apkabintas žmogiškos būtybės, atvykusios iš toli toli, už 
atsainiai mestų žodžių įsivaizduodamas pasaulėžiūrą, nakties gy- 
venimą. 

Bet negro lūpos susičiaupė, tarsi sakydamos, kad juoko kaip 
duoklės jo rasei nebeužteks. Jo pečių kamuoliai didesni už fut- 
bolo kamuolius. Panosėje prakaito karoliukai. Dvelktelėjo der- 
vos ir žvėries kvapas. Pytas nusilenkė pavėjui. 

Atleisk, daktare Kingai. 

Pytas paliko abu vyrus kirtime ir nuvažiavo į miestą, į tolimąjį 
Saiko prospekto galą, kur Adamsas ir Komo už namo statė ga- 
ražą. Komo buvo liesas, o Adamsas storas, bet, tiek metų dirb- 
dami kartu, jie judėjo kaip suderintos planetos ir netgi priešin- 
guose garažo kampuose, atgręžę nugaras, sukinėjosi su nebylia 
gravitacine vienas kito pajauta. Eidami prie įrankių dėžės, pa- 
dėtos ant lentos tarp malkų ožių, jie kirsdavo vienas kito kelią, 
bet nesusidurdavo. Nė vienas neatkreipė dėmesio į Pytą. Jis sto- 
vėjo tuščiame stačiakampyje, laukiančiame grioveliuose įstato- 
mų pakeliamų garažo durų; kvėpė obliuotos medienos kvapą, 
apsaugotos erdvės jausmą. Išskyrus duris, statinys atrodė gata- 
vas. Pytas atsikrenkštė ir paklausė: 

— Kaip jūs, mielieji, manot, kada čia mes pabaigtuves iškelsim? 

— Kai bus baigta, - atsakė Adamsas. 

— O kada gi tai galėtų būti? Aš nematau čia nė dienos darbo, 
tik durų trūksta. 

— Dar visokie galai, - pasakė jam Komo. 

Jis obliavo lango rėmą, nors tas buvo fabrikinis. Adamsas pri- 
veržinėjo L formos lentynos laikiklius tarp dviejų statramsčių. 
Adamsas rūkė pypkę ir vilkėjo kombinezoną su prijuoste ir tiek 

kišenių, kiek ūkinių prekių parduotuvėje stalčių, Komo mėlyni 
marškiniai visada buvo švarūs, o pirštai oranžiniai nuo cigare- 
čių. Jis pridūrė: 

— Mums pabaigus, našlė turės tvarkytis pati. 

Šis turtas priklausė jaunai moteriai, kurios vyrą kariškį Ham- 
burge nužudė - nudūrė jo panelės bernas vokietis. 

— Reikia palikti tvarkingą, - tarė Adamsas. 

Tikrindamas Pytas stabtelėjo prie karkaso detalės. Dviejų kart 
keturių įstrižoji sančiaupa kirtosi su vertikaliu statramsčiu ir, nors 
kampas nebuvo lengvas, o nutašyta negrabiai, statramstis buvo 
įleistas tiksliai kaip kokia faneros plokštelė. Gaišatis. Pytas pasi- 
juto lyg apdovanotas gėle, bet turėjo pasakyti: 

— Leonas laukia jūsų ant kalvos - reikia sukalti pamatų formas. 

- Plonapirštis, - tarė senis Komo, gesindamas degtuką. Šitaip 
jie pravardžiavo Jazinskį. 

— Dar neatvežė durų iš Materio, - tarė Adamsas. 

— Aš paskambinsiu jiems, - tarė Pytas. - Jeigu šiandien popiet 
neatveš, rytoj rytą vis tiek eikit į kalvą. Gražus čia garažas našlei, 
bet po šešis su puse per valandą jau gana. Ji turės bernų, kurie 
sudės lentynas. Man reikia grįžti į kalvą. 

Eidamas aplink garažą į gatvę, jis išgirdo, kaip Komo, tebe- 
obliuodamas langą, sako: 

— Godusis Galis jam ant kupros sėdi. 

Pytas nuvažiavo namo. Kvadratinis kiemas ir namas buvo sve- 
tingi, tušti. Jis sunešė nusipirktą medieną ir vielą į rūsyje įreng- 
tas dirbtuves, kuriomis nesinaudojo visą žiemą. Atpjovė keletą 
dalių nuo dviejų colių pušinės lentos, bet pamatė, kad suvynio- 
tos vielos išsirietimas toks kietas, jog norint šonus išlaikyti tie- 
sius reikės nepatogios sąvaržų sistemos. Tad sumintijo kitokį di- 
zainą, vielos deformaciją panaudodamas kaip jėgą, ir parabole 
lenktą tinklą prikalė tvorų kabėmis abipus faneros, o paskui nu- 
pjovė vielos ovalą ir uždarė narvą. Bet vieną galą reikia paversti 
durimis. Jis suimprovizavo vyrius iš pakabo, o dėl standumo 

pritaisė lazdeles. Jam dirbant iš susijaudinimo drebėjo rankos, 
šis kūrimo jaudulys nuo vaikystės ne kartą sugadino jo projek- 
tus — inkilus, vežimėlius, smėlio pilis —- paskutiniais virpulin- 
gais palytėjimais. Užbaigtas narvas jam atrodė gražus - skaid- 
rus angaras, apipavidalintas jame pačiame atrastų dėsnių, mi- 
nimalus, išrastas, Pyto kūrinys. Jis numatė malonią Rūtos nuo- 
stabą, nenorų Andželos gėrėjimąsi, Nensės džiaugsmą ir įgei- 
dį įropoti į šią vaiko dydžio prieglaudą. Jis užnešė narvą į vir- 
tuvę ir, trokšdamas pasidalyti savo atlikto darbo džiaugsmu, 
susuko Tornų numerį. 

— Ar čia švediška kepykla? — Tai buvo jųdviejų formuluotė, į 
kurią ji gali atsakyti „Ne“. 

Džordžina nusijuokė. 

— Sveikas, Pytai. Kaipgi tu laikaisi? 

— Nykiai. 

— Kodėl? 

Jis papasakojo jai apie Žžiurkėną ir prastą darbą ant Indėnų 
kalvos, bet negalėjo tiksliai nusakyti savo depresijos priežasties, 
apėmusio jausmo, kad viskas padrika ir krenta iš rankų. Saulės 
ir šešėlių stoka. Andželos atšiaurumas. Negro atkirtis. Pavasa- 
rio lėtumas. 

— Vargšas Pytas, - tarė Džordžina. - Mano vargšas meilužėlis. 

— Terasoj gulėt diena netinkama, ką? - tarė Pytas. 

— Valiau namus. Šįvakar renkasi Lygos valdyba, ir man baugu 
Irenos - ji tokia gabi ir nusipelniusi. 

— Kaip Fredžio pirštas? 

— Ai, gerai. Vakar išsiėmė iš šaukštelio. 

— Bjauriai jaučiausi dėl to. Nesuprantu, kodėl man norisi jį 
skriausti — juk tam tikra prasme, aišku, nežinodamas, jis man 
leidžia turėti tave. 

— Tu šitaip įsivaizduoji? Aš maniau, kad aš tau leidžiu turėti 
save. 

— Tu, tu. Ačiū. Bet kodėl aš taip neapkenčiu jo"? 

— Neįsivaizduoju. 

Kaip ir visada kalbantis telefonu, atrodė keista, kad jiedu ne- 
gali liesti vienas kito, ir neįprasta, kad jos tvirtas žvitrus balsas 
gali priešgyniauti. 

Jis mandagiai paklausė: 

— Ar aš galėčiau... ar tu norėtum, kad aš tave aplankyčiau 
valandėlei? Tik užbėgčiau - neturim laiko mylėtis. Man reikia 
atgal į kalvą. 

Jos tylėjimas, jiems negalint liestis, buvo ypač keistas. 

— Pytai, - tarė ji, - aš džiaugčiausi tave matydama... 

— Bet? 

— Bet aš abejoju, ar šiandien vidury dienos tai būtų protinga. 
Man čia kai kas atsitiko. 

Ji nėščia. Nuo ko gi? Virš telefono staliuko buvo veidrodis, ir 
jame jis išvydo save, pabalusį įtempto veido tėvą, ir jam po ko- 
jom susvyravo grindys. 

Ji dvejodama tęsė - ji, kuri viską jam pasisakydavo: apie savo 
paauglystės meiles, pirmą pasimylėjimą su Fredžiu, apie savo 
mėnesines jiems dabar mylintis, užeinantį akimirkos potraukį 
kitiems vyrams - viską. 

— Atrodo, aš sužinojau, kad Fredis susitikinėja su Džanet. Kos- 
tiumo kišenėj nešdama į valyklą radau laišką. 

— Koks jis neapdairus. O gal norėjo, kad tu surastum. Kas ten 
rašoma? 

— Nieko ypatinga. Rašo „Užbaikim, nebeskambink“ ir taip to- 
liau — tai gali reikšti bet ką. Gali reikšti, kad jinai spaudžia jį 
išsiskirti su manim. 

— Kodėl ji norėtų tekėti už Fredžio? - Jis susigriebė, kad tai 
netaktiška, ir bandė pridengti kitu klausimu. - Tu tikra, kad tai 
jinai? 

— Visiškai. Pasirašė Dž, ir šiaip jos rašysenos su niekieno ne- 
supainiosi — raidės didelės, storos ir išsiklaipiusios. Esi matęs 
jos kalėdiniuose atvirukuose. 

— Taip. Bet, mieloji, jau kurį laiką tuo kvepėjo tarp Fredžio ir 
Džanet. Tave tai tikrai stulbina? 

— Aš manau, - tarė Džordžina, - kad yra toks dalykas kaip 
moters išdidumas. Bet tai ne viskas. Mane stulbina mintis apie 
skyrybas. Jeigu prieis iki to, aš nenoriu, kad jis turėtų man ką 
prikišti - ką vaikai perskaitytų laikraštyje. Fredžiui tai nė mo- 
tais, bet man rūpi. 

— Tai kas dabar bus su mumis? 

— Turbūt nieko, tik turim būti labai atsargūs. 

— O kiek atsargūs? 

— Pytai. Aš nepasakosiu tau, kiek daug tu man reiški. Esu sa- 
kiusi, kad kai kuriais atvejais moteris negali apsimetinėti. Aš tie- 
siog nemanau, kad šiandien galėčiau mėgautis tavimi, ir neno- 
riu tavęs eikvoti. Be to, jau tuoj pusiaudienis. 

— Ar tu sakei Fredžiui apie savo radinį? 

Žmogus veidrodyje ėmė šnairuoti, kai atsileidę baimės gniauž- 
tai virto gudravimu. 

Džordžina, jau labiau atviraudama, tarė: 

— Aš per daug baikšti. Jis pasakys Džanet, tada ji žinos, kad aš 
žinau, todėl kol neturiu veiksmų plano, man užtenka to, kad 
žinau. 

— Esu sujaudintas, kad Fredis tau tiek daug reiškia. 

— Nū, auksūtis, jis gi mano vyras. 

— Kurgi ne. Tu jį išsirinkai, jis visas tavo. Tik nesuprantu, ko- 
dėl mane reikia paaukoti, jeigu Fredis išdykauja. 

— Galjis tai daro todėl, kad aš tai darau. Kad mudu tai darom. 
Šiaip ar taip, kalbi, lyg norėtum būti paaukotas. 

— Pasakyk, kada aš galiu tave pamatyti. 

— Oi, meile, bet kada, tik ne šiandien. Aš nesavame kailyje. 

— Mieloji Džordžina, atleisk man. Aš čia paikioju ir esu kupi- 
nas nesaugaus egotizmo. 

— Aš dievinu tavo egotizmą. Ai, trauk velniai. Užsuk dabar, 
Jeigu nori, iki pusės pirmos jos neatveš iš darželio. 

— Ne, aišku, kad ne. Aš nenoriu, jeigu tau atrodo, kad tai ne- 
gerai. Tu jautiesi kalta. Jautiesi įstūmusi vargšą dievobaimingą 
ištikimą Fredį į tos paleistuvės rankas. 

— Man patinka Džanet. Man ji atrodo visai linksma ir drąsi. 
Frankas man atrodo nepakenčiamas, ir su tokiu ji dar visai gerai 
laikosi. 

Pytui Frankas patiko, bet jis susilaikė nuo ginčo. Kiekvienas 
naujas Džordžinos tvirtinimas, jai atsipalaiduojant įsitikinus, kad 
jis neateis, kaupė jo pyktį. 

— Na, gerai, - tarė jis, - ką tik išgirdau vidurdienio švilpuką. 
Nenoriu, kad Džudė grįžusi iš darželio sakytų: „Mamyte, koks 
ten griozdas po antklode'? Kvepia kaip Nensės tėtė“. 

Kvapai: miško, žemės, negro odos, garaže obliuojamos pu- 
šies, viskio iš Bea Gerin burnos. 

— Pytai. Ar aš tave atstumiu? Aš tikrai tavęs noriu. 

— Žinau. Būk gera, neatsiprašinėk. Tu buvai žavi meilužė. 

Ji nekreipė dėmesio į būtąjį laiką. 

— Kai suradau tą raštelį, pirmiausia norėjosi paskambinti tau 
ir... ką gi? Paverkti tau ant peties. Įsliuogti į lovą pas tave. Buvo 
pirmadienio vakaras, Fredis „Lions“ klube. Ir staiga persigan- 
dau. Ašviena dideliame bjauriame name su popieriaus lapu ran- 
koje, kuris niekaip nesitraukia. 

— Nesigąsdink. Tu esi Žavi dvejetų partnerė ir puiki žmona Fre- 
džiui. Kas gi kitas jį pakęs? Jeigu jis prarastų tave, jam tai būtų 
didžiausia nelaimė po to, kai neįveikė Medicinos fakulteto. - Ar 
ji pastebėjo, kad jis netyčia sulygino ją su stomatologija - abi prak- 
tiškos, švarios, paprastos, abi išsigelbėjimas? O gal pagal šį paly- 
ginimą Andžela yra sunkenybė, kurios jis, Pytas, neįveikė? - Šiaip 
ar taip, - tęsė jis, - aš nemanau, kad Fredis arba Džanet šiuo me- 
tu pajėgūs daug duoti kitam žmogui. 

— Taip liūdna, - tarė ji. - Tu paskambini pasiguosti, o galiau- 
siai guodi mane. O, Viešpatie. Bernadetos „„Volkswagenas“ at- 
rieda. Anksti paleido iš darželio. Ar šiandien šventė? 

- Balandžio dvidešimt trečia? Laikrašty rašė, kad Šekspyro 
gimtadienis. Jam trys šimtai devyniasdešimt devyneri metai. 

— Pytai, man reikia bėgti. Dar daug ko mudu nepasakėm. Rei- 
kia netrukus pasimatyti. 

— Reikia, - tarė Pytas. Jos bučinys caktelėjo, jam dedant rage- 
Iį į vietą. Žmogus veidrodyje buvo susikūprinęs, šuoliui pasiruo- 
šęs šešėlis, niūkiai dienos šviesai košiantis į kambarį jam už nu- 
garos. Jis pagalvojo atrodąs jaunai - vokų ir paakių raukšlelės 
šešėlyje susilygino. Jį aplankė pirmojo pašnekesio su Džordžina 
jiems tapus meilužiais fragmentas. Ji buvo tokia linksma, tokia 
beatodairiška tą gaivią rugsėjo dieną vesdamasi jį į viršų, į savo 
lovą, kad jam buvo sunku patikėti, jog jis pirmas jos meilužis. Į 
jos namą įsibrovęs atspindimas rudens blizgesys įliejo šilumos į 
egzotiškus bambuko baldus, šiaudinės roželes, batiką ir neba- 
lintą burių drobę. Rėksmingos gvatemališkos pagalvės, suvers- 
tos palei didžiulę galvūgalio lentą, nustebino jį. 

Čia? Pačioj Fredžio lovoj? 

Tai ir mano lova. Ar tau geriau būtų ant grindų? 

Ne, ne. Lova ištaiginga. Kieno tos visos knygos? 

Fredžio pornografija - tai šlykštu. Malonėk skirti dėmesį man. 

Aš tai ir darau, Jėzau. Bet... ar nereikėtų kaip nors pasiriipinti, 
kad nepadarytumėm vaikelio? 

Šyrdele. Tū toks nayvus. Nori pasakyti, kad Andžela dar nevar- 
toja enovido? 

Tu vartoji? Apsaugo? 

Žinoma, apsaugo, jis nuostabus. Kviečiame, - tarė Džordžina, - 
Į stebuklingos piliulės rojų. 

Stovėdamas vienas žemoje svetainėje, kur tapetai gedi savo 
įžambios lankytojos saulės ir reti tvarkingi baldai atspindi jo bei 
Andželos keistai panašų asketišką skonį, Pytas prisiminė, kaip į 
Džordžinos skruostus, šlakuotus nuo praėjusios vasaros saulės, 
tariant šį juokelį įsimetė sausos raukšlelės. Jos elgesys buvo it 
kirkinimas plunksnelę, tildantis jo širdies dundesį, ir iki šiol į 

jųdviejų romaną ji visada įklodavo šio lengvumo, nekaltumo tarsi 
iš mergystės nėrinių kraičio. Jeigu jos nesuteršė ir nesugadino Fre- 
džio terliojimasis, kur jis ras tokio apvalymo versmę? Ar tą pirmą 
kartą ji apsiplovė? Ne, tai tapo jos įpročiu, kai jis parodė pomėgį 
bučiuoti ją tarp šlaunų. O gal jos lengvas ramus linksmumas buvo 
maniera, ištobulinta prisitaikant prie kokio kito verbuotojo mei- 
lės raiškos — tarkim, netinkamo rimtumo, keliančio grėsmę jos 
santuokai? Jo pagyros pralinksmindavo ją - ji visada atsakydavo, 
kad visos moterys mėgsta mylėtis, kad visos moterys gražios, kaip 
unitazas, Kai jo prisireikia. Bet dienos šviesoje jos susižavėjusia- 
me romėniškame veide jis aptikdavo gilesnės ramybės nei kūdi- 
kio miegas išraišką, kurios nakties tamsa niekada neatskleisdavo 
jo žmonos veide. Būdamas pasalūniškas besisvečiuojantis sutuok- 
tinis, jis niekada nepažino Andželos taip, kaip dažnai pažindavo 
savo žavią nesusivaržiusią, dalykišką ryto sugulovę. Jos iškilios vir- 
šunosės liniją lyg dvigubą arabeską. Žilus plaukelius, prieštarau- 
jančius jos kūno jaunumui. Kaulėtą uodegėlės ataugėlę. 

Jos atitolimas nykiame pusiaudienyje paliko tuštumą. Aštrūs 
ūgliai niūkiame palšame ore ieškojo platesnės šviesos. Į jo pie- 
tums valgytą saliamį buvo įmalta mirties. Galų gale jis nuvažia- 
vo į savo kontorą. Telefonu jo balsas kimo, kapituliavo. Reikia- 
mo tipo garažo durų Materio sandėlyje nebebuvo, jas teko už- 
sakyti iš Akrono*. Žvyro kaina pakilo dviem doleriais už toną, ir 
jo atveš ne anksčiau kaip penktadienį. Bostono miesto atnauji- 
nimas susiurbė iš apylinkių dailides, ir per šešis telefono skam- 
bučius atsirado tik du pameistriai iš amatų mokyklos už dvide- 
šimties mylių. Buvo prasidėjusios pavasario statybos, ir jis vėla- 
vo. Galacherio pauzės - nors šnekėdamas jis užjautė - alsavo 
kaltinimu. 

Su Matu Pytas susipažino 1951 metais kariuomenėje Okina- 
voje. Ten tada, toje beupėje plynėje, - barakų ir smėlio, alaus 

skardinių be etikečių ir bejausmių Lučuano prostitučių, - kur 
pavojus mirti mūšyje buvo toks pat nerealus kaip ir tėvynė, ku- 
rios komercinė muzika brunzgė valgyklose, Pytą patraukė Mato 
pataikūniškos išdaigos, jo tvarkingumas, juodi plaukai ir akys, 
laisvė nuo įsiėdusių nešvankybių ir niekinimo žodelyčių, jo už- 
tikrintas sugebėjimas įsiteikti. Jis įteikė sau Pytą kaip tiltelį į ar- 
chitektūrą ir, kai juodu abu paleido, parsivežė jį į Naująją An- 
gliją, Į savo gyvenimą. Pastaruoju metu Pyto ištikimybė susvyra- 
vo. Jam atrodė, kad Matas darosi ūmus, atšiaurus, greitas smerk- 
ti, jėzuitiškas su finansais. Svajojo sugadinti ištisus kalvų šlaitus, 
bet pats norėjo likti tyras. Savo žmoną ir vienturtį vaiką uždarė 
už katalikybės sienos. Permatomame porų pasaulėlyje, kurio in- 
trigos persmelkė ir pakeitė Pytą, jis išsiskyrė įtartinu moralumu. 

Suskambėjus telefonui ant jo stalo, Pytas nusigando, kad tai 
bus Džordžina, siekianti susitaikyti. Jam buvo atkaru skaudinti 
Matą savo dviveidiškumu: apie Matą jis galvojo su tuo pačiu 
skausmu kaip ir apie tėvą - vaiduoklį, kantriai besisukinėjantį 
švytinčioje šiltnamio nykumoje, tyliai puoselėjantį viltį, kad Py- 
tas elgsis deramai, tęs darbą. 

Skambino ne Džordžina, o Andžela. Nensė vaikų darželyje 
prapliupo raudoti dėl žiurkėno. Esą staiga vaikas kaip vizijoje 
pamatė, kad yra kaltas dėl jo mirties. Tėtis sakė, kalbėjusi ji. Jos 
isterija buvusi nesuvaldoma. Andžela išnešusi ją iš klasės, o ka- 
dangi ji buvusi mokytoja, anksčiau paleidusi ir kitus. Jos neva- 
žiavusios namo. Namie nesą ką valgyti, tik kumpis. Vildamasi 
prablaškyti Nensę ledais su sirupu, Andžela nusivežusi ją paval- 
gyti į blyninę Nort Materyje. O dabar vaikelis, čiulpdamas nykš- 
tį ir truputį karščiuodamas, užmigęs ant sofos. 

Pytas tarė: 

— Mergytė, aišku, moka užsidirbti užuojautą. 

— Bet, kaip matau, ne tėvo užuojautą. Aš skambinu ne tam, 
kad tave sujaudinčiau, nors, tiesą sakant, manau, kad elgeisi kvai- 
lai. Kvailai arba žiauriai. Skambinu paprašyti, kad po mokyklos 

pasitiktum Rūtą ir nuvažiuotum į gyvūnėlių parduotuvę Leis- 
taune naujo žiurkėno. Manau, kad tai reikia padaryti tuoj pat. 

Burtai. Tereikia rankų miklumo, ir naujasis žiurkėnas taps se- 
nuoju, pūvančiu snukučiu žemyn po scyle. Elegantiško apsime- 
timo religija. Žiurkėno idėja išlieka amžinai. Platonas. Pytas buvo 
aristotelininkas. Jis pasakė šią popietę niekaip negalįs, turįs tūks- 
tantį darbų, reikią patikrinti pirmojo ketvirčio sąskaitas, bandąs 
išjudinti namus ant kalvos, milijonas smulkmenų, statybos ver- 
slas einąs šuniui ant uodegos. Jis slegiamai jautė, kad Galache- 
ris klausosi. Tylesniu balsu pridūrė: 

— Aš pusę ryto sugaišau darydamas naują narvą. Ar pastebė- 
jai virtuvėje? 

— AK, tai štai kas čia? Mes nesupratom, kam jis skirtas. Kodėl 
jis tokios keistos formos? Nensė manė, kad čia toks mažas kalė- 
jimas, į kurį tu ją pasodinsi. 

— Pasakyk mergytei, kad aš ją labai myliu ir kad ramintųsi. 
Sudie. 

Apskaitos knygos rodė mažiau negu dvidešimt procentų, ku- 
riuos Galacheris norėjo atsiskaityti. Broliai Spirai prie mėnesio 
suvestinės pridūrė spausdintą grasinimą uždaryti sąskaitą - sko- 
los balansas buvo 1189,24 dolerio. Galacheris mėgo vėluoti per- 
vesti, samprotaudamas, kad pinigai nuolat nuvertėja. Skaičiai 
apspito Pytą kaip palšas rūko tinklas, klaustrofobiją apsunkino 
telefono skambutis - ta Vitmen, kuri nekviesta buvo atėjusi į 
krepšinį, paprašė, kad jis atvažiuotų apžiūrėti jos namo. Jis ne- 
norėjo imtis to darbo — nemėgo dirbti geriems pažįstamiems. 
Bet apimtas beviltiškos nuotaikos, siekdamas pabėgti nuo tele- 
fono, sąskaitų ir saistančio Galacherio artumo, jis sėdo į pikapą, 
kurio užpakalinis bortas skelbė NUPLAUK MANE, ir nuvažiavo. 

Dešinėje atsivėrė pelkynas, didingas blėstančioje saulėje. Gla- 
zūruotos žydrynės ruožas palei jūros horizontą. Spalvotos plyte- 
lės palei vonią. Lipant iš mašinos Pytui per plaštakas sudavė pir- 
mieji nedrąsaus lietaus lašai, šalti ir sausi. Alyvos prie Robinso- 

nų namo durų buvo labiau pribrinkusios negu Pyto pakelės gy- 
vatvorėje. Prie jūros daugiau saulės. Daugiau gyvybės. Vyno spal- 
vos kūgeliai, kurie po keleto savaičių virs violetinėmis žiedų šluo- 
telėmis. Merkia. Rasa. Druska. Vėjelis. Jam prie atraitų virpėjo 
geltoni kaip sviestas narcizai, prie plikų lentų tvoros, kur jie mė- 
gavosi atspindima šiluma. Pytas pakėlė druskos išėstą aliuminio 
užšovą ir įėjo. Net po žemais debesimis vaizdas buvo dosnus — 
širdį sunkiančios kilimais klotos platybės, pasibaigiančios kopų 
ir vandenyno tyrumu. Jis buvo neteisus, pernelyg atsargus. Tai 
turėjo priklausyti Andželai. 


Pradžioje domėjęsis dygiaodžių metabolizmu, vėliau Kenas 
Vitmenas specializavosi fotosintezėje; jo daktaro disertacija gvil- 
deno 7 anglies atomų cukraus sedoheptulozę, turinčią akimir- 
kos vietelę ilgiausioje reakcijų grandinėje, kurioje penki šešta- 
daliai triozės fosfato fondo, nesuformuojančio krakmolo, sugrįžta 
į ribuliozės 5 fosfatą. Procesas buvo grakštus, ir mažai Žmonių 
iki keturiasdešimties metų kaip Kenas išmanė tuos milžiniškus 
šviesos nukalamus laiptus, kuriais anglies dvideginis nusileidęs 
tampa angliavandeniu. Dabar jis vadovavo dviem aspirantams, 
tiriantiems gliukozės molekulių pernašą per ląstelių sieneles. 
Šiame profesinės veiklos etape Kenui buvo pakyrėjusi cukraus 
molekulinė politika, ir jis svajojo imtis slaptingosios CO, fik- 
sacijos - kaip chlorofilas regimą šviesą paverčia chemine ener- 
gija. Tačiau čia, šioje paskutinėje kamaraitėje, vienatinėje reak- 
cijoje, kompensuojančioje beribes kvėpavimo sąnaudas, ap- 
gręžiančioje irimą ir mirtį, Kenas pasijuto esąs prieš užtvarą. Čia 
buvo biofizikos ir elektronikos valdos. Suklotų kvantasomų granos 
turi tokią pat struktūrą kaip kristalinių gardelių tranzistoriai. Chlo- 
rofile esančių dalelių debesyje fotonai sužadina elektronų srautą. 
Nors jis turėjo minčių, - kodėl chlorofilas; kodėl ne kitas iš gausy- 
bės taip pat sudėtingų junginių; ar atsakymą duoda magnio ato- 
mas? —jam būtų tekę vėl imtis mokslų, o trisdešimt dvejų jis jautėsi 

per senas. Buvo atsidavęs neprestižiniam anglies reakcijų cik- 
lui, o jaunesni vyrai skynė šlovę ir solidžias subsidijas tokiose 
srityse kaip neurobiologija, virusologija ir naujos kerinčios nu- 
kleino rūgščių džiunglės. Jis turi žmoną, gimsiantį vaiką, na- 
mą, kuriam reikia kapitalinio remonto. Jis persistengė. Gam- 
ta, iš kurios jis tikėjosi traukti grakščias paslaptis, jį prislėgė 
dideliu svoriu. 

Paskutinę šios sunkios niūkios dienos valandą jis judėjo tarsi 
po vandeniu. Jo laboratorijos aparatūroje, - fantastiškoje stikli- 
nėje abėcėlėje, sudarytoje iš kolbų ir retortų, gnybtų, šliaužiklių 
ir tūbelių, elektromagnetinių svarstyklių, fiksuojančių šimtąją mi- 
ligramo dalį, bergždžių eksperimentų, tikriausiai dubliuojamų 
Berklyje arba už upės, - brendo neatšaukiama suvaržyta ateitis. 
Kenas dirbo penktame aukšte, monumentalioje neograikiškoje 
labdarybėje, suodinoje iš išorės ir pasenusioje iš vidaus, datuo- 
toje 1911 metais. Pro koridoriaus langą, kurio palangė laikė „Li- 
ly“ firmos puoduką su nuosėdomis, matėsi Bostonas. Magistralių 
kapiliarai maitino kuprotą tirštą raudonų plytų centrą, kur do- 
minavo Valstijos rūmų kupolas - auksinis ląstelės branduolėlis. 
Artimesnė žemė buvo nuniokota dulkinų kasinių. Tiesiai apa- 
čioje, kieme, takais tarp chlorofilo daugiakampių čiaužinėjo stu- 
dentės skaisčiomis pavasarinėmis suknelėmis - pažymėti mik- 
roelementai. Kenas žvelgė su nuovargiu, užglaistančiu nuovar- 
gį. Buvo palyta. Tas pats lietus dabar merkė Tarboksą. Diena 
buvo tokia apniukusi, kad langas virto lyg ir veidrodžiu, iš kurio 
1 jį Žvelgė jo paties grožis, tas keistas jo karjeros spyrys, su pakel- 
tu antakiu, išskydusia burna ir akies baltymo žvilgesiu. Kenas 
kratėsi šios šmėklos - didžiąją gyvenimo dalį jis sąmoningai vengė 
narcisizmo. Dar vaikystėje prisiekė tapti mokslo atsidavėliu, ir 
jo glotnus veidas virto priešu. Jis apsisuko ir nuėjo į kitą korido- 
riaus galą; trūkstant vietos, čia buvo pastatytas skysčio scintilia- 
cinis skaitiklis „Packard Tri-Carb“, nors katedrai jis atsiėjo pen- 
kiolika tūkstančių. Šiuo metu jis veikė, tiksėjo per izotopais žy- 

mėtų tirpalų grandinę, tikriausiai per Noisnerio sumaltas pelių 
kepenėles. Noisneris - storasprandis vyriškis smėlio spalvos plau- 
kais, į žydą panašus tik iš užkritusių vokų - buvo energingas pa- 
sitikintis savimi vidutiniokas. Per paskaitas išsijuosęs varinėda- 
vo juokus, 0 į straipsnius privarydavo neįrodytų samprotavimų. 
Bet jis buvo mėgstamas ir įsiamžino nustatęs vieno enzimo erd- 
vinę konfigūraciją. Kenas jam pavydėjo ir neapgailestavo pama- 
tęs, kad pusę penkių jo laboratorija jau tuščia. Noisneris buvo 
koncertų lankytojas, vynų gurmanas, mergišius ir fakulteto nak- 
tinėtojų ramstis; jis bičiuliavosi su Kembridžo politikuotojais ir 
vakar savo emocinga greitakalbe Kenui pakuždėjo paskutinį 
anekdotą apie Kenedį. Vieną naktį apie trečią valandą Džekė gir- 
di, kaip Džekas pareina į Baltuosius rūmus, ir pasitinka jį ant laip- 
tų. Jo apykaklė suglamžyta, ant smakro lūpdažių žymės, ir ji klau- 
sia: kur tu po galais buvai? O jis atsako: posėdžiavau su ponia 
Nhu. Tai jinai sako: a, - ir išmeta iš galvos, kol kitą savaitę vėl tas 
pats, ir dabar jis sako sėdėjęs iki išnaktų diskutuodamas apie ide- 
ologiją su Nina Chruščiova... Paliktas laboratorijas tvarkė pa- 
geltęs aspirantas. Ant padėklo gulėjo krūva išdarinėtų baltų pe- 
lių, lyg sprogusių vynuogių. Pilni narvai raudonakių budriai lau- 
kė sunaikinimo. Noisneris mėgo kompiuterius ir statistinę te- 
oriją, jo straipsniai garsėjo virtinėmis skaičių, slepiančių išvadų 
fantastiškumą. Greta senasis Pričardas, katedros autoritetas ir 
pažiba, krapštėsi su naujausiu savo žaislu - smegenų išskiria- 
mos atminties substancijos aptikimu ir analize. Kenas pavydėjo 
senukui jo vaikiško lengvumo, laisvės šmaižioti po duomenų miš- 
ką vaikantis žydrąją paukštę. Noisneris, Pričardas —- abu buvo 
kažkaip laisvesni už Keną. Kodėl? Visi jautė, kad Kenui - pro- 
tingam, išvaizdžiam, rūpestingam, ramiam - kažkas nesikloja: 
to išraiška buvo ir jo tiriamas procesas, nestabilus junginys, ne- 
natūralus. Atsidavėlis Pričardas bandė ištaisyti šią bėdą, duoti 
Kenui dalį savęs, raikydamas orą raukšlėtomis rankomis, link- 
sėdamas netvirta nukaršusia galva, kurios plokšti skruostai at- 

rodė parausvinti, liedamas savo delikačią mikčionę: Dalykas tas, 
dalykas tas, V-Vitmenai, kad tai tik I-lebedinimas, tu nem-m-ma- 
nyk, kad gamta, 0, mums ką nors skolinga, mes tik p-pasiimam ką 
galim iš tos p-pindos, a? Siauras kabinetas šalia jo laboratorijos 
buvo išdabintas kuo tik nori: iškarpomis, karikatūromis, kitų 
žmonių vaikų ir anūkų nuotraukomis, garbės laipsniais, paauk- 
suotomis citatomis, peteliškėmis ant stovelių, įrėmintais antka- 
pių šviesoraščiais ir kitais begalės senio pomėgių likučiais. Ke- 
nas ilgesingai stabtelėjo prie šio gyvo iškarpų albumo durų, įsi- 
geidęs padrąsinimo minutėlės, galvodamas, kodėl jam niekada 
nepriklausys tokia pašventinta celė. Senukas buvo viengungis. 
Jaunystėje buvo įsivėlęs į skandalą, ir žmona jį paliko. Kenas 
abejojo šia istorija, nes kokia gi moteris paliks tokį gerą Žmogų? 
Jį apėmė įkvėpimas: galbūt Pričardo dorybės yra to palikimo 
rezultatas, augimui būtinas metabolizmo sumažėjimas, vaisin- 
gas frakcionavimas. Įkvėpimas išblėso: jis pažvelgė į save ir suti- 
ko gluminamai lygų paviršių. Ant apjaukto Pričardo stalo šian- 
dieninis laikraštis skelbė: ADENAUERĮ TIKRAI PAKEIS ERHARDAS. 
Morisas Steinas laukė jo su uždaviniu - enzimu, kuris nesi- 
kristalizuoja. O paskui jau buvo po penkių. Jis meistriškai ir kiek 
arogantiškai vairavo namo, šaudydamas Pietryčių magistrale, 
žmogus, dažnai sprendęs savo formulę, keisdamas juostas kaip 
tinkamas, galvoje sukantis Pričardui, Noisneriui ir Steinui, 0 už 
skriejančių langų sukosi ir šliaužė, lenkė ir buvo lenkiami įvairių 
markių automobiliai. Jis galvojo apie tarboksiečius - kaip Ha- 
nema gali visur važinėti tuo purvinu barškančiu pikapu, o Epl- 
biai, turėdami pinigų, laikosi įsikibę to seno kaštoninio „Mer- 
cury“. Jis galvojo, kodėl Pričardas taip ir negavo Nobelio pre- 
mijos, ir nusprendė, kad jo tyrimai buvo kaip jo pomėgiai - 
mo. Pagalvojo apie fotosintezę ir jam pasirodė, kad gamtai bū- 
dingas varginantis giluminis flirtavimas, nes ji saugo savo pa- 
slaptis, kai bažnyčia degina astronomus, o vaikai miršta nuo 

leukemijos. Kad ji atsiveria užgaidomis, be atodairos tiems, ku- 
rie peršasi jai atsainiai, su lengvabūdiška aistra, kurios jis, Ke- 
nas, stokoja. P-p-pinda. 

Pietų Bostono kaminai ir dujų talpyklos užleido vietą karijų 
miškui palei Nans Bėjaus plentą. Jis parvažiavo namo dar nesu- 
temus. Jau buvo prasidėjęs vasaros laikas. Svetainėje ant ekspe- 
rimentinio sujuosiamojo krėslo susirangęs miegojo vienišas Ko- 
tonas. Kenas šūktelėjo Foksę. Ji vos girdimai atsiliepė iš veran- 
dos. Kažkas nuplėšė lentas, kuriomis buvo užkaltos stiklinės du- 
rys. Ji sėdėjo pintame krėsle su aukštu džino kokteiliu rankoje, 
pro surūdijusias verandos pertvaras žvelgdama į jūrą. Po trum- 
po lietaus dangus giedrijosi. Horizonto liniją atkartojo tamsiai 
mėlyni debesys, iš krašto ploni kaip kortos. Švyturio viršūnėlę 
dabino oranžinis atsisveikinančios saulės lašas. Jis paklausė jos: 

— Tau nešalta? 

— Ne, man šilta. Aš stora. 

Jis norėjo ją paliesti - dėl sėkmės, dėl saugumo, - kaip vaikas 
Farmingtone, ilgai slėpęsis piktžolėse, sušunka „Laisvas!“ ir pa- 
liečia „dvaro“ klevą. Žvelgdama į blėstančią šviesą už žalsvėjan- 
čios pelkės, ji buvo prisikaupusi ramybės it medis. Jos šviesūs 
plaukai, rausva oda ir rudos akys verandos tamsoje atrodė vie- 
nodo atspalvio. Kone staigiu judesiu išblėso šviesa. Pasilenkęs 
pabučiuoti, jis pamatė, kad ji dreba. Ant rankų buvo matyti žą- 
sies oda. 

— Eime į namą, - prašė jis. 

— Čia taip gražu. Argi ne už tai mes mokam? 

Jis pamanė, kad tai keisti žodžiai. Jiedu niekada daug negal- 
vojo apie pinigus. Karjera, iškilimas - tai buvo tikri dalykai. Tar- 
Si nugirdusi jo mintis, ji tęsė: 

— Mesvisi gyvenam tarsi po apklotu, argi ne? Vargu ar kada iš 
tiesų atsiveriam aplinkui esančiam grožiui. O juk jis yra - kas- 
dien, diena iš dienos, nepaisydamas, ar mes žiūrim, ar ne. Toks 
žavus išlaidavimas, ar ne? 

— Aš einu pasidarysiu kokteilį. 

Ji nuėjo pavymui ir papasakojo jam apie savo dieną. Ravėjo 
ir grėbstė šoniniame kieme. Nusprendė, kad prie tarnų flyge- 
lio aklinos pietinės sienos reikia įvairių — baltų ir raudonų - 
rožių. Jai paskambino iš „Plymoutho“ serviso ir pasakė, kad 
jos automobilis, naudotas kombi, kurį jai nupirko, nes be trans- 
porto priemonės šiame paplūdimio kelio gale ji buvo tiesiog 
kalinė, bus paruoštas ketvirtadienį, su numeriais ir apžiūros 
lipduku. Kenas buvo užmiršęs automobilį, nors buvo aišku, kad 
jaijo reikia. Kembridže jiedu gana ilgai išsivertė visai be auto- 
mobilio. Prieš pat pietus grįždama nuo paplūdimio užsuko Ire- 
na Zalc su mažyčiu Jeremiju, įrėmintame krepšyje ant nuga- 
ros. Būdama gamtosaugos aktyvistė, ji krimtosi, kad Žiemos 
audros nugriovė keletą kopų. Bet koks kitas miestas būtų se- 
niausiai pastatęs tvoras ir pasodinęs krūmelių gyvatvores smė- 
liui sulaikyti, tik ne Tarboksas. Ji pasiūlė Foksei įstoti į Moterų 
rinkėjų lygą ir išgėrė tris puodukus kavos. Kai vyras toks dau- 
giakalbis, turbūt reikia susikurti kitą erotinį išlydį, bet su Žmo- 
nėm, kurie atsiduoda geriems darbams, bėda ta, kad jie tikisi 
to paties iš tavęs - kad atsiduotum, nors turi tokį gražų, žavų ir 
dėmesingą vyrą kaip tu, mielasis... Kenas gurkštelėjo gėrimo 
ir pagalvojo, kur ji lenkia. Svetainės šviesoje ji atrodė išblyšku- 
si, O ausys ir šnervės įgnybtos rausvumo. Apimta kažkokio svai- 
gulio. 

Kas dar nutiko? A, taip, jai įsnūdus, — ir, beje, ji pradėjusi 
antrą Peinterio Prusto biografijos tomą, kuris atrodo kur kas 
nuobodesnis, nes Prustas jau išaugęs iš vaikystės, - paskambino 
Kerol Konstantin ir pakvietė juos į gegužinės pobūvį - atrodo, 
kad bus keliamos orgijos. Ir galiausiai ji pasiryžo ir paskambino 
tam Hanemai, kad atvažiuotų pasižiūrėti namo. 

— Kada jis atvažiuos? 

— O, jis jau buvo. 

— Ir ką sakė? 

— O, jis sakė, kad maždaug penkiolika tūkstančių. Žiūrint, kiek 
tu nori padaryti. Jis mums siūlytų rūsį po visu namu, bet virtu- 
vės pusėje užtektų pusrūsio su, man rodos, jis sakė, plastiko plė- 
vele ant žemės. Jam atrodo geriau šildyti karštu vandeniu, bet 
jis sako, kad karštas oras būtų pigiau, nes vamzdžius galima nu- 
tiesti tiesiog sienose, kurias vis tiek reikės statyti. Tau pačiam 
reikės su juo pasikalbėti. Atrodo, kad viskas priklauso nuo dar 
kai ko. 

— O kaip dėl stogo ir malksnų? 

— Bus naujas stogas. O kol kas, jis mano, galima užlopyti 
malksnas. 

— Ar į tuos penkiolika tūkstančių įtraukti tie bjaurūs mansar- 
dos langai ir tas varvantis stoglangis"? 

— Į viršų mes nelipom. Namą jis, aišku, ir šiaip jau pažįsta. Jo 
nuomone, didžiausia problema yra rūsys. Jis čia įsileido lipšniai 
giedoti. Apie kūdikius, šliaužiojančius maloniom šiltom grindim, 
ir vis dirsčiojo man į pilvą. 

Kenas pajuto slegiantį svorį, bet neatlyžo. 

— O virtuvė? 

- Čia jis mato apie keturis tūkstančius. Nori išversti sandėliu- 
ko pertvarą ir viską įtaisyti naują, išskyrus kriauklę. Jis sutiko su 
manim, kad skalūno kriauklę reikia palikti. Bet vandentiekį rei- 
kėtų perdaryti nuo viršaus iki apačios. Ir elektros instaliaciją. 
Išgerk dar burbono, zuikeli. 

Ji paėmė jo stiklą ir lygiai, kaip vėjo stumiama burė, pasuko į 
virtuvę. 

— Labai silpną, - tarė jis, 0 jai sugrįžus su gėrimu paklausė: — 
Taigi. Bet ar jis tau patiko? 

Foksė minutėlę pastovėjo, blyškias lūpas sudėjusi lyg niūniuoti. 

— Visai pakenčiamas. Šiandien atrodė truputį nusiminęs. Jo 
dukters žiurkėną suėdė kaimynų katė. 

Kenas prisiminė Noisnerio išdarinėtų pelių padėklą ir nusi- 
stebėjo, kad kai kurie vyrai dar leidžia sau tiek sentimentų. 

— Su juo tau reikės užsiimti, - tarė Kenas. 

Ji vėl sujudėjo ta gracinga sparta, tarsi pagalvojo apie galimy- 
bę ir ją atmetė. 

— Aš nemanau, kad jis nori šito imtis. Jis ir tavo draugas stato 
naujus namus demografiniam sprogimui. 

— Galacheris nėra didelis mano draugas. Ar Hanema reko- 
mendavo kokį kitą rangovą? 

— Aš jo prašiau. Jis sakė neturįs taip iš karto kam mus patikėti. 
Buvo labai neryžtingas. Atrodo, kad šį namą laiko kaip ir savu. 

— Jo Žmona norėjo čia gyventi. 

— Jau sakei ne kartą. 

Jos reakcijos buvo ūmios, o akys neįprastai blizgėjo - jis jautė 
nematomo veiksnio įtaką, netikėtą chemikalą. Hanema jai nepa- 
tiko: šis spėjimas, glostantis jo savimeilę, neišvengiamas suvokiant 
savo vertę, jį palankiai nuteikė to žmogaus atžvilgiu, ir jis tarė: 

— O kodėl gi nepristačius jo prie darbo? Paveik savo žavesiu. 

Ji lengvai šmirinėjo po kambarį, lyg ir rengdama aprašą, lies- 
dama šiurkščius paviršius, kurie greitai bus glotnūs, atsisveikinda- 
ma su bjauriais suvenyrais, — vėduoklės formos kriauklių kolekci- 
ja, sudžiovintomis pelėžirnių atžalomis ir puria hadsonija, - kurie 
priglaudė ją šį tarpsnį, šį nėščią mėnesį. Ji pakeitė temą: 

— Kaip tau praėjo diena? 

- Jaučiuosi įklimpęs, - prisipažino jis. 

Ji pamanė: Tau reikia kitos moters. Ji tarė: 

— Per daug važinėjimo. 

— Per daug smegenų zulinimo be talento. Mano smegenų. Rei- 
kėjo studijuoti teisę. Šitą mes mokam. Mano seniui vietoj sme- 
genų du plokšti padai, o visi Hartforde mano, kad jis gudrutis. — 
Ji nusijuokė ir išsigandęs jis pakėlė akis - galvodamas apie Har- 
vardą griebdavosi paauglių žodyno ir pats to nejautė. Jis liūdnai 
tęsė: - Galvojau šiandien apie Pričardą ir suvokiau, kad aš to vis 
dėlto neturiu. Tos uoslės. Man viskas atrodo tik kaip krūva de- 
talių - kaip kiekvienam mulkiui. 

— Pričardas — senas žmogus. O tu jaunas. Seni žmonės neturi 
apie ką rimtai galvoti. 

„Rimtu“ ji laikė tą šešėlį savyje, savo vaiką, tamsų veisimosi 
pasaulį. 

— Išskyrus mirtį, - tarė Kenas. 

Iš jo lūpų tai nuskambėjo jaudinamai ir keistai. Ji įsivaizdavo, 
kad apie mirtį jis galvoja ne daugiau nei laikrodis apie tai, kad 
sustosiąs. Ji tarėsi, kad jis tai išsprendė vos gimęs, ir savo spren- 
dimo ieškojo savarankiškai. 

Foksė energingai tarė: 

— O ne, apie tai galvoji jaunystėje. Tad pasenęs nebeturi ką 
veikti, tik džiaugtis kiekviena nauja diena. 

Ji nuklydo ten, kur netašyta lentyna, horizontaliai įsprausta 
tarp dviejų statramsčių, laikė vienišą užmirštą gintarėlį, perjuostą 
balto medaus gija. Pasidėjo jį ant rausvo ovalaus delno, paban- 
dė įsižiūrėti į jį ir įsivaizduoti Dievą, tokį seną Žmogų, kuriam 
kiekviena diena - visiškas džiaugsmas. Ji pagalvojo, kodėl nega- 
linti dalytis Dievu su Kenu, - juk tai taip nekalta, kaip šis ginta- 
rėlis, romus ir mažas, bet esantis. Ji neprašė jo tikėti kuo nors 
daugiau. Bet šalia jo ji imdavo gėdytis, jausdavosi kalta dėl dvi- 
veidiškumo. 

Kenas pakėlė akis tarsi pabusdamas. 

— Kas nuplėšė lentas nuo verandos durų? 

— Jisai. Hanema. 

— Rankom? 

Nuplėšit rankom? 

Žinoma. Kodėl gi ne? Kodėl jūs patys nenuplėšėt? 

Manėm, kad jos kam nors reikalingos. 

Buvo reikalingos, bet žiema baigėsi. Štai jums pavasaris. Nagi. 
Turėtų išjudėti, meiliai paprašyta. Aha, juda. Važiuojam. 

Aha. Aš beveik ir nebuvau verandoj. Ar pertvaros dar pataisomos? 

Jis paėmė atsilupusį surūdijusios pertvaros strypą, sugniaužė 
Jį ir parodė jai delne oranžinius miltelius it žiedadulkes. 

Naujos pertvaros bus mažiausia jūsų išlaidų dalis. „Alcoa“ ga- 
mina dailias dideles plokštes, kurias čia būtų galima įstatyti į grio- 
velius. Ir va čia. Nuleiskit jas rudenį. Vasarą šita veranda - geriau- 


sias namo kambarys. Kvėpuokit vėju. 
Bet dėl jos svetainė tokia tamsi. Aš galvojau ją nugriauti. 
Negriaukit laisvos erdvės. Jūs nusipirkot reginį. Cia jis ir yra. 


Ar jūs manot, kad kvailai pasielgėm? Jį pirkdami. 
Visai ne. Namas čia gali būti kaip saldainis. Jūs turit griaučius ir 


dydį. Dabar reikia tik pinigų. 
Mano vyras jį įsimylėjo. Aš maniau, kad gyvensim arčiau Bos- 

tono - Leksingtone arba Niutone“*. 

Žinot... Ir nebaigęs tikrindamas pašokinėjo ant lentų, kur ve- 


randos grindys buvo įdubusios. 
Jūsų verandos gulekšniui trūksta vienos atramos. Trankių šokių 


Ką? 


čia nerenkit. 
Jūs kažką pradėjot sakyti. 


Ne, nieko. 

Ji laukė. 

Norėjau pasakyti, kad jūsų reginys mane liūdina, nes mano žmo- 
na juo susižavėjo, o man pritrūko drąsos padaryti tai, ką padarė 


jūsų vyras, - imtis šito namo. 
Jūs manot, kad čia reikėjo drąsos? O gal tai labiau savigarbos 


dalykas? 
Turbūt. 
Gal čia tiesiog ne jūsų skonio vieta? 
Ačiū. Man taip ir atrodė. Pajūris man ne prie širdies. Man reikia 
jausti daug žemės aplink save, jeigu būtų potvynis. 
Ko gero, man irgi. Nepakenčiu sušlapti kojas. 
Bet jūs čia patenkinta, argi ne? Man kažkas sakė, kad jūs kalbė- 
jot esanti patenkinta. Žinoma, tai ne mano reikalas. 


* Lexington = miestelis į šiaurę nuo Bostono, Newton - gyvenamasis Bostono priemiestis 

Jis atrodė toks mandagus ir suglumęs, toks greitas užsisklęsti 
samdomo žmogaus vaidmenyje, kad ją traukė už liežuvio nu- 
maldyti jo nuogąstavimą. 

Taip, aš visai patenkinta. Tik nuobodoka čia. Bet man patinka 
miestelis ir žmonės, kuriuos sutikau. 

Tikrai? 

Jūs atrodot taip nustebęs. 

Netyčia. Ko gero, aš jau nebeklausiu savęs, ar man jie patinka, 
ar ne. Jie tiesiog mano. 

O jūs jų? 

Iš dalies. Saugokitės. Taip ir jums gali atsitikti. 

Ne, mudu su Kenu visada buvom nepriklausomi. Niekada la- 
bai nesileisdavom į bičiulystes. Man atrodo, mes abu gana šalti. 

Jis buvo išsiėmęs peiliuką ir atgręžęs jai nugarą krapštė. 

Reikėtų pakeisti langų rėmus. 

O gal užteks įdėti antrus langus? 

Kai kurie rėmai taip supuvę, kad antrų langų prie jų negalima 
tvirtinti. 

Aš tikiuosi... 

Ko jūs tikitės? 

Norėjau pasakyti, tikiuosi, kad mes galėsim pasikviesti jus su 
žmona, kai namas bus sutvarkytas. Aš jau bijau, kad ji nepritars, 
ką mes iš jo padarysim. 

Jis nusijuokė - juokas buvo intymesnis negu daugelio vyrų, 
šiltesnis, truputį trikdantis, skvarbesnis. 

Ji bandė gintis. 

Nežinau, kodėl man turėtų rūpėti jūsų žmonos pritarimas. Ji - 
mielas žmogus. 

Jis vėl nusijuokė. 

Ir jūsų vyras mielas žmogus. 


2. Eplsmitai ir kiti žaidimai 


Apie Džanet Foksė ir atspėjo, ir suklydo. Džanet iš tiesų nieka- 
da negulėjo su Fredžiu Tornu, nors ji ir Fredis rimtai diskutavo 
apie tai, 0 jos romaną su Haroldu Smituku nelauktai buvo sun- 
ku išnarplioti ir užbaigti. 

Eplbiai ir Smitukai atsikėlė į Tarboksą šeštojo dešimtmečio 
viduryje, dar būdami nepažįstami, nors abu vyrai dirbo su verty- 
biniais popieriais Valstijos gatvėje Bostone: Haroldas - makle- 
riu, o Frankas - turto patikėtiniu banke. Frankas baigė Harvar- 
dą, Haroldas - Prinstoną. Jie priklausė tai aukštesnės vidurinio- 
sios klasės kartos daliai, kuri šiek tiek maištavo prieš suvaržymą 
ir drausmę, padėjusius pasiturintiesiems išlaikyti geras manie- 
ras per krizes ir pasaulinio karo sukrėtimus. Saugiai išauginti 
per šiuos tautos išbandymus ir užaugę įvesti į išlaidžią ekonomi- 
ką, į verslo atmosferą, keistai suliejančią žvalų jaunatvišką įvaiZ- 
dį ir giluminį nuasmeninimą, kai sėkmingos nedidelio masto 
avantiūros varomos įsišėlusios diversifikacijos fone ir lemiamą 
įtaką turint valdžiai, kurios mokesčiai, užsakymai ir ginklavimo- 
si apetitas visur kėlė barjerus, įvesti į valstybę, kuriai vadovau- 
jant leista bedančiam moralizmui maskuoti tam tikrą praktikuo- 
jamą gudravimą, į kultūrą, kurioje paaugliškos aistros ir homo- 
seksualinės koncepcijos dar tik ruošėsi triumfuoti, į dar tik vog- 
čia hedonistinį klimatą šalyje, kuri tebejautė pernelyg atvirą iš- 
orės grėsmę, kad be atodairos niokotų save, į tarpinio meto, prieš- 
priešų ir rutinos klimatą, kuriame visi apibendrinimai, netgi nei- 
giami, atrodė neprotingi, - į šį naują pasaulį Eplbiai ir Smitukai 

atsinešė kuklų pasiryžimą būti laisvi, būti lankstūs ir padorūs. 
Auklių, repetitorių ir „pagalbos“ atitverti nuo savo tėvų, jie pa- 
sišovė patys auginti dideles jaukias šeimas; savo rankomis keitė 
vystyklus, patys ėmėsi namų ruošos ir remonto, triūsė sode ir 
kasė sniegą jausdami trykštančią sveikatą. Vaikystėje šoferių ve- 
žioti juodais „Packardais“ ir „Chrysleriais“, jie sėdo į naudotus 
margaspalvius automobilius. Anksti ištremti į privačias interna- 
tines mokyklas, jie pasiryžo naudotis vietos valstybinėmis mo- 
kyklomis ir jas pagerinti. Atkentėję griežtas tėvų santuokas ir 
įformintus išsisukinėjimus, jie siekė iš esmės laikytis ištikimybės 
lengvos ir atviros porų bičiulystės aplinkoje. Užmiesčio klubus 
jie pakeitė neformalių draugų būriu, dalyvavimu pobūviuose ir 
žaidimuose. Atmetė susisluoksniavusius, pabrėžiančius varžan- 
čią takoskyrą ir kupinus nuobodžios mandagumo rutinos vasa- 
ros kurortus, kuriuose buvo auklėjami, ir pastoviai apsigyveno 
neįsivaizduojamose vietose - kaimiškuose fabrikų miesteliuose 
kaip Tarboksas, kur bandė kurti naują gyvenimo būdą. Pareiga 
ir darbas idealų vietą užleido tiesai ir malonumui. Dorybingu- 
mo buvo ieškoma nebe šventykloje ar prekyvietėje, o namie - 
savo, 0 paskui draugų namuose. 

Pirmuosius keletą metų Tarbokse Smitai ir Eplbiai daugiau- 
sia ŽmMonėjosi su vyresnio amžiaus vyrais ir moterimis. Kaimy- 
nės tetulės pareigingai lankydavosi, būdavo mandagiai priima- 
mos, bet galiausiai ryžtingai atstumtos. ,„Kokie nykūs tie arkliški 
žmonės“, - sakydavo Marsija, o kai ji suartėjo su Džanet, jiedvi 
sumanė visus tuos beviltiškai atsilikusius nuo jųdviejų, bet at- 
kakliai dėmesingus, viską teisingai darančius žmones vadinti „ku- 
meliais“ — tą pažįstamų ir giminių giją, nutįsusią nuo Kvougo iki 
Bar Harboro. Pamačiusios viena kitą arkliniame pobūvyje Milb- 
ruke arba Situate, kur sutikdavo apsilankyti prikišamai rodyda- 
mos moterišką paklusnumą, Džanet ir Marsija sveikindavosi 
žvengimu. Subtilus nosinis Džanet prunkštelėjimas, palydimas 
trepsėjimo viena koja lyg kanopa, buvo labai pikantiškas - tada 

ji buvo lieknesnė. Iš tiesų jie retai atsisakydavo šių kvietimų, o 
kadangi patys nekviesdavo, jų kiekis palengva mažėjo. Mat tarp 
šių pašiepiamų Žmonių, nors ir kaip šniaukrojančių ir kietagal- 
vių, Eplbiams ir Smitams vieta buvo skirta dėl jų ir jų tėvų pa- 
vardžių; tiktai gerokai vėliau Tarboksas jiems suteikė tokią pat 
prestižinę ir turiningą draugiją kaip niekinamieji „kumeliai“. 
Tornai ir Gerinai jau gyveno Tarbokse, bet abi poros buvo 
kažkokios nemielos, vyrai turėjo kažką nepaaiškinama ir nedera- 
ma - vienas dantistas, o kitas, atrodo, visai be darbo, nors daž- 
nai važinėjo į Bostoną. Abi žmonos buvo drovios - Bea tada 
tiek negėrė ir, būdavo, tyliai sėdės visą vakarą įtempusi šypseną. 
Rodžeriui dėbtelėjus, ji sustingdavo kaip triušis. Haroldas juos 
vadino Barbe bleue et Fatime*. Pretenzingą Fredžio Torno vai- 
pymąsi ir familiarumą jie visi laikė komišku. Tomis dienomis jis 
dar turėjo plaukų - plonas linines vilnis, užsiaugintas ilgas ir šu- 
kuojamas skersai plikės. Džordžina aiškiai buvo dar viena išdre- 
siruota ir iščiustyta kumelaitė iš Filadelfijos arklidės. Poros vai- 
šino vienos kitas nedažnomis formaliomis vakarienėmis ir kei- 
tėsi nėščiųjų drabužiais, išskyrus Bea, kuri taip ir nepastojo. 
Žmonės, kurie keldavo pobūvius, buvo dešimtmečiu vyresni 
ir atrodė gana šiurkštūs ir rėksmingi: Danas Milsas - raišuojan- 
tis alkoholikas bronzine oda, žlungančio Tarbokso doko savi- 
ninkas; Edis Vorneris - Materio dažų gamyklos meistras, ap- 
skritagalvis, buvęs sportininkas, per alaus piknikus paplūdimyje 
dar gebėdavęs nuplukdyti kamuolį visą mylią kiro pilkumo prie- 
blandoje; daktaras Alenas; mielas seniokas Edas Berdas; keli 
Tarbokso mokyklų mokytojai - visada susigūžę stropuoliai; ir jų 
žmonos - dirglios moteriškės, kupinos sekso rūpesčių ir roken- 
rolo dainų, nes jų vaikai jau buvo paaugliai. Džanet jie atrodė 
desperatiški žmonės, nekultūringi, provincialūs rėksniai. Gan- 
dais platinami jų slapti romanai jai kėlė tik užuojautą, o mato- 


* Mėlynbarzdis ir Fatima. 

mas girtuokliavimas - pasibjaurėjimą. Ji pati buvo ką tik pagim- 
džiusi vaiką - Frankliną jaunesnįjį: aštuoni svarai šešios uncijos. 
Jo smilkinių oda dailiai pulsavo jam žindant jos krūtis, tad ją 
dirgino ne tik „doko šutvės“, kaip ji ir Marsija pakrikštijo, ki- 
miai blevyzgojantys balsai bei nemieli burnų kvapai, bet ir neto- 
bula veidų spalva - raupsuotieji neturėtų vesti šokti. Doko šut- 
vė - karo veteranų bajorija, dirbanti vietoje, neturinti aukštojo 
išsilavinimo - žinojo, kad šios jaunesnės, šaltesnės poros žiūri į 
juos iš aukšto, ir neapgailestavo, kai jos nusprendė sudaryti at- 
skirą kompaniją ir palikti juos vienus su savo alkoholiu, bridžu 
ir prisiminimais apie Ancijų bei Gvadalkanalį*. 

Jeigu jie nebūtų buvę tokie nemalonūs, Džanet vargu ar būtų 
siekusi bičiulystės su Zalcais ir Ongais, kurie atsikėlė į priešin- 
gus miestelio galus 1957 metais ir bent buvo baigę aukštąją. O 
Džonas Ongas buvęs netgi itin gabus. Jis dirbo Kembridže - ma- 
tematiškai dešifravo materiją pagal valdžios remiamą progra- 
mą. Sakytum žavu, bet jo anglų kalbos buvo neįmanoma supras- 
ti. Jo Žmona Bernadeta buvo plačiapetė pusiau japonė iš Balti- 
morės, jos tėvas - imigrantas portugalas. Ji buvo egzotiška, šilta 
ir energinga, tarsi stengdamasi atsibičiuliauti už du. Zalcai buvo 
mirtinai rimti, bet Irena po trečios taurės martinio įsismaginda- 
vo ir mėgdžiodavo visus valdybos narius ir miestelio vadovus, 
prieš kuriuos sukildavo jos kovinga dvasia. Benas mėgdžiojo tik 
vieną tipą, ir tą nesąmoningai - gunktelėjusį rabiną nevalyva barz- 
da, sunėrusį rankas už nugaros, su kenčiančio ištvermingumo 
mina. Bet galutiniai porų tarpusavio santykiai nusistovėjo tik 
1958 metais, kai Vilties gatvėje kontorą įsteigė Hanema ir Gala- 
cheris. Su šiais dviem vyrais — airiu ir olandu, iš išvaizdos atro- 
dančius kaip Don Kichotas su Sanča Pansa, - prasidėjo sporto 
turnyrai - liestinis futbolas, slidinėjimas, krepšinis, buriavimas, 
tenisas, vėl liestinis futbolas. Tai teikė poroms neišsemiamą dings- 

tį susirinkti: prasidėjo lauktinų ir prisimintinų sąjungų, progų 
neplanuotai puotauti kalendorinis ratas. O dvi naujos moterys, 
Terė ir Andžela, atsinešė stilių - nerūpestingą draugiškumą, iš 
kurio kitos moterys sugebėjo pamėgdžioti vien toną, atsainų ir 
linksmą, kuriuo galima išlaikyti tokią svetingumo ir bendravimo 
naštą. 1960 metais į šiurpulingą didelį namą vejoje atsikėlė Kon- 
stantinai — Kerol tapė, o Edis skraidė. Jiedu atrodė patraukliai 
pavojinga proga. O dabar, 1963-iaisiais, į senąjį Robinsonų na- 
mą įsikraustė Vitmenai. 

Slenkant metams, doko šutvės nuosmukis virto irimu. Dvi po- 
ros išsiskyrė, mokytojai negavo darbo ir išėjo arba buvo atleisti, 
bėdino alkoholiko Danio Milso dokas atiteko bankui, ir jis išsi- 
kėlė į Floridą be žmonos, kurios kietos gyslotos kojos taip grei- 
tai įvaldydavo naujausią šokio žingsnį. Ryšys su doko šutve išli- 
ko tik telefonu — paskambinus paprašyti, kad kuri nors jų pa- 
mirštas, bet buvo įamžintas keistos, Haroldą ir Marsiją erzinan- 
čios liekanos, priimtos jaunesnės porų grupės. Keletą pirmųjų 
Tarbokso metų buvo kita pora, pavarde Smitai - didžiagalviai, 
įraudę, niūrūs karjeristai, vėliau persikėlę į Niutoną, bėt vienus 
metus dalyvaudavę tuose pačiuose pobūviuose, į kuriuos būda- 
vo kviečiami ir mažesnieji Smitai. Taigi dėl patogumo buvo su- 
manyta priesaga, kurios niekas nebenorėjo atsisakyti, ir ji tapo 
Haroldo ir Marsijos dalimi, nors dabar nedaugelis jų draugų žŽi- 
nojo, kas buvo didieji Smitai, arba galėjo tik įsivaizduoti jų stam- 
bius rausvus, tarsi marionečių veidus, visada uoliai linksinčius, 
kaip puošmenos šrainerių* parade. Kasmet būdavo juoko, kai 
Smitai su nepalaužiamu stropiu draugiškumu, tapusiu jų puoli- 
mo būdu, iš tolimo Niutono centro pamalonindavo 'Iornus, Ge- 
rinus, Eplbius ir savo pavardės dvynius hektografiniu kalėdiniu 
laišku. Kreipdamiesi į Haroldą ir Marsiją, jie atkakliai rašydavo 


* Shriners - masoniška organizacija, rengianti spalvingus paradus. 

„mažiesiems“ su kabutėmis: mūsų Tarbokso antrininkams „ma- 
žiesiems“ Smitams. 

Eplsmitų romanas prasidėjo, - paskalos klaidingai skelbė, kad 
viską užmezgė Džanet, - kai Marsija pastebėjo Franko rankas. 
O rankos išgražėjo praradusios ankstesnį drūtumą, nes jis laikė- 
si dietos dėl opos, sukeltos smarkaus rinkos nuosmukio 1962- 
ųjų balandį ir gegužę. Šis nuosmukis, labiau paveikęs Franko 
patikėtus fondus (jis buvo ką tik paaukštintas nuo jaunesniojo 
patikėtinio) negu Haroldo maklerystę ir, negana to, užklupęs 
Franką su jo paties tūkstančiais, įmerktais elektronikoje ir far- 
macijoje, tą pavasarį ir vasarą poras suartino labiau negu įpras- 
ta. Sekmadienio vakarais po teniso jie įprato kartu valgyti kep- 
tas midijas arba omarą, atsivežtus garuojančiuose popieriniuo- 
se maišeliuose iš restorano Nort Materyje. Vieną vakarą, jiems 
sėdint ant pagalvių ir kėdžių aplink Smitukų mozaikinį kavos 
staliuką, Marsiją užhipnotizavo grakšti jėga, kuria Franko pirš- 
tai, blizgančiais nuo taukų galiukais, žaidė svogūno žiedais. Dieta 
buvo ištirpdžiusi nuo jų sluoksnį riebalų, tad ilgi pirštai, su kaž- 
kaip ypatingai dailiais krumpliais ir nagų guoliais, atrodė aris- 
tokratiški, o nykščiai buvo iškalbingi bet kokioje šviesoje. Pū- 
kuotais riešais, venų takais, iškiliais plaštakų viršuje, iki pat pirš- 
tų galų sruvo jėga, galinti griauti ir formuoti; nuo rožių karpy- 
mo Franko rankose liko maži įdrėskimai, primenantys įrėžius, 
būdingus midijų kasinėtojui arba skulptoriui, ir Marsija pakėlė 
akis į jo veidą, kuriame po moksleivišku putlumu rado tą pačią 
įrėžtą nesąmoningą nuvargimo išraišką, bylojančią apie nuveik- 
tą darbą, apie priklausymą plūstančiai jėgai, kurios spaudimas 
rausvina jam skruostus ir krauju sruvina akis. Jis vyras. Jis atro- 
do apsidaužęs, nes veržiasi į priekį pro kliūtis. Po šio atradimo 
kiekvienas jo judesys tvilkė Marsijai paširdžius lengvu sūkuria- 
vimu, čiurlenimu jos pačios tėkmėje. Ji buvo moteris. Ji pajautė 
Jo brangintiną šiurpumą, ir kai, jiems kylant eiti, Džanet, aštuo- 
nis mėnesius nėščia, prarado pusiausvyrą ir įsitvėrė Franko greitai 

pakištos rankos, Marsija, tarsi pirmą kartą stebėdama guvų ge- 
raširdišką šios poros bendravimą, pasipiktino: jos akyse įvyk- 
dyta įžūli vagystė. 

Gimusi Bernham, Marsija buvo gydytojo duktė ir vyskupo anū- 
kė. Kai aptiko Franko Eplbio vyrišką grožį, iš pradžių tejautė 
nekaltą džiugų lengvumą tos poros draugijoje ir atitinkamą ny- 
kumą savaitgaliais, kai nebūdavo suplanavę pasimatyti, - nors 
paprastai ji ryždavosi paskambinti Džanet ir susitarti bent išger- 
ti drauge kokį kokteilį arba paburiuoti su jų berniukais Eplbių 
ketu. Jos egoistiškas, zonduojantis prieraišumas beveik nesisky- 
rė nuo jų senosios draugystės, nors šokiuose arba pobūviuose, 
kur jie šokdavo, ji jausdavosi pakylėta troškimo patekti į Franko 
rankas. Šokėjas jis buvo nekoks, ir Marsija, surakinta jo kliuvi- 
nėjančiame kepėstavime, jausdama, kaip baksnojamos jos bate- 
lių nosys, O jos vėsi losjonu vilgyta ranka tirpsta drėgname lip- 
niame jo gniaužte ir jo girto atodūsiai kaupiasi jai ant nuogo 
kaklo kaip miglelės dėmė, prikvėpuota vaiko į lango stiklą, kar- 
tais pavydžiai stebėdavo savo vyrą su Džanet arba Kerol Kon- 
stantin sukančius valso ratus pritemusiais patalpos pakraščiais, 
kurios nutviekstą apmirusį centrą statiški okupuoja jinai su Fran- 
ku. Haroldas šoko grakščiai ir net su polėkiu, kartais po ilgos 
sesijos su Franku ji liepdavo jam išvesti ją ir pasukti, kad atpa- 
laiduotų sustingusį sprandą ir maudulį per mentes nuo per aukš- 
tai iškeltų rankų. Tačiau Frankas turėjo solidumo, kurio stokojo 
Haroldas. Haroldas niekada nekentėjo - jis tiesiog išsisukinė- 
davo. Haroldas kasdien traukinyje skaitydavo „Barron's“ finan- 
sų savaitraštį arba Janą Flemingą, o Frankas skaitė Šekspyrą. 

Bet Marsija nežinojo atėjusi anksčiau už Šekspyrą - mat Fran- 
kui rinkos nuosmukis, bemiegės blogo virškinimo naktys, antro 
vaiko gimimas ir jo draugo žmonos spindulingi žvilgsniai bei keis- 
tas jaudrumas susidėjo į vieną išgyvenimą, į gyvenimo pusiauke- 
lės uvertiūrą, mirtingumo preliudą, į kurį jis atsiliepė savo tėvo, 
aistringo sinologo mėgėjo, papratimu - pasinėrė giliai į praeitį, 

kur viešpatavo ramybė. Kai kurtina pasaulį vėjo pastanga, / Ir 
kunigo pamokslas grimzta kosuly,/ Ir paukščiai smurgso tylomis 
sniege... Tas nuščiuvęs kosulys, ištirpęs sniegas, pastipę paukš- 
čiai atrodė užsklęsti gintare arba dar subtilesnėje terpėje, nes 
joje įmanoma judėti. Varnėną įsigysiu ir išmokysiu kalbėti,/ Tik 
„Mortimeris“ jis kartos, ir jam įteiksiu,/ kad jo rūstybės veiksmą 
suturėtų: Frankui apmąstant tokią aistrą, tobulai išsaugotą vi- 
siems laikams, jo skrandis užsimiršdavo. Jis nebuvo apsigimęs 
skaitytojas, negalėdavo susitelkti nė prie poros Dantės ar Mil- 
tono eilučių, nemėgo spektaklių ir romanų ir šią paguodą, tei- 
kiamą srauto, sustingdyto su visomis jo spalvomis, rado tik Šeks- 
pyro kūryboje. 

— Ten yra viskas, - sakė jis flirtuodamas su Marsija, nes apie 
Šekspyrą jis su niekuo nekalbėjo, tik jau ne su Džanet, kuri jo 
skaitymą suprato kaip priekaištą sau už tai, kad nebaigusi kole- 
džo ištekėjo už jo, - viskas, ką galime tikėtis turėti, ir visa tai 
blogai baigiasi. 

— Netgi komedijos? - paklausė Marsija. 

- Jos baigiasi santuoka, o Šekspyro santuoka nelaiminga. 

— Man atrodo, - tarė Marsija, nes ji buvo įsitempusi kaip spy- 
ruoklė, nervinga moteris, norinti aiškumo, - tu nori pasakyti man, 
kad mums blogai baigsis. 

— Mums? Tau ir man? 

Vadinasi, jis visai nenorėjo pasakyti, kad jo paties santuoka 
nelaiminga. Bet ji tęsė: 

— Jeigu mes... ką nors pradėsim. 

— Ar mums reikia ką nors pradėti? Aš tai už. Taip. - Jo didelė 
rausva galva tarsi sunkiau įsėdo į pečius įsismelkus šiai minčiai. — 
O kaip Haroldas ir Džanet? Gal pirmiau su jais pasitarkim? Ar- 
ba ne, sakykim, kad pasitarėm. 

Jis buvo toks netaktiškas ir ironiškas, kad ji įsižeidė. 

— Prašau užmiršti, ką kalbėjau. Moteriška yda - bandyti sek- 
sualinti draugystę. Man tavęs reikia tik kaip draugo. 

— Kodėl? Draugę tu turi Džanet. Prašau seksualinti mane. 
Skamba kaip visai geras procesas. Kai rinka vis tokia nusmurgu- 
si, tai turbūt geriausia likusi investicija. 

Jie buvo atsirėmę į kaštoninį Eplbių „Mercurio“ sparną vasa- 
ros karštyje po teniso, prie Galacherių plytinio, tvirtovę prime- 
nančio namo, šalutiniame kelyje į Nort Materį. Matas gavo leidi- 
mą pasinaudoti kaimyno kortu. Haroldas buvo name - gėrė; Dža- 
net sėdėjo namie su kūdikiu. Gimė mergaitė, kurią jie pavadino 
Katarina - tetos garbei, ją Frankas prisiminė kaip krūvą dulkino 
aksomo, nusagstyto kraujo raudonumo granato bumbulais. 

Marsija smagiai nusijuokė ir tik tada tarė jam: 

— Tu stebini savo sudvejintais įsipareigojimais. 

— Dvejinkis, ugnie, liepsnok.* Džanet daugiau kaip devynis 
mėnesius elgiasi kiauliškai. Bent jau kartu papietaukim Bosto- 
ne. Man reikia atostogų. Ką veiki antradieniais? 

— Skolinu mašiną. 

— Ą. Trečiadieniais aš paprastai pietauju su Haroldu Harvar- 
do klube. Jis tik raukosi, ir tiek. Gal atsisakyti? 

— Ne, ne. Haroldas nepakenčia rutinos permainų. Verčiau pa- 
bandysiu ketvirtadienį pakviesti auklę Henrietai. Būk geras, 
Frankai. Supraskim vienas kitą. Mes tik pasišnekėsim. 

- Žinoma. Aš tau papasakosiu apie vyrus, kuriems išaugę gal- 
vos po pečiais**. 

— Otelas? 

— Teisingai. 

— Frankai, paklausyk. Aš įsižiūrėjau į tave, aš Žinau, kad tai 
absurdiška, ir prašau tavo pagalbos. Kaip draugo. 

— Iki ar po seksualinimo? 

— Būk geras, kalbėk rimtai. Aš kalbu rimtai kaip niekada. Ko- 
voju už savo gyvenimą. Aš žinau, kad tu manęs nemyli, ir nema- 


* Laumių žodžiai „Makbete“. 
** Vertė A. Churginas. 

nau, kad aš tave myliu, bet man reikia pasišnekėti. Labai reikia, - 
ir čia, kiek gudraudama, ji palenkė galvą, kad paslėptų ašaras, 
kurios vis dėlto buvo tikros. - Aš bijau. 

— Brangioji Marsija. Nebijok. 

Jiedu papietavo, ėmė pietauti dažnai, susitikdavo ties naujų stik- 
linių pastatų kampais arba gėlių parduotuvių prieduriuose - dan- 
tingas įraudęs vyriškis miela buvusio gero moksleivio išraiška ir 
maža, tamsaus gymio dalykiška moteris, regis, truputį pridususi. 
Susiėmę už rankų ieškodavo jūrų uosto rajono tvaike ir Vašingto- 
no gatvės spūsties tviskesyje tobulo nežymaus restoranėlio su sta- 
liuku kampe, tėvišku barmenu, kad nebūtų verslo pažįstamų ir 
koledžo draugų. Šnekėdavosi liesdamiesi batų nosimis, pataria- 
mai arba užjaučiamai perbraukdami vienas kitam per ranką, šne- 
kėdavosi apie save, vaikystę, praleistą už apkarpytų gyvatvorių, 
apie Šekspyrą ir psichiatriją, kuria vertėsi mielas Marsijos tėvelis, 
apie Haroldą ir Džanet, kuriuos, paslaugiai tebesileidžiančius ap- 
gaudinėti, traktavo vis meiliau, tad per savo nenuovoką tie pasi- 
darė kone šventuoliai, nuostabūs paklydėliai, kuriems taip kilniai 
atleista už jų šaltumą, reiklumą, bukumą ir tuštybę, kad jų su- 
tuoktinių meilės ryšys atrodė kaip sąmokslas, kuriuo siekiama pa- 
šlovinti nesančiuosius. Į šiaurę nuo Bostono - taigi kuo saugiau- 
sioje, nuo jų tikrojo gyvenimo nutolusioje vietoje - buvo troba, 
priklausanti vienai Franko tetai, kuri slėpdavo raktą ant mažo gu- 
lekšnio už vienos iš akmeninių pamatų atramų. Vaikystėje grabi- 
nėti ten užkišto rakto Frankui būdavo tarsi piratinis nuotykis — 
apiplėšti gilią grotą, tvaikiai atsiduodančią žeme, kreozotu ir grau- 
Žikų išmatomis. Dabar raktas atrodė graudžiai lengvai pasiekia- 
mas, ir jis galvojo, kiek kitų žmonių, ne iš jų šeimos, naudojosi tais 
pačiais neužvilktais čiužiniais, skolinosi tas pačias šiurkščias ka- 
reiviškas antklodes iš kedrinės skrynios ir visada kruopščiai su- 
berdavo savo cigarečių pelenus į celofano plėvę, nusmauktą nuo 
pakelio. Virtuvėje spąstuose buvo negyva pelė. Nusibaigusi ji gu- 
lėjo išvertusi pilvelį, murzinai balsvą, nelyginant gydytojo kabi- 

nete numestas tamponas. Frankas su Marsija nusivarvino chere- 
so iš bufeto, bet pelės nelietė. Jų čia nebuvo. Troba būdavo užim- 
ta tik savaitgaliais. Iš jos, saugiai užsiglaudusios tarp pušų ir pelki- 
nių ąžuolų, matėsi laibas Nahanto pusiasalis. Pro langų rėmus 
įsismelkiantis pajūrio kvapas buvo sūresnis ir tvaikesnis negu Tar- 
bokso paplūdimio, kur saulėje turėtų kaitintis Džanet su vaikais. 
Marsija Frankui atrodė keistai maža, atletiškesnė ir lankstesnė 
negu Džanet, be to nerimastingo gaudžiančio rezonanso, bet su 
smagiu kampuotu standumu, kuris jam skverbiantis į jos kūną pri- 
minė mažąsias Prancūzijos dvaro numylėtines, japones prostitu- 
tes, kartą apsakytas girto Haroldo, lieknus glosnius berniukus, tap- 
davusius Rozalinda, Keite 1r Ofelija. Marsijos turėta nervingo pa- 
tvirkimo, jo niekad iki tol neragauto. Jos liesi petukai žaižaravo jo 
rausvose rankose. Atsipalaidavęs jos veidas atrodė lyg atviras lę- 
šis, būsiąs sklidinas jo veido. „Aš dievinu tavo rankas“, - sakė ji. 

— Jau sakei anksčiau. 

— Buvo nuostabu jų apkabintai. Jos didžiulės. 

— Tik sąlygiškai, - tarė jis ir pasigailėjo, nes taip prisišaukė į 
lovą Haroldą. 

Žinodama tai, žinodama, kad jiedu niekada nebus vieni, ji pa- 
klausė: 

— Ar aš tau buvau kitokia negu Džanet? 

— Taip. 

— Mano krūtys tokios mažos. 

— Tavo krūtys dailios. Kaip graikiškos statulos. Venera visada 
būna mažom krūtim. Džanet... Džanet jos dabar pilnos pieno. 
Kažkaip taršu. 

— O koks skonis"? 

— Kieno? Džanet pieno? 

— Gali nesakyti. 

— Kodėl gi ne? Saldus. Žinai, per saldus. 

— Tu toks švelnus vyras, - tarė Marsija. - Aš nepratusi, kad 
mane taip švelniai mylėtų. 

Šitaip ji piršo Frankui mintį, - silpninančią juodu kaip meilu- 
žius, bet stiprinančią kaip sąmokslininkus, - kad jis buvo per 
švelnus, kad Haroldas būna šiurkštesnis, atkaklesnis ir teikian- 
tis daugiau pasitenkinimo su, be abejo, didesniu peniu. Tarsi svei- 
kindamas blausią kresną žŽmogystą ūkanotame krante, Frankas 
gedulingai susitiko su endomortu savyje. Jo reikli giliamovė mei- 
lužė, ektomortiška, gulėjo šalimais atsipalaidavusi; jųdviejų oda 
lipniai lietėsi per visą jos ūgį. Nerviškas jos protingo veido bliz- 
gesys buvo apmalšęs; kabantis auskaras nuo ausies spenelio ty- 
sojo įstrižai į priekį, lygiagrečiai su jos skruostikaulio linija; juo- 
dų plaukų griežtas sklastymas per vidurį buvo sutaršytas lyg vė- 
jo. Ar ji miega? Jis pasigraibė tarp savo apatinių prie lovos ieš- 
kodamas rankinio laikrodžio. Netrukus išmoks nusirengdamas 
patiesti jį slapčia matomą. Jo tylus ciferblatas auksiniu apvadu - 
bankininko veidelis - skelbė, kad Frankas išėjęs pietauti jau va- 
landą keturiasdešimt minučių. Skrandį jam ėmė sukti gaižus 
maudulys. 

Jų romanas truko nepastebėtas du mėnesius. Pirmą kartą ap- 
gauti nesunku, nes apgautoji neturi jokių antikūnų - nepaskie- 
pyta įtarimo, ji pražiūri vėlavimą, patiki absurdiškais pasiteisini- 
mais, leidžia plaišiausiais lopiniais užtaisyti didžiausius kasdie- 
nybės plyšius. 

— Ir kurgi tu buvai? - Džanet paklausė Franko vieną šeštadienį. 

— Sąvartyne. 

— Sąvartyne dvi valandas"? 

— Ai, dar sustojau prie vaistinėlės ir pasikalbėjau su Bazu Ka- 
piočiu apie mokesčių normą ir keturių procentų pakėlimą gais- 
rininkams. 

— Aš maniau, kad Bazas žvejoja Meine. 

Jų ateinanti valytoja buvo jo kaimynė. 

— Nagi ne su Bazu, su Igiu Galaniu - man jau turbūt visai 
protas maišosi. 

— Tai jau tikrai. Lovoj tu tiek muistaisi, kad aš negaliu užmigti. 

— Tai mano mielosios opelės. 

— Nesuprantu, ko tu toks nervingas pastaruoju metu. Rinka 
vėl klesti, sumažino ribines normas. O ko tavo drabužiai tokie 
susiglamžę? 

Jis pažvelgė į save ir pamatė ilgą juodą Marsijos plauką, pri- 
kibusį prie velvetinių kelnių prarėžo. Dirstelėjęs ten, jis pajuto 
mažąją galūnę už audinio, šiltą ir išnaudotą, švelniai peršinčią. 
Pro dulkiną priekinio lango stiklą saulė liejosi Marsijai ant odos. 
Jis nubraukė plauką ir tarė: 

— Tąsiau šiukšlių dėžes. 

Bet meilės romanui maga išsilieti, apskelbti savo puikumą pa- 
sauliui. Joks veiksmas nebūna toks privatus, kad nesiektų ploji- 
mų. Viešumoje Frankas vos tramdė savo globėjišką didžiavimą- 
si Marsija: pasibaigus vakarui, jis Marsijai laikė apsiaustą ir užŽ- 
vilko visai ne taip, kaip aptarnaudavo Džordžiną Torn - skirtu- 
mas kaip priimant ostiją ir valgant užkandį. Visos šio paprasto 
bendruomeniško veiksmo tylios pauzės ir čiupnojimai sodriai 
persisunkė magija: taisydami apykaklę jo pirštai brūkštelėjo jai 
per sprandą; jos rankos prisispaudė atvartus tarsi jo rankas, su- 
ėmusias jos krūtis; jos akys vartėsi kaip ispanės, - ir ši nekalta 
drabužinė pantomima buvo persmelkta jųdviejų nuogybės pri- 
siminimo. Protai ir burnos buvo įsipareigoję stabilumui ir apga- 
vystei, o kūnai skatino proveržį, tūžmastį, permainą. Galų gale 
Smitukai, Haroldui girtam tauzijant, išgužėjo iš apšviesto prie- 
bučio į naktį - Marsija dar metė atsisveikinimo žvilgsnį, tamsų it 
žiemos pakąstą rožę, — ir durys galop užsitrenkė. Džanet pa- 
klausė Franko: 

— Ar tu turi romaną su Marsija? 

— Kas čia dabar per klausimas? 

— Tiek to klausimo. Koks atsakymas? 

— Aišku, kad ne. 

— Skamba neįtikinamai. Įtikink mane. Būk geras, įtikink mane. 

Jis gūžtelėjo pečiais. 

— Neturiu tam nei laiko, nei ūpo. Ji ne mano tipas. Mažytė, 
dirgli, be krūtų. Galiausiai tu - mano Žmona, ir tu nuostabi. Ne- 
paprastoji egiptiete! Karališkoji deive! Žyniai šventieji laimina 
tave, kai ištvirkauji.* Eime į lovą. 

— Pirma turim prikrauti indaplovę. O šiaip nemanyk, kad ma- 
ne apmulkinai. Iš kur ji staiga tiek daug žino apie Šekspyrą? 

— Matyt, skaito jį. 

— Kad įtiktų tau. Kad kaip nors nušluostytų man nosį. 

— O kuo čia dėta tu? 

— Ji žino, kad aš visai neskaitau. 

— Bet tu randi knygas čiurlenime vandens, pamokslus ant ak- 
mens ir gėrį viskame. 

— Cha cha. Ta landi bobelė man kalba turinti paslaptį. 

— Ji taip sako? 

- Jos akys sako. Ir užpakalis. Man ji atrodydavo tokia džiūsna 
ir intelektualė, o paskutiniu metu išsijuosusi vizgina klubais. 

— Gal ji turi romaną su Fredžiu Tornu? 

— Užrauk tą veido išraišką. 

— Kokią išraišką? 

— Tą smagią miną. Užrauk ją! Užrauk ją, Frankai! Aš jos ne- 
apkenčiu! 

Ir staiga ji metėsi ant jo, puolė jį kumščiais, visu savo įširdusiu 
svoriu; jis prispaudė ją prie savęs, net ir dabar, jos sugniauž- 
tiems kumščiams tvatinant jam per pečius, nuo raudos susilei- 
dus, persikreipus veidui ir šuntant jos aštriam kvepalų aroma- 
tui, kaltai suvokė veide tebeturįs tą ramaus pranašumo, nuolat 
ragaujamos gražios paslapties išraišką. 

Haroldas Smitukas ne iš karto pažino moterį, vieną rytą pa- 
skambinusią jam į darbą. Jis retai kalbėdavo telefonu su Dža- 
net: dėl daugelio dalykų - teniso ir buriavimo, penktadienio va- 
karo spektaklio ir šeštadienio vakaro koncerto, - kuriuos poros 


* „Antonijaus ir Kleopatros“ motyvai. 

tą vasarą darė kartu, susitardavo Marsija su Džanet arba Marsi- 
ja su Franku. Moters balsas tarė: 

— Aš visą rytą mieste daviausi po parduotuves, tose sumauto- 
se skylėse nieko nerasi, ir dabar esu peralkusi ir perpykusi, ir 
noriu paklaust, ar tu nenorėtum su manim kartu papietauti. Tik 
ne keptų midijų, ačiū. 

Pačiu laiku jis atpažino Džanet. 

— Džanet, tikrai? Puiki mintis, bet šią dieną aš paprastai pie- 
tauju su Franku. Kodėl mums nepapietavus trise? 

— Mintis ne tokia, Haroldai. Ar negalėtum paskambinti Fran- 
kui ir atsisakyti? Sukurk gerą priežastį. Pasakyk, kad turi meilu- 
žę. Nebijok Franko, Haroldai. 

— O kas sako, kad bijau? 

— Na, tai štai. Prašau tavęs. Aš Žinau, kad tai atrodo keistai ir 
įžūliai, bet aš turiu su tavim pasikalbėti ir nieko kito negalėjau 
sugalvoti. Aš žinojau, kad trečiadienis yra tavo diena su Franku 
ir kad kitu metu tu būtum laisvas. 

Haroldas dar dvejojo. Jis mėgavosi tam tikra žodžio ir min- 
ties laisve, kadangi jo gyvenimas nuo pat vaikystės buvo išoriš- 
kai tvarkingas ir klusnus. Gyvenimas lyg maratonas, kurį gali bėg- 
ti kaip tinkamas, svarbu tik paliesti visus kontrolės punktus - jo 
kassavaitiniai pietūs su Franku buvo vienas iš tų punktų. Jiedu 
kalbėdavo apie akcijas ir obligacijas ir beveik neliesdavo savo 
bendro naminio gyvenimo Tarbokse. 

Džanet paakino: 

— Tau nereikės mokėti už mano pietus - tik kartu pavalgyti. 

Tai jam įgėlė — jis laikė save šiokiu tokiu dendžiu, senamadiš- 
ku džentelmenu. Pavasarį Sent Luise davė merginai du šimtus 
dolerių, kad praleistų su juo naktį. Pasakė Džanet ateiti į „Ri- 
co“ viršutinį aukštą pirmą valandą ir padėjo ragelį. 

Keista, kad ji sakė jam nebijoti Franko, nes Haroldas visada 
bijojo būtent jos. Jį gąsdino kiekviena vulgarybė, kurios negali- 
ma sumokėjus atsikratyti. Susipažinęs su Eplbiais, jis nesupra- 

to, kodėl Frankas vedė tokią mergšę - be abejo, puiki lovoje, 
bet kam ją vesti? Nors ji buvo iš garbingos šeimos (jos tėvas 
Bafale turėjo farmacijos pramonės firmą ir jos mergautinė pa- 
vardė mirgėjo visos šalies vaistinių lentynose), Džanet buvo vie- 
na iš nedaugelio Haroldo artimų pažįstamų, kurios be jokio iš- 
orinio stiliaus pokyčio būtų galėjusios dirbti padavėjomis, pre- 
kiauti pigioje krautuvėje (ji iš tiesų dvi vasaras dirbo už prekys- 
talio - „Flinto ir Kento“ parduotuvėje pardavinėjo vyrų papuo- 
šalus) arba būti mokamomis šokių partnerėmis. Ateityje, ir visai 
netolimoje, ji bus storulė. Jos kulkšnys jau buvo pastambėju- 
sios, žastai apaugę liulančiu minkštimu, o klubai kietai apjuosti. 
Nepasakytum, kad Haroldui ji neatrodė patraukli. Atrodė, ir tai 
jį dar labiau baugino. Jos grožis buvo lyg dovana, kuria ji ims 
piktnaudžiauti kaip berniūkštis ginklu arba iššvaistys kaip kvai- 
lys turtą. Ji jam darė tarsi blogos investuotojos įspūdį - pirks 
brangiai, parduos smukus kainai ir pražudys kartu su savim vi- 
sus, ką gali. Tad Milko gatve, pro gausią Bostono seniokų tirštu- 
mą, Tremonto gatve, per Bostono veją ir Viešąjį parką jis ėjo 
gnaibomas nuogąstavimų. Šaligatvis buvo toks karštas, kad svi- 
lino net pro jo plonų itališko stiliaus batų padus, bet jam pro 
galvą plasnojo veliūro atraižos ir aksominės baltos odos švytu- 
liai, ir atrodė pasielgta romantiškai nepaėmus taksi. Iš keturių 
Eplsmitų Haroldo seksualinė patirtis buvo didžiausia. Jo laiky- 
sena buvo lengvabūdiška - lengvabūdiška, bet kartu užtikrinta 
ir nuolanki, tada moterys jaučiasi laisvos eksperimentuoti, ir iki 
santuokos jis pergulėjo su tiek jų, kad pametė skaičių. Po san- 
tuokos (tuokėsi senas - dvidešimt šešerių) buvo dalykinės kelio- 
nės ir iškviečiamos prostitutės, dažniausiai suniurusios ir papur- 
tusios, su viskio kvapeliu ir baisiu balsu, - bet jis nė karto nebu- 
vo neištikimas Marsijai su lygiavertės padėties moterimi. 

Po antros martinio taurės Džanet tarė: 

— Haroldai, aš dėl Marsijos ir Franko. 

— Pastaruoju metu jie atrodo labai susigiedoję. 

— Kurgi ne. Aš žinau, kad jie susitikinėja. 

— Žinai? Turi įrodymų? Evidence? 

— Man nereikia įrodymų, aš žinau. Juos apėmusi tokia nuotai- 
ka. Jam ji vis ant liežuvio — atsainiai. „Ar Marsija tau šįvakar 
atrodė suirzusi?“ „Kaip tau, brangioji, pasirodė Marsijos suk- 
nelė?“ Šikt man ant Marsijos suknelės. 

— Bet įrodymų neturi? Frankas neprisipažino? Nepaprašė, kad 
jį paliktum? 

— Kodėl jis norėtų mane palikti? Jis patenkintas. Melžia dvi 
karves. 

— Džanet, tu čia nelabai gražiai kalbi. 

— Aš jaučiuosi negražiai. O tau, matyt, gražu. Tu, matyt, pri- 
pratęs, kad Žmona guli su kitais. 

— Nepripratęs. Dalykas tas, kad aš netikiu. Aš manau, kad 
Frankas ir Marsija jaučia vienas kitam simpatiją, taip. Tai gana 
natūralu, kai mes taip daug matomės. Tiesą sakant, mudu irgi 
jaučiam vienas kitam simpatiją. Toi et moi. 

— Pirmą kartą girdžiu. 

— Na, baik jau. Tu juk žinai, kas esi. Žinai, kaip atrodai vy- 
rams. Aš geisčiau su tavim pergulėti. 

— Tu pats nelabai gražiai kalbi. 

— Aišku, mes to nedarysim. Esam susituokę ir jau atbuvę savo 
meilės nuotykius, savo escapades romantigues. Turim galvot ir 
apie kitus, ne tik apie save. , 

— Tai apie kitus aš ir mėginu kalbėti - apie Franką ir Marsiją. 
Tu sakai mudviem eiti į lovą. Jie eina į lovą. Ką tu dėl to darysi, 
Haroldai? 

— Duok man įrodymų, ir aš ją prigriebsiu. 

— Kokių įrodymų tu tikiesi? Nešvankių vaizdelių? Notaro pa- 
tvirtinto pesaro? 

Jam juokiantis, jo „Gibsono“ kokteilio paviršius suribuliavo 
lankeliais, subtiliais it laikrodžio spyruoklės, - ši moteris, pasi- 

rodo, nelauktai poetiška, sėdint vienam priešais kitą prie dvivie- 


JOHN UPDIKE E POROS 141 


čio staliuko, jos putlumas iš aistringo rūpinimosi linko priekin. 
Pro langus matomi Viešojo parko medžiai buvo lyg nuščiuvu- 
sios kaskados, didžiulis varinis bukas — žibantis lavos krioklys. 
Džanet tarė: 

— Na, gerai. Kaip Marsija lovoj su tavim pastaruoju metu? 
Mažiau ar daugiau? 

Kaip menka tai vis dėlto buvo - atsidavė akušerija, raganavi- 
mu, moteriškais vaistais ir burtais, pavogtais smeigtukas ir menst- 
ruacijų įklotais. Priėjo padavėjas, žilas vyriškis, galantiškas ir su- 
linkęs nuo tarnavimo kaip šaukštas, ir Haroldas nesitaręs su Dža- 
net užsakė sriubą d /a reine, Lotaringijos pyragaitį, salotų, leng- 
vą sausą „Chablis“. 

— Tu verti mane laikytis dietos, - tarė ji. 

— Atsakau į tavo klausimą, - tarė jis. - Manau, kad daugiau. 

— Matai? Ji įsiaudrinusi. Pritvinkusi to. Krušimosi. 

Jis nusijuokė; jo „Gibsono“ taurė buvo tuščia, ir neįsivirpino 
jokios laikrodžio spyruoklės. 

— Eik jau, Džanet. Tu juk tikėjaisi, kad pasakysiu „mažiau“, 
ar ne? 

— Ar yra mažiau? 

— Ne, atsakiau sąžiningai. Ji pastaruoju metu visai meili. Tu teigi, 
kad moterys poligamiškos - kuo daugiau turi, tuo daugiau nori? 

— Nežinau, Haroldai. Aš nė karto nebuvau neištikima Fran- 
kui, argi nekeista? Bet kaip moteris manyčiau... 

Kaip moteris: ši tiesmuka miela frazė iš jos lūpų jam suteikė 
malonumą, kurį jautė, kai po pobūvio girtas palindęs po dušu 
išgirdo, kaip Marsija vaidina pasibaisėjusią, kad jis segasi jos lie- 
menelę ant savo liesos šlapios krūtinės. 

—...kad ji turėtų jaustis kalta prieš tave ir nori įrodyti sau, kad 
tai nieko neatima iš santuokos, kad ji turi ką duoti abiem ir, be 
to, kad ji nori papasakoti tau apie tai, apie šį nuostabų savo jaus- 
mą, tą visą dalyką. Aš žinau, kad Frankas iš niekur nieko ėmė 
daryti tokius fokusus, kurių aš jo tikrai nemokiau. 

Haroldui į dešinį smilkinį įsikirto plonas skausmo pleištas. Jis 
mąsliai ištiesė ranką prie tuščios taurės, nesumojo, ar Marsija 
pasikeitė ar ne, nes iš tų pašnekesių apie ekstaziškus kūnus ma- 
žai kas įsimena, tik draugingas lėtas kilimas į mėnesienos nuba- 
lintas plynaukštes, kur vaidinama valgymo, žudymo ir mirimo 
pantomima, dalyvaujant abiem pusėms. Marsija jam atrodyda- 
vo čia kaip katytė, čia kaip tigrė, čia kurioziškai atsaini, šalta ir 
mechaniška, galop po akto labai dėkinga, švelni, šneki ir lipšni. 

Džanet nusišypsojo ir pilstelėjo jam į taurę iš savo. 

— Vargšas Haroldas, - tarė ji. - Jis nepakenčia nediskretiškų 
pokalbių. Tai pernelyg moteriška, jam kelia grėsmę. Bet Žinai, — 
tęsė ji, suvokusi, kad su juo būtų gera paeksperimentuoti, - aš 
negaliu atvirauti su kitomis moterimis. Šituos dalykus galėjau 
pasakyti tik vyrui. 

Ji tai pareiškė jaudinamo prisipažinimo tonu, bet jam tai pa- 
sirodė stačiokiška ir atkaru. Jis manė, kad moterims dera išsi- 
šnekėti su moterimis, o vyrams su vyrais, kad lyčių bendravimas 
turėtų būti rafinuotas ir pavojingas žaidimas su nerašytomis tai- 
syklėmis, daugiausia finansinėmis, ir griežtomis laiko ribomis. 
Pusantros valandos paprastai visai užtenka, o šie pietūs jau tru- 
ko ilgiau. 

Jiedu sutarė vėl papietauti kitą savaitę ir palyginti įspūdžius. 
Haroldas grįžo į labiau peršviečiamus namus - jų privatumas 
buvo dingęs. Eplbiai gyveno miestelio atkampioje gatvelėje, to- 
limesnėje Maskenomenio gatvės dalyje, erdviame baltame ne- 
nusakomo stiliaus name, kurio interjero komfortas iš esmės bu- 
vo pasisavintas arba paveldėtas, o Smitukai namą pasistatydino 
patys ir smulkmeniškai jį suprojektavo - rausvos medienos plokš- 
čiastogę modernybę palei neaukštą apaugusį kalvagūbrį su pie- 
tiniu vaizdu į pelkę. Prieškambaris buvo išgrįstas plokštėmis, de- 
šinėje atviri laiptai leidosi į pusrūsį, kur miega visi trys vaikai 
(Džonatanas, Džulija, Henrieta), būna skalbiama ir statomi au- 
tomobiliai. Virš jo, pirmame aukšte, buvo virtuvė, valgomasis, 

šeimininkų miegamasis, lakuotas holas, kuriame kabo Remb- 
ranto, Diūrerio, Piranezio ir Pikaso ofortų reprodukcijos. Prieš- 
kambario kairėje veriasi ilgėliausia svetainė su šiauštu žydru ki- 
limėliu, dviem baltom viena priešais kitą stovinčiom sofom, si- 
metriškais grotuvo garsiakalbiais, Boldvino fortepijonu ir toli- 
majame gale pakylėtu židiniu su didžiuliu variniu gaubtuvu. Na- 
mas bylojo apie pinigus, tarnaujančius skoniui. Vasaros vaka- 
rais jis, būdavo, važiuos iš stoties automobiliu neblėstančioje švie- 
soje, tvyrančioje virš rusvo pelkyno, užlieto arba sauso pagal po- 
tvynių ritmą, ir ras savo mažą žmonelę neseniai sušukuotais ir 
perskirtais juodais plaukais, laukiančią ant ilgesniosios sofos, kuri 
nėra visai balta, o veikiau šiurkšti iranietiška vilna, nubalinta iki 
smėlio, sumaišyto su pelenais, blyškumo. Kokia nors plokštelė - 
Glenas Gūldas arba Dinus Lipatis, skambinantis Bachą arba Šū- 
maną, - siųs skaidrius garso vijoklius iš nematomos šaknies gro- 
tuvo spintelėje. Bus paruoštas martinio kokteilio ąsotis, laikomas 
šaldytuve šiai brangiai kasdieninio jo parvykimo akimirkai, - žals- 
voką vermuto atspalvį stiprina lajų žaluma, žalia ant žalios, ge- 
benė ir alksnis, cūga ir bugienis braunasi pro stumdomaąsias veid- 
rodinio stiklo sienas. Lauke, tviskančioje pievelėje, tviskančioje 
nuo žemėjančios šviesos saulei lėtai artėjant prie tolimos radio- 
lokacijos stoties - dailaus sidabrinio disko, visada krutančio, — 
Džonatanas su glaudėmis ir margaspalviais dryžuotais marški- 
niais žais kamuoliu su Džulija arba su vasarojančių kaimynų vai- 
kais - per besisukančias vejos purkštuvo čiurkšlių šakas pirmyn 
atgal mėtys išėstą it kempinė sviedinį, raupuotą mėnuliuką. Hen- 
rieta, tokių pat dailių gyvų bruožų kaip ir Marsija, išprausta, an- 
čiukais papuoštais naktiniais marškiniais pribėgs basa per žydrąjį 
kilimėlį prie Haroldo, kad jis ją pakeltų, apkabintų ir pasuktų, ir 
Marsija įpils žaliuojančio martinio į dvi taures, kurios staiga apra- 
sos, o kamuolys nukris per arti ir mirkdamas gulės saulės apšvies- 
tas jauno mėnulio forma, vaikams garsiai ginčijantis, kuris turi jį 
paimti ir nušluostyti, ir visa Haroldo šeimyna, netgi pasiklydusi 

pieninė peteliškė ant varinio židinio gaubtuvo, rodos, tuoj pra- 
trūks palaima, kaip pratrūksta kietai prisukta muzikinė skrynelė. 

Marsija Haroldui neatrodė labai pasikeitusi. Jiedu susipaži- 
no vieną vasarą Long Ailande ir kitą vasarą susituokė, ir viskas 
klojosi maždaug taip žaviai, kaip buvo numatyta. Abu buvo įpu- 
sėję trečią dešimtį, ir bendraamžiai juos laikė truputį intelektu- 
aliais ir šaltais. Jie rado vienas kitame juslingumą, bet leido iš- 
likti šiam santuokos šaltumo įspūdžiui. Viešai niekada nesirie- 
davo, būdami vieni - retai; abu tikėjosi, kad kitas aiškiai įžiūrės 
jų sąjungos mechanizmą ir be komentarų reikiamai toleruos bei 
prisitaikys. Vieną kitą kartą su prostitutėmis jis teisindavo kaip 
vaistą - pasinaudodavo jomis kaip kad užsidaręs vonioje, nesi- 
skųsdamas Marsijai, gerdavo aspiriną nuo galvo skausmo. Jis 
galėtų patikėti, kad Marsija jam neištikima, bet tik savaip pasi- 
tarnaudama jam, kad sumažintų jam rūpesčių, pateiktų naujų 
subtilybių. Jis vedė ją, kai dauguma jos draugių jau buvo ištekė- 
jusios. Ištraukė ją iš tos netašytos pinigingos Vidurio Atlanto 
draugijos, kurioje ji atrodė išdidi ir trapi. Jis vylėsi, kad jinai vi- 
sada priklausys jam. Ji šypsodamasi pakėlė martinį, džinas ir jos 
auskarai virpėjo. Jis gurkštelėjo - nuostabus šaltumėlis. 

Nors taip neatrodė, jiedu buvo truputį vyresni už daugumą Tar- 
bokso draugų: Haroldui buvo trisdešimt aštuoneri, Marsijai - tris- 
dešimt šešeri. 

Pastaruoju metu ji tikrai atrodė išradingesnė ir rūpestinges- 
nė. Kartu su žeme, su senuoju vasarnamiu, kurį nugriovė, jiedu 
gavo ir aplūžusį medinį taką, kurį kas pavasarį tekdavo taisyti. 
Jis vedė prie atlajos upeliuko, daugeliui motorinių valčių per 
siauro; Čia per jūros potvynį tarp aukštų nendrių krantų jie, jų 
draugai ir draugų vaikai maudydavosi šiltesniame negu jūros prie 
paplūdimio vandenyje. O šią vasarą vakarais, pakilus vandeniui 
ir vaikams jau miegant, Marsija įjunko kviestis Haroldą vieną 
prieš miegą paplaukioti be maudymosi kostiumų. Tad jie eidavo 
mėnesienoje pro nuodinguosius ir apkapotus paprastuosius žag- 

renius, žengdami atsargiai nuo tankiai lopyto tako, kurio įvairių 
medžių lentos atrodė lyg milžiniško pianino klavišai, ant šerpe- 
toto minkšto tiltelio, kur nusimesdavo drabužius ir nuogi drau- 
ge stovėdavo, vyras ir žmona, šiurpstant odai, drąsinimosi aki- 
mirką prieš neriant iš viltingo vasaros oro į plokščią juodą van- 
denį, priaugusį nendrių. Pro baltas putas ir teliūskuojančią žliu- 
giną plėvę šalia jo burbuliuodavo jos plazdenančios krūtys, iš- 
lenktos rankos, atverstas veidas, aplipęs juodų plaukų sruogelė- 
mis. Milijonai vandens plaušelių iš jo nervų galų iščiulpdavo did- 
miesčio purvo krislus. Mūsų pirmoji - gaivalų meilė atkurdavo jo 
jaunesniąją savastį. Kartais, per didžiausią potvynį, lyg pūkščian- 
tis kiklopinis dramblys, farvateriu pupsėdavo motorinė valtis su 
prožektoriumi, ir jiedu tupėdavo kaip aborigenai po tilteliu šak- 
nų prisivijusiame dumble, kol valtis praplaukdavo. Ir jiedu, Ha- 
roldas su Marsija, šluostydavo vienas kitą, ji braukdavo rankšluos- 
Čiu jam per varvančias sprudžias genitalijas, galvodama, kaip ne- 
kaltai jos atrodo, tai ne rūsti, ant jo parazituojanti atsikišusi ant- 
roji gyvybė. Jai bėgant priekyje mediniu taku, prisispaudus dra- 
bužius prie krūtų, lygioje mėnesienoje šokinėdavo jos sėdmenys. 
Jeigu lovoje sūriais kūnais ir drėgnais plaukais jiedu mylėdavosi, 
ji girdavo jo aistrą - „toks nartus“ - ir išmanymą - „oi, tu mane 
taip gerai pažįsti“, - tarsi būtų buvęs lyginimo matas, švelnus ir 
negrabus. Ir ji leptelės „aš myliu tave“ su nauju akcentu, tarsi Žo- 
dis „tave“ būtų užtemdytas neištarto „vis dėlto“ šešėlio. 

Kitą kartą pietaujant Džanet neturėjo ką pateikti, tik skundė- 
Si, kad Marsija nuolat skambina ir siūlo, kad jie poromis ką nors 
veiktų drauge - buriuotų, maudytųsi, Žaistų tenisą, eitų į susi- 
rinkimus. Ji netgi bandė sudominti ją Tarbokso „Teisės į būstą“ 
komitetu, kurį būrė Irena Zalc ir Bernadeta Ong. 

— Aš pasakiau jai: „Betgi miestelyje nėra nė vieno negro“, oji 
sako: „Tai va. Mes patiriam kultūrinį nuostolį, mūsų vaikai neži- 
no, kaip atrodo negras“, o aš sakau: „Negi jie nežiūri televizo- 
riaus?“, ir tada, jau tikrai įsiutusi, pridūriau: „Man atrodo bai- 

siai nesąžininga kviestis čia negrą tam, kad į jį galėtų pasižiūrėti 
tavo vaikai. Kodėl jiems nepasižiūrėjus į Ongus tamsesnę die- 
ną?“ Nereikėjo to sakyti, aš manau, kad Bernadeta šauni, bet 
kad šitas komitetas kažkoks išpuikimas iš pagrindų. Kuria tik 
todėl, kad kiti miestai jį turi. Kaip ir pučiamųjų orkestrą. 

Džanet Haroldui pasirodė sena, nors buvo gerokai jaunesnė 
už jį, sena, su pagurkliu ir niurzgi, įsipurkštavusi tiesiog dėl jam 
pažįstamo Marsijos visuomeniškumo, jos nekalto poreikio ką 
nors veikti. Jis pakeitė temą: 

— Apie ką tu su Pytu taip rimtai kalbėjaisi Tornų pobūvyje? 

Jos vyšninės lūpos, kurių dažai trupėjo, susiraukė. 

— Jis man sakė, kad jo žmona elgiasi šūdinai ir jam neduoda. 
Visoms moterims tą sako. 

— Marsijai nesakė. 

— Ji tau nesakė. Pytui jau seniai knieti ištrūkti, ir aš nesupran- 
tu, kas jį laiko. Džordžina pasiruošusi laukia. 

Jam buvo įdomu matyti savo draugus pro visai naujus langus. 

— O Fredis Tornas? - paklausė jis delikačiai. Jau seniai spėlio- 
jo, ar Džanet buvo pergulėjusi su Fredžiu. 

— Fredis - mano draugas, - atsakė Džanet. - Jisai supranta 
moteris. 

— Ir tai viskas, ką tu nori pasakyti. 

— Tai viskas, ką aš turiu pasakyti. Aš su juo negulėjau, man 
patinka Fredis, jis nepiktybiškas. Kodėl jūs, vyrai, jam tokie ne- 
draugiški? 

— Todėl, kad jūs, moterys, jam tokios meilios. 

Nustebintas savo pavyduliavimo, Haroldas apžiūrinėjo pirš- 
tus, ištiestus lygiagrečiai su stalo įrankiais, ir paklausė: 

— Ar manai, kad Hanemos išsiskirs? 

Jam patiko Andžela, viena iš nedaugelio miestelio moterų, 
galinti kalbėti jo kalba. Jis žavėjosi jos kukliu smalsiu drovumu, 
motinišku vadovavimu jų vasaros vakarų sambūriuose. Visi, r€- 
gis, žavėjosi Andžela. 

— Niekada, - nukirto Džanet. - Pytas pernelyg romus. Per budri 
jo sąžinė. Jis kentės su tom trim, bet griebs kiekvieną laisvą sijo- 
ną, kurį tik gali. Su tokia vilioke kaip Andžela bėda ta, kad ji 
paleidžia vyrą nuo grandinės ir daugeliui kitų moterų pridaro 
rūpesčių. Pytas moka būti labai patrauklus. 

— Kalbi kaip žinodama. Elle gui sait. 

— Keliskart bandė pasimeilinti, nieko drastiška. Be kitų pro- 
blemų, jis dar ir drovus. 

— Vargšas Pytas, - tarė Haroldas, pats nesumodamas kodėl, 
nors Džanet pritariamai linktelėjo. 

Tą savaitgalį po pobūvio, kai abu buvo apgirtę, jis paklausė 
Marsijos: 

— Ar tu myli mane? 

— Myliu, Haroldai, bet, būk geras, ne šįvakar. Mudu abu girti 
ir mieguisti. Verčiau prigulkim kada nors rytoj. 

Rytoj, vadinasi, sekmadienį. 

— Aš nekalbu apie mylėjimąsi, aš nuoširdžiai klausiu, ar nesu 
tau įgrisęs aprės douze anėes trės heureuses*? Ar niekada nepa- 
galvoji, kaip tai atrodytų su kitais vyrais? 

— Ai, gal šiek tiek. Nelabai sąmoningai. 

Ji vilkėjo persimono spalvos šifono naktinius marškinius. Jai 
ropščiantis į lovą, jos tamsios galūnės atrodė lyg beždžionės. Įsi- 
gauti į lovą jai reikėjo miklumo, nes lova buvo aukšta - aukšta ir 
kieta: toks čiužinys jiems labiausiai tiko mylėtis. Smitukų miega- 
masis jų pačių buvo suprojektuotas kaip šventovė, taupi sakralinė 
erdvė - baldų čia tebuvo dvi tikmedžio komodos, prie galvūgalio 
lentos pritaisyta lempa, veidrodis spintos duryse, filodendras ir 
vietoj kilimėlio - zebro, kurį Haroldo senelis nušovė safaryje su 
Vo purpurinė, ir aukštai lange pelkyno mėnulis tarp slenkančių 
debesų, rodos, siūbavo pirmyn atgal kaip švytuoklės pasvaras. 


* Po dvylikos labai laimingų metų. 

— Papasakok man, - paprašė jis. - Aš neužsigausiu. 

— Gerai. Klausk apie tuos vyrus. 

— Ar tau kada nors norėjosi gultis į lovą su Pytu Hanema? 

— Nelabai. Jis man per daug primena tėvišką elfą. Pernelyg glo- 
bėjiškas ir gailestingas. Kartą pas Gerinus mudu likom vieni kam- 
bary su didesniuoju židiniu, ir jis ėmė man glostyti nugarą - jau- 
čiausi, lyg būtų norėjęs padėti man atsiriaugėti. Man atrodo, Py- 
tui patinka didesnės moterys. Džordžina, Bea ir aš jam per mažos. 

— Fredis Tornas. 

— Niekada, niekada. Jis toks slidus ir moteriškas, man atrodo, 
seksas jam ir taip tik šnekų reikalas. Džanet su juo sutaria ge- 
riau negu aš, klausk jos. 

— "Tu gi Žinai, kad aš negaliu kalbėtis su Džanet. Jos leksikonas 
man atgrasus. 

— Ir dabar dar blogėja, ar ne? 

— O Frankas? 

Šviesos formos, - ilgi mėnesienos rombai, nudriekti per zeb- 
ro kilimėlį ir lovos kampą; elektros šviesos dryžis, gulantis iš ko- 
ridoriaus per pravirų durų plyšį, paliktą, kad vaikams būtų ra- 
miau; pro prieškambario viršulangį įsimetęs blausus melsvas po- 
tėpis ant lubų nuo paplūdimio kelio žibinto su anglies elektro- 
du, - tryško purpurinėje tamsoje. Haroldui užėmė kvapą lau- 
kiant Marsijos atsakymo. 

Jis nuskambėjo labai atsainiai, pusmigiu balsu. 

— Oi, Frankas per ilgai buvo draugas, kad šitaip apie jį galvo- 
čiau. Be to, jis trenkia viskiu ir turi opą. Ačiū, nereikia. - Kaijis, 
tebetyrinėdamas jų tykius šviesos svečius, nutylėjo, ji sukrutėjo 
ir paklausė: - O ką? Ar tu nori Džanet? 

Jis gana garsiai nusijuokė ir tarė: 

— Mon Dieu, ne! Su ta mergiote gryna bėda. 

— Pastaruoju metu ji man labai priešiška. 

— Man atrodo, - tarė Haroldas, apkabindamas ją ranka ir glaus- 
damasis genitalijomis į jos išlenktos sėdynės šilumą, - kad rei- 

kėtų pasistengti mažiau matytis su Eplbiais. Pasikvieskim kada 
nors Gerinus. Gal su kokiais naujais žmonėmis, kad ir Konstan- 
tinais. Žmona atrodo ne iš kelmo spirta. 

Marsija tylėjo, tad jis bakštelėjo jai, ir ji tarė: 

— Su Gerinais taip nyku. 

Per kitus jųdviejų pietus Džanet buvo linksmesnė, atrodė pen- 
keriais metais jaunesnė. Buvo viena iš tų labai karštų dienų rug- 
pjūčiui einant į pabaigą, kai vasara moteriai lyg išvykstantis mei- 
lužis, kurį reikia apkabinti be jokios atodairos: nebesvarbu, kas 
ką pamanys, - meilė nieko nesigėdija. Prakaitas išdarko jos ma- 
kiažą ir sulipina šukuoseną. Jos rankos laisvai plaukia ore. Šun- 
tančios miesto gatvės, prisigrūdusios sekretorių, dvelkia seralio 
geismingumu. Džanet vilkėjo kartūno suknelę be rankovių, raš- 
tuotą apverstais garniais turkio spalvos fone, ir švytravo sau, lyg 
jokios gamtos galios, joks saulės smūgis nei perkūno trenksmas 
jai nebūtų galėjęs pakenkti. Jos nuogos pėdos basutėse buvo dul- 
kinos, ir Haroldas, kaitroje eidamas greta jos Federacijos gatve, 
pagalvojo, kas būtų, jeigu jis jai nulaižytų nešvarumus nuo visų 
dešimties kojų pirštų. Jis nusivilko švarką ir persimetė per petį 
kaip padauža; jiedu valgė valgykloje, kurios stiklinės durys buvo 
atviros abiejuose galuose kaip šliuzo uždoriai. Per Haroldą lie- 
josi triukšmas - sunkvežimių cilindrų poškėjimas, stalo įrankių 
tarškesys, užsakymų šūkčiojimas ir žodžiai priešais jį sėdinčios 
moters prakaituotu apskritu veidu bei nusitrynusiais lūpų da- 
žais. Ji paklausė: 

— Kaip praėjo tavo savaitgalis? 

— Puikiai. Turėtum žinoti. Mes matėm jus kiekvieną minutę, 
išskyrus kai kam nors prireikdavo į tualetą. 

— Žinau - argi ne nuobodybė? Frankas su Marsija staiposi 
vienas prieš kitą ir vogčia meiliai varto akeles. 

— Čia tu jau perdedi. 

- Šūdas, Haroldai. Frankas visiškai pasiunta, kai negauna Mar- 
sijos į teniso partnerius. O būdami skirtingose tinklo pusėse gra- 


150 


KS 
TTT 


žiai siuntinėja vienas kitam vaikiškus kamuoliukus - apsivemt 
galima. Jis visada „užšoka“. „Aš tik užšoksiu pas Smitą pasiimti 
Frankiuko“. „Tai tik užšokau pas Smičių paduoti Šekspyro ko- 
mentarų, ir jie pakvietė mane išgerti“. Pasirodo, „jie“ - tai Mar- 
sija, 0 tu buvai miestelio respublikonų susirinkime. Haroldai, 
kodėl tu konservatorius? — tai tokia poza. 

Šią tiradą jis ištvėrė mėgaudamasis, tarsi masažą arba dušą. 

— Bet tu vis tiek neturi nieko konkretaus. 

— Kokio dar konkretumo reikia? Haroldai, jis per daug žino. 
Žinojo, kad šeštadienio vakare jūs su Galacheriais ėjot į simfo- 
ninį koncertą. Žinojo, kad Džulija ketvirtadienį nerdama nuo 
tiltelio pasitempė petį. Kai aš, pasišnekėjusi su Marsija, persa- 
kau jam, ką ji kalbėjo, jis net nesiklauso, nes jau viską būna gir- 
dėjęs. Žino, kad jūs abu nuogi murkdotės prie savo tiltelio, o 
paskui dulkinatės. 

— O ar ne visi tai žino? Apie tiltelį. Antroji dalis nebūtinai 
įvyksta. 

— Iš kurgi visi žinos? "Tu manai, kad tavo draugai nebeturi ką 
veikti, tik klampoti po pelkes su žiūronais? 

— Marsija galėjo iš kalbos prasitarti Bea, Džordžinai arba net 
Irenai. 

— Na, man ji nepasakoja, o juk aš atseit geriausia jos draugė. 
Frankas man pasakoja. Frankas. 

— Aną vakarą paklausiau jos, ar turi romaną su Franku. 

Džanet suleido dantis į bandelę su pastramiu* ir išvertė akis. 

— Ir ką ji? 

— Tiksliai neprisimenu, ką atsakė. Abudu buvome mieguisti. 
Sakė, kad jis pernelyg geras draugas ir turi opą. 

— Dvi geros priežastys už. Kiekviena moteris turi slaugytojos 
kompleksą. Ir kodėl nepergulėjus su draugu? Juk tai geriau ne- 
gu su priešu. Niekada nesupratau, kodėl žmonės būna tokie su- 


* Pastrami - rūkyta jautiena su gausiais prieskoniais. 

krėsti, kai kas nors perguli su savo geriausio draugo žmona. Juk 
aišku, kad su geriausio draugo Žmona dažniausiai matosi. 

— Na, ji mane įtikino. - Jis bandė išdėstyti savo širdies bylą. — 
Mudu nesam tokie nelaimingi, kad ji man kiaulintų. 

— Labai gerai. Ji tyra kaip Snieguolė, o dėmės Franko trumpikė- 
se tėra gamtos išdaiga. Užmirškim juos. Pasikalbėkim apie mudu. 
Kodėl aš tau nepatinku, Haroldai? Tu man patinki. Man patinka, 
kaip tavo nosis baigiasi dvigubu galiuku lyg labai blyški braškė. Ko- 
dėl tau nepaėmus laisvos popietės ir nenusivedus manęs per Bos- 
tono veją į Niuberio gatvę pasižiūrėti kino? Tu juk supranti kiną. 
Koks tas naujas triukas, kai viskas atrodo kaip komikse? 

Ji padėjo ranką ant stalo delnu į viršų - jis buvo drėgnas: išva- 
gota rausva drėgmės lėkštutė ant plastiko su sidabro taškeliais. 
Jis įdėjo savo ranką į josios, ir šis gestas valgyklos tarškesyje bei 
erzelynėje atrodė smarkiai išpūstas: dvi didžiulės baltos rankos, 
lyg jautienos mėsainio maketas, reklamuojantis meilę. Kita ran- 
ka ji paskutiniu bandelės kąsniu rinko pastramio trupinius. 

— Žavi mintis, - tarė jis, - bet aš negaliu. Penktadienį mes 
išvykstam į Meiną iki Darbo šventės*, taigi dirbti man lieka tik 
viena diena. Man reikia šios popietės. Tai vadinama popartu. 
Dar vadinama griežto kontūro tapyba. 

— Tai jūsų nebus visą savaitgalį? 

Ji atitraukė ranką ir popierine servetėle vieną po kito ėmė 
šluostyti pirštų galiukus. Veidas atrodė nuliūdęs, nuvarvėję akių 
vokų dažai teikė teatrališko nuovargio įspūdį. 

- Taip, - tarė Haroldas, - ir mes pasiliksim kelias dienas po šven- 
čių, tad aš praleisiu kitos savaitės pietus su tavim. Je regrette**. 

— Ar tikrai? - Atsisveikindama jinai - ši krūtinga pampla su 
apsivertusiais garniais - mostelėdama dailia plaukikės ranka ta- 
rė įžūliai pabrėždama: - Linkiu smagiai pasibūt su Marsija. 


* Pirmą rugsėjo pirmadienį. 
** Apgailestauju. 

Tada jiedu išėjo pro skirtingus valgyklos galus: ji - prie savo 
kaštoninio automobilio požeminiame garaže, jis - į savo įstaigą 
Pašto aikštėje, džiaugdamasis paleistas. 

Šeimos namas Meine stovėjo virš išmargintos žydros prieplau- 
kos, prigrūstos tviskančių burių, siūbuojančių plūdurų ir stulbi- 
nančių uolų, kurios visos kyšo iš vandens tuo pačiu kampu, liu- 
dydamos neatmenamą geologinį antsprūdį. Didžiausios uolos 
turi žolės ir krūmelių, taigi yra salos. Vanduo buvo šaltas kaip 
ledas, o paplūdimiai — anaiptol ne begalinės Tarbokso kopos: 
skurdžios gargždo bei rusvo žvyro arkos, apšnerkštos nuolaužo- 
mis. Vis dėlto Haroldas, Tarbokso paplūdimyje per vasarą apsi- 
lankąs tik kartą kitą, čia prieš pusryčius maudėsi kas rytą. Meine 
jis visada būdavo laimingas. Valgydavo omarų ir bulvių salotas, 
kurias jam paduodavo motina, skaitydavo yrančius pigius de- 
tektyvus ir keliautojų pasakojimus sutaškytais viršeliais, buriuo- 
davo per tykštančius purslus, bakštindavo savo seseris bei svai- 
nius ir kietai miegodavo pasimylėjęs su Marsija, kaip jūreivis, 
kelis mėnesius prabuvęs jūroje. Ji buvo tarytum jo kekšė. Ries- 
davosi ir inkšdavo virš jo, speneliais dirgindama jam lūpas. Ji 
leisdavosi ant jo murkdama - koketė. Tai buvo nauja - ši prosti- 
tucijos savybė, jos atviras tarnavimas jam ir tenkinimasis savo 
pavaldžiu malonumu. Jos glotnus stangrus kūnas buvo begėdis, 
tačiau neatskleisdavo, kaip kad anksčiau drovesnėje sueityje, vi- 
dinių žiedlapių, permirkusių savaimingame nektare. Ji išlikda- 
vo ankštoka ir sausa. Jis nesusimąstė, iš kur ši jos kūno permai- 
na, nes jam taip buvo geriau - reikėjo mažiau takto, mažiau sa- 
vitvardos. Galbūt jis piktnaudžiavo ja, nes antroje atostogų pu- 
sėje, nuo Darbo šventės nakties, ji ūmai nebeprisileido jo. Vė- 
liau ji pasakojo Frankui staiga nebegalėjusi pakęsti valdingos 
Haroldo visažinių rankų glamonės. „Jis atrodė kaip gašlus ne- 
pažįstamas tipelis, kuris elgiasi su manim lyg su nupirkta.“ Tu- 
rėti jį savyje pasidarė šleikštu: „kaip maistą burnoje negalint nu- 
ryti“. Galbūt Meine Marsija pernelyg sėkmingai eksperimenta- 

vo su ištvirkimu. Tarsi kontraceptinę kilpą, nešiodamasi savyje 
meilužio pažinimą, savo vyrui ji primetė nežabotą juslingumą, 0 
kai jis džiugiai jį priėmė, sunerimo. Ji suvokė galinti aptarnauti 
keletą vyrų vienoje lovoje, daug vyrų per vieną naktį - ši galimy- 
bė buvo dalis jos prigimties, - tad puolė slėptis išskirtinės meilės 
Frankui prieglobstyje. Mylėjimasis su Haroldu staiga pasidarė 
neberimtas. Tai, ką jie daro su vienas kito kūnu, tapo trivialu 
kaip tuštinimasis, ir tik po keleto mėnesių, kai Haroldo pavida- 
las prisikaupė įtemptos grėsmės ją palikti, skrupulingumo pra- 
keiksmas nuslinko nuo jųdviejų santykių. 

Smitukai grįžo į Tarboksą ketvirtadienio vakare. Haroldas su- 
vokė nutraukęs pasimatymų su Džanet virtinę ir visiškai neap- 
gailestaudamas abejojo, ar jie bus atnaujinti. Jos teorija pasiro- 
dė klaidinga ir galbūt iš pat pradžių tebuvo pretekstas. Užaugęs 
su trimis seserimis, jis ne kiek tegerbė moters sąmonę. Matė, 
kaip seserys iš smagiai šūkalojančių, besiniuksinčių padarų virto 
apgaulingomis būtybėmis, pasmerktomis užsitikrinti vietą po sau- 
le be atviros agresijos, - liguistas jautrumas joms buvo neišven- 
giamas. Džanet geriausiu atveju stokojo loginio mąstymo, o blo- 
giausiu buvo paranoikė. Storėdama ir prarasdama grožį, įklim- 
pusi su tulžingu ir nuobodžiu vyru, desperatiškai kreipėsi į žmo- 
gų, nejaučiantį jokios desperacijos. Makleriai ima derlių ir per 
giedrą, ir per lietų, o Marsija meilę jam demonstravo su nauju 
lankstumu ir tūžmastimi. 

Jis vis dėlto manė, kad penktadienį Džanet paskambins jam į 
darbą, o kai skambučio nebuvo, susierzino tiek, kad leido sau jo 
laukti. Visą dieną, jam knisantis po žemišką laukiančio pašto 
krūvą ir stebint pasenusių akcijų svyravimus, vidinėje ausyje vis 
kirbėjo signalas iš kosmoso. Jis prisiminė, kaip keistai ji dėvi dra- 
bužius, kad tie atitrūksta nuo kūno ir plazdena vaizduotėje. Šį 
savaitgalį jie visi turbūt susitiks. Jis tikėjosi, kad ji nebandys iš- 
kelti scenos. Jos pasipiktinimas toks... pūkinis. Sekretorė pa- 
klausė, ko jis šypsosi. 

Šeštadienio rytą Marsija nuvažiavo į Tarbokso centrą pasi- 
kalbėti su Irena Zalc apie „Teisės į būstą“ grupę; Marsija suti- 
ko dalyvauti švietimo komitete, kurio didžiausias laimėjimas 
kol kas buvo padovanoti vidurinei mokyklai žurnalo „Ebony“ 
prenumeratą. 

— Galiu užtrukti kelias valandas - žinai, kaip ji įsišneka. Jeigu 
dar nebūsiu grįžusi, ar galėtum paruošti pietus sau ir vaikams? 
Šaldiklyje yra pastramio - gali pašildyti. Instrukcija ant pakuo- 
tės. Svarbiausia virti su celofanu. 

Išvakarėse jie gėrė su Tornais ir Hanemomis, tad Haroldas 
buvo patenkintas šiek tiek paknyburiuoti, nurinkti vasaros karš- 
čių butaforiją — susukti subliūškusį ir suplyšusį plastikinį vaikų 
baseinėlį, suvynioti žarną ir nuimti purkštuvą. Džonatanas spin- 
telėje iškniso futbolo kamuolį, ir jiedu su Haroldu jį mėtė vie- 
nas kitam, kol atvyko Žaidimų draugas - dručkis Frankutis Epl- 
bis su motina. Džanet vilkėjo aptemptus mėlynus džinsus, džer- 
Sį oranžiniais dryžiais ir plačia iškirpte, neužsagstytą persikų spal- 
vos kašmyro megztuką, kabantį ant pečių kaip pelerina. 

— Kur Marsija? - paklausė ji, kai berniukai pievoje nebegalė- 
jo nugirsti. 

— Mieste tariasi su Irena. Kur Frankas? 

— Man pasakė, kad eina apsikirpti. Bet nenorėjo imti Frankli- 
no, nes gal eisiąs į vaistinę ir turėsiąs kalbėti apie politiką. 

Ji prunkštelėjo - sarkastiškai, arkliškai — ir treptelėjo koja. Ji 
atsidūrė po švytinčiu varpu - vaiski bemiglė rugsėjo šviesa drie- 
kėsi aplink juos ištisas mylias: iki pelkyno ribos, iki vienaukš- 
čiais namais užgriozto Yst Materio pusiasalio ir pamėkliškos ra- 
daro lėkštės, pakreiptos į šiaurę. Džanet buvo įdubusiomis aki- 
mis, išblyškusi ir pritvinkusi nervingo jaudulio - savęs nepaisan- 
čiu minkštaodžiu tvinkuliu. 

— Tu manai, jis meluoja, - tarė Haroldas. 

— Aišku, meluoja. Ar mes turim čia stovėti? Saulė svilina. 

— Maniau, kad tu saulės mylėtoja. Une amoreuse du soleil. 

— Ne šiandien. Man bloga nuo to, ką turiu padaryti. 

— Kam? 

— Tavam. 

Haroldas atidarė jai duris. Pro jas iš vejos patenkama į že- 
mesnįjį namo aukštą, kuriame miega vaikai ir skalbiama. Skal- 
bimo kambarys atsidavė cementu ir muilu, o šį rytą ir gaižiu ap- 
link džiovintuvą sukrautų neskalbtų drabužių kvapu. Palei kitą 
sieną, trenkiančią benzinu nuo šienapjovės, buvo surikiuoti so- 
dininko ir dailidės įnagiai, stovėjo lentynos su dažais, žolių sėk- 
lomis ir kalkėmis. Tarp šių aromatų Džanet stojo ir prabilo: 

— Kai jūs buvot Meine, man sugedo mašina, pavarų dėžė, ir 
turėjau važiuoti apsipirkti Franko „Corvairu“. Man patinka Leis- 
tauno IGA* , o grįžtant tas įkyrus Leistauno faras, tas su auksi- 
niais dantim, sustabdė mane už tai, kad prariedėjau pro „Stop“ 
ženklą, Žinai, šiapus nėrinių muziejaus. Taip įsiutau, juk jau bu- 
vau beveik Tarbokse, kur niekada nesulaiko. Taigi, ieškodama 
daiktadėžėje dokumentų, po visais žemėlapiais radau va ką. 

Iš savo rankinuko ji ištraukė suteptą baltą keturgubai perlenktą 
popierių. Haroldas atpažino Marsijos laiškų popieriaus indigo 
spalvos apvadą. Šis popierius buvo vestuvių dovana - su jos nau- 
jųjų inicialų įspaudu jo keletą dėžių įteikė teta iš Sautamptono; 
Marsija juokėsi manydama, kad tai bjauriai pretenzinga, - viso 
to, nuo ko ji bėgo tekėdama už Haroldo, esmė, - ir, parašiusi 
padėkos laiškelius, popierių naudojo taip retai, kad po dvylikos 
metų jis dar buvo nesunaudotas. Haroldas, tiesą sakant, suabe- 
jojo, ar Džanet kaip nors nenudžiovė vieno lapo, - nepanašu, 
kad Marsija dabar imtų jame rašyti. Jis ištiesė ranką, ir DžŽanet 
atitraukė nuo jo sulankstytą lapą. 

— Ar tu tikras, kad nori perskaityti? 

— Žinoma. 

— Bet čia siaubinga tiesa. 


* Maisto parduotuvių tinklas. 

— Kad tave kur, duokš man. 
Ji atidavė tardama: 

— Tu pasibaisėsi. 

Rašysena buvo Marsijos. 


Brangus Frankai - norėčiau sakyti „brangiausias“, bet negaliu — 
Grįžau nuo paplūdimio, brūkštelsiu laiškelį, kad turėtum, kol 
aš Meine. Nuo mudviejų Nahanto panoramos aš parvažiavau na- 
mo, pasiėmiau vaikus į paplūdimį ir, kai ten gulėjau, saulė kepino 
man iš odos tavo kvapą. Aš pagalvojau: tai jis. Pauosčiau delnus, 
ten vėl buvai tu, aš užsimerkiau ir pasirėmiau ant alkūnių nugara į 
saulę, o Irena su Bernadeta tauškė neužsičiaupdamos, nuo vande- 
nyno šūkavo vaikai - šiandien buvo nepaprastos bangos. Jaučiu, 
kad šiandien tu likai liūdnas. Gailiuosi, kad suskambėjo telefonas — 
kaip lediniu vandeniu mus perliejo - ir kad kalbinau tave pasilikti 
ilgiau. Aš kibinu. Dovanok man ir patikėk, kad aš branginu mūsų 
kartu praleistą laiką, kad ir kaip nepatenkinamai sutrumpintą, ir 
kad tu turi paimti mane kaip gali, nesigrauždamas ir nekaltinda- 
mas savęs. Meilė patenkina ne tik techniškai. Galvok apie mane 
Meine, norinčią, kad būtum šalia, ir laimingą netgi šiuo noru, ma- 

no „pririštas paukščiuk“*. 
Mylinti ir skubanti - M. 


Parašas buvo jos - kampuota „M“ su trim ryžtingai perbrauk- 
tais brūkšniais, — bet visas laiškas vingiavo nelabai pažįstamu 
sklandžiu grakštumu, tarsi ji būtų buvusi apgirtusi arba transe, — 
jis jau seniausiai nebuvo tyrinėjęs jos rašysenos. Jis pakėlė akis 
nuo lapo ir Džanet veide išvydo visą tą apmaudą, kurio pats dar 
tik laukė užplūsiant. 

— Ką gi, - tarė jis, - aš dažnai spėliodavau, ką moterys degin- 
damosi galvoja. 


* Džuljetos žodžiai iš „Romeo ir Džuljetos“. 

— Oi, Haroldai, - sušuko ji, - kad tu matytum savo veidą, - ir 
ji metėsi ant jo, puolė jam į neparuoštą glėbį taip greitai, jog 
jam teko patraukti Marsijos laišką, kad tarp jų nesusiglamžy- 
tų. Lapas mėlynais kraštais nupleveno ant cementinių grindų. 
Jo juslės buvo pralaužtos ir įsileido graužiančius cemento ir 
„Tide“ kvapus; tolimojoje sienoje saulės nudeginta veja užlie- 
jolangą auksiniais dygsniais kaip Vajeto paveiksle. Džanet krū- 
tinė ir klubai - sielvartu permirkusios pagalvėlės - spaudė jį 
prie emaliuotos džiovintuvo briaunos, jis įstrigo šaltų ašarų ir 
karšto kvapo santakoje. Jis bučiavo ją į pražiotas lūpas, į sute- 
kėjusią pudrą, į baikščius virpančius užmerktų akių gumbus. 
Jos kūnas buvo jo ūgio, ir jiedu nusitempė vienas kitą žemyn, į 
neskalbtų drabužių krūvą, į pūkuotus marškinių rankovių ir 
pižamos kelnių galus, o kietos grindys apačioje buvo lyg įdrė- 
kęs kaulas. Ji kūkčiodama užsitraukė aukštyn megztuką bei 
džersį oranžiniais dryžiais ir po akimirkos nirčių pastangų atsi- 
segė liemenėlę, tad jos melsvai baltos krūtys išsivertė svarios ir 
palaidos, per didelės suimti, vertėsi kaip skalbiniai iš apverstos 
jos kūno pintinės: speneliai - sagos, kraujagyslės - jūržolių ža- 
luma. Jis atsidūrė apačioje. Šalti jos nagai mąsliai lietė įtemp- 
tas jo siurbiančias lūpas, ir protarpiais pirštas smalsiai susiras- 
davo liežuvį. Haroldas atsimerkė, kad įsitikintų, jog didysis lan- 
gas į veją ištisai užlietas auksu -jo nekerta joks stebinčio vaiko 
šešėlis; balsai žybsėjo iš saugaus atstumo, nuo tiltelio. Pusė jo 
veido glaudėsi į nešvarius drabužius, šiek tiek atsiduodančius 
jo šeima - Džonatanu, Džulija, Henrieta ir Marsija. Jis gulėjo 
ant nekaltai prakaitavusių vaiduoklių. Džanet kūnas lietinėjo 
jo prarėžą, ir jis pajuto, kaip jo užtrauktuko, it vabzdžio, dan- 
tys glaudžiai įsirėmė jai į šoną. Czzzk: jis trūktelėjo, ir šis stai- 
gus baugus čirkštelėjimas juos pažadino. 

— Ne, - tarė ji. - Negalima. Ne čia. 

— Dar vieną bučinį, - maldavo jis. 

Jos burnoje viliojo šlapumas - jos krūtims plūstant jam per 

rankas, - į kurio horizontą magėjo plaukti jo liežuviui. Ji kilste- 
lėjo nuo jo. 

— Tai beprotybė. 

Ji atsiklaupė ant cemento ir pažabojo savo krūtinę juodų nė- 
rinių dubenėliuose, kurie jam priminė senelės lėkštučių serve- 
tėles Teritaune. Jos šeima pažinojo Tedį Ruzveltą, kuris pakvie- 
tė senelį į medžioklę. 

— Bet kurią sekundę gali įlėkti vaikai, - tarė Džanet, traukda- 
ma žemyn savo džersį. - Marsija gali grįžti. 

— Tai kad ne, jeigu ji su Franku santykiauja prie sąvartyno. 

— Tu manai, kad jie ir šiandien tai darys? 

— Kodėl gi ne? - paklausė Haroldas. - Didingas susitikimas — 
ji grįžo iš Meino su raguotu pabaisa. Avec Ie coucou. Jie nuteikė 
mus, kad greitai nelauktumėm. Kirpykla. Teisė į būstą. 

Ji pasitaisė persikinį megztuką, ir jis vėl kabojo kaip pelerina. 
Stodamasi nusivalė kelnių kelius, susiteršusius klūpant. Jis te- 
bedrybsojo ant skalbinių, ir ji apžiūrinėjo jį tarsi pirkinį, kuris 
namie atrodo kitaip negu parduotuvėje. Ji paklausė: 

— Tu tikrai niekada jos nejįtarei iki dabar? 

— Ne. Nemaniau, kad jai užteks siuto. Kai vedžiau ją, buvo 
užsiraukusi pelytė. Mano mergytė jau užaugo. 

— Tu nesukrėstas? 

— Aš prislėgtas. Bet pakalbėkim apie tave. 

Ji su mąsliu ryžtu taisėsi drabužius. 

— Čia tik instinktas pagavo. Nieko iš manęs nesitikėk. 

— Bet aš tikiuosi. Aš dievinu tave. Ta poitrine, elle est magnt!- 
figue“ . 

Tarsi komplimentas būtų prilipęs, ji nuo džersio nuėmė pūkelį. 

— Jos dabar jau gana suglebusios. Kad būtum matęs, kai man 
buvo devyniolika. 

— Jos puikios. Būk gera, einam su manim į viršų. 


* Tavo krūtinė didinga. 

Jis pamanė, kad prašant jos derėtų atsistoti, tad iš jų meilės 
akimirkos teliko suplota skalbinių krūva. Atsisakęs visų įrody- 
mų, jis buvo jos malonėje. 

— Neįmanoma, - tarė Džanet. - Vaikai. 

Jos rankos netvirtai apmetė įvairias aplinkybes. 

— Ar galim kada nors susieiti? 

— O ką Marsija ir Frankas? 

— O kąjie? Ar jie mus skriaudžia? Ar mes, nuoširdžiai kal- 
bant, galim jiems duoti tai, ką jie duoda vienas kitam? 

— Haroldai, aš nesu tokia šalta. Aš labai pavydžios moralisti- 
nės prigimties. Noriu, kad jie būtų nubausti. 

— Mes visi būsim nubausti, kad ir kaip toliau klotųsi. Tai gyve- 
nimo taisyklė - žmonės baudžiami. Baudžiami už tai, kad geri, 
baudžiami už tai, kad blogi. Mūsų darbe vienas vyras visą gyve- 
nimą gėrė vitaminus ir prieš dvi savaites griuvo negyvas lifte. 
Buvo apsuptas sveikų girtuoklių. Žmonės baudžiami net už nie- 
ko nedarymą. Vienuolės suserga gimdos vėžiu, kadangi nesikru- 
ša. Ką tu su manim darai? Man atrodė, kad tu man siūlai kai ką. 

— Aš siūliau, taip, bet... 

— Aš priimu. 

— Man buvo gaila tavęs, aš nežinau, kas buvo. Haroldai, tai 
per didelis ištvirkimas. Ką mudu darysim? Papasakosim jiems ir 
sudarysim naktų keitimosi grafiką? 

— Tu nepalieki jokios romantikos. Kam jiems pasakoti? Pir- 
miau turėkim, ką papasakoti. Susitikim ir pažiūrėkim, kas iš to 
išeis. Negi tau nesmalsu? Žinai, tu juk privertei mane įsigeisti 
tavęs - juk vaikeisi mane tom karštom Bostono gatvėm savo sek- 
sualiom vasarinėm suknelėm. Džanet, negi tu visai nenori ma- 
nęs paties? Ar aš tik priemonė atsiteisti Frankui? 

Jis delnu praslydo jai per kairiąją krūtį, paskui per dešiniąją. Pa- 
kitus jos minai, suprato pataikęs. Liesk ją, nesiliauk lietęs. Jos krū- 
tys glebios ir nori būti liečiamos. Neduok jai laiko dvejonėms - ji 
nepakenčia to, ką žinanti, ir nenori gauti laiko. Nesustok. 

Ji kalbėjo lėtai, liežuvio galiuku tikrindama savo gomurį ir 
čiupinėdama kiekvieną jo marškinių sagą nuo viršaus į apačią. 

— Pirmoj kitos savaitės pusėj, - sakė ji jam, - Frankas važiuoja 
į Niujorką. | 

— Ouelle coincidence*! Ir Marsija kalbėjo apie kitą savaitę — 
antradienį vakare simfoninis koncertas, o trečiadienio rytą „Jau- 
nosios lygos“** geri darbai, tad nakčiai tikriausiai pasiliksianti 
mieste. Manau, ją reikia paraginti, ar ne? Vargšė atsidavėlė, to- 
kie ilgi viršvalandžiai. 

Džanet žvelgė jam per petį, jos burna, kurios ilga išversta vir- 
šutinė lūpa pikantiškai pjovėsi su trumpa putlia apatine, liūdnai 
įsitempė. 

— Ar jau iki to prieita? Jie ištisas naktis praleidžia kartu? 

— Nesibaisėk, - tarė jis, sakydamas sau: nesustok. - Prabanga - 
užmigti šalia mylimosios. Un Iuxe. Nepavydėk jiems. 

Jis tebeglostė. 

— Žinai, man patinka Marsija, - tarė Džanet. - Ji visada links- 
ma, visada ras ką pasakyti - dažnai ištraukdavo mane iš duobės. 
Ko gero, labiausiai mane užgauna ne tiek Frankas - mudu jau 
seniai lovoj nedarom stebuklų, tegul sau laksto tas bėdžius - bet 
kad ji man iškrėtė tokį dalyką. 

— Ar girdėjai, ką aš sakiau apie antradienio vakarą? 

— Girdėjau. 

— Kuris iš mūsų paims auklę vaikams? 

Taigi tą rudenį Haroldas gulėdavo su Džanet nežinant Fran- 
kui ir Marsijai. Iš pradžių Haroldui meilužė pasirodė lėta - jo 
kulminacija, nevaldomai skatinama jos regimųjų grožybių, visa- 
da ateidavo per anksti. Tik per šeštą jųdviejų suėjimą, išvogus 
valandą Eplbių svečių kambaryje, po lentyna su kinų šventyklų 


* Koks sutapimas. 
** Junior League - moterų, daugiausia pasiturinčių, organizacija, užsiimanti savanorišku 


bendruomenei naudingu darbu. 

reikmenimis ir rankraščių ritiniais, paveldėtais iš Franko tėvo, 
Džanet baigė, per savo lemtingą virsmą kone nuraudama Ha- 
roldą nuo šaknų, tad jis galiausiai prajuko džiaugdamasis, kad 
ištvėrė, pavojingą mirksnį jautęsis tesąs vienas griausmingas šir- 
dies dūžis, pražuvęs joje. Jis gėrėdavosi žvelgdamas į ją, jos nuo- 
gą daugybės kreminių, rausvų ir alyvinių atspalvių vientisumą, 
geltonus padus ir jūržolių žalumo kraujagysles, ir alebastrinį pil- 
vą. Jis joje aptiko netikėtą kuklumą ir nepagaunamumą, teikian- 
čius peną jo jausmams, nes jis mėgavosi mokytojo ir žinovo vaid- 
meniu. Jam patikdavo sėdėti prie jos ir stebėti jos kūną, kol, 
pailsusi gūžtis, ji sutikdavo jo žvilgsnį ramiai, kaip dailininko po- 
zuotoja. Jis manė mokąs ją pažinti savo kūno grožį, kurį ji buvo 
ėmusi nuvertinti, nors jos tiesumas ir stačiokiškumas aiškiai ro- 
dė, kad anksčiau ji buvo įsisąmoninusi tai — tą grožį prieš pen- 
kiolika metų, kai ji buvo jo Sent Luiso mulatės amžiaus. Harol- 
das tikėjo, kad grožis yra tai, kas atsitinka tarp žmonių, ir tam 
tikra prasme pėdsakas to, kas buvo atsitikę, tad jis iš tiesų ją, 
nors išvagotą raukšlių raukšlelių ir apglebusią, matė gražesnę 
negu tą neliestą merginą, kurios griuvėsiuose ji manė gyvenanti. 
Toks regos dosnumas jam davė grąžos — gulėdamas su Džanet, 
sklidinas pagyrų jai, Haroldas jausdavosi, lyg jo mirtingumo ląs- 
teles būtų rijęs žėrintis amžinojo gyvenimo auglys. 

1962 metų rudenį abi poros ekstaziškai, skandalingai suartė- 
jo. Frankas ir Marsija džiaugdavosi taip dažnai be jokių pastan- 
gų suvedami draugėn. Džanet ir Haroldas tarpusavyje juokau- 
davo apie dabar jau permatomas tų meilužių gudrybes. Tie juo- 
kai jau prasprūsdavo ir į jų keturšalius pašnekesius. Prie sekma- 
dienio vakaro atsivežtinio maisto ritualo prisidėjo šiokiadienių 
jamos vakarienės, daromos vaikų (Frankutis jaunesnysis ir Džo- 
natanas nepakentė vienas kito; Katarina buvo per maža, kad 
atsilieptų į negrabią Džulijos ir Henrietos globą) vežiojimo pir- 
Myn atgal vieniems pas kitus dingstimi. Moterims gaminant val- 

gį, bruzdant ir puikuojantis, prie jų apgirtę Frankas su Haroldu, 
įnikę į bedugnius ieškojimus, aptarinėdavo Šekspyrą, istoriją, mu- 
ziką, kiaulišką rinką, monopolijas, tylų verslo ir valdžios susilie- 
jimą, federacinės valdžios landumą, Kenedžio terliojimąsi su Ku- 
ba ir plienu, jo biografijos panašumą į jųdviejų, skirtumus, savo 
praeitį, savo tėtušius, kuriais jie bodėjosi, o galop įvertino juos 
ir galiausiai pamilo, savo motinas, kurių nemėgo ir bijojo, seksą, 
savo požiūrį į pasaulį kaip į vietą, kurioje reikia dirbti kvailą 
darbą, kad palaikytum trumpalaikius malonumus. „Viską lemia 
branda“, - kartais, būdavo, tars Frankas, kai galų gale tyla iš- 
tiesdavo sparnus virš keturių įkaitusių galvų, apsvaigusių nuo 
draugystės jėgos, nepažintos nuo vaikystės. 

Arba Džanet, žinodama, kad jie laukia iš jos ko nors dras- 
tiška, sakydavo: 

— Nesuprantu, kuo toks blogas incestas. Kodėl jis visiems ta- 
bu? Man dažnai norėdavosi pergulėti su broliu, ir aš neabejoju, 
kad jis būtų sutikęs. Mudu kartu maudydavomės vonioje, ir aš 
žiūrėdavau, kaip jam atsistoja. Jis pridarydavo man ant pilvo — 
maniau, kad tai šlapimas. Dabar jis vadovauja tėvo antibiotikų 
laboratorijoms Bafale, ir mums jau negalima. 

— Mieloji, - tarė jai Haroldas, palinkęs virš apskrito odinio 
kavos staliuko žibintais apkabinėtoje Eplbių svetainėje, - čia ir 
yra priežastis. Todėl tai ir yra tabu. Nes visiems norisi tai daryti. 
Išskyrus mane. Aš turėjau tris seseris, tai dvi iš jų būtų stovėju- 
sios šalia ir kritikavusios. Tžois soeurs est trop beaucoup*. 

Marsija, užuodusi motyvą, ūmai išsitiesė ir tarė: 

— Kaip tik dabar skaičiau, kad Ptolemėjai, žinot, tie faraonų 
tipai, tuokdavosi su broliais ir seserimis kiek tik galėdami ir ne- 
gimė jokių bukagalvių. Tad manau, kad visa ta kraujomaišos bai- 
mė tėra puritonizmas. 

Jos auskarai žaižaravo. 


* Trys seserys - per daug. 

— Katės tai daro, - tarė Frankas. - Vienos šeimos katės visada 
dulkinasi. 

— Bet ar besidulkinančios katės visada būna vienos šeimos? — 
paklausė Džanet. 

— Kartą kalbėjau su bankininku, - tarė Haroldas, pasišovęs 
ginčytis su Marsija, - kuris tvarkė amišų finansus apie Lankas- 
terį, Pensilvanijoj, ir jis man sakė, kad jie mažyčiai. Trės, trės pe- 
tits. Su kiekviena karta jų ūgis mažėja. Štai tau kraujomaiša, Mar- 
sija. Jie nedidesni už tave. 

— Ji gražaus ūgio, - tarė Frankas. 

Marsija tarė kreipdamasi į Džanet: 

— Aš sutinku su tavim. Turiu svajingą jaunesnįjį brolį, jis grojo 
obojumi ir buvo pacifistas, ir būtų /abai miela būti su juo susi- 
tuokus - nereikėtų visą laiką aiškintis, kodėl esi tokia, o ne kito- 
kia, - su žmogum, kuris žino visus šeimos juokelius ir būtų jaut- 
rus tavo nuotaikoms. Ne taip kaip šitie du mulkiai. 

— Ir atvirkščiai, - neatlyžo Haroldas, - ar Žinot, kodėl ameri- 
kiečiai taip nepaprastai greitai darosi aukštesni? Mityba to ne- 
paaiškina. Egzogamija. Žmonės tuokiasi ne savo kaimo viduj. 
Jie skrenda tuoktis per visą žemyną - į Denverį, į Sent Luisą. 

Marsija paklausė: 

— Kokio galo į Sent Luisą? Denverį tai dar suprantu. 

Haroldas tęsė nuraudęs dėl savo vaptelėjimo (abi moterys ne- 
žinojo apie mulatę, bet žinojo Frankas): 

— Nesusenę genai. Tai yra kryžminis apvaisinimas. Taigi pata- 
rimas „Mylėk savo artimą“ biologiškai yra baisus. Kaip ir daug 
kitų to Žmogaus patarimų. 

— Jis sakė „mylėk“. Jis nesakė pasiguldyk savo artimą, - tarė 
Džanet. 

— Aš noriu savo svajingo broliuko, - tarė Marsija, dar įsipilda- 
ma burbono ir jaudulingai apsimesdama verkianti. 

— Viską lemia branda, - tarė Frankas po pauzės. 

Arba jie, būdavo, sėdės aplink stačiakampį mozaikinį kavos 

staliuką Smitukų svetainėje su jos paslėptu reostatiniu apšvieti- 
mu ir žiūrės, kaip Haroldas gestikuliuodamas rankomis diriguoja 
plokšteles - Vagnerio „Tristaną“ arba Mocarto „Užburtąją flei- 
tą“, arba Briteno „Karo rekviem“. Frankas Eplbis mėgo tik ba- 
roko muziką, tad sėdėdavo apmiręs su raustančiais akių obuo- 
liais ir atsikišusiu skaudančiu pilvu, kai Haroldas, sukiodamasis 
kaip japonų eismo policininkas, nureškia trikampio cingtelėji- 
mą iš orkestro galo arba milžiniškais mostais duoda ženklą įsi- 
lieti siūbuojančioms styginių marioms. Džanet žiūrėdavo pake- 
rėta, o Marsija smalsiai žiūrėdavo į Džanet. Ką ji įžvelgia šitame 
maniakiškame numeryje? Kaip gali moteris, kasnakt gulinti vie- 
noje lovoje su Franku, bent kiek žavėtis apgailėtina Haroldo sva- 
jonių imitacija? Vieną vakarą, Eplbiams išėjus, ji paklausė Ha- 
roldo: 

— Ar tu guli su Džanet? 

— Kodėl klausi? Ar tu guli su Franku? 

— Aišku, kad ne. 

— Tokiu atveju aš neguliu su Džanet. 

Ji pabandė iš kitos pusės. 

— Ar tu nesi pervargęs nuo Eplbių? Kurgi dingo mūsų kiti 
draugai? 

— Didieji Smitai persikėlė į Niutoną. 

— Jie niekada nebuvo mūsų draugai. Aš turiu galvoj Tornus, 
Gerinus, Zalcus, Galacherius, Hanemas. Žinai, ką anądien man 
pasakė Džordžina? Ji sakė, kad Matui užkibo žuvelės Robinso- 
nų name - tame, kurio Andžela norėjo. Pora iš Kembridžo. 

— Iš kur Džordžina ima visą tą informaciją? Pasidarė tikra Ha- 
nemų žinovė. Un spėcialiste vrai. 

— Ar tau neatrodo, kad Fredis ir Andžela vienas kitam patinka? 

— Tu es comigue* ,- tarė Haroldas. - Andžela nusidės paskuti- 
nė iš miestelio moterų. Žinoma, išskyrus tave. 


* Tu juokinga. 

— Tu manai, Džordžina turi Pytą? 

— Na, ji labai pataikaujamai šypsosi žiūrėdama į jį. 

— Sakai, kaip Džanet, žiūrėdama į tave? 

— Tu es trop comigue*. Ji dvigubai stambesnė už mane. 

— O, tu turi didelį... 

— Daiktą? 

— Savivaizdį - norėjau pasakyti. 

Kitos poros ėmė vadinti juos Eplsmitais. Andžela Hanema, 
kuri niekada nesapnuoja, susapnavo nukakusi prie Eplbių na- 
mo su tortu. Priebutyje, pasitinkančiame svetinga šešiašonio vit- 
ražo šviesa, ji suvokė negalinti įeiti pro pagrindines duris, nes 
namas pilnas vestuvių kvietimų. Pro namo šoną atėjo Marsija 
Smitukė su šortais, mosikuodama raudonu kroketo kūjeliu ir 
tarė: „Viskas gerai, mano brangioji, mes būsim labai laimingi“. 
Paskui jie visu pulku ėjo kaimo takeliu, kai kuo primenančiu 
taką, vedantį prie tiltelio, Andžela tebenešė tortą ant priekin 
ištiestų delnų ir pasakė Frankui Eplbiui: „Bet ar tu gali sutvar- 
kyti draudimo polisus?“ - ir tai keista, nes šiaip Andžela nieka- 
da gyvenime nekvaršino sau galvos dėl draudimo. Stipriai mirk- 
telėjęs, jis užtikrino ją: „Aš rengiu obligacijų emisiją“, — ir tai 
viskas, ką ji prisiminė, ir dar tai, kad abi takelio pusės buvo tan- 
kiai apaugusios žibuoklėmis, hiacintais ir mažomis mėlynosio- 
mis lelijomis. Kitą rytą po vaikų darželio ji gėrė kavą su Džor- 
džina. Kadangi pastaruoju metu su Džordžina nesmagiai jautė- 
si, iš nervų papasakojo jai tą sapną. Džordžina papasakojo Bea 
ir Irenai, o Pytas, išgirdęs sapną per pusryčius, pasakojo Matui 
Galacheriui darbe. Tad Bernadeta Ong išgirdo sapną iš dviejų 
pusių: iš Irenos „Teisės į būstą“ valdybos posėdyje ir iš Terės 
Galacher po Tarbokso, Nort Materio ir Leistauno Choristų drau- 
gijos repeticijos - kai ištroškę dainininkai kaip įprasta užsuko 
pas Ongus išgerti alaus. 


* Tu labai juokinga. 

Tačiau Marsijai papasakojo Bea - Bea, kurios pagieža neat- 
skiriama nuo jos pomėgio flirtuoti, o šis neatskiriamas nuo jos 
bergždumo ir apgirtimo. Marsija suglumo ir pyktelėjo. Ji nė se- 
kundę netikėjo, kad Haroldas mylisi su Džanet. Ji nemanė, kad 
Haroldas tai galėtų - tam tikrą Džanet, kaip ir visų stambių mo- 
terų, baimę padidino tai, kad ji įsimylėjo šios moters vyrą. Ji 
neįtarė, kad iš šalies abi poros gali pasirodyti vienodai sąmoks- 
laujančios. Buvo sukrėsta, išsigandusi. Papasakojo Haroldui — 
jis tik pasijuokė. Jiedu abu papasakojo Eplbiams, tada juokėsi 
Džanet, o Frankas suirzo. 

— Kodėl žmonėms neužtenka savo nešvarių reikalų? 

— Ir lenda į mūsų nešvarius reikalus? — linksmai tarė Harol- 
das, ir jo nosies galiukas kilstelėjo. „Kaip bitės užpakalis“, - pa- 
manė Marsija. 

— Kaip mes kalbam! - tarė ji pasipiktinusi. 

— Baik, mon petit chou*, - tarė jis jai. - Andžela negali suval- 
dyti savo sapnų. Ji tauriausia mūsų pažįstama moteris. Bea ne- 
gali susivaldyti nepaerzinusi tavęs su ta istorija. Ją muša vyras, ji 
negali turėti vaikų, reikia gi jai kaip nors pasižymėti. 

Džanet buvo aptingusi. 

— Ji tikriausiai prašosi mušama, - tarė ji. - Ji pasirinko Rodže- 
rį, tai, matyt, jai tokio reikia. 

— Bet tai pasakytina apie mus visus, - tarė Haroldas. - Tout le 
mond**. Mes gauname tai, ko nesąmoningai norime. 

Marsija pasipiktino: 

— Bet jie tikriausiai mano, kad mes darom viską. Jie atrodo 
nesveiki, kad negali įsivaizduoti paprastos draugystės. 

— Tai tikrai sunku įsivaizduoti, - tarė Haroldas, svarstydamas, 
ar nusišypsoti būtų per daug. Jie visi buvo ties riba. Jis pažvelgė 
į Džanet, mieguistai atsilošusią Eplbių geltoname aukštame krės- 


* Mano pupyte. 
** Visą pasaulį. 

le, su šilkine tviskesių liejama palaidinuke ir sijonu, aplaidžiai 
atidengusiu kojinių viršų su segikliais ir šviesią pažįstamą odą, ir 
pagalvojo, kaip lengva, kaip teisinga būtų nusivesti ją dabar į 
viršų, kai anie du nurinktų taures ir eitų į savo lovą. 

Frankas tarė: 

— Jie išbadėję. Jų santuokos išsikvėpė, ir jie mano, kad viskas, 
kas kutena jiems nosį, yra šampanas. Mums smagu atsipalai- 
duoti drauge, ir nereikia imti dėl jų varžytis. - Jis atsikrenkštė 
prieš cituodamas. - Nepastovi sudvisusi minia. 

Ši kalba it burtais sukūrė aplink juos piktavališką naktį. Fran- 
ką stebinčios Marsijos akys buvo tamsios, tamsios kaip Žvaigž- 
dės, kurių tankis neleidžia ištrūkti šviesai, O ji jautė savo esatį 
tarsi duobę, iškastą priimti šį lėto kraujo švelniarankį vyrą, ku- 
rio paties kalba, jai būnant jo meiluže, vis labiau įgijo šekspy- 
riško spalvingumo ir orumo. Kutena jiems nosį, yra šampanas. 
Jis sugrąžino juos nuo ribos. Smitukai išėjo pusę dviejų ir važia- 
vo per miestelį, kurio degantys žiburiai, lapkritį apnuoginti, ro- 
dės, liežuvauja apie juos. Iš jų miegamojo pelkė, išvagota ir kem- 
suota palei nuslūgusius kanalus, atrodė lyg mėnulio paviršius, o 
žiūrintis mėnulis - visa kosmose skriejanti žemė. Sunerimę, at- 
gailaujantys, jiedu mylėjosi, o už kelių mylių, kitapus belapio 
miestelio, kita pora, taip pat nuoga, juos atspindėjo. 

Visos išpažinties teko laukti iki žiemos. Niu Hampšyre anksti 
pasnigo, ir per Kalėdų atostogas Hanemos, Eplbiai, Tornai, Ga- 
lacheriai ir Smitukai su savo vyresniaisiais vaikais išvažiavo į šiau- 
rę slidinėti. Viešbutuko skelbimų lenta buvo prismaigstyta vasa- 
rinių vietos nuotraukų su kanojomis, poromis, mėtančiomis į 
taikinį žiedus, verandų turėklais, nukarstytais šlapiais maudy- 
mosi kostiumais. Dabar ant verandos laiptų gurgždėjo sutryptas 
sniegas, ženklas draudė eiti į valgomąjį su slidžių batais, vaka- 
rienei buvo žirnienė, keptas kumpis ir obuolių pyragas giliame 
inde, pavalgę vaikai dūko ir lakstė koridoriuje antrame aukšte, 
tarp mergaičių ir berniukų gultų kambarių, 0 jų tėvai apačioje 

po dienos sporto mėgavosi židiniu. Viskis skubėjo atgaminti ka- 
lorijas, sudegintas gryno oro. Džordžina metodiškai vertė slidi- 
nėjimo žurnalo puslapius. Fredis ant sofos kažką murmėjo Dža- 
net, kuri atrodė nepatenkinta. Frankas su sūnumi ir Džonatanu 
Smituku žaidė koncentraciją ir pralošinėjo, nes buvo susikon- 
centravęs į riečiantį negerumą viduje, turbūt nuo kumpio, kuris 
buvo su tirštu razinų padažu. Haroldas, smagiai tarškindamas 
ledo kubelius, ruošė kokteilį Andželai, kurios puiki veido oda 
žvarbiuose šlaituose įgijo nežemišką švytėjimą, pasiekė gedimui 
neprieinamą aukštumą — ji atrodė veikiau dvidešimt dvejų, o ne 
trisdešimt ketverių metų. Marsija klausėsi Mato Galacherio aiš- 
kinimo apie galimą Vatikano sprendimą - ekumeninė taryba da- 
bar buvo išsiskirsčiusi - dėl dirbtinio nėštumų reguliavimo: 
„Šnipštas. Sekso mums neduos, bet gal duos mėsos penktadie- 
niais“. Marsija supratingai linktelėjo - turėdama meilužį, ji vis- 
ką geriau suprato, netgi Mato Galacherio skrupulingą klusnu- 
mą nemylinčiai bažnyčiai, - ir pažvelgė į Terę. Ši, atsisėdusi ant 
grindų sukryžiuotomis kojomis, juodomis elastinėmis kelnėmis, 
kruopščiai skabė gamą savo liutnia - moliūgo formos ištaigingu 
instrumentu, kurio aštuonios stygos skleidė menką tolimą me- 
lodiją. Ją Kalėdų proga jai nupirko Matas, laikydamasis demonst- 
ratyvaus vartojimo kurso, kuris anksčiau atvedė prie „Mercede- 
so“, ir, matyt, turėdamas simboliškesnį užmojį, nes jos skaistus 
blizgesys ir inkrustuota elegancija atrodė šventi, kaip jųdviejų 
santuoka. Pytas gulėjo šalia jos ant kilimėlio, įsistebeilijęs į jos 
šakumą aptempusią medžiagą. Siūlės vienas dygsnis buvo pra- 
iręs. Jausdamas, kad jam už nugaros širsta Džordžina, jis atvirto 
ir ore pasuko „dviračio“ pratimą, galvodamas, ar su katalikėmis 
tai būna kitaip, prisimindamas savo seną neišsipildžiusią meilę 
Terei, tada, kai jis su Matu tapo partneriais. Vitnis ir Marta Tor- 
nai, Rūta Hanema, Geinsboro trapumo Tomis Galacheris ir Džu- 
lija Smit kranklio juodumo kasytėmis žiūrėjo filmą apie Antrąjį 
pasaulinį karą su Brajenu Donlyviu. Kanalas iš Mančesterio ro- 

dė prastai. Koncentracijos žaidimas nutrūko. Frankui reikėjo 
daugiau burbono apmaldyti skrandžiui. Vaikai po du ir po tris 
buvo išvesti į antrą aukštą arba į dujomis šildomas trobeles po 
kaulo baltumo beržais. Šalia židinio nutrūko kitų viešbučio gy- 
ventojų loštas bridžas. Džordžina Torn, valyva moterytė žilstan- 
čiais plunksnos trumpumo plaukais ir berniokišku Donatelo pro- 
filiu, išsekė paskui vaikus į namelį miegoti. Fredis išsišiepęs nu- 
siuntė jai oro bučinį. Viena pėdindama gurgždančiu takeliu, jl 
piktai galvojo apie Pytą - jo flirtavimą, jo akrobatiką, - bet su- 
prato, kad tai sandėrio dalis: ji gavo tai, ko norėjo. Į juodą orą ji 
kvėpavo baltus garus. Braškėjo ir pokšėjo nematomas ežeras, 
dar labiau šaldamas. Barkščiojo juodos beržų šakos. Haroldas ir 
Marsija bandė suorganizuoti žodžių žaidimus - botičelį, šmėk- 
las, bet visi buvo fiziškai įsiaudrinę ir Žaisti nenorėjo. Nežiūri- 
mas televizorius audrinosi vienuoliktos valandos žiniomis apie 
JTO karinius veiksmus Katangos provincijoje Konge ir buvo iš- 
jungtas. Pytas maldavo Terę Galacher surengti jiems koncertą, 
ir ji tarsi ne savo valia, stebėdama, kaip pakerėti balti pirštai už- 
ima vietas ant dalmenų, pagrojo vienintelę išmoktą melodiją — 
„Greensleeves“*. Jie bandė dainuoti su ja, bet buvo pamiršę žo- 
džius. Ji sėdėjo pakreipusi galvą, ilgi juodi plaukai krito tiesiai 
vienoje pusėje. Jai baigus, Matas skubiai, kaip kareivis, atsisto- 
jo, ir Galacheriai išėjo į savo trobelę. Atsidarius durims, visi aki- 
mirką išgirdo greiderį, gremžiantį sniegą viršutiniame kelyje. 
Aukštai dulkiname kampe vėluojantis laikrodis sukukavo vie- 
nuoliką. Tada atsistojo Andžela, išvaizdi, liepsnojančiais švie- 
siais skruostais, ir Pytas, raumeningas kaip plonaodis šuo, mėgs- 
tantis būti kasomas, nusekė jai iš paskos į jų kambarį. Tada liko 
Eplsmitai ir Fredis Tornas. 

Suplovę kalną vakarienės indų, įėjo senyvi jaunavedžiai, lai- 
kantys šį prieglobstį, ir kaip taupūs ūkininkai išjungė visas švie- 


* „Zalios rankovės“ - populiari daina, žinoma nuo XVI a. 

sas, išskyrus vieną, bei židinyje atskyrė malkas, kad užgestų ug- 
nis. Jų geros valios šypsenas, jiems žvelgiant į svečius, apgailėti- 
nai raukė panieka. 

— Tai labanaktis. 

— Labanaktis. 

— Labanakt. 

— Bonne nuit. 

Vis dėlto prietemoje, vis labiau šąlant, Fredis tauzijo dar gerą 
valandą, negalėdamas paleisti jaučiamo grožio, gerumo, kurį po- 
ros sukuria vien savo bendrabūviu. 

— Jūs visos tokios gražios moterys. Marsija, ko tu Juokiesi? 
Jėzau Kristau, kai tik pabandau žmonėms tiesiai iškloti ką nors 
malonaus, jie juokiasi. Žmonės neapkenčia meilės. Ji jiems ke- 
lia grėsmę. Kaip dantų ėduonis - smirda ir skauda. Aš vieninte- 
lis gyvas žmogus, kuriam tai nekelia grėsmės - lendu nesidairy- 
damas su krapštikliu ir veidrodėliu. Aš myliu jus, visus jus, vy- 
rus, moteris, neurotiškus vaikus, luošus šunis, nusususias kates, 
tarakonus. Žmonėms tik ir liko žmonės, kai Dievas susipakavo. 
Sakydamas „žmonės“, turiu galvoj seksą. Pisimąsi. Valio valio 
valio. Frankai, ar tu tiki, kad tarp tragedijos ir komedijos yra 
skirtumas? Pasakyk man, dėl supistos teisybės. Tai rimtas klau- 
simas. 

Frankas, sėdėdamas sulinkęs, kad kiek atleistų skrandį, ap- 
dairiai sududeno: 

- Tikiu, kad yra formali skirtis, kuria tikėjo Šekspyras. Nema- 
nyčiau, kad tai absoliutus dalykas. 

— Frankfurtai, tai žavu. Kaip tik čia pritars kiekvienas nekvai- 
las visko matęs žmogus. Čia mudu su tavim ir skiriamės. Nes aš 

tikiu. Tikiu, kad yra tragiškų dalykų ir komiškų dalykų. Bėda ta, 
kad beveik viskas po galais tragiška - nuo geltonų žvaigždžių iki 
gardžių saprofičiukų, besidalijančių burnoj. Dabar, žiūrėk, židi- 
nio ugnis, kurią nudvisino mūsų ant cento pasikorę šeimininkai, 
kad sutaupytų varioką. Tragiška. Pasiklausyk vėjo. Labai tragiš- 

ka. Gerai, tai kas netragiška? Vakarų pasaulyje yra tik du ko- 
miški dalykai: krikščionių bažnyčia ir nuogos moterys. Mes ne- 
turim Lenino, tai tik tiek. Visa kita byloja, kad mums kriukis. 
Pagalvok - pagalvok apie tuos du lapsinčius papus. Juokas juk 
ima, ar ne? Bent jau kelia šypseną. Pagalvok apie vargšę Murlin 
Murlo: vieninteliai jos geri filmai - komedijos, kaip kaži ką. 

— O krikščionių bažnyčia? - paklausė Marsija, šnairom dirste- 
lėdama į Franką, tarsi nervingai matuodama jo skausmą. 

— Jėzau, norėčiau tikėti, - tarė Fredis. - Nors kuo. Bent mažy- 
te kruopelyte. Bent viena sušikta statine vandens, pavirtusio vy- 
nu. Bent puse statinės. Bent kvorta. Man užtektų net pintos. 

— Tai pirmyn, - tingiai pratarė Džanet. - Tikėk. 

— Negaliu. Marsija, baik dairytis į Franką. Jam hiperalgezija — 
gyvens. Prašau, štai tikra vidurių kalba. Tam Žmonės ir sukurti. 
Didžiajam tiesos žaidimui. Štai tu ir tas pūkuotas plačiagerklis 
purpurinis megztinis - atrodai nuostabiai. Kaip dažytas pudelis, 
vieni nervai ir kojų nagai, čiūmpionė, kaip kaži ką. Jeigu tavo se- 
nelis nebūtų buvęs Yst Ego* vyskupas, iš tavęs būtų išėjusi nuo- 
stabi kekšė. Džanet, o su tavim keistas atvejis. Kartais tu pataikai 
kaip pirštu į dangų, visus kėglius numuši, o kartais mauni pro šalį. 
Burna numėlsta kaip slyva. Šiandien tu pats tas. Perpykusi kaip 
velnias dėl kokio nieko - gal Haroldas nuo tavęs nusigręžė, gal ne 
ta koja iš lovos išlipai, bet esi savo vietoj. O ne visada būni savo 
vietoj. Kur tu norėtum būti? Jėzau, tu gi kiekvienoj vaistinėj, ir 
žmonės sako, kad tai velniškai geras vidurių paleidžiamasis vais- 
tas, nors man, atvirai sakant, tokio niekada neprireikė. 

— Mes išplėtėm asortimentą, - pasakė Džanet. - Dabar gami- 
nam daug antibiotikų. Be to, tai buvo ne vaistas viduriams pa- 
leisti, o mineralinis aliejus. 

— Tuo galingesnis. Tu numetei svorio - gudrus ėjimas. Kurį 
laiką kažkas pūpsojo tau po smakru. Žinai, aukseli, tu fantastiš- 


* E Scotto Fitzgeraldo romano „Didysis Getsbis“ vietovė, kurioje gyvena solidūs turtuoliai. 

kas kadras - aš kalbu kaip nesuinteresuota pusė, tarp mūsų mer- 
gaičių, - ir tau nieko nebūtina įrodinėt rengiantis visais tais spin- 
dinčiais drabužiais. Pati tu, stora ar liesa, Džanet Saldibi, ir esi 
tai, ko mes norim deserto - mes mylim tave, liaukis nerimauti. 
Sakau: jūs visos - žavingos moterys. Šįvakar čia mane pribaigė, 
tikrai man stojosi matant mūsų Terę Kietapizę, sėdinčią išsiskė- 
tusią ir paleistais plaukais ir smaukančią tą bėdiną melioną. Ar 
jūs kada pastebėjot, kokia jos burna? Milžiniška. Jos liežuvis 
didumo kaip lova. Kaskart, kai darbuojuosi su jos krūminiais, 
man norisi ten susirangyti ir užmigti. 

— Fredi, tu girtas, - tarė Marsija. 

— Nekibk prie jo, man tai patinka, - tarė Haroldas. - Je Vaime. 
Fredžio arija. 

— Viešpatie, - tarė Frankas, - kam mes įsileidžiame burnon 
priešą, kuris pagrobia mums protą?* 

Džanet tarė: 

— Fredi, gana apie mus. Papasakok apie Andželą ir Džordžiną. 

— Gražios mergaitės. Gražios. Rimtai. Jūs visi dergiat An- 
dželą... 

— Nieko panašaus, - užprotestavo Marsija. 

— Jūs visi dergiat tą šventąją, bet ji turi absoliučiai išraiškin- 
giausią subinę kokią esu matęs, išskyrus stručio. 

— Žirafų gražūs užpakaliai, - tarė Haroldas. 

— Sakyčiau, tavo stoto neatitinka, - įsiterpė Frankas. 

Haroldas atsigręžė užrietęs nosį ir tarė: 

— Ak, tu hipopotame. Jauti. 

— Berniukai, - sudraudė Džanet. 

Fredis tęsė: 

— Ir argi šįvakar nebuvo žavi? Andžela. 

Haroldas, turintis nazalinį bosą ir juo besididžiuojantis, pa- 
mėgdžiojo arijos dainavimą: 


* Iš „Otelo“ (vertė A. Churginas). 

— Ir argi, a-ha-hargi šįvakar nebuvo, nebu-hu-huvo žavi. A- 
aaandžela, lala! 

Fredis kreipėsi į abi moteris: 

— Pasakykit man tiesiai. Jūs moterys. Jūsų mielos skaidrios 
lesbiškos akys. Argi ji neatrodė kaip kokia dvidešimtmetė, ne- 
kalta dvidešimtmetė, su tom dangaus sklidinom akim, ta visa 
rožine dieviška oda, Jėzau. Aišku, jūs abi gražuolės, sakau jums 
tiesiai, bet mano idealas - jinai. Aš dievinu ją. Pažiūriu į tą subi- 
nę ir galvoju: Viešpatie mieliausias. Mylių mylios žydrųjų paukš- 
čių ir plaktos grietinėlės su braškėmis. 

Abi poros nusikvatojo apstulbusios. Fredis nesusigaudyda- 
mas sumirksėjo - viskis jo taurėje stebuklingai pasipildė. Mar- 
sija paklausė: 

— Fredi, o kaip Džordžina? Tu nepaminėjai savo žmonos. 

— Sveikas vaikas, — tarė Fredis. - Skaniai gamina, gerai žai- 
džia tenisą. Lovoje, - jis vertindamas prisimerkė ir pakraipė gal- 
vą, - pusėtinai. Comme ci comme ca. Man patinka ilgai tęsti, 
niekur neskubant, išgerti vyno, paskui dar vyno, paišdykauti, pa- 
bandyti atbulai, žinot, kad būtų žmogiška. O ji per greit baigia. 
Ji baigia, kad galėtų tęsti namų ruošą. Kalėdoms padovanojau 
jai „Kama sutrą“, tai ji net paveikslėlių nepažiūri. Ta boba ne- 
čiulpia, jeigu nėra visai prisilupusi. O kaipgi sakė bardas? Pistis 
žmogiška, būti čiulpiamam dieviška*. 

Fredis, kaip įprasta, peržengė visas tvarkos ribas; Smitai ir Epl- 
biai ėmė krutėti galvodami sprukti. Džanet atsistojo ir savo pe- 
leninės turinį išbėrė į rusenantį židinį. Frankas surinko koncen- 
tracijos kortas. Haroldas užkėlė kulkšnis ant sofos atramos ir 
apsimetė miegas. Tik Marsija, sukinėdama auskarą, išlaikė dė- 
mesingą išraišką. 

Fredis stebeilijo į tolimąjį aukštą kampą, kur virš laikrodžio 


* Pagal Alexanderio Pope'o eiliuotą veikalą „Esė apie kritiką“: „Klysti žmogiška, atleisti 
dieviška“. 

su gegute kabojo dulkina voratinklių raizgalynė, kelianti pamėk- 
lišką šešėlinio atspindžio vandenyje įspūdį. Jis tarė: 

— Mane aplankė šviesa. Ar žinot, kodėl čia mes visi paleisti 
žemėje? 

Iš savo apsimesto miego gelmių Haroldas paklausė: 

— Kodėl? 

— Tiesiog apšvietė mane. Regėjimas. Mes čia tam, kad sužmo- 
gintumėm vienas kitą. 

— Fredi, tu kvailas, - tarė Marsija, - bet tu nesi abejingas, taip? 
Tuo tu ir žavus. Kad neabejingas. 

— Mes - maištinga kuopelė, - tęsė Fredis. - Kaip katakombo- 
se. Tik anie bandė išsiveržti iš hedonizmo. O mes bandom įsi- 
veržti atgal į jį. Tai nėra lengva. 

Džanet sukikeno ir Frankui užspaudė delnu lūpas, kol jos ne- 
paskelbė, kaip ketino: „Viską lemia branda“. 

Tada juos nepranešę užgulė nuovargis ir kapituliacija. Kam- 
barys buvo šaltas. Sargyboje stovėjo tyla. Fredis vangiai pakilo, 
tarė: „Iki pasimatymo šlaituose“, - ir iškeliavo į savo trobelę. 
Juodas ežeras už kreidinių beržų atrodė kaip pražiota burna, 
laukianti dėmesio. Alkoholiu atsiduodantis jo krūtinės prakai- 
tas sustingo į šarvą, galvos oda susitraukė. Gurgždančiu takeliu 
jis nuskubėjo pas Džordžiną, kuri atleisdama atstūmė. 

Dvi poros vis dar delsė kilti į viršų. Liūdnas Fredžio gašlu- 
mas juos išjudino. Marsija su Džanet pasisukiojo nurinkdamos 
taures bei aptvarkydamos žurnalus ir vėl atsisėdo. Frankas at- 
sikrenkštė, jo akys degė raudoniu. Haroldas sukryžiavo ir per- 
kryžiavo kojas, miklias su elastinėmis kelnėmis, ir tarė tarsi už 
Franką: 

— Fredis labai nesveikas. Trės malade. 

Praskirtų malkų žarijos už židinio skydo sudarė žvaigždyną, 
kuris, atrodė, tolsta. Tyla darėsi lipni, nepakenčiama. Marsija 
atsikėlė nuo sofos, ir Džanet persikiniu megztiniu bei baltomis 
kelnėmis žengdama kaip šokėja, tikslingai išplaukianti iš už ku- 

lisų savo pirmajam šuoliui bei piruetui, nusekė pavymui prie laip- 
tų irjais į viršų. Frankas su Haroldu apačioje klausėsi, kaip klio- 
kia ir tirta suaktyvintas vandentiekis, ir išjungė šviesą. Frankas 
vėl atsikrenkštė, bet nieko nepasakė. 

Antro aukšto koridoriuje su eilėmis miegančių durų Harol- 
das pajuto prisilietimą prie rankos. Jis to tikėjosi. Frankas gėdy- 
damasis kimiai sušnibždėjo: 

— Ar tu manai, kad mes pataikėm į savo kambarius? 

— Mes devintam, jūs vienuoliktam, - atšovė Haroldas. 

— Aš sakau, ar manai, kad man su tavim reikia susikeisti? 

Haroldui iš savo geresnio žinojimo aukštumos magėjo užjausti 
šį negrabų Žmogų, klupdomą gašlumo. Jis elegantiškai susimąs- 
tė ir pasiūlė: 

— Ar nereikėtų pirmiau pasiklausti damų? Abejoju, ar jos 
pritars. 

Koridoriuje švietė vienintelė lemputė, ir šioje naktinėje švie- 
soje Franko priekin atkišta galva atrodė plyš jam stengiantis ne- 
pratrūkti tuo, ko prisikaupė. Jis gailiai sušnibždėjo: 

— Viskas bus gerai. Džanet dažnai sakė, kad tu jai patrauklus. 
Imk ją. Aš laiminu. Velniai nematę. Tegyvuoja sueitis. 

Haroldas dėjosi šelmiškai suglumęs. 

— O Marsija? Ar ji nori tavęs? 

Anas paskubom varganai linktelėjo. 

— Viskas bus gerai. 

Abiejų kambarių - 9 ir 11 - durys buvo plyšelį praviros. 

Haroldas prisiminė nuogas drėgnas Džanet rankas, kuriomis 
mosavo eidama rupiomis, žėručiu žvaigždėtomis vasarinio Bos- 
tono gatvėmis, ir neatsispyrė pagundai dar minutėlę pakankinti 
savo varžovą. 

— Hm... ar jūs su Džanet šitaip, - jis suglaudė delnus ir pasu- 
ko į priešingas puses, - dažnai darot? 

— Niekada. Niekada iki šiol. Pirmyn - taip arba ne. Nedaryk iš 
to spektaklio. Mane ima miegas ir skauda skrandį. 

Franko intonacijoje pasigirdo kylanti gaida - stambesniojo vy- 
ro, kurio Haroldas prisibijo. Prisidėjo dar ir tai, kad Frankas 
nuo savo stalo banke Haroldui kaip makleriui buvo pamėtėjęs 
krūvą užsakymų. Haroldo galvoje laikomas paslapčių depozitas 
pasirodė skurdokas, nebetinkamas apyvartai. Didelė raguota 
Franko galva buvo palenkta. Praviros laukė dvejos durys. Už 
vienų gulėjo Marsija, su kuria, išsitiesusia šalimais, jis dalijosi 
visas alsias naktis*, o už kitų Džanet, kurios kūnas —- kvepalų 
skrynia. Jis suprato, kad apgaulė, kurią jiedu sukurpė, dabar ne- 
beteks vertės. Bet visada ateina laikas iškišti akcijas, rinkos gud- 
rybė — žinoti kada. Džanet laukė kaip šūsnis garantuoto pelno. 
Jis atsargiai gūžtelėjo pečiais. 

— Kodėl gi ne? Pourguoi non? Mielu noru. Bet būk švelnus. 

Pastaruosius žodžius buvo keista sakyti, bet čia, šiame trapia- 
me sieninių plokščių ir linoleumo koridoriuje, Frankui pakėlus 
galvą ir šutriai šnoptelėjus, jis pajuto jo Žiaudrų sunkumą. Ha- 
roldas baiminosi, kad jo nervinga vinkli žmonelė neišlaikys to- 
kios naštos, paskui prisiminė, kad ji daug kartų siekė ją užsi- 
krauti. Franko išvaizda - jo asiliški atsikišę dantys, raudonų vie- 
lyčių priraizgyti akių obuoliai - darėsi užgauli, tad Haroldas pa- 
sigręžė į vienuolikto kambario duris, palietė jas, ir jos atsilapo- 
jo, tarsi tamsa būtų laukusi. 

Spragtelėjo užraktas. Šviesa iš už sniegu užversto verandos 
stogo sumišai lūžo palei sienas. Džanet atsisėdo lovoje, ir jos 
trumpi žodžiai atrodė lyg pavojingoje vidinėje ervėje žiebiami 
degtukai. 

— Tu. Kodėl? Kodėl dabar? Haroldai, taip negalima! 

Jis nukrapino iki lovos, atsisėdo ant krašto ir pamatė, kad ant 
naktinių ji užsivilkusi megztinį. 

— Tavo vyras taip sumanė. Aš tik nusileidau. Jie manys, kad 
mums tai pirmas kartas. 


* Alsi naktis — iš „Vasarvidžio nakties sapno“. 

— Bet dabar jie žinos. Jie stebės mus. Argi tu nesupranti? Tau 
reikėjo suvaidinti pasipiktinusį ir sakyti, kad tau ir į galvą nešau- 
tų tokie dalykai. Frankas susivokia esąs girtas - jis nebūtų užpy- 
kęs. Aš tikra, kad jis to ir tikėjosi. O, Dieve, Haroldai. 

Ji neerotiškai įsikniaubė į jį. Jo rankos apglėbė jos apvalainą 
nugarą, apvilktą megztiniu kaip ligonės. 

— Bet aš norėjau tavęs, Džanet. 

— "Tu gali turėti mane bet kada. 

— Ne, ne bet kada. Kada gi dar aš praleisiu su tavim visą naktį? 

— Bet kaip tau gali būti smagu, kai už dvejų durų tiedu? 

— Jie man nieko nedaro. Man jie abu patinka. Tegul mėgauja- 
si laime į valias. 

— Aš nepakelsiu. Aš ne tokia šalta kaip tu, Haroldai. Einu 
tiesiai ten ir išskirsiu juos. 

— Ne. 

— Mesk tą įsakmų toną. Nebandyk būti man tėvas. Aš baisiai 
sunerimusi. 

— Tiesiog pagulėk mano glėby. Nebūtina mylėtis. Pagulėk ma- 
no glėby ir migdykis. 

— Ar tu to nejauti? Taip negalima. Dabar mes tikrai ištvirkę. Visi. 

Jis atsigulė prie jos ant antklodės. Sniegas palangėje pašvie- 
sėjo. 

— Ar tu manai, kad visa tai svarbu mėnulyje? — paklausė jis. 

— Kažkaip čia jinai, - tarė Džanet. - Ji dabar turės ką man 
prikišti. 

— Marsija? Ne daugiau negu tu jai. 

— Bet ji baigė koledžą, o aš ne. 

Jis nustebęs nusijuokė. 

— Aišku. Ji baigė koledžą, todėl ji daugiau už tave išmano ero- 
tinę techniką ir todėl iš Franko gauna daugiau, negu tu gali gau- 
ti iš manęs. Šiuo momentu ji atlieka „žuvies įkandimą“, o pas- 
kui darbuosis žergtai pagal Brin Moro koledžo higienos kated- 
ros rekomendacijas. 

Džanet vėl sukišo rankas po antklode ir šnarpštelėjo. 

— Visai ne tai. Nors tu pats, atrodo, taip ir galvoji. 

Jis pamanė, kad, susierzinęs dėl jos aistros stygiaus, bus bevil- 
tiškai užgavęs ją. Viskas prarasta, - atsiduso jis pro nosį. 

Kiek patylėjusi, ji paklausė nuolankiu balsu, lyg pardavėja, 
susidūrusi su neryžtingu pirkėju: 

— Kodėl tu nepalendi po antklode? 

Ir tada jis vis dėlto keliavo audinio rūmais ir slenkančiais laip- 
tais prie skrynios su kvepalais, kuriuos ji šlakstė ant jo tuzinu 
krypčių, visa švytėdama. Prie prausyklės septyniom lygiagrečiom 
gerklėm murkė radiatorius. Jinai, Džanet, buvo matinė, blyški, 
pudruota, sunki, meili, baudžianti, motiniška; ji šiurkščiai liepė 
jam priglusti savo siauru veidu tarp krūtų, iškištu liežuviu kaip 
paralyžiuoto driežo. 

O užvienos ertmės Frankui Marsija buvo permatoma, sklen- 
džianti, sprūstanti, susiliejanti su kambario šešėliais, O jis - vis 
didėjantis ir didėjantis, kol jinai visai išnyko, ir tamsa tapo vien- 
tisa su juo, o paskui atsitraukė įsileisdama jos sidabrišką dūstan- 
tį balsą, tariantį: 

— Kaip miela. Oi. Varyk. Kaip miela. Varyk. Varyk. 

Tarp abiejų porų, 10 kambaryje, Pytas ir Andžela Hanemos 
nieko nenutuokdami miegojo atsukę vienas kitam nugaras. Py- 
tas sapnavo išskaptuotus dygius, nemaloniai sumišusius su šuo- 
lio ir slydimo judesiu nuleistais pečiais, kaip popietę mokė per 
slidinėjimo pamoką; Andžela nieko nesapnavo, tik prašokiui re- 
gėjo bevardžius vaikus, krentantį sniegą kalnuotoje vietovėje, 
kurioje žinojo niekada nebuvusi, didžiulį stalą liūto kojomis su 
tuščia, bet tobula mėlyna mei ping formos vaza, - sapnus, kurių 
j1 pabudusi neprisimins. 

Haroldas neužmirš šaltakraujo Džanet didingumo tą naktį ar- 
ba šviesos pjautuvo ant jos putlių pečių virš jo, arba kaip meiliai 
ji pakluso ilgam jo antrosios kulminacijos triūsui. Nuovargis ir 
trikdantis jų atviro intymumo klausimas įvarė jam nebūdingą 

lėtumą. Ji gulėjo po juo pasyviai it skerdžiamas gyvulys, kaklas 
buvo ištįsęs, pečiai šešėlyje. 

— Atsiprašau, - tarė jis. - Aš niekaip nepabaigiu. 

— Nieko. Man patinka. 

— Gal man sustoti? 

— Oi, ne. Ne. 

Graudus jos balso ramumas jį taip sujaudino, kad jis pasiekė 
viršūnę, nuleido įtampą ir išlaisvino Džanet. Ji nusigręžė ir užmi- 
go. Tarytum jiedu būtų buvę ant supimosi lentos, jos negyvas svo- 
ris pakėlė jį į nemigą. Už lango atkakliai Žėrėjo sniegas — apšvies- 
tos fotojuostos ruožas. Jos susivėlusius plaukus laikanti pagalvė 
atrodė kaip dar vienas sniegas. Užmerkęs akis, Haroldas kaskart 
vėl išvysdavo kalno šlaitą, žemas ledo slegiamas pušis viršūnėje 
prie keltuvo stoginės, apledėjusius lovelius, posūkių pudrą, slalo- 
mo vingius kietame sniege ir jautė, kaip nuo įtemptų pastangų 
trūkčioja kojos. Jam maudė blauzdas. Jos kvėpavimo tarpuose į jį 
bandė prasibrauti muzika - perregimos marškos, lyg Debiusi. Jis 
apsivertė ir kūnu prigludo prie jos. Ji atsiduso vaiko balsu: 

— Oi, ne, meile, nebe. 

Jis užsnūdo ir pabudo priešaušriu. Koridoriuje dunkstelėjo 
žingsnis. Marsija. Jo ieško pamesta žmona, išniekinta ir ties be- 
protybės riba. Jį pylė prakaitas nuo šalimais susirangiusio ne- 
įprasto neprabundančios Džanet tuklumo. Atsargiai, lyg šnipas, 
atklijuojantis voką, jis išsirangė iš jos lovos. Nakties audinys re- 
gėjosi trapus, trupėjo į rudas ryškių regimų detalių daleles - grin- 
dų plyšiuose įstrigusius žemių rėžius, siauras jo pėdas, nutrintas 
slidžių batų ties keltimis, ant radiatoriaus džiūstančius šilkinius 
Džanet pirštinių pamušalus lyg mažyčius aštuonkojus, mėnesie- 
na žvilgantį rankų losjono flakoną ant pušinės komodos. Iš drabu- 
žių, su kuriais buvo įžengęs į šį kambarį, jis tik paskubom užsimo- 
vė kelnes ir apsivilko megztinį. Koridoriuje vėl sugirgždėjo — ar- 
čiau šių durų. Jis lengvai truktelėjo jas atverdamas, nutaisęs švel- 
numo kaukę. 

Pamatė Franką, pareinantį iš tualeto, išsprogusiomis akimis 
ir taškuotą po naktine lempute. Pamačiusios Haroldą, jo akys 
skausmingai persimainė - pasidarė slapukiškos, bet podraug įžū- 
lios, kartu susigėdusios ir ligotai bejėgės. 

— Kas yra? - sušnibždėjo Haroldas. 

— Skrandis. Padauginau išgerti. 

— Et ma femme? Dort-elle?* 

— Kaip akmuo. O kaip Džan Džan? 

— Comme elle.** 

Frankas susimąstė, mintyse gręžiodamas savo būklę. 

— Man viduj kaip dervos gumulas, kurio negaliu suardyt. Ga- 
lų gale išvėmiau. Dabar pagerėjo. Gal čia nervai. 

— Ar nenori grįžt į savo kambarį? 

— Manau, kad reikia. Greit vaikai kelsis - gali užeiti. 

— Labanakt, mielas prince. Ir chorai angelų,*** ir taip toliau. 

— Ačiū. Iki pasimatymo ant šlaitų. 

— Oui****. Iki pasimatymo ant šlaitų. 

Haroldas bandė sugalvoti, kaip prancūziškai „šlaitai“, - ne- 
prisiminė ir nusijuokė, tarsi pavėluotai atsiskleidus ironijai. 

Džanet išbudino Haroldo išėjimas ir šnibždesys koridoriuje, 
ir ji suprato, kad į jos lovą grįžta Frankas, nors apsimetė mie- 
ganti. Galbūt šią akimirką užgimė irzlus jos įsitikinimas, kad ji 
nuskriausta. Džanet buvo moteris, kuriai ankstyvas grožis sukėlė 
didelius lūkesčius. Jų apvylimas atnešė apkartintą idealizmą - ide- 
alizmą, tegalintį atidengti pasaulio ydas. Ji nusprendė, kad Ha- 
roldui nusileidus buvo apgauta ir išduota. Marsija svetimauti 
ėmė laisva valia, o Džanet užsikorė Haroldui ant kaklo malšin- 
dama jų abiejų neviltį. Begėdiškas gyvenimas išmušė jai tokį pa- 


* O mano žmona? Miega? 
** Kaipirji. 

*** Iš „Hamleto“. 

*kkk Taip. 

siteisinimą. Kiekvienas suartėjimas su Haroldu buvo keršto įmo- 
ka - tamsoje dėstėsi teisingumo schema. Bet jos romanas pasi- 
rodė esąs ne kerštas, o patogumas, tačiau Džanet idealizmas iš 
gyvenimo reikalavo daugiau negu stačiakampės nuraminimo ir 
sekso formos. Giliau už jos moralines išlygas glūdėjo įtarimas, 
kad Marsija geismingesnė už ją, geresnė lovoje. Džanet nesu- 
prato, kodėl ji turėtų atsiduoti dviem netikusiems įkyriems vy- 
rams, kad Marsija garbingai mėgautųsi savo nimfomanija. Mo- 
teris, kurią Džanet visada laikė sausa ir apkiautusia, iš tiesų esanti 
šėtoniška. Ją nirtino žinojimas, kad skandalo atveju anai tektų 
visa užuojauta, o Džanet - visa kaltė. 

Vyrų prastumas ir įkyrumas išryškėjo, kai tik Džanet ėmė prieš- 
gyniauti. Savaitgalį po mainų jie sėdėjo Eplbių svetainėje, kur 
stovi apskritas odinis kavos staliukas ir lentynos su paveldėtais 
raštų komplektais — raudonu Balzaku, ochros geltonumo Sko- 
tu, D'Anunciju auksu įspausta veršelio oda, Manu juodoje 
„Knopfo“ serijoje, žaliu Šo, išleistu „Dod, Mead“ leidyklos. Ši 
niekada neliečiama knygų siena sugerdavo jų dūmus ir šnekas. 
Juos izoliavo sniegas, pirmoji žiemos pūga Tarbokse. Frankas 
padarė karšto romo punšo, ir jie apgirto. Vidurnaktį jis tarė: 

— Eime į viršų. 

— Ne, - tarė Džanet. 

— Aš gi nesakau su manim, - paaiškino Frankas. - Tu gali imti jį. 

— Jūs abu tokie, kad man labai nesunku atsispirti. 

— Džanet! - šūktelėjo Haroldas, ne taip ir nustebęs, nes ji gu- 
lėjo su juo trečiadienį ir paskui pasakė, ką jaučianti. 

— Man atrodo, kad tai per didelis ištvirkimas, - tarė ji. - Tau 
ne, Marsija? 

Marsija suėmė savo kairįjį auskarą, tarsi jis būtų ėmęs ska- 
lambyti. 

— Ne, jeigu mes visi gerbiam vienas kitą. 

- Atsiprašau, - tarė Džanet. - Aš negaliu gerbti nė vieno iš jūsų. 
Ypač negaliu gerbti moters, kuriai reikia turėti tiek daug vyrų. 

— Tik dviejų, - užprotestavo Frankas. 

— Atsiprašau, Marsija. Man tikrai atrodo, kad tau reikėtų at- 
siduoti gydytojo globai. 

— Tada jau būtų trys vyrai, - tarė Haroldas. Viduje jis kliovėsi, 
kad Džanet priešinimasis yra lyg kokia migla, kuri iš toli atrodo 
tvirta, 0 einant į ją pasirodo sukalbama - kaip žaisti golfą rūke. 

— Tu čia apie tai, kad man ką nors reikia sugydyt? — paklausė 
Marsija. 

— Aš kalbu ne apie kūno gydytoją, o apie psichoterapeutą. 
Psichoanalitiką. Frankas man viską papasakojo apie jūsų roma- 
niuką, ir man atrodo, kad nelabai normalu, kaip tu jį medžiojai. 
Čia kalbu ne kaip nukentėjusi žmona - pasakyčiau tą patį, jeigu 
tai būtų bet koks kitas vyras. Faktiškai, ko gero, čia ir būtų tikęs 
bet koks vyras. 

— Mieloji Džanet, - tarė Marsija, - aš branginu tavo rūpestį. 
Bet aš nemedžiojau Franko. Mudu suartėjom todėl, kad su ta- 
vim jis buvo nelaimingas. Tu įvarei jam opą. 

— Jo skrandis per šituos mėnesius pablogėjo dešimteriopai. 

— Manyčiau, kad tu irgi. Po to, kai Haroldas apsakė tavo striptizą 
skalbimo kambaryje, man keista girdėti, kad tu tokia skrupulinga. 

Džanet pasigręžė į Haroldą. 

— Tu jai papasakojai? 

Jis gūžtelėjo pečiais ir prilietė savo kairįjį ausies spenelį. 

— Kadji man viską pasipasakojo. Nenorėjau, kad jaustųsi kalta. 

Džanet pravirko - šaltai, be jokių nuolankių rankų judesių. 

Marsija užsirūkė ir sausomis akimis žvelgė į tą moterį. 

— Nesirūpink, - tarė ji. - Neimsiu aš Franko, net jei maldau- 
tum. Nei šiąnakt, nei jokią kitą naktį. Turėk sau jį, kol galutinai 
išgręši. Palaikiau jam ūpą pusę metų ir, tiesą sakant, esu mirti- 
nai išvargusi. Ko jau ko, bet iš tavęs padėkos ir nesitikiu. 

Džanet tylėjo, ir abu vyrai ją užtarė. 

— Opą man įvarė „meškų“ rinka, - tarė Frankas, - o ne kokie 
nors Džan Džan darbai. 

— Ji puiki lovoje, - pasakė Haroldas savo žmonai. - Belle en lit. 

— "Tai ir dulkink ją, - tarė Marsija Frankui. - Veskis aukštyn ir 
dulkink, ir nešliaužk pas mane su savo trečiarūšėm Šekspyro cita- 
tom. Man iki ašarų įgriso tos stambios vėplos, kurios nė piršto ne- 
pajudina, tik laukia, kad pasaulis laižytų jų dailius paskuigalius. Iš- 
siskirk su manim, - tarė ji Haroldui. - Išsiskirk ir vesk ją, kad jau 
tokie šaunūs jos papai. Teneprikišiu taram taram taram ydų", ar ne 
šitaip, Frankai? Tai galas. Jūs, aš, visas sušvinkęs reikalas. 

Ji atsistojo, matuodama kartėlį veiduose, staiga atsidūrusiuo- 
se žemiau už ją. 

— Marsija, - tarė Haroldas. - Liaukis bauginusi Džanet savo 
burnojimu. 

— Ji nebaugina manęs, - tarė Džanet. — Aš sutinku su ja. 

— Pakaitinsiu punšo, — tarė Frankas. - O gal kas nori alaus? 

— Frankai, tu princas, - tarė Haroldas. - Bet jeigu mes nei- 
na iš Milsų merginų, o jai dabar žiemos egzaminai Bostono uni- 
versitete. 

Frankas tarė: 

— "Ten dėsto tas mano draugas iš Ekseterio, tai jis perka Ro- 
binsonų namą. 

— Sako, jis gražus, - tarė Džanet. 

Marsija, jausdama, kad jos scena jai slysta iš po kojų, pareiškė: 

— Man bloga nuo jūsų visų, ir aš neapkenčiu šito nykaus namo. 

Ji nuėjo į priebutį vilktis palto - pilko ir seno. Haroldas nuse- 
kė pavymui, žinojo, kad čia ji buvo atsinešusi pesarą, ir galvojo, 
ar dabar panaudos jį namie. Bet Smitukai per ilgai užsibuvo, ir 
dabar abiem Eplbiams, pirmiau Frankui, o paskui ir Džanet, te- 
ko bristi per sniegą ir stumti keliuku Haroldo „Porschę“, kad 
užsivestų. Galinės šviesos sprukdamos įžūliai slysčiojo pirmyn 
atgal, ir Džanet tarė: 


* Pagal Šekspyro 116 sonctą. 

— Tikiuosi, kad matom juos paskutinį kartą. Jie menkystos ir 
bjaurybės, nors aš suprantu, kad jiems kitaip neišeina. Argi ne- 
graži naktis, Frankai? Ko gero, kai susidėjom su tais žmonėm, 
orų nė karto ir nepastebėjom. 

Erdvėse tarp medžių, blausiai apšviestose jų tolimos veran- 
dos šviesos, snaigės skubėjo juodu paliesti, lengvai lengvai, ir 
prisilietusios mirdavo. Karštame priebutyje, jai pasilenkus nu- 
sitraukti kaliošų, Frankas jai patapšnojo, bet ji narčiai atsitiesė 
ir išpyškino: 

— Nedrįsk manęs liesti! Tujos nori. Tai ir eik pas ją. Tik dumk. 
Dumk! 

Džanet troško nebūti šalta. Visas jos neformalus išsilavini- 
mas - nuo Disnėjaus „Snieguolės“ iki paskutinio „Life“ nume- 
rio - mokė ją labiau už viską vertinti meilę. Nedorą obuolį įvei- 
kia tik bučinys. Nuo gimimo iki mirties mes vaikštom tarp kitų 
žmonių, ir paradui diriguoja meilė. Kad ir kokia neideali ta mei- 
lė, Džanet baiminosi būti palikta. Todėl negalėjo liautis flirtuoti, 
liautis siekti artimo ryšio, nors kiekvienai jos širdies paskatai rei- 
kėjo apeiti kažkokį vidinį nepasitikėjimą, kartybę - tarsi jos tėvo 
vaistų fabriko nuosėdą. Šį manevrą palengvindavo alkoholis. 

Keletą savaičių Eplbiai ir Smitukai laikėsi atskirai. Ir Marsija, 
ir Džanet išsitarė, kad susiriejo. Kitos poros taktiškai nekvietė jų 
kartu į pobūvius. Kai Haroldas paskambino Džanet, ji pasakė: 

— Atleisk, Haroldai, man buvo miela su tavim, kaip žmogui su 
žmogum, moteriai su vyru, tu tikrai moki pažadinti moters jaus- 
mus. Bet man atrodo, kad daryti tai poromis baisiai nešvaru, ir 
kitą kartą, kai tu paskambinsi, man teks padėt ragelį. Pagalvok 
bent apie vaikus. 

Kai Frankas paskambino Marsijai, ji pasakė: 

— Man tikrai norisi būti su tavim, Frankai, tiesiog su tavim, 
bet kur. Niekas neįsivaizduos, kaip aš to noriu. Bet aš nebeduo- 
siu, nė už ką nebeduosiu Džanet parako. Jeigu aš manyčiau, kad 
tu mane myli, būtų kas kita, bet tą naktį po slidinėjimo, kai tU 

išėjai iš mano lovos, aš suvokiau, kaip ji tau tebėra reikalinga, ir 
dabar turiu galvoti, kaip pačiai apsisaugoti. Ji mane pražudytų, 
kad galėtų. Nenoriu kalbėti melodramatiškai - tai jos stilius, ne 
mano. Aš nesakau tau sudie. Jei tu su ja išsinarpliotum, aš mie- 
liausiai pasimatyčiau su tavim. Tu esi mano gyvenimo meilė, deja. 

Frankas negalėjo atsikratyti įspūdžio, kad ji prašo jį išsiskirti. 
Tuo tarpu mūsų patariamasis vaidmuo Vietname ėmė skleisti 
blogą kvapą, ir rinka išsigando - išsigando, bet ir įsiaudrino dėl 
karo plėtros galimybės. Iš esmės su Kenedžiu verslas buvo nera- 
mus - kažkaip šiam veikėjui trūko solidumo. 

Vieną sausio šeštadienį visos Tarbokso poros išvyko į Bosto- 
ną pavakarieniauti „Athens Olympia“ komplekse ir pasižiūrėti 
ledo ritulio: „Bruins“ su „Red Wings“. Ir Smitukai, ir Eplbiai 
atsisakė važiuoti, klaidingai manydami, kad kita pora vyksta. Taip 
jie vieni kartu liko Tarbokse. Kadangi Džonatanas ir Frankas 
jaunesnysis kartu turėjo slidinėjimo pamoką kalvoje Yst Mate- 
ryje, po radiolokacijos stotimi, natūralu, kad tėtušiai sutarė, jog 
Frankas vyresnysis parsiveš juos abu pusę penkių, o kai atsidūrė 
pas Smitukus, jis neatstūmė taurės, paskui ir kitos, o tada šeštą, 
akstinamas kikenančių Smitukų, paskambino Džanet į namus ir 
pasiūlė, kad pakviestų auklę, pagriebtų picos ir atrūktų. Mat ne- 
maža dalis to, ką jie palaikė moralumu, tebuvo suvokimas, kad 
juos stebi kitos poros. 

Po dešimties minučių Džanet paskambino ir pasakė auklės 
negalinti rasti, nes visas išgraibstė ledo ritulio ekskursija. Prie 
telefono priėjęs Haroldas pasakė jai, kad atsivežtų Katariną, ku- 
rią jie paguldysią lovelėje Henrietos kambaryje. 

Viena ranka laikydama stambų kūdikį, kita - garuojantį po- 
pierinį maišelį, Džanet pasirodė pusę aštuonių. Ji vilkėjo kelius 
siekiančius audinės kailinius, kuriuos turėjo kone nuo santuo- 
kos pradžios, bet kadangi Tarbokse jie atrodė pretenzingi ir net 
komiški, tai daugiausia kabodavo be naudos nuo kandžių ap- 
saugotame maiše. Po kailiniais buvo apsirengusi nuostabiai: oran- 

žinės aguonos spalvos šilkine palaidinuke, mėlynais džinsais — 
sutrauktais ir dėmėmis nublukintais, kaip paauglės, - ir baltais, 
per visą blauzdą auliniais batais, kuriuos ji nusitraukė atideng- 
dama nuogas pėdas. Savo ilgoje svetainėje matydamas ją besi- 
puikuojančią tokiais drabužiais (ant šiaušto žydro kilimėlio jos 
kojų pirštai nuo šalčio buvo rožiniai, pėdų keltys ir šonai alyvi- 
nio baltumo, kulnai ir pirštelių sąnariai aptraukti žiedadulkių), 
Haroldas pajuto visą savo esatį atsipalaiduojant ir sušvelnėjant. 
Net Marsiją sujaudino mintis, kad jos vyras kadaise turėjo tokią 
šaunią meilužę. Prie jos susirūpinęs žengė Frankas, tarsi prie 
invalido arba dvasios, galinčios išnykti. 

Nuo septynių iki aštuonių jie gėrė. Nuo aštuonių iki devynių 
guldė vaikus. Franklinas jaunesnysis, slapčia nuogąstaudamas 
prišlapinsiąs patalą, atsisakė miegoti vienoje lovoje su šaipūnu 
Džonatanu. Tad jam užleido lovelę Henrietos kambaryje. "Ia- 
da Katarinai Eplbi, raudonais it prasisunkę vynmaišiai žandais, 
beliko gultis į didžiulę aukštą kvadratinę šventą vedybinę lovą 
ant guminio pakloto. Džanet prigulusi niūniavo kūdikiui, o 
Marsija ataušusias picas įkišo į orkaitę. Haroldas paskaitė Fran- 
kučiui jaunesniajam „Auksinę knygelę“, pavadintą „Minera- 
lai“, kol tas žiūrėjo, kaip Džonatanas aikštydamasis įsitaiso pa- 
taluose su „Jaunojo seklio romanu“, pavadintu „Nepageidau- 
tinas svečias“. Nuo devynių iki dešimt suaugusieji valgė, nuo 
dešimt iki vienuolikos šnekučiavo, nuo vienuolikos iki vidur- 
nakčio šoko. Haroldas uždėjo seną Elos plokštelę, ir abi poros 
sukosi pagal melodijas „These Foolish Things“, „You're the 
Top“, „IYve Been Around the World“ - Haroldas su Džanet 
sklandžiai čiuožė pakraščiais, o Frankas ir Marsija laikėsi pll- 
kų grindų vidurio. Stumdomosios stiklinės durys, atveriančioS 
pelkės vaizdą, dvigubino jų figūras, tad atrodė, kad vyksta Si- 
metriškas pobūvis - dvi sukibusios poros artėja ir tolsta nuo 
dviejų kitų kaip rašalo dėmės ant sulankstyto popieriaus arba 
violetinio akvariumo lankytojai, kurie, nematydami žuvų, PI!“ 

eina arčiau prie stiklo ir aptinka vandeningus moterų bei vyrų 
šešėlius. 

Marsija, beveik nejudėdama, žiūrėjo, kaip užtikrintai Harol- 
das ranka suėmęs Džanet paskuigalį valso žingsniu skraidina ją 
iš kampo į kampą; Džanet sukdamasi pamatydavo Marsiją, vis 
labiau linkstančią į statišką Franko glėbį, jam dudenant jai į au- 
sį. Jo veidas blizgėjo prisisunkęs alkoholio. Jo ranka buvo ne jai 
ant nugaros, o įkišta tarp jos smakro ir jo krūtinės, ir Džanet 
žinojo, Haroldo šlaunims slidinėjant jos šlaunimis, kad vienas 
Franko pirštas hipnotiškai glosto Marsijai kaklą iki pat jos krū- 
tų. Toks buvo jo triukas - vienas iš nedaugelio. Ji sukosi, ir ta 
Franko ranka, kuri neglamonėjo Marsijai kaklo, traukė žemyn 
jos nemadingos juodos suknelės nugaros užtrauktuką. Paskui iš 
kito kampo Džanet pamatė Marsijai tarp lūpų lyg cigaretę ištęs- 
tą žiaurumo rėžį, kuris, kaip buvo pastebėjusi, įsispausdavo jai 
veide labai pavargusiai arba labai atsipalaidavusiai. Marsijai per 
kambarį spoksančios Džanet akys atrodė didžiulės, tokios išsi- 
plėtusios, kad savo regos rate apėmė visą kambarį, kaip kad me- 
talinis sviedinukas pievoje suima iškreiptą ir suspaustą visą kai- 
mynystę. Subtili Franko ranka atkabino jos liemenėlės sąsagą, 
jo vienišas pirštas slydo gilyn prie krūtų. Jos kūnas ėmė tirpti. Ji 
pasijuto lyg auganti. „Aplink pasaulį skridau, - dainavo Ela — 
kilni dvasia, - vaidus Ispanijoj tvarkiau.“ Džanet, apsvaigusi nuo 
sukimosi, jautėsi lošiama atkaklaus spaudimo, gumbo su užtrauk- 
tuku, slysčiojančio it driežas, ir pagalvojo, kad liūdna, jog Ha- 
roldas apsikvailins prieš tuodu žiaurius žmones, kai jinai, būda- 
ma viena su juo idealiai atskirta, būtų taip meiliai atleidusi jam 
stačiokišką čiupnojimąsi ir siūlymąsi. Jos savivaizdžiui plečian- 
tis — su pienu, žiedadulkėmis, aguonomis - iki lygiagrečių raus- 
vos medienos lubų lentų, prismaigstytų apskritų spingsinčių švie- 
selių, užblausintų reostatu, Džanet pasirodė, kad jos arkliukas 
visada buvo motinystė. 

"Tad muzikai nutilus būtent ji pasakė: 

— Aš mieguista ir apsvaigusi. Kas mane nuves į lovą? 

Frankas nepasijudino iš kambario vidurio, o Haroldas liko sto- 
vėti prie jos. 

Kad pasidarytų sau vietos, abi poros turėjo perguldyti vaikus. 
Katariną Eplbi su sunkia įraudusia mataruojančia galva perkėlė į 
lovą su gražute šešiamete Džulija Smit, o Džonatano (jis užmigo 
su įjungta šviesa ir „Nepageidautinu svečiu“ ant antklodės virše- 
liu į apačią) kambario duris uždarė, kad jo nepažadintų jokie gar- 
sai iš šeimininkų miegamojo. Sustūmus dvi baltas sofas, padaryta 
antroji lova. Džanet atrodė labai keista - keista kaip lankytis Siki- 
me arba Peru aukštikalnėse - kakti paryčiais tarp trečios ir ketvir- 
tos namų link; apmuturioti savo du neprabundančius vaikus pasi- 
skolintais apklotais ir nešti juos kieta kaip akmuo Smitukų veja 
prie savo dviejų tamsių automobilių; šnipštelėti atsisveikinimo žo- 
džius ir paskutinįkart pasiglamonėti per drabužius, kurie, vėl ap- 
sivilkti, atrodė lyg svetimi, sustingę ir laikini kostiumai; vairuoti 
paskui Franko lygias galines šviesas niauriu kraštovaizdžiu su sauso 
aptirpusio sniego lopais; įžengti į tuščius namus nešiniems vai- 
kais, tarsi vagims su grobio maišais; užmigti šalia nepažįstamo 
drimbos, kuris vis dėlto tavo vyras; jausti dar drėgną tarp šlaunų 
kito vyro sėklą; pabusti ir susivokti, kad jau rytas ir keistumas iš- 
dulkėjęs be pėdsako, tik dėkingos Franko akys sklidinos slapuka- 
vimo, ir tik kažkaip skausmingai pjaunasi sekmadienio komiksų 
puslapio spalvos, gal netiksliai suklotos spausdinant. 

Šis kivirčo ir susitaikymo, pasidygėjimo ir atsidavimo modelis 
pasikartojo tris ar keturis kartus tą žiemą, kai Turkijoje dužo 
lėktuvai, Irake ir Toge kilo perversmai, Libijoje žemės drebėji- 
mai, Kanarų salose paniška grūstis, o Ekvadore sugriuvo koply- 
čia, palaidodama šimtą dvidešimt mergaičių ir vienuolių. Dža- 
net ėmė skaityti laikraštį, tarsi šis terlinas dairymasis į kitų ŽmO- 
nių gyvenimą būtų galėjęs parodyti jai kelią. Kodėl ji buvo ne- 
patenkinta? Kiti trys nesiskundė, 0 jos drungnas presbiterioniš- 
kas religinis auklėjimas, - tėvas, nors dosniai dalydavo užsta- 

tus, buvo tarsi per turtingas, kad vaikščiotų į bažnyčią, kaip 
žmogus, kuris, pasirodydamas pobūvyje, sukeltų nejaukumą sa- 
vo tarnams, - vargu ar galėjo paaiškinti tokį nepatogų blogio 
jausmą. Ji įtarė, kad Marsija, Haroldas ir Frankas, baigę kole- 
džą, žino paslapčių ir ją išnaudoja. Ji jautėsi, tarsi jie laužtųsi jai 
į kūną. Buvo jų paniurusi brangenybė. Kartą namie po vidur- 
nakčio pateikdama jiems kiaušinienę, ant naktinių marškinių ap- 
sisiautusi chalatą (buvo atsigulusi skaudama galva ir blogos nuo- 
taikos, bet valandą pasiklausiusi jų tripusio juoko vėl nusileido 
žemyn), Džanet su keptuve palinko virš virtuvės stalo, ir Fran- 
kas paglostė ją iš vienos pusės, Haroldas iš kitos, o Marsija Žiū- 
rėdama nusišypsojo. Ji tapo jų globotine, jų kalbų tema. Jie ne- 
galėjo suprasti jos klaustrofobijos bei pasipiktinimo ir aptarinė- 
davo su ja jos „problemą“, tarsi problemiška galėjo būti bet kas, 
išskyrus juos pačius, juos tris. 

— Ar kada nors matei, kaip mylisi tavo tėvai? - paklausė Ha- 
roldas, jiems sėdint aplink apskritą, riebaluotą odinį staliuką. 

— Niekada. Panašiausia buvo tai, kad kartais sekmadienio ry- 
tą jų miegamojo durys būdavo užrakintos. 

— Brangioji Džanet, - tarė Marsija. - Vargšė brangioji Dža- 
net. Sekmadieninės mokyklos suknele nustypsena tyliu korido- 
rium ir stumia stumia tas užrakintas duris. 

- Šiknoj, - tarė Džanet. - Niekada aš nieko nestūmiau. Kal- 
bėk už save. 

— Dievaži, - tarė Marsija. - Turėjo būt skaudu. 

— Oi, išdykėlė, Džanet, - tarė Haroldas. - Įstūmei mane į skal- 
byklą. 

— Nes atrodei toks nelaimingas, - Džanet stengėsi nepravirkti, 
nes žinojo, kad tai juos tik pakurstys. 

— Palikit Džan Džan ramybėje, - tarė Frankas. - Ji Žavi boba 
ir mano įpėdinių motina. 

- Štai Frankas vėl skiria savo įpėdinius, - pasakė Marsija savo 
vyrui. Jų intymumas kiekvienam primetė vaidmenį, ir Marsija ap- 

siėmė būti sausa ir sąmojinga, nors iš tiesų - Džanet žinojo - buvo 
rimta ir sąžininga, kupina sunkiasvorių, uolių jausmų. Džanet pa- 
žvelgė į ją ir išvydo nervingą, nesąmoningai piktybišką vaiką. 

— Prieš mane Džanet ginti nereikia, - Haroldas tarė Frankui. - 
Aš myliu ją. 

— Tu geidi jos, - pataisė Marsija. - Užsiciklinai ja. 

Haroldas tęsė, visas spindėdamas iš girtumo, dvigubas nosies 
galiukas blizgėjo: 

— Ji žavingiausia, po velniais, p... 

— Pinda, - pridūrė Marsija ir ėmė krapštyti cigaretę iš sulenk- 
to „Newport“ pakelio. 

— Piėce de non-rėsistance* , kokią esu turėjęs, - užbaigė Harol- 
das. Dar pridūrė: - Ne santuokoje. 

— Koks gašlus bjaurus raguotis, - tarė Frankas, - nei šaipytis, 
nei čia juoktis,** — ir Džanet pamatė, kad šis pašnekesys jį taip 
pat slegia. 

Haroldas vėl ėmėsi Džanet: 

— Ar tavo pirmieji pabandymai su berniukais po krūmais bu- 
vo įdomūs ar nemalonūs? Intėressant ou dėsagrėable? 

— Bafalo berniukai manęs nesivedė po krūmais, - tarė Dža- 
net. — Aš buvau per daug stora ir turtinga. 

— Mes niekada nebuvom tikrai turtingi, - tarė Marsija. - Tik 
respektabilūs. Tėvą aš laikiau šventu žmogum. 

- Šventas Gultas, - tarė Haroldas ir paskui apvertė prancū- 
ziškai: - Sen Giulta! 

— Man tėvas atrodė kaip pastumdėlis, - tarė Džanet susido- 
mėjusi, su kilusia viltimi, kad jie ko nors ją išmokys. - Atrodė, 
kad mama jį per daug stumdo. Ji buvo labai graži ir nė kiek 
nesirūpino savo svoriu, ir net gerokai sustambėjusi tebelaikė 
save gražuole. Mane vadino savo bjauriuoju ančiuku. Sakyda- 


* Nesipriešinimo riekė. 
** Citata iš „Kaip jums patinka“. 

vo man: „Niekaip nesuprantu tavęs. Tavo tėvas toks išvaizdus 
vyras“. 

— Turėtum papasakoti psichiatrui, - tarė Marsija, ir jos veidas 
nušvito nesąmoninga užuojauta. 

— Nėra reikalo, kai mes čia, - tarė Haroldas. - Pas de besoin, 
avec nous ici. Aišku, kad jai niekaip nebuvo leista įveikti homo- 
seksualios meilės motinai ir pereiti prie normalaus heterosek- 
sualumo. Pirmas mūsų meilės objektas būna motinos krūtis. Pir- 
mos mūsų dovanos šiai mylimajai - kūdikio šūdeliai. Jos tėvas 
gamina vidurių paleidžiamuosius vaistus. Ak, Džanet, čia taip 
akivaizdu, kodėl tu nenori gulėti su mumis. 

— Su manim ji guli, - tarė Frankas. 

— Nesigirk, - tarė Marsija, ir jos paprastas šiltas rūpestis po 
tuo sausumu Džanet akyse pakėlė Franko vertę. Ji matė jį už 
apskrito plaustelio, apkrauto tuščiomis taurėmis ir grafinais, — 
išsigelbėjusį nelaimės draugą, apsvilintą saulės ir apkvaitusį nuo 
išgerto sūraus vandens. 

— Kodėl tau reikia viską sugadinti? — staiga jis sušuko jai. — 
Nejaugi nesupranti, kad mes visi tave mylim? 

— Nemėgstu nešvarių žaidimų, - tarė Džanet. 

— Ar vaikystėje tau leisdavo žaisti Bafalo, tai yra buivolo pur- 
ve, - paklausė Haroldas, - ar tu turėjai analinę auklę? 

— Analinė auklė, - tarė Marsija. - Skamba kaip muzikinės ko- 
medijos pavadinimas. 

— Kas čia bloga? - Frankas paklausė Džanet, ir jo įkaušusio 
sutaršyti plaukai, krauju pasruvusios akys ir didelė galva truputį 
baugino ją, nors ji jau dešimt metų migdė jį kas mielą naktelę - 
savo Minotaurą. Jis sušuko jiems visiems: - Imkim ir suskelkim! 
Visi tam pačiam kambary! Sukerkit mano baltą avelę —- noriu 
išgirsti, kaip ji mekena! 

Haroldas delikačiai atsiduso pro nosį. 

— Matai, - pasakė jis Džanet. - Savo frigidiškumu išvarei vyrą 
iš proto. Man jau skauda galvą. 

— Sužmoginkim vieni kitus, - maldavo Frankas. 

Jį užsipuolė Marsija, jausdama atsakomybę už jo mintis. 

— Frankai, necituok Fredžio Torno. Man atrodo, kad tu turi 
daugiau intelektinės savigarbos. 

Tačiau būtent Fredis Tornas užuodė bėdą ir mėgino ja pasi- 
naudoti. 

— Girdėjau, kad Eplsmitsvilyje įsirangė gyvatė, - pasakė jis 
Džanet. 

— Kur tai yra? 

Jie buvo jos namuose, balandžio pobūvyje, surengtame sutin- 
kant į miestelį atsikėlusius Vitmenus. Džanet buvo praradusi 
galvą dėl šeimininkės pareigų - jai atrodė, kad žmonėms ir po- 
roms jos visur reikia. Pytas Hanema išsidrėbė ant laiptų, ir iš 
tualeto grįžtančiai Foksei Vitmen įsispitrėjo po sijonu. Reikėtų 
pasivesti Foksę į šalį ir paaiškinti jai apie Pytą. 

— O, - atsakė Fredis, reikalaudamas jos dėmesio, - šen bei 
ten, visur. Visas pasaulis - Eplsmitsvilis. 

Kampe, prie raštų rinktinių sienos, Džonas Ongas mandagiai 
įtemptu nenusakomo amžiaus veidu klausėsi uoliai blerbiančio 
Beno Zalco; Džanet pagalvojo, kad ten reikėtų nueiti ir įsiterpti 
moteriai, bet, esant tokiai alternatyvai, ji kiek įdėmiau sukluso, 
ką murma Fredis Tornas. „Jeigu jis toks jau dantistas, tai kodėl 
jo burna atrodo tokia bedantė?“ - pagalvojo Džanet. 

— Jie vaišinasi tavimi, Džan Džan, - tarė jis. - Tu aptarnauji 
du eržilus, o balne sėdi Marsija. 

— Pasilaikyk sau šitas vulgarias fantazijas, - tarė Džanet mėg- 
džiodama Marsiją. - Priešingai paplitusiam įspūdžiui, aš nieka- 
da negulėjau su Haroldu. Minėjom, kad būtų galima, bet nu- 
sprendėm, kad būtų per daug nešvaru. 

— Tu graži, - tarė jai Fredis. - Gražu, kaip tu, žiūrėdama man 
į akis, puti miglą. Tu pati nesuvoki, bet tikrai kažką turi savyje: 
Ne taip kaip tos kitos pindos. Marsija neturi, nors bando kraipy- 
damasi išstenėti. Bea bando susiveikti tai gerdama. Andžela ban- 

do pakilti virš to. Tik tu savo vietoj. Bet būk maloni, neriesk 
dėdei Fredžiui niekų. 

Džanet nusijuokė - jo žodžiai buvo lyg salstelėjęs skalauja- 
masis skystis prie jo emaliuotos dantisto kėdės: neprarysi, bet 
skanu. Ji paklausė: 

— O Džordžina? Ar ji turi? 

- Ji visai nebloga teniso 4pranga - neskriauskit mažytės. Dulki- 
nasi ir neprastai valgyt gamina - ko norėt?? Aš gi tau nesiperšu. 

— Fredi, neversk įžeidinėti tavęs. 

— Tu nori ištrūkti, taip? 

— Truputį taip, truputį ne. Ar aš nesu - koks tas žodis - ambi- 
dekstriška? 

— Ambivalentiška. Androginiška. Androdekstrorogeroginiška. 

— Mums smagu su Smitais, tiesiog sėdim, šnekamės - nei aš, 
nei Frankas anksčiau neturėjom tikrai artimų draugų. Tu negali 
įsivaizduoti paprasčiausios draugystės, ką? 

Jis pasitapšnojo šviesią plikę ir ūmiu džiūgavimo gestu ener- 
gingai ją patrynė. 

— Kalbant tarp mudviejų, taip. Tai, ką jaučia Žuvis Žuviai, ku- 
rią ryja. Tu nori ištrūkti — aš tave galiu ištraukti. Sužaiskim ma- 
žytį romaniuką, ir tas cirkas, kurį tu palaikai, užsirauks ir išsi- 
nešdins. O tu vėl galėsi būti savimi. 

— Ką reiškia mažytį? 

— O, - jo rankos sumygė nematomą akordeoną, - koks tau 
patiks. Nemokėsi - neturėsi. Nesiklijuos, tai nesiklijuos. Jokio 
užstato už tarą, Mertle. 

— Kodėl tu tai siūlai? Juk nesi manęs įsimylėjęs. Tau gi reikia 
Andželos. 

— Ą: nereikia, B: esu įsimylėjęs ir C: man patinka padėti žmo- 
nėms. Man atrodo, kad tu tuoj imsi panikuoti, ir aš nenoriu to 
matyti. Tu per daug faino lygio. Per gerai rengiesi. Beje, fantas- 
tiškom suknelėm. Ar tu nėščia? 

— Nekvailiok. Čia ampyro stilius. 

— Na, argi nebūtų nuostabu užsitaisyti vaiką ir nežinoti, kas 
tėvas? Aha. Ar giniesi piliulėmis? 

— Fredi, man šitas pokalbis nebepatinka. 

— Gerai-rai-rai. Tegul kol kas raugas brinksta. Kaip sakė Chruš- 
čiovas, siųsdamas raketas į Kubą, kas nerizikuoja, tas nelaimovas. 
Aš tavo paslaugoms, jeigu tau manęs reikės. 

— Ačiū, Fredi. Tu malonus žmogus. - Džanet graužtelėjo sąži- 
nė ir ji pridūrė: - Taip. 

— Kas taip? 

— Atsakau „taip“ į tavo klausimą - geriu kontraceptines piliu- 
les. Marsija dar ne. Bijo vėžio. 

Fredis išsišiepė ir sudurdamas smilių su nykščiu padarė žiedą. 

— Iu auksinė, - pasakė jis. - Tu paskutinė auksinė mergaitė. 

Jis pridėjo žiedą prie burnos ir suplazdeno liežuviu jame. 

Džanet rimtai svarstė jo pasiūlymą. Jai skinantis kelią pro po- 
būvio tankmę, tai neatrodė visai neįtikima. Fredis žinos, ką da- 
ryti su moterim. Marsija, Frankas ir Haroldas bus pasibaisėję. 
Haroldo savimeilė bus nedovanotinai įžeista. Meilė išstumia mei- 
lę. Pasitaiko tokių dalykų. Pytas maigėsi su vargše mažyte Bea 

Gerin. Frankas strapaliojo tvistą (jo virškinimas!) priešais Kerol 
Konstantin. Edis ant sofos sukdamas rankomis demonstravo Ber- 
nadetai Ong oro transporto sulaikymo schemą virš La Gvardi- 
jos ir Aidlvaildo oro uostų ir aiškino, kodėl turbosraigtiniai ir 
privatūs lėktuvai nuleidžiami greičiau negu reaktyviniai, naujie- 
ji gražuoliai 707 ir DC-8, kodėl su kiekvienu nauju komercinio 
lėktuvo tipu keli šimtai keleivių žus dėl lakūno klaidos, kodėl 
Logano oro uoste ypatingą grėsmę kelia varnėnai bei žuvėdros, 
ir galiausiai siaura garbanota galva jis saugiai prigludo jai ant 
šilkinio peties ir atrodė, kad miega. Garbės svečiai jautėsi nepri- 
tapę. Foksę ėmė pykinti, ir Vitmenai anksti išėjo. Visiems, išsky- 
rus Smitukus, išėjus, jiems sėdint prie stalo ir siurbčiojant likė- 
rių liekanas, Džanet paklausė Marsijos: 

— Ar Fredis Tornas tau šįvakar atrodė patrauklus? 

Marsija nusijuokė, jos auskarų blizgesys subumbsėjo į veido odą. 

— Dievaži, ne. Jis paklausė manęs, ar aš laiminga Eplsmitsvilyje. 

— Ką tu atsakei? 

— Reagavau labai šaltai. Jis nuėjo šalin. Vargšė Džordžina. 

— Manęs jis irgi paklausė. Tiesą sakant, - Džanet nebuvo tik- 
ra, ar tai taktiška, bet benediktinas traukė už liežuvio, - jis pasi- 
siūlė užmegzti romaną su manim. 

— Na ir fantastiškas mulkis, - tarė Frankas. Brendis jam la- 
biausiai kenkė, oO jis gėrė jau trečią taurę. 

Haroldas mąsliai pasūkuriavo savo „Grand Marnier“. 

— Kodėl tu mums tai sakai? 

— Nežinau. Aš taip nusistebėjau savimi, kad man tai nepasiro- 
dė visai netikusi mintis. Kai jam nuslinko visi plaukai, jis pasida- 
rė gana simpatiškas, sakyčiau, grėsmingai. 

— Sakyčiau, dvilinkliežuviškai, - tarė Marsija. Ji gurkšnojo any- 
žinį. 

— Džanet, man tai bjauru, - tarė Haroldas. - Kaip tu gali krauti 
tokį merde* ant trijų žmonių, kurie tave dievina? 

— Aš pusiau dievinu ją, - tarė Marsija. 

— Ant dviejų kablelis penki žmonių, kurie tave dievina, - tarė 
Haroldas. - Deux point ciną. 

— Nežinau, - tarė Džanet. - Turbūt noriu, kad mane atkalbė- 
tumėt. Nesuprantu, kodėl jūs, vyrai, atrodot tokie įsižeidę. Gal 
įsitrauktų Džordžina, argi mums nereikia šviežio kraujo? Man 
atrodė, kad mes viską, ką turim pasakyti, pasakėm kokius še- 
šiasdešimt kartų. Žinom viską apie Franko opą ir jo tėvą, kuris 
išvengė opos susižinodamas viską apie Kiniją, ir kad Šekspyras 
taip gerai neveikia kaip Kinija, gal jis rūgštingesnis; aš patariu 
vartoti maloksą. Iš Marsijos viską žinom apie tai, kokie šventi 
buvo jos tėvas ir senelis vyskupas ir kaip ji neapkentė Long Ai- 
lando, ir kaip jai miela čia, toli nuo tų visų nykių dručkių, kurie 


* Šūdą. 

be paliovos žaidžia badmintoną užsigerdami martiniu su alyvuo- 
gėm. Žinom viską apie Haroldo prostitutes ir spalvotą mergytę 
Sent Luise ir kad nė viena iš mūsų neprilygsta... 

— Tu tik pradėk išdykauti su Fredžiu, - tarė Frankas, grėsmin- 
gai išsipūtęs, — ir bus tu stok į vienuolyną*. Išsiskirsiu su tavim. 

— Bet tada, - tarė jam Džanet, - man tektų išvilkti mus visus į 
dienos šviesą, ir mes keistokai atrodytumėm laikraščiuose. Juk 
taip sunku išaiškinti dalykus, kurie draugams akivaizdūs. 

— Man akivaizdu, - sakė jai Fredis Tornas kitą savaitgalį, kai 
jie buvo vėlai vieni du virtuvėje per Gerinų kviestinę vakarienę, — 
kad tu nebuvai įsimylėjusi Haroldo ir puolei jam ant kaklo, kad 
atsiskaitytum su Marsija. 

Tą savaitę ji ėjo tvarkytis dantų, ir pauzėmis tarp profilakti- 
nių priemonių jis išvilbino iš jos visą istoriją jos požiūriu. 

— Fredi, kaip tu gali spręsti? - Ji paėmė varške užtepto salie- 
ro, likusio nuo šaltų užkandžių. — Kaip tu čia taip tikiesi įlįsti į 
žmogaus gyvenimo vidų? Juk negali įsivaizduoti Haroldo, kai 
mudu būnam vieni. Jis gali būti neatsispiriamas. 

— Visi mes galim, - atsakė jis. - Atsispyrimas yra tiesioginė 
moters sprendimo atsispirti arba ne funkcija. 

Atrodė, kad jis prakaituoja už storų akinių, kurie tarytum vis 
stumdinėjo jo akis. Fredis blogai matė. Neseniai jis įsitaisė nau- 
ją grąžtą su prijungtu vandens purškikliu, ir jam dažnai teko va- 
lytis akinius. 

— Fredi, - tarė ji, - man nepatinka būti rakinėjamai ir baksno- 
jamai. Pirmiau paversk moterį savo drauge. 

— Aš tavo draugas nuo pat tavo atsikraustymo. - Jis paglostė 
jai ranką, nepaslėptą juodos nertinės palaidinukės. Kambaryje, 
kur klegėjo visi kiti, suvirpėjo žvakės liepsna. - Dabar vis dėlto 
manau, - toliau kuždėjo Fredis, - kad, matyt, tu susidėjai SU 
Haroldu ne tam, kad įskaudintum tuodu, o kad įtiktum jiems, 


* Hamleto žodžiai Ofelijai. 

pelnytum jų malonę. Būdama tokia liuks boba, kuri dar ir tur- 
tinga, tu velniškai nepasitiki savim. 

— Būdamas toks trumparegis liurbis, kuris dar ir dantistas, tu 
velniškai pasitiki savim. Kad jau kalbam apie tai - baik flirtuoti 
su ta Vitmen. Ji nėščia. 

— Tebus pagarbinta. Bus daugiau vyrų amerikiečių povande- 
niniams laivams. Ji dar to nežino, bet yra gera kekšė. Moterys su 
tokia perkaitusia oda dažniausiai būna fantastiškos lovoj. Jų šir- 
dys plaka smarkiau. 

— Koks tu šunsnukis, - tarė Džanet, kurios oda, nors ypač blyš- 
ki, buvo gana grūdėta ir matinė. 

Fredis teisus, - vėliau ji pamanė: įtikti pasidarė svarbu. Jie, Epl- 
smitai, pasiekė tokią ribą, ties kuria poreikiai susilieja ir asmeni- 
nę aistrą išstumia bendras paslaugumas. Abi moterys ėmė gulėti 
su vyrais iš gailesčio, ir kiekviena užleisdavo savo vyrą kitai iš drun- 
gno ir beviltiško maloningumo. Daugialypis taktas ir raizgi rūpes- 
čio pynė jų namus ėmė slėgti troškia ligoninės atmosfera. Franką 
ir Haroldą paralyžiavo geidulio įprotis, o ji ir Marsija tarpsniuose 
tarp rietenų buvo apdairios ir atidžios viena kitai kaip dvi subjau- 
rotos pacientės traumatologinėje palatoje. 

Kitą savaitę reikėjo keisti porceliano plombą, ir Fredis skam- 
bino jai kas vidurdienį, visada siūlydamasis pergulėti su ja. Bet 
nė karto nepasakė galimos susitikimo vietos, nepasiūlė konkre- 
taus laiko, ir ji susivokė, kad jis neturi rimto fizinio ketinimo: jį 
tenkina žodinis plepalo intymumas. O Haroldas, maldaudamas 
ją atnaujinti santykius, išsirūpino Bykono gatvės* viengungių bu- 
to raktą - ten visą dieną būdavo tuščia. Smalsaudama, kaip gy- 
vena viengungiai, ji nuėjo ten su juo penktadienį prieš tą sekma- 
dienį, kai Pytas sulaužė Fredžiui mažąjį pirštą. Vos dirstelėjusi, 
nusprendė, kad čia gyvena homoseksualistai. Apstatymas per- 
nelyg gražiai suderintas — vyravo lenktas pynimas ir oranžinis 


* Bostone. 

aksomas. Vienas iš vyrų tapė arba veikiau darė koliažus sugre- 
tindamas žurnalų reklamas ir karo pranešimų antraštes, dezo- 
doruotus nuogus kūnus su perlamutrinėmis pažastimis ir subom- 
barduotus, krauju apsitaškiusius valstiečius, žalius antspaudus, 
Robertą Maknamarą ir apsalusias manekenes apspaustais kor- 
setais, su karikatūrinėm patrankom, prilipdytom ant šakumo. 
Atrodė gana bjauriai ir grėsmingai, bet kambario buvo neįma- 
noma nustebinti, o į pietus nuo Bykono jau krovė žiedus mag- 
nolijos. Haroldas buvo mandagus, drovus, tėviškas, nostalgiš- 
kas, jautrus. Ji leido jam ištraukti ją iš drabužių ir, greitai įkaitu- 
si, baigė kartu su juo, o paskui, po cigaretės ir vyno, leido jam 
vėl baigti, įsikrauti kirkšnyje ir be skausmo blokštis į išsiplėtu- 
sius jos vidurio putlumus. Virpėdamas lyg perlietas botagu, jis 
laižė jai vokus ir vieną po kito apčiulpė kojų pirštus. Ją apėmė 
isteriškas kutenimo jausmas. Kitą dieną, šeštadienį, ji parašė Fre- 
džiui laišką: 


Fredi, brangusis, 

Dėkoju tau už rūpestį. Tikrai. Bet aš vis ldbiau įsitikinu, kad 
mano ateitis - su Franku. Todėl tavo skambinimas telefonu turi 
liautis. Nuo šiandien, išgirdusi tavo balsą, aš dėsiu ragelį. Ar mu- 
du galim ir toliau maloniai ir draugiškai bendrauti? Prašau tavęs. 
Aš nenoriu keisti dantisto - tu turi viską mano kortelėj. 

Nuoširdžiai - Dž. 


Laišką išsiuntė į jo kabinetą, primenantį kotedžą, Dievybės 
gatvėje. Jis gavo pirmadienį, šypsodamasis perskaitė, nenusivy- 
lė, ketino sudeginti dujų liepsnoje savo laboratorijoje, bet ka- 
dangi romantiškų suvenyrų gyvenime daug neturėjo, apsigalvo- 
jęs sugniaužė voką ir išmetė, o laišką įsikišo į švarko kišenę, ku- 
rioje Džordžina jį aptiko tos pačios dienos vakarą, jam išėjus I 
„Lions“ klubą. Kitą dieną savo nuogąstavimus ji išsakė Pytui IT 
neatšaukiamai įžeidė jį. 

Taigi apie Džanet Foksė ir atspėjo, ir suklydo. Ji pervertino 
Džanet laisvę ir klaidingai nusakė Fredžio Torno seksualumą. 
Nors jis atrodė agresyvus moterų atžvilgiu, iš tiesų siekė padary- 
ti jas savo sąjungininkėmis. Bet vėliau Foksės svarstymus apie 
kitų Žmonių meiles nugožė vasara, kuri tarsi bloškė ją tolyn į 
jūrą, į tokį tašką, iš kurio poros Tarbokso krante atrodė kaip 
spalvotų karoliukų vėrinys. 


Pytą Hanemą išsiuntė iš kambario ir nusprendė, kad jis bus 
Ho Ši Minas. Frankas Eplbis norėjo, kad jis būtų Kazanova, bet 
Irena pasakė, kad išgalvoti asmenys netinka. Frankas paaiškino 
Irenai, kad Kazanova buvo toks pat realus kaip ir jie, bet visi 
sutarė jam nejaučią jokių simpatijų. Irena pasiūlė vicepreziden- 
tą Džonsoną. Visi užprotestavo sakydami, kad jis pernelyg ny- 
kus. Terė Galacher sumanė Ho Ši Miną, ir tai atrodė idealu. 
Šaunuolė Terė - gavusi liutnią, ji įgijo šarmo. Pasidarė žmogiš- 
kesnė. Visą pavasarį ji mokėsi groti pas seną moterį Norvele. 
Jos ilgi juodi plaukai buvo palaidi, plačių lūpų kampučiai įtraukti, 
tarsi burnoj būtų laikiusi monetą arba saldainį. Žvelgdamas į 
Terę, Edis Konstantinas pasiūlė, kad Pytas būtų Džoana Baes, 
bet kiti nubalsavo pasilikti prie Ho Ši Mino, ir Džordžina, nuė- 
jusi prie Zalcų laiptų apačios, pakvietė Pytą nusileisti. 

Buvo paskutinio birželio sekmadienio vakaras. Glaudūs vyno 
spalvos alyvų kūgeliai, kuriuos Pytas anąkart pamatė delsdamas 
prie Foksės Vitmen vartelių, pirmą kaitrią gegužės savaitę atsi- 
leido ir išsiplėtė į popiežiaus mitros žiedyną - iš pradžių šviesiai 
violetiniai, o paskui aukštesni, šventesni, asketiškesni baltieji, 
pūpsantys tarp širdutės formos lapų, kurių žaluma staiga nu- 
blanko. Alyvų skėčiai nuvyto, sudžiūvo, ir nuotakos vainikas rink- 
damas dulkes karojo prie visų garažų durų ir keliukų. Strėlė, 
subtiliausias iš žvaigždynų, nejudėdama skriejo tarp Gulbės ir 
Erelio - milžiniškų brangakmeniais žėrinčių lėktuvų, pilotuoja- 
mų Denebo ir Altayro; Paukščių Takas vinguriavo it skalbinių 

virvė kaitros nublukintame danguje. Balsviems vakarams, išpūs- 
tiems vasaros laiko, užpildyti dygo padriki, veik neparuošti po- 
būviai - bendrabūvio piktžolės, - juos sudarydavo mišrainė iš 
teniso liekanų, įdegusių pusporių, šalto saliamio, atsivežtinės pi- 
cos, limonado ir smėlėtų, klydinėjančių užmirštų vaikų, užliū- 
liuojamų žydro televizoriaus mirgesio. Prezidento Kenedžio trium- 
fo žygis po Vakarų Europą šiandien nuslūgo iki ramių pokalbių 
Anglijoje, Sasekso grafystėje... 

Zalcai - didieji paukščių mylėtojai ir vaikščiotojai, tarytum 
gamta būtų mokymosi programa, kurią reikia iškalti, - vėlu- 
moje nuėjo į paplūdimį pasigrožėti krantiniais tilvikais ir pasi- 
maudyti. Irena turėjo saulės alergiją, tad vidury dienos išeida- 
vo tik apsisaugojusi nulėpusia skrybėlaite ir džersiu ilgom ran- 
kovėm, o maudytis eidavo tik vakarop. Prie tolimųjų uolų jie- 
du su Benu sutiko visus keturis Hanemas ir abu Vitmenus. Ke- 
nas mėgo plaukioti po vandeniu, ir Hanemų vaikai buvo pake- 
rėti jo plaukymo reikmenų. Čia, prie uolų, krantas leidosi ga- 
na stačiai, kad būtų galima nardyti. Rūtą su akvalango kauke 
ir plaukmenimis mokė Pytas, o Nensė, nerimaudama dėl se- 
sers ir pavydėdama, verkė. Kenas ir Andžela stovėjo drauge — 
kone dievų pora - neslegiami rūpesčių, nepažeidžiami, žvelg- 
dami į horizontą, kur pleveno buriavimo varžybos su išsipūtu- 
siais margaspalviais spinakeriais. Foksė nėščiosios maudymosi 
kostiumu su sijonėliu gulėjo aukštielninka ant lygios uolos, už- 
simerkusi, šypsodamasi. Irena visiems pavydėjo džiaugsmo ir 
lengvumo po ta pačia saule, nuo kurios ją skausmingai bėrė. 
Jie visi čia buvo nuo vidurdienio. Vedama impulso, bet ir puo- 
selėdama menką viltį įtikinti Vitmen, taip ramiai abejingą, pri- 
sidėti prie vieno iš jos gerų darbų (ikimokyklinio švietimo, tei- 
sės į būstą, dirvožemio apsaugos), ji pasikvietė juos išgerti. Zal- 
cai gyveno prie miestelio vejos, siaurame asbestu dengtame na- 
me, matomame iš Konstantinų. Šie pastebėjo automobilius ir 
atėjo, kartu atsivesdami Terę Galacher. Kerol, be to, kad buvo 

mokiusis baleto, siuvo, audė bei tapė, dar ir grojo gitara, tad tą 
vasarą abi moterys kartais susitikdavo pagroti duetu. Paragin- 
tas Edžio, Benas Zalcas paskambino Eplbiams, kurie buvo pa- 
sikvietę užkąsti Smitukus ir Tornus, ir pusė šios draugijos atvy- 
ko: Frankas, Marsija ir Džordžina. Jau buvo po aštuntos. Prieš 
sutemstant Edis ne ką kitą, o Andželą pasisodino ant savo „Ves- 
pos“, ir iš itališkos užkandinės 123 kelyje jie parvežė penkias 
picas. Sugrįžusi į siaurą Zalcų svetainę, Andžela atrodė nuo- 
stabiai, įraudusi nuo vėjo, baimės ir pastangos išlaikyti karto- 
nines dėžes. Šlapio juodo maudymosi kostiumo juosmenį bu- 
vo apsisukusi drėgnu rankšluosčiu, ir, jai lenkiantis atsikąsti 
picos, Pytas užmatė jos spenelius. Žmonos. Kur jisai čiulpė. 
Nemanydami taip ilgai užtrukti, jie atsivežė vaikus. Rūta pla- 
čiomis ašarojančiomis akimis žiūrėjo nesenkantį televizijos 
srautą su vyresniuoju Zalcų berniuku Bernardu, o Nensė už- 
migo mažojo Jeremijo kambaryje. Irena mėgo žodžių Žaidi- 
mus. Pusę dvyliktos, - kai Kenas Vitmenas tyrinėjo savo sport- 
bačių raištelius, Frankui Eplbiui nuo blogo virškinimo vertėsi 
akys, ir jau buvo dukart paskambinusi Džanet, kad įsitikintų, 
jog jis nenuėjo kur nors vienas su Marsija, ir paklaustų, kaipgi 
galų gale iškrapštyti iš namų Fredį Torną, - pas Zalcus jau bu- 
vo sužaisti keturi šmėklų žaidimai, du tiesos ir trys botičelio. 
Liko nežaistos impresijos. Pirmas buvo išėjęs Edis Konstanti- 
nas, kuris, tik vieną kartą suklydęs (su Berlu Aivsu), atspėjo 
esąs velionis popiežius Jonas. Džordžinai truko kiek ilgiau nu- 
statyti, kad ji esanti Altėja Gibson*. Tada pasisiūlė Pytas, nes 
norėjo užeiti į išvietę ir patikrinti Nensę (Aš niekada neužaug- 
siu ir niekada niekada per visą gyvenimą nemirsiu. Jos plaukai 
buvo susivėlę ir sustirę, žalsvai žydras maudymosi kostiumėlis, 
per miegus pasliuogęs aukštyn, atidengė smėliu žėrinčius sė- 
dynės pusmėnulius. Jam suspaudė širdį matant vaiko kūnelį, 


* Juodaodė teniso žvaigždė. 

bet jis buvo bejėgis prieš smagaus gyvenimo apačioje trauką. 
Miegok. Atleisk mums miegodama. ), ir jie padarė jį Ho Ši Minu. 

Laiptų apačioje jis skiausčiu delnu bakstelėjo Džordžinai šo- 
ną seniems laikams prisiminti, bet žvelgė tiesiai. Jis įėjo į svetai- 
nę - vilkėjo megztinį ir languotas glaudes, basos pėdos ant grin- 
dų atrodė gumbuotos ir šleivos, o Foksės akyse jo nuogas kojas 
gaubė blyški gauruota aureolė. 

— Koks esu kraštovaizdis? — paklausė jis. 

— Džiunglės, - atsakė Džordžina. 

— Ryžių laukai, - tarė Marsija Smitukė. 

Terė Galacher pridūrė: 

— Išdraskytas. 

— Išdraskytas kraštovaizdis? — paklausė Pytas. 

— Na, gal numalšintas. 

Andžela užsimerkė. 

— Matau šventyklą su rausvom kolonom ir stabą numušta gal- 
va, apaugusį vijokliais, o ant šlaunies platumos prirašyta aritme- 
tinių skaičiavimų. 

— Seksualus, - tarė Edis Konstantinas. 

Džordžina, įtempdama smakrą, pasakė: 

— Telepatija poroms susižinot nesąžininga. 

Pytas paklausė: 

— Kas dar? Fokse? Kenai? 

— Man matosi Indiana, - tarė Kenas, - nežinau kodėl. 

Visi nusijuokė, išskyrus Foksę, kuri linktelėjo. 

- Jis teisus. Kas nors ramaus, pilko ir kasdieniško, - tarė ji. 
Oregonas? Pietų Dakota? 

— Tiksliau, Šiaurės Dakota, - tarė Frankas Eplbis. 

— Be užuominų! - perspėjo Kerol Konstantin. Ji sėdėjo ant 
grindų audėjos, maldininkės arba žaidžiančios monopolį p024. 
Kojas buvo parietusi po balerinos sijonėliu it žaliu lelijos lapu: 
iš kurio liemuo kilo kaip stiebelis. Talija buvo įspūdingai liauna 
ir lanksti, o šnervės - ilgos įpjovos - atrodė nuolat įkvepiančios: 

— Kokia gėlė? - paklausė Pytas. 

— Aguona. 

— Aguona. 

— Linksinčioji pogonija, - tarė Irena Zalc. - Arba gal spur- 
guotoji gegužraibė. 

— Spurguotoji gegužraibė didžiulio kiniško tulpmedžio paunks- 
mėje, - tarė Frankas Eplbis. 

Kerol pasakė Marsijai: 

— Man atrodo, kad Frankas nesupranta žaidimo. Jis daro užuo- 
minas. 

Foksė Vitmen tarė: 

— Aš matau pilką augalą. Amalą. 

— Iš tavęs vis gaunu pilkumą, - tarė jai Pytas keistu tonu ir 
paklausė Andželos: - Gėlė? Kenai? 

— Muskrėslė, - tarė Kenas, lyg ir priešiškai, nudelbęs akis į 
pėdas. Ar tyčia taip? 

Andžela tarė: 

— Jokios gėlės arba bet kokia. Viena lelija, vaiko padovanota 
mero Žmonai miesto šventės dieną. 

— Nuvytusi gardenija padavėjo praktikanto atlape, - tarė Terė 
Galacher ir plačiai nusišypsojo, kai jie visi pratrūko žerti kom- 
plimentus. Jie jautė jos tobulėjmą, sužydėjimą. 

— Dagys, - tarė Džordžina. - Oficialiu požiūriu. 

Pytas pasiskundė: 

— Aš net nesumoju, ar jums patinka šitas žmogus, ar ne. 

— Kokią lytį tu įsivaizduoji? — paklausė jo Kerol. 

Jos veidas, nors atviras ir lygus, turėjo vaidingų šešėlinių taš- 
kų - ties šnervių sparnais, lūpų kampučiuose, po patempta apa- 
tine lūpa, kur atrodė sutepta. Pytas pastebėjo, kad jos vokų lini- 
ja pailginta akių pieštuku, ir suvokė, kad jos akys mažos ir gana 
arti viena kitos, taip arti, jog kartais, šmėkščiojant šviesoms, at- 
rodo, kad jos patetiškas laikysenos orumas kyla iš žvairumo. Jis 
pasijuto geriau dėl jos, nebe taip susižavėjęs. Plaukus turėjo pil- 

kai rudus, kaip ir bespalvius, pakaušyje sutrauktus į kasytę, ku- 
riai ji buvo per sena. 

— Vyrišką, - atsakė jis. - Bet tai neatrodo svarbu. Jis garsus ne 
tuo, kad vyras. 

— O kas garsus tuo? - šaltai paklausė Kerol. 

Pytas paslaugiai paraudo. 

— Koks... koks dailės periodas? 

— Secesija, - tarstelėjo Andžela. 

— Ispanijos olos, - čia pat pridūrė Foksė. 

Frankas Eplbis užvertė akis ir sudejavo. 

— Man į galvą ateina tik tai, ko Kerol nenori. 

— Ir kas gi? - paklausė Kerol. 

— Sovietiniai plakatai. 

— Ne, - tarė Kerol, - čia aš nieko prieš. Tai ne kažin kas, bet aš 
nieko prieš. 

— Kas tave paskyrė teisėja? — paklausė Irena Zalc. 

— Medicinos vadovėlio iliustracijos, - išpyškino Kenas, - su 
ryžių popieriaus tarplapiu. 

— Gerai, - kažkas mandagiai tarė po pauzės. 

— Terė ir piratai, - pasakė Edis Konstantinas. 

— Atsiprašau, — tarė Kerol, - aš manau, kad jūs visi siaubingi. 
Jis tikrai Ivas Tangi. Ir gal Aršilas Gorkis. 

— Tas yra dramaturgas, - pasakė jai Frankas. 

— Dramaturgas - Maksimas, - atsakė ji. 

Kenas, prisiminęs kai kurių savo kalambūrų sėkmę, nekaltai 
paklausė: 

— Kas buvo Maksimas Izatorius? 

Foksė patempė lūpą. 

- Žydas ekspansionistas, - tarė Edis. - Vai, nenorėjau įžeisti, 
Benai. 

Pytas kantriai paklausė: 

— Gal dar kokie dailininkai ar dailės periodai? 

— Aš nemanau, kad jie ką nors duoda, - tarė Marsija. - Jie 
tiesmukiški. Praplėsk mūsų vaizduotę, Pytai. 

Čia Pytas įžvelgė, kad Frankui darosi nuobodu, ir paklausė jo: 

— Frankai, kokia aš esu Šekspyro pjesė? 

Frankas pasukiojo galvoje šį nepatogų klausimą ir, gurkštelė- 
jęs brendžio, paskelbė: 

— „Antonijus ir Kleopatra“ Oktaviano požiūriu. 

Marsija, lyg paslaugi žmona, pakišo mintį: 

— O kaip „Titas Andronikas“? 

— Ten per daug blaškymosi, - tarė Frankas. - O šitas žmogus 
dalykiškas. 

Dėmesio troško Foksė Vitmen - ji buvo užsukusi namo ir vie- 
toj apsiaustiško nėščiosios maudymosi kostiumo apsivilko skais- 
čiai geltoną sarafaną, dailiau priglundantį ir apglėbiantį jos sle- 
piamą pavidalą. 

— O kaip „Otelas“, kuriame Jagas teisus? 

— Jis visada teisus, - tarė Frankas ir sužvengė. 

Benas Zalcas - sakytum, pavargęs - atsistojo ir paklausė: 

— Kas dar nori alaus? Brendžio? Turim daugybę džino, bet 
pristigom limonado. 

Džordžina tarė: 

— Pytai, tu per ilgai užtrukai. Mes tau pateikėm gražių atsaky- 
mų, 0 tu mus atstumi. 

— Jūs visi tokie gražūs, kad sujaukėt man protą. Vis galvoju 
apie Keno medicinos vadovėlį. 

— Mesk jį iš galvos, - tarė Foksė. 

— Na, gerai - koks gėrimas? 

— Arbata. 

— Arbata. 

— Veikiau sušongas negu orange pekoe. 

— Arbata su muškatu, - tarė Andžela. 

— Andžela, tau juk patinka šitas žmogus, ar ne? - paklausė 
Terė. 

— Turi patikti - jis mano vyras. 

— Aš nepakenčiu arbatos, - tarė Pytas. - Nepakenčiu arbatos 
su muškatu. 

— Tu jos nesi gėręs, - pasakė Andžela. 

— O ką tu žinai? - Kiti nuščiuvo leisdami pliekstis ginčui. Py- 
tas tuoj šoktelėjo toliau: - Koks maistas? 

— Ryžiai. 

— Ryžiai, bet tau to maža, - tarė Benas grįždamas su dviem 
rudais negrąžinamais alaus buteliais. 

— Virti ar kepti? - paklausė Pytas. 

— Virti, - tarė Andžela. - Grynesni. 

— Lengvai pakepinti, - tarė Marsija. 

Terė užsimerkė ir tarė: 

— Suskrudęs skrebutis su kumpiu, salota ir pomidoru. 

Frankas Eplbis tarė: 

— Velniai jus visus rautų. Pasakysiu, kas man atėjo į galvą. Lau- 
ke keptas vienuolis*. 

Kerol sušuko, įsielektrinusi visom savo liaunom linijom, iš- 
spirdama pėdas iš po sijonėlio: 

— Frankai, tu kiaule! Išpliurpei! 

Pytas su dideliu palengvėjimu tarė: 

— Aš esu No-go Diemas. 

Aplinkui pažiro balsai: 

— Ngo tai tu nesi. 

— Arti, bet ne sitaras. 

— Arti? Labiau suklysti negalima. 

— Bažnyčia ta, bet ne ta navos pusė. 

Pastarasis balsas buvo Džordžinos, tiesiančios jam ranką; jos 
pagalbą jis priėmė, nors ją pačią atstūmė. 

— Ho Ši Minas, - atspėjo Pytas. 

Žaidimas nutrūko džiugiam klegesy. Ratu siuntė alų. Terė Ga- 
lacher ir Kenas Vitmenas atsistojo vienu kartu ir pažvelgė vie- 
nas į kitą nustebę tokia darna. 


* Budistų vienuolis Kvan Dukas [Ouang Duc] susidegino Saigone protestuodamas pricš 
prezidento kataliko Ngo Diemo represijas. Žr. t.p. išnašą 39 puslapyje. 

— Jūsų tokios meilios impresijos - tiesiog išdavystė, - sakė Py- 
tas. - Mūsų demokratijos priešas, o čia visokios gėlytės ir švel- 
niai pilki atspalviai. 

Džordžina nujautė, kad jo skundas skirtas Andželai ir Foksei. 

— Tu pats klausei gėlių. 

— Gyvūnų tu neklausei. Usuota žebenkštis. 

— Sulysusi panda. 

— O kodėl jo reikia neapkęsti? Jie tokio nori. - Tai pasakė 
Irena, iki šiol nebūdingai jai tylėjusi. 

— Chacun d son goūt“*, kaip būtų pasakęs Haroldas čia būda- 
mas, - tarė Marsija su savotiška ištikimybe. 

— Manau, taikliai prisiminiau, kad jis buvo padavėjas prakti- 
kantas Paryžiuj, - tarė Terė. - Ačiū, draugužiai, bet aš turiu eiti. 
Šįryt anksti ėjom į mišias, o vargšas Matas visą popietę aprodi- 
nėjo namus. 

— Aš pritariu, - tarė Kenas. - Foks, eime. 

Tačiau akimirkos įspūdis, kai Terė ir Kenas atsistojo kartu lyg 
daili pora - aukšti, tamsiaplaukiai, orūs, - skatino kitus paerzin- 
ti Foksę. 

— Ol, prašau tavęs, - maldavo Kerol. - Pasilik dar vienam žai- 
dimui. 

— Mes leisim Foksei spėti. 

— Taip, Foksei. Tau, Fokse. 

— Visos nėščios moterys išeikit iš kambario. 

Foksė pažvelgė į Keną - jos veide jis aptiko jaudinantį neryž- 
tingumą. Ši girta dygi kompanija ją gundė - jų pačių namas bu- 
vo pilnas uodų ir nebaigtų medžio darbų. Bet ji buvo pavargusi 
ir jo Žmona, ištikima. Ji tarė: 

— Ne, aš tik apsikvailinčiau. Nelabai suprantu šito Žaidimo. 

— Ol, ne, supranti puikiausiai. 

— Čia tereikia būti savim. 


* Kiekvienam pagal skonį. 

— Tavo impresijos žavios. 

— Mes parinksim ką nors paprasto. Margaret Trumen. Tiktai 
ne Džekę. Truks dešimt minučių. 

Ji dvejojo, ir Kenas kuo mieliausiai kreipėsi į ją per šaukiančias 
galvas, bet jo balsas išgąsdino ją - jis stokojo kūniškumo. Atrodė, 
kad balsas laidu prijungtas prie tobulai iškirpto kontūro. 

— Aš jau leisgyvis, Foks, bet tu pasilik ir pažaisk. Marsija gali 
užvežti tave. 

— Oi, - tarė ji, - taip negerai. Marsijai reikia rūpintis Haroldu. 
Važiuoju su tavim. 

Jie visi prakalbo: 

— Negalima. Tu spėji. Pasilik. 

— Pasilik, - tarė jai Kenas ir nusigręžė eiti. Ji pasijuto atkirsta, 
jos apskritumas atstumtas - jį supykdė jos figūra. Ji prašė išgel- 
bėti iš neryžtingumo, o jis aikštingai paleido ją pasroviui. Supy- 
kusi ji sutiko pasilikti ir užlipo į antrą aukštą, kur prieš tai buvo 
Pytas. Jis nepaliko jokių pėdsakų. 

Jie netruko apsispręsti, nes birželį naujienų užderėjo gausiai: 
mirė popiežius Jonas, susidegino Kvan Dukas, Valentina Tereš- 
kova tapo pirmąja moterimi kosmose, atsistatydino Džonas Pro- 
fjumas, Amerikos valstybinėse mokyklose buvo uždrausta kal- 
bėti „Tėve mūsų“. Netrukus Džordžina jau stovėjo laiptų apa- 
čioje ir šaukė: 

— E-li-za-bet! Elizabet Foks Vitmen, tuoj pat nusileisk žemyn! — 
Tai buvo jos Vilmingtono tetos balsas. 

Foksė įėjo į svetainę kaip subartas vaikas - kambario žmogiš- 
kas švytėjimas pasirodė brutalus. Aptemę antro aukšto kamba- 
riai su sieniniais žemėlapiais, išbarstytu žaisliniu geležinkeliu, 
tyliai miegančiais vaikais ir romia vandentiekio instaliacija buvo 
geresnis pasaulis. Ji pagalvojo apie savo miegamąjį ir nemigos 
draugą mėnulį. Tuščia pagalvė šalia Keno galvos - tai jinai. Iš 
čia Kenas išvažiavo su Tere Galacher. Frankas Eplbis miegojo; 
sandalais apautas kojas užmetęs ant Zalcų imitacinio koloniji- 

nio kavos staliuko, prasižiojęs ir kimiai knarkdamas. Be to, Fok- 
sė nugirdo šnibždant virtuvėje ir suskaičiavo, kad trūksta Edžio 
Konstantino ir Irenos. Šeši ištvermingiausieji, iš jų keturios mo- 
terys, atrodė pavargę bei atlaidūs, ir ji suvokė, kad derėjo va- 
žiuoti namo su Kenu. Žaidimas buvo išsisėmęs, ir jie tęsė jį iš 
mandagumo, kad ji jaustųsi mylima ir viena iš jų. Jai reikia grei- 
tai atspėti ir dingti. 

— Koks... kokio vaizdo aš vandenynas? - Foksė nebuvo tikra, 
ar taisyklės draudžia imtis kitų panaudotų asociacijų ir norėjo 
būti kūrybiška, jautri, originali. Ant gumbuotos sofos šalia žmo- 
nos sėdėjo Pytas Hanema nudelbęs akis į savo taurę. 

— Kokio vaizdo vandenynas? - atkartojo Kerol. - Kaip keista. 
Matyt, banguotas. 

— Kartais banguotas, - tarė Marsija. - O kartais labai ramus ir 
tarsi transe. 

— Nesuraižytas, - tarė Pytas. 

— Nesuraižytas? 

— Laivai plaukioja po tave ir nepalieka pėdsakų. Tu priimi juos 
visus. Jie tau nedaro įspūdžio. 

— Vandenyno gabalas, - tarė Benas išsišiepęs, - su undine. 

— Be tiesioginių užuominų, - perspėjo Kerol. 

Umai apimta drovumo, Foksė paklausė: 

— Andžela? Koks nors vandenynas? 

— Ne vandenynas, - tarė Andžela. - Bėdinas tvenkinėlis. 

— Bėdinas? 

— Na, gal mauruotas, - tarė Džordžina: ūmus status įžeidi- 
mas, bet visi, ypač vyrai, pritardami nusijuokė. 

— Aha. Koks paros metas? 

— Antra nakties. 

— Vienuolikta ryto su sujauktu patalu. 

— Bet koks metas. Kiaurą parą. 

Vėl tas nedraugiškas juokas. Foksės veidą iš lėto užliejo rau- 
donis. Ji norėjo nepaisydama jų pamėgti tą žmogų, kuriuo ji yra. 

Jai padėti šoko Andžela. 

— Aš matau šitą Žmogų apie devintą vakaro išeinantį į šviesų 
nutviekstą miestą, tokį patenkintą ir besmegenį. 

— Arba net pusę penkių dienos, - pridūrė Marsija, - vaikštan- 
tį parke be skrybėlės, dalijantį šypsenas seniams, voveraitėms ir 
kūdikiams. 

— Ir bobiams, - tarė Pytas. 

— Mes per daug kon-kre-tūs, - sugiedojo Kerol ir dirstelėjo į 
šnibždančią virtuvę staigiu galvos kryptelėjimu, lyg balerina suk- 
dama piruetą. 

Pyto pastaba rodo, kad anglas. Karalienė Elžbieta mauruo- 
ta? Bet tas sujauktas patalas. Turbūt moteriškas ligotas vyras. 
Litonas Streičis. Vaildas. Plaukioja po vandenyną, - sakė Pytas: 
aktoriaus vaidmenys. Bet mauruotas tvenkinys? Kokia ji kvaila. 
Bijo nepataikyti, susigėdusi, įkliuvusi. Į joje Žiojėjančią tuštumą 
spaudėsi Zalcų svetainės apstatymas: tamsūs aksominiai fote- 
liai su servetėlėmis ant ranktūrių, žurnalų etažerės iš klevo su 
„Scientific American“, Newsweek“ ir „Look“, smalsūs toršerai, 
palinkę per fotelių kairiuosius pečius, saulėti Van Gogai ant sie- 
nų, vestuvinės nuotraukos, sustingusios ant geltondančio piani- 
no viršaus, tamsiame prieškambaryje šleivakojis drabužių sto- 
vas ir šlakuotas ovalinis veidrodis, siauri laiptai, rizikingai šau- 
nantys į viršų, kasvakar jais kopiantys vaikai, tramdantys baimę. 
"Tokiuose namuose Delavere gyveno jos motinos antros eilės pus- 
broliai ir pusseserės, siauruma prigludusiuose prie gatvės, apso- 
dintuose hortenzijų krūmų eile, kurioje vaikas gali šlapintis ar- 
ba slėptis nuo trečios eilės pusseserių. Viduriniąją klasę pavel- 
dėjo žydai - kitiems jos nereikia. 

— Kokia visuomenės klasė? — paklausė Foksė. 

— Per tiesus klausimas, - tarė Kerol. 

— Žemesnioji, - tarė Džordžina. 

— Vidurinė žemesnioji, - tarė Pytas. - Su trupučiu išpūstų ma- 
nierų. 

- Anapus visų klasių, - pasakė jai Andžela. - Žemiau už že- 
mą, aukščiau už aukštą. 

— Kalbi kaip kokia gnostikė, - tarė Andželai Benas Zalcas, 
pedantiškai manieringai spindakiuodamas. 

— Kokie gnostai, kokie mostai, - tarė Marsija. 

— Oi, aš nesupaisau, kaip mums gali būti žinoma ta žmogysta, 
ji atrodo tokia prasčiokė! - sušuko Foksė. 

— Ji turi slaptų gabumų, - tarė Pytas. 

— Jis arba ji, - pataisė Kerol. 

— Koks aš paukštis? - paklausė Foksė. 

— Rojaus, - atsakė Andžela. 

- Žvirblis. 

— Susiterlinęs balandis. 

— Čia gerai pataikyta. 

— Regiu gana aukštą paukštį, - tarė Pytas, - su tviskančia krū- 
tinėle. Gal kakadu? 

— Tu esi karvinė volungė, - tarė Foksei Džordžina. 

Pytas užsipuolė Džordžiną: 

— Kaip negražu. 

Džordžina gūžtelėjo pečiais. 

— Naudojasi kitų žmonių lizdais. 

Foksė pagalvojo, kad tai lyg būti nuogai to nežinant, lyg gulėti 
negyvai ant skrodimo stalo ir dar nugirsti šnekas, abejingas ble- 
vyzgas. Jai norėjosi būti su Kenu, pabėgti su savyje bundančia 
esatimi - ji nusidėjo. 

— Koks aš Biblijos personažas? Žinau, sakysit - Delila. 

— Ne, - tarė Pytas, - tu per griežta sau. Gal tu Hagara. 

— Ne, - tarė Benas, - ji Abisagė. Abisagė buvo mergina, kurią 
nuvedė pas mirštantį Dovydą, kad pašildytų jį. Hebrajiškai „Ve- 
cham leadoni hamelekh“. 

— Ir kas atsitiko? — paklausė Marsija. 

— Vehamelekh loh yada-ah. Karalius su ja nesuėjo. 

— Benai, - tarė Marsija, - man atrodo nuostabu, kad tu taip 
tarški lyg niekur nieko. Hebrajiškai. 

— Dešimt metų mokiausi. Mes buvom konservatyvūs. 

— Ir su tom kepurėlėm? 

— Jarmulkom. - Jis nutaisė liūto šypseną, ir barzdoje sužėrėjo 
dantys. - Vasarą mane išsiųsdavo į Ramos stovyklą*. 

Foksė paklausė: 

— Džordžina? 

— Aš neišmanau Biblijos. Būčiau sakiusi Delila. Arba Magda- 
lietė, tik tai jau būtų pretenzinga. 

— Aš matau ją kaip vieną iš tų jeruzaliečių, kurios visai nepa- 
teko į Bibliją, - tarė Andžela. - Jai tai buvo nė motais. Kai pro ją 
nešė kryžių, ji flirtavo su Romos kareiviu. 

— Kokia baisi moteris, - tarė Foksė. - Mauruotas tvenkinys, 
karvinė volungė. 

— Tu klauseisi tik Džordžinos, - tarė Pytas. - Džordžina šįva- 
kar didelė moralistė. 

— Tau ji irgi nepatinka. Ji patinka tik Andželai ir Benui. - Tai 
sakydama Foksė ėmė pavyduliauti, nes ji nenorėjo, kad Benas 
būtų susisiejęs su Andžela, norėjo, kad jis - ne tikrasis Benas, 
bet jo sukelti atgarsiai - būtų jos pačios žydas. 

Šnibždesys virtuvėje nutilo. 

— Tai jau labai užsitęsė, - tarė Kerol ir atsistojo. Buvo sustin- 
gusi nuo ilgo sėdėjimo, gyslotais, įsitempusiais kaklu ir riešais. 
Nelabai drįso eiti į virtuvę - žengtelėjo atvirų durų link ir Žvit- 
riai riktelėjo: 

— Eikšenkit judu, padėkit. Jinai įstrigo. | 

— Aš pasitraukiu, - tarė Foksė. - Kas aš? Nesu girdėjusi apie 
save. 

— Esi, esi, — ragino Pytas, jis norėjo, kad jai pasisektų, jam 
buvo nepatogu dėl jos. 

— Aš kokia nors nyki menka žvaigždė ir tų pavardžių niekada 
nepastebiu. 


* Konservatyvių judėjų stovyklų pavadinimas. 

- Šiuo momentu tu didelė žvaigždė, - tarė jai Pytas. 

— Šiuo momentu. 

— Tu tyčia užsiraukei, - tarė jai Kerol. - Flirtuoji su mumis. 

— Galvok plačiai, - tarė Pytas. - Galvok apie pasaulį. 

— Paklausinėk dar, - tarė Benas. 

Jie visi sufleravo, šnypščiojo lyg per kalėdinį deklamavimą už- 
siožiavusiam vaikui. Rūsčios Džordžinos akys buvo aiškiai pa- 
tenkintos. Marsija tarė: 

— Paklausk Franko, kokia esi Šekspyro pjesė. Aš jį pažadinsiu. 

Marsija nuplasnojo prie subliuškusio Franko, nugrimzdusio sto- 
ros sofos kampe, ir visai kaip žmona ėmė šnibždėti jam į ausį, kol 
jo vokai prasivėrė ir atmerktos akys sunkiai įsistebeilijo priekin. 
Foksė pajuto, kaip jo akys iš nutrūkusio sapno žvelgia kiaurai ją. 

— Frankai, padėk, - tarė ji. - Kokia aš esu Šekspyro pjesė? 

— „Troilas“, - tarė jis, ir jo akys užsimerkė. 

— Aš jos nesu skaičiusi, - tarė Foksė. 

— Man atrodo, tu esi sonetai, - tarė Marsija. 

— Rusiškai ir angliškai en face, - tarė Pytas, ir visi iki vieno 
nusijuokė. 

— Ak, jūs per daug protingi, - tarė Foksė. - Dabar aš visai 
sutrikusi. Jau linkau prie princesės Margaritos. - Jie vėl nusi- 
kvatojo, ir ji tarė: - Aš nepakenčiu jūsų visų. Noriu važiuoti na- 
mo. Noriu pasiduoti. 

— Nepasiduok, - tarė Pytas. - Aš Žinau, kad tu tai žinai. Tik 
persistengi. 

Benas paklausė jos: 

— Kas yra princesės priešingybė? 

— Skudurininkė. O. Gėlių pardavėja. Elaiza Dulitl. Bet aš ma- 
niau, kad išgalvotų žmonių negalima naudoti. 

— Negalima. Tu ne Elaiza, - pasakė jai Džordžina. - Kas yra 
skaisčios mergelės priešingybė? 

— Man atrodo, Foksė turėtų pasiduoti, jeigu nori, - tarė An- 
džela. 

— Ji per arti, kad pasiduotų, - tarė Kerol. 

Į svetainę sugrįžo Irena Zalc, ranka į pakaušį lygindama plau- 
kus. Jos juodi antakiai buvo dailūs kaip plasnojantys sparnai. Ji 
kreipėsi į Kerol: 

— Edis prašė tau pasakyti, kad išėjo namo. Rytoj jam reikia 
skristi, ir jis išėjo pro virtuvės duris. 

— Tipiška, — tarė Kerol ir nušvito. Ji sėdėjo ant grindų, ir jos 
nugara vėl virto gėlės stiebeliu - liaunu, tiesiu. Ji paprašė Foksės: 

— Pabandyk dar vieną impresiją. 

Virpulingai atsidususi, Foksė paklausė: 

— Kokia gėlė? 

Atsakymai buvo detalūs, nes jie norėjo, kad dabar ji atspėtų, 
sužinotų. “ 

— Tigrinė lelija, - tarė Kerol, - persodinta iš kaimo darželio į 
didmiesčio gatvę. 

— Kas gi tuo užsiimtų? — paklausė Džordžina. - Aš matau ką 
nors prasto, bet ryškaus. Aguoną. 

— Bet Ho Ši Minas buvo aguona, - tarė jai Pytas. 

- Taip. Čia gali būti panašumo, - tarė Džordžina ir įsmeigė į jį 
tas kiek verstas pasipiktinusias akis, kurios kartu su išpuoselėtu 
įdegiu ir Žilstančiais plaukais priklausė kandžiai pusamžei mo- 
teriai, kuria ji taps. Foksė prisiminė Džordžinos tylėjimą per žva- 
kėm apšviestą vakarienę pas Gerinus - slapukišką ir patenkintą 
tylėjimą, kuris tą nejaukų vakarą atrodė toks pat, tos pačios che- 
minės prigimties kaip ir Foksės nėštumas. Nuo tada ši moteris 
nemielai senstelėjo. 

Irena tarė: 

— Aš nežinau, kas tas žmogus. - Kai Kerol sušnibždėjo pavar- 
dę jai į ausį, ji išpyškino: — Erškėtis. 

— Ar nebuvo Japonijoje, — tarė Andžela, - po mūsų bombų 
tokiės gėlės, kuri atsirado nežinia iš kur ir vešėjo radioaktyvioj 
zonoj? Tą žmogų aš taip ir matau - mūsų laikų nuodus jis pa- 
verčia kažkuo gražiu. 

Foksė dėkingai tarė: 

— Kaip miela, Andžela. Dabar aš nebesijaučiu taip bjauriai, 
kad esu tas žmogus. 

— Auksuotoji vanagė, - tarė Marsija. - Arba kas nors iš šilta- 
daržio. 

— Žinai, kaip kartais ravėdamas apie namą, - prabilo Benas 
Zalcas, - užeini kokį augalą, laukinę morką arba tuos išstypu- 
sius laukinius astrus, aiškiai piktžolę, bet nekyla rankos rauti, 
nes tuo tarpu atrodo puošniai? 

— Visi mes tokie, - tarė Andžela. 

— Kalbėk už save, brungioji, - tarė Džordžina. 

— Pelargonija, kilojama nuo palangės ant palangės, kad gautų 
saulės, - tarė Pytas. - Hiacintas, parduodamas plastikiniame va- 
zone. Kartais Ledi Palmerston rožė. Fokse, ar tu kada pastebė- 
jai, kad šiltnamyje gvazdikus pamerkia į rašalo kibirą ir taip nu- 
dažo? Šitaip juos padaro žalius Švento Patriko dienai. Man at- 
rodo, tu esi geltonas gvazdikas, prigirdytas purpurinio rašalo ir 
pasidaręs toks neįtikėtinai juodas, kad Žmonės čiupinėja tave, 
manydami, jog dirbtinis, ir nustemba, kad esi gyva gėlė. O miru- 
si nukraujuosi ir vėl būsi geltona. 

Jo plokščias įtemptų bruožų veidas pats tapo šiuo nučiupinė- 
tu blunkančiu žiedu. 

— O mes dar nepaminėjom žvalaus atkaklumo, - tarė Kerol. 

— Imkimės knygų, - nekantraudama tarė Marsija. - „Molė 
Flanders“, parašyta Jano Flemingo. 

— „Finijas Finas“, sutrumpintas „Playboyui“, - tarė Andžela. 

— „Raudonkepuraitė“, parašyta markizo de Sado, - pasakė 
Benas. 

— Liaukitės, - paprašė Foksė. - Aš pasiduodu. Aš visai kvaila. 
Andžela. Pasakyk man. 

— Tu esi Kristina Kyler*, - pasakė jai Pytas. 


* Kecler (g. 1942) - skandalingu elgesiu pagarsėjusi anglų manekenė ir šou žvaigždė. 
Turėjo intymių santykių su Sovietų Sąjungos karinio laivyno atašė ir Britanijos gynybos 
ministru Johnu Profumo - dėl to pastarasis turėjo atsistatydinti. 


1, 


| S 
TO 


216 


Iyloje suurzgė Foksės skrandis. 

- Šita... kekšė? Aš? Ak. Atsiprašau. 

Nevalingai, nenorėdama, nesumodama, kurią akimirką jai nu- 
sigręžiant sudrėko akys, Foksė pravirko, pervargusi ir sutrikusi; 
ir jiems visiems, išskyrus Andželą ir Beną, tapo aišku, kad, kaip 


jie ir įtarė, ji susitikinėja su Pytu. 


3. Plonas ledas 


Kaip miegant mums reikia sapnuoti, taip pabudus reikia liesti ir 
šnekėti, būti liečiamiems ir šnekinamiems. Fokse? 

Klausau, Pytai. Jų paprasti vardai turėjo magiškos galios, su- 
keltos glamonių, surandančių partnerio genitalijose kažką bai- 
singo ir mielo. 

Tu manai, kad mes blogai elgiamės? 

Blogai? Ši mintis atplūdo į ją tartum iš kitų taisyklių kosmoso. 
Nežinau. Aš taip nemanau. 

Kaip gerai! 

Kad taip nemanau? 

Taip, taip, taip. Niekada taip nemanyk. Padėk man jaustis ge- 
rai. Ei. Šiąnakt sapnavau tave. Pirmą kartą. Net keista, kokie žmo- 
nės sapnuojasi. Klubas su kvailiausiomis taisyklėmis. Vis sapnuo- 
ju Fredį Torną, 0 juk negaliu jo pakęsti. 

Ką tu darei tame sapne? Ar aš buvau erotiška? 

Labai dorybinga. Ten buvo prekybos centras su didžiuliu stog- 
langiu viršuje. Tu buvai pardavėja. Aš sustojau prie tavo prekysta- 
lio, nežinodamas, ko man reikia. 

Aš pardavėja - nejaugi? Ji turėjo tą įprotį erzinti priešgyniau- 
jant, kad išreikštų išdidumo jausmą. /r kuo gi, tavo nuomone, aš 
prekiauju? 

Atmosfera buvo visai netinkama. Tu buvai labai oficiali, santūri 
ir neįsijautusi, kaip kartais ir būni; nors aš nieko neišlemenau, tu 
pasilenkei po prekystaliu ir dingai iš akių, lyg ko ieškodama, ir aš 
pabudau su baisiausia erekcija. 

Tą vasarą kartais kamuojamas nemigos, gulėdamas lovoje ša- 
lia miegančios Andželos, Pytas, būdavo, pakels ranką ir tyrinės 
jos kontūrą, juodai atsispaudusį lange su melsvais stiklais, įrė- 
mintais kryžiaus formos vidločių. Ranka atrodė lyg ištraukta iš 
vandens paskutinę akimirką prieš nuskęstant. Lėtas nesąmonin- 
gas Andželos kvėpavimas atrodė kaip potvynis, į kurio gelmių 
odą jis nugrims. Jis ilgėjosi žiurkėno rato cypavimo lyg šviesos 
blyksėjimo. Su Fokse jis buvo drovus bei apdairus - samdinys 
jos namuose - ir neketino įsigeisti jos. Bet, aptariant to seno 
laužo pertvarkymą, iš lauko į vidų ir nuo detalės prie detalės ji 
švytravo su juo taip koketiškai, vėjavaikiškai uoliai, kad jį stulbi- 
no kiekviena jos paliesta nuogo medžio vieta. 

Čia galėtų būti lentynos. 

Arba spintelės. 

Ar jums nemielesnės atviros lentynos? Durys būna tokios įžū- 
lios. Paskui jos įstringa arba nebeužsidaro. 

Dabar daro magnetinius įtaisus, kurie gana saugūs. Atviros len- 
tynos per daug gundo. Turit katę, turėsit vaikų. Jums reikia užda- 
romų ertmių. Aš turiu du senus nuovokius dailides - jų spintelės 
būna visai gražios. 

Ar jie kartu nuo Vokietijos atvyko? 

Tai bent vokietukai. Jų pavardės Adamsas ir Komo. 

Tr jūs norit pakišti jiems darbo. 

Pytas sutriko — atrodė, kad ši moteris, vaikštinėjanti po savo 
senovišką virtuvę besiplaikstančia nėščiosios palaidine, lengva- 
būdiškesnė už kitas, greičiau jį perkandusi, tarsi būtų jai pasiro- 
dęs ne savo, o kito kailyje, kurį ji kadaise gerai pažinojo ir ku- 
riam dar skyrė savo jausmų. Jis atsargiai pratarė: Jie rūpestingi, 
ir aš noriu, kad jie dirbtų žmonėms, kuriems tai rūpi. 

Ji apsigręžė ir iškėlė rankas priešais panoramą tarsi prieš iko- 
ną, tada atsigręžė ir išpyškino: Aš noriu atvirų lentynų, atvirų tarp- 
durių ir visko atviro jūrai ir jūros orui. Visą gyvenimą gyvenau prak- 
tiškuose kambarėliuose, kur visada taupoma erdvė, - ir išrūko iš 

siauros virtuvės liepsnojančiu skaisčiai rausvu veidu, citrininės 
spalvos palaidinei smagiai plevėsuojant aplink ją. Pytas pamatė 
turėsiąs su ja bėdos. 


Džordžina paklausė jo: 

— Kodėl tu ėmeisi to darbo? Sakei man, kad turi statyti rančos 
tipo namus. 

Jie sėdėjo prie Ongų teniso korto sekmadienio rytą. Pytas at- 
sisakė bažnyčios, kad Andžela galėtų priimti Fredžio Torno šel- 


*v- 


mos giedojimo valandos. Be to, po vakarykščio džino jam galvą 
veržė kieti lediniai lankai. Iššūkis buvo tas, kad Fredis išvakarė- 
se pas Konstantinus garsiai pareiškė norįs sužaisti su Andžela 
vienas prieš vieną; bet šįryt Bernadeta su savo trimis sūnumis 
jau grįžo iš ankstyvųjų mišių, todėl teko pakviesti ir Ongus pa- 
žaisti jų pačių korte. Kortas buvo išrėžtas iš nuožulnaus lauko 
greta jų naujo namo. Egzotiškas ir brangus namas - plokšti krai- 
gai, grindų plokštės, kabantys laiptai, - suprojektuotas Džonui 
pažįstamo Kembridžo architekto, I. M. Pėjaus kolegos, pasine- 
šusioms jaunoms Tarbokso poroms mąsliai priminė nepadorų 
Džono Ongo prestižą. Pats Džonas - žemas, prakaulus graiki- 
nio riešuto spalvos vyriškis, dievinantis viską amerikietiška, nuo 
jonizacijos kameros iki cigarečių su filtru, - buvo teniso entu- 
ziastas, neturintis jokių gabumų; visada žaisdavo išlyginta balta 
apranga, balta riešo juosta ir žaliu snapeliu virš akių. Jo delika- 
čius aukštus smūgius, paties čia pat palydimus skatinimo šūks- 
nių arba nusivylimo ulbesių, draugai vakariečiai šiurkščiai nu- 
kirsdavo. Tačiau Bernadeta buvo patranka. Ji su Fredžiu, sto- 
vinčiu komiškai plokščiapadiškai ir vaikiškai minkštai padavi- 
nėjančiu, rungėsi su Džonu ir Andžela, kuri žaidė grakščiai, ly- 
giu išlavintu stiliumi, išskyrus prie tinklo, kur ji neturėjo baigia- 
mojo kirčio pojūčio. Pytas su Džordžina žiūrėdami šnekėjosi. 
Kalbėjo lyg ir normaliais balsais, bet taip, kad jų nenugirstų. 

— Rančos tipo namai nuobodūs. Jie visi panašūs. 

Džordžina buvo sukaupusi klubo narės pasipiktinimo atsargų. 

— Taip pat ir dantys, - tarė ji. - Visi dantys panašūs. Visos 
akcijos ir obligacijos panašios. Visi žmonės dirba su panašiais 
dalykais - kuo jau tu toks ypatingas? Iš kur tu toks plevėsa? Tu 
gi net pinigų neturi. 

Nuo pat vaikystės barimas Pytui sutraukdavo smegenis - tai, 
kad pasaulis kokiame nors savo milžiniško paviršiaus taške gali 
jo nemylėti, atrodė matematinis paradoksas, apie kurį kančia 
mąstyti. Jis tarė: 

— Jūs visi man turit pinigų. 

— Toks tavo stilius, ar ne? Tu imi. Paimi, nusilenki ir išeini. 

Jos veidas buvo pasuktas profiliu, vienaakis ir atšiaurus, kaip 
būgnų valetas. Ant smakro lyg druska blizgėjo saulė. 

— Tu pati, - tarė jis palaukęs, kol žaidimo smūgių ir šūksnių 
erzelis užgoš jo balsą, - sakei, kad mes turim būti atsargūs. Dėl 
Džanet laiško - prisimeni? Man tą dieną reikėjo tavęs, o tu ne- 
prisileidai. 

— Tai buvo prieš kelis mėnesius. Aš sakiau, būkim atsargūs, o 
ne pabaikim. 

— Man nepatinka, kai liepia būti atsargiam. 

— Ne, kurgi tau patiks - tau to nereikia. Andžela puikiausiai 
žino, ką tu išdarinėji, bet apsimeta, kad nieko nemato. 

Išgirdusi savo vardą, Andžela pasuko galvą. Pytas šūktelėjo jai: 

— Džordžina žavisi tavo stilium. - O Džordžinai šypsodama- 
sis, tarsi šiaip sau plepėdamas, tarė: —- O kaip tu su saviškiu? Ar 
prigriebei jį su laišku? 

— Taip. Galų gale. 

— Ir ką gi tas balandėlis atsakė? 

Ji pasuko savo raketę tarp kelių ir įsigilino į jos tinklelį. Šiurkštu 
ir lygu. Šiurkštu, lygu. 

— Nebeprisimenu. Jis kažkaip išsisuko. Sakė, kad tai buvo gry- 
nai tėviškas santykis ir jis bandė padėti Džanet išbristi iš to Epl- 


JOHN UPDIKE B POROS 221 


smitų jovalo, 0 ji reagavo per daug nervingai ir užsipuolė jį. Pa- 
gal to laiško žodžius skambėjo įtikinamai. 

— Ir tada, apimta palengvėjimo, tu nuėjai su juo į lovą. 

— Tiesą sakant, taip. 

— Ir tai buvo puiku. 

— Neblogai. 

— Judu abu patyrėt po septynis orgazmus, o tarpuose skaitėt 
vienas kitam Henrį Milerį. 

— Tu labai aiškiai įsivaizduoji. 

— Remdamasi tavo gausiais gyvais apibūdinimais. 

— Pytai. Nebūk šunsnukis, gana. Man nusibodo būti kiaule. 
Ateik pas mane. Tiktai kavos. 

— Tiktai kavos yra taip pat blogai kaip dulkintis ir būti pagau- 
tiems. 

— Aš pasiilgstu tavęs. 

— Aš čia. 

— Tu turi kitą moterį - juk taip, ar ne? 

— Brungioji, - tarė jis, — tu gi mane pažįsti ir žinai, kad taip 
nėra. 

— Aš negaliu patikėti, kad susidėjai su Vitmen. Tau ji per daug 
manieringa ir gražutė lėlytė. Ne tavo tipas. 

— Tu teisi. Ne su ja susidėjau. Su Džulija Smituke. 

— Foksė tau per aukšta, Pytai. Tu daraisi komiškas. 

— Aš ne tik skurdžius, bet ir neūžauga. Ir kaip tokia klasiška 
katytė kaip tu prasidėjo su manim? 

Džordžina šaltai nužvelgė jį. Už jos žalių akių ir aukštos vir- 
šunosės - teniso korto vielinis tinklas; už jo — vasarinė žolė ant 
šlaito, nuo vėjo šuorų vietomis pabąlanti. Bangos. Pinučiai. Su- 
sijungimai ir persijungimai. Sunykimas. Ji sušnibždėjo: 

— Aš ir galvoju. Tikriausiai grynai chemikalai suveikė. 

Pytą žemiau po juosmeniu užliejo stingdantis geismo liūde- 
sys. Jiedu baigdavo kartu. Ir dažnai. Maumedžiai, tolis. Jos pur- 
purinis turbanas. 

Paskutinis taškas, ir žaidimas baigtas. Andžela ir Džonas On- 
gas - nugalėtojai - blizgėdami prakaitu nuėjo į korto kraštą. DŽo- 
nas kažką sakė, bet Pytas nesuprato: visi balsiai susiploję iki „a“ ir 
suverti su tarškančiais priebalsiais. Spygsodamas aukštyn, Pytas 
už tos glotnios aukso spalvos kaukės jautė spurdantį intelektą. 

— Jis sako likęs be kvapo, - tarė už jį Bernadeta. 

Ji buvo plačių pečių ir dubens, o burna - šypsenos platumo 
net ir nesišypsant. Pytui patiko Ongai: leisdavo jam Žaisti savo 
teniso korte, niekada nežiūrėjo į jį iš aukšto, Tarbokse atsidūrė 
taip pat atsitiktinai kaip ir jis. Džonas užsitraukė cigaretę, ir jį 
užpuolė sauso kosulio priepuolis - Pytas nustebo, kad kosulys 
suprantamai artikuliuotas. Paprastas visų žmonių leksikonas. Ko- 
sulys, juokas, ašaros, riksmas, bezdėjimas, atodūsis. Amen. 

Kosulio suriestas dvilinkas, Džonas tarė: 

— Daba ūs visi, - ir tai reiškė, kad turi žaisti abi kitos poros. 

Ongai drauge nuėjo į namus su trimis zirziančiais berniukais. 

Hanemos rungėsi su Tornais. Džordžina užsidėjo tamsius aki- 
nius — kita veido dalis atrodė kaip tašyta. Saulė buvo aukštai 
pakilusi. Ant žalio sudurstyto korto čiaužiojo blizgūs atspindžiai. 
Padavė Andžela - jos padavimai, nors tikslūs, stokojo greičio ir 
patogiai purptelėdavo geram kirčiui. Džordžinos atsakas - jos 
tipiškas ryžtingas dešinys smūgis - skriejo į Pytą, pritūpusį prie 

tinklo, bet kirtį paskubino pyktis, ir kamuoliukas pliekėsi į tin- 
klą jo kirkšnies aukštyje ir pumptelėjo Džordžinos pusėje. 

— Penkiolika nulis, - paskelbė Andžela ir pasistiebusi vėl ruo- 
šėsi paduoti. 

Pytas perėjo į kitą šoną ir atsistojo priešais Fredį Torną rėks- 
mingais languotais šortais, pediko rožiniais marškiniais, plikę 
saugančia kiltine kepure su snapeliu, apsmukusiomis mėlyno- 
mis kojinėmis ir guminiais krepšinio sportbačiais, kurie atrodė 
per dideli. Fredis klouniškai praskėtė pėdas ir užsimojo rakete 
nuo peties lyg beisbolo lazda. Andžela prajukusi prarado ritmą 
ir dukart suklydo. 

— Po penkiolika, - tarė ji, ir Pytas vėl atsidūrė prieš Džordžiną. 

Lakus, klastingas žaidimas. Pranašumas taip greitai išslysta. 
Meilė virsta neapykanta. Ti suteiki man formą. Beakė Džordži- 
na kaupėsi paduoti, prisitaikė smogti iš kairės, užsimojo rakete, 
įtempė smakrą, Žžengtelėjo priekin, ir Pytas, sugniaužęs ranke- 
ną, kad net suprakaitavo, nurijo šauksmą pasigailėti. 


— Tėti, ar aš graži? 

Nuslopintas žiovulys Pytui maudė žandikaulį. Jis manė atli- 
kęs savo darbą. Prižiūrėjo, kad Nensė išsivalytų dantis, dvide- 
šimtą kartą paskaitė su ja „Kur gyvena žvėriūkščiai“ ir — tai jie- 
du darydavo vis rečiau ir rečiau - sukalbėjo labos nakties maldą, 
nedidelę palaiminimų litaniją, į kurią jis vis nesiryždavo įtraukti 
savo tėvų vardus. Jis manė, kad vaikas kartu su motinos pusės 
seneliais turėtų prisiminti ir juos, bet jų neatšaukiama mirtis ją 
trikdė. Tad paprastai Jakobas ir Martė Hanemos likdavo nepa- 
laiminti, ir jų nelaistomos dvasios danguje toliau vyto. 

— Taip, Nense, tu labai graži. Kai užaugsi, būsi tokia graži kaip 
mama. 

— Ar aš graži dabar? 

— Na, jau tu paikioji. Dabar tu labai graži. 

— O ar kitos mergaitės gražios? 

— Kokios kitos mergaitės? 

— Marta ir Džulija. 

Moteriukės nuogom krūtinėlėm, spygaujančios lediniame "Tar- 
bokso įlankos vandenyje. Apvalainos galūnės, pasaldytos smė- 
liu. Tupinčios saulėlydžio glajuje, kad sulaikytų potvynį. 

— O kaip tau atrodo? - paklausė Pytas. 

— Jos bjaurios. 

— Jos gražios savaip, o tu graži savaip. Marta graži torniškai, o 
Džulija graži kaip? 

— Smitiškai. 

— Teisingai. O Katarina kaip? 

— Epliabiškai. 

— Eplbiškai. O kai ponia Vitmen turės vaiką, jis bus gražus 
vitmeniškai. 

Nederėjo naudotis nekaltomis vaiko ausimis, bet Pytui buvo 
malonu tarti Foksės pavardę, laikyti ją burnoje ir jausti, kaip 
kūną užlieja jos prisiminimas. Andžela, turėdama pačios nesu- 
vokiamą nuojautą, susierzindavo nuo jo kalbų apie Vitmenus, 
kad ir kaip rūpestingai atsainių, tad ši pavardė namuose buvo 
pasąmoningai uždrausta. 

Nensė perprato žaidimą. Džiugiu, pagalvėj skendinčiu apskritu 
veideliu ji tarė:. 

— O kai Džekė Keneni turės vaiką, jis bus keneniškai gražus. 

— Teisingai! O dabar miegučio, gražioji Nense, nes kitaip rytą 
būsi pikta kaip širšė. 

Bet šis vaikas - labiau negu jos tiesiakalbė olandiško kraujo 
sesutė Rūta - turėjo tokio moteriškumo, kuris įsikimba ir nepa- 
leidžia. 

— Bet ar aš gražiausia? 

— Vaikeli, mes gi sakėm, kad visi gražūs savaip, ir niekas neno- 
ri, kad tai pasikeistų, nes tada visi bus vienodi. Kaip ropės. 

Pirmame aukšte šalia savo kėdės jis buvo pasidėjęs taurę mar- 
tinio su ledais, ir dabar ledai tirps ir verps vandens siūlus į tyrą 
kaip krištolas džiną. 

Nensės veidą iškreipė pastanga nepravirkti. 

— Bet aš mirsiu, - paaiškino ji. 

Jis bandė nugriebti jos mintį. 

— Tu manai, kad jeigu būsi gražiausia, Dievas neleis tau nu- 
mirti? 

Ji tylėdama linktelėjo. Jos nykštis jau buvo įsmukęs į burną, o 
akys aptemo, tarsi ji iš jo būtų čiulpusi tušą. 

— Bet gražūs žmonės taip pat turi mirti, - pasakė jai Pytas. — 
Būtų neteisinga leisti mirti tik negražiems. O tiems, kurie juos 
myli, niekas neatrodo negražus. 

— Kaip mamos ir tėčio, - tarė ji ištraukusi nykštį ir bemat vėl jį 
įkišo. 

— Teisingai. 

— Ir simpatijos. 

— Turbūt. 

— Aš žinau, kas tavo simpatija, tėti. 

— Tikrai? Kas gi? 

— Mama. 

Pytas nusijuokė. 

— O kas mamos simpatija? - Dėl simetrijos. 

— Martos tėtis, - tarė vaikas. 

— Tas siaubingas žmogus? 

— Jis juokingas, - paaiškino Nensė. - Jis sako „kaka“. 

— Tai jeigu aš sakyčiau „kaka“, irgi būčiau juokingas? 

Ji nusijuokė: garsas kunkuliuodamas ištrūko iš sapnų kara- 
lystės prieangio. 

— Tu pasakei „kaka“, - tarė ji. - Gėda pelėda. 

Tarp jųdviejų stojo tyla. Vešintys, bežiedžiai alyvų lapai pasie- 
kė Nensės lango aukštį ir savo širdučių pavidalais trynėsi į lango 
sietą. Tapnojo, brūžinosi baimė. Pytas nedrįso išeiti. 

— Tau tikrai neramu dėl mirties, vaikeli? 

Nensė oriai linktelėjo. 

— Mama sako, kad aš kada nors būsiu sena sena ponia ir pas- 
kui numirsiu. 

— Argi tai negražu? Kai būsi labai sena ponia, galėsi sėdėt 
supamajam krėsle ir pasakot visiems savo proproanūkiams, kaip 
kadaise turėjai tėtę, kuris sakė „kaka“. 

Geidžiamas juokas pakilo į vaiko aptemdyto veido paviršių ir 
be jokio garso nugrimzdo. Ji įsižiūrėjo į jo pavaizduotą siaubą. 

— Aš nenoriu būti sena ponia! Aš nenoriu būti didelė! 

— Bet tujau esi didesnė, negu buvai. Anksčiau buvai ne dides- 
nė už mano dvi plaštakas. Juk nenori būti vėl tokia mažytė. Ne- 
mokėtum nei kalbėti, nei vaikščioti - nieko. 

— Vis tiek noriu, tėti. Tu eik, pakviesk mamą. 

— Nense, paklausyk. Tu nemirsi. Tas mažytis gyvis tavo viduje, 
kuris sako „Nensė“, niekada nemirs. Dievas niekam neleidžia 
numirti — jis tik pakelia ir pasiima į dangų. Ta seniena, kurią 
pakasa po Žeme, — visai ne tu. 

— Aš noriu mamos! 

Pytas pasibjaurėdamas suvokė, kad Andžela per savo naivu- 
mą šią vilties - vienintelės vilties doktriną vaikui pavertė keistu 
ir baugiu dalyku. 

— Mama apačioj plauna indus. 

— Aš noriu jos. 

— Ji ateis ir pabučiuos tave, kai tu kietai miegosi. 

— Aš noriu jos dabar. 

— O tėčio nenori? 

— Ne! 


Kartais tomis šiltomis blyškiomis naktimis, kai oras atvėsda- 
vo ir kelyje už alyvų gyvatvorės automobiliai prašvilpdavo Nans 
Bėjaus link pamesdami radijo muzikos fosforescenciją, Andže- 
la atsigręždavo į gulintį Pytą, norintį pasiduoti nuovargiui. Svar- 
biausia atrodydavo jokiu judesiu neišduoti jai savo geismo, ir 
tada, netardama nė žodžio, tarsi kūną būtų užvaldžiusi viešnia 
iš kosmoso, Andžela prisiglausdavo prie jo ir pirštais smalsiai 
vedžiodavo jam per šonus bei nugarą. Taip pat nekalbėdamas, 
kad neišsklaidytų kerų, jis išdrįsdavo atsiliepti į jos glamonę ir 
aptikdavo, kad jos naktiniai marškiniai, dažniausiai sudarantys 
matinę raizgią kliūtį, yra permatomi ir sudūlėję, jie nuslysta ir 
nukrenta nuo jos lyg sutrūnijusios įkapės nuo visa galia prisike- 
liančio kūno. Tarpukojy ir už jo jis rado suklususių išlankų bei 
drėgmių turtus. Ji prisitraukė marškinius prie kaklo, ir jos pirš- 
tai patikėjo žvilgančią krūtį jo supratingai pravertoms lūpoms, o 
kai, atkakliai siekdama simetrijos, ji atvirto ant nugaros, idant 
jis pasimėgautų ir antrąja, jo ranka užčiuopė jos aukštai pūp- 

santį Veneros kalnelį, ir jos visas šviesus, skrydžiui pakilęs kūnas 
plėtėsi atsiverdamas dievybei, nežinomybei, kurią Pytas turėjo 
laimės atrasti ir įkalinti savo tamsiame pavidale. Šios moters gro- 
žis glostė jam akių odą, jo pašiurusi galva grimzdo prie pirmykš- 
tės gatvelės, kur jinai, besarmatė išdidi karalienė, putojo labiau- 
siai. Jo liežuvis ragavo jos rūgščias lytines lūpas, kol jos tapo 
saldžios. Ji patraukė jį už plaukų: Ateik. „Ateik pas mane į vi- 
dų?“ Ir jis, dar tik vakar popietę turėjęs Foksę Vitmen, ap- 
stulbdamas suvokė, kad nėra kitos tokios putės kaip Andželos, 
tokios goslios ir kaupios. Jis nekliudomas pasinėrė iki pat dug- 
no. Jos cheminės reakcijos įkarštis vertė jį inkšti. Jųdviejų sek- 
so problema visada buvo ta, kad jam Andžela buvo per sodri ir 
jis negalėjo susireguliuoti. Ji palietė jo sulipusią krūtinę, pa- 
lauk, ir palietė save pačią, ir, prie jos spurdančių pirštų baigęs 
lyg kometos čiurkšle, jis palaukė, kol jos ranka bloškėsi jam į 
sėdmenis, ir, ragindama pribaigti ją, ji aiktelėjo ir išsivadavo iš 
įtampos. 

— Mano brangioji žmonele, - tarė jis. - Koks gražus siurprizas. 

Ji gūžtelėjo pečiais tysodama aukštielninka ant prakaitu sudrė- 
kusios paklodės, nuogais pečiais, svidinamais žvaigždžių šviesos. 

— Aš irgi įkaistu. Kaip ir tavo kitos moterys. 

— Neturiu aš kitų moterų. - Jis glostė ir lygino jos išsidriekusį 
plaukų vainiką. - Tavo putė dangiška. 

Andžela atstūmė jį ir apsivertė ant šono miegoti - nuo san- 
tuokos pradžios jiedu įprato pasimylėję miegoti nuogi. 

— Aš neabejoju, kad toj vietoj mes visos vienodos, - tarė ji. 

— Tai netiesa, - pasakė Pytas, - visai netiesa. 

Ji nutylėjo jo prisipažinimą. 


Su Fokse jis buvo drovus ir apdairus, neketino įsigeisti jos. 
Kasdien daugiausia laiko praleisdavo Indėnų kalvoje su trim ran- 
čos tipo namais, kurie augo sparčiai - karkasai nuo betoninių 
pamatų: dviejų kart keturių colių tašų abėcėlė — N, T, M ir H, 

sukabinti atraminiai padai, rygeriai, sijos, paklotas, statramsčiai, 
gegniniai ir ilginiai. Laikydamas rankoje plaktuką, Pytas mėgau- 
davosi įgėlimu žemės traukai. Stačias svorio laikymas yra tai, ką 
visada mato jo akis, ir namas jam niekada neatrodydavo toks 
gražus kaip karkasas, kol tikro dailidės darbo dar neužgožė er- 
zacinės medžiagos ir erzaciniai amatai, triūso neišstūmė prasto- 
vos ir gudravimai su subrangovais - žebenkštimis elektrikais, ne- 
valyvais santechnikais, kietasprandžiais nerangiais mūrininkais. 

Todėl daugelį dienų į Robinsonų namą jis nudardėdavo pa- 
plūdimio keliu ne anksčiau kaip trečią ar ketvirtą. Pirmiausia 
buvo sutvarkyta didžiausia bėda - mažas rūsys. Nugriovus tarnų 
flygelį, - keturis ankštus miegamuosius su mansardiniais lan- 
gais ir sunykusia virtuvėle, - ratinis ekskavatorius per dvi dienas 
išrausė dešimties pėdų duobę iki virtuvės krašto. Tada keturiems 
studentams truko savaitę semtuvais prasikasti po visu virtuvės 
ilgiu bei koridoriumi ir prasilaužti į esamą krosnies duobę po 
svetaine. Keletą dienų, liejant ir lyginant cementą (šie darbai 
sutapo su birželio pradžios karščiais - vaizdas oloje po namu su 
pusiau išsirengusiais vaikinais iki kulkšnių mauruose buvo pra- 
gariškas), pusė Foksės namo laikėsi ant keleto kedrinių polių ir 
betono pripildytų plieninių cilindrų, paremtų į šlako bloką. 'Ta- 
da virš rūsio, kur anksčiau buvo flygelis, Pytas pastatė kuklų vie- 
naukštį priestatą su dviem patalpom, kurių vieną galima skirti 
vaikų kambariui, o kitą žaidimų kambariui, ir su įstiklinta tera- 
sa, vaizdu į pelkę; su virtuve priestatą sujungė koridorius, kuria- 
me galima laikyti daržininkystės įnagius. Prieš baigiantis birže- 
liui Foksė užsakė šešis rožių krūmus iš „Vos 6 Sons“ šiltnamių, 
pasodino juos naujojo flygelio gale ir „Bovung“ trąšomis bei dur- 
pinėmis samanomis bandė puoselėti molėtoje žemėje, dar nu- 
setoje šipuliais ir randuotoje nuo traktoriaus padangų. 

Per penkias liepos dienas stogdengių brigada nuplėšė gum- 
buriuotą kiaurą malksnų sankaupą ir prikalė dailų plokščią 
stogą. 

Seną įdubusią verandą nugriovė. Svetainę užliejo šviesa, o jos 
sienas, išvedžiojus karšto oro vamzdžius nuo naujosios krosnies, 
aptraukė Rabico tinkleliu ir aptinkavo senas čekas iš Leistauno 
su savo luošu sūnėnu - paskutiniai tinkuotojai į pietus nuo Ma- 
terio. Šie didieji remonto darbai, iki rugpjūčio iš esmės baigti, 
Kenui Vitmenui kainavo vienuolika tūkstančių dolerių, iš kurių 
tik du tūkstančiai aštuoni šimtai atiteko Pyto firmai ir tik keli 
šimtai liko pelno. Kitkas išėjo už medžiagas, už juodą darbą, už 
kvalifikuotą Adamso ir Komo darbą, šildymo įrangos rangovui, 
cemento tiekėjui, santechnikos subrangovui. Virtuvės patobuli- 
nimai — nauji prietaisai, papildoma santechnika, spintelės, lino- 
leumas - atsiėjo dar tris tūkstančius, ir Pytas, gailėdamas Vit- 
meno (jis niekada nesiprašė gailimas ir visus reikmenis bei išlai- 
das pripažindavo nežymiais linktelėjimais, kai kiekviena namo 
pertvarka darė jį vis mažiau jo ir vis labiau Foksės), iš jo ėmė 
neką daugiau kaip savikaina. Kaip visi, ypač Galacheris, ir spė- 
jo, naudos iš šio darbo buvo šnipštas. 

Bet Pytui buvo malonu matyti nėščią Foksę, skaitančią laišką 
prie švytinčio tinko ir metančią subtiliai nuauksintą šešėlį. Jis 
norėjo, kad ji būtų patenkinta jo darbu. Kiekvienas jo triūsu pel- 
nytas pokytis vis labiau įtvirtino esminę normą. Naktimis ir ilgo- 
mis dienos valandomis, dar būdamas ne su ja, jis vaizduodavosi 
ją saugomą ir globojamą jo paskirtų sargų: lieknų stamantrių 
plieno kolonų rūsyje, iš tuštumos žvelgiančių tinko paviršių, bud- 
rių durų, sumaniai nuobliuotų, kad lengvai varstytųsi senuose, 
nuo svambalo nukrypusiuose rėmuose, pertaisyto, dabar jau dvi- 
gubo, iš naujo paspalvinto stoglangio virš jos miegančios galvos. 
Tenai nebūdamas visada regėdavo ją miegančią - jos ilgą kūną 
prislopusį ir nokstantį savaime. Kartais, jam atėjus vėlyvą po- 
pietę, ji snausdavo pogulio. Vingiuotuose kanaluose tamsiai žė- 
rėjo jūros vanduo. Tolių karštyje virpėjo Leistauno švyturys. 
Rykštenių ir lauko pelių apgyventame šlaite iki pat pelkės tvos- 
kė vidurvasario šieno kvapas. Prie durų styrojo alyvų kerai. Ke- 

liuke nebuvo jokių darbininkų mašinų, tik jos nusenęs „Plymou- 
thas“ kombi, žydras it giesmynas. 

Jis pakėlė aliumininį vartelių užšovą. Apžiūrėjo nebaigtą prie- 
stato karkasą, pastebėjo dvi blogai sukaltas ir suskilusias kryž- 
mines sijų jungtis, apėjo namo fasadą, kur anksčiau buvo veran- 
da, o dabar riogsojo nedidelė krūva žemių, sustingusio cemento 
gurinių, dulkinų popierinių centnerinių maišų, polietileno skiau- 
čių ir izoliacinės vatos, ir paėjęs pastukseno į šonines duris, ku- 
rias vidaus tyla tarytum stūmė laukan. Viduje namą kažkas su- 
virpino. Tai buvo Kotonas, sunkiakojis karamelinės spalvos Vit- 
menų katinas. Pytas įėjo, ir katinas, riesdamasis, rąžydamasis ir 
murkdamas, kad jį pakeltų, pasitiko jį šventame drožlių kvape. 

Foksė buvo virš jo. Vogčia, norėdamas ją iš lėto pažadinti, 
Pytas sėlino per neužbaigtus kambarius, lenktiniu peiliuku tik- 
rindamas sandūras, atidarinėdamas ir uždarinėdamas spintelių 
dureles, užsiveriančias delikačiu magnetiniu čiulptelėjimu. Virš 
jo pasigirdo žingsnis, sunkesnis negu katės. Pytas įniršęs įsižiū- 
rėjo į varinius vamzdžius, įtaisytus po senąja skalūno kriaukle, 
pakibusius nesujungtus, su santechnikų palikta skyle, Žiojėjan- 
čia it riksmas. Foksė jau stovėjo šalia jo, ant apatinuko apsisiau- 
tusi nesuveržtą chalatą, apsimiegojusiu veidu, šviesiais plaukais, 
sudrėkusiais toj pusėj, kur galva glaudėsi ant pagalvės. 

Jie sakė dar sugrįšią. 

Aš bandau susigaudyti, kodėl jie nebaigė. 

Jie man aiškino. Kažką apie išorinius sriegius ir movą. 

Santechnikai yra šito verslo rykštė. Santechnikai ir mūrininkai. 

Ar jie nykstanti rūšis? 

Jie net ir nyksta lėtai. Judviem su Kenu turbūt mirtinai įgriso 
gyventi tokiame jovale. 

At, Keno dieną čia niekada nebūna, o man smagu, kad vyrai 
visą dieną neša dovanas. Mes su Adamsu ir Komo sėdim prie ka- 
vos staliuko ir šnekam apie senus gerus laikus Tarbokse. 

Kokius laikus? 

Pasirodo, tai visada buvo druskos miestas. Klausyk, gal išger- 
tum ko nors? Aš pabudau baisiai ištroškusi - galiu padaryt limo- 
nado. Tam reikia tik šalto vandens. 

Aš turėčiau grįžt į kontorą ir pakelt vėją santechnikams. 

Jie pažadėjo sugrįžti, kad aš turėčiau karšto vandens. Ar nieko, 
jeigu bus rausvas? 

Rausvas limonadas? Mano mėgstamiausias. Mama jį daryda- 
vo. Su braškėm. 

Adamsas ir Komo sako, kad senais gerais laikais Dievybės gatve 
važiuodavo tramvajus ir ten iš jo išgarmėdavo visi girtuokliai, nes 
čia buvo vienintelis „nesausas“ miestelis tarp Bostono ir Plimuto. 
Jų net pūga nesulaikydavo. 

Keista su tais tramvajais. Atsirado ir išnyko. 

Man nuo jų bloga būdavo. Tas baisus kvapas ir vairuotojo ci- 
garai. 

Dar dėl jovalo - ką darysim, kur stovėjo veranda? Ar tu ten įsi- 
vaizduoji pievelę, ar vidinį kiemelį, ar dar ką? 

Norėčiau vynuogių altanos. Kodėl tai juokinga? 

Netektum visos dabar gautos šviesos. Netektum vaizdo pro šituos 
langus. 

Vaizdas man nuobodus. Vaizdas rūpi Kenui. Jis visada žiūri į 
išorę. Nori, papasakosiu tau apie vynuogių altanas? 

Papasakok. 

Vieną vasarą, kai dar buvau maža, tą vasarą prieš Perl Harborą, 
tėvai norėjo išsikelti iš Betesdos ir mėnesį mes Virdžinijoj nuomo- 
jom plytinį namą su didžiule vynuogių altana ant plytų, kur skruzdės 
statė kauburėlius. Man buvo - kiekgi? Keturiasdešimt pirmais - sep- 
tyneri. Atsiprašau, paprastai aš tiek daug nekalbu. 

Žinau. 

Prisimenu, kad vijoklių ūgliai sudarydavo raides, žinai, gatavas 
raides. Ji sudėjo pirštais A raidę. Mėginau sukaupti visą rinkinį. 
Nuo A iki Z. 

Ir iki kurios priėjai? 

Atrodo, iki D. Niekaip neradau tobulos E. Juk manytum, kad 
visuose tuose vijuokliuose tikrai turėtų būti. 

Reikėjo peršokti prie E 

Buvau prietaringa ir maniau, kad taip negalima. Visada save 
slopindavau. 

Pytas susiraukė ir susimąstė. Limonadui trūko cukraus. 

Šiais laikais tai, atrodo, nyksta. Slopinimas. Man kažkaip ir gaila. 

Oi, man nesinori girdėti. Kodėl gi? Man nė kiek negaila. Kai 
ėmiau lauktis vaiko, visai apsileidau. Va, žiūrėk, su chalatu. O man 
smagu. Jos tyrame rožiniame veide lūpos atrodė balsvos, tarsi 
pateptos kremu. Ar pasakyti tau paslaptį? 

Gal nereikia. Sakyk, kokio baltumo medžio nori savo svetainė- 
je? Tiesiog balto, blizgaus, dramblio kaulo ar kiaušinio lukšto? 

Mano paslaptis išties visai nekalta. Jau seniai norėjau pastoti, 
bet ir bijojau. Ne tik susigadinti figūrą, kuri ir šiaip buvo per liesa, 
tai ką ten rūpintis, bet kad dėl mano kūno bus nejauku kitiems 
žmonėms. Kelis mėnesius niekam nesakiau, tik Bea Gerin. 

O ji pasakė visiems kitiems. 

Taip, ir aš džiaugiuosi. Nes, pasirodo, tai nesvarbu. Tik iš pasi- 
pūtimo maniau, kad žmonėms rūpės. Iš tikrųjų jiems net labiau 
patinki, jeigu atrodai apsidaužiusi. Jeigu atrodai padėvėta. 

Tu man neatrodai labai padėvėta. 

Tu man irgi ne. 

Argi vyrai būna dėvimi? Jie tiktai dėvi. 

O, tu labai klysti. Mes visą laiką jumis naudojamės. Tą tik ir 
mokam. Bet tavo žodžiai tinka prie to, kad pasigendi slopinimo. 
Tu labai puritoniškas. Gana reiklus sau. Iš pradžių maniau, jog 
griuvai nuo laiptų ir demonstravai akrobatiką, kad pasirodytum. 
Bet iš tikrųjų tą darai norėdamas susižeisti. Ir tikėdamasis to. Na ir 
ko gi Juokiesi? 

Kad tu tokia protinga. 

Visai ne. Papasakok apie savo vaikystę. Mano vaikystė buvo ny- 
ki. Tėvai galiausiai išsiskyrė. Gerokai nustebau. 

Mes turėjom šilinamį. Tėvai kalbėjo su olandišku akcentu, kurio 
aš labai stengiausi neperimti. Abu jau seniai žuvo autoavarijoje. 

Taip, tiesa. Fredis Tornas tave vadina našlaičiu. 

Dažnai mataisi su Fredžiu Tomu? 

Ne dažniau, negu reikia. Jis šnekina mane per pobūvius. 

Per pobūvius jis visas šnekina. 

Žinau. Man nereikia sakyti. 

Atsiprašau. Aš ir nenoriu tau nieko sakyti. Neabejoju, kad pa- 
kankamai žinai. Aš tik noriu atlikti šį darbą, kad tau ir tavo vaikui 
būtų patogu žiemą. 

Ji akimirką priblokšta nustėro — bekraujės lūpos prasižiojo, 
lyg jomis it skriestuvu matuotų orą. Ji tarė: Dar net liepa nepra- 
sidėjo. 

Laikas greit bėga, - tarė jis. Dar net liepa neprasidėjo, ir jis nė 
karto net neprisilietė prie jos, išskyrus sveikinimosi formalumus 
ir šokant. Nors už jį ne žemesnė, šokdama ji leisdavosi jo veda- 
ma, besvorę ranką laikydama jam ant nugaros, švelniai bumbsė- 
dama į jį savo kietu pilvu. Dabar jis matė ją laukiančią, susikau- 
pusią sėdinčią palaidu chalatu ant virtuvės kėdės, netgi agresy- 
vią, nepatrauklią, išsipūtusią kaip balionas ir išblyškusią. 

Jis atsainiai tarė: Geras limonadas, — ir tą pačią akimirką ji 
paklausė: Kodėl tu vaikštai į bažnyčią ? 

O kodėl tu vaikštai? 

Aš pirma paklausiau. 

Dėl įprastų priežasčių. Esu bailys. Konservatyvus. Respubliko- 
nas, religingas. Ten yra mano tėvų šmėklos, o vyresnioji duktė gie- 
da chore. Ji tokia šauni. 

Gaila, kad tu respublikonas. Mano tėvai garbino Ruzveltą. 

Maniškiai jautėsi įžeisti, nes jis buvo olandas, 0, jų nuomone, 
olandams nedera vadovauti šaliai. Atrodo, jie manė, kad valdžia — 
nuodėmingas dalykas. Aš neturiu tvirtų įsitikinimų. Ne, vieną tu- 
riu. Manau, kad Amerika dabar kaip nemylimas vaikas, persival- 
gęs saldainių. Kaip pusamžė žmona, kuriai vyras iš kiekvienos 

kelionės atveža dovaną, nes būna jai neištikimas. Kai jiedu buvo 
jaunavedžiai, jam nereikėjo duoti dovanų. 

O kas gi tas vyras? 

Dievas. Aišku. Dievas mūsų nebemyli. Jis myli Rusiją. Myli Ugan- 
dą. Mes esam nutukę, spuoguoti ir vis kaulijam dar saldainių. Mes 
netekome malonės. 

Tiu daug galvoji apie meilę, ar ne? 

Daugiau už kitus? 

Manau, taip. 

Tiesą sakant, aš visai negalvoju apie meilę. Palikau šią temą 
tavo draugui Fredžiui Tornui. 

Ar tu norėtum mane pabučiuoti? 

Taip, labai. 

Tai ko lauki? 

Nemanau, kad galima. Neturiu drąsos. Tu nešioji kito vyro vaiką. 

Foksė neapsikentusi atsistojo ir sušuko: Kenas baiminasi ma- 
no vaiko. Aš jam keliu baimę. Ir tau keliu baimę. Pytas pakilo 
nuo kėdės, Foksė atsistojo prie jo ir paklausė tokiu menku bal- 
seliu kaip ir juos skiriantis atstumas: Argi tu ne man statai šitą 
namą? 

Prieš bučiuodamas ją, bet jau išsėmęs visas alternatyvas, Py- 
tas pamatė, kad jos veidas visiškai ramus, be jokios jausmo žy- 
mės, kaip nejudri žvakės liepsna nurimus vėjui arba tiesus, be 
jokių gudrybių kelias, kaip jo gimtosios valstijos keliai arba 
Olandijos kanalai, tą patį rado ir jo rankos ant jos kūno po 
palaidu chalatu, kone sumedėjusį paviršių, bet vis dėlto gyvą ir 
jau priklausantį jam; jos kūnas jam taip greit pasijuto savas, 
kad nekilo nė klausimo ir jokios būtinybės paimti ją tą pačią 
popietę - šitaip vyras su žmona, apsikabinę virtuvėje, atšlyja, 
nes netrukus turės visą naktį, kai vaikai miegos ir tikrai nepa- 
sibels koks laiškininkas. 

Vėl atsidūręs lauke, ant sutrypto molio, tarp skiedrų, surištų 
naujų malksnų rietuvių, alyvų kerų, Pytas prisiminė, kaip jos plau- 

kų, nuauksintų Tarbokso saulės, dvi drėgnos sruogos buvo prili- 
pusios prie smilkinio. Ji nugręžė savo įraudusį veidą nuo jo bu- 
činio, tarsi norėdama įkvėpti oro, giliai atsiduso žvelgdama jam 
pro petį į tolimąjį nebaigto kambario kampą. Jos pažiūrėti plo- 
nos lūpos bučiuojantis buvo plačios, šiltos ir slidžios - lauke šis 
prisiminimas, tarsi chemiškai pakitęs nuo sąlyčio su deguonimi, 
svaigino Pytą veriančiu glebumu. 


Jo gyvenimą su Andžela ėmė slėgti apatija, stingulys, kurio 
Džordžina niekada neprimesdavo. Jo kraujas svajojo apie Foksę, 
mintys be paliovos sukosi apie jam atsiskleidusias jos daleles — 
delikačią gaktos vilną, spigius sueities šūksnius, ilgas, švelnias ir 
netikėtas jos burnos kontempliacijos ant jo falo. Jis tapo apsės- 
tu vidinio namo ūkvedžiu, slaptu sodininku. 

Nežinojau, kad tu ir šičia blondinė. 

O kaipgi kitaip? Tu rudaplaukis. 

Bet tu tokia delikati. Permatoma. Kaip pūkeliai ant rožės. 

Ji nusijuokė. Na, aš apsipratau, ir tau reikia apsiprasti. 

Jis gyveno tarsi prieblandoje, aklinėdamas tarp tų skaisčių pro- 
švaisčių, kai jiedu greitai nutraukdavo vienas kitam drabužius ir 
ji atsiguldavo šalia jo įsitempusiu blizgančiu pilvu, o jis atsiver- 
davo lyg lęšis ir lyg apakintas slidininkas pradingdavo jos esaties 
šlaituose. Liepa jai buvo penktas mėnuo - dėl jos būklės aktui 
teko sugalvoti mielų būdų. Kadangi lenktis buvo nepatogu, ji 
nuslinkdavo kojūgalio link, kad jį pabučiuotų. Tau tikrai tai pa- 
tinka? 

Nuostabiai. 

Ar jauti kokį nors skonį? 

Gerą skonį. Sūrų ir stiprų. Ir kažko aitraus, kaip citrinos. 

Aš bijau piktnaudžiauti tavimi. 

Nebijok. Piktnaudžiauk. 

Ji niekada nebaigdavo. Kad ir kaip džiugiai sutikdavo jį, kad 
ir kaip meistriškai jis kraipydavo jos kūną šviesos staklėse, ap- 

dorodamas ir rankomis, ir liežuviu, galiausiai jiedu nusprūsda- 
vo savais keliais. Įeik į mane. 

Tu pasiruošusi? 

Noriu turėti tave savyje. 

Jis jausdavo ščiūvant jos vidinę giesmę. Jos putė buvo jauna, 
jauki. Kažkoks įsiūtis stumdavo jį iki pat ribos, jai inkščiant jis 
ejakuliuodavo ir ji dūsaudama atsitraukdavo. Bet jai atleidžiant 
jam ir jam atleidžiant jai, jai kaltinant save ir jam nesutinkant, 
jiems abiems prisiimant kaltę, jų meilė lavėjo ir augo. Abi jos 
rudos akys atspindėjo sumažintą miniatiūrinį stoglangį, esantį 
virš jo. Ji atsiprašė: Atleisk. Aš negaliu visai užmiršti, kad tai tu. 

O kas aš turėčiau būti? 

Niekas. Tiesiog vyras. Aš galvoju apie tave asmeniškai, ir tai mane 
Išmuša iš vėžių. 

Ar taip būna ir su Kenu? 

Ne. Kartais aš baigiu pirma. Mudu taip seniai vienas kitą pa- 
žįstam, kad darom tai atsainiai ir tiesiog naudojamės vienas ki- 
tu. Be to, kaip, rodos, tau jau sakiau, man pastojus mudu daug 
nesimylim. 

Man tai keista. Tokia tu visai miela. Tavo oda žvilga. Net ir tavo 
figūra atrodo kaip turi būti. Negaliu įsivaizduoti, kaip mylėčiausi 
su tavim plokščiapilve. Tai būtum ne tu. Neturėtum didingumo. 

Kenas keistas. Jis nori, kad seksas būtų atskirame stalčiuke. San- 
tuoka šią problemą ir išsprendė. Jis niekada nenorėjo, kad gimdy- 
čiau vaiką. Pinigų mes turėjom pakankamai, tik kad jis toks sava- 
naudis. Jam aš niekada nebuvau žmona - visus tuos metus buvau 
savaitinė kekšė. 

Aš pavyduliauju. 

Nepavyduliauk. Pytai, nesikrimsk dėl to, kad aš nebaigiu. Aš su 
tavim per smarkiai įsijautusi į meilę - problema čia. 

Tu maloni, bet aš tikrai bijau, kad su šitais reikalais esu nemok- 
ša. Kaip ir su slidinėjimu ir golfu. Per vėlai pradėjau. 

Koks tu baisus. Nepakenčiu, kai prašaisi komplimentų. Juk tau 

tikriausiai visos damos sako, kad esi fantastiškas. Esi fantastiškai 
meilus. 

Kiekvienas vyras, kurį pasiguldytum į lovą nurengtą nuogai, bū- 
tų meilus. 

Ne. Bent aš pažinau tris vyrus, ir kiti du nebuvo ypatingi. 

Ir žydas? Ji jam buvo papasakojusi apie žydą. 

Jis juokdavosi iš manęs. Kartais man su juo skaudėdavo. Bet aš 
tada buvau nekalta, tai gal kitaip jam ir neišėjo. Dabar turbūt su 
juo neskaudėtų. 

Tu dabar jo nori? 

Aš dabar turiu jį. Gal bjauru taip sakyti? Turiu jį tavyje, be to, ir 
tave patį. Taip geriau. Jis buvo iškrypęs, Pytai. 

Bet tu irgi iškrypusi. 

Jos rudos akys vaikiškai išsiplėtė. Kaip tai? Tu kalbi apie tai? Ji 
pirštų galais palietė savo lūpas, o paskui jo penį. Bet kodėl tai 
iškrypimas? Argi tau nepatinka? 

Nuostabiai patinka. Bet tai mus taip susieja - man baugu. 

Tikrai? Džiaugiuosi. Maniau, kad tik man baugu. Pytai. Ką 
mums pasaulis padarys? 

Ar Dievas, ar pasaulis čia tau rūpi? 

Tu juos įsivaizduoji atskirus? Aš įsivaizduoju, kad tai tas pats. 

Gal tą aš ir turiu galvoj sakydamas, kad tu iškrypusi. Jos veidas 
taip arti jo akių atrodė visų iš arti matytų moterų veidų paradig- 
ma, pavyzdys. Lygi kakta, kvėpavimas visai kaip Andželos; tada 
Foksė pakreipė galvą ant pagalvės. Jos rausvas veidas pagavo 
šviesą iš viršaus, šaltą žydrą dangaus šviesą ir buvo aišku, kad tai 
ne Andžela - tai Vitmen, jaunoji svetimautoja. 

Ji buvo išsigandusi, įžūli, drovi, ištvirkusi, pasibaisėjusi savi- 
mi, neatgailaujanti. Svetimavimas nutvieskė ją iš vidaus kaip pil- 
kas dujinio žibinto tinklelis arba lyg padegtas namas su plonom 
portjerom ir pertvarom užsispirtų ir nesupleškėtų, o tik plaiks- 
tytųsi ir žėrėtų tviskėdamas visu karkasu. Tai, kad ji meilinasi 
jam, kad ji podraug didžiuojasi savo nėštumu ir nepaiso jo, kad 

ji sugula su Pytu, kad jos tėvas buvo nepalenkiamas, šeimyniš- 
kas karinio jūrų laivyno raštininkėlis, kad motina ištekėjo už sa- 
vitarnos skalbyklų savininko, kad ir kilme, ir santuoka jos socia- 
linė padėtis yra aukštesnė, kad kraujo priplūdusį jo penį ji ima 
tarp savo burnos žiedlapių, kad yra turėjusi žydą, kurį dabar ap- 
tiko jame, kad meilės spazmuose jos sąmonė gali būti sausa ir 
tikslinga kaip vyro, kad jos audiniai yra subtilūs bei gležni ir tvy- 
lantys kita gyvybe, kad ji jo vergė, kad jis jos nusamdytas Žmo- 
gus, kad ji išsigandusi; - palyginti su visais šiais kintančiais ir 
švytinčiais skaidriais, Andžela tebuvo vėpla, kliuvinys, užkaltos 
durys. Jos nenuovoka apie šį romaną, nors visos kitos poros nu- 
spėjo, glūdėjo jos siutinančio miglotumo šerdyje. Ji neturėjo to, 
kas tapo esminiu jų gyvenimo dalyku. Buvo suluošinta, nebylė, 
ir jų dailaus kolonijinio namo kiaušinio lukšto spalvos kamba- 
riuose krapinėjo ir brūžinosi į įtemptus Pyto nervus. Jis buvo 
toks kupinas Foksės, toks pertekęs jos kūno ir kūno kvapų, jos 
šūksnių, graužačių, atsitraukimų ir kvapnių sugrįžimų, toks pil- 
nas jųdviejų meilės, kad jo sąmonė buvo lyg plonas ledas. Jis 
maldavo Andželos atspėti, ir jos atsisakymas atrodė įgeidus, o 
jo dėkingumas už tai, kad ji leidžiasi apgaunama, jo paslapčiai 
kunkuliuojant sandarioje tamsoje, išvirto į tūžmastį, gresiančią 
iracionaliai pratrūkti. 

— Pabusk! | 

Ji sėdėjo skaitydama knygą lempos šviesoje ir sumirksėjo. Jos 
akys, pakeltos nuo apšviesto puslapio, nematė jo. 

— Aš pabudusi. 

— Ne, nepabudusi. Tu plauki per gyvenimą kaip apdujusi. Ne- 
gi nejauti, kas darosi su mumis? 

— Jaučiu, kad kasdien daraisi bjauresnis. 

Į lempos gaubtą jai virš peties bumbsėjo ir kabinosi apsitran- 
kę drugiai. 

— Aš prislėgtas, - tarė jis. 

— Ko? 

— Visko. To gobšaus sukatos Galacherio. Sumautų rančos ti- 
po namų ant kalvos. Jazinskio - jam aš girtuoklis. Darbo pas 
Vitmeną. Paskutinius marškinius atiduodu tam šunsnukiui, o jis 
net nepadėkoja. 

— Man atrodė, kad tau patinka ten kasdien lakstyti ir lankytis 
pas tą karalaitę. 

Jis dėkingas nusijuokė. 

— Tau ji taip atrodo? 

— Ji man atrodo jauna. Taip pat arogantiška. Man atrodo, ga- 
liausiai suminkštės —- galgi kūdikis jai išeis į naudą. Nemanau, 
kad jai ypač reikia tavo tėviško dėmesio. 

— Kodėl tu manai, kad mano dėmesys tėviškas? 

— Ai, kad ir koks. Ar galiu grįžti prie savo knygos? Foksė Vit- 
men ir šitas pokalbis man nėra labai įdomūs. 

— Jėzau, kokia tu pasipūtusi. Taip fantastiškai pasikėlusi virš 
visko, kad vemt verčia. 

— Klausyk, aš pažadu šiandien pasimylėti su tavim - tik leisk 
man pabaigti šitą skyrių. 

— Dėl manęs pabaik nors visą suknistą knygą. Susikišk ją. Ap- 
siryk literatūriniu jauduliu. 

Ji išgirdo prašymą jo įtūžyje ir mėgino pakelti galvą, bet žvilgsnį 
prikaustė spausdintų raidžių kabliukai. Ji atsainiai paklausė: 

— Ar gali nusiraminti dešimčiai minučių? Man liko penki pus- 
lapiai. 

Jis pašoko ant kojų, drožė du žingsnius prie veidrodžio, įtai- 
syto virš telefono, sugrįžo atgal. 

— Man reikia prasiblaškyti. Reikia pobūvio. Kažin ką daro Epl- 
smitai? Arba Zaltinai. 

— Jau vienuolika valandų. Malonėk nusiraminti. 

— Aš mirštu. Esu trisdešimt ketverių metų greito pinigo pasi- 
gviešęs rangovas. Neturiu nė vieno sūnaus, žmona mane peizo- 
ja, mano darbininkai manęs nepakenčia, visi mano draugai - 
žmonos draugai, esu našlaitis, parijas. 

— Esi žvėris narve. 

— Taip. - Jis agresyviai atsistojo priešais ją, kumščius įrėmęs į 
klubus - mitrus kresnas rusvaplaukis atraitotom rankovėm, ati- 
dengusiom strazdanotus dilbius. - Bet, Angele, kas padarė tą 
narvą, a? Kas gi? Kas?! 

Jam norėjosi, kad ji perskrostų jį kiaurai ir aptiktų jo pa- 
slaptį, būtų jos priblokšta ir pakerėta, kartu su juo gvildentų ir 
puoselėtų pinklų paslapties gyvavimą. Bet užsidariusi alterna- 
tyviame, nuo kelių kylančiame pasaulyje - egzotiškame, bet 
griežtame, apimančiame meilužio begėdiškumą ir tėvo gailes- 
tį, — ji nereagavo. Skaitė seną koledžo laikų tekstą, anuomet 
nelabai įvertintą, priterliotą jaunos merginos pastabų ir per- 
matomų dėmių, paliktų kremo, kuriuo ji ir kambario draugės 
trindavosi po saulės šviesos lempa, - „Modern Library“ išleis- 
tą „Sapnų interpretaciją“. 


Džanet Eplbi paplūdimyje Andželai prisipažino besilankanti 
pas psichiatrą. Andžela aiškino Pytui: 

— Tik dukart per savaitę - tai terapija, o ne tikroji analizė. 
Frankas labai pritaria, nors sumanė tai ji pati. Papasakojo, kaip 
kartą apie trečią nakties grįžo namo iš Smitukų po baisių riete- 
nų su Marsija ir staiga suprato, kad jai reikia pagalbos, kad pa- 
dėtų toks žmogus, kuris nėra nei draugas, nei meilužis ir visai 
neturi dėl ko ja rūpintis. Buvo pas jį dar tik keletą kartų, bet jau 
įsitikino, kad nežino ką daranti. Ji niekada nemylėjo Haroldo, 
tai kodėl ėjo į lovą su juo? Ji tarė sau, kad jai gaila jo, bet jis pats 
nejaučia ypatingos savigailos, tai ką ji čia nori apmauti? Ir kodėl 
dabar, kai jie nebeguli vieni su kitais ar bent ji su Haroldu tikrai 
nebeguli, negi jie negali išbūti be kitos poros nė vieno savaitga- 
lio? Ji sako, kad dabar prie jų pritapo ir Tornai, ypač Fredis... 

— Tas klounas, - tarė Pytas. 

— ...Ir tai tikras jovalas. Svogūnų griežinėliai ir džinas. Atro- 
do, kad Tornai nebebūna namie. Džordžina tik sėdi ir geria, ko 

ji niekada nedarydavo, o Fredis pasidėjęs ant kelių rašo begali- 
nę pornografinę pjesę. 

— Tai Džanet reikia lankytis pas psichiatrą dėl to, kad Džor- 
džina geria? 

- Žinoma, ne. Dėl to, kad ji mano pati turinti neurozę. 

— Apibrėžk neurozę. 

Džanet turėjo įvairių bikinių ir maudymosi kostiumų, ir Py- 
tas įsivaizdavo, kaip ji pasakoja visa tai gulėdama kniūbsčia 
ant smėlio, atsirišusi liemenėlę, kad nugara lygiai įdegtų, 
skruostu prigulusi ant sulankstyto rankšluosčio, o jai pasikėlus 
ant alkūnių, kad geriau paaiškintų arba sužiūrėtų vaikus, pasi- 
rodo krūtų baltumas. 

— "Tu žinai, kas yra neurozė, - tarė Andžela. - Kai nežinai, ką 
darai. Guli su moterimis, kai iš tikrųjų nori nužudyti motiną. 

— O jeigu motina jau Žuvusi? 

— Tai gal mėgini ją prikelti? Ego bando tarpininkauti tarp iš- 
orinės tikrovės ir id, kuris yra mūsų potraukiai. Ego nešioja pir- 
myn atgal tas visas blogas naujienas, bet id nenori klausyti ir 
bando toliau daryti, kas jam norisi, nors ego nusigręžė. Aš nela- 
bai vykusiai aiškinu, nes nesuprantu, bet sapnai, pavyzdžiui, gali 
atpalaiduoti tuos užgniaužimus, kurie daugiausia būna susiję su 
seksu, kuris daugiausia susijęs su tėvais, kurie tampa superego ir 
kankina ego iš kitos pusės. Tu juk žinai visa tai, visi žino. 

— Tai ar tu matai ką nors nenatūralaus, kad Džanet kartais 
perguli su Haroldu? Frankas kartais būna tikras stuobrys - ar 
tu norėtum miegoti su juo visą likusį gyvenimą, kiekvieną mie- 
lą naktį? 

— Čia kalbam ne apie tai, kas natūralu ar nenatūralu, teisinga 
ar neteisinga. Reikia suprasti, kodėl ką nors darai, kad paskui 
nebedarytum. Arba darytum su malonumu. Aišku, kad Džanet 
laimės iš to neturi. Nemanau, kad jai daug malonumo teikia vai- 
kai arba seksas, arba net jos pinigai. Supranti, galėtų klestėt. 
Juk visko turi. 

— Bet kaip tik tokie žmonės ir būna nelaimingi. Tie, kurie vis- 
ko turi, ima panikuoti. O mes visi jėgas atiduodam, kad prasi- 
muštumėm. 

— Pytai, tai labai primityvus požiūris. Tu sakai, kad turtuoliai 
nepralenda pro adatos skylutę. Kas buvo pirmas, bus paskutinis. 

— Nesišaipyk iš Biblijos. O ko tau taip parūpo visa šita abraka- 
dabra su ego ir id? Ko taip teisini? Matyt, ir pati nori eiti pas 
psichiatrą? 

— Taip. 

— Nė velnio neisi. Kol esi mano Žmona. 

— O? Tu galvoji apie kitą žmoną? 

— Aišku, kad ne. Bet tai labai įžeidžia. Išeina, kad aš tau ne- 
duodu pakankamai sekso. 

— Nieko panašaus neišeina. 

— Aš tau duodu daugiau, negu tu nori. 

— Būtent. Gal psichiatras man galėtų pasakyti, kodėl aš neno- 
riu daugiau. Aš noriu ir nenoriu. Nepakenčiu savęs tokios. Mes 
abu dėl to kamuojamės. 

Pytas neteko žado - jis slapčia įsivaizdavo, kad Andžela nusi- 
mano ir kad leidžia turėti sekso tiek, kiek reikia, o didesni norai — 
jo paties problema ir kaltė. Jis paklausė: 

— Tu manai, kad mūsų lytinis gyvenimas negeras? 

— Siaubingas. Kraupus. "Tu gi Žinai. 

Jis bandė perprasti šį vertinimą. 

— Kokį pažymį duotum iš dešimties balų? 

— Du. 

— Eik jau, nėra taip blogai. Tu kartais būni nuostabi. 

— Bet taip retai. Ir aš nieko nedarau rankomis nei burna, nei 
kuo kitu. Aš nesveika. Man reikia pagalbos, Pytai. Iš tavęs da- 
rau pikčiurną ir apgaviką, o pati darausi kaip senmergė, apie 
kurią sako: nepatikėsit, kokia ji anksčiau buvo gražuolė. 

Jos mėlynos akys priplūdo ašarų. Jos verkiančios veidas atro- 
dydavo putlus kaip Nensės. Pytas susijaudino. Jiedu buvo virtu- 

vėje, paguldę mergaites, ji gurkšnojo vermutą, o jis džiną su li- 
monadu. Mažyčių raudonų virtuvės tapeto žiedelių fone dailiai 
ovali Andželos galva su kasomis ir kuodu turėjo kilnaus valyvu- 
mo, kuris atrodė mergiškas. Tada jis suvokė, kad ji aptakiai ruo- 
šia jį dar vienai nakčiai be meilės. Frigidiškumo prisipažinimas 
tai sankcionavo. 

Jis užprotestavo: 

— Betgi visi tave myli. Visi miestelio vyrai norėtų eit į lovą su 
tavim. Net Edis Konstantinas flirtuoja. Net Džonas Ongas die- 
vina tave, jeigu tik galėtum jį suprasti. 

— Žinau. Bet man tai neteikia malonumo. Aš su niekuo neno- 
riu eit į lovą. Nesijaučiu esanti tikra moteris. Esu kažkokia mie- 
la belytė būtybė, kuriai kaip pokštas prikabintas seksualus pa- 
trauklumas. 

— Vargšė mano Andžela. Tartum su užrašu „Spirk man“ ant 
nugaros. 

— Būtent. Klausydamasi Džanet, aš tikrai pamaniau, kad mes 
panašios. Apstu lipšnumo ir meilikavimo visokiems baisūnams, 
o širdy - kokti tuštuma. Mudvi abi iš gerų šeimų, turim didelius 
užpakalius ir stengiamės būti sąmojingos bei leidžiamės stum- 
domos. Žinok, ji prie lovos laiko pasidėjusi migdomųjų tablečių 
ir kartais nė neskaičiuoja, kiek išgeria. 

— Na, tu taip nedarai. 

— Bet galėčiau. Tas jos pasakojimas man atrodė labai savas. 
Aš mėgstu miegoti - saldžiai be jausmų įmigti. Man patiktų ne- 
atsibusti. 

— Andžela! Tai nuodėmė. 

— Pagrindinis skirtumas tarp manęs ir Džanet tas, kad aš viską 
užgniaužiu, o ji bando išreikšti. Ne taip? 

— Manęs tu neklausk. 

— Aš neabejoju, kad tu turėjai romaną su Džanet ir Žinai, apie 
ką aš kalbu. Papasakok apie mudvi, Pytai. 

— Tu nepakenčiama. Aš nė karto negulėjau su Džanet. 

— Iš dalies man to norėtųsi. Lesbiškai. Gulėdama šalia jos pa- 
plūdimy jaučiau potraukį. Ko gero, aš Sapfo moteris. Mielai tu- 
rėčiau mergaičių mokyklą, kur mes visos vilkėtumėm chitonus, 
žaistumėm žolės riedulį ir susėstumėm klausytis poezijos po šil- 
tų vonių. 

— Jeigu tu viską išsianalizavai, tau nebereikia psichoanalitiko. 

— Neišsianalizavau. Tiesiog spėlioju. Jis turbūt pasakytų, kad 
iš tiesų yra atvirkščiai. Aš, pavyzdžiui, negaliu pakęsti kitų mo- 
terų prisilietimo. Kero! Konstantin visada tapšnoja, taip pat Bea. 
Ko gero, pasakytų, kad dabartinėje Amerikoje aš per daug hete- 
roseksuali. Kodėl, pavyzdžiui, niekas manęs nevedė iki tau pasi- 
rodant? Aš tikriausiai visus atbaidydavau. 

— Arba tavo tėvas atbaidydavo. 

— Ar nori sužinoti dar kai ką nesveiko? Ar pakelsi'? 

— Pasistengsiu. 

— Aš masturbuojuosi. 

— Meilute, kada? 

— Dažniau vasarą negu žiemą. Kartais pabundu paryčiais tarp 
keturių ir penkių, kai tik pradeda čiulbėti paukščiai arba keliu 
pravažiuoja furgonas, ir patalas odai atrodo baisiai jautrus, ir 
tada aš padarau su savim. 

— Tai atrodo visai normalu. Ar tu įsivaizduoji ką nors, kokį 
nors vyrą? 

— Nelabai aiškiai. Tai labiau pojūtis. Tu esi vienintelis vyras, 
kurį pažinau, tad jeigu ką ir vaizduojuosi, tai tave. Ir kodėl gi aš 
nepažadinu tikrojo tavęs? 

— Tu per daug atidi ir drovi. 

— Oi, pisi smegenis, Pytai. Pisi smegenis. 

— Tau reikia liautis pobūviuose šnekėtis su Fredžiu Tornu. 'Ia- 
vo kalba pagedo. 

— Aš pati pagedau. Nežinau, kaip elgtis šitam patvirkėly. 

— Patvirkėly? 

— Tarbokse. 

— Patvirkėlis yra žmogus, o ne vieta. 

— Šitas yra vieta. 

— Nepaistyk. Miestelis kaip ir bet kuris kitas mūsų šaly. Tu čia 
nori pasakyti, kad esi per gera šitam pasauliui. Tu per gera putė 
mums visiems. 

— Nekelk balso. Aš nepakenčiu šito tavo riksmo. 

— Aišku, kad nepakenti - kurgi pakęsi? Tu nepakenti manęs, 
tai kodėl turėtum pakęsti mano balsą? 

— Tave aš pakenčiu. 

— Ir gerai, nes aš imu nepakęsti tavęs. 

— Aha. Štai ir prisipažinai. 

— Na, ne visai taip. Tu nuostabi. Bet /okia egocentriška. Tu 
neturi supratimo, koks aš iš tiesų... 

— Tu nori pasakyti, kad turi romaną, ir nori, kad aš atspėčiau 
su kuo? 

— Ne, aš to nesakau. 

— Su Fokse Vitmen. 

— Nebūk juokinga. Ji nėščia ir dievina savo ledinį vyrą, be to, 
yra darbo rakštis mano panagėje. 

— Žinoma - bet kodėl aš tai įsivaizduoju? Aš žinau, kad tai 
neurotiška, bet kaskart, kai tu ten būni ir grįžti toks meilus man 
ir vaikams, man atrodo, kad gulėjai su ja. Žiūriu jai į veidą ir 
jaučiu, kad ji turi paslaptį. Su manim šnekėdama būna tokia švel- 
ni ir linksma. Ji pernelyg gerai mane pažįsta, o juk jie čia gyvena 
tik nuo kovo. 

— Tu patinki jai. Gal ir ji lesbietė. 

— Ir ne tik Foksė — tai gali būti Džanet arba Marsija, arba 
netgi Džordžina: aš beprotiškai pavyduliauju. Ir kuo labiau pa- 
vyduliauju, tuo man sunkiau mylėtis su tavim. Liūdna. Nyku. 
Vakar tavo telefonas buvo užimtas pusę valandos, ir aš pasida- 
riau martinio vienuoliktą ryto, įsivaizduodama, kad kalbi su ko- 
kia nors moterim. 

Jos ovalus veidas troško dar paverkti, bet kažkoks rafinuo- 

tas mechanizmas išspaudė juokelį. Pytas skausmingai pažvelgė į 
grindis, į jos nuogas pėdas — abu mažieji piršteliai nelietė lino- 
Ileumo. Jo brangusis, vargšas, aklas, išduotas Angelas: kokią tei- 
sę jis turėjo atplėšti ją nuo visagalio tėvo? Kiekvieną popietę, 
likus valandą dirbti, senis Hamiltonas ateidavo savo pievele tarp 
lygių kaip stalas gyvatvorių, išpūsdamas pypkės dūmus, ir atneš- 
davo darbininkams kvortos talpos „Heinekeno“ butelį su po- 
pieriniais puodukais. Pytas tarė jai: 

— Aš neturiu tiek pinigų kaip Eplbis. Negaliu sau leisti. 

— Gal aš kaip nors galiu uždirbti? - paklausė ji. - Šį rudenį 
galėčiau kreiptis į Bostono universitetą ir sukrapštyti pakanka- 
mą pedagogikos pažymį, kad galėčiau mokyti bent privačioj mo- 
kykloj. Nensė visą dieną bus pirmoj klasėj - reikia jau man kuo 
nors užsiimti. Galėčiau pradėti psichoterapiją, tik dukart per sa- 
vaitę, su pedagogikos kursais. Oi, Pytai, aš būsiu puiki žmona - 
viską išmanysiu. 

Pytui buvo skaudu matyti ją maldaujančią, planuojančią. Ji 
manė esanti naudinga, dar vis naudinga jam, drąsiai svarstė naujo 
išnaudojimo. perspektyvas, nors jam ji jau buvo išsemta, sudvi- 
sęs labirintas, kurio vingius reikia įveikti norint ištrūkti į gryną 
orą ir pas Foksę. Foksė miega, ir mėnesiena lengvai gula išilgai 
jos figūros ir įstrižai glosto kaktos pūkelius: nuo šios vizijos jam 
surakino skrandį, sudrėko oda, nutirpo pirštų galai ir liežuvis. 
Po žvaigždėmis driekėsi sidabrinis takas. Akivaizdu, kad Andžela 
užtvėrusi jam kelią. 

— Ne, - išsprūdo jam išsigandus, jaučiant slystantį laiką, į sa- 
vartyną sviedžiamus namus, medžius, gyvenimus, prarandamas 
galimybes, slenkančius žvaigždžių ūkus, - ne, mieloji, argi tu ne- 
matai, ką man darai? Paleisk mane! 

Jam pakėlus balsą, jos veidas išblyško - gyvybės raudonis ir 
akyse spindėjęs siūlymas atsitraukė. 

— Puiku, - tarė ji, - paleidžiu. Ir kurgi tu eisi, ar galiu pa- 
klausti? 

Pytas žiojosi sakyti, bet ledas, aptraukęs jo paslaptį, neįlūžo. 
Andžela kukliai atgręžė jam nugarą. 
— Tavo numeriai darosi vis mažiau ir mažiau juokingi, - tarė ji. 


— Tėti, pabusk! Džekės Keneni kūdikis mirė, nes gimė per 
mažas! 

Nensės veidas buvo mėnulis, patekėjęs jo miego horizonte. 
Jos akys buvo didžiai skaidrios, kupinos žydros nuostabos. Rau- 
donos ašarų liaukos viščiuko pakarūklų atspalvio. Skerdynės. Ne- 
išnešiotas Kenedis dvi dienas merdėjo. Nensė tikriausiai išgirdo 
žinią per televiziją. 

— Labai gaila, - tarė jis. 

Jo balsas nuskambėjo dusliai, kimiai ir gargždžiai. Rugpjūtis 
buvo Pyto šienligės mėnuo. „Keista, - pagalvojo jis, - kaip skaus- 
mas vis susiranda tą porą. Nei turtai, nei grožis, nei pagarba jų 
neapsaugo. Karaliaus mantiją timpčioja kančia. Kokie gležni mū- 
sų dievai.“ 

— Tėti? 

— Mmm. 

— Ar kūdikis buvo išsigandęs? 

Pro flanelinius jos vaikiškos odelės kvapus spinduliavo baimė — 
skvarbi kaip katino muskusas. Jis pabudo iš sapno, kuriame matė 
brolį. Brolį, sušalusį po stiklu, kaip kokio Popiežiaus palaikus — 
Pytas apgailestavo, kad nepasiliko ir nepadėjo jam, nebuvo jo part- 
neris šiltnamyje. /s het koud, Joop?* Sušalo persidirbęs, rinkda- 
mas edelveisus. Jis atsigręžė ir paaiškino kitiems. Mijn broeder is 
dood.** Tačiau sapne buvo ir Foksė, nors jos nesimatė - jos esa- 
tis, tartum malonės antplūdis, tartum požeminis upelis, čiulban- 
tis nuo šaltinio iki šaltinio, sruveno po sapnavimo plėve lyg po 
realybe: gyvas trapumas nuolatinės grėsmės akivaizdoje. 


* Ar šalta, Jopai? (ol.) 
** Mano brolis mirė. 

— Kūdikis buvo per mažas, kad galėtų išsigąsti. Kūdikis nieko 
nežinojo, Nense. Dar neturėjo proto. 

— Jis nori mamos! - tarė Nensė ir treptelėjo koja. - Jis verkia 
ir verkia, ir niekas neklauso. Visi patenkinti, kad jis susižeistas. 

— Niekas nepatenkintas, — tarė jai Pytas ir vėl priglaudė 
skruostą prie pagalvės, žinodamas, kad vaikas teisus - niekas 
neklauso. Langas, kurio stiklų fone naktį iškelta jo ranka atro- 
do kaip daugiaragė figūra, dabar, išaušus, atvėrė paprastą švel- 
nią lapų žalumą - širdutės formos alyvų ir plunksniškų, tolimų 
guobos lapų. Erdvė, regis, atperka. Pytas ištiesė ranką ir prisit- 
raukė Nensę prie savęs, į mąslią savo miego likučių šilumą. Ji 
muistėsi glėbyje, jausdama jo pastangą ištrinti ir uždusinti pro- 
blemą. Jos platus veidelis piktai dėbsojo jausdamas apgavystę. 
Ant nosies šią vasarą pasirodė mažytės it musių palikti taške- 
liai strazdanėlės, nors jie anksčiau manė, kad ji paveldėjo glot- 
nią motinos brunetės odą. Orus Andželos pavidalas, persmeig- 
tas nerimastingos Pyto prigimties. Švino kruopelės tirštame žyd- 
rame jos rainelių dūmelyje. Jūros būtybės. Blyški šviesa tampa 
forma, ši tampa mintimi, ši - siela ir miršta. Tinklainė niekam 
netinkama. Pytas paklausė: 

— O kur mama? 

— Opapa. Kelkis, tėti. 

— Eik, pasišnekėk su mama apie Kenedi kūdikį, kol tėtis apsi- 
rengs. - Išvakarėse jis mėgino pasimylėti ir, nors Andžela jį at- 
stūmė, miegojo nuogas. Nenorėjo, kad jo kūnas išgąsdintų vai- 
ką. - Eik žemyn, - tarė jis. - Tėtis nekaip jaučiasi. 

— Ar tu pasigėręs? 

Ji išmoko šį žodį ir jautė jo grėsmę - kartą Frankas Eplbis 
įrėpliojo į jos žaidimų aptvarėlį ir suskaldė plastikinę plūdu- 
riuojančią antelę, o kitą dieną tėvai paaiškino jai, kad jis buvo 
pasigėręs. 

— Ne. Buvau pasigėręs ir dabar gailiuosi. Man skauda galvą. 
Man liūdna dėl Kenedi kūdikio. 

— Mama sakė, kad aš visai nemirsiu, kol nebūsiu sena sena 
ponia su auskarais. 

— Visiškai teisingai. 

Bet - tai tvyrojo nepasakyta. Jį spaudė šlapintis, ir jis nekan- 
triai atbloškė antklodę - jo kūnas užtvindė jos akis, ir jos paplū- 
do ašaromis. Jis paklausė: 

— Bet tas kūdikis buvo dar mažesnis už tave? 

Ji bejėgiškai linktelėjo. 

Pytas atsiklaupęs apkabino ją ir savo glėbyje atpažino tą be- 
žadį drungną tembrą, kurį dažnai išgaudavo iš didesniojo An- 
dželos pavidalo. Jis primygtinai tarė: 

— Bet kūdikis atsirado per anksti, tai buvo klaida, Dievas ne- 
skyrė jam gyventi kaip tokiai didelei, stipriai, putliai mergaitei 
kaip tu. 

Jo atviras nuogumas, jos krutėjimas jo glėbyje ėmė švelniai 
kelti jam penį. Saulės pleištą arba ietį. 

Nensė išsiveržė iš jo glėbio ir riktelėjo nuo laiptų viršaus: 

— Dievui reikėjo išmokyti kūdikį neatsirasti! 

— Pytai, ar tu atsikėlei'? - sušuko Andžela. 

— Nusileisiu už trijų minučių, - atsakė jis. 

Jis apsirengė, nusiskuto ir baigė rengtis. Šįkart laukė kontori- 
nio darbo diena. Pro miegamojo langus jo kvadratinė pievelė 
atrodė išsvilusi. Sausringa vasara. Vyraujantys vėjai vis keičiasi. 
Tirpsta ledynai. Retėja didieji miškai. Indėnų kalvoje statybas 
aptraukė dulkių debesys, jie smelkėsi į nebaigtus karkasus, už- 
verstus suramstyta fanera ir palaidais elektros laidais. Miške šen 
bei ten ištroškęs klevas be laiko gelto. Svirpliai naktimis čirpė 
garsiau. Bet pro Foksės Vitmen langus pelkynas, neprašantis lie- 
taus, čiulpiantis vandenį iš motinos jūros, plytėjo vešlus ir jau- 
nas, žalias kaip pavasaris ir išraižytas druskingų upeliukų vingių 
kaip pliušas. Kartais popietę, pakilus potvyniui, pelkynas būda- 
vo kone visas užtvindytas, ir Pytui atrodydavo, kad žemė stie- 
biasi prie mėnulio. Atlantida. Araratas. 


J 
(a 


“, 
9 


GAUSagy, 
| S 
10 Nas 


250 


Siauri ūkininko namo laiptai leidosi per dvi aikšteles ir bai- 
gėsi per žingsnį nuo laukujų durų tokiame ankštame prieškam- 
baryje, kad atidaromos durys trenkdavosi į laiptų stulpelį. Į de- 
šinę nuo Pyto, svetainėje, temdomoje tankių alyvų, - joje lyg 
sargybiniai pilies prietemoje ant baldų ranktūrių ir kraštų dar 
tebestovėjo tuščios taurės, iš kurių vakar vakare gėrė Smitu- 
kai, Zalcai ir Gerinai, - Nensė ir Rūta žiūrėjo televizorių. Per 
palydovinį ryšį pasipūtęs ir neryškių kontūrų Britanijos pašto 
atstovas kalbėjo apie vakarykštį septynių milijonų dolerių pa- 
grobimą iš Londono pašto traukinio: tai esąs didžiausias gro- 
bis istorijoje, „Žinoma, išskyrus reidus ir konfiskacijas, kuriuos 
dera priskirti prie politinių veiksmų, jeigu jūs mane suprantat. 
Mūsų turimomis žiniomis, šitie vaikinai su politika nieko ben- 
dra neturėjo“. Televizija atneša išorės pasaulį. Ledinis mažojo 
ekrano spindesys perša mintį, kad už šiltos Tarbokso, draugų 
ir šeimos apsupties driekiasi stingdančio šalčio visata. Niujor- 
ke ir Los Andžele pastatyti veidrodžiai stebi netinkamą gyven- 
ti paviršių tarp jų ir spinduliuoja pranešimus, užliejančius vai- 
kų veidus nuodinga mirgančia žydruma. Šie nuodai yra jų ša- 
lies gyvenimas. Po Korėjos žinios Pytui neberūpėjo. Žinios te- 
buvo tai, kas atsitinka kitiems. 

Į kairę nuo jo, saulės jau užlietoje virtuvėje Andžela dėliojo 
pusryčių indus ant keturių stačiakampių staltiesėlių. Lėkštė, stik- 
linė, šaukštas, peilis. Jos tamsūs speneliai iš vidaus lietėsi į nak- 
tinius marškinius. Paleisti plaukai jai judant smagiai siūbavo sau- 
lėje. Pytui atrodė, kad ji vis gražėja, tolsta nuo jo į abstrakčias 
grožio valdas. 

— Vargšė Nensė, - tarė jis. - Tokia sukrėsta. 

— Ji paklausė manęs, ar Kenedi kūdikis dabar danguje su žiur- 
kėnu, bėgančiu ir bėgančiu ratu. Aš tikrai abejoju, Pytai, ar religi- 
ja to verta, ar nebūtų sveikiau pasakyti joms tiesą: mes palendam 
po velėna ir nieko nenutuokiam, o paskui sugrįžtam su žole. 

— Ir mus suėda karvės. Nežinau, kodėl jūs visi stoikai manot, 

kad mirtis toks velniškai sveikas dalykas. Žiūrėk, dar tai įrodi- 
nėdami imsit ir atsigulsit į vonią su prapjautais riešais. 

— O, tas tai tau patinka. 

Į virtuvę žliumbdama atėjo Nensė. 

— Rūtelė sako... Rūtelė sako... 

Pavymui įlėkė Rūta. 

— Aš sakiau, kad Dievas skystaprotis. — Ji paerzino Nensę: - 
Kūūūdikis. 

— Rūta! - subarė Andžela. 

- Skystaprotis? - paklausė Pytas. Šį epitetą jos karta taikė vis- 
kam, kas neįtinka. Skystaprotė mokytoja laikė mus po pamokos. 
Šitas skystaprotis parkeris nerašo. Frankutis yra skys-ta-protis. 

— Tai kad Jis toks, - tarė Rūta. - Leidžia mirti kūdikėliams, 
kates verčia ėsti paukščiukus ir kažin ką. Aš nebenoriu rudenį 
giedoti tam chore. 

— Aš neabejoju, kad tai privers Dievą pasitaisyti, - tarė Pytas. 

— Nesuprantu, kodėl vaiką reikia versti kiekvieną sekmadienį 
giedoti chore, - tarė jam Andžela stovėdama palinkusi, Nensei 
verkiant jai į sterblę. Jos plaukai krito virš vaiko. Motinystė. Ieš- 
ko uždusinimo, kurį pasiūlius Pytui, pabėgo. Myli ją labiau už 
mane. Kiekvienam savo. Simbiozė. 

— Dėl tos pačios suknistos priežasties, kad aš turiu leisti gyve- 
nimą apsuptas dejuojančių moterų, - tarė Pytas Andželai. 

Jis valgė pusryčius apsuptas įžeidžios tylos. Vis dėlto jautėsi 
padaręs gerą darbą - išgelbėjęs Nensę iš mirties gniaužtų. Ge- 
riau pyktis negu baimė. Geriau nužudyti negu būti nužudytam. 

Jis išvažiavo į kontorą, pradardėjo Labdaros gatve, mašiną 
pastatė Vilties gatvėje. Čia buvo vietos, kaip reta pastaruoju me- 
tu. Kampe ties Dievybės gatvės posūkiu verkiant reikia švieso- 
foro. Atvykėliams sunku susigaudyti. Per daug mašinų. Per daug 
žmonių. Išeitis - homoseksualumas? Kontraceptinė piliulė. Ga- 
lacheris kalbėjo telefonu su prasikišančiu airišku akcentu. „Mes 
turim trisdešimt tris kambarius, seserie, ir, pašalinus tik vieną 

pertvarą, vienuolynas gautų puikią valgyklą.“ Pytas užsivirino 
vandens jų elektrine spirale ir pasidarė tirpios kavos. Maksve- 
las. Faradėjus. Jis įsitaisė prie savo stalo ir susikaupė dirbti su 
popieriais. Mediena, iš viso 769, 82 dol., skola, jeigu anksčiau 
nepastebėjot, prašom pervesti, nes geras kreditingumo įvertini- 
mas ir t.t. Jam niežėjo šnerves ir ašarojo akys. Dar viena rugpjū- 
čio niežulių diena. Foksė toli. Už daugelio valandų. Jos juokas, 
jos kailiukas. Lankytis pas tą karalaitę. Tau ji per gražutė lėlytė. 
Suskambėjo jo paties telefonas. 

— Sveiks, brungūsis. 

Jiedu nesišnekėjo jau mėnesį. 

— Labas, — atsakė jis lygiu dalykišku balsu. 

— Ar tu apsupty? Matas yra? 

— Ne. Taip. 

Savo ankštoje patalpoje jie neseniai įtaisė gofruoto stiklo per- 
skyrą (ASG firmos, 1 colio bendrojo storio), kuri atskyrė Gala- 
cherį ir subtiliai sudarė įspūdį, kad jis čia viršininkas. Bet per- 
tvara buvo plona ir, savo celėj neturėdamas kliento, Galacheris 
duris laikė praviras, kad vėdintųsi. Vėdinimo jam reikia, nes ki- 
taip susiglamžo marškiniai. Jis užsitvėrė ten be lango. Kartu ten 
dar buvo elektrinis laikrodis, Fordo atstovybės kalendorius, spal- 
votas Tarbokso zonų žemėlapis, centro ir paplūdimio rajono ae- 
ronuotrauka, bendras Plimuto apygardos žemėlapis, oranžinis 
Tarbokso gatvių katalogas, melsvos metinės miesto ataskaitos, 
siekiančios 1958 metus, plonas raudonas vadovas, pavadintas 
„Nuosavybės įvertinimas“, suskaitytas storas tvirtas juodas mi- 
šiolas. Pytas čia būdamas dirbdavo prie geltono ąžuolinio rašo- 
mojo stalo, nugriebto iš vienos mokyklos ir apversto trūnijan- 
čiais prekių pavyzdžiais bei gamintojų katalogais, o Galacherio 
stalas buvo kariškai pilko plieno ir tuščias, išskyrus rašiklių kom- 
plektą, įtaisytą į nugludintą serpentiną, registracijos knygą, įrė- 
mintas Terės ir Tomio nuotraukas bei du telefonus. Jam už gal- 
vos kabojo įrėminta licencija, suteikta Nekilnojamojo turto agen- 

tų ir prekiautojų registravimo valdybos. Jųdviejų firmai jis nese- 
niai Leistaune nupirko daugiau kaip penkiasdešimt akrų žemės 
su daugiau kaip trisdešimties kambarių pastatu ir geležiniu el- 
niu pievelėje. Ketino parceliuoti žemę, bet paskui nugirdo, kad 
vienuolių ordinas ieško, kur perkelti noviciatą. Kaip džiūgauda- 
mas pasakė Pytui, Bažnyčia nesidera. Šiuo tarpsniu jų mažytė 
kontora tarp savo skolų turėjo ir šimto tūkstančių dolerių hipo- 
teką - tai atrodė rizikinga. Bet Galacheriui tik duok tokį lošimą 
ir, išdrįsęs imtis to sandorio, jis išsikovojo daugiau psichinės erd- 
vės. Pytas baiminosi, kad Džordžinos balsas persiduoda per gar- 
siai, ir ragelį smarkiai prispaudė prie ausies. 

— Nesijaudink, aš tuoj padėsiu ragelį, - tarė ji. - Tiesiog man 
kvailai šovė į galvą paskambinti ir paklausti, kaip tau sekasi. Ar 
tai įžūlu? Juk aš dar turiu šiokių tokių teisių, ar ne? Juk tarp 
mudviejų buvo tikras dalykas, argi ne? 

— Aš suprantu, - tarė Pytas. 

— Tu vis dėlto negali kalbėti, ką? 

— Tai atrodo teisinga. 

— Na, jeigu tu man kartais paskambintum, taip neatsitiktų. 
Girdėjom, kad vakar vakare surengėt nedidelį pobūvį, ir aš la- 
bai užsigavau, kad mūsų nepakvietėt. Irena tikrai piktybiškai pra- 
sitarė. 

— Šiuo metu laiku, - dvejodamas pratarė Pytas, - užsakymai 
lėtai sukasi. Valdžia daugiausia supirkinėja Vakarų pakrantės 
egles. 

— Pytai, aš taip ilgiuosi tavęs - galą gausiu. Negi negalėtum 
kada nors pakeliui užsukti kavos puoduko? Kad ir šįryt? Visiš- 
kai saugu. Vitnis stovykloj, o Martą ir Džudę Irena pasiėmė į 
paplūdimį. Pasakiau, kad laukiu santechniko. Tai tiesa, spaudi- 
mas tiesiog nulinis. Niekada negyvenk ant kalvos. Na ar negalė- 
tum atvažiuoti? Nors truputėlį pasišnekėti? Aš prižadu nelipti 
ant sprando. Tada pas Ongus elgiausi kiauliškai. 

— Tokia sąmata nevilioja. 

— Aš tokia nelaiminga, Pytai. Nebegaliu gyventi su šituo tipu. 
Jis darosi vis bjauresnis. Aš nebetenku moteriškumo. 

— Man atrodo, jis dirba gerai. 

Džordžina sukikeno lyg prisiversdama. 

— Aš neabejoju, kad Mato šitaip neapmausi. Na ir žaidimų 
judu ten prasimanot. Ne, jeigu nori Žinoti, dirba jis nevykusiai. 
Lovoje Fredis nevykęs - tu juk tą nori išgirsti? Visada norėjai tai 
girdėti. Aš melavau tau. Saugojau jį. Jis nieko nesugeba, kol ne- 
pasigeria, o tada būna praskydęs ir greit užminga. Jis suglemba. 
Ar supranti, ką aš sakau? 

— Mes kalbam apie statmenus ramsčius. 

— Liūdnas vaizdelis. Man taip gėda. Aš visai nebepasitikiu sa- 
vim, mudvi su Teėre vakar pralaimėjom Bernadetai ir Andželai 
šeši du, šeši trys — ji turbūt prisigyrė tau. 

— Ne. 

— Būk geras, užvažiuok. Man taip nyku, taip nyku. Aš neka- 
mantinėsiu - prižadu. Žinau, kad tu turi kitą, bet man jau nebe- 
svarbu. Argi aš kada buvau labai reikli? Ar buvau? Argi aš tie- 
siog nepriėmiau tavęs tokio, koks esi? 

— Taip. 

Galacheris garsiai šiureno popierius ir trinktelėdamas uždarė 
plieninį stalčių. 

— Dieve, nepakenčiu savo balso tono. Nepakenčiu, Pytai. Ne- 
pakenčiu maldauti. Truko keletą savaičių, kol ryžausi paskam- 
binti. Tu neturėsi eiti su manim į lovą - prižadu. Man tik reikia 
pabūti su tavim pusę valandos. Penkiolika minučių. 

— Bijau, kad mes dabar nespėsim. 

— Atvažiuok, arba aš papasakosiu Fredžiui apie mudu su ta- 
vim. Viską papasakosiu Fredžiui ir Andželai. Ne. Andželai tiek 

to. Papasakosiu Foksei. Nušvilpsiu sau ten, įgriūsiu ir papasako- 
siu, su kokiu šunsnukiu ji susidėjo. 

— Gal aš tau paskambinsiu. Pasitikslinsiu savo dienotvarkę. 

Ji pravirko — negražiai, negrabiai, ir Pytas išsigando, kad šis jo 

retai girdėtas Džordžinos verksmas įsilies į šį mažą kabinetą, 
kaip įsiliejo jam į kaukolę. 

- Aš nežinojau, kad taip išsiilgsiu tavęs, - proverksmiu kalbė- 
joji, - nežinojau... kad tu taip giliai... man įstrigai. O tu žinojai. 
Žinojai, ką man darai, tu šunsnuki, nuostabus mielas šunsnuki. 
Tu verti mane kentėti dėl to, kad Žuvo tavo tėvai. Pytai, aš nenu- 
žudžiau tavo tėvų. Aš buvau Filadelfijoje, kai tai atsitiko, aš jų 
nepažinojau, nepažinojau tavęs... Oi, atleisk man, nesuprantu, 
ką kalbu... 

— Kol kas tik žiūrėk, ar neprateka, - tarė Pytas ir padėjo ragelį. 

Jį gaubė smalsi tyla. Jis paaiškimo: 

— Bea Gerin. Ji mano, kad, ko gero, slūgsta namas. Nepasitiki 
tais mano įstatytais kedro stulpais, nes pas Vitmenus remontuo- 
dami statom metalinius. Atrodo, kad ją apėmė isterija. Nieko 
gera — labiausiai jai reikia vaiko. O čia ir prisiminiau — Matai, 
man reikia tavo nuomonės. Andžela mano, kad jai reikia lanky- 
tis pas psichiatrą. 

Kaip Pytas ir vylėsi, Mato dėmesį patraukė antrasis teiginys — 
tiesa visada įdomesnė už melą. 

— Andžela normaliausia moteris iš mano pažįstamų, - tarė 
Matas. 

— Oi, Matai, šiame puolusiame pasaulyje normalumas ir gera 
savijauta yra skirtingi dalykai, - atsakė Pytas. 

Galacheris nejaukiai susiraukė - tarp jo katalikiškų įsitikini- 
mų buvo ir tas, kad teologinės pastabos privačiame pokalbyje 
visada virsta niekalais. Bendraudamas su Galacheriu Pytas iš- 
siugdė šaipūno laikyseną ir meilikautojo toną - tai tiko podraug 
pripažinti ir apglaistyti tarp jų platėjantį plyšį. Jie palengva ėmė 
neapkęsti vienas kito. Nevaidindamas ir nepozuodamas Pytas 
apskritai sunkiai būtų galėjęs šnekėtis su Galacheriu. 

- Juk ji tikrai nėra normalesnė už Terę, - tarė jis. 

— Terė. Ji pakvaišo dėl liutnios. Dukart per savaitę važiuoja į 
Norvelą, o dabar pas tos moters vyrą nori mokytis keramikos. 

— Terė labai kūrybinga. 

— Ko gero. Man tai ji negroja. Šiuo metu nebežinau, kaip rei- 
kia elgtis su Tere. 

Pytas ūmai leptelėjo: 

— Tiesą sakant, Andželai reikia ne psichiatro, o meilužio. 

"Trapus Mato veidas, taip švariai nuskustas žandas, kad sakytum 
nusvidintas, išgirdęs šiuos žodžius įsitempė, burna susičiaupė. Pyto 
asociacijų grandinėje jis nujautė žinią sau. Tačiau buvo smalsus — 
žmogiškas, kaip būtų pabrėžęs Fredis Tornas. Jis paklausė: 

— Ir tu neprieštarautum? 

— Na, aš tikėčiausi, kad iš padorumo ji bandytų nuslėpti. Aš 
tiesiog nešniukštinėčiau. O jeigu iškiltų į viešumą, Žinoma, turė- 
čiau jausti skriaudą. 

Jie kalbėjosi pro atviras duris - Matas buvo įrėmintas gofruo- 
to stiklo. Kontora buvo tokia maža, kad nė nereikėjo kelti balso. 
Matas tarė: 

— Pytai, jeigu man galima pasakyti... 

— Galima, mielas drauge. Nuoširdus žmogus - kilniausias Die- 
vo kūrinys. 

— Atrodo, kad tu labai pavyduliauji. Mudu su Tėere jūs visada 
stebinot - taip mylit ir saugot vienas kitą, nors apsimetat abejingi. 

— Apsimetam abejingi? — Pytas įsižeidė, bet Matas įsijautęs 
nepastebėjo. 

— Mudu su Tere neturim erdvės manevruoti, - tarė jis. - Dėl 
ištikimybės negali būti jokio klausimo. Ar žinai, kad, Bažnyčios 
požiūriu, santuoka yra sakramentas, kurį teikia pati pora? 

— O galviena dalis sakramento turėtų duoti kitai šiek tiek lais- 
vės? Kam tiek rūpesčio dėl kūno? - klausė Pytas. - Už penkias- 
dešimt metų mes visi virsim žole. Žinai, kas man atrodytų kaip 
sakramentas? Jeigu Andžela kruštųsi su kitu vyru, o aš stovė- 
Čiau šalia ir jam ant nugaros barstyčiau rožių žiedlapius. - Pytas 
iškėlė ranką ir tariamai pabarstė. - Barstyčiau palaiminimus jam 

ant plaukuotos nugaros. 

— Motinai su tėvu, - tarė Galacheris. 

— Kieno? 

— Tavo. Tau pasakojant, aš įsivaizdavau vaiką prie tėvų lovos. 
Jis myli motiną, bet žino negalįs su ja tvarkytis, tai leidžia dul- 
kinti seniui, o pats tik laimina. 

Pytas vėl įsižeidė ir tarė: 

— Staiga visi kaip velniai pasinešė į psichoanalizę. Noriu ta- 
vęs paklausti. O jeigu sužinotum, kad Terė važiuoja ne muzi- 
kos mokytis"? 

— Nesutikčiau sužinoti, - išpyškino Galacheris kaip iš katekiz- 
mo ir nusišypsojo. Airių šypsenos visada įskelia kibirkštėlę - jų 
akyse Žėri ilgai engtųjų gėla. Ironijos titnagas. Jis tarė Pytui: — 
Tu turi tokią laisvę, kokios aš neturiu. Gali būti nuotykių ieško- 
tojas ten, kur man nevalia. Mano nuotykių vieta čia. - Jis padėjo 
delną ant plieninio stalo. Plaštakos viršus buvo plaukuotas. Di- 
delės poros. Rupi dogma. 

— Ir jie mane velniškai nervina, - tarė Pytas. - Ką darysim su 
ta sena supuvusia pilim Leistaune? Tos pertvaros, apie kurią kal- 
bėjai seseriai, negalima imt ir išgriaut. Ji gi laiko svorį. 

— Tau nereikėjo imtis šito verslo, —- tarė jam Matas, - tu per 
daug konservatyvus. Silpnų nervų. Turi suvokti, Pytai, kad su že- 
me nepraloši. Žemės daugiau neatsiras, o žmonių vis daugėja. 

— Popiežiaus dėka. 

— Tu turi daugiau vaikų negu aš. 

— Neįsivaizduoju, kaip tau pavyksta - tai stebuklas. 

— Susivaldau. Pabandyk. 

Pytui buvo grumtynių diena. Kad Galacheris, kai jo žmona sma- 
ginasi su senu puodžium, mano galįs jį mokyti, Pytą taip supykdė, 
kad jis pakilo nuo savo girgždančios sukamosios kėdės ir tarė: 

— Prisiminiau. Verčiau nuvažiuosiu ant kalvos ir pasižiūrėsiu, 
ar ten jie į namus deda medį ar kartoną, kaip tu jiems liepi. 

Mato veidas buvo kristalas, platėjantis į žandikaulių galus, nu- 
skustais skruostais ir smilkinių fasetėmis. Jis tarė: 

— Ir ponią Vitmen patikrink, jeigu jau išsiruošei. 

— Ačiū, kad priminei. Būtinai patikrinsiu. 

Išėjusiam į medžių neturinčią Vilties gatvę Pytui taip plieskė 
vasaros šviesa, kad akys prisimerkė, o pasaulis atrodė išskydęs. 
Jis suvokė, kad viskas - televizijos antenos, ruplėti bordiūro ak- 
menys - nenusisekę, kaip ir draugystė, santuoka, pašnekesiai, - 
viskas sugadinta, sužlugdyta per greitai veržiantis į šviesą. 

Ant Indėnų kalvos trys rančos tipo namai buvo pastatyti iki 
apgailėtinos neišbaigtumo stadijos. Karkasai, apkalti keturių kart 
aštuonių dydžio faneros lakštais, buvo baigti, bet viduje kamba- 
riai laukė elektrikų, santechnikų ir tinkuotojų. Kedro malksnos 
gulėjo ant drėgnos žemės brangiose nepraardytose rietuvėse. Ja- 
zinskis žiūrėjo, kaip du prekybos mokyklos vaikinai kala malks- 
nas, ir Pytą suerzino jo dykas stovėjimas. Jis liepė jam imti plak- 
tuką ir visą rytą šalia jo lygiomis eilėmis kalė malksnas ant izo- 
liacinės folijos. Kedras dvelkė senovės kvapu. Malksnų eiles jie 
lygiavo, reikia pripažinti, primityviai - spragtelėdami kreida įtrin- 
tą virvutę. Pytui pečius kepino saulė, garindama iš jo rūpestį. 
Buvo gera dirbti, apsaugoti nuo gamtos stichijos, formuoti vie- 
nas kitą pridengiančius žuvies žvynus. Jis - Nojus, o liesarankis 
jaunas lenkiūkštis, šalia jo sutartinai mosuojantis plaktuku, tar- 
kim, sūnus. Pytas bandė šnekinti Leoną, tačiau vaikinas tarp plak- 
tuko smūgių atsakinėjo niauriais, bet konkrečiais, išbaigtais pa- 
reiškimais, kurių nebuvo kaip nusigriebti. 

Apie Kenedžių vaiko mirtį: „Ta šutvė turi viską, išskyrus lai- 
mę. Senis Džo laimės jiems negali nupirkt“. Apie katalikų reli- 
giją: „Aš tikiu, kad yra kokia nors Aukščiausioji Būtybė, bet ne 
daugiau. Nustebau, kad ir žmona sutinka“. Apie tai, kaip juda 
šis darbas: „Dabar laukiam santechnikų. Atrodo, du namai jau 
parduoti. Šeimos nori įsikelt iki mokslo metų pradžios. Ar jūs 
paskambinsit santechnikams, ar man skambint?“ Apie spalvo- 
tąjį, dirbusį su „Kingu“, kurį Pytas prisiminė maloniai, nes mir- 
ties dieną pralinksmino jį: „Man atrodo taip. Jeigu jie dirba nor- 

maliai, su jais reikia elgtis kaip su visais kitais. Nesakau, kad 
norėčiau gyvent kaimynystėj“. Apie ateitį: „Kitą vasarą manęs 
čia gali nebūt. Dairausi vietos. Esu atsakingas sau“. 

— Na, Leonai, gal kitą vasarą manęs čia nebus, o tu būsi vietoj 
manęs. 

Vaikinas nieko neatsakė, ir Pytas dirstelėjęs nusistebėjo, kaip 
jo rankos išlieka tokios gyslotos ir blyškios lyg kabinetinio dar- 
buotojo, nors visą vasarą dirba saulėje. 

Ritmiškoje tyloje Pytas mintyse ėmė šnekėtis su Fokse. Nu- 
skins jai gėlę pakelėj - trūkažolės stiebą, kurio Žiedai žydri kaip 
nimfomanės akys. 

Čia man? 

O kam gi? 

Tu toks švelnus. Kai nebūni su manim, prisimenu aistrą, bet pa- 
mirštu meilumą. 

Jis nusijuoks. 

Kaipgi galėčiau būti nemeilus? 

Kiti vyrai galėtų. Man atrodo. Neturėjau daug patirties. 

Sakyčiau, pakankamai. 

Ką tu matai manyje? Darausi išpampusi, niekada nebaigiu su 
tavim, nesu tokia gera ir sąmojinga kaip Andžela. 

Man atrodo, kad tu sąmojinga. 

Ar einam į lovą? 

Tik trumpam. Pailsėti. 

Taip. Pailsėti. 

Man patinka tavo nėštumo drabužiai. Jie taip pučiasi ir pleve- 
na. Patinka, kad tavo pilvas toks kietas ir remiasi į mane. Dar už 
mėnesio pradės spardytis. 

Tau tikrai aš tokia patinku? Žiūrėk, ant kojų išsiplėtė venos. 

Žavingai melsvos. Melsva, šviesiaplaukė, kailėta, rožinė Foksė. 

Oi, Pytai. Nusivilk šitas raštuotas drapanas. Aš noriu pabučiuo- 
ti tave. 

Kaip pasakysi. 

Ir jis atsiguls kaip liūtas. Nuleistais akių vokais, pilkšvai roži- 
niam skruostui įdubus dėl pražiotos burnos, jos mieguistas vei- 
das užtemdys tą gumbuotą prisprogusią jo dalį, kurią kalvinisti- 
nis kuždesys prie lopšio išmokė jį laikyti nedora. Dantų lyg švie- 
sos žybsnių prisilietimas. Plazdančio liežuvio ir lūpų apsuptis. 
Jos plaukai - suverptas oras tarp jo pakeltų šlaunų, speneliai ir 
nagai, sujaukti kraujo atgarsiai. Jis sieks nušvitimo vienu stum- 
telėjimu, ir ji užsprings; atgailaudamas jis prašys ateik, ir jos ap- 
dujęs nubalęs veidas išnirs jam prie akių, ir jo bučiuojamos jos 
šaltos glebios lūpos atsiduos svajingu tirpiu dvisiu kvapu, kurio 
nedorumą ji jau įsiurbusi į save. Jiedu sukibs kojomis visai ne- 
kaltai, į jį spausis jos žvilgantis pilvas ir nors neatgaudama kva- 
po bei užsimiršusi ji taip ir nebaigs, - tą saulės užtemimo vasarą 
taip buvo ir vėl bus. 

Prieš tris savaites jų platumoje buvo devyniasdešimties procentų 
užtemimas. Stebint besigrumiantiems debesims į saulės diską įsi- 
metė neregimas ėdikas. Šviesos dėmelės po guoba įgijo pjautuvo 
formą, paukščiai pragydo kaip vakare. Pro aprūkytą stiklą saulė 
matėsi lyg drožlė, įkypas antakis, vaikų darželio laivelis, plaukian- 
tis ant persikreipusio kamuolinio debesies maišalo. Melaginga 
prietema pasitraukė, pjautuvų rageliai po medžiais ėmė rodyti 
priešingomis kryptimis, paukščiai sučiulbo sveikindami dieną. Ma- 
žiau kaip prieš mėnesį jis pirmą kartą pergulėjo su Fokse. 

Tik dar viena kita diena buvo tokia grėsli: tas trečiadienis 1962 
metų spalį, kai Kenedis susirėmė su Chruščiovu dėl Kubos. Py- 
tas buvo susitaręs su Rodžeriu Gerinu žaisti golfą. Jiedu nutarė 
neatsisakyti. „Ne pats blogiausias būdas iškeliaut anapus“, - pa- 
sakė tada Rodžeris telefonu. Rūsčios valandos jam tiko. Važiuo- 
damas šiaurėn, Bei Viu aikštyno link, Pytas išgirdo per radiją, 
kad prie blokados artėja pirmasis rusų laivas. Jiedu šveitė pirmą 
kamuoliuką visiškai giedrą popietę ir tarp smūgių dairėsi į dan- 
gų, ar neatskrenda rusų lėktuvai. Pirmiausia būtų kliuvę Čika- 
gai ir Detroitui, o prasidėjus pranešimams, iš klubo pastato tik- 


JOHN UPDIKE E POROS 261 


riausiai būtų pasigirdę šūksniai. Aikštyne daugiau nieko nebu- 
vo. Jis atrodė kaip didžiulis, žalias siūbuojantis laivo denis, o 
gelstančiuose lapuose žėrėjo saulė. Kaip amerikiečiai, jiedu mė- 
gavosi savo šalies prabangia iškyla, o dabar dalijosi privilegija 
kartu paskęsti. Rodžeris savo tvirtu piktu mostu, kiekvienam 
smūgiui kaupdamasis suraukęs antakius, baigė dieną turėdamas 
kone devyniasdešimt taškų. Pytas žaidė ne taip gerai. Mat buvo 
pernelyg laimingas. Geriausiai, lengviausiai užsimodamas jis 
žaisdavo pagiringas arba sušalęs. O tada jį blaškė dangaus siųsti 
žvilgesiai — golfo takų žolės, nukritusių lapų, pakrypusių vėliavė- 
lių, - spindintys mirties it onikso esatyje, po vaiskia dangaus skaid- 
ruma, kurioje gali išdygti lėktuvai. Užsimodamas jis dėkojo už 
tai, kad prieš mėnesį liovėsi būti ištikimas Andželai ir pasimylė- 
jo su Džordžina. Lyg būtų iš vidaus išėjęs į lauką - jiedu susitik- 
davo paplūdimiuose, verandose, po peršviečiamais medžiais. Lai- 
mingas ją prisimindamas, vaizduodamasis jos tiesias kojas, Py- 
tas žarstė smūgius, pravarydavo pro duobutę, prie kurios kas- 
kart atsidurdavo lyg ties įsivaizduojamos uolos briauna. Važiuo- 
damas namo, per automobilio radiją išgirdo, kad rusai sutiko 
būti patikrinti ir jiems leista plaukti toliau. Jis nusiminė suvo- 
kęs, kad visiems jiems — Džordžinai, Andželai, Fredžiui ir jam 
pačiam - reikės stumtis toliau, iki neprimestos iš šalies ir lem- 
tingesnės atomazgos. Tada buvo ką tik įsimylėjęs. 

Leonas tarė: 

— Šita saulė žiauri. Man geriau žiema. Su Žmona sakėm, gal 
šiemet pabandysim slidinėt. 

Praėjo vidurdienis, paskui pirma. Išliežį tarp nykščio ir delno, 
kur trynėsi plaktukas, ėmė deginti lyg susidarant pūslėms. Pytas 
paliko Leoną ir nuvažiavo į miestelį, pervažiavo pro jį ir patrau- 
kė paplūdimio keliu. Pakelėj mirgėjo dulkinos gėlės - trūkažo- 
lės, rykštenės, vėlyvų saulučių tuntas, - bet jis taip skubėjo, kad 
nesustojo. Norėjau atvežti tau gėlę, bet taip nekantravau, kad at- 
vežiau tik save. 

Žinoma. Kokia graži dovana. 

Jos namas buvo tuščias. Keliuke nesimatė nei „Plymoutho“ 
kombi, nei darbininkų sunkvežimio. Durys buvo neužrakintos. 
Prieškambario kilimėlis persisukęs. Mėlyname sujuosiamajame 
krėsle miegojo Kotonas. Darbas buvo beveik padarytas, viskas 
ištinkuota ir net iššluota. Sienoje greta vienas kito - apskritas 
termostatas ir kvadratinis šviesos jungiklis. Šiurkščios briaunos. 
Ant smėlėtų užsandarintų grindų viršeliais aukštyn gulėjo at- 
verstos tapetų pavyzdžių knygos. Paremtas į pušinę grindjuostę 
riogsojo dažų atspalvių aplankas. Virtuvėje tetrūko baltų dažų 
ir jau užsakytos indaplovės. Name dar tvyrojo pjuvenų ir žemių 
kvapai. Sūrus oras išguis juos. Ji žadėjo pasikviesti Pytą ir An- 
dželą, kai namas bus baigtas. Tapetų knygose buvo atversti pa- 
vyzdžiai ne pagal Andželos skonį. Dideli pasteliniai tiškalai. Vul- 
gari aistra. 

Kurgi jinai? Šią valandą - pogulio metą - ji niekada neišva- 
žiuodavo į parduotuvę. Gal jam tik prisisapnavo, kad ją turi? 
Jūra buvo atslūgusi, ir kanalai pro virtuvės langus atrodė it kas- 
pinai, žvilgantys giliai tarp aksominio molio krantų. Per sausą 
pelkę trys raudoni elniai šuoliavo į negyvenamą krūmokšnių sa- 
lą. Iki medžioklės sezono suskaičiuotos dienos. Krištoliniame 
danguje driekėsi plunksninių debesų dryžiai, galuose padūmavę 
it pačiūžų stabdymo žymės. Persileidimas. Gydytojai, grįžtantys 
darbininkai. Be jos namas jam atrodė priešiškas, sienos įnorin- 
gai atstūmė jį. Per anksti, per anksti. Jis panūdo tuoj pat dingti 
iš čia ir, važiuodamas atgal į miestelį, impulsyviai pasuko į ilgą 
Tornų keliuką. 


Žalcai ir Konstantinai, kitų porų piktai vadinami Zaltinais, 
susidėję nusipirko burlaivį - Eplbių ketą su šešių arklio jėgų va- 
rikliu — ir šeštadienį arba sekmadienį paburiavę gerdavo alų ir 
Kalifornijos soterną drėgnais maudymosi kostiumais ir pasikvies- 
davo kitas poras. Sekmadienio vakare prieš Darbo šventę ne- 


JOHN UPDIKE E POROS 263 


menka draugė susirinko Konstantinų apšneikštame Viktorijos 
epochos pastoriaus name. Poros buvo įsiaudrinusios ir išvargin- 
tos teniso — savaitgalį vyko Nort Materio Teniso klubo atviras 
turnyras. Nort Materio vyrai - ilgakojai automobilių prekiauto- 
jai ir draudimo agentai, visą Žiemą plušėdavę dviejuose plastiki- 
nės žolės pluoštu aptrauktuose dengtuose kortuose, - kasmet 
lengvai eliminuodavo net ir geriausius Tarbokso vyrus, tokį Ma- 
tą Galacherį; bet Nort Materio Žmonos priešingai - būdavo triuš- 
kinamos Tarbokso priešininkių. Moterų finaluose nuolat domi- 
nuodavo Džordžina ir Andžela, Terė ir Bernadeta, ir jau keletą 
savaičių prieš Darbo šventę jų telefonai kaisdavo, kai Nort Ma- 
terio vyrai - amazonių ieškantys kentaurai - maldaudavo pasa- 
kiškas Tarbokso moteris būti partnerėmis mišriuose dvejetuose. 

Nė vienas iš Zaltinų nežaisdavo. Plonytė socialinė skiriamoji 
linija seniai sukietėjo ir nebuvo peržengta. Užtat šiandien siau- 
bingai žaidusį Torną jie buvo pakvietę į Įlanką panardyti su ak- 
valangu. Jam patikdavo būti su naro kostiumu. Pasirodęs su ap- 
tempta blizgančia juodos gumos oda, jis atrodė nejaukiai an- 
droginiškas: turėjo aptakius it moters klubus, o ilgos nuogos plaš- 
takos, kyšančios iš lanksčių rankovių šarvų, šmikšėjo nepadoriai 
delikačiai, lyg grobuoniški hidros vainiklapiai. Šis švelnių formų 
guminis žmogus buvo išniręs iš kitos stichijos. Kiklopiška akva- 
lango kaukė stirksojo ant plikos makaulės kaip milžiniškas mo- 
noklis, o plaukmenys it mentelės groteskiškai šlepsėjo ant Kon- 
stantinų nusitrynusių rytietiškų kilimėlių. Jam atsisėdus į serve- 
tėlėmis apkabintą fotelį ir išdidžiai sukryžiavus kojas, sukalio- 
jant cigaretę, įspūdis buvo toks pasibaisėtinas ir komiškas, nuo- 
gąstus ir iškilnus, kad net Pytas Hanema nusijuokė regėdamas 
Fredžio išdaigoje nuslopintus gyvenimo košmarus. 

— Paskaityk mums savo pjesę, - paprašė Kerol Konstantin. 
Ant oranžinio bikinio ji buvo apsivilkusi vyriškus marškinius. Tą- 
vakar jai kažkas užvirino kraują, o prieš savaitę oranžine spalva 
nusidažė plaukus. - Pasiskirstykim vaidmenis. 

Visą vasarą sklido gandai, kad Fredis rašo pornografinę pje- 
sę. Dabar jis apsimetė nesuprantąs. 

— Kokią pjesę? - paklausė jis. 4 

Už aprasojusios kaukės jam trūko įprastinių akinių. Akys bu- 
vo aklos ir aptrauktos, kietai sučiaupta belūpė burna, smagi, su- 
glumusi. 

— Fredi, aš gi mačiau, - tarė Džanet Eplbi. - Mačiau veikėjų 
sąrašą. 

Fredis pažiūrėjo į ją lėtai ir oriai, it senyvas monarchas. 

— Kas tu tokia? A, žinau. Tu —- Džan Džan Obuolienė. Bet 
tavo aplinkos nepažinau. Kurgi tavo mažieji draugai? 

— Ačiū Dievui, jie Meine. 

— Nebūk toks šiknius kaip visada, Fredi, - tarė Kerol atsisė- 
dusi ant ranktūrio ir apvijusi prakauliomis rankomis jo gumi- 
nius pečius. Šis judesys praskleidė jos marškinius. Pytas, sėdin- 
tis sukryžiavęs kojas ant grindų, užmatė jos bambą - akį storais 
vokais. Kerol glostė Fredžio oro žarną, lengvai apjuosusią kak- 
lą. - Mes norim suvaidinti tavo pjesę, - neatlyžo ji. 

— Galim ir filmą padaryt, - tarė Edis Konstantinas. Jis skrai- 
dydavo pamainomis ir dabar jau tris dienas buvo namie. Apau- 
gęs šeriais priminė komandosą, žiaurų, neišsimiegojusį. Abiejo- 
se rankose laikė po skardinę alaus. Matydamas savo žmoną, ap- 
sivijusią Fredį, užmiršo, kam juos nešąs, ir žvelgė to paties aliu- 
minio tono tuščiomis akimis. Staiga, tarsi švystelėdamas grana- 
tą, kyštelėjo vieną skardinę kampe sėdinčiam Benui Zalcui. 

— Aš noriu būti ta, kuri atidaro duris, - tarė Kerol. - Juk, atrodo, 
visų nešvankių filmų pradžioje moteris atidaro kam nors duris. 

Benas sėdėjo kažkur įsmeigęs tamsias, nuo nerimo sudrėku- 
sias akis. Jis neseniai nusiskuto barzdą ir atrodė nusilpęs, gle- 
baus smakro, lyg patyčioms aprengtas buriavimo drabužiais — 
džersiu plačia iškirpte, sportiniu bluzonu, balta kapitono kepu- 
re ir drobiniais šortais, nukirptais iš kelnių, apspurusius, besi- 
draikančiais siūlagaliais. Beno blauzdos buvo tankiai, graudžiai 

plaukuotos. Tas senamadiškas vyriškas gauruotumas Pytui pri- 
minė savąjį, bet jo kūno plaukai buvo rusvi, skaidresni, links- 
mesni, vinklūs. Glotnūs Beno plaukeliai buvo susimetę sruogo- 
mis į juodas rumbes ir nelyginant randai leidosi į komiškai nau- 
jai spindinčių batų su ruplėtais išgaubtais padais aulus. Beno tik 
nosis buvo įdegusi, o šiaip oda papurtusi ir atgrasi, vietomis rau- 
puota. Jo sužeista meilė Kerol slėgė kambario orą ir jaudulingai 
virpino poras, lyg perkūnija pasislėpusius vaikus. 

— O kas yra nešvankus filmas? — paklausė Fredis mirksėda- 
mas, apsimesdamas sutrikęs. 

— „Iomas Džonsas“, - atsakė Terė Galacher. 

Netikėtai atsistojo Andžela ir tarė: 

— Pirmyn, Kerol, nurenkim jį. Aš žinau, kad pjesę jis turi kišenėj. 

— Manai, jis ją i1ma su savim nerdamas po vandeniu? - ramiai 
paklausė Pytas, persimetęs su Fokse pašaipiais žvilgsniais dėl 
Andželai nebūdingos plykstelėjusios flirtavimo ugnelės. Jiedu 
pasidarė tarsi savo sutuoktinių tėvai: iš visažinės savo svetimavi- 
mo aukštybės ydas atleisdavo, o bejėgiškumą puoselėjo. 

Foksė į pobūvį atkako be Keno, bet su Tere Galacher. Kenas 
ir Matas, lengvai nugalėti Nort Materyje, visą popietę Ongų korte 
žaidė paguodos vienetus. Abiem šiems vyrams būdavo nejauku 
tarp porų, bet smagu dviese. Foksė ir Terė išsiskyrė ūgiu ir ne- 
nusakomu priešgyniavimu, lyg ir neprisileidžiančiais kerais, re- 
gis, atsispindinčiais nuo panašių jųdviejų vyrų. Bet Foksė buvo 
Snieguolė, o Terė - Rožytė: kažkas keltiška čirpė jos putliose 
lūpose, muzikaliose rankose, stipriuose raumenyse, jungiančiuo- 
se klubus su šlaunimis. Ji atsistojo visu ūgiu ir įsitraukė į prie- 
vartavimą, klausdama Džanet: 

— Kur jo kelnės? Tu man sakei, kad jis visada nešiojasi ją kel- 
nių kišenėje. 

— Viršuj, - pralemeno Kerol, grumdamasi su rankomis mosi- 
kuojančiu Fredžiu, stengdamasi atsegti aprūdijusius jo kostiu- 
mo spaustukus. - Kevino kambary. Nepažadink jo. 

Džanet, jau du mėnesius lankanti psichoterapijos seansus, ste- 
bėdama šias imtynes, pareiškė: 

— Tai vaikiška. 

Slystančiam nuo krėslo Fredžiui, Andžela mėgino prispausti 
kulkšnis. Vienas plaukmuo parvertė taburetę su prigrūsta pele- 
nine ir astrų vazele. Andžela sušlavė pelenus ir nuorūkas dviem 
„Art News“ žurnalais, Edis rūpestingai užpylė alaus Fredžiui ant 
galvos, o Benas Zalcas sėdėjo apdujęs, regėdamas Kerol ir jos 
plaukų spalvą, gamtos niekam neduotą, besiraitančią pusnuogę 
juodame to vyro glėbyje. Kostiumo guma sucypė, jos nuogam 
kūnui slystant jam per sterblę. Kerol marškiniai užsismaukė iki 
pažastų, oranžinė liemenėlė persikreipė, ir išsprūdo maža krū- 
tis. Atsitūpusi ant kilimo, Kerol paskubom pasitaisė, bet kurį 
laiką klūpojo kvapstydamasi, nedrįsdama niekur pažvelgti. Visi 
šie Žmonės pamatė jos spenelį. Ir jis atrodė oranžinis. 

Priešakiniame salonėlyje, už karolių užuolaidos tarpduryje, 
Irenos Zalc balsas sakė: 

— Negaliu patikėt, kad tu suvoki, ką kalbi. Frankai, aš pažįstu 
tave ir žinau, kad esi žmogus. 

Ji buvo pasigėrusi. 

Jis atsakė su įkarščiu ir apmaudu: 

— Tai fu nori laikyti juos užspaudusi ir atnešti viską ant padėk- 
lo, ką visiems kitiems mūsų šaly tenka užsidirbti. 

— Užsidirbti! Kiekgi jau tu esi dorai dirbęs? 

Džanet Eplbi šūktelėjo jiems: 

— Jis prisidirbo iki opos, Irena. Eikš čia ir parsivesk vyrą na- 
mo. Atrodo, jam bloga. 

Konstantinų namas buvo didelis, bet nemažą jo erdvės dalį 
užėmė pompastiški ąžuoliniai laiptai, platūs koridoriai ir gilios 
it urvai spintos, todėl nebuvo nė vieno pobūviui tinkamo dydžio 
kambario, tad puotautojai pasklisdavo po keletą patalpų, taip 
sukeldami bendravimo ir akustikos problemų. Džanet buvo ne- 
išgirsta, bet Franko balsas iš salonėlio juos pasiekė aiškus. 

— Federacinė valdžia niekada neturėjo virsti didžiąja motuše, 
pas kurią bėga visi verksniai. Įkūrėjų idealas buvo minimali val- 
džia. Valstijų teisės. Asmens teisės. 

Prieštaraujantis Irenos balsas meiliai vogravo. 

- Frankai, įsivaizduok, kad esi Medgaro Everso* žmona. Ar 
tau norėtųsi verkti, ar ne? 

— Paklausk bet kokio protingo negro, ką iš jo rasės padarė 
labdaros čekiai. Jie neapkenčia jų. Tai yra kastravimas. Aš su- 
tinku su Malkolmu X**. 

— Tu neatsakei man, Frankai. Kaip dėl Medgaro Everso? Kaip 
dėl tų šešių Birmingemo sekmadieninės mokyklos vaikų?*** 

— Juos turėtų saugoti įstatymas, kaip ir visus kitus, kaip visus 
kitus, — tarė Frankas, - ne daugiau ir ne mažiau. Aš nepritariu 
diskriminaciniams įstatymams, o Masačusetso Teisės į būstą įsta- 
tymo projektas toks ir yra. Jis iš namo savininko atima pasirinki- 
mo teisę. Konstitucija, brangioji Irena, siekia užtikrinti lygias 
galimybes, o ne lygią padėtį. 

— Padėtis ir galimybės - neatskiriami dalykai, - tarė Irena. 

— Ar mes negalim jų užčiaupti? —- paklausė Edis Konstantinas. 

— Irenai tai atstoja seksą, - pasakė jam Kerol atsistojusi, užsi- 
segdama marškinius. - Irenai patinka ginčytis su dešiniųjų pa- 
žiūrų vyrais. Ji mano, kad jų peniai didesni. 

Džanet prasižiojo, bet tik akimis vedžiojo nuo Kerol, Fredžio 
iki Beno ir nieko nepasakė. Savižina ją darė stebėtoją, dvejo- 
toją. 

Terė Galacher nusileido didingais Konstantinų laiptais laiky- 
dama vieną daug kartų lankstytą popieriaus lapą. 

— Nieko čia nėra, - tarė ji. - Net nepradėta. Tik veikėjų sąra- 
šas. Fredi, tu apgavikas. 


* Medgar Evers - JAV kovotojas už juodaodžių teises, nušautas 1963 m. birželio mėn. 
** Malcolm X - radikalus negrų veikėjas. 

*** 1963 m. rugsėjį, iš pravažiuojančio automobilio metus bombą, negrų sekmadieninėje 
mokykloje žuvo keturios mergaitės, dar du paaugliai buvo nušauti per vėliau kilusias riaušes. 

— Bet jie gražūs veikėjai, - teisinosi Fredis. 
Tarp juoko, alaus ir baltojo vyno, gaubiant jūros sūrymo ir 


teniso prakaito kvapams, pjesė buvo siunčiama ratu. Ji neturėjo 
pavadinimo. Raštas, viršuje prasidėjęs kruopščiai suraitytomis 
spausdintomis raidėmis, degradavo į beformę Fredžio rašyseną, 
be nuoseklaus pokrypio ir su polinkiu užbaigti žodžius žemyn 
krentančiais depresyviais brėžiais. 


VEIKĖJAI 


Erekcijus, herojus 
Angutė, herojė 


Kunilinga, padykusi mergiotė airė 
Sėklidžius, senas kvaištelėjęs atmata 


Kreipta Poza 

Ona Nizma nimfos 

Labija Minorė 

Impa Tencija, turtinga ir reikšminga giminaitė 


PIRMAS VEIKSMAS 


Erekcijus (įlįsdamas). ! 
Angutė (įsileisdama). O! 


— Taip nesąžininga, - tarė Džanet. - Nebūna tokių vardų kaip 


Kreipta arba Labija. 


— Gal bėda čia ta, kad Erekcijus per greitai įlenda, - tarė Pytas. 
— Impą Tenciją aš taupiau trečiam veiksmui, - tarė Fredis. 


— Kokia laimė, kad čia nėra Mato, - pasakė Terė. 
— Kenui patinka žodžių žaidimai, - pasakė Foksė. 

— Gerai padaryta, Fredi, - tarė Edis Konstantinas. - Imu. 

Jis patapšnojo Benui Zalcui per nugarą ir pakišo popierių jam 
prieš akis. Beno veidas buvo išbalęs, baltesnis už jo žmonos sau- 
lei jautrią odą. Priėjo Foksė ir, apsunkinta nėštumo, priklaupė 
prie jo, virsdama palapine, ir ėmė šnibždėti. 

Pytas įniko improvizuoti. Sukunkuliavo kitų taip mėgstama 
jo gaivališka energija. 

— Mums reikia daugiau siužeto, - tarė jis. - Gal Angutė galė- 
tų turėti netikrą brolį P. Nisą. Piterį Nisą. Jiedu lopšyje išdirbi- 
nėjo nešvankius dalykėlius, o dabar jis grįžo iš užjūrių. 

— Iš Papamiesčio, — tarė Edis. 

Iš visų vyrų jis buvo mažiausiai išsilavinęs, mažiausiai atitrūkęs 
nuo pradinuko mentaliteto. Bet jis tūkstančius gyvybių saugiai kėlė 
ir skraidino per visą žemyną. Ir jie priėmė jį į savo tarpą. 

— Jūs visi fantastiškai bjaurūs, - tarė Džanet. - Man pikčiau- 
sia, kad šitam absurdiškam vakarui turėsiu paaukoti visą seansą 
už dvidešimt dolerių. 

— Tai išeik, - patarė Kerol. 

Pytas įsismagino - plačiai gestikuliavo, rusvi jo stamantrių ran- 
kų plaukeliai verpetavo. 

— Angutę išgąsdino jo sugrįžimas. Ar tebeveiks senoji magi- 
ja? Viešpatie mieliausias, verčiau jau ne! Ji meta žvilgsnį. Deja, 
deja! Tebeveikia. „Angute!“ - ištrykšta jis. „Dabar aš ponia Niz- 
ma“, - atsako ji šaltai, bet viduje visa virpėdama. 

— Tu painioji mano gražius veikėjus, - pasiskundė Fredis. 

— Pažaiskim ką nors kita, - tarė Kerol. 

Ji tupėjo šlavinėdama likusius pažertus pelenus. Pyto akyse 
tabalavo mažos krūtys. Kviečiame į Papamiestį, kur stūkso niū- 
rūs neišjuoktino čiulpimo mūrai: jo širdis išsiplėtė ir užliejo tu- 
pinčią Kerol. Meilė jai laižė vieną po kito jos rombuoto šakumo 
gumbelius. Jos basos ilgapirštės kojos dvokė kaip pjautuviniai 
moliuskai. Dažyti plaukai karojo, lipo sruogomis, lindo jai į bur- 
ną. Ji atsistojo, delne it lelijoje laikydama pelenus ir astrų vai- 

niklapius, ir dėbtelėjo į kampą, kur po Miro reprodukcija suak- 
menėjusiam Zalcui žodžius atnašavo Foksė. 

— Nereikia, - tarė Fredis. - Tai yra gerai. Gerai, kad žmonės 
suvaidina savo fantazijas. 

Andžela pašoko įkaitusi nuo vyno ir, nusigriebusi šių žodžių, 
pareiškė: 

— Aš noriu nusimesti visus drabužius! 

— Puiku, puiku, - tarė Fredis, ramiai linksėdamas. Jis užgesi- 
no cigaretę sau į kaktą, į kiklopišką stiklinę kaukę. Ji sušnypštė. 
Jo išmintingas senutės veidas su įtrauktomis lūpomis žliaugė 
prakaitu. 

— Gal geriau nusimauk tą aprangą? - tarė Pytas. - Rodos, 
galiausiai ištinka mirtis, kai oda nekvėpuoja? 

— Tai esu aš. Pytai, vaikeli, šis kostiumas ir yra mano oda. Aš 
esu gelmių pabaisa. 

Andželos ranka, seganti užtrauktuką klostuotos baltos teniso 
suknelės nugaroje, sustojo pusiaukelėje. 

— Kad niekas nežiūri, - tarė ji. 

Pytas paėmė ją už rankos ir užtraukė užtrauktuką, kuris su- 
slydo trumpo bučinio garsu. 

— Leisk jai, tai yra gerai, - tarė Fredis. - Ji nori parodyti savo 
grožybes. Aš visada norėjau pamatyti Andželą nusirengusią. 

— Ji graži, - pasakė Pytas. 

— Jėzau, neabejoju nė sekundės. Tegul nusirengia. Ji nori - tu 
nesupranti savo žmonos. Ji ekshibicionistė. Ji nėra ta drovi Ži- 
buoklė, su kuria manai esi įklimpęs. 

— Jam bloga, - Foksė teisindamasi pasakė Kerol apie Beną. 

— Gal jis nori būti paliktas ramybėj, - tarė Kerol. 

— Jis sako vakarienės iš tavęs gavęs tik omarą ir romo. 

Benas suaimanavo. 

— Neprimink. 

Pytas sumojo, kad taip gudraujama siekiant dėmesio —- ūkiš- 
kai naudojamasi nelaime. Bet Pytas matė, kad Benas, trokšda- 

mas sėkmės, taip žaisdamas persistengs ir pats taps žaidimo au- 
ka. Paklaikęs žydelio veidas buvo vaškinis: miręs Ezavas. Buvu- 
sios barzdos vieta buvo antratiek išblyškusi. 

— Vėžiagyvis, — visiems paaiškino Edis. - Nekošerinis maistas. 

Kerol griežtai išdrožė: 

— Fokse, leisk jam ramiai pasėdėti. Jeigu reikia, gali nueit vir- 
šun ir atsigulti. 

— O arjis žino, kur lovos? - paklausė Fredis. 

— Fredi, kodėl tu tos kaukės neužsidedi ant burnos? 

Kerol virpėjo, tarsi visi nervai būtų sudirginti. Šventės išvaka- 
rėse darėsi žvarbu, o krosnis vasarai buvo atjungta. Pro praver- 
tas jos lūpas švietė sukąsti dantys, kaip iš vandens išlindusio vai- 
ko, ir Pytas, sugraudintas, norėdamas ją paliesti, paklausė: 

— Kodėl tu tokia ragana šįvakar? 

— Todėl, kad mirė Brakas. 

Jos namų sienos buvo nukabinėtos paveikslais - klasikinėmis 
reprodukcijomis ir jos pačios vidutiniškomis, perdėm rimtomis 
drobėmis su primityvia spalvų gama, madingų plačių potėpių, 
vaizduojančiomis vaikus krėsluose, Tarbokso prieplauką ir do- 
ką, Edį marškiniais atraitomąja apykakle, kongregacinės bažny- 
čios nedailią galinę pusę, namus, pro jos studijos langus mato- 
mus medžius akį rėžiančiomis spalvomis, nerealius, aikštingus. 
Sezanas ir Džonas Marinas, Utriljas ir Benas Šanas - jų stiliai 
sujaukė jos manierą, ir Pytas pagalvojo, kokie mes visi provin- 
cialūs, vidutinybės, netikėliai. 

Kerol nujautė, kad jis taip pamanė, ir pasigręžė į jį. 

— Aš jau seniai tavęs, Pytai, kai ko norėjau paklausti, o dabar 
išgėriau pakankamai vyno, tai ir paklausiu. Kodėl tu statai to- 
kius bjaurius namus? Juk esi nekvailas - kam tau to reikia? 

Pyto akys susirado jo žvilgsnį gaudančias Foksės akis. Ji žino, 
kad įskaudintas jis ieškos jos akių. Jų žvilgsniai susitiko, sukibo, 
suliepsnojo, atkibo. Jis atsakė Kerol: 

— Jie nebjaurūs. Tiesiog paprasti. 


g 
+ 
o 
Ž 
ON 


AU 
0 


272 


— Jie pasibaisėtini. Man atrodo, kad tai, ką tu darai ant Indė- 
nų kalvos, yra gėda. 

Šitaip lieknoji Kerol aplink save tyčia apjuosė apstulbimo žie- 
dą. Mat viena jų nepaskelbtų taisyklių buvo ta, kad profesinė 
veikla nekritikuojama - žmogaus darbas yra jo paktas su be- 
prasmiu pasauliu anapus porų žiedo. 

Terė Galacher tarė: 

— Jis stato tai, ką, jo ir Mato nuomone, žmonės nori pirkti. 

— O man patinka Pyto namai, - tarė Fredis. - Jie turi kažką 
olandiška, suderinta. Jie man primena dantis. Ko jūs visi juokia- 
tės? —- aš rimtai. Mudu su Pytu dvasios broliai. Aš į ertmes dedu 
sidabrą, o jis - žmones. Jėzau, kalbėk su jumis rimtai, tai visi 
juokiasi. 

— Kerol, tu šneki absurdus, - tarė Andžela. 

— Ne,ji teisi, - tarė Pytas. - Aš neapkenčiu savo namų. Dieve, 
kaip aš jų neapkenčiu. 

Džanet Eplbi tarė: 

— Praeitą mėnesį dar kažkas mirė. Kažkoks poetas - Marsija 
labai susikrimto. Sakė, kad jis buvo geriausias Amerikos poetas, 
ir ne toks senas. 

— Frostas mirė sausį, - tarė Terė. 

— Ne Frostas. Vokiška pavardė. Ai! Marsija ir Haroldas žino- 
tų. Mes čia nieko nežinom. 

— Aš ir maniau, kad tu jų pasigesi, - tarė jai Fredis. 

Džanet, sėdėdama ant grindų, mieguistai parimo galva į pa- 
galvėlę. Ji perėjo nuo psichoterapijos, kurią lankydavo dukart 
per savaitę, prie psichoanalizės ir kiekvieną šiokiadienį pusę aš- 
tuonių ryto važiuodavo į Bruklainą*. Ėjo kalbos, kad psichote- 
rapiją pradėjo lankyti Frankas. 

— Mums reikia naujo žaidimo, - tarė ji. 

— Fredi, pažaiskim impresijas, - pasakė Terė. 


* Bostono priemiestis. 

— Sugalvokim daugiau vardų mano pjesei, - tarė jis. - Nebūti- 
nai nešvankių. - Jis prisimerkęs aklai įsistebeilijo į tuštumą ir 
pasiūlė: - Dova Nojunau Jaera. 

— Tą buvai iš anksto paruošęs, - tarė Džanet. - Bet Haroldas 
aną vakarą sugalvojo tikrai gerą. Koks gi jis, Frankai? 

Barkštelėjusi medinius karolius, toji pora grįžo iš politinio sa- 
lonėlio. Frankas atrodė sarmatus, o Irenos antakiai ir lūpos sa- 
kytum išteplioti tušu. 

— Tikvys Mak Krušas, - pranešė Frankas, žvelgdamas į Dža- 
net su viltimi judėti namo. 

Kerol prabilo visai nusišalinusios stebėtojos tonu: 

— Irena, tavo vyrui, atrodo, darosi vis blogiau. Aš manau, kad 
jis turėtų užkopti į viršų, bet niekas nesiteikia man pritarti. Man 
tai tas pats, bet mums būtų gaila, jeigu jis sugadintų kilimėlį. 

Irena žiūrėjo į Beną keista mina. Motiniškas rūpestis darėsi 
nekantrus ir dirglus. Delila žvelgė į savo nuskustą Samsoną. 
Edis Konstantinas — mažas veiklus vyrukas be religijos ir be 
gilesnių minčių, lieknas, įdegęs, dailiai raumeningas - kamba- 
rio viduryje savo trykštančia sveikata rungėsi dėl jos dėmesio; 
jo rankoje žvilgėjo alaus skardinė, o pilkos akys mokėjo rasti 
kelią per kunkuliuojančius debesų Himalajus. Jam žvelgiant į 
ją, visiems kambaryje toptelėjo, kad dėl jos verta viską griauti. 
Nors išblyškusi ir įkūni, ji turėjo balandės grakštumo. Irena 
paklausė: 

— Kodėl jis negali užkopti į miegamąjį savo namuose už kelių 
žingsnių? 

— Aš jį nuvesiu, - tarė Edis. Priėjęs pakišo galvą Benui po 
pažastim, ir meistriškai pakėlė jį nuo kėdės. 

Nuo šio staigaus judesio, tarsi trenksmo miegančiam, atsiga- 
vo Beno šnekos gebėjimas. 

— Mane tai labai domina, - aiškiai tarė jis. - Kokia turėtų būti 
šiuolaikinio būsto estetika? Gal užtenka atsižvelgti į patogumą 
ir kainą? 

Jam džiugiai pritarė Fredis Tornas: 

— Ar valstiečiai, dengę šiaudinius stogus, rūpinosi estetika? O 
dabar mes visi einam iš proto dėl trobelių šiaudiniais stogais. 

— Būtent, - tarė Benas. Jis kalbėjo savu balsu ir gerai protavo, 
bet garsai iš jo pamėkliškos burnos sklido perpus lėčiau. - Bet 
gal sakytinė ir sakrališkesnė kultūra turi instinktyvią grožio pa- 
jautą, kurią kapitalizmas su savo konvejeriniu gamybos būdu 
sunaikino. Šio mėnesio „Commentary“ išspausdino nuostabų... 

— Gobšumas, - karštai tarė Kerol, - šiuolaikiniai namai dvo- 
kia gobšumu - gobšumu, gėda ir kanalizacija. Kodėl iš tualeto 
reikia daryti nešvankią paslaptį? Mes visi einam į jį. Aš puikiau- 
siai galėčiau kakot prie jūsų visų. 

— Kerol! —- sušuko Andžela. - Tai dar nuostabiau negu mano 
noras nusimesti visus drabužius. 

— Pažaiskim nuostabiausiąjį, - pareiškė Fredis Tornas ir pri- 
dūrė: - Aš nugaišiu šitam sušiktam kostiume. Ar galima jį nusi- 
vilkti“? 

— Nenusivilk, - tarė jam Pytas. - Juk tai tu pats. 

— O kaip žaidžiamas nuostabiausiasis? — paklausė Foksė. 

— Tau net nereikia stengtis, — tarė jai Fredis. 

— Ar tai panašu į impresijas? — paklausė Terė. 

Benas, dabar jau visu svoriu parimęs į Edį, bespalvį veidą nu- 
delbęs į grindis, tarė: 

— Kada nors norėčiau apie tai rimtai padiskutuoti. Pavyzdžiui, 
megalopoliai ir jūros vandens gėlinimas. Man atrodo, kad mūsų 
šalies statybų verslas labai šauna pro šalį. 

— Py, py, - tarė Edis, truktelėdamas įsivaizduojamą švilpuko 
virvutę ir vilkdamas Beną prie durų. 

— Ar man eiti kartu? - paklausė Irena. 

Jos veido išraiška ir vėl buvo neryžtinga. Būti su savo vyru, 
vadinasi, būti su savo mylimuoju. Romantiškas semitinis jos apa- 
tinių vokų šešėliuotumas varžėsi su pragmatiškumu akyse ir lū- 
pose, siekiančiu jų - šių puritonų palikuonių geros nuomonės. 

Edis pervėrė ją žvilgsniu, apskaičiavo jos jėgas, pasirinko ke- 
lią ir ryžtingai tarė: 

— Taip. Aš jį nuvesiu, 0 tu paguldyk. 

"Tad visi trys iškeliavo iš apiplėkusio kambario, perėjo nepraktiš- 
kai dideliu prieškambariu, bet kokiu oru kvepiančiu senais lietsar- 
giais, ir išėjo į ūksmingą naktį, prižarstytą melsvų gatvės žibintų. 

Kerol, visa įsiaudrinusi, su palengvėjimu skėstelėjo rankomis. 
Eplbiai supratingai pasisakė vienas kitam savo skaudulius: Fran- 
kui skrandis, Džanet galva, - ir taip pat išėjo, tiesa, nenoriai; 
toks jų išėjimas nejučia parodė, kad tai pabaiga — kad baigėsi 
gausūs šios vasaros žaidimai, kad jie suvokia dabar pradedą at- 
sakomybės, blaivaus abipusio rūpesčio ir pareigos rudenį. Tik 
Fredis Tornas prašė jų neiti. Jis nusilupo nuo savęs naro kostiu- 
mą ir atsistojo visu ūgiu, permirkusiais teniso marškinėliais ir 
susiglamžiusiomis glaudėmis. Ilgai spausta kojų ir rankų oda bu- 
vo suminkštėjusi ir .susiraukšlėjusi kaip skalbėjos delnai. Epl- 
biams išėjus, Fredis ir Pytas liko vieni su tuntu moterų. 

Foksė pakilo, didingai susisiautusi į jardus dramblio kaulo spal- 
vos drobės, pradėjusi aštuntą nėštumo mėnesį, ir tarė: 

— Man irgi reiktų eiti. 

— Meilute, negalima, - pasakė jai Fredis. - Mes žaisim nuo- 
stabiausiąjį. 

Foksė žvilgtelėjo Pytui į veidą, ir jis žinojo, kad ji perskaitys, 
kas jame parašyta: Neik. 

— Neik, - tarė jis. 

Terė paklausė Fredžio: 

— O kaip reikia Žaisti? 

Pytas įsivaizdavo Galacherį, niūriai laukiantį jos kaip kokia 
motina, ir pagalvojo: kaip ji drįsta neiti, ramiai sau sėdėti čia. 
Moterys neturi sąžinės. Ir nekaltos dėl to. Žaltys mane sugundė. 

Fredis lyžtelėjo lūpas ir tyliai atsakė: 

— Kiekvienas pasako nuostabiausią dalyką, kokį gali sugalvo- 
ti. Kerol, kur ta sušikta krosnis? Aš sušalau. 

Ji atnešė vilnonį apklotą iš kito kambario, ir jis apsisupo juo 
kaip šaliu. 

— Sensti, Fredi, - tarė ji. 

— Ačiū. Dabar malonėk atsisėsti ir liaukis zujusi, Karolina. 
Edis su Irena dabar kaip tik guldo Beną. Jie tuoj pat grįš. O 
jeigu ir negrįš? Pasaulis nenustos suktis. Įsivaizduok, kad Edis 
išskridęs į Majamį. Che sara sara, kaip aš visiems sakau. 

— Paaiškink, kokia šito Žaidimo esmė, - paprašė Terė. 

— Esmė ta, Terra Incognita, kad sužaidę geriau pažinsim vieni 
kitus. 

— Aš nenoriu nė vieno iš jūsų geriau pažinti, - tarė Andžela. 

— Aš nenoriu, kad bent vienas iš jūsų mane geriau pažintų, — 
tarė Foksė. 

— Bet kokios. čia varžybos? — paklausė Pytas. - Kaip gali lai- 
mėt arba pralaimėt? 

Fredis atsakė Pytui su orakulo užmoju. Dar tebeturėjo užsi- 
dėjęs tą milžinišką monoklį ir buvo girtas, girtesnis už visus, iš- 
skyrus Andželą, pasigėręs nuo baltojo vyno - skaidriai ir šiltai, 
vyno, kurio tiesa kelia dvasią. 

— Pralaimėti negali, Pytai. Manyčiau, kad tau patiks tokia per- 
maina. Žinai, Petriuk... ar galiu pakalbėti iš širdies?.. 

— Kalbėk, broli, kalbėk! - Pytas ėmė vartaliotis ant grindų lyg 
apimtas religinės ekstazės. - Sakyk, broli, sakyk! 

Fredis kalbėjo pakiliu tonu, stengdamasis tiksliai formuluoti. 

— Tu esi paradoksas. Keistuolis. Kadaise vaikystėje, stebėda- 
mas savo mamą ir tėtį, nusprendžiau, kad pasaulyje yra dvi žmo- 
nių rūšys: A — tie, kurie dulkina, ir B - tie, kurie yra dulkinami. 
Dabar su tavim, Petrovai, toks keistas dalykas: tu manai, kad esi 
A, bet iš tikrųjų esi B. 

— O su tavim keistas dalykas, kad iš tiesų nesi nei vienas, nei 
kitas, — tarė Pytas. 

Dar kai nebuvo gulėjęs su Fokse, kai Fredis, nors ir nežinoda- 
mas, Džordžiną laikė kaip įkaitę, Pytas nebūtų taip aikštingai 


JOHN UPDIKE E POROS 277 


atšovęs. Fredis sumirksėjo priblokštas, kad Pytas laisvas ir jau 
atviresnis priešas. 

— Jeigu jūs dvi primadonos liautumėtės puldinėję vienas kitą, 
mes galėtumėm žaisti nuostabiausiąjįs 

— Manau, kad nuostabu būtų išgerti vyno, - tarė Kerol. - Kas 
dar nori? 

— Aš, - tarė Andžela ir ištiesė grakščią ranką su tuščia taure. — 
Rytoj man reikia žaisti finalą su Džordžina. 

— O kurgi Džordžina? - mandagiai paklausė Pytas Fredžio, 
nuogąstaudamas, kad ką tik perspaudė sakydamas „nei vienas, 
nei kitas“. 

— Ilsisi prieš didįjį mačą, - atsakė Fredis, regis, atleisdamas. 

— Tikrai jau mums greitai reikėtų eiti, - Foksė pasakė Terei. 

— Mums irgi, - Pytas tarė Andželai. 

Tomis retomis jos pralaisvėjimo nuotaikomis jam būdavo ne- 
ramu, kad ji atras savyje didelius turtus ir taip parodys jam pra- 
radimų gelmes, užšaldytas santuokos. 

Kerol šokėjos judesiais pilstė iš ąsočio Almadeno vyną. Pripy- 
lė į šešias taures. 

— Gerai, - tarė Fredis. - Kerol pradėjo sakydama, kad nuosta- 
bu išgerti vyno. 

— Aš nesakiau, kad tai nuostabiausias dalykas, kokį galiu su- 
galvoti. Mano eilė dar nepraėjo. 

— Puiku-kū, naudokis. Tu - šeimininkė, pradėk. 

— Man pradėti? 

Visi sutiko: taip, ji turi pradėti, ji. Kerol stovėjo basa. Iyloje 
Andžela paklausė oro: 

— Argi neįdomu? 

Kerol apsisprendė: 

— Kūdikio rankų nagučiai. 

Pasigirdo nustėrusiųjų aikčiojimai: ach, paskui aikčiojimų pa- 
rodijos: aaach. 

Fredis susirado pieštuką ir užrašė ant popieriaus lapelio - sa- 
vo sulankstytos pjesės antroje pusėje. 

— Kūdikio rankų nagučiai. Labai gerai. Prašau paaiškinti. 

— Aš turiu paaiškinti? Na. Aš turiu galvoj visą procesą, visą 
sąveiką. Aš nesuprantu - gal todėl tai ir atrodo nuostabu. Ži- 
nai, - tęsė ji kreipdamasi į Foksę, kuri vienintelė iš moterų ne- 
galėjo aiškiai žinoti, - kaip jis atsiranda iš niekur nieko, nesvar- 
bu, ką mes darom - rūkom, geriam ar nukrentam nuo laiptų, 
net jeigu nenorim, šis gyvas kūdikis su tobulais mažyčiais nagu- 
čiais. Aš noriu pasakyti, - tęsė ji peržvelgusi visus veidus ir nu- 
sprendusi, kad aiškumo nepakanka, - kiek daug darbo, išradin- 
gumo, netgi meilės įdedama į kiekvieno iš mūsų sukūrimą, kad 
ir kaip mes paskui susimaunam. 

Pytas tarė: 

— Kerol, kokia tu miela. Kaip gali toks mielas žmogus neap- 
kęsti manęs ir mano šaunių nameliukų? 

Jis įžvelgė, kad ji pasinaudojo proga pataisyti savo įvaizdį — 
susigriebė pasirodžiusi chna išsidažiusi ragana ir, pamestai Zal- 
cų bei vyro, jai prisireikė su ja likusiųjų meilės, galbūt ypač jo, 
gimusio žemesniame viduriniosios klasės sluoksnyje negu šie 
kiti. 

— Netiesa, kad aš neapkenčiu tavęs, - tarė ji. - Priešingai, aš 
manau, kad tu žmonėms gali daug duoti ir be reikalo švaistai 
savo talentą. 

Stojo švelni tyla, o paskui Andžela tarė: 

— Nesupaisau, ar čia įžeidimas, ar vilionė. 

— Turim kūdikio nagučius, - tarė Fredis Tornas. - Kas toliau? 

— Duokim Žodį vyrui, - pasakė "Terė Galacher. 

Pytas pasijuto išskirtas, sujaudintas šių jos žodžių. Duokim. Ji 
buvo įsitaisiusi ant grindų — aukšta moteris, blauzdas pakišusi 
po išplatėjusiomis šlaunimis ir klubų jungtimis. Lūpos tarsi lai- 
kė monetą. Tamsių plaukų arfos linkis karojo žemyn. Kadaise 
jis mylėjo ją, dar būdamas drovus ir nežinodamas, kad jos gali 
palaukti. Indai pirmiau įgyja formą, o paskui pripildomi. Jis dar 
gurkštelėjo vyno, kurio baltumas buvo lyg pro rūką matomos 

saulės - tobulo apskritimo, mažesnio už mėnulį. Saulės užtemi- 
mas. Pasmerkta meilė? Foksė žiūrėjo, kaip jis gurkšteli, jos rausvą 
veidą gaubė blyškūs plaukai, papurę po maudymosi jūroje. Kar- 
tais jos pilvas būdavo sūrus. Šviesus būgnas, įtemptas it vande- 
nyno išlinkimas virš gelsvų plaukų - aibės laikrodžio spyruokly- 
čių. Bamba įdubusi. Jųdviejų mylėjimasis lyg mėnulio sukimasis 
be trinties aplink jos gimdos planetą. Pjautuvo formos užpaka- 
lio ruoželiai, kuriuos jo liežuvis pasiekdavo po jos putės vainik- 
lapiais. Jos tolimi, užtemdyti šauksmai. 

— Pytai, sakyk tu, - tarė Andžela. 

Jo sąmonė praslydo per pasaulį - miestus, laukus, kuorus ir 
jūras, Žemę ir pinigus, supjaustytą medieną, švelnias drožles, žyd- 
rus giesmynus ir pūkelius ant rožės. Subinė. Jo sąmonė nevar- 
žoma nėrė į šią tiesą: niekas nesvarbu, tik subinė. Niekas nėra 
taip gera. Jis tarė: 

— Mieganti moteris. - Kodėl mieganti? - Todėl, kad miegoda- 
ma, - pridūrė jis, - ji tampa visomis moterimis. 

— Pytai, tu pasigėrei, - tarė Kerol, ir jis pamanė per paprastai 
pasisakęs ir įžeidęs ją. Pasaulis nepakenčia šviesos. 

Fredžio burna ir akys prasirėžė. 

— Gal mieganti dėl to, kad pabudusi tau kelia grėsmę, - tarė jis. 

— Kalbėk už save, - atrėžė Pytas. Šis žaidimas jam ūmai įgriso 
ir jis norėjo būti su savo miegančiais vaikais. Galbūt jos, Rūta ir 
Nensė, ir yra tos jo minėtos moterys, permerktos miego, kaip cuk- 
ruje išmirkę rachatlukumo gabaliukai. - Mieganti moteris, - pa- 
kartojo jis. 

— Su kūdikio nagučiais, - pridūrė Fredis Tornas. - Vaje, kokie 
mes šeimyniški. Horizonto požiūriu. Iere? 

Ji buvo pasiruošusi — nuo tada, kai patenkinta ėmė šypsotis. 

— Johano Sebastiano Bacho kūriniai. 

Pytas pavyduliaudamas paklausė: 

— Aranžuoti liutniai'? 

— Aranžuoti bet kam. Grojami bet kaip. Tuo Bachas ir nuo- 

stabus. Jis nesuvokė savo didybės. Tiesiog bandė išlaikyti savo 
septyniolika vaikų doru kasdieniniu darbu. 

— Vėl šeima, - sumurmėjo Andžela. 

— Nemanyk, - Pytas tarė Terei. - Jis norėjo būti didis. Ėjo iš 
proto dėl įsiamžinimo. 

Tai sakydamas, jis tebebuvo įsijautęs į Kerol žodžius, tebesi- 
ginčijo dėl savo statomų namų, jos paveikslų, atsiprašinėjo, pri- 
sipažino puolęs į neviltį. 

Terė ramiai pasakė: 

— Manjis atrodo labai natūralus ir... paprastas. Skaidrus kaip 
dienos šviesa. Nuostabu jį pajausti pirštais. 

— Nekalbėk negražiai, - tarė Fredis rašydamas. - Bacho kūri- 
niai nebūtinai styginiams. Andžela. 

— Aš apsiverksiu, — tarė Andžela, - jūs visi taip įsitikinę, kas 
gera. Aš nesugalvoju nieko nuostabaus, ką išskirčiau. Matyt, vai- 
kai, bet ar aš turiu omeny savo vaikus ar vaikų turėjimo faktą, 
apie kurį Kerol jau kalbėjo? Būk geras, palik mane kol kas, Fre- 
di. Prašau tavęs. Aš nepasiruošusi. 

Foksė tarė: 

— Eucharistija. Aš negaliu paaiškinti. 

— Dabar Fredžio eilė, - tarė Pytas. 

Tai buvo dviguba gelbėjimo akcija: Foksė išgelbėjo Andželą, 
ojis Foksę. Demaskavimas buvo Fredžio sumanytų žaidimų pa- 
vojus. Pavojus ir vaisius. į 

Fredis padėjo pieštuką ir Žiopčiodamas, tarsi skindamas žo- 
džius iš stebuklingai ore atsirandančio teksto, tarė: 

— Nuostabiausias man Žinomas dalykas yra žmogaus polinkis 
į saviapgaulę. Tik dėl to viskas nesugriūva. 

— Tik Žmonių pasaulyje, - įsiterpė Kerol. - Kuris tėra išpuiku- 
si luobelė ant realaus pasaulio. Gyvūnai neapgaudinėja savęs. 
Akmenys irgi. 

Andžela kilstelėjo: 

— O! Tu sakai, kad pasaulis yra viskas? Tada aš sakau „Žvaigž- 
dės“. Žinoma. Žvaigždės. 

Nustebęs, išsigandęs, tarsi skęsdamas jos tyro veido erčiose, 
Pytas paklausė: 

— Kodėl? 

Ji gūžtelėjo pečiais: 

— Ai. Jos tokios pastovios. Iškilusios virš visko. Tarsi kas būtų 
švystelėjęs saują druskos ir ji būtų sustingusi milijardams metų. 
Aš Žinau, kad jos juda, bet ne mūsų atžvilgiu - mes per maži. 
Per greitai numirštam. Be to, jos juk tikrai gražios: Vega vasaros 
naktį, Sirijus žiemą. Negi aš vienintelė dar Žiūriu į jas? Vienas 
mano dėdė, motinos pusės, buvo astronomas - Lansingas Gib- 
sas. Man atrodo, jo vardu pavadintas kažkoks efektas — Gibso 
efektas. O gal tai galaktika. Įsivaizduokit galaktiką, visus tuos 
pasaulius ir saules, pavadintą vieno žmogaus vardu. Jis buvo la- 
bai žemo ūgio — nuo kažkokios vaikystės ligos, smailais dantimis 
ir šleivom kojom. Mane mėgo, net kai praaugau jį. Išmokė pa- 
žinti pirmojo ryškio žvaigždes - Vegą, Denebą, Antarį, Arktū- 
rą... Kai kurias jau užmiršau. Vaikystėje gulėdavau mūsų vasar- 
namio Vermonte verandoje ir vaizduodavausi, kaip klajoju tarp 
jų be galo, nuo gyvenimo iki gyvenimo. 

— Andžela, - tarė Foksė. - Tu žavi. 

— Andžela gali būti žavi, - pripažino Pytas jiems visiems ir 
atsiduso. Jau seniai reikėjo išeiti. 

— Fredi, papasakok mums apie saviapgaulę, - paprašė Terė. 

Susisupęs į savo šalį, Fredis atrodė senyvai ir absurdiškai. Ko- 
jų nagai plaukmenų angose atrodė šlykščiai: įaugę, gangrenuo- 
ti, prilinkę vienas prie kito nuo kasdieninio batų spaudimo. Jis 
papasakojo: 

— Pas mane vis ateina žmonių beviltiškais dantimis, turinčių 
abscesus, dėl kurių save įtikinėjo, kad tai neuralgija. Skauda, 
aišku, baisiai. Taip jie būna kentėję ištisus mėnesius, negalėję 
kramtyti ar net sukąsti, nes pasąmonėje nenori prarasti nė vieno 
danties. Danties praradimas žmonėms reiškia mirtį - tai klasiki- 
nis kastracijos simbolis. Jie verčiau turės skaudantį pimpalą ne- 

gu jokio. Manęs jie mirtinai bijo, nes aš galiu pasakyti tiesą. Kai 
įsistato dantų protezus, aš jiems sakau, kad atrodo geriau negu 
tikri, ir jie taip tiki, kad pasiruošę mane išbučiuoti. Akių muili- 
nimas. Netekęs dantų, nebeturi savo šypsenos. Įsivaizduokit, kaip 
išsijuosęs turi muilinti gydytojas, gydantis vėžį. Jėzau, tuos vie- 
nus metus, kai studijavau mediciną, mačiau skeletus, kalban- 
čius, kad jie taisosi. Mačiau moteris, netekusias veido ir sukan- 
čias plaukus. Keisčiausia, kad nė velnio nesitaisai ir pragare nie- 
kas smegenų nebeknisa. Gimsti tam, kad pasidulkintum ir nu- 
mirtum, ir kuo greičiau, tuo geriau. Kerol, tu teisi dėl to gud- 
raus mechanizmo, nuo kurio mes pradedam - bėda ta, kad jis 
važiuoja tik viena kryptim. Žemyn. 

Foksė paklausė: 

— Argi mes nieko neįgyjam? Užuojautos? Išminties? 

— Jeigu mes nepūtumėm, - atsakė Fredis, - kam reiktų išmin- 
ties? Išmintimi siekiama išsklaidyti smarvę. 

— Fredi, - tarė Pytas, švelniai, norėdamas išsigelbėti, nes Fre- 
dis jam dingojosi esąs sūkurys, siurbiantis juos visus su savimi 
žemyn, — man atrodo, puvimas yra tavo profesinė manija. Juk 
viskas ir auga, ne tik pūva. Gyvenimas nėra riedėjimas žemyn - 
jis turi pakilimų ir nuosmukių. Galbūt paskutinė sekundė atei- 
na per pakilimą. Įsivaizduok save gimdoje - šio pasaulio negalė- 
tum įsivaizduoti. Nejaugi nėra nieko nuostabaus ir keista esi- 
niuose? Man įspūdį daro ne tiek žmogaus saviapgaulė, kiek žmo- 
gaus išradingas nelaimingumo kūrimas. Mes tikime juo. Balsuo- 
jam už jį nuo pat Edeno. Mes gaminam vargą ir mintam nuo- 
dais. Tai nereiškia, kad pasaulis nėra nuostabus. 

— Baik kautis, Pytai, vaikeli, - tarė Fredis. - Mes pralaimim. 
Gyventi, vadinasi, pralaimėti. - Jis padavė jam popieriaus lapą. 
Štai jis. Štai tavo nuostabus pasaulis. 

Sąrašas buvo toks: 

Kūdikio nagučiai 
moteris (chrrr) 
Bachas 

Euch. 

X XX 
polinkis į saviapg. 


Foksė išpyškino: 

— Aš tuo netikiu. Viską, ką Žmonės yra sukūrę, Fredi, tu palei- 
di vėjais ir sugriauni. 

— Aš darau savo darbą, - atsakė jis. - Nelabai mielas man tas 
darbas, bet kasdien apsivelku tą baltą chalatą ir darau jį. 

Baltas chalatas. Antiseptinė tiesa. Jis išmoko gyventi su ja. O 
aš ne. Geresnis už mane. Pytui pasirodė, kad jis krenta į šaltą 
briaunotą bedugnę - Fredžio sąmonę. Foksė jam tyliai ištiesė 
ranką; Terė pasigręžė į jį ir sudeklamavo: 

— Viltis nėra išprotaujamas dalykas. "Tai yra dorybė, kaip ir pa- 
klusnumas. Ji yra duota. Mes laisvi tik priimti arba atstumti ją. 

Andžela atsistojo ir tarė: 

— Aš manau, mes visi labai panašūs, kad ir kuo manytumėm 
tikį. Vyreli, aš pasigėriau. Parvešk mane namo. 

Koridoriuje su dramblišku skėčių kvapu Pytas žaismingai baks- 
telėjo Fredžiui į pilvą ir tarė: 

— Pasakyk Džordžinai, kad mes jos pasigedom. 

Fredžio atsakas nebuvo žaismingas - jo išskydęs veidas po žė- 
rinčia povandenine kauke grėsmingai išsipūtė. 

— Ji pati nenorėjo eiti. Nori jai ką nors perduot? 

Pyto veide, regis, šmėkštelėjo stingdantis suvokimas, kad jis 
žino. 

— Ne, tik pasakyk, kad mes visi ją mylim, - mikliai pratarė 
Pytas. Šiame lygyje, kur svarbūs veiksmai ir neprašoma nusi- 
lenkti mirčiai, jis gebėjo slapukauti ir išsisukinėti. Jis abejojo, ar 
Fredis ką nors žino. Vėl pergulėjusi su juo po ilgo nekaltybės 


0.2 
aa “ 


0 


UT 
| S 
L UTTOS 


284 


tarpsnio, Džordžina apsiverkė, bet Pytas jau anksčiau buvo iš- 
bandęs jos stiprybę ir žinojo, kad ji pajėgi atsispirti sielvarto spau- 
dimui, visoms pagundoms prisipažinti. Grėsmingas Fredžio to- 
nas buvo tik blefas, tipiškas grabaliojimas patamsyje. Jo stichija. 
Pytas vėl įdūrė: 

— Ar tu nevažiuoji dabar pas ją namo? 

Fredis nerodė ketinimo išeiti su keturiais kitais. 

— Ji miega, - tarė jis. 

Mieganti moteris. Ir grėsminga, ir nuostabi. Užuot atėjusi į 
sambūrį, kur gali būti jos meilužis, ji nusprendė miegoti. Gydyti 
širdies žaizdą. Pytas pajuto, kad ji įkalinta šio vyro patamsyje, ir 
pasigailėjo ją dar kartą aplankęs. 

Kerol buvo nutilusi, laukdama Edžio sugrįžimo garsų. Dabar 
ji pakilo palinkėti labos nakties. Ji ir Fredis - abu maudynių ap- 
ranga - mojo jiems nuo blankiai apšviestos šoninės verandos. 
Šoninėje gatvėje siauras Zalcų namas skendėjo tamsoje, tik vie- 
na lemputė dar švietė pirmo aukšto gale. Tarboksas sumigo. Iy- 
liai gaudė krioklys prie žaislų fabriko. Prie uolų, vejos apačioje, 
sucypė automobilio padangos. Tarp žvaigždžių nematomas ūžė 
reaktyvinis lėktuvas. Garsas it nagu per stiklą. Paskutinis atsi- 
sveikinimo šurmulys. Terė ir Foksė - šlubčiojantys šešėliai mėly- 
noje rugsėjo gatvėje - nuėjo prie Galacherių „Mercedeso“. Neat- 
sigręždama ji keliskart sulenkė kairiosios rankos pirštus: lik svei- 
kas iki kito prisilietimo. Andžela tyliai pratarė: 

— Vargšė Foksė, kodėl Teėrė nesusiprotėjo parvežti jos prieš 
kelias valandas? 

Įsižeidęs Pytas paklausė: 

— Tu manai, ji norėjo namo? 

— Žinoma, buvo pervargusi. Ar ji ne kitą mėnesį gimdys? 

— Manęs neklausk. Iš kur aš galiu žinot? 

— Per šitą begalinį žaidimą, beje, jums su Fredžiu nederėtų savo 
asmeninių problemų aiškintis prie damų, ne tokios jau jos įdo- 
mios ir mielos, aš kartą dirstelėjau į ją, ji atrodė baisiai prislėgta. 

— Nepastebėjau. 

— Buvo tokia gražuolė, atsikėlusi į mūsų miestelį, o mes iš jos 
darom raganą. 

Plytelių šaligatvis po gatvių žibintais įgijo purpurinį vyno 
nuosėdų atspalvį. Pytas pastebėjo apvalų vabalėlį, kurnantį plyše- 
liu, — vėlyvą pilietį, matomą nuo kuoro. Joks balsas nekviečia jo 
namo. Nei motinos, nei tėvo. Onvoldaan*. Padauginus vyno, iš- 
sitokusavo kamera Pyto galvoje - pakėlęs akis, jis pamatė už 
beisbolo tvoros visu didumu stūksančią savo bažnyčią: iš užpa- 
kalio plačią ir neišraiškingą - didingą tuščiavidurę dėmę. 


Apie tai, kad Benas neteko darbo, Pytas išgirdo iš trijų šalti- 
nių. Andželai pasakė po vaikų darželio, kur ji sutiko pamokyto- 
jauti antradieniais ir penktadieniais, nors Nensė dabar jau ėjo į 
pirmą klasę. Pasakė pati Irena - išdrožė bejausmiu balsu, lyg 
duodama Andželai spausdintą kortelę. 

— "Tu turbūt jau girdėjai. Benas keičia darbą. 

— Ne! Nieko negirdėjau. Kaip įdomu! Kur jo naujas darbas? 
Tikiuosi, dėl to jums nereikės išsikelti iš Tarbokso. 

— Na, šitas klausimas dar truputį pakibęs. Bet jis jau tvirtai 
pasitraukė iš ten. 

— Šaunuolis, - tarė Andžela, santūraus Irenos tono pastūmė- 
ta nusišnekėti —- užuojautos impulsą teko jėga užgniaužti. 

Andžela pasakojo Pytui: 

- Ji atrodė baisiai. Išniekinta. Žinai, kokia ji graži buvo šią 
vasarą, ir še tau: prislėgta pusamžė žydė. Akys buvo juodut juo- 
dutėlės, kai man tai sakė, ir, žinai, per daug ramios. Gana at- 
šiaurios. Atrodė, kad ji derasi su manim. 

— Ašvis tiek taip ir nežinojau, - tarė Pytas, negebėdamas su- 
vaidinti didelės nuostabos, nes šią naujieną jau buvo girdėjęs, - 
ką konkrečiai Benas dirbo. 


* Nepatenkintas. 

— Miniatiūrizavo, pupuliuk. Kosminių skrydžių programai. Ką 
konkrečiai, buvo paslaptis. 

Ji dengė stalą dukrelių vakarienei - ruošdama valgyti būdavo 
ypač šneki. Jie patys tąvakar ketino vakarieniauti pas Gerinus. 

— Bet man neaišku, ko jis buvo vertas, - tarė Pytas. - Ar jis 
buvo tik techninis darbuotojas, ar dirbo daugiau teorinį darbą? 

— Šnekėti mėgdavo apie teoriją. 

— Tai aš dabar ir galvoju. Iš to, ką minėdavo Irena, atrodo, kad 
Benas tvarkė visą Veneros „Marinerio“ zondą. Buvo bent jau 
tokio pat lygio kaip Džonas Ongas. Dabar pasirodo, kad jo ben- 
drovė gali išmest jį, vos tik tas bėdžius išklysta iš tiesaus kelio. 

— O tu manai, kad tai kaip nors susiję su Zaltinų reikalu? 

— Akivaizdu. Visiškai susiję. Konstantinai jį nuvarė nuo kojų. 
Jie abu nė kiek nemiega, o Edis pagal taisykles skrenda tik ketu- 
riasdešimt valandų per savaitę. Net Irena prasitardavo, kad Be- 
nas vėluoja į rytinį traukinį. 

Pytas spėlionių pavidalu pakišo tai, ką Džordžina perdavė jam 
kaip faktą, praneštą Fredžio. 

— Negaliu patikėti, kad iki to priėjo. 

— Tu tokia velnioniškai naivi, Angele. Negali patikėti, kad kas 
nors turi daugiau seksualinės energijos negu tu. Ta ketveriukė 
ištisą naktį keisdavosi partneriais. Kerol patinka smagintis iš kar- 
to su dviem vyrais - iki Beno ji gulėdavo su tuo vaikiu, kurį Edis 
atsiveždavo žaisti krepšinio. 

— Iš kur tu taip viską Žinai? 

— Visi Žino, - tuoj atšovė jis. 

Andžela susimąsčiusi liovėsi pilti samčiu vištienos sultinį į du 
neįmantrius dubenėlius. 

— Bet ar ji juos abu iš karto priima? Ta prasme, ar yra vietos? 
Ir kur tai vyksta? Jos studijoj, kur visos tos terlinos dažų tūbe- 
lės? Ir ką Irena daro per tą akrobatinį aktą? 

Jos žydros akys mirksėjo mėgindamos išvysti tą reginį; Pytui 
buvo malonu matyti ją susidomėjusią. Bet tarp visų jiems pažįs- 

tamų vyrų jis nerado tokio, su kuriuo norėtų ja dalytis. Tornas 
pernelyg baisus, o Vitmenas pernelyg tyras. 

Kitą antradienį Andžela vėlai grįžo iš vaikų darželio spindu- 
liuojančia akių žydryne ir pasakė: 

— "Tu buvai teisus. Kalti Konstantinai. Irena pasikvietė mane 
puoduko arbatos, nors iš tiesų vaišino burbonu, ir viską papasa- 
kojo. Ji be galo pasipiktinusi. Nenori nė matyti Konstantinų, nors 
Kerolvis užeina ir nori išsikalbėti. Irena pripažįsta, kad iš dalies 
pati kalta ir kad Benui pačiam reikėjo susivaldyti, bet ji sako, 
kad jiems tai buvo baisiai jaudinanti pramoga - jie visada būda- 
vo tokie rimti ir anksčiau niekada artimai nedraugavo su jokia 
pora. Ji su Benu tiesiog manė, kad nuostabu, jog Konstantinų 
visai kitokia pasaulėžiūra, kad jie visada tokie atsipalaidavę, nie- 
ko nepaiso, valgo, kada įsinori, užsimanę gali visą naktį nemie- 
goti. Jų garbei ji pripažįsta, kad Kerol ir Edis kartais būna bai- 
siai žavūs, ir tam tikra prasme jų negalima kaltinti, tiesiog jie 
tokie - amoralūs. Ji sako, kad tam tikra prasme netgi dėkinga už 
šitą vasarą, tai buvo ypatinga patirtis, nors vos nesužlugdė jos 
santuokos, ir dabar jie, atrodo, tikrai išėję iš pinigo. Ji pasisakė 
melavusi apie darbo keitimą. Benas neturi kito darbo. 

— Aišku, kad ne. Ar ji leidosi į detales? Pavyzdžiui, ko gi Be- 
nas taip prisidirbo, kad jį teko mesti iš darbo? 

— Nelabai, tik pripažino, kad jis ne tik vėluodavo į darbą, bet 
kartais ir visai nenuvykdavo, ypač po to, kai jie įsigijo burlaivį ir 
išplaukdavo visai dienai. Kartą nuplaukė iki Provinstauno - įsi- 
vaizduoji, šituo senu ketu, padarytu teškentis po pelkes. Irena 
sakė, kad ją protarpiais apimdavo siaubas, bet Edis, atrodo, la- 
bai sumanus jūreivis. Man gražu įsivaizduoti - Irena su ta di- 
džiule suglebusia purpurine skrybėle ir palaidine ilgom ranko- 
vėm, o Benas visą kelią kovoja su jūrlige. Kaip du pelėdžiukai ir 
dvi katytės gražutėj žalsvoj valtelėj*. Iki Provinstauno! Mano 


* Pagal Edwardo Learo eilėraštį „Pelėdžiukas ir katytė“. 

tėtis ir dėdė imdavo šešių Žmonių įgulą ir vaikų neįsileisdavo. 
Žinoma, Beno skrandis nepriima alkoholio, tai net ir nuvažia- 
vęs į darbą jis dažnai nesugebėdavo dirbti, o atskiro kabineto 
neturi, tik stiklinį kambariuką, kur nieko nenuslėpsi. 

— O kaip dėl sekso? Ar ji išsipasakojo? 

— Ji labai išsisukinėjo, o aš nenorėjau spausti - po viso to jau- 
čiausi labai pamaloninta ir suglumusi: sėdžiu sau, o ji kloja man 
visą tą istoriją. Aš galvoju - kodėl ji sumanė man išsipasakoti? 

— Tu mūsų miestelio sąžinė. Visiems rūpi palenkti tave savo 
pusėn. 

— Prašyčiau be sarkazmo. Ji lyg ir užsiminė, kad buvo ne taip, 
kaip aš galėjau išgirsti iš kitų šaltinių. Sakė, kad Edis gali būti 
labai patrauklus - tarsi būtų jautusi tą patrauklumą, bet jam ne- 
pasidavusi. Juk jeigu pasiduodi, tai jau nebe patrauklumas, ką? 

— Čia jau tu žinovė, - tarė jai Pytas. Jį žeidė, kad ją pačią, 
regis, visiškai tenkina įsijautimas į svetimą patirtį. 

— Ji sakė, kad per kartu leidžiamus vakarus būdavo vien šne- 
kama. Lankydavosi Fredis Tornas, kartais ir Terė. Man pasiro- 
dė, kad jai labai rūpėjo įteigti, jog tą naktį, kai ji su Edžiu pagul- 
dė Beną ir visos jų namo šviesos atrodė išjungtos, iš tikrųjų ji su 
Edžiu virtuvėje kalbėjo apie Beno darbą - jau tada jis buvo ga- 
na griežtai perspėtas. 

— Bet ne seksas. Jį atseit pražudė gėrimas ir buriavimas. 

- Irena to nepabrėžė, bet leido suprasti, kad tikrai ne. Ji netgi 
pavadino Kerol vilioke - apstulbau girdėdama tai iš Irenos. Tar- 
si ji būtų /urėjusi gulti į lovą su Benu, bet negulė arba gulė nepa- 
kankamai dažnai - nežinau. Viskas gana sujaukta ir liūdna. Ypač 
kai pagalvoji apie vaikus. Atrodo, dažniausiai tai dėdavosi Kon- 
stantinų name, nes Zalcams lengviau palikti Bernardą, kuris vis 
tiek amžinai neina miegot ir skaito, prižiūrėti broliuką, bet po 
vidurnakčio Ireną kartais įveikdavo kaltės jausmas ir ji išeidavo 
namo, palikdama Beną šnekėtis su Edžiu. Šnekėdavo jie apie 
viską — apie kosmosą, kompiuterius, valstybinių ir privačių 

mokyklų skirtumus, religiją. Edis toks atsimetėlis, kad ima klyk- 
ti, kai tik apskritai pagalvoja apie Bažnyčią. 

— Ir tada Kerol suguldavo su jais abiem. 

— Pytai, aš nenoriu sumenkinti tavo geros nuomonės apie Ke- 
rol, bet tikrai manau, kad tai neįtikėtina. Okinavos kekšynuose 
galbūt, bet mūsų pažįstamų namuose... taigi absurdiška. 

— Mieloji, tai žmogiška. Gal ji vieną paimdavo į burną. 

Andželos akių žydrynė blykstelėjo. 

— Tu nori, kad aš tą daryčiau, juk taip? 

— Ne, ne, ne, - tarė jis. - Viešpatie, ne. Tai iškrypimas. 

Foksė išklojo kitokią istoriją - Kerol pasakojimą, patikėtą Te- 
rei Galacher. Terę su Kerol siejo muzika, o Foksė su Kerol kart- 
karčiais drauge piešdavo, vienai iš rafinuotų Konstantinų mer- 
gaičių — Laurai arba Patrisei - pozuojant su triko. 

— Ji sako, - tarė ji, - kad Zalcai tiesiog prispeitė juos. Jie mies- 
telyje buvo atstumtieji ir baisiai vieniši ir kai pamatė, kad ji su 
Edžiu juos priima, nebeturėjo jokio saiko. Benas buvo auklėja- 
mas /abai izoliuotai ir senoviškai, Bruklino hebrajų gete... 

Pytas nusijuokė. 

— Tiesiog matau, kaip Kerol sako „hebrajų“. 

Foksė neprastai pamėgdžiodavo ir savo perpasakojimus ne- 
sąmoningai nuspalvindavo kai kuriomis girdėto pasakojimo in- 
tonacijomis. Pyto galva gulėjo jos sterblėje, ir jam prie ausies 
plakė negimusio kūdikio širdelė. 

— „.„hebrajų gete ir tiesiog buvo ištroškęs, na, truputį padžia- 
zuoti. Kerol aiškina, ir labai įsitikinusi, kad kol į miestelį neatsi- 
kraustė Konstantinai, Zalcų nepripažino „padorios“ poros - Ge- 
rinai, gyvenantys vos už vieno kvartalo Išminties gatvėje, mielie- 
ji Tornai, be galo žavūs Eplsmitai, visada populiarūs Hanemos, 
ką jau kalbėti apie smagiai kylančius Gal... 

— Netiesa. Mes visada kviesdavom Beną į krepšinį. O kad jie 
neslidinėja ir nežaidžia teniso, kas kaltas? Dideliuose pobūviuose 
visada dalyvaudavo. Olandai šiame miestelyje menkesnė mažu- 
ma negu žydai. 

— Na, bet tokį įspūdį susidarė Kerol, matyt, iš Irenos. - Kalbė- 
dama Foksė nesąmoningai glostė Pytui plaukus. - Tavo plaukai 
labai šiaušiasi. 

— Ar jie retėja? Ar aš nupliksiu kaip Fredis? Rusvaplaukiai 
plinka. Tai Jehovos atkirtis mūsų gyvybingumui. Glostyk, glos- 
tyk. Man /abai apmaudu, kad Irena, kuria visada žavėjausi, ma- 
no, kad mes visi antisemitai. 

— Na, matyt, taip manė. Ir mano. Ji įsiuto, kai pradžios mo- 
kykla įtraukė Bernardą į kalėdinį vaidinimą. Ir dar vaidinti Juo- 
zapą. Pasak Terės, Kerol neabejoja, kad tikroji porų suartėjimo 
įkvėpėja buvo Irena. Zalcų santuoka jau keletą metų braškėjo. 
Jiedu liko kartu dėl Bernardo, o paskui per klaidą atsirado Jere- 
mijas. Irenai dėl to pairo nervai. 

— O aš atsimenu ją tokią žavią, kai buvo nėščia. Mėgstu nėš- 
čias moteris. 

— Matyti. 

— Tai, pasak Kerol ir pasak Terės, dėl ko Irena skundėsi arba 
skundžiasi Benu? 

— Jai atrodo, kad jis neturi siekių, motyvacijos. Jos tėvai sun- 
kiai prasimušė siuvimo versle. O šiaip, Pytai, kas supaisys, kodėl 
moterims vieni vyrai patinka, o kiti ne? Cheminės reakcijos? Ke- 
rol pasakojo, kad Irena susižavėjo Edžiu ir įsikibo į jį taip, kaip 
įsikimba į viską — „Teisę į būstą“, vaikų darželį, gamtosaugą. Jis 
jai tapo idėja. 

— Man gražu, kaip tu sakai „idieja“. Auksieli, ma gražu klau- 
syties. 

— O kaip tu sakai? Idėja. Kaip ir sakai „palangė“. 

— Gerai, aš imigrantas. Vis dėlto tavo aprašymas skamba pa- 
našiau į Terės negu Kerol. Kerol sakytų: „Ji įsigeidė jo“, arba ką 
nors labai jau paprasta, tada įsmeigtų žvilgsnį. „Ji prisiekė jį tu- 
reti“. „Nuo šiol ji pasiryžo dalytis jo guoliu“. 

— Visai ne taip. Ji sakytų: „Ta kekšė ėmė rujoti ir gavo pasi- 
krušti“. 

— Nemuistyk taip galvos. Dar persileisiu. 

— Tikra tiesa, visa tai pakylėjo Ireną į visavertį kekšės statusą. 
Anksčiau būdavo iš tų, su kuriom stengiesi pasišnekėti pobūvio 
pradžioj, kad paskui nereikėtų. 

— Kerol sako, kad Zalcams išėjus ji su Edžiu sėdėdavo ir juok- 
davosi — Irena buvo taip suįžūlėjusi. 

— O paskui jis paėjėdavo gatve ir juokdavosi kita burnos puse. 
Man patinka mintis, kad Edis Konstantinas gali būti verta idėja, 
kaip mokyklų integracija arba amerikietiškosios gervės gelbėji- 
mas. Didžiausias menkysta, kokį pažįstu. Tik pagalvok - tokiam 
visi patikim savo gyvybę. Ir ką gi, pasak Kerol, ji su Benu darė, 
kad atremtų tokį puolimą prieš jaunojo aviatoriaus dorybę? 

— Ji sako, kad jai buvo gaila jo, bet, tiesą sakant, niekada ne- 
jautė jam simpatijos. 

— Ji atstūmė jį. Dar viena anglosaksė protestantė. 

— Taip, - tarė Foksė, - ji minėjo šitoj draugėj buvusi vienintelė 
tokia. Edis, atrodo, nepakenčia anglosaksų protestantų ir visa- 
da bando ją. Įgąsdina vairuodamas ir panašiai. 

— Aš maniau, kad ji atsimetusi katalikė. 

— Tai čia jis. Jinai buvo presbiterionė. - Jos pirštai nuo jo plau- 
kų pasiekė jautrų įsitempusį jo veidą, kuriuo ji krapinėjo kaip 
akla. - Be to, - tarė ji balsu, kurio muzikiniai šešėliai ir šlaitai, 
kaip ir jos plaukiantis vaizdas bei iškvepinta masė, tapo kūnu, 
kuriame įsikūrė jo meilė, - be to, liaukis į mane taip žiūrėjęs, ji 
nemano, kad tai, ką jis su jais darė, kaip nors susiję su Beno 
darbo netekimu. Kerol mano, kad jis tiesiog prastai dirbo, ir aš 
beveik galiu patikėti, nes kai jis kalbėdavosi su Kenu... 

— Kenas ir Benas kaip plienas ir pienas, - tarė Pytas. 

— ...kai jis kalbėdavosi su Kenu, pareiškęs, kaip domisi bio- 
chemija, gyvybės paslaptim ir kuo tik nori, Kenas sakė, kad jis 
neką nutuokia ir nekiek domisi - tik nugriebia tą paviršių, kuris 
pasirodo „Newsweeke““. Iš tikrųjų jis ieško religinės reikšmės, o 

Kenui tai nuobodžiausias dalykas. Kaip jis sakė? - eklektiškas. 
Beno protas visiškai eklektiškas. 

— Mano nuomone, - tarė Pytas užsimerkęs, kad aiškiau pajus- 
tų Foksės apglobusią esatį, jos pilvą jam prie ausies, jos pirštus 
ant kaktos, šlaunis - jo pagalves, - Zalcai į tai įsileido, kad Be- 
nas iš Edžio galėtų sužinoti apie aviaciją ir pagerinti savo darbą 
kosmoso tyrimų komplekse. O kai jie įjunko į tą pradvisusį seną 
namą, Kerol, būdama nimfomanė, įsigeidė pasidulkinti, o Edis, 
užuot mindžikavęs ir žiūrėjęs, patratino Ireną, o ji tarė sau: „Vel- 
niai griebtų! Smagumėlis!“ 

— Na, ne tokiais riebiais žodžiais, bet Kerol pasakojo maž- 
daug tą patį. 

— Mudu su Kerol vienodai galvojam. 

— Oi, taip tu nesakyk! - maldaudama tarė Foksė, liesdama jo 
lūpas, parsikviesdama į neprilygstamą jųdviejų nuodėmės iški- 
lumą. 

Andžela parnešė namo naujus Irenos versijos patobulinimus. 

— Po vaikų darželio ji pasivedė mane į šalį kone su ašarom ir 
pasakė, kad Kerol skleidžia kalbas, jog ji, Irena, miestelyje jau- 
tėsi atstumta, nes yra žydė. Ji norėjo, kad aš Žinočiau, jog tai 
visiškai netiesa, jog ji su Benu sutinka, kad su jais visada elgtasi 
labai šiltai ir kad jiems būtų labai nemalonu, jeigu jų draugai 
manytų kitaip. Ji sako, kad Kerol baisi neurotikė, kad Kevinas 
pasidarė toks dėl jos elgesio. Kai ji nori tapyti, užrakina jį jo 
kambar), ir kartais rytais jis taip rėkia, kad jau kaimynai skun- 
dėsi. Be to, Irena sako, kad jos žodžiai dėl Bernardo dalyvavimo 
kalėdiniame spektaklyje tyčia iškreipti. Ji niekada nesakiusi, kad 
nereikia kalėdinių eitynių - ji tik mananti, kad padorumo dėlei 
reikėtų kaip nors ir Chanuką paminėti. 

— Aba, - tarė Pytas, — ir kodėl gi vaikams neužkorus švęsti 
ramadano ir neleisti valgyti atsineštinių pietų? 

Andžela, Irenos problemą svarsčiusi iš rimtųjų, iš giminėje 
paveldėtų liberalių pozicijų, pasakė Pytui: 

— Nesuprantu, ko tu varginiesi vaikščioti į bažnyčią - atrodo, 
kad naudos iš to vis mažiau ir mažiau. 

Džordžina šią paslaptį nušvietė nauja gūdžia šviesa. Telefonu 
ji sakė Pytui: 

— Fredis kalbėjo su Edžiu... 

— Fredis ir Edis kaip dėdės ir kėdės, - tarė Pytas. 

Galacheris buvo išvažiavęs kalbėtis su vienuolėmis, ketinančio- 
mis pirkti įkeistą turtą Leistaune, ir Pytas kontoroje buvo vienas. 

— Nepertraukinėk. Edis jam sakė, kad Benas vėlai vakare pa- 
sakodavo jam apie savo darbą su tom raketom - ar yra tokia 
pavadinta „Titanu“? — apie absurdišką švaistymą ir piktas ap- 
kalbas tarp įvairių departamentų ir valdžios atstovų, ir kai ku- 
rias idėjas, kurias jie nagrinėjo - kietąjį raketinį kurą, automa- 
tiškai koreguojamas valdymo sistemas, prie kurių, atrodo, prisi- 
dėjo Benas, ir Edis buvo apstulbęs, kad Benas jam visa tai pasa- 
koja. Jis mano, kad jeigu jam išplepėjo, tai turbūt ir kitiems, o 
valdžia suuodė ir atleido jį. 

— Tau neatrodo, kad Benas užmigdytų kiekvieną šnipą, kuris 
bandytų jo klausytis? 

— Fredis mano, kad gal pats Edis ir įskundė Beną. Juk jo dar- 
bas aeronautikos srity, tai jau žinos, kam pranešti. 

— O kam jam žlugdyti savo žmonos meilužį? Manai, Edžiui 
tai rūpi? 

— Aišku, rūpi. Su ta moterim jam pasidarė gyvas pragaras. Ji 
nesveika. Gryniausia egoistė. 

— Daugiau pragaro negu atvirkščiai? 

— Oi, daug daugiau. Edis - tiesiog berniukas, mėgstantis Žaisti 
su motorais. 

— Hm. Aš nepasitikiu visom tom „berniuko“ teorijom, aiški- 
nančiom vyrų elgesį. Jos iš mūsų atima nuodėmingą orumą. 

— Ei, o kada tu vėl mane aplankysi? 

— Ką tik aplankiau. 

— Prieš mėnesį. 

— Kaip bėga laikas. 

— Dieve, kaip tai žemina. Na ir eik velniop, Pytai Hanema. 

— Ką aš padariau? 

— Nieko. Užmiršk. Viso gero. Matysimės pobūviuose. 

— Palauk. 

Bet ji jau buvo padėjusi ragelį. 

Rytojaus dieną ji vėl paskambino ir ėmė mėgdžioti sekretorę. 

— Aš tik noriu jums pranešti, sere, dėl mūsų pokalbio vakar 
pirmoje dienos pusėje, kad pastebėti du kostiumuoti ir skrybė- 
lėti vyrai, apžvalgę Zalcų gyvenamąjį būstą, o paskui įėję vidun 
Vakarų išminties gatvėje, Tarbokse. 

— Kas tau pasakė? 

— Fredžiui pasakojo vienas pacientas, labai susijaudinęs. Kas 
gi Tarbokse dėvės skrybėles, jeigu ne FTB agentai? Atrodo, kad 
visas miestelis žino apie Beną. 

— Ar manai, kad jį pasodins į elektros kėdę kaip Grynbergus 
arba iškeis su Rusija į Garį Pauersą? 

— Cha cha. Kai tik ėmei gulėti su Fokse, keliesi iki debesų. 
Žemai krisi, Pytai. Šį kartą aš tavęs nebegaudysiu. 

— Aš neguliu su ta be galo nėščia ir labai tyra dama. Ei, šią- 
nakt sapnavau tave. 

— Oho, ar gražiai? 

— Neblogai. Kažkokiam lyg ir vyno rūsy. Fredis šį rudenį balo- 
tiruojasi į miesto tarybą, ir tu nusivedei mane į rūsį parodyti 
šampano, kuris bus geriamas, jeigu jis laimės. Ten, apačioj, tarp 
senų pintų baldų, paprašei pauostyti naujus kvepalus, kuriais 
buvai pasikvepinusi už ausies. Labai didžiuodamasi pasakei, kad 
pirkai juos Kogsvelo vaistinėj. Aš panirau veidu tau į plaukus, o 
tu švelniai mane apkabinai, ir aš supratau, kad tu nori pasimylė- 
ti, ir tada pabudau. Kažkaip plaukus turėjai ilgesnius negu iš 
tikrųjų ir rusvai nudažytus. 

— Tai buvau visai ne aš, šunsnuki. 

— Tu, Džordžina. Kalbėjai, kaip tau būdinga, tuo laibu abejin- 
gu balsu, apie Fredžio galimybes laimėti. 

— Atvažiuok pas mane, Pytai. 

— Artimiausiu metu, - pažadėjo jis. 

Tą vakarą Andžela pasakė: 

- Šiandien Irena jau lyg ir pokštavo. Sakė, kad Benas, neturė- 
damas ką veikti, kviečiasi tuodu jaunus mormonus. Jie save lai- 
ko dingusia Izraelio gentimi, tad su Benu jiems kaip ir giminės 
susitikimas. 

— Kokie mormonai? 

— Tikriausiai pastebėjai juos vaikštančius po miestelį - ką gi 
tu veiki visą dieną? Du jauni vyrai kostiumais ir plačiakraštėm 
laukinių Vakarų stiliaus skrybėlėm. Atrodo, kiekvienam mor- 
monui privalu eiti į žmones ir atvertinėti kokį nors tamsybėj sken- 
dintį rajoną. Pavyzdžiui, mus. Jų požiūriu, mes kaip kokie ho- 
tentotai. 

— Aš girdėjau, kad tai FTB žmonės. 

— Irena sako, kad visi taip mano. Ji sako, kad Kerol visiems 
pliurpia, kad Benas išdavė valstybės paslaptis. 

— Ta boba visai nukvako. Kerol. 

— Aš mačiau ją šiandien „A 4 P“ parduotuvėj - nors prie šir- 
dies dėk. Sakė, kad Edis nori dar kartą pavėžinti su savo „Vespa“. 

Šiame paskalų viesulo centre sužlugdytasis grėbstė lapus, re- 
montavo ir dažė savo namą, giedromis savaitgalių popietėmis 
vesdavosi sūnus į paplūdimį. Vasarai pasibaigus, paplūdimys vėl 
atiteko vietiniams, lakstantiems su savo šunimis palei bangų mūšą 
ir leidžiantiems aitvarus virš kopų jūros. Mainėsi debesys - iš 
karščiams būdingų putlių škunų kito į pilkesnius, ilgesnius kū- 
nus, turinčius daugiau metalo. Tarbokso dykvietėje įsikūrė Nort 
Materio arklidžių autofurgonai, ir paauglės šuoliais jodavo per 
atoslūgio apnuogintus pikšvai rudus vatus. Čia vaikščiodamas 
su Rūta vieną sekmadienio rytą spalio vidury Pytas, - tądien jis 
nėjo į bažnyčią ir ji negiedojo chore, - iš tolo pamatė Beną Zal- 
cą, už rankos vedantį mažąjį Jeremiją, su Bernardu sustojusį ap- 
žiūrėti kriauklelių, išmestų su dumbliais, ir įdomesnių atmatų. 

Pytui norėjosi prieiti prie Beno, pareikšti atjautą, bet jis baimi- 
nosi to žmogaus kaip baimintųsi mirtino ligonio. Jo paties gyve- 
nimas atrodė pernelyg trapus, kad būtų suartintas su tikrai pa- 
lūžusiu gyvenimu. Andžela sumanė, kad jiems reikėtų pasikviesti 
Zalcus - tiesiog abiem poroms ramiai pavakarieniauti. Pytas prie- 
šinosi, paskui nusileido, bet Irena šaltai atsisakė. Ji su Benu su- 
tarusi, kad, finansiškai negalėdami atsilyginti svetingumu, jiedu 
tokių kvietimų nepriims. Kitos poros nebyliu sutarimu Zalcų į 
pobūvius nebekvietė, nes jiems tai būtų skaudu ir nejauku Kon- 
stantinams. Vis dėlto Pytui magėjo įsižiūrėti į bedugnę, apšniukš- 
tinėti katastrofos veidą. Jis kaskart sukdavo iš kelio, kad prava- 
žiuotų pro jų namą. Vakarais Zalcų šviesos gesdavo anksti, o 
Konstantinų akiplėšiškai žeėrėdavo. Jie dažnai susitikdavo su Ge- 
rinais, Tornais ir Galacheriais. Rytais abiejų šeimų vyresnieji vai- 
kai - Bernardas, Laura - traukdavo į mokyklą lygiagrečiais ta- 
kais per išraižytą veją; pavakare grįždavo drauge, šnekėdamiesi 
rimčiau, nei vaikams dera. 

Vieną vėjuotą šiokiadienio popietę Pytas, sukdamas aplink 
veją savo pikapu, pamatė Beną, įstatinėjantį išorinius langus. 
Jie buvo suremti į namo pašalį it stiklinių kortų malka, ir Benas 
aiškinosi numerius. Norėjo jam šūktelėti, bet bijodamas sulė- 
tinti greitį ir būti užkluptas Pytas leido sau vos dirstelėti — ir 
buvo sukrėstas, kai tas dirstelėjimas atvėrė jam laimės vaizdą. 
Benas vėl augino barzdą. Jo archajiškas profilis, palinkęs prie 
romėniškų skaitmenų, iškaltų viršutiniuose langų kraštuose, at- 
rodė mieguistas ir besišypsąs. Išraiška buvo Žmogaus, nusipel- 
niusio atostogų kaip ir visi kiti, padariusio kažką būtina ir dabar 
tiesiog besirūpinančio, kaip išgyventi, - tokio, kuris, Pyto įspū- 
džiu, palietė dugną ir pajuto ramybę bei saugumą. 


Šiuo savo gyvenimo tarpsniu Pytas susapnavo skrendąs - di- 
deliu nauju reaktyviniu lėktuvu. Erdvaus rusvo ir akvamarini- 
nio vamzdžio formos interjero apstatymas Pyto akyse buvo kaip 

gyvas, nors tokiu lėktuvu jis nebuvo skridęs. Po kariuomenės jis 
skraidydavo retai - paskutinį kartą prieš dvejus metus vyko ap- 
lankyti brolio Mičigane. Į Detroitą skraidino „Electra“ suodi- 
nais varikliais - ji tirtėjo kaip senas skalikas. O štai ištaigingas jo 
sapno lėktuvas slydo dangumi tarsi nejudėdamas, abipus akva- 
marino kilimo į tolį ramiai driekėsi pakaušiai ir rankos. Piloto 
balsas - pernelyg dainingas ir pietietiškas, kad galėtų būti Edžio 
Konstantino, - per garsiakalbių sistemą džiaugsmingai pranešė: 
„Manau, kad praslydom, bičai“, - ir pro guma užspaustą iliumi- 
natorių Pytas išvydo, kaip pilkos debesijos siena, pasišiaušusi ir 
besiraičiojanti, lėtai praplaukia atgal, atverdama žydrą dangų. 
Jie išvengė audros. Tada lėktuvas ėmė kratytis ir trūkčioti duo- 
bėtose oro srovėse, lėtai grimztelėjo atmosferos plyšyje, kažko 
griebėsi, nepataikė, nuslydo ir pakrypo. Pokrypio kampas didė- 
jo, lėktuvas ėmė kristi. Didžiulis fiuzeliažas lėkė į žemę. Kruopš- 
čiai apdorotos detalės - švytintys trafaretiniai vietų numeriai, chro- 
muotos kniedės, laikančios paspalvintas galvos servetėles, - stip- 
rėjančiame pikiravimo švilpesy išliko šiurpiai stabilios. Korido- 
riaus tolumoje stiuardesė kaštoniniais plaukais, susuktais į aukštą 
standžią šukuoseną, stvėrėsi krėslų, kad išsilaikytų, išsipūtė užuo- 
laidos, slepiančios pirmos klasės sekciją. Šiaip nebuvo jokių siau- 
bo ženklų, jokių riksmų. Toks praradimas, - pagalvojo Pytas. Koks 
išradingas trapumas visiškai perniek. Kokios išlaidos. Lėktuvas 
nėrė stačiai žemyn. Skystis Pyto vidinėje ausyje plūstelėjo ir su- 
stingo. Jis žinojo, kad iš šio kryčio nėra jokios išeities, ir pabudo 
tamsoje, įsitikinęs savo mirtimi. 

Šalia jo Andželos kvėpavimas buvo ramus ir drėgnas. Nuo jos 
kūno čiužinys krypo į vidurį. Salsvas aštrokas moters kvapas bu- 
vo užvaldęs įšilusią lovą. Ant komodos prie lango klostuoto dro- 
binio lempos gaubto kraštus tapė blausi šviesa. Jo namas. 'Ivar- 
kingas laivas, sustingęs ant nakties bangos. Jis pakėlė ranką nuo 
skruosto. Juodas jos siluetas atrodė raguotas kryžminių vidlo- 
čių ir mėlynų stiklų fone. Jo ranka. Jis palankstė pirštus. Gyvas. 

Vis dėlto, susidūręs su visiška savo žūties tikimybe, - švilpiantis 
sapno oras taip troško jį pasiglemžti, buvo toks vangiai ėdrus, — 
jis nebegalėjo sugrįžti į saugumo iliuziją - tą gyvenimo prieš- 
kambarį. Sunkus it švinas, jis gulėjo ant ploniausio ledo. Ėmė 
prakaituoti. Jam odą aptraukė klampi šliaužianti drėgmė, ir šleikš- 
tulys, tarsi palaida grandinė, maskatuojanti nuo skrandžio, - tirš- 
tas adrenalininis panikos šleikštulys grasino išversti lauk jo vi- 
durius. Jis mitriai pasivertė ir atsigulė aukštielninkas. 

Šią paniką buvo patyręs ir anksčiau. Priešnuodžių yra. Įsi- 
vaizduoti sniegą. Įsivaizduoti išlenktą palapinę, saugančią nuo 
lietaus. Apsimesti, kad pastogę teikia antklodės. Galvoti apie 
odą. Pytas bandė migdytis prisimindamas pažįstamų moterų kū- 
nus. Pudruotas Foksės pažastis ir paprastesnį už rožę sproklės 
žiedą. Strazdanotą kaulėtumą Džordžinai po gerkle. Jos tikras 
nuogumas ir gerokai žilstelėję plunksnos trumpumo plaukai slo- 
pino regos geismą - gal dėl meilės nebuvimo jiedu visada baig- 
davo kartu. Kas kita Andželos neištiriami ambrozijos klodai. 
Liauna Kerol talija ir įaudrintos šokėjos kojos. Liulančios girtos 
Bea Gerin krūtys su saldžiu nektaru tarp jų. Aitrus elastingas 
Anabelės Vojt pėdkelnių šakumas, kur ji leisdavo, nors abu bu- 
vo nekalti, jam bučiuoti, toje lietaus barbenamo automobilio ert- 
mėje, vilnijančios piktžolėtos lankos apsupty, ir tyrinėti liežu- 
viu, sąmone skverbtis į materiją, veidu Žemyn jai tarp šlaunų, 
jam maudžiant plačią nugarą, čirpiant svirpliams, jos apsvaigu- 
siems pirštams šukuojant jo nesušukuojamus plaukus. Buvo iš 
pamaldžios šeimos, bet mėsainio karštyje, rusenant pritildytam 
radijui, ji kartais, būdavo, be žodžių nuleis tą slaptą šilko sieną — 
nuo automobilio sėdynės kilstelės dubenį jį gluminančiu meist- 
rišku judesiu ir iš užpakalio nusmauks kelnaites. Į tą sidabrišką 
krustelėjimą ir kilstelėjimą, lanku it žuvis liuoktelėjusį iš atmin- 
ties, jis akimirką laikėsi įsitvėręs, o paskui tai, kaip ir kiti blyškūs 
kūnai, pasirodė per slidu, kad nuneštų į miego šalį. Jis buvo per- 
nelyg įsiaudrinęs, kad ramiai nugrimztų. Jame zujo, žaižaravo 

nervai ir atomai. Iuščiaviduriais kaulais, lyg paukštis, jis plevens 
be galo, vis iš naujo jausdamas tą gaižų skonį. 

Lygus Andželos kvėpavimas palūžo, ji pasivertė slidžiai jauk- 
dama patalus, ir jos nesąmoningo dūsavimo ritmas sugrįžo. 

Siaubingai išsibudinęs, Pytas bandė melstis. Jo viršun trykš- 
tančios mintys nieko nepalietė. Onikso spalvos dujų dulkės virš 
veido. Buvęs kietas kūnas suiro į atomus. Negeisk. Nes kas geidžia 
moters mintyse. Kvaili Pedriko iškraipymai. Rūsti dykumų gen- 
tis - Negyvoji jūra. Piemenėlio sudaužyti puodai. Oranžinės dul- 
kės. Dar viena nyki sekta. Mormonai. Druskos ežeras. Visą sa- 
vaitę neatversti giesmynai trenkia suplėkusiu popierium - kaip 
žuvį išvyniojus. Atleisk man. Ištiesk ranką ir paliesk. Jis iš aukš- 
to žvelgė į savo tikėjimą ir prarado jį. Dievu negalima naudotis. 
Po juo be galo driekėsi mirtis. Gyvenimas yra nuoviros, 0 sąmo- 
nė - jų nuoviros. Pytas gulėjo lyg raibuliavimas ant nebūtos ne- 
pralaidžios kietos plokštės. Jo tėvai — dvi žėručio kruopelės, 
įspraustos į granitą. Jokia šviesa neįžiebia juose šviesos. Amžina 
šviesos netektis: lėktuvui smingant, nežinodamas sapnuojąs, nuo- 
širdus iki gyvo kaulo, jis suformulavo tai sau, kaip koks bedievis 
keleivis, kurio diena pakrypsta bloga linkme. Kam dar erzinti 
Dievą? Tam nenuilstančiam senukui reikia išklausyti našles ir 
našlaičius, sielvartaujančius teheraniečius, dar tebeskendinčius 
tamsybėje. Sukąsk dantis mirties akivaizdoj. Sukąsk. Lėktuve nie- 
kas nerėkė. Visi krito ramiai. Stojiškas taktas, išmoktas iš filmų. 
Padangę išsunkia dangaus viltis. Joks jis ne hotentotas. Šalin akių 
raištį. Materija daugiausia niekis - kikenimas, aptraukęs tuštu- 
mą. Andžela miega žvaigždžių lopšyje, savo dėdės tinkle. Nieko 
šventa. Trejybė kaip penis ir kiaušeliai - Fredis Tornas. O Vieš- 
patie, šis stačiai slystantis pykinimas, šis krytis. Kantrūs tėvai, 
nykščiu stumiantys sėklas į durpes, pasodino medį, kurio vai- 
siais jis maitina moteris. Ėdri moterų desperacija prarijo Dievą. 

Iš savo baimės aukščio Pytas aiškiai išvydo sunykusį savo gy- 
venimėlį. Tris parduotus naujus namus ant Indėnų kalvos, kaip 

iš sraigtasparnio. Galacheris dabar įsigeidė naujų akrų, regėjo 
save kūrėją, miestų statytoją. Galachervilis. Iermiestis. Hane- 
mos skveras. Andželos aikštė. Žemėlapiai, brošiūros, požemi- 
niai garažai, dėkinga Valstija atiduoda pagarbą. Seras Metju Ga- 
lervergis, tūkstančiams davęs darbo, tikrasis Bažnyčios sūnus, 
vakarienė Baltuosiuose rūmuose su Pablu Kazalsu ir Rubiu Niu- 
menu. O čia, pone prezidente, mano partneris. Ta titnaginė airiš- 
ka šypsena, tiesi nugara, baltaakis žvilgsnis. Džekas: Šitas gud- 
rus vyrukas? Ar man galima jį paglostyti? Kitas, melodingesnis 
balsas: Ar jis kandžiojasi? 

Jausdamas, kad jo mintys nuklydo į lankas, Pytas dėkingas 
įsitempė nekantriai laukdamas miego ir vėl ūmai išsibudino pyks- 
tančia širdimi. Jam reikia ką nors liesti. Jis niekada neiškils su 
Galacheriu, nes jam reikia liesti įrankį. Įsikibti žemės. Lėktuvas 
smigo, ir jis buvo be išteklių, be Dievo, be vedlio. Jam reikia 
liesti Foksę, jos spenelius, pilvą į;žambioje mėnesienoje. Jos gal- 
va - stora kasa, kupina kryželių. Ji tiki. Ji žavisi jo peniu. Ji puo- 
lė jam į glėbį visu savo išsipūtusiu skaidriu didumu ir buvo jo — 
jam duota jo moteris. 

Andžela užmaršty sukrutėjo, tylutėliai sudejavo. Pytas atsi- 
kėlė ir nulipo žemyn atsigerti pieno. Šią vasarą, kai labiausiai 
pasiilgdavo Foksės, jis nueidavo prie šaldytuvo, tos vėsios blyš- 
kios skrynios, pilnos apšviesto maisto, ir supenėdavo ko nors tai 
vidinei tuštumai. Prigludo skruostu prie šalto mechanizmo 
skruosto ir pagalvojo apie jos balsą - jo pietietiškus atspindžius, 
žaismingą sausumą, muzikalų jo genitalijų prisiminimą. Jis su- 
dėliojo jos vardą magnetinėmis raidėmis, su kuriomis dukrelės 
žaidžia ant šių aukštų tuščių durų. FOKSĖ. PYTAS M LI FOKSĘ. Su- 
maišė raides ir nukeliavo atgal į lovą name, kurio pažįstami bal- 
dai ir tapetai yra runos, įkrautos piktybinių burtų. Gulėdamas 
šalia Andželos, jis pagalvojo, kad šalia Foksės galėtų užmigti ant 
stiklo šukių. Nemiga kaip darnos stygius. Dardėdamas praūžė 
sunkvežimis ir nuščiuvo. 

Kaip slegia ši sustingusi naktis. Po jį lakstė baimė ieškodama, 
kur apsistoti. Kaip Anabelė praskėsdavo kojas, tarsi norėdama 
valdingai suimti visą jo veidą savo jaunos pelkės lūpose. Diskre- 
tiškai klausiantis šnairas Foksės Žvilgsnis - sausas protas, verti- 
nantis jį pro ekstazės skraistes. Baimingos didelės jo dukterų 
akys — tam tikra prasme numirti ir nebekankinti savo vaikų tėvo 
šmėkla yra malonė. Kito žmogaus mirtis visada slapta paguoda. 
Gyvybės srautai plūsta aukštyn pas Dievą skerdynėms. Taip nu- 
šluojamos lūšnos. Brangiausias Viešpatie, priglobk Foksę mano 
droviausią žvakės liepsnelę nuo šio holokausto — Tavo atodūsio. 
Amen. Gręžiantis siaubas iš vidaus išduobė jo kūno kiautą. Tapęs 
peršviečiamu lukštu be sėklos, Pytas laukė, kada jį sutraiškys. 

Kiniškas peilis skersai akies. Švarutėlė elektros kėdė plytelė- 
mis išklotame kambaryje. Žemės drebėjimas, treškinantis ka- 
tedros gegnes. Prisirijęs sūrus vandenynas. Užmegzta šilkinė vir- 
vė. Komandoso plieninė viela. Krabas žarnoje. Vištos kaulas tra- 
chėjoje. Slidus žiemos kelias. Klaidingai suprasti aukščiamačio 
parodymai. Egzekucijos komanda kieme mygia ispaniškas ciga- 
retes į sukietėjusio molio gruntą ir filosofiškai išpučia dūmą — 
dar viena rūškana aušra. Vaikinas iš Jonijos. Luošas kūdikis, už- 
dusintas savo lovelėje. Pūvantis inkstas, nuauksinantis odą. Šū- 
vis, ištaškantis kaukolėje smegenis. Sunkus infarktas. Giljotina. 
Nusitrynęs lifto lynas. Ledas su trenksmu įskyla ir ūmai įlūžta — 
Mičigane žuvautojai ant ežerų įvažiuodavo savo klederais į oro 
pūslės dugną ir sulaikę kvapą iškildavo į dantytos šviesos ertmę. 
Kuliamoji mašina. Atsitiktinis ryklys. Nuo dehidracijos išpurtęs 
liežuvis. Nuo asfiksijos pajuodęs veidas. Švelnūs raupsai. Nu- 
kryžiavimas. Išskrodimas. Gaisras. Dujos dušo kambaryje. Spar- 
tus skalpuotojo skliutas. Kankintojo veidas, atidus it laikrodi- 
ninko. Kankinimo suolo traukimas. Jūros įsiurbimas. Liūto 
graužimas it kačiuko. Atsipalaidavęs akmuo, slystantis batas, 
sapnuojamas krytis. Karalių rūstybė. Kulka, bomba, maras, lai- 
vo sudužimas, užleista infekcija, klaidingas gydymas. Sudužęs 

priekinis stiklas. Ranka numotas girto gydytojo liapsusas. Tra- 
pumo šešėlis ant ledo, po nepermaldaujamai sustingusiomis 
žvaigždėmis — slopus įlūžimas, negarsus aiktelėjimas, nesulaiko- 
mas nėrimas. 

— Andžela? - Jo balsas nuskambėjo it nesavas, atvilktas iš to- 
lio. - Ar galėtum pabusti ir apglėbti mane ranka? Susapnavau 
košmarą. 

Ji lyg ir prabudo, lyg ir pakluso, pasigręžė į jį, bet tuoj vėl 
kniūbsčia nugrimzdo į miegą - bandė pasiekti jį, bet ranka su- 
glebo jai prie šono. Jis sukluso laukdamas sužybsinčio žiurkėno 
rato garso, bet išgirdo tik kaip sudreba ir ima parpti šaldytuvas. 


Brangus Pytai, 

Užplūstantis potvynis toks mėlynas, kad atrodo kaip rašalas. Po 
mano antro kavos puoduko prie salos tebegaišta raudonmarškinis 
berniukas, priirklavęs valtimi. Aš galvojau apie mudu, ir atrodo 
labai daug ką yra pasakyti, kol atsisėdu visa tai parašyti. Kai vakar 
mudu buvome kartu, aš bandžiau paaiškinti apie save ir Keną, ir 
„baigimą“, bet tu pasipūtei ir įsižeidei - nedaryk taip, meiluži. Kaip 
droviai aš rašau tą keistą žodį „meiluži“. Ir absurdišką. Bet reikia 
tave kaip nors pavadinti, ir kas gi tu man kitas? 

Kenas - mano vyras. Aš myliu jį kaip savo vyrą. Mylėdamasi su 
juo jaučiuosi teisi - tai norėjau pasakyti. Tarp mudviejų nėra bar- 
jero, išskyrus nuobodulį, 0 tai ne ypač rimta, nes gyvenimas ir šiaip 
kasdieniškas. Su tavimi barjerų daug - mano kaltė, kas be ko, tik- 
ras drovumas ir baimė neprilygti kitoms moterims, kurias tu esi 
turėjęs, mūsų baimė būti aptiktiems, kartais (manyčiau) tavo ne- 
reikalingas nekantravimas ir skubėjimas, tavo erzinantis įprotis 
pašiepti save ir laukti paprieštaravimo ir net tavo nepaprastas man 
meilumas, kuris kartais - štai imsiu ir prisipažinsiu - mane trikdo. 
Prie viso to pridėk geismo kaprizus būnant nėščiai. Šie barjerai 
susikrauna į tokį aukštį, kad nors aš ir nebaigiu, brangusis Pytai, 
tai nereiškia, kad nepakylu į aukštumas su tavim. Aš pakylu labai 

aukštai. Neprašyk manęs pasakyti daugiau. Neprašyk manęs nu- 
neigti įžadą Kenui - tas įžadas man anuomet atrodė ir tebeatrodo 
šventesnis, aukštesnis už visus nepatogumus ir nepasitenkinimus — 
nesistenk su Kenu varžytis. Čia ne varžybos. Aš nesuprantu, kodėl 
kaip tik dabar įsileidau tave į savo gyvenimą, bet tu užimi vietą, 
kurią pats susikūrei, ir nesijausk joje nesaugus. 

Šį laišką išsinešiau laukan į saulę, pati vilkėdama apatiniais, 
nes į jokį savo maudymosi kostiumą nebejitelpu. Tikiuosi, kad ūmai 
neužklups santechnikai. Raudonmarškinis berniukas nuirklavo. 
Nemanau, kad ką nors sužvejojo. Kai perskaičiau visa tai, atrodo 
taip varganai išreikšta, taip kupina savisaugos ir išsisukinėjimų, 
kad abejoju, ar duosiu tau skaityti. Tavo mieguista, bet mylinti 

Foksė 


Be datų ir ne visada pasirašyti, Foksės laiškai kaupėsi „,„Galache- 
rio ir Hanemos“ kontoros dokumentų spintos gale, po kalkiniu po- 
pieriumi, kur Galacheris niekada nežiūrės. Jie buvo įvairių formų 
ir dydžių. Kai kuriuos sudarė net keturi lapai, abiejose pusėse smul- 
kiai prirašyti sraunia stačia rašysena. Kiti — su keliais paskubom 
brūkšteltais žodžiais — tebuvo skiautės, sumaigytos įspraustos Py- 
tui į ranką pobūviuose. Būdamas tvarkingas ir prietaringas, Pytas 
visus juos išsaugojo ir stingiomis dienomis po šiurpo nakties prie- 
šokiais perskaitydavo. Skaitydavo juos kaip menkas žmogelis, ieš- 
kantis savęs legendoje, kurios herojus - tolimas protėvis. 


Mano meiluži! 

Mano visas namas alsuoja tavimi: obliuotos medienos kvapas - 
tai tu, ir sūrus vėjas - tu, ir sujauktas patalas, nuo kurio dvelkia 
saldžiausiu ir subtiliausiu - mudviejų aromatu - tai tu. Pastarosio- 
mis valandomis aš visa buvau atviri langai, plaikstomos užuolaidos 
ir žydras vaizdas - tokia visa tavo, kad turiu aprašyti ir papasakoti 
tau, nors apačioje laukia Kenas: važiuosim pas Smitukus. Už kelių 
minučių aš tave pamatysiu. Bet apsuptą kitų. Priimk šį bučinį. 

Kiti laiškai buvo platesni, margesni, netgi didaktiški. Pytas jau- 
tė jos knietulį laiškais formuoti jį, taisyti ir išteisinti. 


Fejerverkų šventės diena 

Mano brangusis meiluži, 

Nuėjau toli paplūdimiu, iki viešojo pliažo, pro poilsiaujančią 
minią (močiutės italės aliuminio kėdėse sėdi tiesiog gožoje, pasi- 
kėlusios sijonus iki kelių, su mezginiais sterblėse), kur manęs ne- 
galėtų užklupti niekas iš mūsų bendrų draugų. Vaizdas čia keistai 
kitoks - uolėta, akmenuota, labiau vėjuota ir vanduo labiau šiau- 
šiasi negu jaukiame ruože, kur turškiasi žavios mūsų Tarbokso mo- 
tušės su savo atžalomis. Ukanoje Leistauno švyturys atrodo labai 
arti. Kartkarčiais susiėmę už rankučių prakulniuoja porelė Bosto- 
no arba Kodo kyšulio agrastų siaurutėmis glaudėmis - Fredis va- 
dina jas kiaušindėkliais. O šiaip aš viena, nėščia ir todėl nebetin- 
kama mergužėlė su apglamžytu „New Yorkeriu“ vietoj rašymo pa- 
dėklo, kurpianti keistus žodelyčius savo meilužiui, kuris mano esąs 
žydas. 

Aš blogai paaiškinau apie Piterį. Tu nesi jis, nors jūsų vardai ir 
sutampa. Jau seniausiai jis man liovėsi buvęs vardas ir tėra šešėlis — 
šešėlis tarp manęs ir mano tėvų, tarp manęs ir Keno. Jis nemylėjo 
manęs - jam tik buvo smagu su manim: nebrandžia nekalta šiksa. 
Aš jam buvau žaislinė gojė, ir baisiausia - pastebėjau, kad man tai 
patinka. Mėgavausi tuo, kad manimi naudojasi (piktnaudžiauja). 
Kad ir ką jis būtų daręs, mano meilė jam tik stiprėjo - net nuo jo 
siaubingo šaltiumo ir paniekos, kuria norėdavo mane atstumti. Jam 
reikėdavo būti vienam ilgiau, negu aš galėjau leisti jam būti vie- 
nam. Buvau visai jaunutė, nesivaldžiau ir tikriausiai tuos santy- 
kius veikė mūsų tėvų elgesys. Mano tėvo ilgai nebūdavo namie, ir 
notinai tai atrodė žiauru, tad kai Piteris būdavo su manim, net 
Jeigu burnodavo, aš būdavau dėkinga. O gal mane traukė būtent 
tas išdidumas, toks mechaninis savanaudiškumas, kuriuo jis pri- 
minė mano tėvą. Žinai, kad jis išgarsėjo? Prieš kokius metus jo 

nuotrauką įdėjo „Time“, su jo suvirinta atmatų skulptūra. Jis tebe- 
gyvena Detroite. Su motina, nevedęs. Taigi dar metų metus aš galė- 
jau nuskristi pas jį, visus tuos metus, kai su Kenu buvau bevaikė, - 
bet nenuskridau. Būtų buvę kaip grįžimas prie šokoladinių ledų. 

Mudu su tavim skirtingi, kas be ko. Su tavim aš pirmą kartą jau- 
čiu, ką reiškia nebebūti jaunai. Su tavim aš jaučiu, kad galų gale 
pasinaudojau pasirinkimo teise - nevaržoma įpročio, paliepimo ar 
prievartos. Tam tikra prasme tu esi mano pirmas bičiulis. Saldi mud- 
viejų nuodėmė keistai sumišusi su nėštumo saldybe - matyt, Kenas 
per ilgai delsė apvaisinti mane, ir dabar, kai tai padarė, aš dėkinga 
atsigręžiau jau į kitą žmogų. Aš pasitikiu tavim ir bijau tavęs. Aš 
bijojau Piterio, o Kenu pasitikėjau. Ši Jungtis yra vien tavo. 

Ar aš siūlau tuoktis? Klastinga moteris!! Nieko panašaus - aš 
taip saugiai susaistyta su Kenu, kad drįstu atsiverti tau, kaip atsi- 
verčiau nepažįstamam vyrui sapne, žinodama, kad visą laiką sau- 
giai miegu šalia savo vyro. Prašau tavęs nesibaiminti, kad bandy- 
siu paveržti tave iš Andželos. Žinau net geriau už tave, kokia bran- 
gi ji tau, ji ir jūsų drauge sukurti namai, - kokia gera, tikra jūsų 
santuoka. Argi ne mūsų visiška nelaisvė mus padaro tokius laisvus 
tomis retomis nuvogtomis popietėmis? Mano ranka pavargo ir dre- 
ba. Būk geras, dar nepalik manęs. Mano skrajojantis olande - gal 
čia prieštaravimas? 

Vėliau. 

Nuėjau paplaukioti, - smagumėlis, tarsi būtum deimanto viduj, 
Vuds Houle vanduo būdavo daug šiltesnis, - ir patyrinėjau akme- 
nėlius. Ar žinojai, kad aš vieną semestrą mokiausi geologijos? Al- 
pažinau bazaltą ir kvarcą - lengviausius, juodą ir baltą, Dievą ir 
Velnią, paskui dar daug šlakuotų saldainiškų akmenukų, kuriuos 
mintyse visus priskyriau granitui. Kokia įvairovė! Ir kokias marias 
laiko liečiam čiuopdami šių akmenukų glotnumą! Man norėjosi 
išbučiuoti juos. Prisiminiau tavo glotnumą. Žaviuosi paplūdimiu. 
Kažin ar kada apskritai buvau savimi, kol Kenas manęs neperkėlė 
prie jūros vaizdo. 

Ir tada, o siaube, nagi ateina Džanet su Haroldu! Prakeikimas!! 
Suglumau aš, o ne jie. Buvo įžūlūs kaip visada - girdi, paliko Franką 
ir Marsiją su vaikais, o ką gi aš čia veikianti pas agrastus? Pasa- 
kiau, kad vaikščiojimas man - būtina mankšta ir kad norėjau nu- 
piešti Leistauno švyturį. Jie pastebėjo, kad rašiau laišką, elgėsi kaip 
šelmiški linksmuoliai - manau, visai kaip aš, bet man pasirodė 
slogiai pagedę. Kas aš tokia, kad teisčiau? O vis tiek sau atrodau 
didelė teisuolė, gal kad kažkaip atskiriu asmeninę nuodėmę nuo 
grupinio ištižimo. 

Dar vėliau. 

Užmigau. Taip keista pabusti nutviekstai šviesos, papurtusia bur- 
na ir smėlio pilnais plaukais. Reikia eiti namo. Kenas žaidžia teni- 
są su Galacheriu ir Gerinu, o kas ketvirtas, nežinau. Tu? Mįslės 
atsakymas: liepos ketvirtoji. 

Pytai, ar aš ką nors išaiškinau? Man atrodo, norėjau kaip nors 
atpainioti mudu nuo tų kitų, kad tavo akyse nebesužibėtų tas grau- 
dus ir paklaikęs žvilgsnis, kai metas grįžti į darbą arba kai įsivaiz- 
duoji, kad tavo kabinete skamba telefonas. Iš dalies dėl to, kad 
įtari kažkur kitur esant rojų (kaip Haroldo prancūziški žodžiai — 
nuolatinis kreipimasis aukštyn), gyveni pragare, O aš tapau vienu 
iš demonų. Nenoriu to, noriu gydyti - būti tau balta, bevardė, žars- 
tanti sąmojį, gal ta seselė, kuria tapti, pasak mano tėvo, buvau per 
gera. Man neramu, kad tu, norėdamas įtikti savo komiškai dyg- 
liuotai sąžinei, gali pasielgti kaip nors pašėlusiai ir beprasmiškai. 
Nesielk taip. Turėk mane be graužaties. Graužatis moterims nuo- 
bodi. Kad mane suviliojai - puiku. Nė už ką nenorėčiau to atšauk- 
ti. Geriau tu negu Fredis Tornas. 

Štai šitaip lyg ir nuslepiu, kad pamiegojusi ant smėlio įsiaistri- 
nau. Geidžiu tavo kūno bei tavo tvirtumo ir tebesu - 

Tavo meilužė 

O mielas, mieliausias Pytai, 

Kaip šiandien netaktiškai, kur ten netaktiškai - kiauliškai pada- 
riau, kad išliejau tau savo jausmus Keno atžvilgiu. Koks komiškas 
buvo tavo pyktis, - atrodei nustebęs, kad aš turiu jausmų jam, - ir 
kokia liūdna galiausiai tavo pastanga paversti savo pyktį pokštu. 
Be kita ko, tu tuo ir žavus, kad save ir pervertini, ir neįvertini, ir tų 
pokyčių staigumas užburia. Bet tau išėjus buvau prislėgta ir turiu 
pabandyti dar kartą. 

Sakydama, kad mudu su juo susituokę septynerius metus, 0 mu- 
du su tavim pažįstami tik keletą mėnesių, nenorėjau kritikuoti — 
aišku, kad tavo naujumas daugeliu atžvilgiu tau tik į naudą. Bet 
paslaptingu (man, kaip ir bet kam) mano seksualinės reakcijos 
klausimu tai yra pažanga pirmojoje stadijoje ir atžanga antrojoje. 
Galbūt vyrams patinka naujos moterys, o moterims geriau sekasi 
su tuo, kurį pažįsta. Čia kažkiek lemia pasitikėjimas, - kaskart 
praskėtus kojas tikrai šmėkšteli toks jausmas, kad tave gali sužeis- 
ti, - ir kažkiek tas liūdnas (kodėl jis man liūdnas?) faktas, jog mote- 
rims sekse asmenybė reiškia mažiau negu vyrams. Pačiame sekse - 
ne įžangoje į jį. Mums tereikia nuobodaus, įprasto, patikimo įran- 
kio. Moters genitalijos yra be galo kvailos ir dėl to priverda mums 
visokios košės, kurios mūsų galva išvengtų. 

Kodėl aš turiu atsiprašinėti, kad man vis dar gera su savo vyru? Tu 
pažadinai mane iš septynerių metų miego, ir Kenas tuo naudojasi. 
Argi tavo savimeilei neužtenka patikinimo, kad egzistuoji plotmėje, 
kurioje Kenas - nulis? Ir kad nenutuokdamas apie mudviejų roma- 
ną, apie tai, kas užima mano vidinį gyvenimą, jis atrodo kaip vai- 
kas, vaikas už stiklo - tyčia pasilikęs už stiklo. Gyvenimas virš mole- 
kulinio lygmens niekada jo per daug nedomino. Jis yra žmogus su 
kauke, įlipantis per balkoną, kad pabūtų su manimi naktį. Jaučiu 
jam savy įsismelkusį šaltį. Šiame šaltyje aš manipuliuoju mudviejų 
kūnais ir atpalaiduoju įtampą, kurią tu manyje sukeli. 

Bet leisk man mylėti jį taip, kaip galiu. Vis dėlto jis mano vyras. 
O tu tik vienas iš vyrų. Galbūt vienintelis. Bet ne mano. 

Ko gero, aš sutrikusi. Nusprendusi turėti tave dar gerokai prieš 
mudviem sugulus, pasiryžau laikyti jus abu savo vietose, nesusisie- 
kiančiose kamerose. Bet štai judu naudojatės mano kūnu savo pa- 
šnekesiui. Abiem jums noriu papasakoti apie vienas kitą. Gyvenu 
bijodama sušukti ne tą vardą. Noriu patikėti tave Kenui, o Keną 
tau - jis nepatenkintas savo pažanga darbe, nerimauja dėl mūsų 
negimusio vaiko ir kreipiasi į mane dažniau negu per visą laiką po 
pirmųjų santuokos metų. Žinoma, aš visai saugi. Jis persmeigia 
mane tardamas: „Negali apvaisinti nėščios. Negali užmušti negy- 
vėlio“. Palyginti su tavim, tai mechaniška, bet Keno darbas ir yra 
siekis parodyti, kad gyvenimas mechaniškas. 

Tavo darbas - statyti, ir, mieliausias meiluži, tu nuostabiai statai 
manyje. Aš šnabždu tavo vardą ir tai rašydama ilgiuosi tavo balso, 
tavo guodžiančio veido. Ar tu tikrai manai, kad Dievui mes ke- 
liam nuobodulį? Kartą man sakei, kad Dievui Amerika nuobodi. 
Man kartais atrodo, kad tu neįvertini Dievo - sakyčiau, tu niekini 
tikėjimą, kurį tau įpiršo mirties baimė. Sudarei prastą sandėrį ir 
lendi į nuostolius. Pabūtum tu moteris. Moteris laikraštyje, laikan- 
ti rankose mirusį vaiką, žino, kad Dievas ją nubaudė. Aš jaučiu Jį 
virš savęs ir aplink save, ir tavyje, ir nepaisydama tavęs, ir dėl tavęs. 
Gyvenimas yra netekčių ir atradimų žaidimas. Turiu paruošti Ke- 
nui vakarienę. Myliu neapgailestaudama. Myliu. 


Nuo šių ilgų narciziškų laiškų Pytas su palengvėjimu atsigrę- 
žė į skiautelę, klausiančią: Ar tu dar guli su Džordžina? 

Kai ji papasakojo jam apie savo žydą, jis papasakojo jai apie 
Džordžiną. Rugsėjį jos instinktas, o gal paskalos, pranešė jai, 
kad jis vėl ten lankosi. Iš tiesų tą dieną, kai mirė Kenedžių kūdi- 
kis, ištiko neplanuotas atkrytis, o po to per pusantro mėnesio jis 
apsilankė tik tris kartus, ir tai daugiausia ieškodamas naujo bū- 
do išsivaduoti. Džordžina jam pasirodė surūgusi, pasyvi, plokš- 
čiapilvė ir seksualiai neišradinga. Ir Fredžio lovoje, ir lauke sau- 
lėje Pytas būdavo toks nervingas ir budrus, kad sunkiai išlaiky- 

davo erekciją. Foksės raštelis buvo lyg perspėjimas, garsus pokš- 
telėjimas tamsoje. Jis dar kartą susitiko su Džordžina - spalio 
pradžioje: ant tolio nuolat pakšėjo krentantys maumedžių spyg- 
liai, saulė švietė blausiai, jos smakras virpėjo, ašarotos akys ven- 
gėjo žvilgsnio. Jis nepaliko jai abejonės, kad greitai nebepasiro- 
dysiąs, suvertė kaltę įtartinam Andželos susigiedojimui su Fre- 
džiu, paūmėjusiam Fredžio būdui, įtemptiems santykiams su Ga- 
lacheriu ir didėjančiam darbo krūviui, pačios Džordžinos labui: 
juk romano esmė yra abipusė nepriklausomybė, o Džordžina 
nusidėjo ir sukėlė sau pavojų tapdama priklausoma. Jos tvirtas 
smakras linksėjo, bet žalios akys - nors jis suėmė rankomis jos 
nuogus pečius - vis dar vengė jo žvilgsnio. Į Foksės klausimą jis 
atsakė, kad ne: jis liovęsis gulėti su Džordžina netrukus po to, 
kai į miestelį atsikėlė Vitmenai ir jis pirmą kartą pamatė Foksę, 
užtrenkiančią savo automobilio duris po pamaldų. Retrospek- 
tyviai savo meilės pradžią jis datavo tuo akimirksniu. Prisipaži- 
no, kad Džordžina tebėra jo draugė - turint tokį vyrą, kas gali ją 
kaltinti? — ir kartkarčiais užeina pas jį į darbą: Pytas prisipažino 
dėl visa ko, jeigu Foksė jau bus sužinojusi iš Mato ir Terės. Ši- 
taip apgaudinėjama, Foksė priartėjo prie Žmonos statuso. 


MĮSLĖS 
1. Penkių pėdų devynių colių ūgio, priklauso episkopalinei Bažny- 
čiai ir tuoj sprogs - kas? 
2. Mažesnis už prekinį vagoną, bet didesnis už mirtingumą - kas? 
3. Penkių pėdų ? colių ūgio, nagingas, rudaplaukis, didžiapėdis ir 
kilęs iš užsienio - kas? 
4. Mažesnis už duoninę, bet vis tiek teikia pasitenkinimą - kas? 

Jų meilės ryšiui stiprėjant, jos rašteliai darėsi trumpesni ir Žais- 
mingesni; įrudenėjus jis rečiau galėdavo matytis su ja. Foksės 
namų remontas buvo baigtas, o Galacheris gavo skubų pelningą 
kontraktą - praplėsti vietos restoraną senoviniu stiliumi. Tad Py- 
tui teko ilgas dienas grubiai pertašyti fabrikinio obliavimo sijas 
ir klastoti septyniolikto amžiaus įspūdį žalioje medienoje. „Tar- 
bokso smuklės“ savininkai - du aržūs broliai graikai - norėjo, 
kad naujasis priestatas būtų gatavas iki lapkričio. Vargino daž- 
nos kelionės į Materį senų plytų, į Broktoną rankomis kaltos 
geležies, į Plimutą studijuoti kolonijinio laikotarpio staliaus dar- 
bo detalių: antrojo aukšto aruodo šoninius ilginius dera ne pribes- 
ti, O verčiau suleisti statramsčiuosna arba paremti netikrais stat- 
ramsčiais, taigi ir papustyti galuose. Šitame aukšte viršum pirmojo 
norėtųsi matyti perdarą, pačiame vidury arba viršum apatinės per- 
daros, tai palieku dailidžių nuožiūrai. Geidauju, kad gegniniai iš- 
eitų giliai pakraigėn, idant geriau sergėtų sienas nuo darganų. Na- 
mas man turi būti tvirtų rąstų, betgi paprastas ir gerai suręstas. Aš 
apkalčiau jį labai geromis ąžuolo šerdies colinėmis lentomis... Ban- 
dymas paversti šiuos senus etinius reikalavimus modernišku ku- 
riozu gniuždė Pytą. Apgavikiškas darbo sendinimas, regis, pra- 
našavo architektūrinio balzamavimo lemtį, skirtą jo mylimam 
natūraliam miesteliui, kurio grožis kilo iš apleistumo. Jis siuto 
negalėdamas nusigauti pas Foksę ir absurdiškai vylėsi, kad jos 
nepakartojamas siluetas pražys svetimų miestelių gatvėse, ny- 
kiuose skersgatviuose, vedančiuose į statybinių medžiagų bazių 
kiemus. Kiekvienas mėlynas kombi stabdydavo jam širdį, kiek- 
vienas šviesių plaukų šmėstelėjimas lange tapdavo netesėtu pa- 
žadu. Kartkarčiais juodu susitikdavo sutartose vietose ne Tar- 
bokse — Materio bare, kur fluorescencinės alaus reklamos vis 
brėžė ir brėžė paraboles; miško draustinyje į vakarus nuo Leis- 
tauno, kur jai ant rankų susispiesdavo didžiuliai uodai kaip stori 
gaurai, kai tik eidami jie sustodavo pasibučiuoti; paplūdimyje į 
šiaurę nuo Daksberio, kur nirčiai plakėsi nežabota Atlanto mū- 

ša, o aukštos kopos buvo apšnerkštos rūdijančiomis skardinė- 
mis, žalio stiklo šukėmis ir išmestomis apatinėmis trumpikėmis. 
Tokiose vietose pavojus būti pastebėtiems atrodė didesnis negu 
Tarbokse — prognozuojamo kasdieninio ritmo ir įprastų vizitų 
labirinte; o Foksės terminui artėjant, ji nebenorėjo toli važiuoti. 
Už Tarbokso sau jie atrodė kaip eilinė slapukaujanti meilužių 
porelė, verčiama niekingai šalintis žmonių, ir dar tas absurdiš- 
kas Foksės nėštumas. Jos erdviuose namuose jie jautėsi tarsi di- 
dingi nuogaliai, simfoniniai aistros įsikūnijimai. Jų svajonė - kar- 
tu praleisti naktį. 


Pytai, nuo antradienio iki ketvirtadienio Kenas turi būti konfe- 
rencijoje Niujorke, Kolumbijos universitete. Ar tu galėtum kaip nors 
ištrūkti ir susitikti su manim, o gal man važiuoti į Kembridžą ir 
tom dienom pabūti pas draugus - Nedą ir Gretchen? Kenas to ir 
norėtų - nenori palikti manęs vienos, - bet aš galiu nuginčyti jį, 
Jeigu yra dėl ko. Ar yra? Aš ilgiuosi ir trokštu tavo pagyrimo. Mano 
storumas arba siaubingas, arba nauja grožio forma - kas gi? 


Jis negalėjo ištrūkti. Restorano priestatas artėjo prie pabai- 
gos, ir jis su Adamsu ir Komo turėdavo būti ten dešimt valan- 
dų per dieną. O lapams nukritus, paplūdimio kelias atrodė per- 
matomas. Jis nesiryžo važiuoti savo sunkvežimiu pro Tornų ste- 
bėjimo kalvą prie Vitmenų namo, rudenį matomo nuo Smitu- 
kų namo. Be to, vakarais jam trukdė susitikti su ja naujas jų 
visuomeninio gyvenimo posūkis: susižavėjusi psichiatrija, An- 
džela susidėjo su Eplbiais ir Fredžiu Tornu, tai yra su abiem 
Tornais. Kai išėjo iš kalbos, kad Kenas Vitmenas ketina išvyk- 
ti, švelnios, truputį struminės Džordžinos akys žybtelėjo į Py- 
tą, skruostams taip įsitraukiant kaip prieš lemiamą seto tašką. 
Pytas patarė Foksei važiuoti į Kembridžą, apsisaugoti nuo pa- 
skalų ir atimti iš jo pagundą pasielgti kaip nors desperatiškai, 
demaskuojamai ir lemtingai. 

Prakeikimas! Mano mama nusprendė atvykti ir per „nuotykį“ 
palaikyti mane už rankos, tad ji bus name nuo pirmadienio. Gal 
tu rytoj gali ateiti į bažnyčią? 


Po pamaldų nuo kalvos po vėtrungės varioko akimi Pytas pilku 
taku nusileido pro geležinį paviljoną prie rausvokų uolų, kur Foksė 
buvo pasistačiusi automobilį. Stovėjo laukdama atidžia manda- 
gia išraiška ir atrodė didžiulė, it išsipūtusi blyškios vilnos burė; 
plaukus buvo apspaudęs tą rudenį madingas aukštas turbanas, 
todėl veidas atrodė apnuogintas ir glotnus. Jis pasijuto traukia- 
mas į jos orbitą, troško apkabinti, visada turėti šį prašmatnų ka- 
muolį, šią išsipūtusią moterį, kurios apsireiškimas čia priminė jo 
pirmąjį įspūdį - ištaigos ir arogantiško grįžimo namo. 

— Labas. 

— Labas. Kodėl toks iškilmingas veidas? 

— Tu atrodai atsakančiai. Didingai. 

— Ir tu, pone Hanema. Naujas kostiumas? 

— Naujas buvo pernai rudenį. Kai tu manęs dar nepažinojai. 
Nauja kepurė? 

— Ji vadinasi „kepurė, dėvėtina sutinkant motiną oro uoste, 
parodant jai, kad tau gerai einasi“. 

— Ji labai vykusi. 

— Gal per griežta? Nusiimčiau, bet ji prismeigta. 

— Ji puiki. Išryškina išpuoselėtą tavo veido raudonį. 

— Dieve, koks tu pikčiurna. 

— Gal ir pikčiurna, bet dievinu tave. Eime į lovą. 

— Tai bent palengvėtų. Ar Žinai prieš kiek dienų paskutinį kar- 
tą mylėjomės?? 

— Seniai. 

— Prieš devyniolika. Užužpraeitą antradienį. 

— Gal galim pasprukti nuo tavo motinos? 

Pytui sužvarbo delnai ir burna; čia, miestelio centre, jis pasi- 
juto linkstąs į vidurį, tarsi sukdamasis karuselės krašte. 

— Aš galėčiau, jeigu tu galėtum pabėgti nuo Andželos ir Gala- 
cherio. 

— Jiedu pastaruoju metu budri porelė. Jėzau, kaip bjauru, kad 
negaliu susitikt su tavim. Tiesiog aš... 

— Pasakyk. 

Gal ji pamanė, kad jis ketina prisipažinti apie kitą moterį. 

— Įsibaiminau mirties pastaruoju metu. 

— Oi, Pytai. Kodėl? Tu sergi? 

— Ne dėl faktiškos mirties nerimauju, o apskritai dėl mirties 
bet kada, visą laiką. 

— Ar tai susiję su manim? - paklausė ji. 

Jis taip nemanė, bet dabar pasakė: 

— Gal. Gal aš bijau, kad tu pagimdysi vaiką, ir viskas pasikeis. 

— Kodėl turėtų pasikeisti'? 

Jis gūžtelėjo pečiais. 

— Tu būsi motina. Vaikas bus ne mano. Tiesiog nesiklijuos — 
būsi per smarkiai suskilusi. 

Ji sutrikusi tylėjo. Juos siautė sekmadienis, dangus it nuščiu- 
vęs varpas, visų spalvų automobiliai, skubantys namo. Jai tylint, 
jis ūmai prabilo maldauti: 

— Turiu tave pamatyti, moterie. Turiu pamatyti tavo pilvą. 

Jiedu stovėjo atviri saulės šviesai ir eismui, ir ji pasisuko į au- 
tomobilį. 

— Paskambink man, - tarė ji. - Ar gali paskambint rytoj prieš 
devynias? Mamos lėktuvas atskrenda pusę vienuolikos. - Ji pa- 
galvojo. - Ne. Negali. Kenas važiuos į Bostoną su manim, vadi- 
nasi, bus namie. - Vėl pagalvojo. - Pabandysiu paskambint tau į 
darbą po pietų eidama apsipirkti. Bet tu būsi „Smuklėje“. - Ji 
nutilo trečią kartą, įsiklausiusi į savo žodžius. - Šūdas, nieko ne- 
išeis, — tarė ji. - Aš noriu, kad tu mane pamatytum. Noriu būti 
su tavim visą laiką. Noriu, kad tu būtum mano. 

Tarsi šis pastarasis prisipažinimas jam būtų patvirtinęs ir pa- 
teisinęs tam tikros netekties jausmą, Pytas kilniai mostelėjo ran- 
ka, tarsi tardamas: nieko nepadarysi. 

— Kad tu to nori, - pasakė jai, - man ir svarbiausia. Kaip nors 
susisieksim. Gražiai elkis sa mamyte. 
Jos ranka balta pirštine lyg ir virptelėjo ant durelių rankenos. 
— Man reikia važiuoti, - pratarė ji. 
Miestelio akivaizdoje jis komiškai nusilenkė ir pamatė, kad ji, 
saugodama kojas, mūvi elastines dulkinai rožinės spalvos kojines. 
— Grrražumėlis, — tarė jis, - matyt jumi tokią dailią tokiam 
dailiam ryte, ponia Vitmen. 
— Ir jus, tikrai, pone Hanema, - atsakė ji, gyvai sužybsėdama 
rudomis akimis, liūdnai įstrigusiomis spąstuose be išeities. 
Skaisčios spalio dienos jam prisipildė jos nebuvimo. Vakarais, 
kai nebūdavo jokio pobūvio, jokio sambūrio, Pytas ir Andžela 
sėdėdavo namie troškioje jo ilgesio atmosferoje. 
— Liaukis dūsavęs. 
Pytas nustebęs pakėlė akis nuo atversto „Life“ žurnalo: pro- 
testuojantys vienuoliai kroko geltonumo apdarais. 
— Argi aš dūsauju? 

— Na, nemaloniai kvėpuoji. 

— Atsiprašau. Pasistengsiu nebekvėpuoti. 

— Kas tave slegia? „Tarbokso smuklė“? 

— Niekas neslegia. Tiesiog neramu. Ko turim šaldytuve? 

— Tu jau žiūrėjai. Nutuksi taip vis kramsnodamas. Kodėl tau 
neišėjus pasidairyt į žvaigždes? Negaliu pakęsti to dūsavimo. 

— O tu eisi su manim? 

— Tuojau. - Ji buvo įnikusi į naują Selindžerio knygą su bega- 
liniu pavadinimu ir garstyčių spalvos aplanku, vienodu prieki- 
nėje ir užpakalinėje pusėje. - Jiems čia tuoj viskas nusišvies. 

Kada gi tai buvo - seniai jau, piršimosi laikotarpiu ant Nans 
Bėjaus uolų, - kai ji apstulbino jį žvaigždžių pažinimu, mat turė- 
jusi dėdę astronomą? Ji mokė jį prigludusi skruostu, kad jis ga- 
lėtų sekti jos rodančią ranką. Pirmiausia susirask ryškias žvaigž- 
des. Tada keliauk tarp jų. Įsivaizduok jungiančias tieses. Per pa- 
tiesalą į juos smelkiasi rasa. Žole žygiuojančios jos tėvo langų 

šviesos miršta krūmuose, apkarpytuose kaip stalviršiai. Šiltas jos 
kvėpavimas pasakoja legendas apie viršuj plytinčias aukštybes. 

Jis paliko ją po lempa ir grikšinčiu keliuku nukrameno į kie- 
mo tamsą, žaliai gyslotą it juodas marmuras. Jį apsiautė laibas 
cikadų čirpimas. Giedra naktis grėsė šerkšnu. Stingi žvaigždžių 
kaskada buvo gavusi smūgį iš šono: vasaros dangaus karalienė 
Vega nebeviešpatavo zenite - užleido vietą blyškesniam Dene- 
bui ir blausiam namo formos žvaigždynui Cefėjui. Andromedo- 
je Pytas ieškojo blankaus šviesos dryksnelio, kurį Andžela kartą 
parodė jam kaip visai kitą galaktiką, nutolusią už dviejų milijo- 
nų šviesmečių. Per onikso vandenynus jos šviesa atkeliavo iki jo. 
Panašiai jo žvilgsnis, o netrukus ir jo mirtis, keliaus į išorę amži- 
na tiese. Jį suėmė svaigulys. Tarp šių nepermaldaujamų švytin- 
čių aibių jis pasijuto slystąs nuo pasaulio ir, grimzdamas aukš- 
tyn, akimis nusigriebė blausios žemės. Lango šviesoje nekrus- 
teldami karojo nulūžusios alyvos šakelės lapai - negyvi, negalin- 
tys atlupti savo kotelių ir nukristi. Jis įsivaizdavo Foksę: miglelę, 
vilną, pudruotų pažastų prisiminimą, sausas, paskui šlapias 1ū- 
pas, pūkuotas strėnas, kur jo nykščiai masažuodavo malšindami 
nėštumo maudulį, jos stačius rausvus spenelius, sudirgintus jo 
nagų, jos blausų atsargų žvilgsnį. Ji tapo beformė ir neapginta 
po sielvartingu jo sėklos kuždesiu. Aš skriaudžiu tave. 

Ne. Nesustok. 

Aš jau baigsiu. 

Gerai. Aš šįkart negaliu. Gerai, Pytai. 

Tikrai? Tau patinka? Ji tylėdama linktelėjo pilna burna. Jos 
plazdantis liežuvis įkaitino jį, dar padėjo ranka. Ach. Kaip miela. 
Praryk mane. Ji prarijo. 

Lango šviesoje nekrusteldami tebekarojo nulūžusios alyvos 
šakelės lapai - negyvi, negalintys atlupti savo kotelių ir nukristi. 
Už stiklo Andžela ramiai atvertė kitą puslapį. Degantį skliautą 
virš jo kvadratinio kiemo tarytum suskaldė tūžmingas pasitrau- 
kimas. Duok dabar man tą, dėl kurios Tu pasitraukei. 

Tą naktį Pytas bemat užmigo, bet anksti pabudo, keletas va- 
landų iki auštant, jausdamasis apgautas, nesugebėjęs sapnuoti. 
Andžela šalia jo gulėjo miego užmaršty. Jis pritraukė jos ranką 
sau prie penio, bet ji išsprūdo. Jis išsivadavo iš geismo įgudusia 
savo paties ranka; bet vis tiek negalėjo atsipalaiduoti ir nugrimzti. 
Prisiminė šiltą įviją vaikystės tamsą, į kurią tuoj vėl įsiriesdavo 
liesdamasis prie minkštos antklodės, kailinio žaislo, viršuje Žliau- 
giančio lietaus, apačioje skambančių balsų. Dabar, jo gyvenimo 
lankui pasiekus vidurį, ši pirmoji tamsa negrįžtamai nutolo, o 
antroji, jo laukianti, dar nebuvo jauki. Umai išdygstantys visiš- 
kai nepažįstami, pikti veidai blėsčiojo per jo sąmonę, siekiančią 
ištirpti miege. Smulkūs nebūtų pastatų brėžiniai su ryškiai ma- 
tomais visais dantratukais ir atbrailomis akimirkomis klojosi ant 
jo nestabilaus vidinio paviršiaus. Siekiamą sąmonės ištirpimą 
nuolat stabdė jo plastanti širdis. Jam knietėjo ištrenkti Andželą 
iš miegų - troškimas išpažinti savo bėdą, savo sanguliavimą su 
Fokse kilo ėsdamas gerklę kaip vėmimo nuojauta. Prisivartęs ir 
bergždžiai prisikaitaliojęs padėtį, jis nusėlino žemyn ir išsmuko 
pro duris. 

Žvaigždės buvo neatpažįstamai pasislinkusios. Tarytum ma- 
tomos nuo kitos planetos, anapus Paukščių Tako, sodriai tylios 
ir keistos. Lengvai žengdamas šarma nubalinta žole, it ledas sting- 
dančia jo nuogus padus, pietuose, virš svirno kraigo su suraity- 
tais dvyniais žaibolaidžiais jis galiausiai surado milžinišką pažįs- 
tamą žvaigždyną - Orioną. Žiemos milžiną, užkluptą lovoje. Taigi 
ateitis vis dėlto yra danguje. Viskas jau egzistuoja. Pytas sugrįžo 
į savo jaukų namą patenkintas, kad jo meilės Foksei lūžis jau 
įvyko, kad nuo šiol jis ją mylės mažiau. 


4. Proveržis 


Foksei atrodė, kad motinos buvimas namie teikia šiurpią, dan- 
gaus siųstą progą prisipažinti turint meilužį. Jokios praktinės nau- 
dos toks prisipažinimas neduotų, 0 motina, trykštanti nerūpes- 
tingu, dalykišku pasitenkinimu, suteiktu naujos santuokos bei 
brandaus amžiaus, nė kiek nespaudė prisipažinti - veikiau ma- 
nė, kad dukros gyvenimas jos parinktoje santuokoje dabar klos- 
tosi kaip sviestu pateptas, nes jau bus pašalinta vienintelė dėmė - 
bevaikystė. Foksę šis manymas erzino - jai atrodė, kad tokiais 
manymais grįstas kelias į pragarą. Tatai nuneigiantis prisipažini- 
mas kuteno jai gomurį. Foksė per ilgai viena nešiojosi paslaptį. 
Abi jos slepiamos naštos augo kartu, o dabar ir kaltoji prašėsi 
iškeliama, patenkinama platesnės aplinkos, saulės nušviesto pa- 
sitarimų ir užuojautos pusrutulio. 

Vis dėlto, nors motina buvo dvi savaites, Foksė viską neran- 
giai užglaudė savyje. Delikatus jos raudonis maskavo nepatogų 
rambumą. Kūdikis vėlavo. Pasklido pokštai, net per daug, apie 
galimą penketuką, koks praeitą mėnesį gimė Pietų Dakotoje. 
Kenas ir Foksės motina - Konstansė Prais Foks Rot, prašanti, 
kad vadintų ją Kone, - sugyveno pernelyg gerai. Jiedu rengėsi 
vienodai - veikiau tam tikrais kostiumais, o ne paprastais dra- 
bužiais. Kenas turėjo aprangą kiekvienai progai: kelionei į dar- 
bą, ne visai atsainiam buvimui namie, vaikščiojimui paplūdimiu, 
tenisui, liestinio futbolo žaidimui su kitais jaunais vedusiais Tar- 
bokso vyrais sekmadienio popietėmis, - jis turėjo visą gardero- 
bą kostiumų, surikiuotų pagal svarbumo lygį: medvilninių, dro- 


1, 


GMS Muy; 
| ; 
TS 


318 


binių ir tvido sportinių švarkų, įvairaus svorio megztinių, darbi- 
nių kelnių ir visokio nudėvėjimo džinsų, keleto rūšių sportba- 
čių, net fuliaro kaklaskarę ir smokingą namų progoms, pakylė- 
toms būtent iki tokio ftormalumo. Tokiu pat stiliumi Foksės mo- 
tina, dabar jau pasiturinti, persirenginėjo keliskart per dieną. 
Tarp pusės šešių ir šešių, kai abi moterys susitaisydavo ko nors 
išgerti ir ramiai laukdavo iš Bostono atvykstančio Keno, Konė 
užsismaukdavo vieną iš savo ramesnių vakarinių suknelių, ir Fok- 
sei, pūpsančiai nudėvėtoje nėščiosios palapinėje, tekdavo geisti 
motinos figūros: nors kiek išplatėjusi ties juosmeniu ir susitrau- 
kusi ties klubais, ji vis dar buvo kompaktiškesnė ir ortodoksiškai 
seksualesnė už glebią, plokščiapadę, ištįsusią Foksės figūrą. Ke- 
no Konė laukdavo labai nekantraudama. Per tuos metus po Fok- 
sės tėvų pritarimo, jis išgražėjo, ir per tą patį laikotarpį Foksė jo 
grožiui pasidarė nebejautri. Buvo elegantiškai aukštas ir pasi- 
tempęs, daili pailga galva ties smilkiniais buvo deramai paliesta 
žilės, pilkos akys žvelgė tiesiai kaip vaiko. Konei darė įspūdį Ke- 
no profesinė pažanga, kuri Foksei ėmė atrodyti it nuvilianti ap- 
gavystė po tokio ilgo studentavimo. Ponią Rot intrigavo tai, ką 
Foksė atmetė kaip esminius Keno šaltumo aspektus, - kai kurių 
jo veiksmų veržlumas ir staigumas, pavyzdžiui, vairuojant auto- 
mobilį, užbaigiant pokalbį arba įsigyjant šį namą. „Aš dievinu šį 
namą, Liza, - sakė ji savo dukrai. - Pro langą - gryniausia Nau- 
joji Anglija.“ Jos akcentas Foksei skambėjo kaip perdėtai pie- 
tietiškas, nuolatiniai pabrėžimai tarsi bylojo apie klimakterinę 
visuomenę, kurioje mandagumas susiurbė gilesnius jausmus ir 
tapo šarada. Vis dėlto šioje išsipusčiusioje svetimoje būtybėje 
pašiauštais ir meistriškai padažytais plaukais, šioje antroje žmo- 
noje, parinktoje viešpatauti ant skalbimo automatų monetų kal- 
nų, tebeglūdėjo ankstesnioji moteris, karo metų Žmona ir jauna 
motina su išdrykusiu nykiu kuodu, saržos suknelėmis ir žema- 
kulniais bateliais, nusvilinta lyginimo lenta ir lakuotu „Philco“ 
aparatu, traškenančiu žinias iš abiejų vandenynų, oraus nuovar- 

gio išraiška, įpročiu staiga nuleisti rankas ir atskleisti baimę. Fok- 
sė manė prireikus galėsianti susirasti šią moterį. 

Ponia Rot toliau kalbėjo apimta savininkės entuziazmo: 

— "Tai tiesiog pilis. Kaip miela, koks užmojis, kad Kenas pano- 
ro viso to tik jums dviem. 

— Ir vaikui. 

— Oi, žinoma, vaikui - kaip aš galėjau užmiršti vaiką? Juk dėl 
to cherubino čia ir esu. 

Apie namą Foksė pasakė: 

— Kai įsikėlėm, čia buvo sukežęs senas vasarnamis. Nusam- 
dėm gana apsukrų vietos rangovą, kad padarytų namą tinkamą 
gyventi. Sienos, veranda, virtuvė ir flygeliukas anapus - viskas 
nauja. Teko iškasti rūsį. 

Foksės motina pakėlė galvą ir pasimatė susenusi kaklo oda. 
Smailakiuodama pro raudonfiltrės cigaretės dūmus, ji apžvelgė 
Pyto darbą. Viduje suspurdėjęs vaisius tartum kėlė Foksės širdį 
aukštyn. 

— Nežinau, Liza. Gal čia persistengta. Visas tas senamadiškas 
lygus tinkas nėra tavo su Kenu stilius. 

— Pelkyne reikia ko nors solidaus, kad prisidengtum nuo vėjo, — 
teisindamasi tarė Foksė. 

Norėdama būti taktiška ir ūmai pajutusi takto reikmę, ponia 
Rot pasakė: 

— Aš neabejoju, kad čia gyvendami jūs sukursit daugiau jau- 
kumo, - ir pakeitė temą. - Kad kalbam apie vėją, Libe, tai tu 
žinai, - man tebesisuka galvoje, mat mūsų knygų mėgėjų būrelis 
skaito graikų mitologiją, atrodo, kad šiemet tai literatūrinės ma- 
dos šūksnis, - senovės graikai ir visi tie kiti, vadinasi, manė, kad 
jis moteris apvaisina. Vėjas! 

Foksė nusijuokė. 

— Ar prisimeni, mama, kaip Betesdoje senutė panelė Ravenel 
vis sėdėdavo supdamasi palėpėj prie garažo? 

Ji kasdien sukdavo pašnekesį prie prisiminimų apie Betesdą. 

— Ar prisimenu?! - sušuko Konė. - Aišku, ji to ir laukė - kad 
būtų apvaisinta! 

Juokas dideliame kambaryje plikomis sienomis nuskambėjo 
skystai — abi moterys vaisingos buvo tik po kartą. 

Kenui patiko, kad vieši uošvė, nes namie Foksė turėjo ką veikti, 
be sambūrių su kitomis poromis, kurias jis Foksei ėmė vadinti 
„tavo draugais“. O kai jie ėjo į svečius, tai visi trys, ir Foksės 
motina šiugždančiais violetiniais apdarais ir balta šilkine šerpe, 
kurią vis švysčiojo ir taisėsi, draugijoje turėjo pasisekimą - pu- 
džiu Tornu. Po Smitukų Helovyno pobūvio, surengto dieną po 
šventės ir be kaukių, ji tarė Foksei: 

— Turiu pasakyti, kad jis tikrai su galva - nepamanytum, kad 
tik dantistas. Puikiai pašnekėjo apie šiuolaikinę psichologiją ir 
mitus. Ar tau neatrodo, kad tarp jūsų linksmųjų draugužių jis 
vienas simpatiškiausių? 

— Iš tikrųjų ne, mama. Man jis atrodo suktas ir bjaurus. 

- Tikrai? Žinoma, jo burna nevykusi, betgi joks vyras neatro- 
dys išvaizdus šalia Keno. - Ji kalbėjo rinkdama žodžius, nes per 
dvi savaites ėmė jausti keistą Keno nebuvimą ir Foksės aptilimą 
jam esant. Šį rytą jis buvo išvažiavęs žaisti teniso, pats pasigami- 
nęs pusryčius ir skalūno kriauklėje gražiai suplovęs indus, tarsi 
priekaišto dėlei. - O kas gi tau patinka? - paklausė ji. 

— Na, - tarė Foksė, - daugiausia, deja, moterys. Terė Gala- 
cher — ta aukšta juodais lygiais plaukais, kurios niekaip nepri- 
kalbinom pagroti liutnia, nors ją buvo atsinešusi, šiek tiek ir Dža- 
net Eplbi. Tai ta apkūni, kuri į galą gerokai įkaušo ir mėgdžiojo 
savo psichiatrą. 

— Man pasirodė, kad ji galėtų būti laimingesnė. 

— Ji irgi taip mano. O iš porų man patinka Hanemos, neblogi 
ir Gerinai. Su Rodžeriu man kalba nesimezga, bet Bea, manau, 
tikrai miela, nors ir pasipuikuoja tuo. Jų tragedija, kad negali 
turėti vaikų. 

— Hanemos. Negi tas baisus rusvaplaukis žmogelis, kuris da- 
vėsi plekšnodamas visoms per sėdynę ir stovėjo ant rankų? 

— Tai Pytas, taip. Jo žmona žavi. Labai maloni, santūri ir 
linksma. 

— Aš jos nepastebėjau. Bet turiu pasakyti, kad, kaip draugija, 
jūs visi atrodėt /abai susigiedoję. Laimė, kad turit draugų, su 
kuriais linksma. Mudu su tavo tėvu neturėjom tokios kompani- 
jos. Buvom vieni - vieni su tavim. Gera, kai gali išsikrauti. 

— Kenas mano, kad mesįsikraunam. Mano, kad per gerai vieni 
kitus pažįstam. Tai tiesa, vienas mūsų pažįstamos poros vyras 
prarado darbą dėl intymių santykių su kita pora. 

— Kuris? 

— Jie nebeateina. Toks Benas Zalcas. Jie žydai. - Foksė bejė- 
giškai, kaltai nuraudo. 

Motina jai nė žodžiu nepriminė Piterio. Užtat, tvarkingai ge- 
sindama cigaretę į prilaistytą savo kavos lėkštutę, pasakė: 

— Matyt, taip susiklostė aplinkybės. 

— Moteris, kurią jis įsimylėjo, vakar vakare ten buvo. Kerol 
Konstantin. Aukštu rudų plaukų tamsiom šaknim kuodu ir la- 
bai lieknu liemeniu. Mėgsta tapyti. Pagalvojau, kad reiktų nu- 
sipirkti iš jos paveikslą, kai tu taip atšiauriai įvertinai plikas 
sienas. 

— Pastebėjau ją. Kol kas atrodo fantastiškai, bet greit suvulga- 
rės. Ir pati tai žino. Tegul nesitiki didelio gailesčio iš to savo vy- 
relio dendžio. 

— Edžio? Mes į jį labai rimtai nežiūrim. 

— O reikėtų. Labai tuščiagarbis ir kietaširdis jaunas italas. Aš 
jam į akis ir pasakiau, kad mielai skrisčiau bet kokiu jo pilotuo- 
jamu lėktuvu - jis per daug išpuikęs, kad leistų jam sudužti. 

— Mama! Argi tu neišdykusi - flirtuoji su tais jaunais vyrais, 
kurie tau į sūnus tiktų. 

— Aš neflirtavau - buvau sunerimusi. Kaip ir jo vargšė nusi- 
stekenusi žmonelė. 

— Kad kalbam apie poras - kaip laikosi Kenedžiai'? - paklausė 
Foksė, pasiilgusi Vašingtono. 

— Žmonės kalba, kad geriau negu anksčiau. Jis, aišku, prisi- 
dirbdavo. 

— Dabar ji laikraščiuose nebeatrodo tokia sunerimusi. Tame 
Graikijos paplūdimy. 

- Šiurpi nelaimė tas neišnešiotas kūdikis. Bet manau, kad jie, 
būdami katalikai, kaip nors išveda tai į gera. Dar vienas angelė- 
lis aukštybėse, tra lia lia. 

— Tu manai, kad mes episkopalinėj Bažnyčioj to nedarom? 

— Brangioji mano Elizabet. - Motinos ranka nedrąsiai siekė 
dukters rankos, ir jųdviejų vestuviniai žiedai lengvai cinktelėjo 
vienas į kitą - auksas į auksą. - Turiu prisipažinti, kad aš nebe- 
priskiriu savęs jokiai konfesijai. Rotas, žinoma, visa tai niekina. 
Tavo tėvui tai daugiausia atėjo per karinį laivyną. 

— Ar jis dar lanko bažnyčią? 

— Man nešovė į galvą jo paklausti, o dabar jau nesu mačiusi jo 
metų metus. Jis gyvena San Diege - gal niekada jo ir nebepama- 
tysiu. Tik pagalvok. 

Foksė visai nenorėjo apie tai galvoti. Ji atsargiai paklausė: 

— Ar tiesa tai, ką visi kalbėjo, - kad jie vos neišsiskyrė? 

— Kenedžiai? Mes nedaug bendraujam su valdžios žmonėm, 
na, bet šiaip girdisi tokių kalbų. Išsiskirti jie, aišku, negali: turė- 
tų nusipirkti santuokos anuliavimą - turbūt iš kardinolo Spel- 
mano. Aišku, dėl savo nugaros jis nebe toks aktyvus, kaip, regis, 
būdavo. - Ponia Rot atsirėmė alkūnėmis į stalo kraštą ir vangiai 
palygino paakių odą. - Kodėl klausi? 

— Domiuosi skyrybomis, - tarė Foksė. Tarsi prislopindama šį 
prisipažinimą ji nusigręžė ir perskaitė didžiulę antraštę laikraš- 
tyje, tvarkingai sulankstytame ten, kur sėdėjo Kenas: DIEMAS NU- 
VERSTAS. Diem. Dies, diei, diei, diem. - Galvoju, ar kada nors 
neprireiks man su Kenu skirtis. 

Planeta sukosi, o Foksė laukė, kuri moteris reaguos - jos mo- 
tina ar ponia Rot. 

— Tikrai? 

Tai kuri gi? 

Foksė ieškojo priedangos. 

— Nelabai, - tarė ji labai atsainiai. - Užeina kartais tokia min- 
tis. Atsikrausčius čia, per daug laiko būnu su savim. Atsiras vai- 
kas, ir viskas bus gerai. 

— Na, žiūrėsim, ar bus, - tarė motina. - Bet jeigu tu nelaimin- 
ga, kodėl nepabaigei visko, kol dar judu buvot vieni? Tu su Ke- 
nu viena gyvenai kiek metų? Septynerius? 

— Aš nežinojau, kad aš nelaiminga, kol čia neatsikėliau. Oi, 
mama, viskas taip bjauru ir taip /iūdna. Jis turi viską, ko galė- 
čiau norėti, bet mudu nerandam kontakto. 

— Oi, vaikeli. Paverk, žinoma. Man taip gaila. 

— Jis toks geras, mama, toks velniškai geras. Jis nemato manęs, 
nepažįsta. 

— Tu tikra? 

— O, taip, taip. Aš susitikinėju su kitu vyru, ir Kenas net nenu- 
jaučia. Nė truputėlio. 

— Su kokiu kitu vyru? - išpyškino ponia Rot. - Rimtai susitiki- 
nėji? 

— Koks skirtumas, su kokiu vyru? Su vyru. O, Dieve, taip, susi- 
tikinėju ir guliu su juo. 

— Tai vaikas jo"? 

— Ne, mama, vaikas yra Keno. 

Tai prisipažinti buvo blogiausia: raudodama įsikniaubusi į su- 
glamžytą baltą audinį, pro veidą laikančių pirštų rausvumą ma- 
tydama savo kelius, Foksė suprato, kad tai blogiausia - kad jei- 
gu vaikas būtų buvęs Pyto, tai dar būtų suprantama, ji neatrody- 
tų peržengusi visų ribų. 

— Žinai, - galiausiai atgavo balsą antroji moteris, — tai reikia 
baigti. 

Foksė pajuto ašarų galią - už sidabrinio jų skydo ji žengė prieš 
motiną, atsisakydama lengvai pasiduoti, reikalaudama išgelbėjimo. 

— Bet jeigu aš būčiau galėjusi baigti, nebūčiau pradėjusi. Tai 
buvo nedora nuo pat pradžių. Ta mintis pirmiausia kilo ne jam, 
0 man. Ir labiausiai aš bijau nuskriausti ne Keną, 0 jį - pasinau- 
dojus jo meile man priversti jį vesti mane. 

— Kaip suprantu, tas vyras irgi turi šeimą? 

- Žinoma, turi, visi mes čia turim šeimas. 

— Ar jis pareiškė norą tave vesti? 

— Ne. Taip. Nežinau. Tai neįmanoma. 

— Na, aš, žinoma, patariu nutraukti tai. Kas jau kas, 0 aš nega- 
liu sakyti, kad skyrybos - katastrofa. 

— Oi, bet tai būtų katastrofa. Jis myli savo žmoną. 

— Jis taip sako? 

— Jis myli mus abi. Mus visus myli. Aš nenoriu būti ta kekšė, 
kuri suvedžioja jį. 

— Kokia kilni moralė. Mano laikais suvedžiojama būdavo mo- 
teris. Jeigu tai tas vyras, kurį spėju, tai jis išsilaikys ant kojų. 

— O kurį tu spėji? 

— Rangovą. Tą aukštą airį, užmiršau vardą, jis vakar šoko su 
tavim. 

— Matą Galacherį? — Foksė nusijuokė. - Jis gerai šoka, bet, 
mama, jis visai kaip Kenas, tik ne toks protingas. 

Konė nuraudo, iš dukters juoko supratusi, kaip smarkiai pra- 
šovė. Ji pralemeno: 

— Jis vienintelis tau pakankamai aukštas, - ir tada, pagavusi 
reikiamą kryptį, prabilo tvirtai: - Širdele, aš nenoriu žinoti, kas 
tas vyras. Jeigu Žinočiau, turėčiau pasakyti Kenui. Man įdomiau, 
kuo tu nepatenkinta. Man Kenas atrodo tobulas. 

— Aš Žinau, kad jis tau toks atrodo. Tą jau aiškiai leidai su- 
prasti. 

— Ir jis dievina tave. Ar čia sekso problemos? 

— Seksas be problemų. 

— Jis patenkina tave? 

— Mama. Žinoma. 

— Neatsikirtinėk šitaip. Aš savo kūno smagumą pajutau tik po 
trisdešimties. 

— Aš turiu pasakyt, kad šitokios būklės daug kūno smagumo 
neturiu. Negaliu susilenkt, skauda kojas. 

Ji ūmai atsistojo ir ėmė švytruoti pirmyn atgal, nešiodama lėkš- 
tes, puodukus, versdama motiną šaukti jai pavymui. 

— Kaip tas kitas vyras gali tęsti romaną su tavim, kai tu nešioji 
šitą vaiką? 

Foksė gūžtelėjo pečiais. 

— Kol nenešiojau šito vaiko, jis manęs nepažinojo. Tai neatro- 
dė labai svarbu. Jo žmona nusprendė nebegimdyti. O jis už gy- 
ventojų perteklių. 

— Oi, Liza, man jis atrodo toks nestabilus. Tavo skonis toks 
nevykęs. 

— Tu klausi manęs apie Keną. Man atrodo, dėl jo bėda ta, kad 
ne aš jį pasirinkau. Tu parinkai jį. Tėtis parinko. Radklifas ir 
Harvardas parinko. Visas pasaulis nutarė, kad jis man tinka, o 
todėl ir netinka. Niekas nepažino manęs. Niekam nerūpėjo. Aš 
buvau tiesiog daiktas, kurį reikia supakuoti ir išsiųsti, kad judu 
su tėčiu galėtumėt nuostabiai išsiskirti. 

Kaltinimas buvo toks rimtas, kad ji vėl atsisėdo prie stalo. Po 
apsunkusia širdimi jai neįprastai degino. 

Motina pamasažavo drėgnas raudonas dėmes po akimis ir ki- 
miai atsakė: 

— Tau šitaip atrodė? Juk nebuvo taip, mes taip nemanėm, bet 
man labai gaila, Liza, labai gaila. Mudu abu taip tave mylėjom, 
tu visada buvai mūsų šaunuolė, visus tuos nykius metus tavo 
skambus balsas, tavo grožis - mums buvo baisu, kai tu taip save 
skriaudei su Piteriu. 

— Bet, mama, aš žinojau tai. - Prisimindamos groteskišką Žiedų 
cinktelėjimą, jos vengė, kad rankos susiliestų. - Aš pažinojau Pi- 
terį. Žinojau, kad tai baigsis savaime, jums nereikėjo kištis. Aš 
praradau visą orumą. Tas kitas vyras ir aš. Aš Žinau, kad tai baig- 
sis. Jis paliks mane. Jis nepražus. Nepasakok Kenui. Būk gera. 

— Aš ir nemaniau jam pasakoti. Jis nežinotų, ką daryti - dar 
imtų panikuoti. Žinai, Liza, aš gi nesu vien tik išsipusčiusi sena 
kvaiša. Matau Keno trūkumus. Jis kaip tavo tėvas — jam visur 
reikia rėmų. Bet laikydamasis šių taisyklių, manau, jis nuosta- 
bus. Jį verta branginti. 

— Verta, ir aš branginu. Tiesiog užmuša, kai turi vyrą, kurio 
darbas - gvildenti gyvybės paslaptis, ir jauti, kad šalia jo merdi, 
O jis to nežino arba jam nerūpi. 

— Jam rūpi - aš neabejoju. 

— Jam rūpi jo įranga, kurios dalis esu ir aš. 

Ponia Rot vėl atkuto. 

— Tu nuoširdžiai tiki, kad su tuo kitu vyru pabaigsit? - paklau- 
sė ji. - Nenuėjot per toli? 

Pusryčių liekanos ant stalo - apelsinų žievelės, kiaušinio lukš- 
tai ir laikraštis —- Foksei atrodė kaip pasaulio esmės įsikūnijimas. 
Ko čia stebėtis, kad kūdikis neskuba pasirodyti. Jo svoris viduje, — 
vaisius nusileido daugiau kaip prieš savaitę, ir jo judesiai, anks- 
čiau buvę silpni, plastantys, pasidarė veržlūs, - jai atrodė švini- 
nis, panikuojantis, išdavikiškas. Foksė atsakė motinai: 

— Galjau ir pabaigėm. Tau atvykus beveik nesikalbėjom. Mu- 
du ne... nebuvom tikrai kartu jau penkias savaites. 

Ponios Rot pirštų galai pakilo jos veidu ir paglostė tarsi kokį 
lobį akių obuolių iškilimą po užmerktais vokais. 

— Mieloji Libe, - tarė ji nežiūrėdama. - Iš to siaubingo Betes- 
dos namo aš geriausiai prisimenu švytinčią radijo skalę ir tavo 
žavius gelsvus plaukus, kuriuos šukuodavau ir šukuodavau. 

— Nuplaukė, mama, viskas nuplaukė, - atsainiai tarė Foksė 
stodamasi, ir ją strėnose ūmai užklupo netipiška muzikinė skaus- 
mo gaida. 


Vos dešimtmetė, dar rubuilė, bet su besiskleidžiančiu žave- 
siu, Rūta mėgdavo ramiai viena pabūti savo kambaryje, kuria- 
me palaikė ypatingą tvarką. Gimtadienio proga Pytas padova- 

nojo jai žmogaus aukščio veidrodį - šios durys į tuštybę buvo 
būdinga lepinančio ir galbūt įkyraus tėvo dovana. Jis ėmė dro- 
vėtis vengdamas jai įkyrėti. Įsėlinęs į Rūtos kambarį, žvilgterėjo 
į veidrodį ieškodamas jo naudojimo žymių ir užklupo ryškų sa- 
vo paties atspindį - apsmukusio pasalūno. Apsupta savo veidro- 
džio, akį rėžiančių savo pačios pasirinktų tapetų gėlių, kolekcijų 
kiekvienoje lentynoje: knygų, kriauklių, butelių dangtelių ir už- 
sienietiškų lėlių, atsiųstų jai Andželos tėvų iš jų žiemos kruizų 
uostų, pasaulio žemėlapio su žalsvai melsvais vandenynais ir Ža- 
lios ir baltos Tarbokso mokyklos futbolo komandos vėliavos, lipde 
pritvirtintų savo pačios dėžiniu aparatu fotografuotų nuotrau- 
kų - už parankės susikibusių tėvų, žiurkėno, kuris jau negyvas, 
žydinčios alyvų gyvatvorės, draugių paplūdimy, bet ne sesers, — 
tokioje apsuptyje Rūta sėdi prie sulankstomo rašomojo stalo, 
kurį jai padarė Pytas, ir ruošia namų darbus arba įrašo į dieno- 
raštį lakoniškas pastabas apie orą ir išvykas, arba tvarko savo 
iškarpų albumą su atvaizdais, kruopščiai iškirptais iš „Life“ ir 
„National Geographic“. Šiame rinkinyje, be kita ko, buvo Sofija 
Loren, Anglijos karalienė Elžbieta II, rusų šuo kosmonautas, 
didžiulis akmeninis faraonas, kurį graso užlieti Asuano užtvan- 
ka, nuoga nuotaka Nigerijoje, pakistanietė motina, apraudanti 
vaiko žūtį per žemės drebėjimą, Žaklina Kenedi, vokalinė gru- 
pė, pasivadinusi „Beatles“. 

Tokiomis dienomis kaip šis pirmadienis, grįžęs namo anks- 
čiau už Andželą, Pytas jautė viršuje triūsiančią dukrą —- autobu- 
sas ją atvežė iš mokyklos prieš keturias. Tyla už jos uždarų durų, 
nutraukiama jos dėliojamų daiktų arba niūniavimo, išmoktų gies- 
mių, baugino jį - jis skalbdavo jos vystyklus ir šildydavo buteliu- 
kus, o dabar jo vienintelė funkcija tėra saugoti jos privatumą, 
nelįsti jai į akis. Jis dar paskaitinėjo laikraštį ir pagalvojo, kad 
reikėtų pakeisti supuvusias svirno lentas, bet tik per anksti susi- 
taisė džino su limonadu kokteilį. Dabar, kai smuklės priestatas 
buvo baigtas ir atidarytas švenčiant iškilmingas įkurtuves ir da- 

lyvaujant visiems trims miestelio valdybos nariams ir ugniagesių 
vadui Kapiočiui, kuris užmigo, Pytui buvo per maža darbo. Ga- 
lacheris pardavė vienuolėms pastatą su žeme Leistaune, bet pel- 
ningas remonto sandoris atiteko vienai Votertauno firmai, ku- 
rios direktoriaus brolis buvo kunigas. Jiems pasakė, kad pasiū- 
lymai buvo svarstomi aklai — visas seserų žavėjimasis Galache- 
riu nuėjo perniek. Jie beturėjo vienintelį darbą - pertvarkyti se- 
nąjį Tarboksų namą Dievybės gatvėje į įstaigas ir tinkamus nuo- 
moti butus. Senoji Gertrūda Tarboks, iš sukaupto popieriaus ir 
skardos susikūrusi rojų, rugsėjį buvo išvežta į prieglaudą, liepus 
giminaičiams, gyvenantiems Palo Alte, tarpininkaujant Niu Bed- 
fordo bankui. Pyto darbo - pakeisti sienų apkalą, pašalinti per- 
tvaras, nušlifuoti grindis, nutriušusius paviršius apmušti viniplas- 
tiko plokštėmis, kurių danga imituoja medį, - vos užteko užimti 
Adamsą, Komo ir Jazinskį, kurie, gaudami valandinį atlyginimą, 
turėjo pirmenybę dirbti. Tad Pytas dažnai dykinėdavo. Gerai gurkš- 
telėjo pasaldyto džino ir stengėsi negalvoti apie Foksę - pasislė- 
pusi už motinos, jo sąmonėje ji buvo kaip opelė, kurią atminties 
liežuvis vis paliečia. Vasara atrodė lyg tolimas sapnas. Foksė iš- 
nyko trinktelėjusi automobilio durimis po pamaldų. Jis ilgėjosi 
dvigubo gyvenimo taupumo, provokuojančio tausojimo. Būda- 
mas ištikimas, jis švaistė save. Aplink jį driekėsi išsekusios leis- 
gyvės valandos. Gerdavo stumdamas laiką. 

Parsirado Andžela nesitverdama dėl Irenos. 

— Žinai, ką ta moteris padarė? Susirado apmokamą darbą Leis- 
tauno mergaičių mokykloje - pradeda kitą pirmadienį, už savai- 
tės, tai reiškia, kad vaikų daržely aš turėsiu viena viską vežti. 

— Pasakyk jai, kad negali. 

— Kaip tai negaliu? Jeigu negaliu lankytis pas psichiatrą, tai 
bent galiu pati susitvarkyti su tuzinu vaikų, nekliudoma Irenos 
kibucinių teorijų. 

— Tu nori to. 

— O kas čia nuostabaus? Ne taip jau ir noriu. Nemanau, kad 

tokie maži vaikai yra tai, ko man reikia, bet noriu pamatyti, kaip 
po tiek metų man atrodys mokytojavimas. Be to, argi tau nepa- 
tiktų, jeigu parneščiau namo šiek tiek pinigų? 

— Tu bijai, kad aš tavęs neišlaikysiu. 

Andžela pasilenkė ir skruostu lengvai pasitrynė jam į smilkinį - 
tačiau paskubom, lyg brūkštelėjimas tuoj nuplasnosiančio sparno. 

- Žinoma, išlaikysi. Bet aš irgi žmogus. Mano vaikai auga. - Ji 
sukuždėjo: - Nensė visą rytą nebekiša nykščio į burną, nebent 
kas nors atsitinka ir primena jai. 

Kuždėjo dėl to, kad buvo parsivežusi dukrelę - Nensė stovėjo 
ant laiptų galvodama, ar išdrįsti trukdyti Rūtą. 

— Ką dar sakė Irena? Tu ten šimtą metų užtrukai. Ar Benas 
jau susirado darbą? 

— Ne, aš net nesu tikra, kad jis ieško. Bet ji turėjo krūvą nau- 
jienų. Ji nenuleidžia savo juodos akies nuo kaimynų Konstanti- 
nų ir sako, kad jie susidėjo su Gerinais. Rodžeris su Bea ten sėdi 
kas vakarą, ir Irena mano - reikia girdėti ją pačią, kad pajustum 
visą humorą, - jog ten viena kitai simpatizuoja tos pačios porų 
pusės. - Aiškindama pirštais ore nubrėžė dėžę. - Kerol su Bea 
simpatizuoja viena kitai ir Rodžeris su Edžiu. 

— O ar ji mano, kad šias simpatijas jie įgyvendina? Aš dar iš- 
gersiu. Tu nori? 

— Burbono, ne džino. Pytai, vasara baigėsi. Ji nedrįsta to tvir- 
tinti. Bet mano, kad Kerol fiziškai pasiryžusi viskam, o Bea /a- 
bai turi to pasyvumo. Ji juk visada buvo lyg ir linkusi prie mote- 
rų - flirtuoja su moterimis, tapšnoja jas. 

— Bet dar tikriausiai labai toli, - tarė Pytas, nors ir žinojo, kad 
heteroseksualams netoli, - nuo tokių srovių iki to, kad nusimes- 
tum drabužius ir eitum prie reikalo. 

Andžela paėmė iš jo rankos muskusinį auksinį gėrimą, gurkš- 
telėjo, ir jos akys pasidarė dar žydresnės, žvelgdamos į jai nupa- 
sakotas scenas. 

— Bet mes nė vienas nejaunėjam, — tarė ji, - ir jei ko nors 

visada norėjai, tai argi slopinimo barjerai nuolat nemažėja? Vis- 
kas atrodo nebe taip baisu? 

Pildamasis skaidraus džino, Pytas tarė: 

— Rodžeris tikrai homoseksualas, aišku, bet jis visada buvo 
žavus tuo, kad niekaip neprisipažino. Išduoda tik jo elgesys su 
moterimis — arba šiurkštus, arba perdėtai mandagus. 

— Manau, kad tai skirtingi dalykai, - tarė Andžela, - būti ho- 
moseksualu ir pykti ant moterų. Ar Rodžeris kada nors, tarkim, 
golfo aikštyne, bandė lįsti prie tavęs? 

— Ne. Bet jis /abai familiarus ir negali pakęsti, jeigu atsilieka 
nuo ketverto moterų. Bet Edis - tai tikrai, manyčiau, paslaptis. 
Dar prieš kelis mėnesius buvo Irenos meilužis, tai kaip ji dabar 
kaltina, kad jis praktikuojantis agrastas? 

— Na, visų pirma, ji taip tiesiai nesakė, o antra, ji jaučia nema- 
žą nuoskaudą ir apmaudą. Kai aš užuolankom paklausiau, ji te- 
pasakė, kad Edis gali būti labai įfaigus. Nežinau, ką tai reiškia, 
bet ji sakė tris ar keturis kartus. 

Pytas paklausė: 

— O koks tavo naujo draugužio Fredžio Torno vaidmuo šitoj 
naujoj kompanijoj'? 

— O, tai Fredis juos ir suvedė draugėn - iki Fredžio Gerinai ir 
Konstantinai beveik neturėjo jokių bendrų reikalų. Atrodo, jis 
ten dažnai būna - pakaitina aistras. 

— Vargšė Džordžina. 

Mąsliai pakėlusi viršutinę lūpą, apnuoginusi žvilgančius šla- 
pius dantis, Andžela paklausė: 

— Kodėl vargšė Džordžina? 

— Apskritai, iš principo. Ištekėjusi už to niekšo klouno. 

— Negali rimtai sakyti, kad jis niekšas. Jam tiesiog patinka są- 
myšis. Beje, Džordžina labai šalta su manim nuo pat mokslo 
metų pradžios. Nenustebčiau, jeigu, pasitraukus Irenai, Džor- 
džina irgi atsisakytų savo dienos. 

— Ką dar Irena turėjo savo prikimštoj galvoj? 

— Reikia prisiminti. Atrodo, Džonas Ongas serga. Kažkas krū- 
tinėj — gydytojai liepė jam mesti rūkyti, o jis nemeta. Negali. 

— Viešpatie. Vėžys? 

— Niekas nežino. Jis, aišku, vyresnis už mus visus, tik to nesi- 
mato, nes jis azijietis. 

— Arjis ligoninėj? 

— Dar ne. Aha, ir štai kas. Tau tai patiks. Foksė Vitmen pa- 
gimdė. 

Susislėgė oras - po nerūpestingo, erdvės nepaisančio kritimo 
apėmė dusulio jausmas. Pytas paklausė: 

— Kada? 

— Kažkada savaitgalį. Atrodo, sekmadienį. Mateisi su ja penk- 
tadienio vakare pas Smitukus. Galbūt šokiai su Matu Galache- 
riu pastūmėjo. Jis baisiai strikinėja. 

— Kodėl niekas mums nepasakė anksčiau? 

— Pytai, tu reaguoji labai asmeniškai. Juk nesi artimiausias gi- 
minaitis. Man keista, kad Matas nepaminėjo darbe. Terė tikriau- 
siai žinojo, jeigu ji Foksės geriausia draugė. 

— Šiom dienom mudu su Matu darbe daug nebendraujam. Jis 
paniuręs, nes mes praradom vienuolyną. Bet tai labai miela. Ji 
buvo tokia išsipūtusi. Berniukas ar mergaitė? 

— Berniukas. Septyni svarai su kažkiek. Gal reikia nusiųsti gė- 
lių? Man patinka Foksė, bet mes dar lyg ir ne tiek susidraugavę, 
kad siuntinėtumėm gėles. 

— Ai, nusiųsk gėlių. Atsipalaiduok. Su savim jų neišsineši, An- 
gele. Danguje gėlės neauga - jos dygsta tik iš mėšlo. 

Andžela susiraukė sutrikusi dėl jo priešiško tauškesio ir išėjo 
iš virtuvės šaukdama: 

— Rūūūta! Ateik čia, padraugauk. Nensė nori pažaisti Žuvį. 

Likęs vienas, Pytas bandė suvokti savyje kirbantį aiškų, bet 
dar netvirtą džiaugsmą. Ji saugi. Gimė berniukas. Laimė nuo 
Foksės nenusigręžė. Jam norėjosi būti prie pat jos, įsėlinti į anti- 
septinį baltą kambarį, kuriame ji guli subliūškusi, rausvaodė, 

neregimai kraujuodama, be nuovokos kvėpuodama, blyški burna 
kryptelėjusi, plaukai išsidriekę. Jis išvydo šiltnamio gėles: vešlius 
kardelius, rinktinius jurginus, kaspinais aprištus hiacintus, kve- 
piančius šiltnamio žeme, kietai suspausta samanotų nykščių, nu- 
pjautas raudonas rožes, pasvirusias jų sunkias ir vėsiai sodrias gal- 
vas. Pamatė išsivadėjusio vandens stiklinę, stovinčią prie jos ne- 
ryškaus veido, karikatūrinius sveikinimo atvirukus, emaliuotame 
stalčiuke paslėptą nepabaigtą saldainio plytelę. O ertmėje už šios 
egoistiškos svajonės tūnojo suvokimas, kad pagimdžiusi ir jam ne- 
pranešusi, ji įžeidė jį ir šitaip nusikaltusi pažadėjo jam laimę. Kar- 
tą, negalėdama baigti, ji masturbavosi jam į šlaunį, kietai suspau- 
dusi savo šlaunimis. Ar tau ne per daug bjauru? 

Ne, žinoma, ne. Jaunystei reikia patarnauti. 

Nesišaipyk. Aš jau ir taip droviuosi tavęs. 

Manęs, savo meilužio? 

Va taip. 

Taip miela, kai moterims taip sunkiai tenka darbuotis. 

Paliesk mano spenelius. 

Mielai. 

Švelniau. Aš jau beveik. 

Taip. Jam ėmė mausti ir dilgčioti šlaunį, užspaudus kraujota- 
ką. O taip. Gerai. Fantastiška. Oi. 

Ant šaldytuvo stovėjo medinė salotinė, kupina Helovyno sal- 
dainių, iškaulytų Rūtos ir Nensės. Norėdamas atšvęsti, džiaugs- 
mą padaryti materialų, Pytas pasičiupo tą dubenėlį ir sušlemštė 
saują kukurūzų formos saldainių. Jis retai valgydavo saldumy- 
nus - bijojo sugadinti dantis. 


Nors Foksė dar prieš tris savaites, gulėdama ligoninėje, buvo 
susitarusi laiką — šį penktadienį pirmą, - Fredis Tornas atrodė 
apstulbęs jai pasirodžius jo kabinete. Iki šiol ji vis lankydavosi 
pas savo dantistą Kembridže, bet į nėštumo pabaigą dantis ėmė 

net Pytas, neneigė, kad Fredis - geras dantistas. Vis dėlto, ženg- 
dama į jo kabinetą, ji negalėjo atsikratyti jausmo, kad, atėjusi 
pas jį, į šią absurdišką trobelę, užsiglaudusią už pašto Dievybės 
gatvėje, kai miestelyje yra ir kitų gerų dantistų, jinai, drąsinama 
motinystės, žaidžia žaidimą, kurio ją išmokė Tarboksas, —- savo 
lemties gundymo žaidimą. 

Jis vilkėjo baltą švarką, o per gerą colį virš savo įprastų akinių 
buvo prisitaisęs porą stačiakampių didinamųjų lęšių. Jo celė buvo 
fanatiškai iščiustyta - pradedant apskrita servetėle ant kabamojo 
įrankių padėklo ir baigiant iki rausvumo nušveistu Fredžio delnu, 
pakeltu stebintis ar laiminant ties jo nugaroje užsagstomu baltu 
švarku. Kvadratinis juodas laikrodis rodė dvylika po pirmos. Jo 
pirmas terminas po pietų. Ji užkrimto apie dešimtą - kūdikis 
išblaškė miego ir valgymo įpročius. Ją drąsino tai, kad Fredis, kaip 
ir visi normalūs dantistai, atsiliko nuo grafiko. 

— O, ką mes matom! - tarė jis jai įėjus. - Graži diena, - sule- 
meno sodindamas ją į krėslą. O dabar, jai paklusniai išsižiojus, 
paklausė: - Kurioj vietoj nemalonumai? 

Pakalbėjo trys žmonės: pirmasis - jai pažįstamas įžūlus leng- 
vabūdis, antrasis - mandagus nuobodžiaujantis pažįstamasis, O 
trečiasis — visai svetimas specialistas. 

— Čia, - tarė ji. Pirštu parodė į skruostą iš išorės, o liežuviu iš 
vidaus. Jai aiškinant, Fredis krapštiklį ir veidrodėlį laikė sukry- 
žiuotus prie krūtinės. - Viršutinis, turbūt krūminis. Dilgčioja val- 
gant saldainį. O va čia, kitoj pusėj, jaučiu skylę, kur buvo plom- 
ba. Be to, visose knygose rašo, o mano motina garantavo, kad 
mano dantys iškris, nes kalcis suėjo į kūdikį. 

— Ar gėrei kalcio tabletes? 

— Žinau, kad gėriau geležį. Vartojau viską, ką daktaras Ale- 
nas davė. 

— Šiuolaikinė mityba paprastai nekelia kalcio problemos. Pri- 
mityvios moterys kartais praranda savo šypseną. Gal pasižiū- 
rėsim? 

Tiriamaisiais krapštikliais jis lietė delikačiai. Kartą plieninis 
galiukas palietė nervą ir taktiškai nuplasteno šalin. Mėtinis jo 
burnos kvapas slėpė jo valgytą pietų maistą - galbūt veršieną. 
Jos burnoje buvo iškvėpinti jo pirštai. Kaip ir daugelis dalykų, 
jai kėlusių abstraktų baugulį, tarkim, gimdymas, neištikimybė, 
iš tikrųjų tai buvo sudėtingiau, negu ji įsivaizdavo, ir ne taip 
jau bloga. 

— Tavo stiprūs dantys, - tarė jis. Pieštuku tiksliai pažymėjo kai 
ką dantų schemoje, kuri vaikystėje Foksei atrodė kaip plačiai 
pražiotas riksmas. Įdomu, kad jis pasakė „stiprūs“, o ne „gra- 
žūs“ ar „geri“. 

Ji suskaičiavo žymes ir tarė: 

— Keturios skylės! 

Stomatologo krėsle jai visada norėdavosi per daug kalbėti, 
atstumti grąžtą nuo burnos. 

— Padėtis visai padori, - tarė jis. - Pradėkim nuo viršutinio 
dešiniojo - to, kurį jauti. 

Nuo padėklo su mėlynu sterilizatoriumi jis paėmė švirkšto ada- 
tą. Ji pasakė jam: 

— Paprastai aš apsieinu be novakaino. 

— Norėčiau, kad šiandien neatsisakytum. - Jis elgėsi švelniai 
ir nepermaldaujamai - kurgi tas išgveręs trolis, jai pažįstamas iš 
pobūvių? Su tais antrais lęšiais jo akys buvo visai neįžvelgiamos. 
Fredis virto balsu ir lytėjimu. Jis tarė: - Čia naujas įrankis, - ir jo 
pirštai atidengė viršutinių dantenų plotelį, kur tylutėliai šnypš- 
telint buvo pašvirkštas ledinis skystis. Šitaip apmalšinta ji nepa- 
juto adatos dūrio. 

Jie laukė, kol ims veikti novokainas. Fredis tvarkėsi jai už nu- 
garos. Ji nusižiovavo — Tobį pamaitino antrą valandą, o penktą 
jis vėl pabudo. Jos pėdos su baleto bateliais ant pakeltos metali- 
nės atramos atrodė didelės, plokščios ir blyškios. Virš pėdų di- 
delis langas su pilko pašukinio audeklo užuolaidomis įrėmino 
abstraktų vaizdą - Tarbokso pašto stogas vis platėjančiomis šife- 

rio eilėmis leidosi nuo varinio stoglatakio, atremto, regis, tiesiai į 
dangų. Kaip vėlyvą lapkritį, diena buvo nuostabi. Praslinkdami 
pro saulę, besivelkantys debesėliai užtemdydavo Tarboksą nesu- 
vokiamai smarkiai. Ji pagalvojo, kodėl Pytas neatsiuntė gėlių. Fre- 
dis dėliojo skimbčiojantį metalą, o jo seselė, riestanosė mergina 
su kirpčiukais lyg skunko dryžiais, vaikščiojo pirmyn atgal tarp 
laukiamojo ir žemutinio kambario, kuriame Foksė pastebėjo sta- 
lą, Bunzeno degiklį, apdriskusią schemą, dramatizuojančią vaikų 
dantų higieną, ir sulankstomosios lovos galą. Arčiau, ant ema- 
liuotos komodos, šviesus radijukas grojo beveidę muziką, kart- 
karčiais pertraukiamą bespalvio vyriško balso - be jokios išraiš- 
kos ar jausmo žymės. Foksė pagalvojo, iš kur kyla tokia muzika, iš 
žmonių ar iš mašinų, ir kas ją taip neišsenkamai tiekia stomatolo- 
gijos kabinetams, viešbučių vestibiuliams ir besileidžiantiems lėk- 
tuvams. Kenas ją vadino dantų pastos muzika. 

Fredis atsikrenkštė ir paklausė: 

— Ar tavo motina dar čia? Šįvakar ateis? 

"Tornai vakare rengė pobūvį su frakais. Foksei tai reiškė, kad 
po kelių savaičių izoliacijos ji galiausiai pamatys Pytą. 

— Ne, mes antradienį įsodinom ją į lėktuvą. Galų gale. 

— Argi Kenas nesidžiaugė turėdamas namie uošvę? 

— Jam jos buvimas mažiau kliudė negu man. Aš pripratusi prie 
atsiskyrėlės gyvenimo. 

— Ji atrodė linksmuolė. 

— Tokia ir yra. Bet aš nedaug bendravau su ja po koledžo. Aš 
per sena turėti motiną. 

— Ji džiaugėsi kūdikiu. — Tai buvo kaip ir ne klausimas. 

— Demonstravo džiaugsmą. Bet, kaip pastebiu, tokio amžiaus 
žmonės nelabai lankstūs. Man reikėjo išlieti daug energijos, kad 
kūdikis neištampytų jai nervų. Ji vis persirenginėjo ir bandė leistis 
į prisiminimus, kol aš svirdinėjau laiptais aukštyn žemyn. 

Priartėjus akimirkai, kai Fredis įjungs grąžtą, Foksės burna pri- 
sikaupė seilių, ir ji tiesiog kunkuliavo noru išpasakoti jam viską — 

pirmuosius muzikalius skausmus, trumpėjančius protarpius, sap- 
nišką gydytojų ir seselių abejingumą, anesteziją lyg šlamantį, gau- 
džiantį sparną, apsiaučiantį ją, stulbinamai ieškantį naujagimio 
žvilgsnį, pašėlusią mintį apkvaitusioje galvoje, kad jis panašes- 
nis į Pytą negu į Keną, ir stebuklingą dabartinį faktą, kad jinai, 
lieknoji Foksė, yra gera žindytoja - aukštas peno medis. 

Fredis tarė: 

— Atrodo, kad ji neskubėjo grįžti pas vyrą. 

— Taip, mane tai nustebino. Ji labai ištikimai minėdavo Rotą, 
kai jos mintys pasisukdavo prie jo. Manau, kad savo gyvenimą ji 
vaizduojasi kaip kokią pasaką apie Pelenę - galiausiai ji išgelbė- 
ta ir dabar, kai ilgai ir laimingai gyvena, jai darosi nuobodu. 

— Kenas jai atrodo simpatiškas. - Ir vėl ne klausiamoji into- 
nacija. 

— Labai. 

Fredis nesitikėjo tokio striuko atsako - delikačiai užčiauptas, 
jis apsilaižė ir pasigyrė: 

— Be to, ir aš jai, atrodo, patikau. 

— Oi, Fredi, tu mums visiems patinki. 

Seselė, krapštydamasi kampe su sterilizatoriumi, žybtelėjo 
kandžią šypsenėlę Fredžiui už nugaros. Nujausdamas pašaipą, 
jis prabilo sausiau. 

— Mudu šnekėjom apie vaisingumą - ji tau pasakojo? 

Seselė išėjo iš kambario. 

— Neatgaudama kvapo. Viską apie mitus. 

— Iš dalies. Kaip prisimenu, padarėm išvadą, kad moteris taip 
pat lengvai gali apvaisinti vėjas, kaip ir vyrai, jeigu jos tuo tiki. 
Kad visas prasidėjimas yra nekaltas, radus parankiausią pasitei- 
sinimą. 

Ir išskydęs vypsnys - kokią gi, jo manymu, užuominą čia ji 
turėtų įžvelgti? 

— Kaip paika, - tarė Foksė. — Tai aišku, kad mes bejėgės. 

— Nejaugi? 

— Kitaip argi būtų tiek daug vienturčių vaikų? Man buvo ne- 
pakenčiama, kad aš vienturtė. Tėvo tiesiog nebūdavo namie. Tu- 
rėjom daugybę elektrinių ventiliatorių. 

— Tikrai? — Jis jau buvo pametęs pokšto giją - tą vėją. 

— Po vieną kiekvienam kambary. Aš Žinau, kad tikrai nenorė- 
siu turėti vienintelį vaiką. 

Še tau: vos tik šimtąjį kartą nusprendusi, kad Fredis vertas 
paniekos, Foksė pajunta knietulį išsikalbėti. 

— Jau nutirpo? - paklausė jis. 

— Beveik, - atsakė ji. - Kam ta lovelė? 

Ji mostelėjo į žemutinį kambarį, kad nustumtų pašnekesį nuo 
savęs. Ant saulės užslinkęs debesėlis akimirką paskandino juos 
šešėlyje, tarsi po intymumo skraiste. Muzika melancholiškai lie- 
jo „Tea for Two“. Staiga ji įsigeidė angliškų sviestinių bandelių. 

— Ne tam, ką tu galvoji, - tarė Fredis. 

— Aš nieko negalvoju. Tiktai klausiu. 

— Kartais, užuot pietavęs, aš pasnaudžiu. 

— Aš stebiuosi, kaip tu išsilaikai su visais tais pobūviais. O ką, 
tu manei, aš pagalvojau? 

Ji tyliais judesiais suvaidino jaunąją seselę, nutaisydama lė- 
lės akutes, paliesdama kaktą prie skunko kirpčiukų ir lyg miegui 
suglausdama delnus prie veido. Užantspauduodama savo min- 
tį, dar papūtė lūpas bučiniui. 

— Ne, - sušnibždėjo Fredis. - Kad aš darau abortus. 

Sukrėsta, smaugiama sukrėtimo, Foksė norėjo sprukti iš krėslo. 

— Man tai nė į galvą neatėjo. 

— A, bet dantistai daro. Paruošta kaip tyčia. Viskas yra - krės- 
las, anestetikai, instrumentai... 

Ji nusprendė, kad jis šitaip kalba norėdamas išpūsti save jos 
akyse, pakurstyti savo įvaizdį insinuacijomis. Jeigu jis studijavo 
mediciną, vadinasi, siekė valdyti gyvenimą ir mirtį; nepasisekus, 
pasitenkinus stomatologija, knaisiojimusi prie gyvenimo burnos, 
jis tebeturėjo aspiracijų. Ji prigesino jį: 

— Aš nenoriu apie tai girdėti. 

— Jau turėjo nutirpti, - tarė jis ir ėmė gręžti. 

Atsilošęs, šiltu skruostu kone prigludęs jai prie galvos, Fredis 
išsiskaidė į porą plaukuotų šnervių, į grabinėjančių pirštų šokį ir 
žvilgančius išgaubto stiklo pusračius. Jis skleidė motinišką, mui- 
lingą dvelksmą. Foksė atsipalaidavo. Ėmė diegti krūtis, ir ji jau 
matė save išsivaduojančią, išeinančią iš šio kabineto, pasiiman- 
čią kūdikį nešiojamajame lopšyje iš Bea Gerin, nuvažiuojančią 
vingiuotu paplūdimio keliu į savo tuščią namą, nusivelkančią vir- 
šutinius drabužius ir atiduodančią sukauptą gėrybę tai mažytei 
aklai burnelei, taip godžiai žindančiai. Rytą jis pradėjo nuo de- 
šiniosios krūties, tad popietę gaus kairiąją. Po dvidešimties mi- 
nučių novokainas ims sklaidytis, ir ji galės suruošti pietus iš sa- 
lotų likučių bei sumuštinio su tunu. Kaip nekaltai gyvenimas ry- 
ja dienas. Kokia ji kvailelė, kokia krikščioniškai neurotiška, kad 
po švelniu mišriu paviršiumi - senėjimo ir brandos, slaugymo, 
valgymo ir miegojimo, apsimestinės, nuvogtos ir tikros meilės — 
jaučia siaubą, gresiantį blogį, kaltę, kylančią išsiveržti. Vargšas 
Fredis, jų vadeiva, pasirodo esąs geras dantistas. Per radiją skam- 
bėjo „Lady Be Good“. Po raudonu užmerktų vokų apklotu Foksė 
suprato, kad netrukus reikės nutraukti santykius su Pytu, ir ne- 
pajuto nuoskaudos. 

Staiga muzika nutilo. 

Bespalvis vyriškas balsas, pridusęs, skubotas, tarsi iš kur to- 
liau pakviestas prie mikrofono, pareiškė: 

— Specialus pranešimas. Dalase, prie prezidento autokolonos, 
buvo girdimi šūviai. Kartojame. Pranešama, kad Dalase, prie 
prezidento Kenedžio autokolonos, buvo šaudoma. 

Vėl stojo ūmi tyla. Tada adata grįžo į griovelį ir dantų pastos 
muzika vėl sklandžiai užgrojo „Lady Be Good“. Juodasis laik- 
rodis rodė 1:36. 

Fredis atitraukė grąžtą jai nuo burnos. 

— Girdėjai? 

— Ką tai reiškia? — paklausė ji. 

— Koks nors kvanktelėjęs teksasietis. — Jis vėl ėmė gręžti. Grąž- 
to apsisukimų greitis nekantriai išaugo. Karščio žvaigždė trėškė 
purslų debesį, skaudėjo, Fredis dūsavo mėta. - Gali spjauti. 

Iš laukiamojo atėjo seselė išplėstom akim po nugirstos radijo 
žinios — paruošti sidabro amalgamą ir pasiklausyti. 

— Kaip manot, ar tai komunistai? - paklausė mergina. Muzi- 
ka vėl nuščiuvo. Ji persižegnojo. Priešais, ant šiferio, pasišildyti 
prie pašto kamino įsikūręs balandžių pulkelis nevikriai suspur- 
dėjo ir pakilo. Pranešimą pakartojo, pridūrė, kad tikrai šaudyta 
į autokoloną. Suskaičiuoti trys šūviai. Balandžiai savo nešvariais 
sparnais pagavo skrydį ir išplasnojo iš Foksės regos lauko. Mer- 
gina atnešė sidabro gumulėlį ant zomšos paklotėlio ir padėjo 
ant nepriekaištingos apskritos servetėlės Fredžio įrankių padėkle. 
Fredis pirštų galais suvoliojo jį kiečiau. Muzikos atnaujinimo 
klaida nebepasikartojo. Žodžiai su tylos tarpais pripildė sunkią 
tiesą. Į prezidentą šauta, į prezidentą pataikyta, pataikyta jam į 
galvą, jo būklė kritiška, pakviestas kunigas, prezidentas mirė. 
Visa tai sužinota iki antros valandos. Sklindant vaistų kvapams, 
Fredis tamponu išvalė Foksės danties ertmę, iš šonų apglaudė 
dantį vata bei gnybtais ir tinkamai įspaudė sidabrinę plombą. 
Palaukusi krėsle dar dešimt minučių, Foksė išgirdo blogiausią 
naujieną. Kenedžiui mirus, ji išėjo. Seselė verkė, akis tebebuvo 
plačiai atmerkusi, tarsi lėlė, kuri užsimerkia tik paguldyta. Fok- 
sė, dėkinga jai už parodytus jausmus, paglostė ranką - santūriai 
tapštelėjo praeidama. Gyva oda ieško odos. Mergina pratrūko: 

— Mes netgi nebalsavom už jį, mūsų šeima, bet kitą kartą bū- 
tumėm balsavę. 

Fredis atrodė pakylėtas ir padirgintas šios sumaišties patvirti- 
nimo. Lydėdamas Foksę iš laukiamojo, prieangyje tarė: 

— Tai sušiko mums pobūvį, ką? 

— Turi atšaukti, - pasakė Foksė. Nepasimatys ji šįvakar su Pytu. 

— Betgi aš /iek gėralo pripirkau, - pasipiktino Fredis. 

Foksė išėjo į mažytį Fredžio kiemelį, kuriame it voratinklis 
styrojo nuogi šunobelės griaučiai. Pašto vėliava jau buvo pusiau 
nuleista. Dievybės gatvėje buvo taip tylu, kad ji girdėjo elektrinį 
šlifuotuvą, gaudžiantį už keleto namų. Pro picerijos, „Tarbox 
Star“ redakcijos ir svetingos batų taisyklos, kurioje taip pat rink- 
davosi bukmekeriai, storus langus ji matė siluetus, susispietu- 
sius aplink radijo aparatus. Pagalvojo apie gėdingą šviesiojo ra- 
dijuko nuopuolį iš blankios muzikos padebesių, apie mėlynas 
seselės akis, pablizgintas ašarų laku, apie kvailą Fredžio užsi- 
spyrimą negedėti — tai buvo klaidinga ir niekinga, o vis dėlto 
kuo ji pati geresnė? Ji bandė įsivaizduotį mirusįjį - tą jauną vy- 
rą, kone jos kartos, su kuriuo ji būtų galėjusi pergulėti. Mirė 
tolimas kitos moters vyras, ir jo mirtis ne tiek paliko tuštumą, 
kiek atskleidė jau esamą. Ten, kur derėjo įsikurti sielvartui, te- 
buvo švelnumas, asmeninis susigūžimas. Prie Kogsvelo vaistinė- 
lės kampo ji pažvelgė aukštyn į kongregacinę bažnyčią, ir jos 
širdis - akla avelė - suspurdėjo. Prie uolų stovėjo jos „Plymou- 
thas“ - jai reikia skubėti pas kūdikį. Droždama įkalnėn vėjuotą, 
protarpiais saulės šviesa nužeriamą dieną, Foksė įsivaizdavo go- 
džią bedantę sūnelio burną. Kairiąją krūtį nekantriai maudė. Ji 
palietė dešinę burnos pusę - dar nutirpusi. Ar jos kreiva šypse- 
na neišgąsdins jo? Tada jai pasirodė, kad pasipūtęs lavonas ap- 
dribusiais paakiais buvo Pytas, ir jai vertėsi skrandis, o miestelis 
aplink ją suėmė kaltę į murzinus baltus frontonus ir bandė pa- 
kilti, tapti malda. 


Tornai vis dėlto nusprendė rengti pobūvį. Pavakare, kai buvo 
sulaikytas Osvaldas ir prisaikdintas Džonsonas, ir amžinasis vals- 
tybės variklis pademonstravo savo jėgą, Džordžina paskambino 
visiems pakviestiesiems ir paaiškino, kad maistas ir gėrimai su- 
pirkti, kad svečiai nusipirko sukneles ir išsilygino smokingus, kad 
jiedu su Fredžiu vakare jaustųsi vieniši, o vaikai taip nusivylę, 
tad ji nematanti nieko bloga, jeigu šią baisią dieną vienos kitas 

pažįstančios poros jaus tą baisumą kartu. „Tam tikra prasme tai 
bus šermenys, - aiškino Džordžina Andželai, - airiški šermenys. 
Iškilminga kviestinė vakarienė su šokiais labai tinkama pagerbti 
mirusįjį, kuris turėjo tokį puikų stilių. Ateikit. Būkit geri. Fredis 
labai įsižeis — Žinai, koks jis jautrus.“ 

Tą rudenį buvo madinga gili dekoltė - Pytas, atvykęs devintą, 
buvo priblokštas apnuogintų krūtų. Jis nenorėjo važiuoti. Jo prie- 
taringa prigimtis siekė stvertis kokių nors apeigų ar kokių iškil- 
mių pagerbti narsųjį mirusį Kenedį, nors jis pats buvo respubli- 
konas. Jis žinojo, kad Fredis ims burnoti. Be to, nekaip jautėsi: 
liežuvį ir dantenas išbėrė aftos, o kai Foksė pasidarė nebepriei- 
nama, ir Andžela nebesimylėjo su juo, jo smokingas buvo senas, 
perleistas uošvio, nemadingais plačiais atvartais, o ant juodų pe- 
čių švietė pleiskanos. Įžengęs į Tornų svetainę, jis išvydo nuogus 
pečius ir spiginamai apnuogintas krūtines, plaukiančias žvakių 
šviesoje ir metančias pamėkliškus šešėlius ant afrikietiškų kau- 
kių, akį rėžiančių pagalvėlių, pintų pakojų, geležimi apkaltų is- 
paniškų skrynių ir išblukusių aukštų fotelių. Akmeniniame židi- 
nyje degė malkos. Drobe užtiestas baro stalas su taurėmis ir bu- 
teliais virto vilnijančiu atspindimos ugnies lauku. Džanet Eplbi 
vilkėjo aitriai žalią suknią, kurios petnešėlės it batų raišteliai at- 
rodė per silpni svoriui, suspraustam į smailų tamsų pleištą, tarsi 
vertikalią surauktos kaktos raukšlę. Marsija Smitukė oranžiniu 
korsažu be liemenėlės, virpančiais auskarais lenkdamasi nubars- 
tyti cigaretės pelenus į varinę peleninę, kurios kiekvienas įlinkis 
žvakių šviesoje virto pusmėnuliu, demonstravo kūginius spenius, 
kabančius šešėlyje lyg vandenyje plūduriuojančios vamzdelinės 
šaknys. Džordžina vilkėjo baltai - dvi plačios plonytės medžia- 
gos juostos susikryžiuodamos sudarė sportišką atikinį juosalą, 
krūtys buvo berniokiškai suplotos, lyg ji gulėtų aukštielninka. 
Kerol Konstantin buvo pasisiuvusi mėlyną šilkinę įmovą, griež- 
tai susiaurintą ties kulkšnimis ir dorybingai aukštą priekyje, bet 
iškirptą per visą nugarą. Irena Zalc (mat Zalcai atėjo, nes iš da- 

lies buvo atgavę pasitikėjimą dėl Irenos naujo darbo, iš dalies 
stačiokiškai spaudžiami Fredžio) vilkėjo paprastą juodo akso- 
mo vakarinę suknelę, kurios ovalinė iškirptė tarsi atspindėjo lyg 
išsigandusių jos antakių liniją, jai pavydžiai, nerimastingai po 
kambarį dairantis Beno, Kerol ir Edžio. Pytas buvo sujaudintas. 
Jai, kaip ir jam, atrodė, kad nederėjo čia ateiti. Ji buvo numetusi 
svorio. Pažeminimas ją pagražino. 

Prie jo pakeltu veidu priėjo Bea Gerin - jos krūtinė, apkrapy- 
ta prakaitu, buvo išsišovusi priekin standžiame skaisčiai raudo- 
name karapakse: dvi saldžios cukruotos bandelės, pateikiamos 
šiltos metaliniame kepimo inde. 

— Oi, Pytai, - tarė ji, - argi nesiaubinga, kad mes visi čia susi- 
rinkom, kad negalėjom atsisakyti, pasilikti namie ir padoriai ge- 
dėti? 

Nudelbęs akis, jis išstenėjo pritarimą, geisdamas krūtų, tokių 
apvalių ir pakeltų, kad jų viršuje susidarė lankeliai. Kodėl tu ne- 
nori manęs išdulkinti? Jos pakelta viršutinė lūpa atidengė švar- 
plę tarp priekinių dantų, virpančia ranka ji suėmė jam dilbį — 
laikydama pusiausvyrą, o gal perspėdama. Tave supa negeri žmo- 
nės. Sutrikęs jis gurkštelėjo martinio, kuris nutvilkė aftas jo bur- 
noje. Jis tarė: 

— Sako, kad dažnai matotės su Konstantinais. 

— Jie nuobodos, Pytai. Rodžeriui smagu su jais, bet jie ego- 
centriški nuobodos. Po kiek laiko imi apgailestauti, kad jie ne- 
studijavo universitete. 

— Su kuo Rodžeriui smagiau - su Edžiu ar Kerol? 

— Nebūk vulgarus, Pytai. Kai kiti taip kalba, aš nekreipiu dė- 
mesio, bet kai tu, man apmaudu. Juk tu nesi vulgarus - kam 
apsimeti? 

— Atsakyk į klausimą. 

— Kerol kartais būna šauni, - tarė Bea, - bet ji tokia šalta. 
Šalta ir šiurkšti. Aš manau - ir tai baisiai liūdna - manau, kad ji 
buvo nuoširdžiai įsimylėjusi Beną, stipriai įsimylėjusi ir niekaip 

sau to nepripažino, o dabar nebegali pripažinti, nes jau per daug 
neoru, todėl žiauriausiai pamėgdžioja jį. 

— Bet Benas toks nuobodus. 

— Pytai, nemanau, kad jie pastebėjo, kai patys tokie nuobodos. 
Oi, siaubas, visi tokie nuobodūs. Rodžeris be galo nuobodus. 

— Tu manai, aš toks nebūčiau? 

— Nė truputėlio nebūtum, mieliausias Pytai. Nė truputėlio. 
Bet tau nepatinka mažos moterys - tu juk tikras Napoleonas. 

Pytas nusijuokė ir pažvelgė Bea virš galvos. Kurgi Foksė? Jis 
veltui dairėsi po žybsintį kambarį. Jam atrodė, kad neateidama 
ji morališkai iškilo virš jo ir taip įtvirtino pergalę, karališką at- 
sainumą, parodytą gimus sūnui. Jį pervėrė savigaila, pasijuto ap- 
leistas, mažas. Jis paklausė Bea: 

— Kur Galacheriai'? 

— Matas pasakė Džordžinai, kad jie su vaikais eina į specialias 
mišias. Anot jos, jis telefonu kalbėjo mandagiai, bet žodžių ne- 
švaistė. 

— Matas darosi labai nepriklausomas. O ką Ongai? 

— Džonas sunkiai serga. 

— Kaip sunkiai? 

— Fredis sako, kad jis miršta, - tarė Bea; jos skruosto išlinkis 
žvakių šviesoj atrodė lyg Dianos lankas. Miršta. Prieš vykdamas 
į pobūvį Pytas su dukromis žiūrėjo per televizorių, kaip iš lėktu- 
vo ištraukiamas karstas aerodromo žibintų šviesoje: staigiai it 
kulka sužvilgėjęs pailgas poliruotas medis, įsivaizduojamas be- 
oris privatumas viduje, tvieskiančios šviesos išorėje, išbalusi našlė 
tarp skubrių siluetų, užstojantys karinių atašė pečiai. Karstas 
kryptelėjo, dunkstelėjo. 

Bea tarė Pytui: 

— Tu nepaklausei, kur Vitmenai. 

— O, jų čia nėra? 

— Pytai, tu gi kiaurai permatomas. Aš neįsivaizduoju, kur jie 
yra, bet tu visą laiką dairaisi man virš galvos. Nekoks man kompli- 
mentas. 

— Galvoju, kad reiktų dar išgerti. 

Numalšinti panikai. Šaldytuvas. Žvaigždės. 

— Pytai, - švelniai tarstelėjo Bea, matydama, kad jis traukiasi. — 
Aš galėčiau pamilti tave, jeigu leistum. 

Prie gėrimų stalo Kerol flirtavo iš karto su Haroldu ir su 
Franku. 

— Frankai, — garsiai tarė ji balsu, vis dėlto dar nedrįstančiu 
atkreipti visų dėmesio, pasinaudoti proga, - pacituok ką nors 
Šekspyro. Niekas nežino, ką čia pasakyti. 

— Labanakt, mielas prince!?* — pasiūlė Andžela. 

Pytas šiurptelėjo ją čia pamatęs, jos dailią ovalią galvą, pleve- 
nančios šviesos išryškintą kaklą, ant baltų pečių kilsuojančius 
šešėlius, santūrią perlų parabolę. 

Frankas Eplbis paraudusiomis akimis pamąstė ir tarė: 

— Garbėtroška sulaukė pagaliau bausmės pelnytos.* * 

— Ar tai citata? - paklausė Kerol. 

— Iš „Juliaus Cezario“. Kokia žiopla pasileidėlė. - Apkabin- 
damas Kerol per pečius, taip sugniaužė, jog Pytas išsigando, kad 
sutraiškys jos trapią mėlyną įmovą. 

— O kaip, - Haroldas Smitukas sukikeno, - „Nes Osvaldas 
žmogus garbingas“? - mėgaudamasis kitų juoku, jis tęsė: - Aš 
tikrai turėjau nusijuokti - pranešė kaip tik tada, kai aš valgiau 
desertą - ga/eau avec des fraises*** - su trim savo labiausiai res- 
publikoniškais kompanionais, vienas iš jų, Frankai, tave tai pra- 
juokins - jaunasis Edas Fosteris, kuris, kaip Frankui Žinoma, 
mano, kad Bobas Taftas**** į pabaigą ėmė rausti. Un peu de 
rose au fin. Žinoma, pirmiausia visi manė, taip pat ir diktoriai, 
kurie visi, aišku, liberalai... 


* Horacijaus žodžiai mirusiam Hamletui. 

** Vertė A. Churginas. 

*** Tortas su braškėmis. 

**** Robert Taft (1889-1953) - ilgametis konservatyvus senatorius, vienas respublikonų 
lyderių. 

— Haroldai, ar tu tikrai konservatorius? - pertraukė Kerol. 

Prabilo Džanet. 

— Haroldas ir Frankas skirtingi. Frankas - federalistas, jis 
nuoširdžiai žavisi Tėvais įkūrėjais. O Haroldas -ultramontanis- 
tas, jam visa tai tik gražus burbulas. 

— Merci pour votre mots trės incisifs*. Ar galima man tęsti? 
Taigi, žinoma, visi manė, kad tai padarė koks dešinysis prietran- 
ka. Pamenat - iš pradžių melancholiškai varė apie Dalasą kaip 
radikalių antikomunistų rojų ir taip toliau, o mes visi pamal- 
džiai linkčiojom: tep, tep. 

— Ar čia prancūziškas žodis? - paklausė Kerol. 

— Bet paskui, apie pusę trijų, kai grįžau į darbą ir pradėjo sunk- 
tis žinios apie Osvaldą, paskambino jaunasis Edas, nesitverda- 
mas džiaugsmu, ir sako: „Tu girdėjai? Tai padarė ne mūsiškis, o 
jų Žmogus!“ Gal todėl, kad ir visiems klausytojams pirmoji prie- 
laida taip pat apsivertė, juoktasi mažiau, nei Haroldas tikėjosi. 

Frankas pareiškė: 

— Po to, kai susimovė Makartis, visi tikri vilkai buvo kairieji. 

Fredis tarė: 

— Vienas dalykas man visiškai aiškus - jis čia buvo ne vienas. 
Per daug šūvių. Per daug sėkmingas visas tas šūdas. 

Pakilo vieningas nepritarimo gausmas. Džanet pasakė: 

— Fredi, tu visur matai sąmokslą. 

- Jis mano, kad mes visi susimokėm saugoti vienas kitą nuo 
mirties. 

— Atstumti naktį - rodos, aš sakiau. 

Pytui darė įspūdį, kad Fredis atsimena ką sakęs. Beformišku- 
mas ėmė augintis griaučius. Misdamas kalciu, nuvogtu iš paties 
Pyto glebaus ir betikslio gyvenimo. Pastaruoju metu Fredis ėmė 
pernelyg įdėmiai spoksoti į Pytą - kažkaip prasmingai. 

— Vieną sąmokslą aš jums visiems patikėsiu, - tarė Haroldas 


* Ačiū jums už labai kandžius žodžius. 

Smitukas, - kai vėl atsidarys birža, pirkit. Verslui Kenedis nepa- 
tiko, o Džonsoną verslas pamils. Jis kaip tik toks senas krienas, 
po kurio ranka verslas klesti. 

Kerol ilga nuoga nugara suvirpėjo. 

— Tas bėdinas senas gremėzdas. Čia taip pat kaip mokyklos 
rutulio stūmikas taptų klasės prezidentu - nuolankiai ir su gra- 
matikos klaidom. Fredi, ar tu leisi mums pašokti"? 

— Jeigu tik svečiams atrodo tinkama. Tiesą sakant, aš neišma- 
nau, kaip elgtis. Mano prezidentas nužudomas pirmą kartą. Bu- 
vau dar kūdikis, kai patvarkė Linkolną. Dorąjį Abromėlį. 

Nugirdęs prie jų priėjo Benas Zalcas. Jo veidas virš barzdos 
Pytui pasirodė baltas kaip kriauklelė - šypsanti susprogusios pra- 
eities dužena. 

— Vis dėlto, - informavo jis Fredį, - nuo 1865 metų mūsų šalis 
turi nepavydėtiną politinio smurto istoriją. Keturi prezidentai, 
be to, pasikėsinimai į Trumeną ir abu Ruzveltus - kaip Žinot, 
Tedis netgi buvo sužeistas per savo nesėkmingą 1912 metų kam- 
paniją, - ką jau kalbėt apie Hju Longą*. Jokia kita šalis į vaka- 
rus nuo Balkanų taip nepasižymėjo. Britanijos premjerai visur 
keliauja su vienu asmens sargybiniu. 

— Mes kovojom už teisę nešiotis ginklą. 

Prabilo Kerol: 

— Benas su manim pašoks, ar ne, Benai? Nenorėtum su ma- 
nim pašokti? 

Veide įsirėžė būdinga liūto šypsena, bet akys išliko neryžtin- 
gos, baugios, žmogiškos. Kerol truktelėjo Haroldą už parankės 
ir tarė: 

— Jeigu Benas bijo, Haroldas pašoks, ar ne, Haroldai? Pašo- 
kim. Džanet juk taip suniekino tavo žavias politines pažiūras. 
Fredi, uždėk muziką. 

Ji atgręžė Pytui savo žvarbiai blyškią nugarą. 


* Long - senatorius, nužudytas 1935 m. 

Benas, vilkįs dailiu, ko gero, išnuomotu smokingu, taip pat 
nusigręžė ir užkalbino Andželą. Pytas nugirdo savo žmoną klau- 
siant: 

— ..„dabar atrodo jos mokytojavimas? 

Skardus, graudokas Beno balsas atsakė: 

— ...džiaugiuosi matydamas, kad po tiek metų gali imtis proti- 
nio darbo — bent šiek tiek išjudinti intelektą. 

Džordžina stovėjo vidury kambario - šeimininkė, nesumojanti, 
ko griebtis, kaip patarnauti. Pytas priėjo prie jos ir davė gurkš- 
telėti savo gėrimo. 

— Kerol labai įsismaginusi, - tarė jis. 

— Tai nusivesk ją į lovą. Juk žinai kur. 

— Nė nesvajoju. Ji apdraskytų mane. Bet man įdomu, kam 
šovė į galvą suvesti čia Zalcus su Konstantinais. 

— Aišku, kad Fredžiui. 

— Bet tu uždėjai antspaudą. Fredis prikuria visokių idėjų, ku- 
rias tu numarini. 

Plykstelėjo teisuoliškas klubo aktyvistės pyktis. 

— Na, žinai, Pytai, nykus dalykas, jeigu žmonės nesugeba pasi- 
laikyti savo reikalų tarp savęs. - Mudu kitokie, tarytum sakė ji, 
mudu buvom diskretiški, orūs, geresni už tas patvirkusias poras. 
Ji toliau garsiai kalbėjo, ardama pirštais per savo žilstančius plau- 
kus, tarsi norėdama iššukuoti maumedžio spyglius. - Atrodo, 
kad aš vienintelė dar turiu privatumo jausmą. 

— O. Įdomi pastaba. 

— Nieko čia įdomaus. 

— Mieloji Džordžina, ir ką gi tu darai su tuo privatumu, kai 
manęs nebėra? 

— Oi, vyrų netrūksta. Aš jau jų visų nebesuskaičiuoju. Jie iš- 
mynė taką per mišką. Tau tai rūpi? - paklausė ji. 

- Žinoma. Tu buvai nuostabi su manim. 

— Tai kas atsitiko? 

— Man pasidarė baugu. Man atrodė, kad Fredis žino. 

— O ką, jeigu ir žino? Fredis - mano rūpestis. 

— Gal aš ne visai nuoširdus. 

— Aš žinau, kad ne, - tarė Džordžina, - tu visada nenuoširdus, — 
ir tarsi nukirsta korta atsuko jam nugarą ir įsimaišė į malką. „Pri- 
sileisk moterį, ir ji nesiliaus pamokslavusi“, - pamanė Pytas. Pe- 
dagogės nuo pat uždrausto obuolio. Būkim kaip dievai. 

Prie jo priėjo Rodžeris Gerinas. Suraukęs antakius, išsiuvinė- 
tais ir plisuotais smokingo marškiniais su rubino sąsagom ir pagal 
naujausią mistišką madą pasirišęs glebią varlytę. Jis paklausė: 

— Ar golfo lazdas jau nukišai sandėlin'? 

— Dar gal bus koks vienas šiltas savaitgalis, - tarė Pytas. 

Prie jų priėjo susigūžęs Edis Konstantinas. 

— O, Jėzau, - tarė jis, - ar jūs bent vienas užmetėt akį po Mar- 
sijos suknele? Jos raketų antgaliai siekia iki bambos. 

— Taigi visada žinojai, kad jie tokie, - pasakė jam Pytas. 

- Žinot žinojau, bet nemačiau. Viešpatie, mes virtuvėj šne- 
kam sau apie kažkokius niekus, oro užterštumą, ir aš vis dirste- 
liu, ir jie ten tabaluoja. Man taip atsistojo — nėriau čia, kad nusi- 
raminčiau. 

Rodžeris garsiai nusikvatojo savo maža burnyte, tarsi žmo- 
gus, tik neseniai išmokęs juoktis, ir Pytas suvokė čia stovįs tik 
kaip statistas, nes Edžio tikslas buvo pralinksminti ir sujaudinti 
Rodžerį. Mano pimpalas didelis kaip fiuzeliažas, tarytum sakė 
jis. Moterys esą mėšlas. 

— O kaip Džanet? - paklausė jo Rodžeris. - Susiveržusi dviem 
batų raišteliais. 

Edis, vis dar pasprukusiojo poza, slinktelėjo arčiau prie tie- 
saus it mietas Rodžerio. 

— Kai šitaip suspausta, man rodos, kad ji turi atsarginį užpakalį, 
jeigu šitas nusidėvės. - Dvejopumo grožis. Dvejetų visata. - Ei, 
Rodžeri, nori, pasakysiu, ką aną vakarą iškrėtė kvaištelėjusi Ke- 
rol'? Mudu... žinai... sėdėdami... varėm... ir ta velnio apsėsta 
pinda staiga kad atlauš koją ir sukišo kojos pirštus man į burną! 

Velniškas smagumas, vos nedėjau šliaukos. Užlaužk Bea, kad 
šitaip padarytų. 

Pytas pasišalino ir tykiai lūkuriuodamas atitraukė Džanet nuo 
Smitukų ir Fredžio Torno. Rankoje laikomoje taurėje tebuvo 
du tirpstantys ledo kubeliai - jis prisilietė, kad paimtų. Ji nesi- 
priešino, stovėjo nulenkusi galvą. Nuščiuvusioje erdvėje, atitver- 
toje jųdviejų kūnų sienos, Pytas paklausė: 

— Kaip sekasi, Džan Džan? Kaip tavo gražusis psichoanalitikas? 

— O, tas gyvatė, - tarė ji nepakeldama akių, - tas šunsnukis. 
Jis neliepia man liautis susitikinėjus su Haroldu, nors tu jam ką. 

— Mes visi manėm, kad tu jau seniausiai nebesusitikinėji su 
Haroldu. Kai tik ėmeisi gerumo ir sveikatingumo režimo. 

Dabar ji pakėlė galvą. 

— Tu mielas, Pytai. Naivus, bet mielas. 

— O kodėl tu manai, kad psichiatro darbas - liepti tau liautis 
susitikinėjus su Haroldu? 

— Ir jis taip sako, - tarė ji. - Todėl, kad aš myliu jį, va. Jis yra 
storas senas fricas su įtvaru ant vienos kojos, o aš myliu jį, visiš- 
kas dargana, bet aš dievinu jį, ir jeigu jam nebūtų visai nusi- 
spjaut į mane, jis lieptų man liautis gulėjus su Haroldu. Bet kur 
tau. Nė velnio. Senas skystaprotis. 

— O ką gi jis sako? 

— Vaikštau jau penkis mėnesius, ir iki šiol jis mestelėjo vienin- 
telę užuominą, kad dėl farmacijos verslo, kai tik išgeriu tabletę, 
santykiauju su savo tėvu. Aš jam pasakiau: ką turiu daryt, kai 
man skauda galvą ir reikia dviejų aspirino tablečių - skambint 
maldos telefonu? 

— Miela žavioji Džanet, tik neverk. Verčiau pasakyk man, ar 
verta lankytis Andželai. Kai tik tu pradėjai, jinai irgi panūdo. 
Kokia mano, kaip vyro, pareiga? 

— Neleisk. Įtaisyk meilužį, išsiųsk į Jugoslaviją — bet kas ge- 
riau negu tai. Viešpatie, kaip tai žemina. Ji visa susipainios, o 
dabar tokia rami. Ji ir nenutuokia, kokia yra neurotiška. 

— Pradeda nutuokti. Sako man, kad jaučiasi labai užsisklen- 
dusi, tarsi jau būtų mirusi. 

— Hm, man pažįstamas toks jausmas. Mudvi su Andžela kai 
kuo panašios. 

— Taip, ir ji taip sako. Ji sako, kad jūsų abiejų didelė krūtinė, 
todėl jūs abi melancholikės. 

— Tegul Andžela kalba apie save - aš nelabai noriu būti kieno 
nors dvynė. Tai ar tu atneši man dar burbono, ar ne? 

Pytui nuėjus prie gėrimų stalo, prie jo prisigretino Fredis Tor- 
nas ir tarė: 

— Ar galėtumėm šnektelt minutėlę? Vieni. 

— Fredi, kaip įdomu! Vieni du - mažas aš ir didelis tu? 

— Atkreipk dėmesį, kad aš nesišypsau. 

— Bet aš matau, kaip šypsosi tavo makaulė už dešrelinių lūpų. 

— Kiek tu išgėrei? 

— Niekada šermenyse taip neklauski airio. Burnėlė išlėnkta iš 
gailestės nėsiskaičiuoja. Na, nestovėk taip grėsmingai. Turiu nu- 
nešti Džanet išgerti. Jaučiu, kad ją įsimylėsiu. 

Bet jam priėjus su taure, Džanet buvo įsišnekėjusi su Harol- 
du, ir Pytas leidosi nuvedamas Fredžio į kampą už bestygės ar- 
fos rėmo. 

— Pytai, - nukirto Fredis. - Pakišiu tau tokį šaltą kalakutą. Aš 
žinau apie tave ir Džordžiną. 

- Šaltą kalakutą? Aš maniau, kad šitaip narkomanai nutrau- 
kia vartojimą. O gal čia painioju su bėdom po Padėkos dienos? 

— Aš gi sakiau tau tą vakarą pas Konstantinus, kad atsikabin- 
tum. Atsimeni? 

— Ar tą vakarą, kai tu buvai Čang Kai Ši? 

— O dabar matau, kaip tu su ja burkuoji vidury kambario. Taip 
taip taip? 

— Man nesvarbu, ką kalba Užsienio reikalų ministerijoj - ma- 
nau, kad tavo invaziją visada reikia leisti. Atriškit Fredį Torną — 
visada taip sakau, tai gali patvirtinti daugelis mūsų bendrų draugų. 

Fredis nutylėjo. Jam neatsakius, Pytas pajuto baugią tuštu- 
mą. Jis paklausė: 

— Kaipgi tu manai žinąs? - Vėl nesulaukęs atsakymo, paklau- 
sė: — Ir ką gi tu manai žinąs? 

— Ji pati man pasakė. Judu buvot meilužiai. 

— Džordžina? 

— Tai ką - ji melavo? 

— Gal ir pamelavo, kad atsigriebtų iš tavęs dėl ko nors. Arba 
tu man meluoji. Kada gi tai galėjo būti? 

— Nežaisk Žaidimų. Pats Žinai kada. 

— Gerai. Prisipažįstu. Tai buvo vasarą. Mudu buvom teniso 
partneriai. Aš pamečiau galvą - ta jos žavi balta suknelė, straz- 
danos ir visa kita, parsiverčiau ją ant padavimo linijos ir mes 
prapylėm setą nulis šeši. Atsiprašau. Atsiprašau, atsiprašau, at- 
siprašau. - Jam ėmė džiūti burna, nors trečia martinio taurė ran- 
koje buvo lengva: tuščia, su melsva miglele ir alyvuoge - romiu 
žaliu kiaušinėliu. 

Fredis gana sėkmingai pabandė išgauti grėsmingą pozą, šnai- 
ruojantį debesį siauroje beplaukėje kaukolėje. Jam suraukus kak- 
tą, išsišakojusios raukšlės nusidriekė į plikę. 

— Aš tave nuskriausiu, - tarė jis Pytui ir nusėlino į virtuvę pa- 
siimti ledo. 

Andžela, pamačiusi sukrėstą Pytą, paliko Beną pamokslauti 
tuštumai, priėjo prie vyro ir paklausė: 

— Ką judu su Fredžiu kalbėjot? Tu išblyškęs kaip vaiduoklis. 

— Jis sakė, kad man reikia išlyginti dantis. Vajė. Skauda burną. 

— Tu man nesakai. Ar tai dėl manęs? 

— Angele, pataikei kaip pirštu į dangų. Jis prašė manęs tavo 
rankos. Sakė mylįs tave metų metus. 

— A, jis visada taip sako. 

— Tikrai? 

- Šitaip jis kirkina mane. 

— Bet tau tai patinka. Iš akių matau, kad tau patinka klausytis 
tokių paistalų. 


(/ 
+ 
“ 


UT 
JTO 


352 


— O kodėl gi ne? Ko tu taip siunti ant to Fredžio? Ką jis tau 
padarė? 

— Jis kelia grėsmę mano primityviam tikėjimui, - paaiškino 
Pytas žmonai. 

Į kambarį įėjo Foksė su Kenu. Ji vilkėjo sidabrišką suknią be 
petnešėlių. Jos krūtys didžiavosi pienu. Jai gręžiantis ieškoti Py- 
to tarp šešėlių šėlsmo, viršutinė jos kūno dalis lėtai, spindulingai 
sušvito. Vitmenų įėjimas pro pagrindines duris sudrumstė na- 
mo orą - žvakių liepsnelės ėmė kamuotis, o baldai ir sienos ta- 
rytum susvirduliavo ir suvilnijo. Ji atėjo dėl jo. Šį tragišką vaka- 
rą paliko savo namus ir šiltą kūdikį, kad susirastų jį, išgelbėtų jį 
nuo bėdos šioje nedoroje minioje. Jis nugirdo ją aiškinančią 
Džordžinai: 

— Mes jau buvom užsiprašę auklę, tai pamanėm, užsuksim čia 
trumpai, kad neatstumtumėm jos - ji daktaro Aleno duktė, mes 
nenorim iš pat pradžių jos nuvilti, iki šiol mums niekada nerei- 
kėjo auklių. O kai ji atėjo, užsisėdėjom negalėdami atsiplėšti 
nuo televizoriaus. 

— Kas dabar dedasi? - sududeno Rodžerio balsas. 

— Ai, daugiausia senų reportažų fragmentai. Bet labiausiai grie- 
bia už širdies spaudos konferencijos. Jis buvo toks nuovokus, 
žvitrus, nežinau, atidus. Kažkaip vėl parodė, kaip smagu būti 
amerikiečiu. 

Pytas pastebėjo, kad kalbėdama ji glaudėsi prie vyro rankos, 
siekdama prieglobsčio. Kenas stovėjo tiesus ir blyškus nepriekaiš- 
tingu juodu rūbu. Onikso sąsagomis. 

— Aš Žavėjausi juo, - sušuko Bea Gerin pakeltu balsu, kurio 
skaudulys atrodė tolimas, šaukiantis iš požemių. - Niekad ne- 
būčiau balsavusi už jį, tikrai netikiu visu tuo socialistiniu skieda- 
lu, kurį jis siūlė, manau, kad žmonės turi išlikti savimi, net jeigu 
tik tam, kad kentėtų, bet aš žavėjausi, kaip jis laikėsi, kaip rengė- 
si - ta prasme, kad niekada nedėvėjo kepurės ar palto. 

— Baisus tų keistų baltų akių liūdesys, - tarė Frankas Eplbis. 

— Ar jos tikrai buvo baltos? - paklausė Marsija. - Aš maniau, 
kad jis tiesiog visada skaito telesuflerį. 

Kambarį skaidriai užliejo muzika. Doris Dei - „Stars Fell on 
Alabama“. Fredis žavėjosi Doris Dei. Jis buvo sentimentalus iki 
širdies gelmių ir amerikietiškas kaip obuolinis pyragas ir mainų 
turgus. 

— Fredi! - sušuko Kerol. - Tu angelas! Kur Rodžeris? - Tornų 
kilimas su jaustais vikšrio žiedeliais buvo susuktas prie atlasinio 
šezlongo kojų, ir Kerol su Rodžeriu ėmė šokti - jinai lanksčiai, 
jis nevikriai. - Oi, - sušuko ji, - tavo ranka ledinė! 

— Laikiau taurę, - burbtelėjo jis susigėdęs, žvelgdamas iš pa- 
dilbų ir ranką ant kaulėto jos nuogos nugaros kamieno pakreipė 
šonu, pusiau sugniaužtą į kumštį, lyg miegančio vaiko. 

Kiti nejaukiai žiūrėjo. Eidamas paimti sau ir Žmonai gėrimo, 
Kenas Vitmenas pedantiškai prasėlino tuščių grindų kraštu ir, lauk- 
damas, kol Fredis atneš ledo iš virtuvės, tyliai užkalbino Džanet. 
Prie Foksės prisislinko Benas Zalcas. Jos gestai reiškė džiaugsmą 
vėl jį matant po ilgo pobūvių šalinimosi; paskui, reaguodama į jo 
žodžius, ji dirstelėjo į savo plokščią pilvą ir paslaugiai, nė kiek 
nesipiktindama, per jo žydiškumą mėgaudamasi Piterio šmėkla, 
nuraudo. Andžela prisilietė Pytui prie rankos ir paklausė: 

— Gal pašoksim? 

— Tu nori? Man atrodo šventvagiška suktis ant to bėdžiaus 
kapo. 

— Taip ir yra, bet reikia. Baisiai neskoninga, bet negalim palik- 
ti Rodžerio ir Kerol šokti vienų. Jiems darosi labai nesmagu. 

Jo rankose ji buvo pažįstama, apkūni ir lanksti; jis dorai taip 
ir neišmoko žingsnių, per jų santuokos metus ji įgudo lengvai 
sekti jo žirgliojimus, tarsi pagal taisykles, minkštai glausdamasi 
šlaunimis ir dubeniu. Jiedu buvo vienodo ūgio. Ji retai kvepin- 
davosi, tad jos oda skleisdavo neapibrėžtą, bet visiškai gerą kva- 
pą, lyg vandens arba pačios būties - to, kas priešinga tarp Žvaigž- 
džių vyraujančiam vakuumui. 

— Kur Irena su Edžiu? - paklausė jis. 

— Virtuvėje šneka apie oro užterštumą. 

- Įžūliausia porelė, - tarė Pytas. - Po viso kilusio triukšmo. 
Tikiuosi, kad nuo šiol Irenai dejuojant apie druską ant žaizdos 
tu neimsi visko už gryną pinigą. - Sakydamas „druską“ jis turėjo 
galvoje žiupsnį, o įsivaizdavo didžiulius druskynus, suverstus Mi- 
čigano gyvulių ūkių diendaržiuose. 

— Kad Benas šnekasi su tavo nebenėščia pana, - tarė Andže- 
la, - tai Irenai /eko sugrįžti pas Edį. 

— Per daug sudėtinga, - tarė Pytas, bandydamas taikyti žings- 
nį prie pakitusio tempo, kai po „Stars Fell on Alabama“ prasi- 
dėjo „Soft as the Starlight“. - O ta ponia tikrai nebenėščia, bet ji 
niekada nebuvo mano pana. 

— Aš pajuokavau. Nesipriešink man taip. Atsipalaiduok. Plas- 
nok. 

— Žinai, man tikrai nepakenčiamas šitas pobūvis. Kada galim 
važiuot namo? 

— Pytai, tokie pobūviai tau kaip tik labiausiai patinka. 

— Man atrodo, kad mes įžeidžiam Kenedį. 

— Visai ne. Vakar jis tebuvo mūsų prezidentas, įsikūręs toli- 
mam Vašingtone, o dabar jis priklauso mums visiems. Jis čia pat. 
Tu jo nejauti? 

Jis nustebęs pažvelgė jai į žydras akis. Andžela turėjo neblės- 
tančio keistumo, kuris per visus nusivylimus jį dar vis kerėjo. 
Suvokus tai, jam kilo apmaudas dėl savo subtilios vergijos ir nu- 
tvilkė noras atplėšti Foksę nuo Beno, sutrypti jo apžėlusį veidą. 
Žioplai užmynė Andželai ant kojos. 

Dabar šokių aikštelėje prie jų prisidėjo Kenas su Džanet ir 
Fredis su Irena. Jos tobulų antakių dvyniai cirkumileksai virš 
jo juodo peties atrodė it pakelti sparnai. Jos plaukai buvo per- 
skirti tiksliai per vidurį. Priėjo Edis Konstantinas, tarsi norė- 
damas pagrobti ją, bet paskutinę akimirką pasuko į šoną ir įsi- 
terpė šokti su Andžela. Pytas nuėjo ir pakvietė Džordžiną, sto- 

vinčią įsistebeilijusią prie stalo su nušviestais buteliais ir nešva- 
riom taurėm. 

Jo rankose ji paklausė: 

— Kaip manai, ar dar per anksti paduoti kumpį? Mes pirkom 
ir lašišos, bet jokie katalikai neatėjo. 

Jis apkaltino ją: 

— "Tu su savo oriu privatumu. Fredis ką tik man pakėlė vėją. 

— Fredis? Už ką gi? 

— UŽ romaną su tavim. 

— Nesišaipyk. Mūsų kartu praleistas laikas labai brangus, bent 
man. 

— Kas čia šaiposi?! Jis sakė, kad tu pati jam viską išklojai. Po- 
zas, datas, mėnulio fazes. 

— Koks melas. Aš nieko nesu prisipažinusi apie mus, nors jis 
gana dažnai mėgindavo išpešti. Tokia jo metodika. Aš tikiuosi, 
tu irgi nieko neprisipažinai. 

— Ne, bet tik iš gryno užsispyrimo. Man atrodė, kad jis viską 
yra suuodęs. 

— Jis nuolat šnekasi su Kerol ir Džanet - gal kuri nors įteigė 
jam mintį, kad jis ką nors žino. 

— O tu tikra, kad nežino? Esi tikra, kad nepliurptelėjai jam 
kokį vakarą prieš miegą, sumojusi, kad su manim jau vis tiek 
nieko nebebus, ir norėdama dėl ko nors atsigriebti, kad ir dėl jo 
romano su Kerol. 

— Su Kerol? Tu tikrai žinai? 

Jam patiko jausti, kaip jo rankose ji išsigąsta, - kūnas tirpsta 
visai taip pat kaip ir seksualiai atsiduodant. 

— Ne. Bet jis tenai nuolat lankosi, o Kerol per daug neišranki. 
Tai nereiškia, - skubiai pridūrė jis, - kad Fredis nėra žavus vyras. 

Ji nuleido negirdom šią nedraugišką takto parodiją ir paklausė: 

— O tu? Ar man su tavim nieko nebebus? 

Po „Soft as the Starlight“ prasidėjo „It Must Have Been Mo- 
onglow“. 

— Na, - apdairiai tarė Pytas, - šansų vis mažiau ir mažiau, kai 
Fredis elgiasi tarsi Žinodamas. 

— Ai, tas Fredis. Jis nieko nenori žinoti, jis tik nori, kad žmo- 
nės manytų, jog jis žino viską. Bet jeigu aš neverta tavo rūpesčio, 
nėra ką kalbėti, ar ne, Pytai? — Su sportiška energija ji mikliai 
suėmė jo rankas ir atsistūmė nuo jo glėbio. - Tik nebėk pas ma- 
ne, kai kitą kartą norėsi pakeisti sugulovę. 

Žiūrėdamas į ją nueinančią jis suvokė, kad visus tuos mėne- 
sius, visą laiką su Fokse, tebelaikė Džordžiną savo meiluže. 

Foksė kitoje kambario pusėje šoko su Franku Eplbiu. Jie ju- 
dėjo ramiai, nesitaikydami prie ritmo - sidabras švino gniauŽž- 
tuose. Dainavo „Wrap Your Troubles in Dreams“. Čia pat sto- 
vėjusi Marsija guviai kaip vijurkas prisiglaudė prie drėgno jo 
marškinių priekio ir paklausė: 

— Pytai, kas tau nutiko? Tu būdavai linksmesnis. 

— Niekada nesistengdavau būti linksmas. 

— Bet būdavai. "Tu taip džiaugdavaisi su mumis - paplūdimy, 
slidinėdamas, visur. O dabar tau niekas neberūpi. Tu manai, kad 
mes bjaurūs, kvaili žmogeliai. 

— Marsija, tu nuostabi. Galiu lažintis, kad mokykloje buvai 
klasės sekretorė. 

— Gal tave darbas slegia? Ką dabar darai, kai jau per šalta 
statyti tuos smagius siaubelius ant Indėnų kalvos? 

— Mums paskutinę akimirką nukrito kąsnelis. Praeitą savaitę 
gavom didelį interjero darbą Dievybės gatvėj. Gertrūdą Tarboks 
išgrūdo į prieglaudą, ir Niu Bedfordo bankas, kuriam buvo įkeis- 
tas namas, įrenginėja ten įstaigas. Išvežėm tris sunkvežimius „Na- 
tional Geographic“ žurnalų. 

Jam buvo nemalonu tai pasakoti Marsijai, nes jis kiaurą die- 
ną tame name dirbo vienas, dideliu šlifuotuvu šveitė grindis bu- 
vusiame valgomajame su sietynais. Užsimiršęs hipnotiškai zvim- 
biant ir urzgiant mechanizmui, apžavėtas dešimtmečių nešvaru- 
mų ir dažų nykimo, grįžimo prie švarios medienos, jis nenutuo- 

kė apie prezidento nužudymą, kol trečią valandą, po paslaptin- 
gai ilgos pietų pertraukos sugrįžo Jazinskis. Apkurtintas šlifuo- 
tuvo, Pytas leido kulkai perskrosti save be skausmo. 

Marsija irzliai paklausė: 

— Kas gi Tarbokse norės kurti įstaigas? 

— Oi, tu nepatikėsi. Centre verkiant trūksta ploto. Draudimo 
bendrovėms, manualinės terapijos specialistams. „Anoniminiai 
alkoholikai“ nori įsteigti skyrių. Cia nebe tas idiliškas užkampis, 
į kurį tu atsikėlei, Marsija. Deja, mes jau didmiesčio priemies- 
tis. Tarp mūsų ir Leistauno bus didelis prekybos centras. Argi 
Frankas nepriklauso komitetui, kaulijančiam daugiau traukinių 
reisų iš vargano Niu Heiveno arba MBTA*, arba Lionelio ben- 
drovės ar dar ko nors? 

— Pytai, kada tu atsiskirsi nuo Galacherio? Frankas su Gala- 
cheriu pietaudami Bostone kalbėjo su žmogum, pažįstančiu Pie- 
tinį Krantą, ir jis mano, kad Galacheris bankrutuos. Bankams 
jis įsiskolinęs iki ausų ir vis rizikuoja. Jeigu vasarą jo nebūtų iš- 
traukusios vienuolės, būtų nebeišsimokėjęs. 

— Ne, meilute, tu nesupranti. Matas negali pralošti. Mes gyve- 
nam besiplečiančioj visatoj. - Kad ją apmaldytų, numalšintų jos 
kritikos įkarštį, nuleido ranką jai prie sėdmenų - jie buvo siauri 
ir taip suglausti kaip paklusnūs mažieji priekiniai traktoriaus ra- 
tai. Pastūmėta prisilietimo, ji arčiau prigludo prie jo, taip arti, 
kad jo lūpos atšlijo nuo šalto jos tabaluojančių auskarų dvelks- 
mo. Jis sumurmėjo: - O ką gi Frankas kalba apie MBTA? 

— Tą patį. Gal ir blogiau. Lova jo nebepaguodžia. Jam reikia 
ištrūkti iš tos nutukusios neurotiškos bobos. 

— Oi, velnias, mums visiems reikia ištrūkti. 

— Tik ne man. Man reikia Haroldo. Kad skriaustų mane. Jis 
gražiai Žiaurus - tau taip neatrodo? 

— Gražiai? 


* Massachusetts Bay Transport Authority - Masačusetso įlankos transporto valdyba. 

- Ir kartu senamadiškai galantiškas. Aš priklausau jam, bet jis 
gerbia mano nepriklausomybę. Manau, kad mudu labai miela 
senamadiška pora - tau taip neatrodo? 

— Prieštvaninė pora. Karalienė Viktorija ir princas Albertas. 
Bet pakalbėkim apie mane. Ar man nereikia ištrūkti iš Andže- 
los? 

— Oi, Pytai, - nekantriai išpoškino Marsija, - be Andželos tu 
mirtum. 

Netekęs žado, neturėdamas ką atsakyti, jis uždainavo kartu 
su aksominiu įrašo balsu jai į rangytą vėsią ausies kriauklelę: 

— Lai griūva pilys, lai siaučia lemtis, juk tai gyvenimo grožio 
dalis. 

Ji klaidingai suprato jo nuotaiką ir dar vingriau prisispaudė. 
Jos pirštai susirado plaukelius jam ant sprando, dubuo per colį 
kilstelėjo. Ši moteris prisižadėjusi dviem vyrams - jis ėmė dairy- 
tis po kambarį pagalbos. Kenas tebešoko su Džanet. Jo smilki- 
niai atrodė žilstelėję, jiems sukantis netoli žvakės. Su Andžela 
šokantį Edį pakeitė Fredis. Edis pasienyje šnekėjosi su Irena. 
Frankas Eplbis pylėsi gėrimą. Foksės nebebuvo. Doris Dei dai- 
navo „Moonglow“. Pagavęs Pyto žvilgsnį, priėjo Haroldas, į ap- 
snūdusią Marsijos ranką taip nuožmiai suvarė pirštus, kad jos 
alyvinė oda bemat pabalo tarp jo nagų, ir tarė: 

— Idiotų dėžėje dabar kalba, kad jam reiktų užkurti amžinąją 
liepsną. Une flamme ėternelle. Jėzau mieliausias, jis gi nebuvo joks 
nežinomas kareivis, o tik gudriai suformuotas politikas, kuriam 
pasitaikė pagauti vieno menkystos kulką. Chėrie, es-tu ivre?* 

Marsija, snaudusi Pytui prie krūtinės, pažadinta dusliai pra- 
tarė: 

— Taip. 

— Tai eime. Pardonnez-nous,** Pytai. 


* Mieloji, tu pasigėrei? 
** Atleisk mums. 

— Mielai. Eisiu pasigauti kulkos. 

Pytas susipilstė ketvirtą martinį, sidabriškai žėrintį. Foksė. Be- 
ne ji miške? O kur Benas? Tarp šokančių vyrų nėra. Prie žydų ją 
traukia kaip drugį prie liepsnos. Geriau Abraomas negu Lotas. 
Mitrūs miniatiūrizuoti pratę Beno pirštai slysta ilga rusva, koji- 
ne apmautos šlaunies vidine puse ir ima grabinėti blyškias gar- 
banėles prie negriškų lūpų. Jos klitoris lėtai brinksta pro pie- 
nuotą plėvę - rubininė rožė, našlaitės formos laikrodžio spyruok- 
lės. Miglotai, tarsi nutolusi, šypsodamasi Foksė rąžysis ir padės. 
Liūtas Benas slepiančiame Tornui priklausančio krūmo šešėly- 
je. UŽ šių Juodų langų jinai atsiveria kitam meilužiui. 

Pytas skausmingai nusigręžė nuo lango ir jam pasirodė, kad 
poros sukasi ant poliruoto Kenedžio karsto. Šviesos sala gedin- 
čioje nacijoje. „Close Your Eyes“. ,„Užu-merrrki akisss“: kuždė- 
jo aksominis balsas iš Holivudo įsiskverbęs per colį Pytui į ausį. 
Alyvos kiaušinėlis jo martinyje buvo paliktas beglobis. Skaudė- 
jo aftas, ypač tą, kuriai pasiekti reikėjo ištempti liežuvį, žemai 
kairėje ant priekinės dantenos, ties lūpos šaknimi. Plėvelių sam- 
plaika negalėjo be pagalbos išsirutulioti iš dumblių. Dievas mums 
suteikė postūmį. Jis pamanė, kad reikėtų nebegerti. Be vakarie- 
nės, į tuščią skrandį. Marsijos vingrumas sudirgino jį. Smuktelė- 
jęs nuslūgęs svarumas. Jo inkstai signalizavo saldžiu tylaus var- 
po gaudesiu: palengvink mus. Tornų vonios kambaryje. Džor- 
džina ten apsiplaudavo prieš tai ir po to. Sakė, kad jo sperma 
varva jai per koją, per daug jos, turėtų dažniau dulkinti Andže- 
lą. Šešiakampės grindų plytelės, žalsvai melsvas tualetinis po- 
pierius, prašmatnūs purpuriniai rankšluosčiai. Kviečiame į ste- 
buklingos piliulės... Švytruodavo nuoga po dušo su papartyno 
gaivumo pute. Malonus svarumas pasimylėjus. Gerai, šaunusis 
ir ištikimasis.* Pasukęs pažįstamais laiptais, tvirtai statydamas 
juodą pėdą ant siūbuojančios pakopos, jis dirstelėjo į tamsų šo- 


* Mt 25,21. 

ninį kambarį, kur kelios neryškios galvos žiūrėjo nužiūrėtą mir- 
gantį pakartojimą: iš lėktuvo pilvo ištraukiamas karstas. Ten bu- 
vo Benas, palinkęs, sidabruotu profiliu, kaip sekmadieninės mo- 
kyklos oleografijose, žvelgiantis į Sinajų. Rodžeris su Kerol da- 
lijosi viena pagalve. Frankas čiulpė cigarą, kurio dūmuose tvyks- 
čiojo švieselės, karstui virstant našle, našlei virstant DŽonsonu, 
Džonsonui virstant apžvalgininku. Maitėdos. Foksė tikriausiai 
virtuvėje. Apmuštos vonios durys buvo uždarytos. Jis taktiškai 
pabeldė. Jos dainingas balsas šūktelėjo: 

— Minu-tėlę. 

— Čia aš, - tarė Pytas ir pastūmė duris. Jos atsivėrė. Ji sėdėjo 
ant unitazo pasikėlusi savo sidabrišką suknią, išsigandusi, ran- 
koje laikydama skiautę žydro popieriaus it lopinėlį dangaus. 
Spausdamosi į ovalinę kriauklę, kojinių gumom apveržtos jos 
blyškios šlaunys buvo išplatėjusios. Ji kiurksojo palinkusi prie- 
kin, šešiakampes grindų plyteles lietė tik jos kojų pirštai, bet ne 
kulnai. 

— Aš myliu tave, - išsilupo jam kaip dantis. Veidrodis virš kriauk- 
lės atbloškė jį į save. Plokščias stangrus veidas atrodė raustelėjęs 
ir apstulbęs, burna pražiota, juodas kaklaraištis pakrypęs. 

Šviesioje, plytelėmis išklotoje erdvėje suaidėjo Foksės kuždesys: 

— Beprotybė čia tau būti. - Tada ji absurdiškai kruopščiai pa- 
sišluostė, paleido popierių į vandens ovalą apačioje ir, pasigrę- 
žusi ant sėdynės, paspaudė sidabraspalvę rankeną. Vangiai nu- 
kliokė vanduo - Džordžina skųsdavosi dėl žemo vandens slėgi- 
mo ant kalvos. Foksė pakilo nuo verpeto ir lygindama nuleido 
suknią. Stovėdama veidu į jį, atrodė aukšta, lyg ir pyktelėjusi, 
priešiška, sučiauptos lūpos keistai pabalusios nuo blyškiai raus- 
vų lūpų dažų - naujoji mada. Jis pasitikrino, ar durys uždarytos, 
ir praėjęs pro ją atsistojo šlapintis. Dilgtelėjusi, iš pradžių neno- 
riai, pasileido auksaspalvė arka. 

— Viešpatie, kaip džiugu matyti tave vieną, - tarė jis. - Kada 
gi, po velniais, mudu susitiksim? 

Jam tebečiurškiant, ji išdrožė: 

— Aš abejojau, ar tu nori susitikt. Nedavei nė ženklo. 

— Nuo pat tavo vaiko gimimo aš mirtinai bijojau dėl tavęs. 
Maniau, kad mūsų santykiams galas. 

— Tai netiesa. Nebent tu nori, kad taip būtų. 

— Tiesą sakant, aš visą rudenį visko bijojau. Mirties, darbo, 
Galacherio, savo vaikų, žvaigždžių. Buvo siaubinga. - Galutinis, 
kiek retorinis trykštelėjimas ir užbaigiantis, sausinantis nupur- 
tymas. Jis užsisegė prarėžą. - Visas mano gyvenimas atrodo vien 
ilgas krytis. 

— Betgi ne. Tu gyveni gerai. Turi žavią šeimą, gražų kvadratinį 
namą, mane, jeigu nori. Mums negalima čia šnekėtis. Paskam- 
bink man pirmadienį. Aš vėl viena. 

Jis nuleido vandenį, bet bakelis buvo dar neprisipildęs. 

— Palauk. Būk gera. Parodyk man savo krūtis. 

— Jos labai pieningos. 

— Žinau. Vieną momentą. Būk gera. Man to reikia. 

Jie įsiklausė, ar kas neateina, bet žingsnių laiptais nesigirdė- 
jo. Iš apačios sklido muzika ir televizijos monologas. Ji prasižio- 
jo, ir raudonas lyg eršketas jos liežuvis palietė viršutinę lūpą, kol 
siekė nugaroje atsegti spaustukus. Suknia ir liemenėlė atsilupo 
kartu. Vaisius. 

— Vajė. Viešpatie. 

Atsakydama ji nuraudo. 

— Aš jaučiuosi tokia išplerusi. 

— Tokia gyslinga ir pilna. O viršūnės čia tokios sukietėjusios. 

— Nepratekink jų. Už valandos turiu važiuot namo. 

— Ir žindyti. 

— Taip. Kokios keistos liūdnos raukšlės čia tau formuojasi, ir 
va čia. Nesiraukyk, Pytai. Ir žili plaukai. Anksčiau nebuvo. 

— Pažindyk mane. 

— Oi, brangusis. Ne. 

— Pažindyk. 

Ji pabūgusi prisidengė vieną krūtį, bet jis jau atsiklaupė ir jo 
plati burna įsisiurbė į kitą krūtį. Tirštas lėtas srautas iš pradžių 
čiulpėsi kokčiai saldžiai. Jam į vokus spiginanti skaisti vonios 
kambario šviesa tartum nudažė vidurius giliai srūvančia rožine 
spalva, iki pat skaudamų kelių ant ledinių plytelių. Foksė ranka 
lengvai suėmė jam pakaušį — tai pristumdavo arčiau prie savo 
tėkmės, tai priliesdama ausį perspėdavo, kad jai skauda. Jis atsi- 
merkė - kitos krūties spenelis stirksojo raudonas kaip vyšnia tarp 
saugant sugniaužtų dramblio kaulo baltumo pirštų - ir vėl užsi- 
merkė. Liežuvį, dantenas jam tvilkė vagiamo valgio pliūpsniai; 
ji taršė jam plaukus, jis glostė jai uždengtus sėdmenis. Ji tiesiog 
skandino jį rožinėje šviesoje. 

Visai prie pat jų lyg akmenų dunksėjimas pasigirdo beldimas 
į neužrakintas duris. Jį užtvindė raiži šviesa. Jis pamatė, kaip 
laisva žieduota Foksės ranka sugriebė ir užspaudė styrančios ne- 
apžiotos krūties pieno išsiskyrimą. Ji šūktelėjo tuo pačiu dainin- 
gu balsu: 

— Minutėlę palaukit. 

Skaidrus, mandagus Andželos balsas atsakė: 

— Oi, atsiprašau, Fokse. Neskubėk. 

— Ge-rai, - progiesmiu atitarė Foksė, žvelgdama į Pytą pa- 
klaikusiomis klausiančiomis akimis. Jos nuogos krūtys atrodė 
kaip didžiuliai ratilai. Krikščionė vergė nurengta kankinti. 

Jo kūnu daužėsi baimė. Rankos trūkčiojo kaip tampomos lė- 
lės, bet smegenys nužvelgė padėtį iš nutviekstos patalpos, ku- 
rioje jis įkliuvo. Kitų durų nėra. Dušą skiria peršviečiamas stik- 
las - dvi slankios plokštės: matytųsi jo siluetas. Yra langelis. Pa- 
langė jam ties krūtine. Suvokęs, kad keliant rėmą pasigirs triukš- 
mas, jis parodė Foksei, kad nuleistų vandenį. Jai pasilenkus prie 
sidabraspalvės rankenos, krūtų forma pakito, jos nukaro - te- 
šmenys ilgomis viršūnėlėmis, varvinantys drumzlinus lašus. Py- 
tas atšovė žalvarinį skląstį ir pastūmė rėmą aukštyn, vandens ba- 
keliui vėl vangiai išsiliejant. Vienu juodu išeiginiu batu pasisto- 

jęs ant vonios krašto, pasikėlė ir iškišo galvą į juodą oro kvadra- 
tą. Šioje namo pusėje buvo medžių - guobų, bet ne taip arti, kad 
galėtum užsikabinti. Jo rankos lietė tik medieną ir žvarbų, žvaigž- 
džių prismaigstytą orą. Per vėlai suprato, kad reikia lįsti kojom į 
priekį — teks šokti. Ši namo pusė buvo ūksminga, kaimiška. 
Minkšta žolė. Tualetas nuščiuvo ir nebekėlė triukšmo, kuris už- 
gožtų keberiojimosi garsus jam keičiant padėtį. Foksė susipro- 
tėjo iki galo atsukti abu čiaupus. Pagal logišką eigą tuoj po to ji 
turės atidaryti Andželai duris. Pytas įslinko atgal. Foksė stovėjo 
prie kliokiančių čiaupų spoksodama į jį, šluostydamasi purpuri- 
ne frotine plaušine, segdamasi savo sidabriškos suknios korsa- 
žą. Jam pasirodė, kad ji šypsosi. Nėra kada apie tai galvoti. Jis 
atsistojo ant glotnaus vonios krašto, vieną koją iškėlė pro lange- 
lį ir, pasirėmęs rankomis žemyn į radiatoriaus apdangą, išgrūdo 
ir kitą koją. Saga. Įstrigo. Ach. Na, štai. Jis išsliuogė krūtine ir 
laikydamasis rankomis visu svoriu pakibo ties banguotomis Tor- 
no malksnomis. Atsikišusios vinys, dar kokia užsikabins už šner- 
vės ir perplėš veidą kaip išdorojamą žuvį. Po jo batais tabalavo 
oras. Dešimt pėdų. Vienuolika, dvylika. Seni namai, aukštos lu- 
bos. Kažkas lyg plunksnele perbraukė jam per pirštus, vonios 
pusėje įsitvėrusius palangės. Foksė maldauja, kad jis nerizikuo- 
tų? Andžela sako, kad nieko baisaus, ji žinojusi? Per vėlu. Krisk. 
Nebeišsisuksi. Lengvai atsispyręs nuo sienos ir bandydamas tru- 
putį susiriesti prieš smūgį, jis pasileido. Krytis — iš pradžių gau- 
desys, o paskui trenksmas: atvirkščiai negu arfos styga. Jo kul- 
nai trinktelėjo į šalnos sukaustytą velėną; jis apsivertė aukštiel- 
ninkas, sunerimo dėl žolės dėmių ant smokingo ir tik paskui su- 
mojo padėkoti Dievui, kad visi kaulai liko sveiki. Viršuje prany- 
ko rausvas veidelis ir šlumštelėjo užveriamas auksaspalvis lan- 
gas. Jiedu apsisaugojo. Jis sėdėjo ant standžios žolės, plonučiuose 
batuose stiro kojos. 

Suplazdeno arčiausios guobos kamieno siluetas ir sukikeno 
moteriškas balsas. 

— Pytai, tu toks puikūnas, - tarė Bea Gerin. 

Skardus Beno Zalco balsas pareiškė: 

— Čia tai bent šuolis. Esu sužavėtas. 

Pytas atsistojo ir apsivalė drabužius. 

— Ką judu čia darot? 

— Ai, - tarė Bea, ir jos atsaini intonacija čia, lauke, atrodė 
bekūnė, - Benas išsivedė mane parodyti viršuje skrendantį paly- 
dovą, kuriame jis kažką miniatiūrizavo. 

— Mažytį komponentą, - tarė Benas. - Jį sukūrė mano senasis 
skyrius, ir aš pats pakišau vieną kitą gerą mintį. Maniau, kad 
kaip tik dabar turėjo praskristi, bet mes tepamatėm vieną kren- 
tančią žvaigždę. 

— Kaip gražiai ji krito, - tarė Bea, ir Pytui, dar apdujusiam, 
atrodė, kad kalba medis, nors jau ryškėjo jos suknelės raudonis, — 
plykstelėjo žalsvai mėlynai kaip įžiebtas degtukas, ir viskas. Ne- 
buvau mačiusi kometos nuo vaikystės. 

— Čia buvo ne kometa, - tarė Benas. - Čia buvo meteoras, 
inertiškas medžiagos luitas, galima sakyti, kosmoso dulkė, su- 
deganti nuo trinties palietusi mūsų atmosferą. Kometos švyti ir 
turi elipsinę orbitą. 

— Oi, Benai, tu nuostabus, tu viską Žinai, ar ne taip, Pytai? Bet 
tu pasakyk mums, ką gi tu darei su Fokse? 

— Kodėl sakai „su Fokse“? 

— Mes matėm, kaip ji uždarė langą. Tu nematei? 

— Tu įsitikinusi, kad Foksė? Man atrodė, kad ten Andžela. 

— Andželiukė! Aišku, kad ten buvo Foksė - tie žavūs medaus 
spalvos plaukai. Ar judu mylėjotės? Vonios kambaryje? 

— Brolyti, čia reikia geležinių nervų, - tarė Benas. - Ir, savai- 
me aišku, atsipalaidavusių kūnų. Pabandžiau kartą valtyje ir sa- 
kau atvirai - tai ne man. 

— Nepaistykit kvailysčių, - tarė Pytas. - Nieko mes nedarėm. 
Judu nusišnekat. - Galbūt pyktis išguis šią netikėtai išdygusią 
porą. 

— Kodėl kvailysčių? - kylančiu proverksmiu sušuko Bea, kaip 
anksčiau apraudodama Kenedį. - Visi žino apie tave su Fokse. 
"Tavo sunkvežimis ten stovi visą laiką. Mes manom, kad tai miela. 

— Mano sunkvežimio ten jau ištisus mėnesius nebuvo. 

— Na, brangusis, kad jau ji nelabai galėjo. 

— Žinot, - tarė Benas, - aš abejoju dėl to. Dėl draudimo san- 
tykiauti nėštumo metu. Ko gero, paaiškės, kad tai daugiau pseu- 
domedicininis prietaras, kaip ir aiškinimas, kad maitinti krūtimi 
nehigieniška — tuo buvo nuoširdžiai tikima ketvirtam dešimt- 
mety. Aš /iepiau Irenai maitinti krūtimi, ir ji dėkinga už tai. 

— Tu nuostabus vyras, Benai, - tarė Pytas. - Dabar tu liepi jai 
dirbti, ir ji vėl dėkinga. 

Bea jam ant dilbio uždėjo virpančią ranką. 

— Na, nebūk toks sarkastiškas su Benu vien dėl to, kad pats esi 
susigėdęs. Mes niekam nesakysim, kad matėm, kaip tu iššokai. 
Tik Rodžeriui ir Irenai. 

— O kam aš turėčiau pasakyt, kad mačiau, kaip judu su Benu 
čia glaustotės? 

— Gali pasakyt vienam žmogui - tokios taisyklės, - tarė Bea, — 
bet ne Andželai, nes ji pasakys Fredžiui Tornui, o tada sužinos 
visi. Man šalta. 

Visi trys kartu sugrįžo į namą. Doris Dei dainavo „Stardust“. 
Andžela leidosi laiptais iš vonios kambario. Ji paklausė: 

— Kurgi jūs visi buvot? 

— Benas sako padaręs ten vieną žvaigždę, bet mes jos nera- 
dom, - paaiškino Pytas. 

— Kodėl ieškojot po medžiais? Aš galvojau, kas ten lauke šne- 
kučiuoja - girdėjau jus vonios kambary. 

Sustingusi vidury laiptų, ji tviskėjo kaip sietynas. Dabar, sau- 
giai sugrįžusiam į pobūvį, Pytui buvo apmaudu, kad Bea mano, 
jog Andžela viską pasakoja Fredžiui Tornui. Jam knietėjo pa- 
klausti žmoną, ar tai tiesa, bet tepaklausė: 

— Kiek tu išgėrei? 

— Kaip tik normą, - atsakė ji leisdamasi. Rankomis prasklei- 
dusi nematomą užuolaidą, ji praplaukė pro jį. 

Pytas nuskubėjo toliau — turėjo klausimų visoms moterims. 
Jis tebejautė burnoje šleikštokai saldų skonį. Foksė virtuvėje šne- 
kėjosi su Džanet, kuri atsuko nugarą, kad meilužiai galėtų šnek- 
telėti. Jis kimiai paklausė Foksės: 

— Viskas gerai? 

- Žinoma, - sušnibždėjo ji. 

Jis dar paklausė: 

— Ar man pasirodė, ar tu ten stovėdama iš manęs šiepeisi'? 

Ji apsidairė, ar jų niekas nesiklauso. 

— Tu buvai pametęs galvą, atrodei kaip begarsio kino komedi- 
joj. Norėjau pasakyti, kad nekvailiotum ir nepasidarytum galo, 
betgi negalėjom kalbėti, be to, tu buvai aiškiai įsikalęs į galvą, 
kad reikia šokti. 

— Įsikalęs! Aš buvau persigandęs, o dabar man ima skaudėti 
dešinį kelį. 

— Tu buvai persigandęs Andželos. Kodėl? Na, gerai, jos vyras 
vonios kambaryje su kita moterim. Tai ar čia jau pasaulio pabai- 
ga? Gal tu padėjai man ką nors iš akies iškrapštyti. 

Pytas semtelėjo iš nuskurdusių moralinio pasipiktinimo išteklių. 

— Aš sukrėstas, kad tu galėjai juoktis. Kai visa mūsų meilė 
kybojo ant plauko. 

— Bandžiau sugriebti tave už rankos, bet tu pasileidai. - Jos 
šypsena pasidarė dirbtinė, lyg laukinės. - Gal baikim šnekėtis. 
Fredis Tornas į mus skersakiuoja, štai ir Haroldukas ateina. 

Haroldas, kurio suglaistyti plaukai pakaušyje buvo sušokę į 
spaiglius, šiek tiek įsisiautėjęs, tęsdamas kitur pradėtą pokal- 
bį, tarė: 

— Jeigu tikėčiau visagaliu Viešpačiu Jėzum, sakyčiau, kad jį 
nubaudė už tai, kad leido sutrėkšti mūsų vienintelį ištikimą są- 
jungininką Pietryčių Azijoje, pataikaudamas mūsų kairiesiems 
vištgaidžiams. La gauche effėminėe. 

— Oi, Haroldai, - motiniškai, saviškai tarė Foksė, - nekalbėk 
šitaip, tu kažką mėgdžioji. Kardinolą Rišeljė. Tu manai, kad 
mums atrodysi šaunuolis, jeigu sudešinėsi. O mums atrodo, kad 
tu dabar šaunuolis. Argi ne, Pytai? 

— Haroldai, - paklausė Pytas, - tu nepagalvojai paprašyti jau- 
nosios našlės rankos? Tu su madam Nhu būtumėt žavi pora. Ju- 
du abu mėgstat ugningą saviraišką. 

— Abu kalbat prancūziškai, - pridūrė Foksė. 

— Šitoj merdinoj* šaly bėda ta, - tarė Haroldas, niauriai pa- 
tenkintas jų erzinimu, - kad nėra kaip garbingai nebūti liberalu. 

— Kodėl ne - štai aš, - tarė Pytas. - Aš ne liberalas. Štai tavo 
draugai makleriai - mausto vargšus ir suteneriauja turtuoliams. 
Nieko čia liberalaus. 

— Jie idiotai, - tarė Haroldas Pytui, ir dar prancūziškai: — /di- 
ots. Tu nekiši nosies iš šito pastoralinio rojaus, tai ir nežinai, ko- 
kie jie avigalviai. Jie tikrai jaudinasi, - kalbėjo jis, - dėl skirtumų 
tarp biuiko ir kadilako. 

— Baisu tuo patikėti, - tarė Pytas ir, pamatęs Kerol vieną prie 
arfos rėmo, priėjo prie jos. - Ką tu pripasakojai tam klounui 
Fredžiui Tornui? 

— Nežinau, - tarė ji, - bet pasakysiu tau štai ką, Pytai Hane- 
ma. Jis, ko gero, vienintelis užeidavo pas mus, kai jūs visi buvot 
atstūmę mane su Edžiu dėl vargšelės Irenos. Gera vargšelė. Ar 
matei, kaip ji nusitempė Edį į virtuvę, vos tik čia atėjusi? 

— Ak, tu gražuole. Pašokim. 

Doris Dei dabar dainavo „Under a Blanket of Blue“. Po jo 
delnu plytėjo Kerol nuoga nugara, kaulėta, lanksti, kviečianti 
įsivaizduoti, kaip lengvai jo ilgos plaukuotos rankos lovoje ap- 
glėbtų ir numaldytų šį liekną, įaudrintą šokėjos nuogumą. Jo 
nykštys brūkštelėjo vienos mentės kraštu, drėgnas delnas gulėjo 
skersai iškilusios stuburo keteros, jo pirštų galai pažino putles- 


* merde - šūdas. 

nes jos šonų užuomazgas. Nuolaidūs šonai, į apačią išsiriečian- 
tys, įgyjantys raumenų ir tampantys plačiąja pasaulio ašimi, prieš- 
priešiais kilsuojančiu sostu, kuris net ir gležniausios moters bū- 
na apimlus ir tvirtas. Kerol taikėsi prie jo šilkiniu lakumu, leng- 
vai brūžindamasi visu ūgiu. Moterų kūnai yra dėlionės dalys, 
galinčios atitikti arba ne - kaip jos nusprendžia. Kerol nejučia 
kryptelėjo dubenį, ir jo penis pajuto glostymą. Ji lengvai trynėsi 
iš ŠONO į šoną, palenkė kaklą, kad jis pamatytų jos krūtis, papūtė 
jam į ausį. Muzika nutilo. Ji atsitraukė nirtokai išsiplėtusiu vei- 
du ir atsiduso. 

— Tu toks šunsnukis, - tarė jam ir nuėjo - nuoga nuo sprando 
iki juosmens. Undinė. Išslydo jam iš rankų kaip šlapias muilas. 

Toks šunsnukis. Kai koledže grįžusiam vėlai iš pasimatymo, 
sausa burna ir šlapiu prarėžu, su pirštų galuose dar gyvu džiūs- 
tančiu putės kvapu, jam pasakė apie tėvų patirtą avariją, jis pa- 
manė, kad jeigu ten būtų buvęs, jeigu kaip nors būtų nukakęs į 
Grand Rapidsą, būtų pakeitęs įvykių eigą, pasukęs jų samplaiką 
bent tiek, kad motina ir tėvas būtų likę gyvi. Taip pat jis jautėsi 
kaltas dėl Kenedžio mirties, kai Jazinskis jam pasakė nutilus šli- 
fuotuvui. 

Prie jo priplasnojo Irena Zalc su antakių arkomis virš skais- 
čių ašarų, Žėruojančių žvakių šviesoje. 

— Ar tu laiminga, Irena? - paklausė jis. 

— Aš vis dar myliu jį, jeigu tai tave domina, - tarė ji. 

— Tu nori būti pajuokta, kaip ir aš, - tarė Pytas. - Mudu tin- 
kam į atpirkimo ožius. 

Iš šonų lydimas Džordžinos ir Andželos, pergalingai iškėlęs, 
Fredis įnešė iš virtuvės kumpį - šiltą, riebų, žvilgantį kumpį, iš- 
raižytą ir papuoštą gvazdikėliais. Pavymui įžengė Bea Gerin nu- 
blukusiais, blyškeniais už vėją plaukais, pakaušyje susuktais į lais- 
vą kuodelį, nešina salotų dubeniu, prikrautu aliejuotų salotų 1a- 
pų, agurkų griežinėlių, avokadų, pomidorų, petražolių, laiški- 
nių česnakų, cikorijų, trūkažolių. Nesuskaičiuojamos gėrybės. 

Žvangindamas sidabrą, Fredis ėmė galąsti didelį peilį. Iš susi- 
rinkusios publikos sududeno Frankas Eplbis: 

— Kuo Cezaris penėtas, kad jisai toks didelis išaugo?* 

Džordžina paaiškino: 

— Aš pasirūpinau lašiša katalikams, bet kadangi nė vienas ne- 
atėjo, atiduosiu vaikams pietums. 

Fredžio akiniai, jam pjaustant, aklai žybsėjo. Tik Fredis mo- 
kėjo taip plonai pjaustyti. 

— Imk ir valgyk, - progiesmiu kalbėjo jis, guldydamas po grie- 
žinį moterų jam tiesiamose švariose lėkštėse. - Štai jo kūnas, 
duodamas tau. 

— Fredi! - sušuko Marsija Smitukė. — Tai pasibjaurėtina. 

— Jums neatrodo, kad mes turėtum pasninkauti, ar ką? - pa- 
klausė Bea Gerin tyru gailiu balsu, kuriame jautėsi didžiavima- 
sis dėl sutrikimo. 

— Pasninkauti arba pisninkauti, - tarė Fredis Tornas, chirur- 
giškai delikačiai guldydamas dar vieną griežinį. 

Nuo sienos iš po afrikietiškos kaukės tylomis žiūrėjo Kenas 
Vitmenas. Benas Zalcas, uoliai linktelėjęs, padėjo ant staliuko 
ridikėlius ir duoną. Kerol atnešė du butelius burgundiškojo, Žva- 
kių šviesoje juodus kaip derva. Gavęs lėkštę, Pytas ėmė kramty- 
ti, bet be seilių - jo burna atrodė pilna dar žerplėjančių pelenų. 
Umai pasijutęs senas, susirado kėdę. Kelį iš tiesų skaudėjo. 


Dar teberaišuodamas, jis aplankė Foksę antradienį, kai šalis 
grįžo prie normalaus gyvenimo. Trys visuotinio gedulo dienos 
šioms Tarbokso poroms praslinko kaip trys svaigios švenčių die- 
nos, visos panašios viena į kitą. Vyrai kiekvieną popietę žaidė 
liestinį futbolą lauke už Eplbių namo, prie Džojos upelio, o mo- 
terys su vaikais sėdėjo name ir žiūrėjo bibliotekoje televizorių. 
Per nuobodžiai užsitęsusias ceremonijas Vašingtone arba įvykio 


* Vertė A. Churginas. 

tyrimą Dalase (Pytas su vaikais, ką tik grįžę iš bažnyčios, pama- 
tė, kaip nušovė Osvaldą; Rūta ramiai pasigręžė į jį ir paklausė: 
„Ar čia iš tikrųjų?“, - o Nensė tyliai įsikišo į burną nykštį) kai 
kurios moterys išeidavo į lauką, įsitaisydavo Franko šiene ir žiū- 
rėdavo, kaip jų vyrai įraudę laksto po kupstuotą lauką, šaukda- 
mi kamuolio. Šios dienos prie žiemos slenksčio buvo rudeniškai 
giedros, pripildytos šilumos, kol ūmai ima tįsti šešėliai. Pasibai- 
gus Žaidimui, tą ilgą savaitgalį vyrai ir vaikai iš popierinių puo- 
delių gerdavo sidrą, kieno nors (Vitmenų, Smitukų) atneštą iš 
sodo palei paplūdimio kelią, o paskui visi patraukdavo vidun 
prie kokteilių ir ilgo sėdėjimo prie televizoriaus, kol vaikai im- 
davo ožiuotis ir nusiaubdavo Džanet sausainių, riešutinio kre- 
mo, razinų bei obuolių atsargas. Vis kartojama ir kartojama, tarsi 
besisukančiame nemigos būgne: Pensilvanijos aveniu drauge pė- 
dina Hailė Selasijė ir generolas de Golis, Džeko Rubio* stripti- 
zo šokėja vangiu balsu pripažįsta, kad jį kartais suimdavo siutas, 
skrybėlės ir pašėlusiai besivartančių fotoaparatų link. Našlė ir 
vienas brolis praeina taip arti kameros, kad vaizdas susilieja, įstri- 
žai palinksta virš aiškiai neapibrėžto pasvirusio žemės ir gėlių 
plotelio. Nutviekstas pietietiškos saulės, tolumoje dunkso Kapi- 
tolio kupolas. Tratant būgnams, karstas sužvilga ir išnyksta. Verk- 
dami atėjo vieni vaikai, juos skriaudžia kiti. Dar išgersit? Buvo 
metas namo, bet dar ne visai, dar truputį. Tik atėjus vakarui, 
vaikus susodino į mašinas. Važiuojant namo, erdvė automobi- 
liuose buvo alsi nuo neišsakytų klausimų, neminėtinos karaliaus 
nužudymo nelaimės, vaikus pykinančio žemės drebėjimo, keis- 
to skrandžio graužimo, kurį atleisdavo tik miegas. Mokykla ir 
antradienis atėjo kaip palengvėjimas. 

Pytas pastatė savo sunkvežimį aiškiai matomoje vietoje keliu- 
ke. Išlikusios Vitmenų alyvos buvo belapės, jo akys markstėsi 


* Rubis nušovė Kenedžio žudiką Osvaldą. 

nuo nežabotos šviesos. Kiekvienas metų laikas turi šviesos toną, 
kurį kasmet pamirštame: virtuvė apšerkšnijusiais langais, lapais 
apklota šoninė veranda, kreidiniai pavasario vidurdieniai, abe- 
jingai skaidrėjantis žvarbis krentant lapams. Spalio oranžas nu- 
slūgo į pelkyną, kuris dabar driekėsi pilkas iki tolimojo smėlio 
krašto. Buvo atoslūgis - jūra slūgsojo platesniuosiuose kanaluo- 
se lyg į ketų liejama geležis. Foksės atsako jis sulaukė po antrojo 
skambučio. 

Atidariusi duris, ji atrodė gležna, lyg atsigaunanti po ligos ar- 
ba ką tik nubaudusi save karščių karščiausia vonia. 

— O, čia tu. Nuostabu. 

— Tikrai? Tu viena? Atvažiavau pasižiūrėti kūdikio. 

— Bet ne manęs? 

Vis dėlto, vos įsileistas, ant kilpinio kilimėlio jis apglėbė ją ir 
nepaleido, tarsi kūdikio nė būti nebuvę, tarsi šiame suslūgusia- 
me dykame pasaulyje jiedu būtų buvę vieninteliai gyvi žmonės. 
Po jos kasdieniu naminiu chalatu tarp pakeltų krūtų ir kaulėto 
dubens bejėgė įduba tarsi šliejosi prie jo prisiminimo apie jos 
išpampusį pilvą. Iš svetainės pasigirdo gailus šniaukrojimas, ne 
tiek verksmas, kiek kokių nors poreikio vartų brazdinimas. Fok- 
sė įsikibo į jį verksminga poza, jis instinktyviai įsikniaubė galva 
jai į plaukus bučiuodamas kaklą iš šono, tada jos liežuvis ir pirš- 
tai, tarsi išlaisvinti iš drovumo dėl ilgo atotrūkio, bandė virpu- 
lingai sučiupti jį, bet akli lyg bitės pridūmytame kambaryje šok- 
čiojo į kvailiausias vietas - jo neskustą smakrą, žvangančias ki- 
šenes, vos spėjusią užsimerkti akį, kutenimo bijančią pažastį, jos 
aistros taip ir neatlaužtą. Jis pasakė jai: 

— Vaikas verkia. 

Jiedu drauge nuėjo į svetainę, kur pintame lopšyje alsuoda- 
mas gulėjo kūdikis. Jį laimindama gaubė perlų spalvos ramuma, 
o langai į šerkšno nusvilintą pelkę atrodė lyg įrėminti vaizdai, 
skleidžiami magiškojo žibinto, gaunančio impulsą iš nesuterštos 
kūdikio sielos. Foksė paklausė, ar jis nenorįs palaikyti jo, ir, švel- 

niai pakėlusi kūdikį, be ceremonijų įdavė Pytui į rankas. Pytas, 
gniauždamas savo plačius delnus po staiga gauta nestabilia naš- 
ta, leidosi apstulbinamas - mat jau buvo užmiršęs - siaurų sėd- 
menėlių, karščiuojančios rausvai violetinės galvutės. Akimirką 
vaikas vertino jį didelėmis griežtomis bazalto spalvos akimis, pas- 
kui rainelės sužvairavo, kaktos raumenys išsipūtė kaip elastiniai 
svertai, spausdami anktakius žemyn. Mažylis ėmė verkti. Bijo- 
damas, kad šis triukšmas išduos jųdviejų slaptumą, Pytas atida- 
vė jį Foksei. Ji atsainiai pasūpavo kūdikį prie krūtinės. 

— Kuojjis vardu? - paklausė Pytas. 

— Turėtum žinoti. 

— Andžela sakė, bet užmiršau. Senamadiškas vardas, pagal- 
vojau. Tokiai moderniai porai. 

— Tobijas. 

— Ar tai ne katinas? 

— Katinas vardu Kotonas. O Tobijas buvo Keno senelis. 

— Kodėl jam nedavėt Keno tėvo vardo? 

— Atrodo, kad Kenas nemėgsta savo tėvo. 

— Aš maniau, kad jo tėvas tobulas - tobulas Hartfordo advo- 
katas. 

— Taip. Bet Kenas nusprendė labai ryžtingai - buvau nustebusi. 

- Kenas kartkarčiais moka nustebinti, ar ne? Šaunus vyrukas. 

— Ar tu bandai man jį įpiršti? 

— Kodėl mes fechtuojamės? - paklausė jos Pytas. 

— Nežinau, - tarė Foksė. - Mažylis tau gadina nuotaiką. 

— Man žavus mažylis. Man tu žavi motina. 

— Bet nebe meilužė? 

— Na... - nuo sumišimo jam graužė skrandį, - tu juk dar nega- 
li, ką? 

— Aš turėčiau nesimylėti dar dvi savaites, bet manau, kad tru- 
putėlis švelnumo man nepakenktų. Kodėl tu toks apatiškas? 

— Argi apatiškas? 

Kaip jai paaiškinti apie tą čia rastą ramybę, langus užpildžiu- 
sią nuvytusią pelkę, jo paties apdailintą tykų kambarį, kurio 

tinkuotos sienos driekėsi plačiai kaip mantilija, apie perlų spal- 
vos aurą prie kūdikio, apie pačios Foksės romią sausą graciją — 
sausą, tarsi išsisunkus miegui ir rūpinimuisi savimi, - apie šį tyrą 
užkerėtą orą ir jo prietaringą nenorą suteršti jį? Jis prisipažino: 

— Aš tiesiog abejoju, ar turiu teisę dabar čia būti. 

— O kodėl ne? Kokią teisę tu anksčiau turėjai? Aš juk nebu- 
vau tavo žmona. Tu atvažiuodavai čia pasidulkinti su meiluže, 
puiku, aš sutikau, man tai buvo nuostabu. O kas dabar? Aš susi- 
tepiau pagimdydama vaiką. 

Pytui pasirodė, kad ji per daug mėgaujasi tokiu vainojimu, 
kad tai, pasinaudojant juo kaip dingstimi, atgijo iš jos patirties 
gelmės. Ji stovėjo prasižergusi, kiek palinkusi per juosmenį, To- 
biją laikė suspaudusi, bet jo pusėn nežiūrėjo. Jos pakeltas balsas 
jį užmigdė. Pytas žavėjosi Foksės motinišku negrabumu, jau ne- 
rūpestingu įsitikinimu, kad vaikas priklauso jai. 

Jis paklausė jos: 

— Kaip tu gali norėti manęs? Turi šį nuostabų ryšulėlį. Turi 
Keną, kuris tau jį suteikė. 

— Jis nemėgsta jo. Nemėgsta mažylio. 

— Negali būti. 

Foksė ėmė verkti. Jos plaukai, dulsvoje vėlyvoje šviesoje ne- 
tekę blizgesio, nukaro virš vaiko. 

— Kenas baidosi jo, - tarė ji. - Ir manęs baidosi. Visada baidy- 
davosi. Aš jo nekaltinu, aš niekam tikusi, Pytai. 

— Nesąmonė. - Graužimas jo viduje virto drastišku slogučiu; 
jis nebeturėjo kitos išeities, kaip tik prieiti, apkabinti ją su vaiku 
ir tarti: — Tu Žavinga. 

Jos rauda nesiliovė. Jos padėtis, taip pat, kad jis nusileido ir 
nesiginčijo, jo globojančios rankos, regis, tik dar labiau ją pykdė. 

— Negi tau nepatinka šnekėtis su manim? 

- Žinoma, patinka. 

— Negi tau nė kiek nepatinka šnekėtis su manim? Negi tu nie- 
ko kito su manim nenori, kaip tik gultis į lovą? Negi negali pa- 
laukti dar keletą savaičių ir tada turėti mane? 

— Prašau tavęs. Foks. Nekalbėk tokių kvailysčių. 

— Bijojau nuskausminimo eteriu, kad nesušukčiau tavo var- 
do. Vaikštau po namą sakydama „Pytai, Pytai“ šitam nekaltam 
mažyliui. Nusitempiau vargšą Keną į tą bjaurų pobūvį tik tam, 
kad pasimatyčiau su tavim, o tu rizikavai pasidaryti galą, kad tik 
nebūtum aptiktas su manim. 

— Tu perdedi. Rizikavau labai mažai. Padariau tai saugoda- 
mas tiek pat tave, kiek ir save. 

— Bet dar tebešlubuoji. 

— Tai vis dėl to futbolo. 

— Oi, Pytai. Aš pradedu kabinėtis. Nepalik dar manęs. Tu esi 
vienintelė realybė, kurią turiu. Kenas nerealus. Ši pelkė nereali. 
Aš pati sau nereali, egzistuoju tik tam, kad palaikyčiau šito ma- 
žiaus gyvybę, dėl to čia mane ir įsodino, ir tai mane siutina. 

— Nesiusk, - paprašė jis, bet pats pajuto pyktį, jog yra taip 
spaudžiamas ir gramzdinamas, kad negali atsikvėpti ir paaiškin- 
ti, jog dabar vėl jiems susitikinėti būtų nedora, juolab dėl to, kad 
anksčiau buvo gera. Jie buvo įsileisti į Dievo žaidimų kambarį ir 
ten laimingai praleido drauge ant grindų visą popietę, bet atėjo 
metas sudėti žaislus į dėžes ir sustatyti kėdes atgal prie sienų. 


Kenas parvažiavęs iš darbo atrodė labiau išvargęs, negu ji bu- 
vo mačiusi nuo aspirantūros laikų. Jis atsinešė šūsnį rotatoriumi 
padaugintų mašinraščių ir nutelžė juos ant priebučio staliuko. 

— Fotosintezės tyrimuose įvyko proveržis, — pasakė jis. - Su- 
mąstė kažką su feredoksinu - atrodo, kad tai perėjimo tarp švie- 
sos ir tamsos reakcijų taškas. 

— Kas yra feredoksinas? 

— Toks proteinas. Elektronų nešiklis su labai mažu oksidaci- 
jos ir redukcijos potencialu. 

— Ir kas gi sumąstė? 

Jis beveik niekada nekalbėdavo su ja apie savo darbą, tad ji 
stengėsi supratingai reaguoti. Laukdama jo grįžtant ji apsivilko 

šventinę citrinų spalvos vakarinę suknelę - jų vaikui šiandien 
sukako šešios savaitės. 

— Ai, pora japoniukų, - atsiduso jis. - Gabūs žmonės, tiesą 
sakant. Gabesni už mane. Man jau gana. 

Jis žnektelėjo į fotelį — tą odinį fotelį, kurį jie bogino daugia- 
bučių namų laiptais aukštyn žemyn po visą Kembridžą. Jausda- 
ma slystant žemę iš po kojų, Foksė sunerimo. 

— Nagi, aš pasižiūrėsiu, - tarė Foksė ir su žmonos užsidegimu 
ir kategoriškumu nuėjo prie priebučio staliuko, kad įrodytų jį 
klystant. Ten padėtas darbas buvo pavadintas „Elgesį grindžian- 
tys neurofiziologiniai mechanizmai: emocijos ir tonzilė“. Po šia 
antrašte dar buvo pridurta: „Eksperimentinė fenilketonurija: pe- 
lių priepuolių farmakogenetika“. Toliau ji nebežiūrėjo. 


Mūsų Tarbokso antrininkams „mažiesiems“ Smitukams — 

Štai vėl artėja Kalėdos, kurias mes sutinkam sveiki ir apsirūpi- 
nę, bet, žinoma, nuliūdinti tragiškų ir sukrečiančių šio lapkričio 
įvykių. Žmogus iš tiesų „panašus į žolę“. Kitokio pobūdžio liūde- 
sys įžengė į mūsų namus šį rugsėjį, kai savo jaunąjį Timą, kuris, 
rodos, dar tik vakar buvo gabus brangus mažuliukas, išlydėjom į 
pirmą kursą Šv. Morkaus koledže. Jis parvažiuoja savaitgaliais, 
jau tikras „jaunas vyras“, bet bus džiugu pabūti su juo po savu 
stogu per šias šventes, nors jis - mūsų decibelo apmaudui - pa- 
mėgo elektrinę gitarą. O Patas, Odrė ir Greislin toliau sėkmingai 
mokosi puikiose Niutono valstybinėse mokyklose. Patas netgi buvo 
įvertintas (jūs dabar kaip tik ir girdite mūsų iš pasididžiavimo 
„plyštančias sagas“) 


— Dieve, - tarė Marsija, - kaip ji ropoja per vargšą Kenedį 
tenorėdama mums pasakyt, kad jie gali sau leist Šventą Morkų. 

— Mūsų decibelo apmaudui, - tarė Džanet, ir jiedvi abi susi- 
leido iš juoko. 

Prieškalėdiniai vakarai Tarbokso centre būna niūrūs ir jaudi- 
nantys: vėjyje girdimai virpuliuoja folijos žvaigždės ir vainikė- 
liai, kabantys ant neįtemptų vielų, geležiniame paviljone tyliai 
klūpo prakartėlės figūros, tamsoje iš mokyklos klykaudami grįžta 
moksleiviai, vėlų vakarą pirkėjai skuba nukorę galvas, tarsi da- 
rydami ką nedoro ir bijodami, kad juos pamatys, „Woolworth's“, 
„Western Auto“ ir ūkinių prekių parduotuvės it nemiegančias 
akis laiko viltingai atmerktas vitrinas bei duris, nesulaikančias 
žiovulio. Šiemet valstybinės vėliavos buvo pusiau nuleistos, kai 
kurios parduotuvės - senoji juvelyrinė, švedų duoninė - atsisa- 
kė įprastų dekoracijų. Skaisčiai apšviestoje pigioje krautuvėje, 
negailestingame kalėdinio giedojimo triukšme Pytas, su dukro- 
mis ieškodamas dovanos Andželai, prie žvakių prekystalio suti- 
ko Bea Gerin. Pamačius jos pakreiptą, neapsisprendžiančią gal- 
velę su iki blizgesio įtemptais plaukais, jam suspurdėjo širdis ir 
ėmė dilgčioti sunkiai nusvirusias rankas. Ji atsigręžė ir jį paste- 
bėjo - instinktyvi jos šypsena įsitempė, kol vertino Pyto perdėtą 
džiaugsmą ją išvydus. 

Rūta ir Nensė neryžtingai numoklino palei virtuvės rakandų 
eilę. Žilpinančioje šviesoje jų veidai atrodė murzini - dukros 
atrodė lyg našlaitėlės, nesveikuojančios, pasiklydusios šiose 
šlamšto džiunglėse. Jų nenuovokus godulys erzino Pytą. Jis lei- 
do joms nueiti žinodamas, kad jos pasirinks pretenzingų popar- 
to virtuvinių rankšluosčių rinkinį ir galąstuvą raudona rankena, 
kuris iki Naujųjų metų bus pamestas. 

Neturėdama bėdų su vaikais, Bea atrodė keistai jauna, neap- 
sikuitusi. Dėvėjo žalią vilnonę kepuraitę, avėjo nykštukiniųs zom- 
šinius batus. Rankoje laikė ilgų plonų žalsvai geltonų žvakių dė- 
žę. Maža to, kad jauna, atrodė nepriklausoma - šelmiška įsibro- 
vėlė, kėslaujanti vogti. Pytas priėjo apdairiai, kaltinamai: 

— Žvakės? 

— Rodžeriui patinka, - tarė ji. - Man jos, tiesą sakant, kelia 
šiurpuliuką. Aš bijau gaisro. 

— Todėl, kad gyveni mediniam name? Mes visi taip pat. 

— Jam netgi patinka tikros žvakės ant eglutės, nes jo šeimoje 
taip būdavo. Jis toks atžagareivis. 

Jos veidas, švytintis uždaroje erdvėje ir pakeltas į jį, buvo rim- 
tas, įsitempęs, jaukus, nusigandęs. Jos šukuosenos ištempta kakta 
net žvilgėjo. Jo tėvų namuose buvo olandų tapybos reprodukcijų, 
vaizduojančių merginas su tokiom aukštom švytinčiom kaktom. 

— Dėl tavo namo... 

Prie jo sugrįžo Nensė ir įkyriai ėmė tempti už nykščio lipnia 
nuo saldainio ranka. 

— Tėti, einam kartu pasižiūrėt. 

— Tuoj pat, vaikeli. 
džia pasakyt. 

Jos apskritas kaip sausainis veidukas buvo nusėtas strazdanų. 

— Aš tuoj ateisiu, - pasakė jis. - Tu eik ir pasakyk Rūtelei, kad 
aš liepiau neriesti nosies. Jūs abi turit rasti dovaną mamai. Gal 
tu rasi gražių virtuvinių rankšluosčių. 

Prieš savo pačios nuovoką Nensė pakluso ir nusliūkino atgal 
pas seserį. Pytas pasakė Bea: 

- Vargšas vaikas — jau turėtų gulėti lovoje. Žiaurus dalykas 
Kalėdos. 

Neturėdama vaikų, Bea nenutuokė apie jų tironiją, jos akys 
rodė gėrėjimąsi jo kantrybe, nors iš tikrųjų jis pavarė pervargusį 
vaiką. Bea priminė jam: 

— Dėl mano namo... 

— Taip, - tarė Pytas ir pajuto raustąs, užliejamas klaikaus rau- 
donio šioje plastikinėje plieskiančioje vonioje, - aš galvoju, ar 
tu neprieštarautum, jeigu kokį rytą ar popietę užeičiau patikrin- 
ti, kaip jis atrodo po remonto, kurį dariau prieš ketverius metus. 
Aš eksperimentavau - palėpėje prikabinau ilginį prie kampinės 
sančiaupos ir noriu pasižiūrėti, ar gerai laikosi. Ar tinkas niekur 
nesutrūkinėjo? 

Jos žvilgsnį prikaustė kažkas šalia jo nosies, kažkokia Žiauriai 
nutvieksta yda; ji lėtai pratarė: 

— Aš nepastebėjau jokių įtrūkimų, bet tu ateik ir apžiūrėk. 

— Bet ar tu norėtum, kad aš ateičiau? 

Bea veidas su tais vokais beveik be blakstienų, putliai ir kiek 
įžambiai įrėminusiais akis, tapo dar vaikiškesnis — tarsi vaiko, 
susigundžiusio kalėdiniu goduliu, bet dar dvejojančio, įtariai Žiū- 
rinčio į dovanas. 

— Anksčiau tu norėjai, - priminė jis. 

— Ne, aš norėčiau, tiktai... - ji užsikirto, ir jos akys, šviesiau 
melsvos negu Andželos, sužiuro aukštyn į jį, - ...namas kaip na- 
mas, žinai. 

— Žinau, koks namas. Gražus. Sakyk, kuris rytas geriau tiktų? 

- Šiandien ketvirtadienis. Susitarkim po savaitgalio. Pirma- 
dienį? 

— Man geriau būtų antradienį. Pirmadieniais mane užgriūva 
darbai. Apie dešimtą? 

— Ne anksčiau. Nežinau, kas man darosi - rytą kažkaip nebe- 
spėju apsirengti. 

— Tėti. Ji tokia įkyri verksnė, ir aš visai neriečiu nosies. 

Rūta prilėkė prie jų su apsiašarojusia Nense pavymui, ir Py- 
tas apstulbo pamatęs, kad jo vyresnioji dukra, nors dar ne Bea 
ūgio, bet jau nedaug mažesnė. Kol tėvas dairėsi kitur, ji apleido 
mažųjų viešpatiją. Šioje per stiprioje šviesoje jis taip pat pama- 
tė, kad dukters įkaitęs veidas, nors dar vaikiškas, jau turi kažką 
miglotai moteriška, atsargų mąslumą. 

Greta jo stovinti Bea, tarsi jau gavusi leidimą įsiskverbti į jo 
mintis, savininkiškai tarė: 

— Ji užaugs didelė - kaip Andžela. 


Naujųjų metų pobūvyje pas Hanemas Foksė paklausė Pyto: 
— Kas jinai? 
— Kaip tai kas? 

Jie šoko tvarkingoje svetainėje, per mažoje tokiam reikalui. 
Frankas Eplbis ir Edis Konstantinas, stumdydami į kraštus kė- 
des ir stalus, subraižė kiaušinio lukšto spalvos sienų plokštes. 
Senos pušinių lentų grindys girgždėjo nuo neįprasto linguojan- 
čių porų svorio, ir Pytas bijojo, kad jie visi neprasmegtų į jo rūsį. 
Kelti pobūvį buvo labiau Andželos negu jo sumanymas - anks- 
čiau laikiusis atokiau nuo draugų negu jis, dabar ji, rodos, pa- 
mėgo jų draugiją. Netgi Bernadetą Ong įkalbėjo ateiti vieną. 
Džonas dar tebegulėjo ligoninėje. 

— Ta moteris, kuri užėmė mano vietą, - tarė Foksė. - Tavo 
dabartinė meilužė. 

— Mieloji Foks, nėra jokios moters. 

— Baik jau. Aš pažįstu tave. O gal Andžela staiga tapo sekso 
žvaigžde? 

— Ji tikrai pastaruoju metu meilesnė. Kaip manai - gal turi 
meilužį? 

— Gali būti, bet manęs tai nedomina. Vienintelis mane 'Iar- 
bokse dominantis žmogus esi tu. Kodėl nebeaplankai manęs" 

— Buvo Kalėdos. Vaikai nėjo į mokyklą. 

— Eik jau, vaikai. Visą vasarą jie tau netrukdė. 

— Dabar dar vienas atsirado. - Jis pabūgo, kad įžeidė ją, už- 
tvojo iš peties. Paglamonėjo jai stingią nugarą ir erzindamas ta- 
rė: - Negi tau tikrai niekas nepatinka iš mūsų draugų? Tu juk 
žavėjaisi Andžela. 

— Tai tik iš susižavėjimo tavimi. Dabar negaliu jos pakęsti. Ko- 
dėl tu turi jai priklausyti? Ji tau nesuteikia laimės. 

— Tu rūsti moteris. 

— Taip. 

Ji droviai nuleido vokus ir atsidavė šokiui. Jos kūnas - ramios 
plokštumos, nevikrus stingumas - tarytum priklausė jam, bet šį 
turtą dabar buvo sunku branginti, kai nebeliko jos išsipūtusio 
pilvo, to didžiojo brangakmenio. 

Galiausiai jis tarė: 

— Manau, mums reikia pasišnekėti. Būtų gražu pasimatyti su 
tavim. 

Išdavystė ant išdavystės. Statymas dygiais, kilimas pastoliais. 

— Aš visą laiką namie. 

— Ar pirmadienį Kenas jau pradės dirbti? 

— Jis ir nebuvo nustojęs dirbti. Važiavo į Bostoną kiekvieną 
atostogų dieną, išskyrus Kalėdas. 

— Gal susitikinėja su kokia moterim. 

— Norėčiau, kad taip būtų. Aš to nusipelniau. Bet bijau, kad 
jis susitikinėja tik su ląstele. Pradeda kukliai. 

Jis nusijuokė. Regimai jos arčiau nepritraukdamas, įtempė 
rankų raumenis, kad ji jaustų jo apkabinimą. Jeigu Pytas ir turė- 
jo silpnybę, tai - moteris ironija. 

— Degu iš nekantrumo pasimatyti su tavim, - tarė jis, —- bet 
bijau, kad galiu nuvilti. Daug nesitikėk. Mudu tik pasišnekėsim. 

— Žinoma, ką gi dar? Negalima dulkinti jaunos motinos. 

— Man atrodo, tu mėgaujiesi nesuprasdama manęs šituo klau- 
simu. Aš myliu tavo kūdikį. 

— Aš tuo neabejoju. Tu tik manęs nemyli. 

— Bet aš myliu tave, net per daug. Aš buvau taip įsijautęs, taip 
žiauriai įsimylėjęs, kad man baugu prie to grįžti. Man atrodo, 
kad mums tai buvo duota vieną kartą, ir kartoti viską iš naujo 
reikštų Žaisti su lemtimi. Man atrodo, mūsų laimės ištekliai su- 
naudoti. Tai todėl, kad aš myliu tave, ir todėl, kad nenoriu su- 
teikti tau skausmo. 

— Gerai, kol kas užsičiaupk. Fredis su Džordžina žiūri į mus. 

Muzika - Dela Rys - nutilo. Pytas pasitraukė nuo Foksės ir 
pajuto palengvėjimą, nors, stovinti palikta pieniškai žalios, nu- 
pjautų gėlių stiebelių spalvos pūsta suknele iki kelių, ji iš tiesų 
atrodė kaip nevikri padori mergina iš Merilando, ilgakojė ir jau- 
na - tokia, apie kurią ji dažnai jam pasakojo, bet jis nelabai tikėjo. 

Jis išgirdo, kaip skardus gailus Bea balsas virtuvėje kyla ir slops- 
ta, kaip klodama kažkokią istoriją pašaukė jį. Bet siaurame prie- 

šakiniame koridoriuje jam kelią užtvėrė platūs Bernadetos Ong 
pečiai. 

— Pytai, - užgiedojo ji. - Kada gi mane pašokdins šeiminin- 
kas? 

Jis nutaisė rimtą toną. 

— Bernadeta. Kaip laikosi Džonas? Kada grįš namo? 

Ji buvo apgirtusi, nes žengtelėjusi atsitrenkė į jį klubais. Iš 
burnos atsidavė metalu. 

— Kas Žino? Gydytojai nesutaria. Vienas sako „greitai“, kitas 
sako „galbūt“. Kai moka valdiškas draudimas, ten gali laikyt jį 
be galo. 

— Kaip jis jaučiasi? 

— Jis neima į galvą. Turi knygų. Su Kembridžu kalbasi telefonu. 

— Tai gera Žinia, ar ne? - Pytas slinko laiptų link. 

Ji žengtelėjo dar vieną žingsnį ir sutrukdė jam pasiekti laiptus. 

— Gal taip, o gal ir ne. Man nesinori, kad jis grįžtų namo toks, 
koks buvo - visą naktį be miego, galuojasi gaudydamas kvapą, o 
berniukai mirtinai persigandę. 

— Jėzau. Tai šitaip buvo? 

Bernadeta, susivysčiusi į šilkus, tarp krūtų įsitaisiusi mažytį 
kryželį, išgirdo gramofone paleistą frugo šokį ir plačiai išskėtė 
rankas - Pytas išvydo joje jos merdintį vyrą tarsi lervą kokone. 
Nervingu akrobatiniu judesiu jis prasmuko pro ją ir žengtelėjo 
ant laipto. 

— Grįšiu už poros sekundžių, - tarė jis ir be reikalo sumelavo, 
nes ji būtų pamaniusi, kad eina į tualetą: - Atrodo, girdėjau vai- 
ko verksmą. 

Viršuje, savo melo nelaisvėje, jis pasuko ne į apšviestą vonios 
kambarį, o į alsuojančią tamsą, kur miegojo jo dukros. Apačioje 
pakaitomis ir drauge skardeno Andželos ir Bea balsai. Jo žmonės 
ir meilužės. Lovoje Bea pakerėjo jį savo cukringa grūdėta oda, 
šaltais padais, šlapios siauros vaginos gniaužtais, apgauliu siau- 
rumu, praveriančiu platybę, kurioje jo dunksinti sėkla prasme- 

go be pėdsako. Jos putlūs vokai užsivėrė, ji aklai čiulpė jo pirš- 
tus, tad šitaip jis įsiskverbė į ją dukart. Ji tarytum plaukė savo 
lovoje tokioje palaimos erdvėje, kurią mažai veikė jo atėjimas tr 
skauda, ir dėkodama apsuko pirštą jam apie ausies kaušelį. Ji 
buvo jo mažiausia moteris, pasyviausia ir - su šiais gedulingais 
spazmais — labiausiai nutolusi nuo šnekos ar kokių nors klausi- 
mų. Jis jautėsi teikiantis visus galimus atsakymus. Kai galų gale 
teko pripažinti, kad jam metas išeiti, ji spėriai apsisiautė chala- 
tu, bet per sekundės dalį stovėdama parodė, kad jos krūtys ir 
sėdmenys nukarę lyg būtų skystis, laikomas per plonoje odoje. 
Jis pritūpė, čia susiliejo jo abiejų dukrų kvėpavimas. Nensės 
kvėpavimas buvo drėgnas ir vos girdimas. Rodos, tuoj prasmegs 
į tylą. Gležnas besisukančių atomų rezginys. Žiurkėnas savo dan- 
giškame rate. Štai. Jis. Čia. Rūta kvėpavo giliau, tvirtesniais įkvė- 
pimais, artėdama prie galingo suaugusiųjų trauksmo. Laivas, vel- 
kamas prieš srovę. Visa jėga. Prasidės vaikinai. Nešvankūs juo- 
kai, Nensė Dru*, krūtų piešimas - paauglystė. Kai ji mokykloje 
vaidino Heleną Keler**, aklinėjo po apšviestą namą su akių raiš- 
čiu, negalėjai prikalbinti nusiimti. Baugino save. Reikia, ir vis- 
kas. Veržėsi į bažnyčios chorą, nusibodo. Jos alsavimas užsikir- 
to, dvigubai sutankėjo. Sapnuoja. Kad jis išeina. Jis pritūpė že- 
miau tarp jų lovų ir suėmė jos drėgną kampuotą ranką. Ėmė 
lengviau kvėpuoti. Pasuko galvą. Miegančioji gražuolė. Nuodin- 
gas vaisius. Aš tavo vienintelis mylimasis. Po manęs visi tik at- 
garsiai. Šešėliai. Miegok. Muzika apačioje nutilo. Niekas nemo- 
ka šokti to frugo - per seni jau. Nensės kvėpavimas išslydo jam 
iš klausos. Užtat švelnių švelniausia esybė pakštelėjo į langą, ku- 
rio vidlotės sudaro kryžius. Sninga. Keletas sausų snaigių, šuo- 


* Nancy Drew - paauglė seklė (populiarių knygų herojė). 
** Keller (1880-1968) - garsi kovotoja už neįgaliųjų ir moterų teises, nuo vaikystės akla ir 
kurčia. 

ras. Šiemet pirmos, dar drovios. Namų šiltnamis grimzdavo pus- 
nyse. Jį užliedavo senovinė laimės šiluma, tūnojimo saugiame 
stačiakampyje džiaugsmas, uždarytiems kartu, kitame gale mo- 
tina mitriais pirštais kietai rišdavo kaspinus, mokyklos atosto- 
gos dar tęsis, nuotykiai priešaky. 

Tolumoje pasigirdo šūvis. Apačioje jo draugai balsas po balso 
uždainavo „Auld Lang Syne“. Nors jam, kaip šeimininkui, derė- 
jo būti su jais, Pytas pasiliko kur buvęs, tupįs virš kylančios erze- 
lynės, kol ji atslūgo, ir jis vėl sugriebė trapų Nensės kvėpavimo 
siūlą ir suklususio sniego kuždėesį. 


Apsilankymas pas Foksę nuvylė. Buvo vėjuotas, ausis gnybian- 
tis žiemos pirmadienis, sunkvežimis nirčiai dardėjo paplūdimio 
keliu, o radijas traškėdamas pasakojo, kad Jeruzalėje minia vos 
nesutrypė popiežiaus Pauliaus. Name buvo šalta - Foksė vilkėjo 
sunkiu megztiniu, flaneliniais naktiniais marškiniais ir avėjo kai- 
linėmis šlepetėmis. Vaikščiojo ir kalbėjo sparčiai, piktai, tarsi 
norėdama sušilti. Nusižengęs pelkynas, leidžiantis vėjui košti jo 
jai išaustas sienas, buvo apšašęs druskingo pilko ledo sąnašų li- 
nijomis, apvedžiojusiomis atlajos kanalų kraštus. Ant vandens 
regimai šlaistėsi gūsiai. Ji paklausė: 

— Norėtum karštos kavos? 

— Taip, ačiū. 

— Man šalta, tau ne? 

— Ar termostatas pakeltas? 

— Krosnis veikia visą laiką. Negirdi, kaip ji kaukia? Aš bijau, 
kad sprogs. 

— Nesprogs. 

— Keno draugas, pasistatęs namą Kodo kyšuly, mano, kad pa- 
darėm kvailystę neišsikasę rūsio po visa svetaine. 

— Būtų atsiėję mažiausiai dar du tūkstančius. 

— Būtų apsimokėję. Žiūrėk, kiek benzino išeikvoju duodama- 
si po Tarboksą pas žmones, kad sušilčiau. Vieną dieną pas Dža- 
net, kitą - pas Kerol. Renku visus purvus. 

— Kokie dabar purvai? 

— Daug jų nėra. Man atrodo, mes visi pavargę. Džanet labai 
smalsavo apie Keno paauglystę, o Kerol mano, kad tu susitiki- 
nėji su Bea Gerin. 

— Kaip gražu iš Kerol pusės. 

— Eime kavos gert į virtuvę. Ten ne taip šalta. 

— Sakau, gal padėtų pelkės pusėj išoriniai langai mediniais 
rėmais. Jie solidesni už aliuminio lydinius. O gal užkalus juos 
skersai lentomis, kaip buvo anksčiau? 

— Tai kas liks iš Andželos panoramos? 

Šis pajuokavimas priminė laiką, kai gulėdama jo glėbyje ji už- 
siminė apie dvigubą vagystę - Andželos vyro ir Andželos namo. 
Ne tokioje žvarbioje virtuvėje, kur Vitmenai vėl įjungė elektrinį 
šildytuvą, ji tarė: 

— Turėtum juoko pamatęs mane naktį - vienoj pusėj Kenas, 
kitoj Tobis. Tik šitaip nesušąlu. 

Nors ir žinodamas, kad tai sakydama ji norėjo sukurstyti jo 
pavydą, jis vis tiek ėmė pavyduliauti įsivaizduodamas ją miegan- 
čią tarp vyro ir sūnaus, mėnesienos nutviekstų jos plaukų vė- 
duoklei liečiant juos abu. Žinodamas, kad jo domėjimasis vaiku 
ją erzina, paklausė: 

— O kaip laikosi mažasis ponaitis? 

— Kaip ant mielių. Dabar jam du mėnesiai, o atrodo kaip Ke- 
no tėvas. Tokia pat kritiška grimasa. 

— Du mėnesiai, - tarė Pytas. Jis avėjo darbiniais batais, 0 po 
abrikoso spalvos bluzonu vilkėjo medkirčio švarką. Kavą ji pada- 
vė jam dideliame puodelyje, be lėkštelės - kaip atėjusiam darbi- 
ninkui. Jis jautėsi kaip prarijęs liežuvį, nevalyvas, jos didelės ru- 
dos akys jam atrodė nejaukiai budrios. Laukia telefono skambu- 
čio, kito meilužio? Aišku, ne, juk turi vaiką. Motina savo urve. 

Ji įdėmiai pažvelgė į jį. Nešališka Žiemos šviesa atskleidė ma- 
žytį miežį, iškreipusį jos kairįjį voką. Ji tarė: 

— Du mėnesiai - daugiau negu šešios savaitės. 

Jis bandė suvokti šešių savaičių reikšmę. 

- A! Šaunu. Bet... ar tu nori? Ta prasme, kad su manim? 

— Klausimas, ar tu nori su manim. 

- Žinoma. Žinoma, noriu, aš myliu tave. Aišku. Bet ar reikė- 
tų? Vėl viską pradėti. Tiesą sakant, man baugu. Ar mes jau ne- 
sumokėjom skolos visuomenei? Vieną kartą įveikti išsiskyrimą 
buvo pakankamai sunku. 

Jis baiminosi, kad ji pašieps jį, bet ji tik oriai linktelėjo. Fok- 
sės plaukai nebuvo vienodai šviesūs kaip Bea, bet tik iš dalies, 
visokių atspalvių — ąžuolo, medaus, pelenų, netgi gintaro, - ir 
nuo pajūrio orų patamsėję. Ji pakėlė galvą. Po viena šnerve bu- 
vo rožinis šašas nuo slogos. 

— Aš tave bauginu? - paklausė ji. 

— Ne tu. Tai baugina. Dabar tai būtų neteisinga. 

— Gerai, tai eik sau. Eik, Pytai. Ačiū už viską. Buvo šaunu. 

— Ne. Nesmerk. - Laukdamas pasirodant jos ašarų, jis pats 
pajuto šilumą akyse. Scena turi būti suvaidinta. 

Ji užgriebė aukštą, išdidžią gaidą. 

— Aš nežinau, kaip turi elgtis pametama meilužė. Radklife 
nemokė. Gal aš ne tuos kursus pasirinkau. Neabejoju, kad kitą 
kartą reaguosiu geriau. 

— Nekalbėk taip, - maldavo jis. Iš jos sausų akių žybsėjo spin- 
duliai, ir jis gūžėsi nuo šių iečių. 

— Kaip nekalbėt? — paklausė ji. - Nesukelti scenos? Nebūti 
bjauriai bobai? Juk vargšas nusamdytas žmogelis tik atėjo pas 
tave į namus, apžavėjęs numovė tau kelnaites ir leido įsimylėti 
ji, tai dabar nedaryk tam vargšiukui nemalonumų, nepriskresk 
prie jo. Gerai, mieliausias Pytai, gerai. Tik išeik. Dink. Eik pas 
Bea. Grįžk pas Džordžiną. Arba dar toliau - pas Andželą. Man 
nusispjaut. 

Jos akys nė už ką neašaroja, ir jam reikia ką nors padaryti, bet 
ką, kad užgniaužtų tuos ledinius sausus jį žudančius spindulius. 
Jis tarė: 

— Ar negalėtume mudu prigulti? 

— O, - tarė ji ir ėmė blaškytis, bet tarp išlikusių vasaros plaz- 
denimo šmėklų jos megztinis ir sunkūs naktiniai nesutiko nė plas- 
telėti, virtuvė - viryklė, krosnelė, kriauklė bei langai - tiksliai 
išlaikė savo formą, tarsi skeptiški teisėjai. - Iš malonės tu dar 
kartelį pamėginsi. Tiek to, ne taip jau aš ištroškusi. 

Bet jos akių tvirtybė suaižėjo, ji pravirko. Jis pajuto, kaip pro- 
tingai ir šiltai suskambo jo balsas, kai ėmė semti iš jų su Fokse 
išnardytos tamsos išteklių. 

— Noriu patrinti tau nugarą ir išgirsti apie tavo kūdikį. 

Ji palygino paakių odą. 

— Manau, tu teisus dėl mūsų santykių, - pripažino ji. - Man 
tiesiog nesinori tiksliai Žinoti, kada tas metas būtų atėjęs. 

Ji paleido jį, ir iš jos daugelio dovanų ši buvo maloningiausia. 
Jis žinojo po valandos būsiąs švarios sąžinės ir laisvas. Pasiūlė jai: 

— Gal einam į viršų? Mums reikės apsikloti. 

— Turim palikti atviras duris, - tarė ji, - kad išgirstumėm vai- 
ką. Jis miega savo kambary. 

Pytui buvo džiugu, kad jos rūpestis vaiku susisieja su jo paties 
atsižadėjimu. 

Viršuje buvo dar šalčiau. Lovoje ji tebevilkėjo flanelinius nak- 
tinius, O jis — savo apatinius; jis trynė jos glotnias nugaros ir sė- 
dynės plokštumas, kol ji, rodos, užmigo. Bet kai jis liovėsi, ji ap- 
sivertė veidu į jį, ištiesė ranką prie jo „Paisley“ trumpikių ir 
paklausė, tarsi jis dar būtų galėjęs atsisakyti: 

— Ar norėtum pas mane į vidų? 

— Žinai, nesitveriu. 

— Tik švelniai. 

Taip, gimdymas ją praplėtė - nuostabaus mergaitiško ankštu- 
mo kaip nebūta. Jis siūlėsi bučiuoti krūtis, nors nešviežias pieno 
kvapas jį trikdė; jos pirštai atstūmė jo veidą. Jai reikia pasitau- 
soti kūdikiui. Jos ilgas kūnas po juo atrodė bičiuliškas, nelanks- 
tus, vyriškas. Jo sąmonę užplūdo medžio vaizdiniai, kantrios blyš- 

kios plokštumos, laukiančios šlifuotuvo, įmantrios sandūros, nu- 
blizgintos plieno drožlių ir aliejaus, apvalainos detalės su įtaisy- 
tais sprausteliais, kietos ir podraug minkštos dėl tos ramios, su- 
stingusios, medžio išlaikomos gyvybės imitacijos. 

Ant lovos kažkas šlumštelėjo, ir Pytui sudunksėjo širdis. Fok- 
sės skruostas prie jo išsitempė nuo šypsnio. Tai buvo katinas — 
Kotonas. Murkdamas gyvūnas patogiai įsitaisė įduboje ant pa- 
talų tarp praskėstų besimylinčiųjų kojų. 

— Aš turiu du meilužius, - tyliai tarė Foksė, bet Pytui įsiplies- 
kė baimė, ir jos gaisas nušvietė pasaulį — „Galacherio ir Hane- 
mos“ kontorą Vilties gatvėje, kolonijinio stiliaus sodybą Nans 
Bėjaus kelyje, visiems pažįstamą sunkvežimį, įžūliai pastatytą 
Vitmenų keliuke. Jam reikia skubėti. Jis paklausė jos: 

— Ar tau pavyks? 

— Nemanau. Per daug buvo emocijų. 

— Tai man jau galima? 

Ji stingiai linktelėjo, ir keliais atsainiais, smagiais ir galingais 
rėžiais jis užbaigė, laikydamas ją prispaudęs per jos blaškantį 
virpulį, kuriuo ji pasveikino jo orgazmą ir kurį iš pradžių jis pa- 
laikė jos pačios kulminacija. Savo geismą tarsi ant pjaustymo 
lentos jis paliko tolimose jos švelnaus mechanizmo gelmėse. Ji 
pažvelgė į jį akimis, atspindinčiomis stoglangio stačiakampį. 

— Taip greitai? 

— Žinau. Aš nevykęs meilužis. Man reikia eiti. 

Jis greitai apsirengė, kad išvengtų diskusijos ir aptarimo — nu- 
tuokė, kad ji to nori. „Gerai, kad paskutinis kartas jai buvo pra- 
stas“, - pamanė. Dabar suprato, kad jos lėtas kelias į orgazmą 
yra godulio forma. Kai jis atsargiai pravėrė duris prie alyvų, vai- 
kų kambario pusėje ėmė verkti kūdikis. 

Lauke buvo ramu kaip name tą laiką, kai paskutiniai subran- 
govai jau išvykę, o gyventojai dar neatsikraustę ir šildymas ne- 
įjungtas. Miškas Smitukų namo pusėje — purpuras, atskiestas 
šerkšnu — vėjyje krutėjo ne daugiau kaip šarmoti paparčiai ant 

stiklo. Pro jo regos lauką prasmigo vieniša žuvėdra, ir jis už nu- 
garos išgirdo, kaip ėmė verkti Foksė. Vairą suėmusius delnus 
gnaibė šaltis, jis išsuko sunkvežimį atbulą ir patraukė į Tarbokso 
centrą. Virš belapių medžių kyšojo auksaspalvė vėtrungė. Kabi- 
nai įšilus, ėmė švilpauti pagal radijo muziką. Dar kartą džiūga- 
vo, kad neįkliuvo. 


Galbūt tą dieną jis atrado savyje žiaurumo lobį, nes vėliau tą 
savaitę pavakare būdamas vienas su Bea jai sušėrė. Ji buvo ap- 
žergusi jį ropomis - maitinanti žinduolė siūbuojančiomis krūti- 
mis ir tulpės žvilgesiu, ir, tarsi norėdamas įkalti šaukiantį laimės 
ribų žymeklį, jis pliaukštelėjo delnais jai per sėdmenis, per gle- 
bius šonus ir, pavertęs ją po savimi, taip šėrė per veidą, kad net 
liko ženklas. Pamatęs jos apstulbusias akis, sušėrė dar kartą, kad 
nustumtų visas abejones ir įtvirtintų šią naują jųdviejų santykių 
pakopą. Jis jau buvo išnaudojęs jos pasyvumą visomis pozomis, 
o sušėrimas apmaldė jo penį, ir jis pajuto radęs būdą pratęsti tą 
laiką - visada nepakankamai ilgą, - kurį praleidžia moteryje. 

Bea kairioji akis prisimerkė trečiam smūgiui, bet jo nebuvo. 
Ji plačiai atsimerkė - nustebino atpažinimo jausmas. 

— Taip daro Rodžeris. 

— Girdėjau. 

— Aš maniau, dėl to, kad jis negali normaliai mylėtis, nes ki- 
taip aš jo nejaudinu. Bet tu ne dėl to. 

— Ne, tai kyla iš tavęs. Tu prisiprašai. Esi žavi balta skylė, į 
kurią suvaroma viskas. Sperma, kumščiai, spjūviai. 

Jis spjovė jai tarp krūtų ir pakėlė ranką, tarsi ketindamas už- 
tvoti. 

Jos akys — tokios išblukusios, kad jau lyg ir nebe mėlynos — 
išgąstingai išsiplėtė, ir ji pakreipė galvą į šoną ant šešėlyje sken- 
dinčios pagalvės. 

— Kartais galvoju, ar nesu pamišėlė, - tarė ji. - Kad šitaip vei- 
kiu žmones. Edis vis išsukinėja man ranką. Būk geras, Pytai, aš 

tikrai nenorėčiau, kad tu taip darytum. Naudokis manimi, bet 
be skausmo, jeigu tau tai nėra labai būtina. Man tai tikrai nepa- 
tinka. Gal turėtų patikti. 

— Oi, suprantu, suprantu, tau tai tikriausiai nepakenčiama, 
atleisk, - tarė Pytas slėpdamas veidą prie Bea kaklo ir plaukų. — 
Atleisk man. 

Vis dėlto jis buvo patenkintas, nes skriausdamas ją sustiprino 
savo meilės pamatus, suteikė atspirtį naujam širdies dūžiui. Jis 
pamilsta kiekvieną moterį, su kuria sugula - tai jo jėga, jo pa- 
trauklumas; bet su kiekviena moterimi jo širdis vis labiau pa- 
būgsta laiko atoveiksmio. Dabar su Bea jis pasidarė kaltės at- 
brailą, nuo kurios saugiai nėrė į ramų jos kūno ir lovos tvenkinį. 
Aukštybėje virš garsų, skleidžiamų prietemoje sniego gniūžtė- 
mis besimėtančių iš mokyklos grįžtančių vaikų, Bea čiulpė jo 
pirštus, o jos Žemutinė burna išsiplėtė, ir jis joje visai prasmego, 
ir orgazmą patyrė keistai, lyg nekulminacinę difuziją, šviesos nu- 
slūgimą virš apsnigtų stogų. Mirtis nebeatrodė šiurpi. 


Jis nustebo iš suskambėjusio telefono išgirdęs Foksės balsą. 
Visą mėnesį po nevykusios sueities šaltame name ji neskambino 
ir mažai tešnekėjo su juo per pobūvius. Ji nubluko ir įsiliejo į 
bendrą draugų foną. 

— Pytai, ar Galacheris yra? - paklausė ji. 

— Taip, yra, - džiugiai užgiedojo jis. 

— Ar galėtum išeiti ir paskambinti man iš automato? 

— Dabar? 

— Pytai. Prašau tavęs. Mums reikia pasikalbėti. 

Jos balse nuskambėjo tolimas jaudulys, jis įsivaizdavo jos pirštų 
gniaužiamą nosinaitę. 

— Kaip nori. - Jis dar pridūrė tvirtu vyrišku tonu: — Tvarka. — 
Jis jautė, kad Galacheris klausosi už gofruoto stiklo perskyros, 
nors duris buvo užsidaręs. Užsidarydavo vis dažniau. Kas rytą 
ateidamas į kontorą Pytas rasdavo pernakt kiek susigūžusias sie- 

nas. Prie jo stalo kabojo „Brolių Spirų statybinių medžagų ir 
medienos“ kalendorius su varvančiu auksiniu retryveriu, doro- 
jančiu žaliagalvį gaigalą, - dirbdamas prie savo stalo, Pytas jaus- 
davo į ausį lėkuojantį šunį. 

Jis išėjo į Valentino dienos sustumtų sniego krūvų spindesį ir 
įžengė į aliumininę telefono būdelę, atsiduodančią kaliošais. Ant 
lentynėlės vieniša gulėjo susitraukusi, pamiršta vaiko kumštinė 
pirštinė. Vitmenų telefono numeris be atsako skambėjo tris, ke- 
turis, penkis kartus. Jis įsivaizdavo Foksę gulinčią negyvą, nusi- 
žudžiusią, paskambinusią jam paskutinę padūmavusią blaivu- 
mo akimirką ir paskui nusmigusią į komą savo lovoje išsidrai- 
lefono ragelį pakėlė; tarsi atsivėrus langui, pro apterštą telefo- 
no būdelės stiklą Pytas matė, kaip anapus gatvės keturi vyrai 
siūbuoja automobilį, bandydami išstumti. 

— Alio, - Foksės balsas buvo šaltas, bespalvis, nesutelktas. 

— Čia aš. Kas tau trukdė, kad taip ilgai neatsiliepei? 

Ir jos balsas - su palengvėjimu, su nuosmukiu, bet, jam pasi- 
rodė, ir su kažkokia įtampa: 

— Oi, Pytai, tu taip greitai paskambinai. 

— Tu man liepei. 

— Aš buvau su Tobiu. 

— Kas atsitiko? 

Ji padvejojo. 

— Tiesiog pagalvojau, kaip tu laikaisi. Kurį laiką ilgėjausi ta- 
vęs ir suvokiau, kad neskambinu tik todėl, kad nubausčiau tave, 
bet tu nebuvai nubaustas, tai velniop visa tai. 

Jis nusijuokė nusiraminęs, bet dar neatsikratęs įtarimų, nes 
jo atmintyje ji nebuvo išlikusi kaip dvejotoja. 

— Na, aš buvau nubaustas, bet pagalvojau, jeigu mes neturim 
ką pasakyti vienas kitam, tai gal nėra ko ir šnekėtis. Gėrėjausi 
tavo taktu. - Jai vis dar tylint, jis suskubo kalbėti. - Kartais išsi- 
traukiu tavo laiškus ir paskaitinėju. - Tai buvo melas - jis ne- 

skaitė jų jau keletą mėnesių. Visi tie mėlyni spygliai ir vingiai 
atrodė negyvi dygliai, ir netgi dygesni dėl to, kad mirę. 

Tarsi nujausdama tai, ji nusijuokė. 

— Bet aš /uriu ką pasakyti tau. Gerą naujieną - būsi patenkin- 
tas. Namas dabar šiltas, ir tai buvo ne tavo kaltė. Kai įtaisė kros- 
nį, tas žmogus pritaisė termostatą per arti prie karšto vandens 
vamzdžių sienoje. Termostatas manė, kad namas šiltas, kai šilta 
buvo tik jam pačiam, ir vis išsijunginėjo. Čia susigaudė Kenas su 
Franku Eplbiu gerdami vieną vakarą. Pastaruoju metu lankosi 
Eplsmitai. 

— Oi, aukseli, bet tai mano kaltė. Aš buvau generalinis rango- 
vas ir turėjau pastebėti. Bet buvau neatidus, nes man rūpėjo my- 
lėtis su tavim. 

— Tau patiko mylėtis su manim? Aš niekada tikrai nežinojau, 
kažkaip esu labai jau mergaitiška. 

— Mergaitiška ir kartu kekšiška. Man buvo nuostabu mylėtis 
su tavim. Kažkaip buvo pats tas. Bet ar tu nemanai, kad tam 
tikra prasme dabar geriau? Tu gali žiūrėti Andželai į akis, 0 aš 
Kenui. 

— Man dėl Andželos niekada nebuvo nejauku. Buvo apėmęs 
paslaptingas jausmas, kad ji pritaria. 

Ši tema jį suerzino - jam nepatiko, kad į Andželą numojama 
ranka. Jam atrodė, kad jo meilužės privalo gerbti ją, nes jis ėmė 
šaipytis iš jos pasitelkęs jų kūnus. 

— O kaip Tobis? Tu džiaugiesi juo? 

— Net labai. Jis pakelia galvą ir tartum klausosi, ką aš sakau. 
Ne taip, kaip jo tėvas. 

— Tu nesidžiaugi Kenu? 

— Nelabai. 

- Ir tai viskas, dėl ko man paskambinai? Dėl to išviliojai mane 
į sniegą? 

— Ne. - Šis skiemuo nuskambėjo lyg paties ragelio sukeltas 
metalinis garsas. Vėl prabilusios jos balsas buvo visai nuslopęs; 


“, 


| 
Os ms 


392 


klausydamas jis jautėsi čiuožiąs ant krištolinio paviršiaus, gry- 
nosios Foksės esmės, kurią laikė Dievo rankos prieš įstumda- 
mos į kūną, - jos sielos. - Pytai, man dvi savaites vėluoja mėne- 
sinės. Tai tegali būti nuo tavęs. 

— Kas nuo manęs? - Žinoma, jis tuoj pat suprato. Tas šaltas 
namas, tas baimingas paskutinis kartas. Pjaustymo lenta. Įkaitas. 

Jai kalbant balsas rėžė lengvus įdrėskius, tarsi čiuožiant. 

— Ne tik kad vėluoja, bet ir kažkokia kitokia fiziologija, toks de- 
ginimo jausmas apačioj, kurį, pamenu, jaučiau nešiodama Tobį. 

— Ar gali taip anksti jausti? 

— Praėjo visas mėnuo. 

— Taip anksti po gimdymo ar nebus viduj kas nors natūraliai 
susijaukę? 

— Bet aš jau dukart turėjau mėnesines. 

— O nuo Keno negali būti? 

— Ne, žinai, ne. - Jos žodžiai jam pasirodė keisti. Ji pridūrė: — 
Jis naudoja tuos daiktus. 

— Kartais jie įplyšta. 

— Kenui neįplyšta. Be to, tai nebuvo taip dažnai. Gimus kūdi- 
kiui, jis jaučia slopinimą. Ir dėl darbo nerimauja. Dabar jau ne 
tik žydai, bet ir japonai jį aplenkė. 

— O vis dėlto kaip dažnai? 

— Du kartus, kai tai būtų galėję atsitikti, jeigu ne tas daiktas, 
ir vieną kartą visai neseniai, kai aš tikėjausi, kad paskatins mė- 
nesines. 

— Ir tu jauti tą deginimą? 

— Taip. Ir jaudulį. Pytai, Pytai, man labai gaila, tai tokia nesą- 
monė. 

— Kodėl tu man leidai tą dieną, jeigu... 

— Nežinau, iš tavo elgesio man neatrodė, kad tu tai padarysi, 
O mano senas pesaras nebetinka, ir... 

— Aš maniau, kad tu geri piliules. Visos geria. 

— Oi, ar taip jau visos? Surengei apklausą? 

— Nebūk irzli. 

— Tai tu nebūk irzlus. Dėl piliulių nesvarbu, bet Kenas jomis 
nepasitiki. Mano, kad jos veikia per daug sudėtingai ir gali ką 
nors sukelti. 

— Bum, - tarė Pytas. - Bum, bum. 

- Ir jeigu nori žinoti, - toliau kalbėjo Foksė, - jeigu nori žino- 
ti, kokia aš esu naivi, aš maniau, kad kai žindau, esu saugi. — 
Šaltame ragelyje prie ausies sutraškėjo ir sudžeržgė jos ašaros. 

Jis nusijuokė. 

— Tokia senų bobų pasakėle tikėjai? Aš vis užmirštu, juk tu 
pietietė, išauklėta pagal receptus, išmoktus sėdint senai negrei 
ant kelių. 

— Ach, - aiktelėjo ji. Balsas buvo blyškus, lyg drėgnas. - Gera 
girdėti tave juokiantis iš manęs. Man tai grynas pragaras. Pa- 
skambinau tau šįryt, kad visai nenukvakčiau. Kai tu paskambi- 
nai, bijojau atsiliepti, o paskui pamelavau. Aš tik meluoju ir me- 
luoju, Pytai. 

— Tą mes visi išmokstam, - tarė jis. Ragelis virto tokiu svars- 
čiu jo rankoje, vėsiu, standžiu ir tuščiaviduriu, kad jis pagalvojo, 
kodėl nepadeda jo ir neišeina sau laisvas, kodėl jis priveržtas 
prie jo kaip kūnas prie sielos. 

— Ką mes darysim? - paklausė Foksė. 

Patikėjęs patarimo iliuzija, jis rado šiokią tokią pastogę su 
proto stačiais kampais ir įrąžos sijomis, joje jiedu galėjo prisig- 
lausti. 

— Palauk dar keletą dienų, - tarė jai. - Lisk į karštą vonią, 
karščiausią, kokią iškenti. Jeigu nieko neišeis, eik pas gydytoją 
ir pasidaryk triušės testą*. Tada bent žinosim. 

— Bet aš negaliu eiti pas daktarą Aleną. Vienas dalykas, jis bus 
sukrėstas, kad vėl taip greitai pastojau. Dar ims ir papasakos 
savo doko draugams. 


* Nėštumo nustatymo būdas - triušei suleidus nėščios moters šlapimo, pakinta jos kiaušidės. 

— Gydytojai nieko nepasakoja. Bet ar judu su Kenu neturėjot 
gydytojo Kembridže? Jeigu nori, važiuok pas jį. Bet dar ne iš 
karto. Dar gal sulauksi mėnesinių. Andželai kartais būna po tri- 
jų savaičių, kartais po penkių -ji labai nepastovi. Stebuklas, kad 
aš jai neužtaisiau. 

Nors jis kalbėjo rimtai, Foksė nusijuokė. 

— Vargšas Pytas su savo moterimis, - paerzino ji, - aklinėja po 
mėnulio fazes. Matyt, su manim ištraukei tuščią bilietą. 

— Sakyčiau, kad kaip tik netuščią, - ir šiame siaube jis įžvelgė 
savyje pasitenkinimą, kad ji pasirodė esanti dvigubai vaisinga, 
kad įrodė, jog jis gali papildyti Žemėje tarpstančią gyvybę. 

— Ar tu paskambinsi man? — paklausė ji. - Būk geras. Tau 
nieko nereikės daryti, aš pati kaip nors pasirūpinsiu — būtinai. 
Ne, nieko nesakyk. Bet aš tokia vieniša. Vieniša, Pytai. 

Jis prižadėjo jai: 

— Paskambinsiu rytoj. - Pastarasis žodis atrodė reikalingas — 
palaiminimas, leidžiantis atveržti ragelį nuo rankos ir ausies. At- 
skleisdamas jai visą savo išmintį, jis ėmė lementi, nes bijojo pa- 
sirodyti pompastiškas. - Fokse. Po ilgų apmąstymų aš padariau 
tokią išvadą: gyvenime būna dviejų rūšių situacijos - tokios, ku- 
rias galime pakeisti, ir tokios, kurios nuo mūsų nepriklauso, kaip 
žvaigždės ir mirtis. Aš nusprendžiau, kad yra didelis švaistymas, 
netgi nuodėmė, sielotis dėl to, ko negalim pakeisti. Tad lįsk į 
karštą vonią ir atsipalaiduok. Mes esame Alacho rankose. 

Jam pasidarė bjauru, kad nedrįso pasakyti „Dievo“. Bet Fok- 
sė, užliūliuota lyg būtų nesiklausiusi, progiesmiu tarė: 

— Paskambink rytoj, Pytai, aš garantuoju, kad viskas bus išny- 
kę kaip kvailas sapnas, ir mudu galėsim grįžti prie savo mielo 
patogaus susvetimėjimo. 

Tad paskutinis žodis buvo „susvetimėjimas“. Jis padėjo ragelį 
ir pamatė, kad vyrai ištraukė mašiną iš balto latako ir visa Lab- 
daros gatvė, gyva nuo brūžuojamų semtuvų, atrodė šventa erd- 
vė, kurioje galima statyti, bėgti, pasirinkti ir kurioje jis buvo su- 
svetimėjęs. 

Prasidėjo košmariški kasdieniniai skambinimai, menki ap- 
gaulingi lūkesčiai (deginimo jausmas šiandien atrodo silpnes- 
nis, po šio ryto plikinančios vonios ją apėmė keistas pojūtis 
gimdoje, medicinos žinynas Tarbokso bibliotekoje pripažįsta, 
kad po gimdymo dažnai sutrinka mėnesinės) ir slegiamai artė- 
jantis tikrumas. Po pirmojo triušės testo iš laboratorijos gau- 
tas neigiamas atsakymas, bet Kembridžo gydytojas paaiškino, 
kad tokioje ankstybėje tikslumas siekia tik devyniasdešimt pro- 
centų ir leido suprasti nepritariąs jos skubėjimui. Tas atžarus, 
vanagiško veido vyras, savo konsultacijų kabinete išsidėstęs gol- 
fo prizus, ko gero, iš pirmo žvilgsnio nustatė jos simptomus ir 
suprato, kur šuo pakastas - tai dažnas užkratas, kai padori drau- 
gija skaičiuoja nelygius aklo gyvenimo šansus, nors Foksei ir 
Pytui jis atrodė atskyręs juos nuo visų. Visą bemiegę naktį ji 
gulėjo virpėdama nuo tos geros žinios, kurios Pytui negalės 
perduoti iki ryto. Bet tas vienas šansas iš dešimties Žaviai išsi- 
pūtė, Foksei nė už ką nepaleidžiant savo mikroskopinio be- 
laisvio, nepasiduodant ir nekraujuojant. Pytas triuškino ją per 
telefoną, įtikinėjo savo kantrybe ir atsisakymu kaltinti ją, kad 
jis liovėsi būti jos meilužis, sugulė su ja atsisveikindamas, yra 
laimingas su savo nepakartojama apatiška žmona, buvo apmul- 
kintas Foksės naivumo, ji negali turėti jam pretenzijų, - nieko 
to jam neteko sakyti, tai buvo suprantama be žodžių. Ji atsi- 
prašinėjo, šaipėsi iš savęs, svarstė pasiimti vaiką - esamą vaiką 
— ir dingti iš miesto; bet kol kas jis ir tik jis žinąs jos paslaptį, 
tik jis galįs dalytis su ja šių dienų kankyne. Jo balso skambesys 
esąs vienintelis jai nesvetimas dalykas žemėje. Jiedu sutarė su- 
sitikti — iš abipusio gailesčio ir iš noro pritraukti skausmą ke- 
liančią esatį, tarsi vienas kitą apglėbę boksininkai. Leistaune 
buvo IGA, iš kurio didžiulės stovėjimo aikštelės sniegas buvo 
išstumdytas - už pastato, kur iškraunami sunkvežimiai, mažai 
kas statė savo automobilius. Iš jų draugų čia kartais apsipirk- 
davo tik Džanet. Jie būsią saugūs. 

Penktadienis. Sunkus violetinis dangus. Kyburiuojančios sau- 
sos snaigės. Jo širdis suspurdėjo pamačius ant asfalto po žemais 
debesimis vienišą juodą Vitmenų MG. Jis pastatė savo sunkve- 
žimį prie parduotuvės atliekų deginimo cilindro ir nužingsniavo 
tuščiomis stovėjimo vietomis. Foksė nuleido langą. Ant kairiojo 
antakio jai nutūpė snaigė. Jis tarė: 

— Aš maniau, kad Kenas šita mašina važinėja į Bostoną. 

— Šiandien išvažiavo traukiniu, nes prognozavo pūgą. Lipk 
vidun. 

Viduje, užtrenkęs duris, jis tarė: 

— Tas Kenas viską apmąsto. 

— Ko tu prieš jį nusistatęs? Jis gi čia nekaltas. 

— Aš nenusistatęs prieš jį. Aš žaviuosi juo. Pavydžiu jam. Jis 
turi mokslinį laipsnį. 

— Maniau, pasakysi, kad jis turi mane. 

Jiedu pasijuokė - iš jos, iš savęs, iš jų visų. Už Tarbokso ribų 
jiedu žvelgė iš kitos perspektyvos — toli pasilikę jų draugai ir 
namai atrodė maži. Tik jiedu - Foksė ir Pytas - buvo natūralaus 
dydžio. Tik jiedu liovėsi flirtavę su gyvenimu ir leido save taip 
intensyviai, biologiškai išryškinti. Jų bėda kaip aksominė fono 
draperija padarė juos tauresnius. Ji nepatogiai sėdėjo prie vairo 
įgaubtoje sėdynėje, keliais liesdama pavarų svirtį, jos ilgos kojos 
buvo apmautos geltonom vilnonėm kelnėm, plaukai laisvai kri- 
to ant rusų generolo milinės. 

— Tu visai gerai atrodai, - tarė jis ir patapšnojo jai per šlaunį. — 
Po mūsų isteriško pokalbio telefonu maniau, kad atrodysi gana 
palūžusi. 

Ji nusišypsojo — jos nosis ir smakras atrodė nugludinti artė- 
jančios pūgos slėgio. Palei apatinę lango gumą iš snaigių susida- 
rė plona balta linija. IGA krovimo platformoje vienišas vaikinas 
pardavėjo prijuoste krovė kartonines dėžes, jo kvėpavimą Žy- 
mėjo garų tumulai. 

— Ai, - tarė ji kuklindamasi. - Mes, moterys, mokam pasirū- 
pinti išvaizda. 

— Kaip suprantu, abejonių lyg ir nebeliko. 

Ji vos matomai linktelėjo, tarsi jai prie smakro būtų sujuostas 
korsažas. Šokiai. Merginos automobiliuose po šokių. Visa karta 
užaugo nuo tada, kai jis šitaip sėdėjo. Foksė tarė: 

— Ašjau jų neturiu. Šiandien popiet važiuoju darytis dar vie- 
no triušės testo. Esu susitarusi. Nebent pūga sutrukdys. 

— Kai tu prie vairo, niekas nesutrukdys. — Tarsi pateisindamas 
savo juoką, pridūrė: — Keista, kad tas vienas šansas iš dešimties 
niekaip nepasitraukė. 

— Tu visada sakei, kad mes per drąsiai žaidžiam su likimu. 

— Gaila, kad tas lemiamas kartas tau nebuvo geras. 

— Ašjį labai aiškiai prisimenu. Mudu ėjom iš kambario į kam- 
barį, ant lovos užšoko katinas. Viskas taip kvaila, argi ne? Neiš- 
tikimybė. Dėl jos tiek daug rūpesčių. 

Jis gūžtelėjo pečiais nenorėdamas pritarti. 

- Šitaip susirandi nuotykių. Išeini į pasaulį ir ieškai pažinimo. 

— Ir ką gi mudu dabar pažinom, Pytai? - paklausė ji. 

Jam pasirodė, kad kreipdamasi vardu ji lyg glaudžiasi arčiau 
ir šį desperatišką susitikimą nori paversti proga pabūti kartu, 
pasimatymu. Jis griežtesniu balsu tarė: 

— Sužinojom, kad Dievas nesiduoda išjuokiamas. 

— Aš niekada neišjuokiau Dievo. 

— Ne. Tavo Dievas yra štai ten, tau tarp kojų, toks beformis, 
drovus ir laukiantis prisilietimo. Viskas gerai, Foks. Aš nenoriu 
skųstis. Čia, matyt, iš dalies todėl, kad tu man tokia patraukli — 
nesitikėjau to, todėl darausi dirglus. Atrodo nei šis, nei tas, kad 
aš dar noriu tavęs. 

Ji pajudino kojas ieškodama patogesnės padėties, kelin prisi- 
lietė prie jo ir tuoj pat atšlijo. 

— Tu tikėjaisi neapkęsti manęs? 

— Šiek tiek. Tos dešimt dienų buvo pragariškos. Palyginti su 
tavo balsu telefonu, atrodai laiminga. 

— Tai ir blogiausia. Aš laiminga. Laiminga, kad nešioju tavo 
vaiką. Visas mano organizmas nori atsiduoti ir gimdyti jį. 

— Tau negalima jo gimdyti. Negalima, ne-galima. 

— Oi, žinoma. Tikrai taip. Aš sutinku. 

Bet jos veidas atšiauriai užsisklendė. Jam gerklę sugniaužė 
aimana, jis bloškėsi į ją, grabaliodamas, bijodamas jos veido. Jos 
alsavimas buvo karštas, o skruostas šaltas nuo ašarų, jos kūnas 
didžiuliame palte siekė prisiderinti prie jo, bet jiems trukdė 
įgaubtos sėdynės ir pavarų mechanizmas. Jis atsitraukė ir jos 
iškreiptame veide tuoj pat įžvelgė nuodėmių atleidimą, leidimą 
išskobti iš jos kūno visus jų meilės pėdsakus. 

— Bet kaip? - paklausė jis. - Švedijoj? Japonijoj? Kaip žmo- 
nės padaro tokius dalykus? 

Už jos sutaršytų plaukų belapių klevų alėja buvo lyg išsiuvi- 
nėtas sningančio dangaus kraštas. 

— Liūdna, ar ne? - paklausė ji. - Mes, matyt, nepažįstam reika- 
lingų žmonių. Aš žinau, kad abortus darančių gydytojų pilna, jie 
tik ir laukia klienčių, o va man bėda ir nėra kaip su jais susisiekti. 

— O ką Kenas? Jis turi pažįstamų gydytojų. 

— Aš negaliu pasisakyti Kenui. 

— Ar tikrai? Viskas pasidarytų įmanoma. Galėtum net ir į Ja- 
poniją nuskristi. Jį gal pakviestų paskaityti paskaitą. 

— Ne tokio jis lygio. 

— Aš pajuokavau. 

— Žinau, Pytai. Aš padarysiu viską, kad atsikratyčiau šitos 
bėdos, tik jau savo vyrui apie mudu nepasakosiu. Jis nesupras. 
Jis per daug... patenkintas savimi. Tam tikra prasme aš irgi. 
Kartą nusileidau, bet daugiau to nebus. Nemaldausiu ir neat- 
siprašinėsiu dėl mūsų, nes žinau, kad elgėmės teisingai. Ver- 
čiau rizikuosiu mirti. Tai tik skamba arogantiškai. Tu gali pasi- 
sakyt Andželai, kad gulėjai su manim, ir judu suvirškinsite tai, 
po kurio laiko net sutvirtėsit, bet mūsų santuoka ne tokia. Mes 
ne tokie artimi. Esam sudarę labai aiškų sandorį, pagal kurį nė 
vienam nevalia daryti tokių didelių klaidų. Keną tai sugniuž- 
dytų. Ar aš aiškiai kalbu? 

Jis suprato, kad ji nesutiks pasisakyti vyrui, kaip anuomet ne- 
sutiko įtaisyti uždarų spintelių. Ji yra klientė, ir jam reikia skai- 
tytis su jos įnoriais. 

— O ką, jeigu pasakytum, kad vaikas jo, pagimdytum ir turė- 
tum dar vieną Vitmeniuką? Gal būtų rusvaplaukis, bet viename 
iš jūsų turėtų būti rusvaplaukių genas. 

Ji prakalbo apdairiai, prieš tai įsikandusi liežuvio galiuką. Mo- 
terys, kurių liežuvis nesitveria burnoje, būna seksualiausios. 

— Tai įmanoma. Bet pagalvojus, kaip tas vaikas augs diena po 
dienos, ir aš žiūrėsiu, kaip jis bus vis mažiau ir mažiau panašus į 
Keną ir vis labiau panašus į Pytą Hanemą, kai pradės suptis ant 
laiptų turėklų ir kalinėti medžio gabalus, ko gero, mums visas 
gyvenimas virs pragaru. Aš mieliau pereičiau per baisesnį pra- 
garą ir palikčiau jį praeity. 

— Vargšė mano Foks. - Jis pasilenkė ir pabučiavo jai nosį. Jos 
raudonos nejudančios rankos gulėjo palto sterblėje, nors galbūt 
ji gūžtelėjo pečiais. 

Į aikštelę lėtai įriedėjo kaštoninis dvejų durų „Mercury“, toks 
kaip Džanet. Bet vairuotojas buvo nepažįstamas, pagyvenęs Leis- 
tauno pilietis pražilusiomis žandenomis ir languota sportine ke- 
pure. Jis nužvelgė juos meškėno akimis baltais ratilais ir, toliau 
sukdamas lanku per aikštelę, išvažiavo pro kitą pusę. Ši šmėkla 
jiems abiem nudiegė širdį ir suteršė jų slaptavietę. Dėžes krovęs 
vaikinas buvo dingęs nuo platformos. 

— Gal jau važiuokim, - tarė Pytas, - dar suras mus sušalusius 
vienas kito glėby. 


Namie, pasislėpęs nuo pūgos tarp Andželos šeimininkavimo 
ir vaidingo dukrų žaidimo garsų, Pytas stengėsi įsikalbėti, kad jo 
nelemtis reliatyvi, pamatyti ją bet kokioje šviesoje, tik ne toje 
absoliučioje, kuri tokią katastrofą tapatina su mirtimi. Nėštu- 
mas - tai gyvybė. Gamta masina seksu, kad mes nepaliautume 
ėję skardžio link. Į paslydimus žiūrima geraširdiškai. Didieji vy- 

rai turi pavainikių: Groveris Klivlandas, Karolis Didysis. Nie- 
kam nerūpi, linksmai juokaujama, liejasi rudas alus, lordas Nor- 
folkas sveikina savo nesantuokinį sūnų. Dar viena siela - trys 
milijardai plius viena. Vis tiek ji tikriausiai persikeltų į Berklį 
arba Los Alamą, ir jis vaiko niekada nepamatytų. Kaip nebūta. 
Pytas Hanema - naujos nacijos tėvas. Į sveikatą. Jis gurkštelėjo 
dvigubą martinio porciją, ir pasitikdamas džiną sukilo kunku- 
liuojantis ošiantis šiurpas nelyginant pamazgos. Kenas. Šiurpą 
jam kelia Keno veidas, jo šiurkštoko tuštumo primetamas keis- 
tas pasitikėjimas, sieksimo keršto teisuoliškumas. Apimtas šleikš- 
tulio, slysdamas į prarają, Pytas suvokė gyvenąs vien vyrų mora- 
liniame pasaulyje, kur tik vyrai reikalauja teisingumo, ir jis kaip 
kūdikis, apkamšytas pagalvėmis, kad nenukristų, užmigo tarp 
moterų. Jis neteko žado, kai Foksė niekinamai kalbėjo apie Ke- 
ną. Pyto sąmonėje Kenui nebuvo galo, Keno tėvystei užkorus 
vaiką, daugiašakė užgaulė buvo beribė. Tėvystė - vyro makštis. 
Jautri. Švelniai. Jo tėvas žemėtais nykščiais sodina į vazonus pe- 
largonijas — šiltnamio perspektyva suponuoja begalines tieses. 
Jam vaikystėje labiau patikdavo galinis šiltas kambarys, kur tarp 
kaspinų kilpų sėdėdavo motina plačia sterble. Jo tėvo tyloje glū- 
dėdavo įpareigojimas, kurio jis prisibijodavo. Doras žmogus dan- 
tų protezo pakreipta burna. O, Dieve, viską sudėjus, kaip jis 
džiaugiasi, kad jų nebėra. 

Viskas reliatyvu. Vaikystėje ištikus bėdai jis galvodavo, kas būtų 
dar blogiau. Nepatekus į futbolo komandą galima guostis, kad 
blogiau būtų susirgti poliomielitu. Nepakviestam į Anabelės Vojt 
gimtadienį galima guostis, kad blogiau būtų netyčia pašauti Jo- 
pui akį ir apakinti jį visam gyvenimui. Blogiau būti mirus negu 
šitaip įklimpus. Ar tikrai? Tarytum mirdamas, jis įžengė į užgin- 
tas didelės tamsos valdas. Šilkinėse sūriose Foksės strėnose jis 
pasėjo sėklą, turinčią jo veidą, o dabar nori susitraukti, įšliaužti 
jos slidžiais koridoriais ir žudikiškai smogti. Viešpatie, atleisk. 
Ne - Viešpatie, padaryk tai pats. Viešpatie, kurs žudai taip daž- 

nai, taip dieviškai lengvai - nuo titnagdumblių iki banginių, — 
nužudyk dar kartą, sunaikink iš viršaus botago pliaukštelėjimu, 
pirštu, įgrūstu jai į gerklę, panaikink šį baisingą auglį. Nes Tavo 
yra karalystė. 

Kenas, tiek ir temandagus. Išblyškęs nuo karjeros siekimo pa- 
stangų ir studijų. Pyto viduriai vėl suinkštė - jis gurkštelėjo si- 
dabro, kad nušautų juos. Kulka. Mieguista egzekutorių koman- 
da. Siaubinga sfera, kurioje gyvybė iššoka iš visiškos tamsos. Die- 
vo suplanuotas veiksmas. Molis sumaišytas su seilėm. Šelmiška 
Foksės putė, vainiklapiai koralų raudonumo, viduje veikiau pur- 
purinė, akys lyg dvyniai varpeliai ant medžio, tilindžiuojami men- 
kiausio vėjelio. Bet ji kenčia, moteriškume slypi gyvūnas, žmo- 
gus kaip jis, veikiau senstelėjęs vaikas, kuris sprendžia, spėlioja, 
viliasi, nesitveria. Kaip baisu, kai kažkas įsisiurbia į tave ir pūva 
kaip grybas. Jo kiaušeliai iš užuojautos sušiurpo. Vargšė švelnu- 
tė Foksė. Panaikink. Išrauk, Viešpatie. Išrauk mane į laisvę. 

Jis dar išgėrė. Galutinis tikro nuopuolio saldumas. Bea. Bijo 
jai skambinti - gal ką įtaria. Kai ką ji žino. Matė jį šokant pro 
langą, auksaspalvę Foksės galvą vonios kambario šviesoje. Jos 
lovoje jis liko neprisipažinęs tik dėl to paskutinio nykaus pirma- 
dienio vizito, kai, netyčia įsibrovęs į Keno tėvystės valdas, sukū- 
ręs pasauliui dar vieną atsakingą sielą, jis užsitraukė teisinę at- 
sakomybę. Nešlovė, kalėjimas, mirtis, sudeginimas, išnykimas, 
amžinas bevardiškumas. Jų draugų pajuoka. Laikraščių prakei- 
kimas. Jis regėjo besišypsančią Bea - jos krūtys sutirpusios, kū- 
nas virtęs nuščiuvusiu tvenkiniu, jo pimpis apmiręs joje kaip mie- 
gantis ungurys - ir suprato, kodėl ją myli: ji nevaisinga. Jo sėkla 
gali smigti be galo į tą baltą prarają niekada neužkliūdama. 

Jo vienatvė darėsi nepaguodžiama. Graudžiai niūniavo pūga — 
daiktas be savo būties, verpetavimas. Jis ištuštino taurę ir nuėjo 
į virtuvę. Dukros su žmona dėliojo Valentino dienos dovanėles. 
Andželai jis nieko nepadovanojo. Rūta ir Nensė mokykloje ga- 
vo pūkinių širdučių, svajingų karvučių, žirafų su susipynusiais 


Jj 
+ 
+ 
- 
LJ 
a 


LIT 


402 


kaklais. Geriausias dovanėles Rūta dėliojo ant šaldytuvo. Pa- 
sistiebusios jos figūra atrodė nepaprastai vinkli. Atėjęs į virtu- 
vę pasipildyti džino, jis sutrikdė trikampę moterišką darną, ypač 
brangią mažajai Nensei. Ji užvertė veidelį it apskritą kartoni- 
nę širdukę, žvelgdama į jį, sukikeno drąsindama savo įžūlumą 
ir tarė: 

— Tėtis bjaurus. 

— Ne, tėtis nebjaurus, - tarė Rūta apsikabindama jį per juos- 
menį. —- Tėtis glazus. 

— Jo baisios šnervės, - tarė Nensė priėjusi arčiau, žvelgdama 
aukštyn. 

Rūta pratęsė vaikišką veblenimą, po juo slėpdama meilės pro- 
veržį. 

— Tėtis tuli glaziausias snelves, - sakė ji, - nes jis kazkada at- 
vyko is Ovandijos. 

Pytas nenorom nusijuokė. 

— O kokios mano pėdos? —- paklausė Nensės. 

— Bjaurios pėdos. 

Rūta stipriau apsikabino jį ir paglostė jo gauruotą ranką. 

— Glazios pėdos, - tarė ji. - Mamos kvailos pėdos, jos mažieji 
piršteliai neliečia žemės. 

— Tai laikoma didelio grožio ženklu, - tarė Andžela. 

- Žinai ką, mama? - tarė Rūta, pasitraukusi nuo Pyto šono ir 
nebekalbėdama vaikišku balsu. - Ponios Vitmen pėdos plokš- 
čios, nes šią vasarą paplūdimy Frankutis Eplbis su Džonatanu 
Smitu žaidė seklius, jie sekė Žmones, ir jos pėdsakai iš vidaus 
buvo neįdubę, Žinai, kur būna toks išlinkimas, kaip jis vadinas... 

— Skliautas, - tarė Andžela. 

— „..kur būna skliautas. Lyg ji būtų apsiavusi sportbačiais, tik 
su pirštais. 

Vaikas pažvelgė į tėvą. Tiesa, netgi toks nepalankus Foksės 
įvaizdis jam teikė malonumo. Šleivojanti plokščiapadė bobšė su 
jo vaiku pilve. Jo aukšta kabina. 

— Kaip žavu, - tarė Andžela. Jos pirštai mikliai šmižinėjo tarp 
jų vakarienės salotų lapų. - O kokias dar pėdas tu pastebėjai? 

— Pono Iorno vienas pirštas žalias, - tarė Rūta. 

— Tėčio kojų pirštai, - prabilo Nensė, įžūliai spoksodama, sau- 
giai užsiglaudusi už Andželos, - kaip Helovyno dantys, - ir Py- 
tas suvokė, kad šiam vaikui jis įkūnija mirtį - kad tai, kas puola 
ir niokoja gyvybės trapumą, jai, matyt, susitelkę jo dunksančia- 
me negrabiame vyriškume; kad šis procesas galiausiai atves ją 
iki Rūtos fazės ir ji pasišaus gėrėtis šiuo keistumu, prisijaukinti 
ji; galiausiai iki to, ką išgyvena Andžela, kuri, susidūrusi su juo, 
siekia išsaugoti dalį savęs, savo grynosios esaties. Jis myli jas, 
savo moteris, esančias aplink jį kaip žabangų kuoliukai. 

Rūta tarė: 

— Mama, liepk Nensei liautis įžeidinėjus tėtį. Tėtis dailus, 
argi ne? 

Pytas pasilenkė ir pakėlė Nensę - ji sukliko ir ėmė spardytis, 
malonumas sumišo su baime. Jai iš burnos dvelkė aitrus raudo- 
nų saldainių širdučių kvapas. Gadina savo dailius dantukus. Pyk- 
telėjęs suspaudė ją kiečiau; ji sužviegė ir spurdėdama bandė nu- 
sliuogti žemyn, dabar jau kupina vien baimės. 

— Nežinau, ar tėtis toks jau dailus, - kalbėjo Andžela. - Jis, 
kaip sakoma, patrauklus. - Ir pridūrė: - Be to, mielas ir geras. 

Jis pastatė Nensę ant grindų ir vogčia įgnybo jai. Ji užvertė 
galvą į jį, dabar žinodama kai ką, ko niekada nepamirš ir nemo- 
kės išreikšti. 

Galbūt lėmė jųdviejų švelnus buvimas drauge su vaikais ir jų 
dovanėlėmis, o gal įkaitino jaukuma pūgos apsupty, bet Andže- 
la anksti nusivedė jį į lovą ir, lyg nusileidęs šiltas debesėlis, pa- 
mylėjo jį apžergusi - klasikine poza, kuria Andromachė guodė 
Hektorą. 


Šeštadienio rytą suskambėjo jų telefonas - Foksė kalbėjo 
gniauždama kvapą, lūpas glausdama prie ragelio. 

— Ar Andžela kur nors čia pat? 

— Ne, - tarė Pytas, - ji valo sniegą su vaikais. Ką būtum sa- 
kius, jeigu ji būtų atsiliepus? 

- Būčiau paklaususi, ar Širdies ligų fondo šokiuose ji vilkės 
trumpą ar ilgą suknelę. 

- Žinai, tai tikrai rizikinga. Ji kaip tik ėmė mažiau įtarinėti tave. 

— Man reikėjo pasikalbėti su tavim, atleisk. Tikėjausi vakar 
vakare susitikti pas Galacherius. Kodėl jūs neatėjot? 

— Mūsų nekvietė. Kas ten buvo? 

— Visi. Išskyrus jus, Zalcus ir Ongus. Dar buvo nauja pora — 
man pasirodė pasipūtę ir jauni. 

— Matas man nieko nesakė. Tiek to. Kas tau atsitiko? 

— Iestas. Rezultatas teigiamas. Abejonių nebėra, Pytai. 

— Uch. 

Jo sąmonei grimztant į šį faktą, jis pakerėtas žvelgė į savo sub- 
tilius baldus — klevinį telefono staliuką smailėjančiom kojom, 
veidrodį su akanto rėmais aptrupėjusiu paauksavimu. Šiuos daik- 
tus sukūrė Žmonės, neslegiami rūpesčių, neapsunkusiomis ran- 
komis. Jis negalėjo atsistebėti, kad pats kažkada rado jėgų ir 
laiko sukalti kokias dvi lentas. 

Šioje švininėje tyloje ji sušuko: 

— Oi, Pytai, aš tau tokia našta! 

— Ne, - pamelavo jis. - Aš dar vis manau, kad tu lengva ir 
gera. 

- Šiaip ar taip... padėk ragelį, jeigu įeis Andžela - aš, atrodo, 
šį tą užtikau. 

— O ką? 

— Fredį Torną. 

Pytas nusijuokė. 

— Na, taip, Fredis išlups kaip dantį. 

— Gerai. Aš dedu ragelį. Nebetrukdysiu tavęs. Ačiū už viską. 

— Ne. Palauk, - suriko jis, baimindamasis, kad ragelis bus jau 
nutolęs nuo jos ausies. - Papasakok. Nebūk tokia įžeidi. 

— Aš jaučiuosi kaip pragare ir man nepatinka, kai dar šaiposi. 

— Pragare taip ir būna. 

— Palauk, kol patirsi. 

Jis priminė jai: 

— Fredis Tornas. 

— Fredis Tornas kartą man sakė, kad dantistai daro abortus. 
Jie turi visus įrankius, krėslą, anestetikus... 

— Skamba įtikinamai. Na ir? 

— Ir vakar pas Galacherius - Žinai, kaip jis įvaro į kampą išsi- 
šnekėti - aš užsiminiau apie tai ir paklausiau, ar jis pažįsta ką 
nors. 

— Tu jam pasakei, kad esi nėščia. 

— Ne. Neduok Dieve. Pasakiau, kad nėščia viena mano pažįs- 
tama, labai maloni moteris iš Kembridžo, kuri nežino, kur dėtis. 

— Taip ir yra. 

— Ir... tu įsitikinęs, kad Andžela nesiklauso? 

— Nueisiu prie lango ir pasižiūrėsiu, kur ji. - Grįžęs informa- 
vo: - Plūkiasi keliuke su semtuvu kaip įkirpta. Pastaruoju metu 
jai labai pakilęs ūpas. Ją įkaitino pūga. 

— Manęs ne. Važiavau į Kembridžą ir atgal atiduoti šlapimo. 
Paskui turėjom kapstytis pas Galacherius. 

— Ir Fredis Tornas į tave mįslingai sušnairavo ir kaip geras 
suskis puikiai atkniso, kad nėščia esi tu. 

— Taip. Iš tikrųjų. Bet jis to nepasakė. 

— O ką pasakė? Pasitikrino savo abortų tvarkaraštį ir paskyrė 
tau laiką. 

— Ne visai. Jis pasakė klaikų dalyką. Beje, visa tai buvo virtu- 
vėje, kiti svetainėje žaidė naują žodžių žaidimą su žodynu. Jis 
pasakė, kad jam reikia susitikti su ta moterim ir tuo vyru. 

— Tikrai klaiku. Su moterim ir su vyru. 

— Taip, ir kadangi, jeigu moteris aš, tai jis bus atspėjęs, kad 
vyras esi tu, ir man belieka manyti, kad jis nori susitikti su 
tavimi. 

— Tu per daug manai. Fredis - ne toks geras planuotojas. Jis 
čia tik žaidžia. Aklai blefuoja. 

— Mano įspūdis ne toks. Jis atrodė labai rimtas ir kategoriš- 
kas. Kaip dantistas, o ne pobūvių šelmis. 

— Su tavim Fredis pasidaro dantistas, ar ne? Aš nenoriu su juo 
susitikti. Aš nemėgstu jo ir nepasitikiu. Ir neketinu atiduoti mū- 
sų jo malonei. 

— O kieno malonei tu mus atiduotum? 

Atsidarė laukujės durys. Pytas mitriai padėjo ragelį ir atsigrę- 
žė į priebutį, tarsi būtų tik pasižiūrėjęs į veidrodį. Ten stovėjo 
Nensė, aptūlota, snieguotais drabužiais. Jos skruostai liepsnojo. 
Išplėtusi akis šlapia odine kumštine pirštine ji ištiesė jam lyg ir 
sniego gniūžtę, bet pilkšvą. Tai buvo sušalęs paukštis gelsvai raus- 
va galvute ir juodu šlaku ant krūtinės - miško kikilis, pražuvęs 
per pūgą. Atmerkta, apskrita lyg skrybėlaitės smeigtuko galvutė 
akis buvo aplipusi kristaliukais. Dukrelė paaiškino dalykiškai, 
užbėgdama už akių jo prieštaravimams: 

— Mama rado jį visai sustingusį sniege, 0 aš padėsiu ant radia- 
toriaus, kad atšiltų ir atgytų, nors ir žinau, kad neatgis. 


Širdies ligų fondo šokių vakaras buvo rengiamas kasmet Tar- 
bokso Karo veteranų klube - niūriame blokiniame pastate Mas- 
kenomenio gatvėje. Pirmame aukšte buvo baras ir du kėglių ta- 
kai, o antrame - šokių salė su dar vienu baru. Briaunuotas suka- 
masis rutulys ant sienų vis svaidė ratais spalvotus šviesos potė- 
pius, pagreitėjančius kampuose, sulėtėjančius virš langų, šėls- 
tančiu srautu besikryžiuojančius šokėjams po kojomis. Kad ir 
kokie orai, Veteranų klube visada būdavo šilta. Prasivėrus du- 
rims, neono šviesų rausvai ir melsvai padažyti garai išsivertę su- 
mišdavo su atvykusių automobilių pučiamais dūmų kamuoliais. 

Šiųmečiame šokių vakare Pytui pažįstamų porų buvo negau- 
su. Kerol Konstantin grakščiai šokdavo graikiškus šokius - pa- 
triarchams su žmonomis maloningai žvelgiant nuo kortų stalų, 

nukrautų kefiedes, dolmathes, juodosiomis alyvuogėmis ir bak- 
lava“, ji vesdavo rankomis susikibusių jų sūnų - bakalėjininkų, 
elektrotechnikų, maklerių - eiles. Kerol turėjo tam reikalingos 
stangrios elegancijos ir archajiško išdidumo. Bet Irena Zalc bu- 
vo šių metų Širdies ligų fondo valdyboje, o Konstantinai su Tor- 
nais ir Galacheriais išvažiavo į Bostoną pasižiūrėti „Celtics“ rung- 
tynių. Hanemos atėjo daugiausia iš draugiškumo Irenai, kuri 
jiems pasisakė („tik niekam nepasakokit, ypač Terei Galacher“), 
kad tai, ko gero, paskutiniai jų mėnesiai Tarbokse, nes Benui 
pasiūlė darbą Klyvlende. Vitmenai sėdėjo prie vieno stalo su 
Eplsmitais, o Gerinai atsivedė naująją porą. Jie vadinosi Rain- 
hartai. Atrodė pataikūnai, sunerimę dėl savo įvaizdžio, ir Pytas 
į juos beveik nė nežiūrėjo. Jis tik norėjo, - siaučiant spalvotiems 
taškams ir trečios kartos graikaitėms profiliu rikiuojantis frizo 
juosta pagal rytietišką buzukio rypavimą, - kad prasidėtų ame- 
rikietiški šokiai ir jis galėtų pašokti su Bea. Andžela buvo aptin- 
gusi po sniego kasimo, o Foksė atrodė kaustoma pastangos ne- 
žiūrėti į jį. Tik Bea buvimas - skritulys lyg balto varpo Žiotys, o 
jos nugirstas balsas lyg skambanti to varpo šerdis, - žadėjo atilsį. 
Jis prisiminė ją kaip ramų tvenkinį, kuriame klūpomis panirda- 
vo iki bambos. Kai tonacijas pakeitė muzikantai paaugliai ir jo 
rankos pasisiūlė ją apkabinti, ir jiedu nuplasnojo toliau nuo sa- 
vo draugų ausų, ji tarė žvelgdama šalin: 

— Pytai, tave slegia kažkoks rūpestis. Jaučiu jį tavo kūne. 

— Gal jis tavo kūne. 

Bet ji nebuvo apgirtusi ir laikėsi atokiai nuo jo, o jis vakarie- 
niaudamas „Tarbokso smuklėje“ išgėrė tris martinio porcijas ir 
prakaitavo. Jam norėjosi sudrėkinti jos krūtis sau į krūtinę ir 
paguosti sau širdį. 

— Ne, - tarė ji progiesmiu, nepasiduodama klausiamam jo 
rankų spaudimui, - tai tavyje, nebėr to tavo polėkio. Tu net ir 


* keftedes ir kt. - graikiški valgiai. 

stovi kitaip. Ar tau kažkada nesakiau, kad sudoros tave negeri 
žmonės? 

— Jokio negerumo nėra. Jūs visi per daug geri. Per tą patį po- 
kalbį - man keista, kad tu jį prisimeni, - tu paklausei, ar aš ne- 
norėčiau... 

— Prisimenu puikiausiai. Paskui tu padarei tai ir nebesugrįžti. 
Ar tau nepatiko? 

— Viešpatie, buvo nuostabu. Ir tu nuostabi. Paskutinį kartą 
buvo taip gera. Nebėra kur kitur eiti. 

— "Tai todėl nepaskambini? 

— Negaliu. Tu teisi, šiuo metu mano gyvenime šis tas tikrai 
atsitiko, turiu keblumą, baisiai susimezgusį. Jeigu pavyks jį at- 
megzti, ar priimsi mane vėl? 

- Žinoma. Visada. 

Bet ji kalbėjo iš toli; iš sielvarto jis prispaudė ją prie savęs, 
prislėgė kaip kompresą prie to surambėjusio mazgo savo krūti- 
nėje, kur išdavystė klojosi ant išdavystės. Frankas Eplbis, šokda- 
mas su jaunąja Rainhart, atsitiktinai pagavo Pyto žvilgsnį ir tul- 
žingai šyptelėjo. Žuvusios sielos. Pragaro pramogos. Atrodė, kad 
Frankas, neturintis nėščios meilužės, be galo laimingas: Eksete- 
rio išsilavinimo pranašumai. Švarumas. 

Bea atsitraukė, išsivadavo iš jo glėbio, žvelgdama į kažką jam 
per petį. Pytas išsigandęs atsigręžė. Buvo priėjusi Foksė. 

— Bea, negražu taip vienai pasigrobti šį žavų vyrą. - Ji kalbėjo 
nežiūrėdama Pytui į veidą, o jos prisilietusi ranka atrodė sausa 
ir sustingusi. Sukdama jį šokti, pasakė aštriu balsu, apmaudo 
paliestomis blyškiomis lūpomis: - Tavo žmona mane įgaliojo per- 
duoti, kad ją ima miegas ir kad ji nori namo. Bet apkabink ma- 
ne minutėlę. 

Tačiau jos kūnas atrodė kampuotas, suvaržytas, ir jiedu šoko 
tarsi sukabinti kokios pareigos. Jos kvepalai buvo nebūdingai 
šleikštokai saldūs, pernokę, primenantys pūvantį vilkdalgį, ir Py- 
tas įsisąmonino kaip kontrastą, kad Bea dvelkė citrinos aroma- 
tu. Pleveno jo rankose it šmėkla. 


JOHN UPDIKE B POROS 409 


Fredžio Iorno kabinetas kvepėjo eugenoliu, kilimų valikliu 
ir saldžiais ledinukais, - laikydamas Nensę už putlios rankos, 
kurią ji vis trūkčiojo, Pytas prisiminė, kaip pats vaikystėje šiurp- 
davo nuo to stomatologinio kvapo: gniauždavo skrandį, iš lau- 
ko viliodavo saulės šviesa ir laisvė, ir jis melsdavosi, kad artė- 
jantį pusvalandį pramiegotų. Žurnalų etažerėje pas Fredį seni 
„Time“ ir „Newsweek“ viršeliai rodė Šarlį de Golį ir Mariną 
Osvald. Abu atrodė išsekę. Riestanosė Fredžio seselė drąsina- 
mai nusišypsjo įsibaiminusiam vaikui, ir Pyto širdis, nors buvo 
nusiteikusi kaktomušai su Fredžiu, dėkingu blyksniu meiliai 
kryptelėjo į šią merginą. Jauna šviežiena. Su ja lyg valgytum 
salierų stiebelius, kiekvieną atskirai padažydamas į druską. Ar 
Fredis kada nors pabandė? Abejotina. Jis buvo kupinas abejo- 
nių dėl Fredžio — vien pagalvojęs apie tą Žmogėną, pasijusdavo 
lyg šlapiu maišu per galvą trenktas: vandens sukeltas trumpas 
jungimas. 

Kairysis Pyto delnas dilgčiojo iš gėdos. Jis pavydėjo mažajai 
Nensei, kad tai, ko ji bijo, tėra skausmas. Jam bandant paskaiti- 
nėti nutrintą „Look“ žurnalą, jo dukra ėmė zulintis į jį. Prieš 
plauką. Dvi katės. Įsielektrinimas - baimė. Pedrikas kartą sakė, 
kad Dievą galima įsivaizduoti kaip elektromagnetines bangas. 
Jis pasiilgo to bėdžiaus pastangų - reiktų kada vėl nueiti. Nensė 
šnibžtelėjo, ir jis nenugirdo. Suerzintas nebylaus baksnojimo, gar- 
siai paklausė: 

— Ką? 

— Čššš, - šnypštelėjo vaikas, ir jos ranka šoktelėjo prie lūpų. 
Jis daro jai gėdą. Ji pasitiki jau tik motina. Šiaip ją čia būtų 
atvedusi Andžela, bet šiandien po darželio buvo susirinkimas, 
malonei tu mus atiduotum? Dabar jame plazdeno neryžtingu- 
mas bei pasidygėjimas, ir tik išsekimas nuleido šią dilemą iki 
iškenčiamo lygio. Lyg lauktum prie mokyklos direktoriaus du- 
rų. Senio Orfo, nuožmaus liuterono. Nepakentusio olandų. Ver- 

giško kalvinizmo. Pone, aš atsiprašau, aš labai atsiprašau, aš 
nežinojau - Zi nešinojai, kad kas nors pamadyz? Pagavo jį besi- 
supantį ant mūrinės ir plieninės laiptinės turėklų. Nensė sušnibž- 
dėjo aiškiau: 

— Arjis kiš man tą zvimbiantį daiktą? 

— Jis vadinasi grąžtas. Tik jeigu turi skylių. 

— Ar matai nors vieną? - Ji plačiai prasižiojo - didžiulė burna, 
jo burna. 

— Vaikuti, aš nematau, bet aš ne dantistas. Jeigu ir turi skylių, 
tai jos mažytės, nes tavo dantukai mažyčiai, nes tu tokia mažytė 
mergytė. 

Jis pakuteno ją, bet jos kūnas buvo perkaitęs, sunerimęs ir 
nereagavo. 

— Pasakyk jam, kad nekištų, - tarė ji. 

— Bet jis turi tai daryti, toks pono Torno darbas. Jeigu nelei- 
sim jam dabar sutaisyti, vėliau bus daug blogiau. 

Jis palinko jai prie veido. Lyg apskritas baltas sugeriamasis 
popierius ji susiurbė jo atsisakymą išgelbėti ją, o nepradėjusi verk- 
ti suteikė jam drąsos. Jiedu kartu įėjo į jo kabinetą. 

O tenai, liepsnelės kiaušinio mėlynumo atlošiamajame krės- 
le, jai prie ausies dubenėlyje kliuksenant vandeniui, o virš jos 
daktarui Tornui juokaujant su jos tėvu, Nensė šiek tiek atsipa- 
laidavo ir leido dantistui pašmižinėti pasikartojančiais jos dantų 
takais. 

— Dvi, - galiausiai paskelbė jis, pažymėjo schemoje ir įverti- 
no. - Ne taip jau blogai. 

— Di skyvės? — paklausė Nensė. —- Ar skaudės? 

— Aš nemanau, - saldžiai atsakė Fredis. - Pažiūrėkim, ar tu 
gali būti rami. Kuo ramesnė būsi išoriškai, tuo ramesnė vidujai, 
o kuo ramesnė vidujai, tuo mažiau jausi grąžtą. 

Pytas prisiminė melsvai pilką hipnozės vadovėlį prie Fredžio 
lovos ir būtų dygiai pajuokavęs apie mėgėjišką psichologiją, bet 
Jį sulaikė užuojauta dukrai, ir jis tik romiai paklausė: 

— Gal reikia novokaino? 

Fredis dėbtelėjo į jį. 

— Jos labai mažos, - tarė jis. 

Pirmąjį gręžimą Nensė iškentė tylėdama, bet kai Fredis nieko 
nelaukdamas ėmėsi antros skylės, jos gerklėje pasigirdo gomu- 
rinis protestas. Pytas perėjo į kitą krėslo pusę ir suėmė jos nera- 
mią rankutę. Jis įsižiūrėjo vaikui į burną, kur tarp dviejų stan- 
džių krūminių dantų zvimbdamas tiesus stovėjo grąžtas tarsi gė- 
lė vazone. Jos liežuvis išsirietė prieš įsibrovimo vietą, ir Pytui 
teko laikyti jos ranką, kad nekeltų prie burnos. Gomurinis skun- 
das pratrūko riksmu. Kančios išplėstos akutės atsimerkė ir susi- 
dūrė su tėvo žvilgsniu. Pytą išpylė prakaitas - bemat sudrėko 
krūtinė nuo pažasties iki pažasties. Koralų raudonumo Nensės 
dantenų tarpas tarp apatinės lūpos ir priešakinių dantų virto sei- 
lių ir gręžimo purslų pliurze. Jos nugara išsirietė. Laisvoji ranka 
griebė aukštyn, Pytas ją sučiupęs sulaikė ir paprašė Fredžio: 

— Sustokim. 

Fredis palinko prie jau konvulsijų traukomo vaiko. Jo lūpos 
susičiaupė, o paskui žioptelėjo it Žuvies. 

— Ach, - tarė jis baigdamas ir paleido grąžtą, kuris pakilo 
pats. - Na štai, - tarė Nensei, - argi reikėjo tiek triukšmauti? 

Permirkusiais skruostais ji spjovė į kliuksenantį dubenėlį ir 
pasiskundė: 

— Aš norėjau tik vieną. 

— Bet dabar, - tarė jai tėvas, - jos abi sutvarkytos, ir dabar bus 
smagioji dalis, kai daktaras Tornas įdės sidabrą. 

— Nesmagioji, - paneigė Nensė. 

Fredis tarė: 

— Jai taip lengvai neprisigerinsi, ką? Mamytės dukrelė. - Ir 

— Kam tu taip Žiauriai spaudei? 

— Jos buvo mažytės. Įdrėskimai emalėje. Ji įsigąsdino. Ar na- 
mie baikšti? 

— Ji turi mano nepatiklų charakterį. Vyresnioji stojiškesnė, kaip 
Andžela. 

— Andžela nėra stojiška — čia favo teorija. Mano teorija ta, 
kad ji kenčia. - Fredžio šypsena rodė, kad jam smagu pasinerti į 
išminties gelmes, į slaptą tėkmę po tikrovės paviršiumi. Koks 
apgailėtinas klounas, kaip kažin ką. Įėjo jo asistentė su skunko 
dryžiais paruošti sidabro amalgamą. 

Nensės kankynė baigėsi. Fredžiui įdėjus ir išlyginus plombą, 
Pytas ryžosi paklausti: 

— Ar galėtumėm paskui minutėlę šnektelti vieni du? 

Fredis pakėlė galvą. Jo akys po didinamaisiais lęšiais ant aki- 
nių buvo išpūstos. 

— Aš šiandien atsilieku nuo grafiko. 

— Tiek to, užmiršk. — Pytui palengvėjo. - Nesvarbu. Gal kada 
kitą kartą. 

— Dabar, Meistreli. Nepurkštauk. Minutę surasiu. 

— Gali prireikt ir dviejų, - tarė Pytas, nebegalėdamas ištrūkti. 

Fredis tarė: 

— Valio, valio, Nensei valio. Eik dabar su Džaneta - gal ji ras 
tau ledinuką. 

Jis nusivedė Pytą į šoninį kambarėlį, kur ypatingiems atve- 
jams bei valymams buvo laikomas jo senasis geltonas porcelia- 
ninis krėslas ir įranga. Langas čia atvėrė vaizdą aukštyn, virš vi- 
dinių kiemų, į kongregacinės bažnyčios viršūnėlę — saulės įžieb- 
to aukso potėpį. Šventeiviškai baltas Fredis atrodė daug aukš- 
tesnis už Pytą. Pytas nuraudo. Fredis šluostėsi akinius ir laukė — 
metų metus puoselėta piktybė praturtino šią suktą neperžvel- 
giamą išraišką. 

— Mudu abu pažįstam vieną damą... - pradėjo Pytas. 

— Mudu abu pažįstam keletą damų. 

— Aukštą damą ilgais apyšviesiais plaukais ir mergautine pa- 
varde, reiškiančia žvėriuką.* 


* Fox - lapė (angl. ). 

— Žavi dama, - tarė Fredis. - Sako, nuostabi lovoje. 

— Aš apie tai negirdėjau, - tarė Pytas. - Bet mudu su ja kal- 
bėjom... 

— Ne lovoje? 

— Manau, kad ne. Turbūt telefonu. 

— Manęs telefonas visai nepatenkina. 

— O tu bandei masturbuotis? 

— Pytai pupuliuk, aš neturiu daug laiko. Klok. Aš žinau, koks 
reikalas, bet noriu išgirsti, kaip tu išklosi. 

— Ši dama man sakė, o gal ji sakė kitam žmogui, kuris pasakė 
man, kad tu pažįsti tokius ponus, kurie gali padaryti nestomato- 
loginio tipo operacijas. 

— Gal taip. O gal ir ne. 

— Aš spėčiau, kad ne. - Pytas jau ketino prasislinkti pro jį prie 
uždarytų durų. 

Fredis pristabdė jį ramiu prisilietimu —- apskaičiuotu specia- 
listo gestu. 

— O jeigu taip? 

— Bet ar tikrai? Aš turiu pasitikėti tavim. Atsakyk „taip“ ar- 
ba „ne“. 

— Tarkim, taip. 

— Tai, mielas Fredi, šiai damai reikia su tavim padraugauti. 

— Bet, senuk Pytai, pamaldusis Pytai, drauguži Pytai, tu kalbi 
apie ją. O ką mudu su tavim? Ar nereikia ir tau su manim pa- 
draugauti? 

— Galbūt. 

— Tikriausiai. 

— Gerai. Tikriausiai. 
švarplėti, apaugę akmenimis. 

— Man šitas žaidimas nepakenčiamas, aš einu. Tu blefuoji — 
blefuodamas jai, privertei mane išsiduoti. Tu šlykštus. 

Didesnysis iš jų vėl jį pristabdė, sulaikė jo ranką su įsižeidu- 

siojo nuoširdumu, tarsi po tiek sarkazmo ir paniekos metų būtų 
įgijęs teisę reikalauti švelnumo. 

— Aš neblefuoju. Galiu suveikti. Tai nelengva, man tektų šiek 
tiek rizikuoti, bet būtų švaru. Tas Žmogus idealistas, pakvaišęs 
dėl to. Daro tai iš įsitikinimo. Pažįstu žmonių, kurie naudojosi 
jo paslaugomis. Kelintam ji mėnesy? 

— Antram. Tiktai. 

— Gerai. 

— Tai tikrai įmanoma? 

Ši gera žinia it narkotikas sklido Piterio venomis - jis pasijuto 
lyg moteris, paklusnus, dėkingas kaip šunelis. 

— Aš pasakiau, kad aš galiu suveikti. Bet ar /4 gali? 

— Tu klausi apie pinigus. Kiek jis prašo? 

— Tris šimtus. Keturis. Kaip kada. 

— Jokių problemų. 

— Tam žmogui taip. O kaip man? 

— Tu irgi nori pinigų? — Pytas apsidžiaugė, kad vėl gali nieki- 
namai žiūrėti į Fredį. - Maloniai prašom. Surinksim. 

Prie durų pasigirdo krebždesys, ir Fredis šūktelėjo: 

— Uno momento, Džaneta. 

Bet atsiliepė Nensės balsas: 

— Kada mes eisim, tėte? 

— Dar minutėlę, pagranduk. Eik į laukiamąjį ir pavartyk Žur- 
nalą. Daktaras Iornas mane šviečia rentgenu. 

Čia Fredis nusišypsojo. 

— "Tu pasidarei labai išradingas melagis. 

— Statybų verslas išmokė. Mes tarėmės dėl pinigų. 

— Ne, ne dėl pinigų. Tokie seni draugai kaip mudu su tavim 
dėl pinigų nesitaria. Juk aišku, mielas drauge, kad mainų prie- 
monė mums nebėra pinigai. 

— Ką dar aš tau galiu duoti? Meilę? Ašaras? Amžiną dėkingu- 
mą? O gal naują akvalangą? 

- Mėgsti juokus, vaikine. Žaidi su gyvenimu ir mirtimi ir nesi- 

liauji juokavęs. Tikriausiai dėl to tave myli moterys. Pytai, aš tau 
turiu šaltą kalakutą. Tarp mūsų yra nelygybė: tu turėjai Džor- 
džiną, taip? 

— Jeigu ji taip sako. Bet aš neatsimenu. 

— O štai aš, nors visada nuoširdžiai žavėjausi tavo nuotaka, 
niekada... 

— Niekada. Ji niekada nesutiks. Ji nepakenčia tavęs. 

— Nieko panašaus. Ji jaučia man simpatiją. 

— Ji mano, kad esi klounas. 

— Atsargiau su žodžiais, Pameistry. Šitam koncertui diriguoju 
aš, ir jau gana draskyti man akis. Man reikia vienos nakties. Labai 
kukliai. Vienos nakties su Andžela. Pasuk smegenis, brolyti. Pa- 
pasakok jai, ką reikia. Viską išpasakok. Išpažintis grynina sielą. 

— Tu prašai neįmanomo dalyko, - tarė Pytas. - Ir aš pasaky- 
siu tau kodėl - tu nieko negali suveikti. Esi glitus niekam tikęs 
šliužas. 

Riestais smiliais Fredis mikliai ir linksmai pridėjo du ragelius 
sau prie kaktos. 

— Tu juos čia įstatei, drauguži. Tu - specialistas. O aš tik patik- 
lus vidutinio sluoksnio kelmų rovikas, kuris, kiek mums žinoma, 
nėra svetimų žmonų dulkinimo profesionalas. - Beplaukis Fre- 
džio veidas pasidarė labai bjaurus, lyg kokio minkšto jūrų gyvio 
apačia, kur burna atlieka ir išangės funkciją. — Šitą duobę tu 
pats išsikasei, šaunusis olande. 

Pytas vėl žengė prie durų, ir šį kartą Fredis jo nebestabdė. Jis 
atlapojo jas ir išsigandęs atšoko: čia stovėjo ir klausėsi nepaklu- 
susi Nensė. Jos išpūstos lūpos buvo apžiojusios ledinuko kotelį, 
o akys viską žinojo, nors žodžių ji tam neturėjo. 


Kai Pytas telefonu papasakojo Foksei apie Fredžio pasiūly- 
mą, ji tarė: 

— Kaip keista. O aš maniau, kad jis su Andžela guli ar bent 
pergulėjo. 

— Iš kur tau tai šovė į galvą? 

— Ai, kaip jiedu elgiasi per pobūvius. Labai atsipalaidavę. To- 
kie draugužiai. 

— Kiek žinau, ji nė karto nebuvo neištikima. 

— Ar tu giriesi, ar skundiesi? 

— Tu linksmai nusiteikusi. Ką siūlai toliau daryti? 

— Aš? Aš nežinau, ką toliau daryti. Andžela turi nuspręsti, 
argi ne? 

— Juokus kreti. Aš gi negaliu jai to išklot. 

— Kodėl ne? - Nekantrumas jos balse pranoko nuovargį. - Ne 
toks jau čia baisus dalykas. Kas ten Žino - gal jai ir patiks vieną 
naktį pabūt be tavęs. 

„Jis nuskriaus ją“, - norėjo paaiškinti Pytas. Fredis Tornas nu- 
skriaus Andželą. Jis tarė: 

— Bet tada reiktų papasakoti jai apie mus. 

— Nematau reikalo. Jeigu ji myli tave, padarys tai tiesiog dėl 
to, kad tu prašai. Jeigu mokėsi paprašyti. Ji tavo žmona, tai te- 
gul pasistengia. Mes visos tave smaginom, tai tegul ir ji kuo nors 
prisideda. 

— Na ir užsispyrusi tu. 

— Mokausi. 

— Būk gera, Foks. Neversk manęs prašyti jos. 

— Aš nieko tavęs neverčiu. Kaip aš galiu versti? Čia yra tavo ir 
Andželos reikalas. Jeigu tu toks bijoklis, o ji tokia šventa, mums 
reikės prilįsti prie Fredžio kaip nors kitaip arba išsiversti be jo. 
Aš galėčiau pamėginti maldauti malonės iš savo Kembridžo gy- 
dytojo. Jis ne katalikas. Galėčiau sakyti, kad man nervai neišlai- 
kys. Gal ir nesumeluočiau. 

— Tu nuoširdžiai manai, kad aš galėčiau jos paprašyti? Ar tu 
su tuo sutiktum gelbėdama Keną? 

— Aš sutikčiau gelbėdama save. Tiesą sakant, aš jau pasiūliau. 

— Ką tu pasiūlei? Pergulėti su Fredžiu? 

— Nekelk šitaip balso. Nesolidu. Žinoma, kad taip, maždaug. 

Na, nepakėliau sijono, bet ką aš dar galiu jam duoti? Apie ką gi 
dar vyrai kalba su moterimis? Jis atstūmė mane. Sakyčiau, gana 
meiliai. Sakė, kad aš per daug jam primenu jo motiną, o jis jos 
bijo. Bet gal tai jam pakišo mintį užsiprašyti Andželos. Aš ma- 
nau, kad iš tikrųjų jis nori atsiskaityti su tavim. 

— Dėl Džordžinos? 

— Dėl to, kad tu jį visada niekinai. 

— Tu nemanai, kad jis tiesiog iš tikrųjų nori jos? 

— Būk malonus, nespausk iš manęs komplimentų savo Žmo- 
nai. Mes visi žinom, kad ji fantastiška. Aš neįsivaizduoju, ko Fre- 
dis iš tikrųjų nori. Aš tik Žinau, ko aš iš tikrųjų noriu. Aš noriu, 
kad ta velniava nustotų augti manyje. 

— Neverk. 

— Gamta tokia kvaila. Ji įjungė visas mano motinystės liaukas — 
tu žinai, ką tai reiškia, Pytai? Tu žinai, kokį didelį dalyką aš patyriau 
būdama nėščia? Tai, ko niekaip nebūčiau įsivaizdavusi. Niekada 
nebūni viena. Turėdama kūdikį viduj, nebūni viena. Tai asmuo. 

Jis jau buvo liepęs jai neverkti. 

— Tu tikrai manai... Ji galėtų? 

— Oi, dėl Dievo meilės, ji žmogus kaip visi Žmonės, velniai 
žino, ką ji padarys ar nepadarys. Tu vis dar, atrodo, manai, kad 
yra kai kas blogiau už mirtį. Ji tavo dieviška žmona - išsiaiškin- 
kite tarpusavy. Tik pasakyk man, kas iš to išeis, kad aš galėčiau 
ieškoti kitų variantų. Man atrodo, kad aš daug nuveikiau užver- 
buodama mums Fredį Torną. 

— Tikrai taip. Tu labai narsi ir išradinga. 

— Ačiū už komplimentą. 

— Aš pabandysiu, - tarė jai Pytas. - Tu teisi. Aš nesitikiu, kad 
išdegs. Ji gali imt ir paprašyt skyrybų, bet jeigu išdegs, Fokse, 
mieloji... 

— Ką gi, mielasis? 

— Jeigu mes išlįsim, reikia padaryti galą mūsų... mums. 

— Žinoma, - tarė Foksė ir padėjo ragelį. 

Kitą rytą Nensė papasakojo savo pirmą sapną - pirmą gyveni- 
me įsimintą sapną. Ji su Džude Torn tinkleliais apsaugotoje ve- 
randoje gaudė boružes. Džudė sugavo boružę su vienu taškeliu 
nugaroje ir parodė Nensei. Nensė sugavo boružę su dviem taš- 
keliais ir parodė Džudei. Tada Džudė sugavo boružę su trim taš- 
keliais, o Nensė su keturiais. Vaikas paaiškino, kad taškeliai pa- 
rodo boružių amžių! 

Ji papasakojo šį sapną mamai, o ta liepė pakartoti per pusry- 
čius tėtei. Pytas buvo sujaudintas ir įsivaizdavo, kad jo duktė 
pereina į naują gyvenimo tarpsnį, lyg pradėtų eiti į mokyklą. Jam 
buvo miela jos menka įvaizdžių atsarga: tinkleliais apsaugota 
veranda (nei jie, nei Tornai tokios neturi - kieno ji?), boružės 
(kartu su vėžliais žaisliškiausi gyviai), slėpininga skaičių galia, 
kurianti erdvę ir laiką. Pytas įsižiūrėjo į ilgą platėjantį jos sapnų 
koridorių ir panoro išgirsti iš jos visus tuos sapnus, senti drauge 
su ja, globoti ją amžinai. Dėl jos jis turi parduoti Andželą. 

— Angele? 

— Hmmm? 

Jiedu gulėjo tamsoje, beveik jau sumigę. Nesimylėjo - Pytas 
apskritai nebeketino su kuo nors kada nors mylėtis. 

— Ar tu patikėsi, - paklausė jis, - jeigu aš pasakysiu, kad esu 
giliai įklimpęs į didelę bėdą? 

— Taip, - atsakė ji. 

Jis nustebęs paklausė: 

— O kokią bėdą? 

— Tu nebesutari su Galacheriu. 

— Tiesa. Bet tai mažiausia bėda. Aš susitarsiu su Matu, jeigu 
man pavyks išsikapstyti. 

— Tu nori pasikalbėti apie tai? Mane ima miegas, bet galiu 
susikaupti. 

— Aš negaliu apie tai kalbėti. Tau tai priimtina? 

— Taip. 

— Ar patikėtum, jeigu pasakyčiau, kad galėtum man labai pa- 
dėti padarydama vieną konkretų dalyką? 

— Pavyzdžiui, išsiskirti su tavim? 

— Ne, visai ne. Tau kyla tokių minčių? 

— Retkarčiais. Tau dėl to neramu? 

— Gerokai. Aš labai prisirišęs prie mūsų namo. 

— Bet nebūtinai prie manęs. 

— Prie tavęs taip pat. Be abejo. - Šie žodžiai nuaidėjo sausai, 
ir jis pamatė, kad jie tolsta nuo esmės, nuo to klausimo. O gal 
kaip nors ir galima pateikti tai kaip atitolimą, kaip lemties smul- 
kmeną. — Ne, - tarė jis, - tai, kuo tu man gali pasitarnauti, už- 
truktų tik vieną naktį. 

— Pergulėti su Fredžiu Tornu, - tarė ji. 

— Kodėl tu taip sakai? 

— O ar tai ne tiesa? 

Toj minkštoj tamsoj Pytas pritrūko kvapo atsakyti - jis gulėjo 
lovoje tarsi vandeny: tik akys ir šnervės buvo neapsemtos. Ga- 
liausiai pakartojo: 

— Kodėl tu taip sakai? 

— Todėl, kad jis visada kalbėjo kada nors nueisiąs su manim į 
lovą. Jau keletą metų jis nori paimti tave už gerklės. Ar dabar 
jau paėmė? 

— Taip, - atsakė Pytas. 

— Ir nori būtent to? 

Nuo jo tylaus linktelėjimo lova kiek suvirpėjo. 

— Nesibaisėk, - kalbėjo Andžela minkštu kaip tamsa balsu, — 
jam tuo pramušta galva jau keletą metų, kalba man apie tai ir 
įsivaizduoja, kad aš turėčiau juoktis. O man visada atrodė keis- 
ta, kad jis nė karto neprašė manęs kliaudamasis savimi, bet ma- 
nė, kad prieis prispyręs tave. Aš, aišku, jo nemyliu, bet kartais jis 
būna simpatiškas, o aš su tavim daug laimės neturiu, tad galėjo 
tai atsitikti ir savaime, jeigu tik jis būtų tiesiai prašęs. Ar nori 
sužinoti liūdną dalyką? 

Jis vėl linktelėjo, bet šį kartą lovos virptelėjimas buvo teatra- 
liškas, surežisuotas. 

— Mūsų miestelyje tik jam vieninteliam aš patraukli. Edis Kon- 
stantinas pavežė mane tada savo „Vespa“, bet tuo viskas ir bai- 
gėsi. Aš tiesiog nepatraukli vyrams. Ko man trūksta? 

— Nieko. 

— Na, kažko, matyt, trūksta. Su niekuo aš į koją nepataikau. 
Netgi su vaikais, kai Nensė jau nebemaža. Aš labai vieniša, Py- 
tai. Ne. Neliesk manęs. Kartais tai padeda, bet dabar nepadės. 
Kažkaip aš padebesiais skraidau - dėl to ir kalbėjau apie psi- 
chiatriją. Manau, kad man reikia labai konkrečios pagalbos. Rei- 
kia lankyti mokyklą, kurios mokymo dalykas būčiau aš pati. 

Jis pajuto patamsyje bręstant sandėrį. Tolimi Nans Bėjaus ke- 
lio žibintai, alyvų vilnijančios šakos, vazos pavidalo belapė guo- 
ba ir atspindintis sniegas ant sienų metė tokius šviesos raštus, 
kurie vasarą niekada nepasirodo. Jis tarė: 

— Kodėl gi ne? Jeigu reikalai susitvarkys. 

— Jeigu, - pakartojo Andžela. - Vienas klausimas. Man be 
galo smalsu, bet paklausiu tik vieno dalyko. Ar tu pasitiki Fre- 
džiu? Kad šiame sandėryje jis tesės savo pažadą. 

— Nežinau kodėl, bet pasitikiu. Galbūt kad jis nori padaryti 
man garbingo žmogaus įspūdį. 

— Jis nori manęs tik vieną kartą? 

— Taip jisai sakė. 

— Cha, - pratarė ji ir atgręžė jam nugarą. - Atrodo, kad dide- 
lių aistrų aš vyrams nesukeliu. - Žodžius ji tarė slopiai, bet to- 
nas nuskambėjo ironiškai. 

Jis kilstelėjo pasiremdamas alkūne, kad geriau ją girdėtų. Ar 
ji verkia? Ar ji mirs? 

Ji reagavo į jo kryptelėjimą: 

— Nenorėčiau to daryti čia, miestelyje. Per daug automobilių 
ir vaikų, į kuriuos reikia dairytis. Ar Vašingtono gimtadienio sa- 
vaitgalį* Tornai nevažiuos slidinėti? 


* George'o Washingtono gimtadienio šventė - trečią vasario pirmadienį. 

— Aišku, važiuos. Jie nieko nepraleidžia. 

— Vadinasi, visi vaikai bus gultų kambariuose, o mes tikriau- 
siai būsim tam pačiam koridoriuj. Tu gulėjai su Džordžina? 

Jis padvejojo, tada suvokė, kad jiedu jau perėjo į visai kitą 
savo gyvenimo buveinę, ir prisipažino: 

— Kažkada. 

— Na, va. Viskas kaip sviestu patepta. Ne, Pytai, neliesk ma- 
nęs. Man tikrai reikia pamiegoti. 


Slidininkų viešbutukas skelbimų lentoje tebedemonstravo sa- 
vo vasaros nuotraukas, tarsi sakydamas: Štai toks aš - šis mie- 
las rudas ežeras, šie lapuoti beržai, o ne ledo ir sniego pomirtinė 
kaukė, kurią jūs dabar matote. Aukštai, voratinklių miglos ap- 
trauktame kampe, tebešmėkšojo sugedęs laikrodis su gegute, 
televizorius tarškėjo neklausomas žinias, įeidavo ir išeidavo 
senstantys jauni šeimininkai nešini peleninėmis ir ledo vonelė- 
mis, palikdami nepritarimo dvelksmą. Kainos buvo pakilusios. 
Razinų padažas ant kumpio liejamas nebe taip dosniai. Ket- 
vertas nepažįstamų Žmonių lošė bridžą, o Tarbokso poros ant 
grindų įsitraukė į žodžių žaidimus. Viskis užliejo jų kūnus per- 
galinga tingia šiluma — jie ištvėrusieji, laimingi, turintys darbą, 
sveiki, laisvi. Šlaitai šiandien žėrėjo po švenčių saule, kuri kas- 
dien suko aukštesnes kilpas. Kalno viršūnėje sniegas buvo ap- 
ledėjęs, nuokalnės viduryje ir palei vėžes proskynose birus, o 
apačioje prie viešbutuko tilžus, pradilęs iki žemės. Stipri sau- 
lė, dygios, žaižaruojančios sauso sniego dulksnos, ūmai užgriū- 
vančios nuo vėžes apsvirusių pušų šakų, sunkokos sąlygos, ma- 
syvios sniego kupros, suplaktos per du mėnesius slidėms su- 
kantis ir krypstant, - visa tai slidininkų kūnus užgulė prašmat- 
niu vangumu. Gulti jie eidavo anksčiau negu pernai, kai Fredis 
Tornas smagindavo Eplsmitus savo fantazijomis. Džonatanas 
Smitukas, dabar jau beveik trylikmetis, buvo žvalesnis už savo 
tėvus ir Frankutį Eplbį, dvejais metais jaunesnį, mieguistai ir- 

zlų, vertė Žaisti ir pralaimėti vieną po kitos šachmatų partijas. 
Nuvaryti jį į lovą galėjo tik patys Haroldas su Marsija nuėję į 
dujomis šildomą trobelę, kur Džulija ir Henrieta jau miegojo. 
Netrukus išėjo ir Eplbiai. Šiemet abi poros apsistojo trobelėse - 
Džanet reikalaujant, priešinguose eilės galuose. Tada Gerinai - 
nors Fredis apsikabinęs prašė Rodžerio pasilikti ir dar išgerti, o 
Bea svaidė į Pytą svajingus atsisveikinimo žvilgsnius - išėjo į be- 
mėnulę naktį, į savo šnypščiančią trobelę. Beliko Galacheriai, 
Hanemos ir Tornai. Vitmenai neslidinėjo. Edis Konstantinas, ku- 
riam buvo patikima vis daugiau atsakomybės, pilotavo į San Chu- 
aną nuostabų naują lėktuvą, trijų variklių naujutėlį „Boeing 727“. 
Zalcai, anksčiau apsiskelbę, kad šią Žiemą pradės slidinėti, da- 
bar, pasak patikimų kalbų, priėmė pasiūlymą iš Klyvlendo ir ruo- 
šėsi palikti Tarboksą - ir iš karto buvo atstumti. Po keleto 1š- 
spaustų papokštavimų Matas Galacheris sausai krenkštelėjo ir 
pareiškė jis einąs miegoti. Pabrėždamas save, leido suprasti, kad 
Terei suteikiama laisvė. O ji, tik dėl Kerol Konstantin patikėtų 
priežasčių nustojusi lankyti keramikos pamokas, bemat atsisto- 
jo ir pasakė taip pat einanti miegoti. Kai Hanemos ir Tornai liko 
vieni, — dvi poros, paliktos viena priešais kitą ant dviejų sofų 
abipus klevinio kavos staliuko, apkrauto senais „Ski“ ir „Vogue“ 
žurnalais, - Fredis tarė Pytui: 

— Judu su Matu šiom dienom nebedaug kalbos turit. 

— Jis padaro savo pusę, 0 aš savo, - atsakė Pytas. 

Fredis vangiai šyptelėjo. 

— Šiom dienom ne kažin kiek darbo tavo pusėj, ką, Meistre? 

— Greit bus darbo. Kai tik išeis įšalas, grįšim į Indėnų kalvą. 
Šiai vasarai suplanuoti šeši namai. 

Prieš metus jis nebūtų tenkinęs Fredžio tokiu išsamiu atsaky- 
mu, kone atsiprašymu. 

Andžela palinko į priekį ir rankomis praskleidė nematomas 
užuolaidas. 

— Nagi. Ar dabar bus ta naktis? 

Jos veidas atrodė karščiuojantis nuo saulės ir vėjo, o akys bu- 
vo tokios kupinos neįprastos įtampos ir dienos grožio, kad rai- 
nelės ir vyzdžiai susiliejo į vieną daiktą. Vietoj slidžių kostiumo 
buvo persirengusi tąsiu šviesiai violetiniu megztiniu ir baltomis 
platėjančiomis kelnėmis, buvo basa. Ji tapo Džanet Eplbi. 

Džordžina atsistojo ir tarė: 

— Aš neketinu to klausytis. Einu miegoti, užsirakinsiu duris ir 
išgersiu tabletę migdomųjų. O jūs trise darykit, ką norit. Manęs 
nelieskit. — Ji stovėjo tarsi laukdama, kad su ja ginčytųsi. 

Fredis pasakė: 

— Betgi, Džordžike, tu viską pradėjai. Kaip tu šaukei, taip aš 
atsišaukiu. Tuo pačiu matu. 

— Tu niekingas. Ir visi jūs. 

Skrosdama kelią ilgu smakru, ji nužingsniavo per keleto lempų 
šviesą prie laiptų. Dienos saulė jos veide jau buvo pradėjusi įdegį. 

Jai dar tebegirdint, Fredis tarė: 

— Ai, velniop. Atšaukiam. Man tik buvo smalsu, kaip jūs rea- 
guosit. 

— Ne, pone, - tarė Andžela. - Yra kažkoks sandėris, ir mes 
laikysimės savo žodžio. Verčiau lipkim dabar į viršų, nes tas gry- 
nas oras mane priveiks ir aš tuoj užmigsiu. 

Pytas susivokė negalįs Žiūrėti nė vienam iš jų į akis: jų veidai 
jo regos lauke virto iškreiptomis dėmėmis - taip iškreiptomis, 
kad jeigu būtų drįsęs pakelti į juos akis, ko gero, būtų suinkštęs 
arba nusijuokęs. Kojinėmis apmautoms savo pėdoms jis tarė: 

— Duokim Džordžinai minutę nueiti į kambarį. Fredi, tau ne- 
reikia pasiimt dantų šepetėlio ar dar ko nors? 

— Ji vartoja kontraceptines piliules? - paklausė Fredis. 

- Žinoma. Kviečiame į rojų. 

Pytas pasiliko sėdėti ant sofos, o jiedu nuėjo. Andžela atsi- 
sveikindama pabučiavo jį į skruostą, bet jo galva nė nekrustelė- 
jo. Lūpų prisilietimas buvo slėpiningai ryškus - ištašytos statu- 
los lūpos, bet statulos, pašildytos ugnies. Jis drįso pažvelgti į ją 

tik dingstančią laiptais, akis įrėmusią tiesiai priešais save, švel- 
niais plaukais, išlaisvintais iš ryškiai raudonos galvajuostės, ku- 
rią buvo užsidėjusi slidinėdama. Fredis kopė pavymui, baltas ran- 
kas glebiai susidėjęs ant krūtinės, prasižiojęs, tarsi ketindamas 
išpūsti burbulą. 

Koridorius antrame aukšte buvo nuščiuvęs. Degė vienintelė 
lemputė. Džordžinos durys atrodė užtrenktos. Gretimame kam- 
baryje girdėjosi Galacherių murmesys. "IVliai basa Andžela įsi- 
vedė Fredį į savo kambarį, o paskui, jiems nė nesusiglaudus, at- 
siprašiusi išėjo atgal į koridorių, į tualetą. O kai po jos iš tualeto 
atėjo Fredis, ji vilkėjo naktinius marškinius - paprastus medvil- 
ninius, tarytum vaikiškus, su žalia gėle prie iškirptės. Pro vienin- 
telį kambario langą matėsi žema platforma, kuri vasarą virs sau- 
lėta terasa; turėklus slėgė barokinės sniego formos, iškaltos die- 
nos atlydžio ir naujos nakties šalnos. Kambaryje buvo dvigulė 
lova su žalvariniu vamzdžiu galvūgalyje, porcelianinė prausyk- 
lė, dėmėta nuo karšto vandens čiaupo ašarų, pigus standartinis 
veidrodis, šviesiai raudonai nudažytas senas supamasis krėslas, 
tulžies žalumo pušinė komoda, juodas naktinis staliukas, įrėžtas 
žadintuvo kojelių, su knyga „Anapus malonumo principo“ minkš- 
tais viršeliais ir smagia staline lempele oranžiniu gaubtu. Kai 
Andžela, šukavusis plaukus ramiai spragsint elektrai, pasilenkė 
išjungti lempelės, šviesa perskrodė šį paprastą audinį ir atsklei- 
dė jos kūno siluetą, pilvo raukšlę; aguonos raudonumo šviesoje 
jos didelės krūtys siūbtelėjo lyg tingios žuvys rožių vandens ak- 
variume. Šviesa išsijungė, ir iš Andželos teliko šmėkla. Iš papu- 
rusių juodų plaukų rėmo jos balsas paklausė Fredžio: 

— Ar tu neketini nusirengti? 

Pro langą sklindanti sniego šviesa palei jos plaukų apvadą su- 
rankiojo garbanėles, atkragusias nuo energingo šukavimo. Ji lau- 
kiamai nusiteikė. Artimą kraujo kupino jos kūno esatį Fredis 
jautė, kaip žvėris jaučia vandens, grobio arba plėšrūno artumą. 
Jis tarė: 

— Mielai, bet ar tu neprieštarautum, jeigu pirmiau išgertumėm? 
Gal turi ką nors lagamine - kokį „Jack Daniels“ buteliuką? 

— Mes atsivežėm burbono, bet jis apačioj. Gal man nueit ir 
paimt jį iš Pyto? 

— Oi ne, Jėzau. Nesiartink prie Pyto. 

— Tau tikrai reikia išgerti? Man atrodo, tau jau užteko. 

Gomuryje juto žiaudrumą, tarsi būtų kramtęs ir rijęs kam- 
puotus luitus. Šis bjaurus kampuotumas, vis dar raižantis, nusi- 
leido į skrandį. Ilgai lauktas jos artumas sukristalizavo jo nuo- 
dus. Jis tarė: 

- Žiūriu, vis dar skaitai Froidą. 

— Šita knyga man patinka. Labai rūsti ir elegantiška. Jis sako, 
kad mes, visi gyvūnai, nešiojamės savyje savo mirtį, nes organi- 
nė būklė nori grįžti į neorganinę būklę. Nori atilsio. 

— Skaičiau kažkada seniai. Atrodo, kad tuomet abejojau tuo. 

Paralyžiuotas juto, kaip ji atsega jam marškinius. Jį sukaustė 
gėrimo vizija - gintarinio, padūmavusio nuo ledo - ir įsitikini- 
mas, kad tas apniukusio aukso distiliatas išguitų jo vidinius trau- 
kulius. Jis leido jai praskirti marškinius ir krapštytis jam prie 
prarėžo, kol suirzusi dėl savo neįgudimo ji nusigręžė. Ji nuėjo 
prie lango, dirstelėjo, nusivilko naktinius marškinius ir šokčio- 
jančiomis krūtimis susirietusi įsmuko į patalyne apvilktą lovą. 

— Oi, kaip šalta, - sušuko ji ir užsitraukė antklodę ant veido. — 
Paskubėk, Fredi. - Šis raginimas pasigirdo prislopęs. 

Jis įsivaizdavo Pytą apačioje su viskio buteliu, ilgoje, ugnies 
nuauksintoje patalpoje, nusirengė iki apatinių ir atsigulė į lovą. 

— Ei, - tarė Andžela. — Tu sukčiauji. 

— Tu išgąsdinai mane sakydama, kad lova tokia šalta. 

— Nagi sušildykim ją. - Ji palietė jį priekyje. - O, tu nesusijau- 
dinęs. 

— Aš sukrėstas, - pasakė Fredis delsdamas, taisydamas ant- 
klodę. Patalas mergaitiškai priešinosi jo įsibrovimui, o paskui 
susijaukė ir paliko nuogą nugarą. 

— Pytas visada... - Andžela nutilo. Ar ketino pasakyti „būna 
susijaudinęs“? Bet pasakė: —- Aš tavęs nejaudinu. 

— Tu pribloški mane. Aš visada tave mylėjau. 

— Nereikia to sakyti. Aš niekuo nesu ypatinga. Kartais pasi- 
žiūriu į save veidrodyje, kurį Pytas padovanojo Rūtai, ir pama- 
tau šitą gumbuotą, gyslotą, storą prasčiokės kūną su mažytėm 
raudonom pėdom ir meilia ovaline galvute, kuri nedera prie kit- 
ko. Pytas mane vadina delfine. 

Ji prisiminė, kad jis ją taip pavadino lovoje, kai ji vyrui atsuko 
užpakalį ir, laikydama jį savyje, išlinkusią nugarą atstatė jo šiurkš- 
čių rankų glamonei. 

— Kaip judu su Pytu sugyvenat? 

Ji suvokė, kad Fredis nori šnekėtis, ir numatė, kad šnekos ją 
užmigdys. Atsakydama kuteno jam tarpą tarp marškinių ir trum- 
pikių gumos. 

- Žinai, geriau. Pastaruoju metu jis kažko susirūpinęs, bet ma- 
nau, kad iš esmės mums dabar smagiau drauge negu daugelį 
metų prieš tai. Ko gero, ištisus metus negalėjau jam atleisti, kad 
neleido man turėti Robinsonų namo. Vitmenų namo, turėčiau 
sakyti. Tie žmonės man nepadarė didelio įspūdžio. 

Ji pakėlė jo marškinius ir prigludo jam prie nuogos krūtinės. 

— Bet... kaip tu tai suderini"? 

— Su kuo? - Jo bežadis tylėjimas prajuokino ją: į jį sublykčiojo 
putlūs šilti taškai — jos krūtys, nusiskundė linguojama lova. — 
Kad aš su tavim lovoje? Jis taip liepė man. Hamiltonų šeimoje 
žmonos visada buvo paklusnios. Be to, man buvo smalsu, kaip 
tai atrodys. Ir turiu pasakyti, kad tu, Fredi, pasyvus. Nusivilk 
tuos užgaulius drabužius. 

Jai pavyko nuleisti tamprų trumpikių juosmenį - glaudės bu- 
vo ne Pyto „Paisley“, o vaikiškos „Jockey“ kelnaitės. Jam apsi- 
nuoginus, ji gnybtelėdama apčiupinėjo jo šonus ir Žastus. 

— Fredi Tornai, tu esi drimba, - tarė ji. Jos pirštai nusileido 
žemiau. - Ir vis dar mažytis, - apkaltino ji. Delikatūs ir drungni 

jo lytiniai organai gulėjo jos saujoje kaip trys išvirti, nulupti ir 
atvėsinti kiaušiniai, jos nešami ant stalo. Šis pojūtis Andželą slo- 
pino. Ji neįsivaizdavo, kad vyrai gali būti tokie ramūs su moteri- 
mis. Pyto ji niekada nebūtų galėjusi taip ilgai laikyti saujoje. Netgi 
miegančio. Jų saldžiausia būklė. Visai nesusikimšę saugiai vidu- 
je kaip moterys. Pasiryžę žygiui. Labiau pažeidžiami. 

Fredis atsargiai priglaudė delną jai prie nugaros, tarsi jiedu 
šoktų. Jos oda jam atrodė tamsi - riebaluota ir negriška: plokšti 
platūs raumenys, sklandžiai įsispraudę vieni į kitus, masyvūs sėd- 
menys tarsi mėnuliai, iškilę iš senutės žemės. Inertiška jos kūno 
galia jį slėgė. Tai, kad Andžela, - uždariausia moteris, kuri dro- 
viai, jautriai klausydamasi, jo liežuvį paskatindavo uoliai malti, 
tarsi grąžtą, zonduojantį prie pulpos, — savo drabužiuose laiko 
tą pačią godžią kūno masę kaip ir kitos moterys, Fredį, ranka 
slystantį per lygią it lava odą, pakirto nusivylimo šleikštuliu. Jos 
ranka jam po sėklidėmis, rodėsi, tuoj ims gniaužti. 

— Pasišnekėkim, - paprašė jis. Troško, kad nužengtų iš tylos 
jos balsas ir atleistų jam. 

— Ar nori, kad aš ką nors tau padaryčiau? Ką nors ypatingo? 

— Tiesiog pasišnekėkim. Tau nesmalsu, koks tas sandėris? 

— Ne. Mane tai baugina, nenoriu nieko girdėti. Man atrodo, 
jau per toli nuėjom, kad viską žinotumėm. Bjauru, kad man nie- 
ko nesinori žinoti apie Pytą ir jo moteris. Bet man tai siejasi su 
juo tiek pat, kiek ir jo ėjimas į tualetą. Tu negali įsivaizduoti, bet 
namie jis būna baisiai mielas. 

— Papasakok man apie tai. Niekaip negaliu įsivaizduoti, kad 
judu su Pytu dulkinatės. 

— Koks tu keistas, Fredi. Tu mane idealizuoji arba painioji su 
kuo nors. Mudu su Pytu... - ji negalėjo ištarti to žodžio, rodos, 
atsižvelgdama į jį... - ne taip dažnai, kaip jis norėtų, bet vis dėl- 
to taip. Tiesą sakant, vis dažniau. 

— Ar tu esi gulėjusi su kuo nors, išskyrus Pytą? 

— Nesu. O gal reikėtų? 


“, 
0 


| , 
ITT 


428 


— Kodėl? 

— Kad būčiau geresnė lovoj. 

- Jam geresnė. Šūdas. Reikia pripažinti, Andžela: ištekėjai už 
pašlemėko. Agresyvaus tipo. Jis tau suteneriauja. Taip įbaugino 
tave, kad susimesi su bet kuo, su kuo jis tau lieps. 

— Tu nesi bet kas, Fredi. Aš daugiau ar mažiau pasitikiu ta- 
vim. Tu panašus į mane. Nori mokyti. 

— Norėdavau. Paskui sužinojau paskutinį mokytiną dalyką ir 
nieko sužinoti nebenorėjau. 

— Kokį paskutinį dalyką? 

— Mes mirštame. Mirštame ne tą vieną sekundę kada nors 
ateity, o visą laiką, visomis kryptimis. Kiekvienas mūsų valgis 
ardo emalę. 

— Eli, tu jau didesnis. 

— Mirtis mane sujaudina. Mirti, vadinasi, būti dulkinamam 
Dievo. Bus smagu. 

— Tu netiki Dievu. 

— Aš tikiu tuo - Didžiuoju Myriu. Kasdien uodžiu Jį žmo- 
nėms tarp dantų. 

Tokia įvaizdžių tūžmastimi jis vylėsi laikyti ją atstu nuo savęs, 
bet ji vėl prisistūmė arčiau, užguldama jį beforme šiluma. Jos 
kojų pirštai kabinosi į jo pirštus, jos smakras įsibedė jam į krūti- 
nę, į kietą kaulą dešinėje širdies. 

— Pytui mirtis kelia siaubą, - tarė ji glausdamasi. 

— Tai darosi jo stilius, - aiškino jai Fredis. — Jis naudojasi 
tuo, kad save pateisintų. Yra įsiutęs ant pasaulio, kam jo tėvus 
nužudė. 

— Vyrai tokie romantiški, - tarė Andžela, palaukusi, ar jis dar 
ką pasakys. - Pytas visas jėgas skiria nuneigti mirčiai, o tu visas 
jėgas - pripažinti ją. 

— Tai ir yra skirtumas tarp mūsų. Tarp vyriško ir moteriško 
prado. 

— Tu įsivaizduoji save kaip moterį? 


JOHN UPDIKE E POROS 429 


- Žinoma. Aišku, kad aš homoseksualus. Bet kad tarp mūsų 
miestelio vyrų kitokių gal ir nėra, išskyrus tą vargšą Pytą? 

— Fredi. "Tu tiesiog mane mulkini, kad išgirstum, ką aš pasaky- 
siu. Būk nuoširdus. 

— Aš nuoširdus. Kiekvienas, bent kiek išmanantis psichologi- 
ją, pasakys, kad aš teisus. Pagalvok. Frankas su Haroldu. Jie dul- 
kina vienas kito žmonas, nes yra per dideli snobai, kad dulkintų 
vienas kitą. Džanet nujaučia tai - jiems jinai tik dingstis. Arba 
Gerinas su Konstantinu. Sutverti vienas kitam. 

— Žinoma, Rodžeris... 

— Edis dar labiau. Jis nusisekęs sadistas. Arba Galacheris ir 
Vitmenas. Sugadinti kunigai. Zalcas ir Ongas gal ne, bet vienas 
išsikrausto, o kitas miršta. Be to, jie nesiskaito - jie ne krikščio- 
nys. O aš tai labiausiai - aš noriu būti visų motina. Noriu turėti 
krūtis, kad visi galėtų pažįsti. Kodėl, tu manai, aš taip daug ge- 
riu? Kad išspausčiau pieno. 

— Tu tikrai tai esi apmąstęs, ką? 

— Ne, aš viską kuriu dabar, kad atitraukčiau dėmesį nuo savo 
glebaus pimpalo, bet viskas sueina, argi ne? Pytas yra vieninte- 
lis. Nenuostabu, kad miestelio moterys plėšo jį į skutelius. 

— Ar todėl tu jo visą laiką neapkentei? 

— Neapkenčiau - kokia velniava. Aš myliu jį. Mudu abu my- 
lim jį. 

— Fredi, tu nesi homoseksualus, ir aš tai įrodysiu. - Ji kilstelė- 
jo lovoje, ir jos krūtys išplaukė į žvaigždžių šviesą, o dubuo atsi- 
dūrė virš jo. Ji pakėlė šlaunį ir atrėmė jam į klubikaulį. - Pir- 
myn. Įkišk jį į mane. 

Jis buvo išlaikęs pusėtiną kietumą, bet gliti jos vaginos šiluma 
nusvilino jį lyg pirštą, per lėtai braukiamą žvakės liepsna. 

Pajutusi, kad jis vėl mažėja, ji dar kartą paklausė: 

— Ką aš galėčiau padaryti? 

— Ant danties? - pasiūlė jis. 

— Ką? Aš nemoku. 

Gailėdamasis jos, šiame prisipažinime įžvelgdamas nekalty- 
bės rūmą, kurį Hanemos - dveji uždari vartai - nuslėpė, Fredis 
tarė: 

— Tiek to. Paliežuvaukim. Sakyk, kaip manai - ar Džanet dar 
eina į lovą su Haroldu? 

— Ji triukšmingai išsireikalavo, kad trobelės būtų priešinguo- 
se eilės galuose. 

— Tai tik kokie trisdešimt jardų, net ir basomis nelabai toli, 
jeigu įdedi-į tai širdį. Aš Džanet suprantu taip, kad, būdama tė- 
vo dukrelė, ji iš tikrųjų tiki gydomąja galia. Pagimdė vaiką, pas- 
kui įsitaisė meilužį, paskui ėmėsi psichoanalizės, o vis tiek vaikšto 
lyg skaudama galva. 

— Aš irgi norėčiau psichoanalizės, - pasakė Andžela. Jos bal- 
sas buvo vangus, ir ji dabar visu svoriu atvirto į lovą, išduobda- 
ma ją viduryje, tad Fredžiui teko įsitempti, kad nenusiristų ar- 
čiau jos. Glostydamas balsu, uždėjęs ranką jai ant plaukų aure- 
olės, jis šnekėjo jai apie psichoanalizę, apie save, apie Marsiją ir 
Franką, Ireną ir Edį, apie Džono Ongo vėžį, apie visų jų lemtį — 
įstrigusių vienoje iš tamsiųjų epochų, aplankančių žmoniją tarp 
tūkstantmečių, tarp dievų mirties ir atgimimo, kai nėra kuo kliau- 
tis, tik seksu, stoicizmu ir žvaigždėmis. Jo intonacija ir ritmas 
Andželai priminė jos tėvų ir dėdės šnekas, nepailstamą Gibso 
pedantiškumą, sterilų romų pamokslavimą - pirmųjų Amerikos 
piligrimų paveldą, kuriame ji jautėsi suvystyta ir iš kurio ją, re- 
gis, išgelbėjo Pytas; ir ji užsnūdo, paskui pabudo, išgirdo Fredį 
tebeaiškinant ir tada jau giliai įmigo. O jis, neprisileidęs jos ir 
dar labiau apsigėdinęs, ir išpildęs savo kerštą, pajuto jėgų ir tvir- 
tybės antplūdį ir masturbavosi jai į pilvą, rūpindamasis nesu- 
teršti jos. Tada jau abudu kartu plaukė aušros link romesniais 
nei vaikų veidais. 

Apačioje Pytui, dar įsipylusiam burbono, darėsi šalta prie gęs- 
tančios ugnies, nuobodu, ir jį ėmė siutas. Bandė apsikloti skran- 
da, bet kaip antklodė ji buvo per trumpa. Nustypseno laiptais 

aukštyn, pasiklausė prie savo kambario ir pasibeldė į Džordži- 
nos duris. Paspaudė rankeną. Durys atsidarė. Džordžina, iš pra- 
džių baisiausiai pasipiktinusi, kad ją metė meilužis, išdavė vyras 
ir kad šiame žaidime ji laikoma nereikšminga figūrėle, vis dėlto 
priėmė Pytą į lovą, nes nelabai kur buvo sėdėti ir spaudė šaltis. 
Ji prisiekė jam nesimylėsianti. Jis sutiko. Bet, jam romiai gulint 
šalia, jo artumas ir nemigos pavojus susimokę atskleidė jos ryž- 
to netvirtumą. Jis pasisiūlė patrinti jai nugarą. Ji pasikvietė jį 
pas save į kūną. Kaip ir visada, nors ir po daugelio iš vėžių iškry- 
pusių mėnesių, jiedu baigė kartu, - jos veidas bloškėsi į šoną lyg 
būtų trenktas antausis, plūstantis švelnumas susiliejo su jo siau- 
tuliu, jos šlaunys užsiplieskė, kad jimtų jį pilniau, ir jis suprato, 
kad savo bėdą buvo išpūtęs, kad lemtį galima apmaldyti. 


5. Vėl pavasaris 


Bostono vejoje yra nedidelis niūrus paviljonas, apsuptas nely- 
gaus grindinio ir lentomis apkaltų cementinių suolelių orkestrų 
koncertams. Čia Pytas laukė Foksės išeinant iš stomatologijos 
kabineto garstyčių spalvos šešių aukštų įstaigų pastate Tremon- 
to gatvėje. Buvo kovo vidurys, parke dar mažai kas dykinėjo. 
Keletas vaikų Žžieminiais kombinezonais ant sauso baseinėlio 
krašto pliauškino žaislines kapsules, negyva žole kurnėjo pilka 
voveraitė, protarpiais sustodama, tarsi papozuoti fotografijai ar- 
ba įvertinti pavojų, keliamą slopių kapsulių šūvių garsų. Paties 
Pyto žingsniai skardėjo garsiai. Tvyrojo rūkas, kuriame ryškiai 
švietė Tremonto ir Boilstono gatvių neoninės iškabos. Suodini 
šlapi balandžiai įžūliai pikiravo arti skubančių praeivių galvų. 
Viršuje į ūkanotą orą nukorę svyrančias šakeles, apibertas ne- 
sprogusiais pumpurais, kerojo medžiai - orūs gyvybės fontanai, 
įvardyti Ulmis hollandicis, ištvėrę negandą ir sveikindami dar vie- 
nus metus. Ratas apsisuko. Laukiančiam Pytui laikas atrodė kaip 
didinga tyla - jo laikrodžio sekundžių rodyklė dailiai sukosi ci- 
ferblatu, o minučių rodyklė slinko neįžvelgiamai tiksliai. Jis ko- 
ne mėgavosi beširdiškumu, gaišinančiu jį čia ištisas valandas be 
jokios Žinutės. RUBIS KALTAS, NUTEISTAS MIRTI, - skelbė numestas 
bulvarinis laikraštis, žingsnių murkomas į purvą ir tako pakraš- 
tyje išlikusį ledą. Pytui skaitant tą antraštę arba išgirstant vaiko 
šūktelėjimą lyg žaibui trenkus sudilgsėdavo kairės rankos delną. 

Fredis su Fokse tą dalyką dviese aptarė taip nuodugniai, kad 
Pytas pasijuto atstumtas. Nė vienas jų nenorėjo aiškinti jam de- 

talių. Labdaros gatvėje išblyškusi Foksė, vėjui gnaibant šnerves, 
glėbyje laikydama įplyšusį maisto prekių maišelį, pasakė jam: 

— Tau ničnieko nereikia daryti. Aš netgi nenorėčiau, kad tu 
žinotum, kada tai įvyks. Pasakyk man tik vieną dalyką. Ar tu to 
nori? Ar nori, kad šitas vaikas būtų sunaikintas? 

— Taip. - Jo paprastumas pribloškė - ji dar labiau išblyško. Jis 
paklausė: —- O kokios alternatyvos? 

— Tu teisus, - šaltai tarė ji, - jų nėra, - ir nusigręžė, maišelis 
jos glėbyje dar labiau įplyšo. 

Planą ji nenoriai paaiškino vėliau - telefonu. Kovo viduryje, 
nuo aštuonioliktos dienos, trečiadienio, Kenas trims dienoms 
turi vykti į biochemijos simpoziumą Čikagoje. Be to, trečiadie- 
nis yra Fredžio laisva diena, tad jis galėsiąs nuvežti ją į Bostoną 
pas idealistą, kuris atliksiąs abortą už tris šimtus penkiasdešimt 
dolerių. Fredis pabūsiąs su ja ir parvešiąs į Tarboksą. Likusiai 
vienai namie tolimajame paplūdimio kelio gale, jai tereikės mai- 
tinti save ir Tobiją, kuris miega dvylika valandų per dieną. Ry- 
tais ir vakarais užsuksianti Džordžina, ir Foksė bet kada galė- 
sianti jai paskambinti. Kilus komplikacijoms, ją būtų galima pa- 
guldyti į Tarbokso ligoninę neva dėl persileidimo, o Kenui pasa- 
kyti, kad vaikas buvo jo. 

Pytas paprieštaravo, kad sužinos Džordžina. 

Foksė paaiškino: 

— Ji jau žino, kad buvo sudarytas kažkoks bjaurus sandėris. 
Taip nusprendė Fredis ir jis turi teisę. Tu suprask, jeigu man kas 
nors atsitiks, jis bus nužudymo bendrininkas. 

— Nieko tau neatsitiks. 

— Tikėkimės. Džordžina gali užsukti pas mane nieko nesibai- 
mindama - ne taip kaip tu arba Fredis. Marsija važinėja tuo ke- 
liu visą dieną. Ypač svarbu, kad tu nekristum į akį. Užmiršk, kad 
aš gyvenu. - Ji nesakysianti jam gydytojo adreso nepakalbėjusi 
su Fredžiu. - Fredis bijo, kad tu iškrėsi ką nors stulbinama ir 
beprotiška. 

— O tu irgi bijai? 

— Ne. - Jos tonas nebuvo draugiškas. 

Tą popietę jam paskambino Fredis, davė adresą Tremonto 
gatvėje, kategoriškai uždraudė eiti kartu su jais ir bandė atkal- 
bėti nuo budėjimo Vejoje. 

— Ką tu gali padaryti? - paklausė Fredis. Ir pats su panieka 
atsakė: — Melskis. Kas bus lemta, sūneli, tą ji ir turės. 

Žodžio „turės“ dviprasmiškumas, nuoroda į baigtinį brangin- 
tiną „tą“, kurį Foksė galės suimti ir laikyti, kaip kad sakoma „tu- 
rėjojį“ apie pergulėjimą su vyru, kylantis įspūdis, kad Foksė var- 
žosi dėl vertingo prizo, - visa tai Pyto vaizduotėje sukėlė šmėklų 
griūtį ir siausmą - visų tų būtybių ir garsenybių, kurios šį prizą 
jau laimėjo. Jam magėjo atšaukti tai, atleisti Fredį nuo to sandė- 
rio, tegu Foksė brinksta, bet nieko neišdegs. Jis tarė sau, kad tai 
jau už valios ribų, kad Fredis su Fokse vis tiek prastums tai: jie 
tapo dievais, veikiančiais antgamtėje, kur kuriama ir naikinama 
gyvybė. Jis padėjo ragelį bloguodamas, plaštaka buvo išpurtusi 
kaip skenduolio, už jį gyvesnis atrodė trapus bakelitas. 

Vis dėlto vakar vakare, su savo abiem dukrom žaisdamas 
koncentraciją, žinodamas, kad užvedė mirties mechanizmą, jis 
stengėsi susikoncentruoti ir laimėjo. Krovėsi kortas Nensei po 
akimis, tvinkstančiomis ašarų. Ji jau manė, kad laimėjimas jos. 
Šiokia tokia naujokės sėkmė pakuždėjo jai, kad ji turinti ste- 
buklingų galių atrinkti poras. Pytas išsklaidė iliuzijas. Tėvo pa- 
reiga. Bet šitaip džiūgauti. Rūta apstulbusi stebėjo, kaip jis 
džiaugiasi pergale. 

Prie jo ištiesęs ranką šniaukrodamas priėjo valkata žandeno- 
mis lyg plunksnomis. Pytas šastelėjo į šoną, bijodamas peilio. 
Tas sumišęs krūptelėjo, parodė tuščią delną. Pytas įsiklausė - jo 
kažko prašo. Dešimtuko. Griuvena nori dešimtuko centų. Jo bal- 
sas traukėsi už žandenų, prie vapenančių kalbos šaknų. Pytas 
davė jam ketvirtį dolerio. 

— Laminatavedieas. 

Užsimaskavęs angelas. Niekada neatstumk. Žmonės belsda- 
vosi į duris per didžiąją krizę. Jo motinos pyragai. Mesk duoną 
ant vandens. Paims marškinius, atiduok ir apsiaustą. Vers nueiti 
mylią, nueik dvi*. Niekas netiki. Filantropija - akidūmis ven- 
giant komunizmo. Vaikystėje jis galvodavo, kas gi valgys šlapią 
duoną. Nuvalkiotos pasakaitės. Kepaliukai ir žuvys: atliekos. Ne- 
terškite savo Bostono. Jis pajuto alkį. Galūnių lengvumas, keis- 
tas pojūtis — kaip pažįstamas maistas? Keisti angelai tie troški- 
mai. Ateina iš kitur, apsigyvena mūsų mechanizmuose. Pytas pa- 
siryžo nepaisyti alkio. Jeigu jis nubėgs į kampe švytinčią valgyk- 
lą, Foksė mirs. Apsieis be to. Gražioji motinos frazė. Tai apsesi, 
soneli. Jos miltuotos rankos, siekiančios aukštoje sandėliuko 
lentynoje. Šlovina. Jau viskas. Moeder is dood.** 

Slinko žiaurios valandos. Paviljonas, šerkšno apsegiotos grin- 
dinio plytos, nuotraukoms pozuojančios voveraitės, prašvilpian- 
tys chuliganaujančių balandžių pulkai, nukarusios, rūko glazū- 
ruotos, kone varvančios šakelės tapo vieninteliu Pytui žinomu 
pasauliu. Visa kita - šiltnamis, kariuomenė, jo Tarbokso draugų 
namai ir pobūviai - atrodė pamėkliški ženklai, keliai, kuriais pra- 
slysta, iki atvykstant čia. Jo miglotą galvą kvotė alkis, bet jis ap- 
siėjo. Kad nepražiopsotų Foksės momento. Peilis. Paprašys de- 
šimtuko, duok ketvirtį dolerio. Penkiolikos centų pelnas. Jis sau- 
go savo investiciją. Jo esybė veržėsi aukštyn, nelyginant kūgis, 
smailėjantis į maldą. Panaikink tai. Padėk atsikratyti man jos, 
jai - to, o mums - Fredžio. Sugrąžink man mano ramų užutėkį. 
Foksė smailiu kampu perkirto jo gyvenimą, kurioje kasdieninė 
buitis kaupiasi kaip dulkės. Lempos šviesa, pusryčiai. Jinai įrėžė 
drastišką dimensiją. Jis nekaltas vaikščiojo tarp medžių, 0 ji pa- 
reikalavo, kad jis pažintų. Tiesi jo gyvenimo gija susimezgė. Maz- 
gas, žinoma - nuodėmė. Pytas meldėsi, kad jis atsimegztų. 


* Mesk duoną... - apytikrės Biblijos citatos (Koh 11,1; Mt 5,40-—41). 
** Motina mirė (ol. ). 

Viršuje guobų šakos styrojo įsmigusios danguje it sučiurusio- 
je vilnoje - erozinės deltos, nufotografuotos iš aukštybių virš nu- 
sausintos žemės, - vitražas. Papietavusieji aplinkui šliurino aiš- 
kiai girdimai, tarsi po kupolo skliautais. Plytos kraštu ropojo raus- 
vas vabaliukas. Tai jau yra buvę. Kada? Jo galva pakreipta bū- 
tent taip. Tiksliai. Jo sąmonė grimzdo naršydama praeities be- 
dugnėje, ieškodama, kada anksčiau jis šitaip pastebėjo vabalą. 
Jis pakėlė akis ir išvydo didingą Parko gatvės bažnyčią. Dairėsi į 
pilkus praeivių srautus, ir visi žmonės pasirodė stebuklingi - po 
savo švytinčiais veidais jie glaudžia žinojimą, kad netrukus po 
kalkėmis aptaškytu dangumi nuvys arba bus nušienauti. 

Bažnyčia. Varpai. Trys. Jis pasidavė silpnybei, atsižadėjo sa- 
vęs ir nubėgo kavos su viena, ne - su dviem spurgom su cinamo- 
nu. Jam išnirus iš valgyklos, gelsvas dangus tarp pastatų buvo 
kupinas Foksės. Kavai laistantis iš popierinio puoduko ir svili- 
nant jam pirštus, jis pabėgėjo Tremonto gatve, įsitikinęs beviltiš- 
ka kalte. Bet Fredžio automobilis - geltonas „Mercury“ kabriole- 
tas visą Žiemą užsegtu ir jau apipelijusiu brezentiniu stogu - te- 
bestovėjo savo vietoje, pusiau ant šaligatvio, siaurame skersgat- 
vyje, atsiremiančiame į Tremonto gatvę, prie metalinių durų, nu- 
dažytų ta pačia garstyčių spalva kaip ir siena, ir tik vyriai, nusi- 
trynę iki plieno, išdavė, kad jas galima varstyti. Vadinasi, jinai 
neišėjo. Jis sugrįžo per gatvę prie paviljono ir ėmė valgyti. 

Jam tirpo pėdos. Bostone drėgniau negu Tarbokse: alyvuotas 
uostas įsileidžia šaltą jūros bučinį. Čia šiauriau. Prie šiurpo dėl 
Foksės prisidėjo rūpestis, kad jo pasiges namie. Galacheris, An- 
džela - abu manys, kad jis pas kitą. Saulė smuktelėjo žemyn, kur 
dangaus skliauto apvalkalas buvo plonesnis. It lajus spingsinti 
šviesa bandė sukurti šešėlius, lietė lenteles ant medžių, sausus 
fontanus. Šioje šviesoje Pytas išvydo, kaip skersgatvyje atsidaro 
tolimosios durys ir išnyra dėmė - tikriausiai Fredžio plikė. Nar- 
dydamas tarp pagausėjusių automobilių, Pyto kūnas tarsi skri- 
do neliesdamas žemės į atpalaiduojantį žinojimą - šitaip jis 

įžengdavo į Vitmenų namą pro alyvų krūmuose skendinčias du- 
ris, pereidavo koridoriumi, kvepiančiu ką tik nuobliuotu medžiu, 
link neaprėpiamo pelkyno vaizdo ir atplasnojančios Foksės glė- 
bio. Fredis Tornas rakindamas automobilio duris pakėlė galvą, 
sušnairavo nepatenkintas, kad jis čia. Nė vienas nesumojo, ką sa- 
kyti. Prasivėrusiame plieno tarpdury stovėjo negrė žalia seselės 
uniforma ir akiniais sidabriniais rėmeliais, prilaikydama Foksę. 

Ji buvo sąmoninga, bet apkvaitinta - smailus mieguistas vei- 
das buvo išmuštas rausvų ir baltų dėmių, tarsi daug kartų šėrus 
per žandus. Jos žvilgsnis sustojo ties Pytu, paskui praslydo virš 
j0. Jos plaukai buvo sugulę į vieną pusę kaip vėtomi kviečiai, o 
rusų generolo milinės - jo mėgstamo palto - apykaklė buvo pa- 
kelta ir tvirtai užsegta jai po smakru, kaip sančiaupa. 

Fredis tuoj prišoko prie jos, pasakė: „Šeši žingsniai“, ir niū- 
riai sučiaupęs burną, viena ranka suėmęs per juosmenį, kita po 
alkūne nukreipė ją prie atvirų automobilio durų, tarsi nuo men- 
kiausio krestelėjimo ji būtų galėjusi perlūžti. Negrė tylomis iš 
vidaus uždarė metalines duris. Į skersgatvį ji nekėlė kojos. Pyto 
bėgimas sužadino kai kurių pėsčiųjų smalsumą - jie Žiūrėjo nuo 
šaligatvio skersgatvio pradžioje, bet nėjo artyn. Fredis nuleido 
Foksę į vietą šalia vairuotojo ir sušnibždėjo: „Gera mergaitė“. 
Durys užsitrenkė įprastu gargždžiu čekštelėjimu. Ji atsidūrė už 
stiklo. Sučiauptos lūpos, patemptas jų kamputis, žadantis juo- 
ką, rodėsi netobulai atkelti iš praeities, kiek sugadinti, suteikian- 
tys veidui slėpiningą, bet galutinį kruopščiai nukopijuotų vaško 
figūrų negyvumą. Iš sterblės pakilo jos ranka, du pirštai palygi- 
no odą po akimis. 

Pytas liuoktelėjo per mašinos priekį. Fredis jau sėdėjo prie 
vairo; niurgztelėjęs kiek pradarė savo langą. 

— Ar tik čia ne Pytas Vemiama, gerai žinomas šliauka? 

— Arji?.. - paklausė Pytas. 

— Okei dokei, - tarė Fredis. - Kaip per sviestą. Tu vėl saugus, 
meiluži. 

— Kodėl taip ilgai? 

— Ji turėjo pagulėti, buvo išsijungusi, ką tu manai - atsistos ir 
ims šokti? Patrauk savo sušiktą ranką nuo durų. 

Galbūt sužadinta įniršio Fredžio balse, Foksė pasižiūrėjo. Jos 
ranka lietė lūpas. 

— Labas, - tarė ji. Balsas buvo šiltesnis, snūdesnis negu jos. — 
Aš pažįstu tave, - pridūrė ji, mėgindama, kaip Pytui pasirodė, 
podraug ironizuoti ir prisipažinti — ironija pripažindama labai 
gerai pažįstanti šį įsibrovėlį, kurio vardo ji lyg ir nežino. Fredis 
užsuko langą, nuspaudė abu durų užraktus, užvedė variklį, me- 
tė į Pytą nieko nematantį, triumfuojantį žvilgsnį. Atsargiai, sau- 
godamas, kad nesupurtytų keleivės, nurideno automobilį nuo 
bordiūro į skersgatvį ir į šiukšliną, namo plūstantį eismo srautą. 
Atidengtame latake poroje gulėjo prezervatyvas ir saldainio po- 
pierėlis. 

Tik po keleto dienų, kai Foksė dvi paras išgyveno name viena 
su Tobiu ir sėkmingai sutiko iš Čikagos grįžusį Keną, Pytas suži- 
nojo - ne iš Fredžio, o iš jos, kaip jai papasakojo Fredis, - kad 
anestezijos momentu ji ėmė panikuoti: bandė trenkti negrei, jai 
prie veido spaudžiančiai tą saldžią saldžią kaukę, 0 per pirmą- 
sias eterio bangas vis dar šaukė, kad jai reikia namo, kad ji tu- 
rinti gimdyti šį vaiką, kad ateis vaiko tėvas, kūju suskaldys duris 
ir sustabdys juos. 


Jai prisipažinus tatai pirmadienį telefonu, jis taip ilgai tylėjo, 
kad ji nutraukė tylą nusijuokdama. 

— Nekaltink savęs, kad neatėjai suskaldyti durų. Aš to neno- 
rėjau. Čia kalbėjo mano pasąmonė, ir tik tada, kai buvau sąmo- 
ningai priėjusi iki lemtingos akimirkos ir galėjau atsipalaiduoti. 
Mudu pasielgėm teisingai. Juk negalėjom elgtis kaip nors ki- 
taip, ar ne? 

— Aš nieko kito nesugalvojau. 

— Mums pasisekė, kad viską susitvarkėm. Turėtumėm dėkoti 

savo - kam? - laimingoms žvaigždėms. - Ji vėl nusijuokė - pri- 
verstinis šnaresys aparate. 

— Tu prislėgta? — paklausė Pytas. 

- Taip. Žinoma. Ne tiek dėl to, kad padariau kokią nors nuodė- 
mę - tu to prašei, tai iš tiesų reikėjo padaryti dėl mūsų visų. Bet 
dėl to, kad man dabar vėl visa tai prieš akis, iš tikrųjų prieš akis. 

— Kas gi? 

— Mano gyvenimas. Kenas, šitas šaltas namas. Prarasta tavo 
meilė. A, ir mano pienas baigėsi. Tai va, dar turiu dėl ko apgai- 
lestauti. Pieno mišinius Tobis vis išvemia. Ir Kotonas dingo. 

— Kotonas. 

— Mano katinas. Neprisimeni jo? 

— Kurgi ne. Jis visada pasisveikindavo su manim. 

— Trečiadienio rytą jis čia medžiojo laukines peles pelkės pa- 
krašty, o man grįžus vakare, jo jau nebuvo. Aš ir neatkreipiau 
dėmesio. Ketvirtadienį ėmiau šaukti, bet buvau per silpna daug 
vaikščioti lauke. 

— Jis išėjo mergintis, - tarė Pytas. 

— Ne, - tarė Foksė, - jis iškastruotas, — ir ragelį ėmė ritmiškai 
drėksti jos kūkčiojimas. 

— Kodėl tu nepasišnekėjai su manim daugiau prieš mums tai 
padarant? - paklausė Pytas. 

— Buvau supykusi, 0 tai, matyt, tas pats, kas būti išsigandus. 
O ir ką mudu galėjom pasakyti? Viską pasakėm. Tu buvai bi- 
joklis ir nebūtum leidęs man gimdyti jo tarsi nuo Keno, o aš 
visada žinojau, kad niekada neatplėšiu tavęs nuo Andželos. Ne, 
nesiginčyk. 

Jis paklusniai tylėjo. Ji paklausė: 

— Bet kas dabar bus, Pytai? Ko mudu galim tikėtis vienas iš 
kito? 

Pagalvojęs jis atsakė: 

— Nedaug. 

— Tau lengviau, - tarė ji. - Tu visada galėsi susirasti kitą. Ne- 
neik. O aš, atrodo, įklimpau. Nori sužinoti siaubingą dalyką? 

— Jeigu tau knieti pasakyti. 

— Aš nebegaliu pakęsti Keno. Man sunku žiūrėti jam į akis 
arba atsakyti, kai jis kalba. Aš įsivaizduoju, kad jis privertė nu- 
žudyti mano kūdikį. Tai kaip tik panašu į jį. 

— Meilutė, tai padarė ne jis, 0 aš. 

Foksė paaiškino jam tai, ką jis ne kartą girdėjo anksčiau, kad 
Kenas, septynerius metus neleisdamas jai turėti vaiko, nužudė 
joje tai, ką atgaivinti galėjo tik kitas vyras. Baigdama paklausė: 

— Pytai, ar tu kada nors atvažiuosi su manim pasišnekėti? Tik 
pasišnekėti. 

— Manai, kad tai būtų teisinga? 

- Teisinga, neteisinga. Žinoma, neteisinga. Bet man taip liūd- 
na, meiluži, tiesiog siaubingai, siaubingai liūdna, - šiuos žodžius 
ji ištarė su teatrališku stinguliu, išmoktu iš filmų. Scenarijus ra- 
gino dabar padėti ragelį, ir ji padėjo. Paaukojęs dar vieną de- 
šimtuką, jis surinko jos numerį telefono būdelėje, priešais Puar- 
jė alkoholinių gėrimų parduotuvę, kur buvo visai tikėtina, kad jį 
pastebės koks nors jų draugas, kuriozišką stačią lavoną šviesia- 
me aliuminio karste. Pas Foksę namie niekas neatsakė. Žino- 
ma, reikia nuvažiuoti pas ją. Mirtis, kartą pasikviesta, visur pa- 
lieka savo purvinus pėdsakus. 


Džordžina, ištikima Fredžio priesakams, tą pirmadienį apie 
pusiaudienį atvažiavo pas Foksę ir buvo sukrėsta pamačiusi ke- 
liuke stovintį Pyto sukvežimį. Jai atrodė, kad nesilaikoma san- 
dėrio. Ji manė, kad abortas panaikins Foksės galią Pytui ir kad, 
Foksei pasišalinus, ji vėl galės būti jam naudinga. Džordžina di- 
džiavosi savo naudingumu, tuo, kad ji tesi sandėrius ir atlieka 
jai patikėtus pavedimus: surasti, kas atvyks skaityti paskaitos į 
Moterų rinkėjų lygą, nepralaimėti padavimo teniso rungtynėse, 
išlaikyti santuoką su Fredžiu Tornu. Ji aplankė Foksę trečiadie- 
nį vėlai vakare, dukart ketvirtadienį ir kartą penktadienį. Sveiks- 
tančiajai nešiojo arbatą su skrebučiais, keitė dvokius oranžinius 

Tobio vystyklus, du krepšius drabužių perleido per skalbyklę bei 
džiovyklę. Penktadienį, prieš sugrįžtant Kenui, ji gerą valandą 
siurbliavo pirmą aukštą ir tvarkė namą. Šiomis buitinės konspi- 
racijos dienomis jos jausmai Foksei pasikeitė. Nuo pat pirmo 
žvilgsnio prieš metus Eplbių pobūvyje Džordžina juto antipatiją 
šiai manieringai poniškai naujokei, o kai ji atėmė iš jos Pytą, ši 
antipatija virto neapykanta, suponuojančia pagarbą. Bet kai ši 
jaunesnioji moteris atsidūrė jos malonėje, Džordžina leido sau 
būti švelniai. Ji išvydo Foksę moterį, kuriai lemta rizikuoti ir 
kentėti, jaunesnę seserį, išvengusią spaudimo tenkintis patogiu 
gyvenimu, ir netgi jos klaidos buvo kažkokios pavydėtinos. Jai 
darė įspūdį Foksės orumas. Foksė neneigė, kad šiame skausmin- 
game tarpuvaldyje jai reikia pagalbos ir draugijos, bet ir neban- 
dė iš Džordžinos paslaugų pasidaryti progą protestuoti, pašiep- 
ti, išsipasakoti ar niekinti save. Gyvendama su Fredžiu, Džor- 
džina žinojo, kaip užtikrintai panieka sau virsta panieka kitiems, 
ir buvo patenkinta, kad jos buvimas pas Foksę laikomas tuo, 
kuo ir yra - atsitiktinumu. Trečiadienio vakarą Foksė išleido ją 
taktiškai rimtai, kaip vaikas, tikinantis tėvus nebijąs tamsos. Ji 
buvo apsiverkusi, dar kiek apkvaitinta, savo gyvąjį kūdikį spau- 
dė prie savęs lyg lėlę, bet iš begalinio mandagumo dėkojo Džor- 
džinai, kad atėjo, leido pakeisti savo sukruvintą patalą, pakluso 
draudimui vaikščioti laiptais, oriai linktelėjo liepiama skambin- 
ti Tornams bet kuriuo metu, dėl bet kokios priežasties, net ir dėl 
neprotingo išgąsčio. Ketvirtadienio rytą Džordžina rado ją apa- 
čioje, išblyškusią nuo miego stygiaus - negalėjo krūtimi maitinti 
kūdikio ir turėjo nulipti žemyn pakaitinti buteliuko. Klausyda- 
ma draudimo, nebandė kopti atgal ir su viena antklode paklojo 
patalą abiem ant sofos. Vaizduodamasi tas ilgas mėnesienos nu- 
lietas valandas, telefonui siūlant gundančią išeitį iš vienatvės, 
Džordžina slapčia žavėjosi tos moters narsa ir išdidumu. Ji pa- 
dėjo jai užkopti į antrą aukštą, jausdama, kaip į ją remiasi po 
chalatu ir apatinuku nuogas, aukštesnis, ne toks lankstus, gana 

vėsus, sausas ir negrakštus kūnas, mylėtas jos meilužio. Iš jos pa- 
sklido įsivaizduojama meilė. Ir drovus atsakas į šį impulsą. Jiedvi 
sutartinai tylėjo. Tas kelias dieneles, kai lauke orai dvelkė drėgna, 
žvarbia pavasario nuojauta, gūdesne už tikrą žiemą, jiedvi slinko 
iš vienos taktiško nutylėjimo menės į kitą. Nesikalbėjo nei apie 
Pytą, nei apie Fredį, nei apie jas draugėn suvedusias aplinkybes — 
tik tiek, kiek netiesiogiai jos būdavo užkabinamos, Džordžinai tei- 
raujantis apie Foksės fizinę būklę. Jos aptarinėjo sveikatą, namų 
ruošą, orus ir naujagimio reikmes. Penktadienio popietę, pasku- 
tinę dieną, kai reikėjo Džordžinos pagalbos, ji atsivežė mažąją 
Džudę, ir Foksė, apimta šventiškos gijimo nuotaikos, vaišino sau- 
sainiais ir vermutu, o Džordžiną, nusiplūkusią po valymo, įtikino 
surūkyti cigaretę. Jos nejaukiai pakėlė taures, tarsi keldamos tos- 
tą viena už kitą: dvi moterys, sutvarkiusios jovalą. 

Džordžinos neprašė atvažiuoti pirmadienį. Bet jai buvo smal- 
su, kaip Foksė atlaikė savaitgalį ir atsistūmė nuo Keno. Ketino 
paklausti, ar Foksei reikia ką nors nupirkti. Keliuke pamačiusi 
Pyto sunkvežimį, pajuto sumišusį pavydą, daugialypį griuvimą 
viduje: pirmoji netektis - švelni bičiulystė su ta moterimi. Iš Py- 
toji tik tiek ir tikėjosi - jis toliau egzistuos ir nejučia nušvies jos 
gyvenimą. Ji savo valia jam atsivėrė ir žinojo, kad meilės spy- 
ruoklė glūdi joje, kad tai yra jos darbas. Net ir jo galia Žeisti ją 
ignoravimu buvo sukurta ir suteikta jos pačios - kad ir ką jis 
darytų, negalės ištrūkti iš jos laisvės erdvės, jos laisvo apsispren- 
dimo mylėti. O štai tarp jos ir Foksės buvo nustatyta santvarka — 
taisyklės, sudėtingas menamų nuolaidų darinys, dosnus sandė- 
ris, postuluotas pralaimėjimo pagrindu. Džordžina retai įženg- 
davo į neutralią zoną tarp moteriško atsidavimo ir belyčio vieš- 
patavimo, tad jos suderėtas palankumas Foksei buvo retesnis ir 
galbūt brangesnis negu meilė Pytui - nulemta, nekintanti ir šiek 
tiek stingi. Foksės išdavystė ją sužeidė. Ji sau pasirodė ne tik 
bejėgė, bet ir kvaila. Dėl bejėgiškumo gali pasiguosti, dėl kvai- 
lumo niekaip. Ji nepasibeldusi pastūmė duris. 

Pytas ir Foksė sėdėjo tolokai vienas nuo kito — priešingose 
kavos staliuko pusėse. Pytas nebuvo nusivilkęs užtraukto zom- 
šinio abrikosinio bluzono, kurį vilkėdavo darbe, o už ausies tu- 
rėjo užsikišęs geltono pieštuko galiuką. Rytinė pelkės šviesa žie- 
bė baltą ugnį iš rauktos Foksės naktinių marškinių palankos ir 
stingdė į ledą jos blyškią ranką, laikančią cigaretę, kurios dūmas 
skulptūriškai klostėsi į melsvo smiltainio spiralę. Kavos servizas 
ant žemo juos skiriančio tikmedžio staliuko miešė porceliano, 
metalo ir saulės arkas. Džordžina pajuto įžengusi į tylą. Neuž- 
klupo jų besiglėbesčiuojančių, ir tai pakirto jos pasipiktinimą. 
Vis dėlto Pytas sutriko ir kilstelėjo iš vietos. 

— Nesistok, - pasakė jam Džordžina. — Aš neketinu trukdyti 
jūsų mielo pasimatymo. 

— Joks čia pasimatymas, - tarė jis. 

— Tiktai sielų sandora. Kaip gražu. - Ji pasigręžė į Foksę. - Aš 
atvažiavau paklausti, gal tau reikia ką nors nupirkti, ir pasižiū- 
rėti, kaip tu laikaisi. Bet matau, kad jau viskas grįžo į vėžes ir 
manęs nebereikia. Puiku. 

— Nekelk taip tono, Džordžina. Aš ką tik sakiau Pytui, kokia 
tu buvai nuostabi. 

— Bet ne jis tau. Aš įsižeidusi. 

— Ko tu pyksti? Ar nemanai, kad mudu su Pytu turim teisę 
pasišnekėti? 

Pytas krenkšdamas pasimuistė savo krėsle. 

— Tai aš jau eisiu. 

— Niekur tu neisi, - tarė Foksė. - Tu ką tik atvažiavai. Džor- 
džina, išgerk kavos. Baikim čia tuos cirkus. 

Džordžina atkakliai nesisėdo. 

— Tik prašau neįsivaizduoti, - tarė ji, - kad aš asmeniškai su- 
jaudinta. Visai ne mano reikalas, ką judu čia čiulbat, tik tiek, 
kad mano vyras išgelbėjo jums kailį rizikuodamas savuoju. Bet 
ką jau pasakysiu, beje, jūsų pačių labui, jeigu tik nesiruošiat 
pasprukti, labai neapdairu Pytui statyti čia savo sunkvežimį, kai 
bet kurią minutę gali pravažiuoti Marsija. 

— Marsija dabar pas savo psichiatrą Bruklaine, - tarė Foksė. — 
Ji kasdien ten užtrunka nuo dešimt iki dviejų arba ir ilgiau, jeigu 
pietauja su Franku. 

Norėdamas pasišnekėti ir pabūti, Pytas tarė: 

— Ir Marsija lankosi? Andžela ką tik pradėjo. 

— O iš kur tu gali užmokėti? - paklausė Džordžina. 

— Aš negaliu, - atsakė jis. - Bet tėtušis Hamiltonas gali. Jiedu 
ir susikuždėjo dėl šito dalyko. 

— O ką gi judu kuždėjotės, kai aš įsiveržiau? 

— Nieko, - atsakė jai Pytas. - Tiesą sakant, mudu nelabai ra- 
dom ką vienas kitam pasakyti. 

Foksė paklausė: 

— Kodėl aš neturėčiau pasišnekėti su savo vaiko tėvu? 

— Tai nebuvo vaikas, - tarė Pytas, - tai buvo Žuvytė, mažiau 
negu žuvytė. Tai buvo niekis, Foks. 

— Tai buvo ne niekis, velniai tave griebtų. Tu jo nenešiojai. 

Džordžina pavydėjo jiems šito kivirčo, orių širdžių raiškos. Ji 
su Fredžiu retai kivirčydavosi. Jiedu užmigdavo vienas anksčiau 
už kitą, kartu tebevaikščiodavo į pobūvius ir kitą dieną nykiai 
jausdavosi, kaip karo invalidai. Tik Pytas atnešė jai Žinią iš pa- 
saulio, kuriame augmenija heraldiška ir kiekviena moteris yra 
kokio nors vyro karalienė. „Tas pasaulis, - pamanė ji, - yra tarsi 
pro šiuos langus matoma pelkė, kur druskingame dumble veši 
žolės, bet tokie naudingi augalai, kaip ji, pražūtų.“ 

— Aš tikrai manau, - išgirdo ji save tariant, - kad vienas iš jūsų 
turėtų išsikelti iš Tarbokso. 

Juos tai apstulbino, pralinksmino. Foksė paklausė: 

— Ir kodėl gi"? 

— Dėl jūsų pačių. Dėl visų. Jūs skleidžiat nuodus. 

— Jeigu kas ir paskleidė nuodus, - tarė jai Pytas, - tai tavo 
vyras. Jis yra vietos manipuliacijų meistras. 

— Fredis tenori būti žmogiškas. Jis žino, kad jūs visi laikot jį 
komediantu, todėl ir atlieka tą vaidmenį. Šiaip ar taip, aš neno- 

rėjau kalbėti apie nuodus. Galbūt mes visi apsinuodiję, o judu 
trikdot mus savo skaistumu. Pagalvokit bent apie save. Pytai, 
Liepk jai kraustytis su vyru atgal į Kembridžą. Mesk Galacherį 
ir važiuok kur nors kitur, grįšk į Mičiganą. Judu sunaikinsit vie- 
nas kitą. Aš buvau su ja praeitos savaitės pabaigoj. Ne juokas, 
kiek ji per tave prisikentėjo. 

Foksė sausai įsiterpė: 

— Aš pati apsisprendžiau. Dėkinga tau už pagalbą, Džordži- 
na, bet būčiau susitvarkiusi ir viena. Mudu būtumėm kaip nors 
išsisukę ir be Fredžio, nors tai gerai baigėsi. O dėl Pyto ir ma- 
nęs, tai mudu nebeturim ketinimų mylėtis. Man atrodo, tu nori 
pasakyti, kad tau jo vis dar reikia. Tai imk jį. 

— Aš ne tai noriu pasakyti! Visai ne! 

Juk ji bandė jiems suformuluoti nesavanaudišką mintį, visuo- 
meniška dvasia grįstą tiesą, o jie per daug pagedę, kad įsiklausytų. 

Pytas juokaudamas tarė: 

— Atrodo, kad aš paleidžiamas iš varžytinių. Gal reiktų ir An- 
dželai leisti dalyvauti? 

Jam pasidarė linksma. Jiems abiem buvo linksma. Džordžina 
pasmagino juos, suteikė jiems ryškų vienas kito įvaizdį. Žiūrė- 
dami, kaip ji virpėdama bando suvaldyti savo kavos puoduką, - 
negrabi įsibrovėlė, - jiedu pūtėsi jausdamiesi padėties viešpa- 
čiais. Išsimeilikavę abortą iš žemesnių už save, jiedu buvo visai 
saugūs — visada gyvensiantys vienas kitam. Saulės nušviesti jų 
veidai buvo smagūs, patenkinti kaip pasisotinusių gyvūnų. 

Džordžina gurkštelėjo deginančios kavos, vėl pastatė puodu- 
ką į jo įdubą lėkštutėje ir pedantiškai ištiesino nugarą. 

— Nežinau, ką aš mėginu pasakyti, - atsiprašė ji. - Aš džiau- 
giuosi, Fokse, matydama tave tokią laimingą. Tikrai manau, kad 
tu drąsuolė. 

— Aš nesu laiminga, - užprotestavo Foksė, nujausdama pavojų. 

— Na, bet dabar laimingesnė. Aš taip pat. Man taip džiugu, 

kad jau pavasaris - ant mano kalvos žiema buvo ilga. Prie gara- 
žo, Pytai, jau kelia galvas krokai. Kada mes visi galim pradėti 
žaisti tenisą? 

Ji atsistojo — jokio apsiausto, kuris galėtų uždelsti išvykimą, 
neturėjo. Išskyrus šalčiausias žiemos dienas, Džordžina vilkė- 
davo tik sijoną, megztinį ir vilnonį studentišką šaliką. Miela bū- 
davo matyti, kaip sausio popietę, saulei praspindus pro plyšelį 
danguje, apsirengusi lyg skaistų rudenį, miestelio centre per le- 
do gūbrius ji vedasi žieminiu kombinezonu apvilktą Džudę - 
skubanti, kupina ryžto ir vidinės liepsnos. 


Miestelio susirinkimas tą pavasarį buvo su viskio kvapu. Py- 
tas jį užuodė vos įžengęs į naują vidurinės mokyklos salę, kur 
sukabinamosios oranžinės plastikinės kėdės tirštai uždengė vi- 
sas krepšinio aikštelės grindis tarp žiūrovų suolų ir scenos, po 
aukšta fluorescencine erdve, apkabinėta kabeliais ir gimnasti- 
kos įrengimais. Keletas pėdų virš veidų liūno tvyrojo mirguliuo- 
janti alkoholio miazma — paskubom, tarp traukinio ir vakarie- 
nės, prieš pat ateinant auklei išmaukto gintarinio viskio, marti- 
nio. Niekada anksčiau Pytas nebuvo užuodęs to kvapo ir nesu- 
mojo, ar jį išryškino šilta naktis —- nuo jūros ritosi tirpstantis rū- 
kas ir futbolo aikštę staiga nusėjo pienės, - ar pasikeitė pats mies- 
telis. Kasmet čia radosi vis daugiau žmonių, važinėjančių į dar- 
bą kitur, vis daugiau jaunų šeimų su „Volkswagen“ autobusiu- 
kais ir Sezano reprodukcijomis kėlėsi į naujus rajonus už keleto 
mylių nuo istorinio Tarbokso širdies. Miestelio susirinkime kas- 
met stodavosi kalbėti vis daugiau savimi pasitikinčių jaunų vyrų 
ir vis labiau tilo balsai, dominavę, kai atsikraustė Pytas su An- 
džela, - dudenantys šio krašto vaistininkai, paranojiški molius- 
kų rinkėjai, pilvoti valdybos nariai, svariai gesinantys savo tėvų 
užsitrauktus priešiškumo proveržius, trumparegis moderatorius 
šuns fizionomija, pripažindavęs tik savo draugus ir visus kurti- 
namus priešgyniavimus palenkdavęs prie bendros nuomonės. Per 

pirmąjį susirinkimą, kuriame apsilankė Pytas, municipaliniai dar- 
buotojai — būrys vienmarškinių buvusių sportininkų, sutūpusių 
ant suolų atskirai nuo savo žmonų, - nušvilpė senyvą miestelio 
prokurorą, Gertrūdos Tarboks svainį, ir galiausiai trapus senu- 
ko balsas palūžo, o mikrofonas pagarsino verksmingą kuždėesį. 
Dabar darbuotojai, vilkintys švarkais, sėdėjo išsibarstę su Žmo- 
nomis, tylūs ir paniurę, kai metai iš metų buvo be pasipriešini- 
mo balsuojama už jų algų pakėlimą. Dabar miestelio prokuro- 
ras buvo galantiškas Valstijos gatvės firmos jaunesnysis partne- 
ris, ėmęsis šių pareigų kaip hobio, o moderatorius - triušiaausis 
sociologijos docentas, parlamentinių procedūrų meistras. Gin- 
čų sukeldavo tik retas klausimas, primenantis kaimišką mieste- 
lio praeitį, - seno svirno, kliudančio viešai automobilių stovėji- 
mo aikštelei, pirkimas arba ūkininko, nenusakomo Žmogėno ap- 
šalusiu veidu, lėtai lyg kliuvinėjant kalbančio, prašymas leisti nu- 
sipjauti rugius prieš tiesinant vingį Materio kelyje. Naujos mo- 
kyklos ir nauji plentai, kanalizacijos darbų obligacijos ir plėtros 
planų potvarkiai - viskas ėjo sklandžiai, patepta federacinių do- 
tacijų. Kiekvienas modernizavimas ir apribojimas stūmėsi kaip 
valstybinės būtinybės dalis, kaip išplėstinė imperinės nacijos gar- 
bė. Paskutinieji priešgynos - flegmatiški šykštuoliai ir choleriški 
atžagareivos, visą dešimtmetį absurdiškai blokavę šios naujos 
mokyklos statybą, išmirė arba nebesilankė, palikdami tvarkyti 
miestelio reikalus statinyje, kurio stiklinis stogas varva, o stum- 
domosios pertvaros nebesistumdo. Dabar kasmet buvo kalba- 
ma apie reprezentatyvų miestelio susirinkimą, o kvorumas bu- 
vo sumažintas perpus. Iš Pyto draugų Haroldas Smitukas buvo 
Finansų komitete, Frankas Eplbis pirmininkavo komitetui, ku- 
ris derėjosi su valstija dėl mokesčiais dotuojamų transporto pa- 
slaugų, Irena Zalc buvo Gamtosaugos komisijos pirmininkė (ir 
savo ataskaitą žaviai suporavo su atsistatydinimo pareiškimu, 
nes jiedu su vyru, nuoširdžiai apgailestaudami, išsikelią į Kliv- 
landą), o Matas Galacheris posėdžiaudavo Plėtros apeliacijų val- 

dyboje. Iš tiesų nebuvo pagrindo, kodėl Matas, jeigu jis tikėjo 
lenkų kunigo užuomina, negalėtų būti išrinktas valdybos nariu; 
o Džordžina Torn tik per plauką, kone skandalingai nebuvo iš- 
rinkta į mokyklos valdybą. 

Pytui politika kėlė nuobodulį. Jo gimtajame krašte olandų į 
vietos valdžią neįsileido, ir jie ją niekino. Jo tėvai buvo palankūs 
respublikonams, jie įsivaizdavo, kad tai anarchijos partija - val- 
džią jie laikė iliuzija, kurios valdomieji neturėtų skatinti. Politi- 
kos pasaulis Pytui turėjo ne daugiau substancijos kaip kino pa- 
saulis, ir susirinkimas, kuriame jis dalyvavo, jam buvo taip pat 
tų manierizmų iškreipti veidai viltingai kyla į vien vaizduotėje 
regimą žvaigždžių statusą. Pytas eidavo į miestelio susirinkimus, 
kad pasimatytų su draugais, bet šįvakar, nors Hanemos atėjo 
anksti, kažkaip niekas prie jų neprisėdo. Eplsmitai ir Zalcai sė- 
dėjo priekyje su aktyviai politikuojančiais. Scenoje kaip stebė- 
tojai, dar ne piliečiai sėdėjo Pyto niekinami Rainhartai. Gerinai 
ir Tornai įėję susirado vietas prie tolimųjų durų, ir Pytui nepavy- 
ko pagauti nė vienos iš tųdviejų moterų žvilgsnio. Bernadeta Ong 
ir Kero! Konstantin atėjo drauge pavėlavusios, be vyrų. Keis- 
čiausia, kad Vitmenai visai nepasirodė, nors Tarbokse gyveno 
pakankamai ilgai, kad būtų pripažinti piliečiais, turinčiais balso 
teisę. Andžela šalia Pyto sėdėjo išvargusi - knapsėjo ir krūpčio- 
jo, nes po vaikų darželio kasdien turėjo lėkti į Kembridžą, o pas- 
kui grumtis grįžtančiųjų iš darbo eismo sraute, - bet, būdama 
ištikima liberalė, pasiryžo likti ir pridurti savo mieguistą „Taip“ 
prie bendro choro. Traukinių eismo projektas, kuriam biudžete 
preliminariai numatyta dvylika tūkstančių dolerių, buvo vien- 
balsiai priimtas argumentuojant, kad toks žmonių sluoksnis, ku- 
riuos į Tarboksą pritrauks patikimos transporto paslaugos, ne- 
įkainojamai praturtins bendruomenę. Teisuoliškas susirinkimo 
našumas, aptrauktas alkoholio miglele, Pytą taip erzino, buvo 
toks grėslus jo laisvės pajautai, kad jis kelis kartus, palikdamas 

vieningą minią, ėjo atsigerti vandens iš fontanėlio vestibiulyje, 
kur jam pasirodė, kad pastatų inspektorius vengia jo žvilgsnio ir 
neatsako į jo pasilabinimą. Kai po vienuoliktos susirinkimas bu- 
vo atidėtas, jis pamatė, kaip kitos poros buriasi prie durų pla- 
nuodamos pas ką nors namuose išlenkti po taurę. Tarškėjo en- 
tuziastingas Haroldo profilis, o Bea lėtai, it sapnuodama, link- 
čiojo. Andžela pasišaipė iš Pyto nuojautos, kad jo nepasikvies, 
ir pasakė norinti namo ir miegoti. Iki psichiatro seansų ji būtų 
kalbėjusi užuolankomis. Pytui teko paklusti. Automobilyje jis 
paklausė: 

— Tau jau kriukis? 

— Truputį. Nuo visų tų pagrindinio kelio ženklų ir vienos pė- 
dos žemės plotų man skauda galvą. Kodėl jie negali to sutarti 
Rotušėj ir nekamuoti mūsų? 

— Kaip šiandien psichiatrija? 

— Nelabai įdomiai. Jaučiausi pavargusi ir pakvaišusi ir neži- 
nojau, ką aš ten veikiu. 

— Manęs neklausk, ką tu ten veiki. 

— Neklausiu. 

— Apie ką ten judu kalbat? 

— Kalbėti turiu tik aš. O jis klausosi. 

— Ir niekada nieko nesako? 

— Idealas toks. 

— Kalbat apie mane? Apie tai, kad aš liepiau tau pergulėti su 
Fredžiu Tornu? 

— Iš pradžių kalbėjom. Bet dabar perėjom prie mano tėvų. 
Daugiausia tėčio. Ketvirtadienį paaiškėjo, tiesiog man nuo lie- 
žuvio nusprūdo, kad jis visada persirenginėdavo drabužinėje. 
Jau tiek metų apie tai negalvojau. Jeigu ko nors būdavau jų 
miegamajame, jis išeidavo iš drabužinės su pižama. Buvo tik 
vienas būdas pamatyti jį iš tikrųjų - vogčia užmesti akį į vonios 
kambarį. 

— Tu tai darei. Oi, Angele. 

— Žinau, nuraudau tai prisimindama. Bet mane tai ir siutino. 
Ten būdamas jis visada paleisdavo abu čiaupus, kad mes negir- 
dėtumėm, ką jis daro. 

Mes: Luiza - jos retai matoma sesuo, išskydusi kopija, dvejais 
metais jaunesnė - gyveno Vermonte, kur jos vyras mokytojavo 
privačioje mokykloje. Luiza ištekėjo anksti, nebuvo tokia išskir- 
tinė gražuolė kaip Andžela - blanki burna ir neskaisti oda, gal 
geresnė lovoje, vulgaresnė. Jis pagalvojo apie Jopą. Savo blyškų 
šviesų brolį — gelsvais plaukais, pavandenijusiomis akimis, jau- 
nesnį, tyresnį, perėmusį šiltnamį, būtų sau vedęs Andželą ir gy- 
ventų juodu drauge blėstančioje šviesoje. O jam būtų likusi vul- 
garioji Luiza. Pytas paklausė: 

— Ar Luiza kada nors matė jo penį? Judvi ką nors šnekėdavo- 
tės apie tai? 

— Nelabai. Ko gero, buvom baisiai susikausčiusios, nors moti- 
na visada kalbėdavo, kokia didinga yra gamta, taip keistai pa- 
brėždama, ir namie buvo pilna dailės knygų. Mikelandželo, tie 
Adomo, baisiai mieli ir glebūs, su ilgom apyvarpėm, tai kai aš 
pamačiau tave, pamaniau... 

— Ką pamanei? 

— Ką pamaniau, bandysiu su juo išsiaiškint. 

Nans Bėjaus kelias nuo tada, kai jį praplatino, buvo tiesus ir 
gana plikas, visai ne kaip paplūdimio kelias, veikiau kaip Vidu- 
rio Vakarų - tik kur ne kur daržovių kioskas uždarytomis langi- 
nėmis, aukštai ant kauburio apipleišėjęs perpuoštas rūmas su 
vienintele šviesa antrame aukšte: ten gyvena našlys. Jopo akys ir 
burna buvo panašesnės į mamos. Nubalusios, nieko neklausian- 
čios, iškamuotos. Pajutęs, kad Andžela ima snausti, jis tarė: 

— Kažin ar aš mačiau kada savo motiną nuogą. Rodos, nė vie- 
nas jų visai nesimaudydavo, bent kol aš nemiegodavau. Nema- 
niau, kad jie nors ką išmano apie seksą, ir kartą buvau sukrės- 
tas, kai motina tarp kitko pasiskundė dėl dėmių ant mano pa- 
klodės. Ji net nesibarė, veikiau traukė per dantį. Tikriausiai tai 
mane ir sukrėtė. 

— Viena tėtis darė gerai, - atsakė Andžela, - liepdavo mums 
stovėti tiesiai, kai ėmė augti krūtys. Niršdavo matydamas mus 
susikūprinusias. 

— Tu jų gėdijaisi? 

— Ne tai, kad gėdijausi - tiesiog iš pradžių toks jausmas, kad 
negali jų suvaldyti. Tokios atsikišusios, liula. 

Pytas įsivaizdavo Andželos krūtis ir tarė jai: 

— Aš labai įsižeidęs, kad jūs kalbat apie tavo tėvą, nors ma- 
niau, kad problema esu aš. Na, aišku, moka jis už tai. 

— Dėl ko tau taip pikta? Jis turi pinigų, o mes - ne. 

Jų automobilio - kreminės spalvos „Peugeot“ - ratai sučežė- 
jo ant žvyro. Jau namie. Langų šviesos stačiakampiai permainė 
krūmus į kryžmai subrūkšniuotą graviūrą. Pieva po kojomis at- 
rodė klampi - atsiknojusi atlydžio oda ant žiemos kūno. Klevo 
atžala, išdygusi svogūninių gėlių lysvėje prie verandos, nuo pra- 
ėjusios vasaros paūgėjo blizgančiais tiesiais ūgliais, raudonais 
kaip termometro gyvsidabris. Šalia juodo kamino išskydęs mė- 
nulis atrodė šiltas. Pytas dėkingas įkvėpė drėgnos nakties. Jį bė- 
domis prislėgę metai rodėsi išnykę kaip dūmas. 

Auklė buvo Merisa Mils - paauglė, kurios tėvas, doko šutvės 
vadeiva, išsiskyrė su žmona ir persikėlė į Floridą, kur vadovauja 
valčių prieplaukai ir dar kartą vedė. Merisa, kaip ir daugelis su- 
irusių šeimų vaikų, buvo pabrėžtinai rami, mandagi ir paprasta. 
Ji tarė: 

— Skambino toks ponas Vitmenas. Aš užrašiau numerį. 

Ant geltono „Galacherio ir Hanemos“ blankų bloknoto apva- 
laina neryškia rašysena pieštuku buvo užrašytas Foksės numeris. 

— Vitmenas, ne Vitmen? - paklausė Pytas. 

Merisa, rinkdamasi savo knygas, be jokio smalsumo pažvelgė 
į jį. Gyvenime buvo mačiusi kaltės verpetą ir buvo pasiryžusi 
išvengti jo kartojimosi. 

- Jisai sakė, kad jam paskambintumėt, nors ir kaip vėlai grįŽ- 
tumėt. 

— Na, jau šitaip vėlai tai jis nenorėtų, - Andžela tarė Pytui. — 
Parvežk Merisą namo, o aš paskambinsiu Foksei rytą. 

— Ne! - Staiga Pytas ryškiai išvydo prieš save abi moteris, tarsi 
vienodas - su per anksti išlavintu dorumu, užsiglaudusias už šal- 
takraujiškos minos. Jis žinojo, kad jos gina jį nuo kažko, tykan- 
čio jo tamsoje, nuo jo lemties, jo darbų vaisiaus. Jo liežuvis lyg 
transe veržėsi dar laisvu siauru keliu: 

— Mums dar gali reikėti Merisos. Verčiau paskambinsiu Ke- 
nui, kol dar jos nepaleidom. 

— Merisai rytoj į mokyklą, o aš jau išsekusi, - paprieštaravo 
Andžela. 

Bet jos balsui stigo tvirtumo, dilgsinčiais delnais jis praėjo pro 
ją prie telefono. Jo judesiai keliant ragelį ir sukant numerį buvo 
atsargūs tarsi raupsuotojo, kuriam sidabriškomis atšaižomis 
krenta oda. 

Kenas atsiliepė per antrą signalą. 

— Pytai, - tarė jis. Tai buvo ištarta ne kaip sveikinantis - Kenas 
kažką įvardijo. 

— Kenai. 

— Mudu su Fokse ilgai šnekėjomės. 

— Apie ką? 

— Apie judu. 

— O? 

— Taip. Tu neigi, kad judu nuo vasaros buvot meilužiai? 

Keno tylėjimas, rodos, ištįso. Nekantrus gydytojas, susidūręs 
su vilkinama viltimi. Pytas suprato, kad nėra jokios prošvaistės, 
kad tiesa pratrūko ir tvyro visur —- kaip deguonis, kaip tamsa. 
Tarsi merdintis žmogus, kuris po mėnesius trukusio išradingo 
išsisukinėjimo su palengvėjimu atsigręžia į pomirtinio gyveni- 
mo viltį, Pytas atsiduso: 

— Ne. Aš neneigiu. 

— Gerai. Tai žingsnis į priekį. 

Andželos veidas, Pytui klausantis, nepaguodžiamai, be žodžių 
spaudėsi į jo regos lauko paribį. 


JOHN UPDIKE E POROS 453 


— Be to, ji man sakė, kad šią žiemą nuo tavęs pastojo ir tu 
sutvarkei, kad nėštumas būtų nutrauktas man būnant Čikagoje. 

— Nejaugi? Tau būnant Vėjų mieste? - Pytas pajuto prieš save 
plytinčią žėrinčią plokštumą, ant kurios jam knietėjo šokti. 

— Tai tiesa ar ne? - neatlyžo Kenas. 

— Paaiškink man šitos viktorinos taisykles, - pasakė Pytas. — 
Ar aš galiu ir laimėti, ar tik pralaimėti? 

Kenas tylėjo. Andželos veidas, į jį prasismelkus daliai šio 
vyksmo, pablyško ir burna nerimastingai suformavo tylų skie- 
menį: Kas? 

Nebe taip drausminamai, vos nuolaidžiau Kenas tarė: 

— Pytai, aš manau, kad geriausia būtų tau su Andžela šįvakar 
čia atvažiuoti. 

— Ji siaubingai išvargusi. 

— Ar galėtum pakviest ją prie telefono? 

— Ne. Mes atvažiuosim. - Padėjęs ragelį žvelgė priešais į kiek 
tamsesnį tapetą, kur neseniai kabojo veidrodis. Andžela perkė- 
lė jį į Nensės kambarį, nes vaikas ėmė pavydėti Rūtai gimtadienio 
proga tėvo padovanoto veidrodžio. - Mums reikia važiuoti, - ta- 
rė jis Andželai ir paklausė Merisos: - Ar gali dar pabūti? 

Abi sutiko: per tas sekundes prie telefono jis įgijo grasaus oru- 
mo, būdingo pasiekusiems dugną. Jo veidas virto kauke, o krau- 
jas lengvai užkaito, kunkuliuojanti gėdos ir baimės kaita aki- 
mirksniu susikondensavo į tuos judesėlius - kibaus užšovo pa- 
kėlimą, kišenės tapšnojimą ieškant mašinos raktų, atsisveikini- 
mo šypsnį Merisai ir pažadą ilgai neužtrukti, - kurių reikia no- 
rint abiem išsigauti iš namų į miglą ir kelią. 


Važiuojant Juodžolių taku, - vingiuotu jungiamuoju keliuku, 
kurio pavadinimas buvo meiliai iškreiptas iš Nigerio tako, kur 


Danielio Vebsterio* laikais gyveno vienišius, pabėgęs iš vergi- 


* Webster (1782-1852) - žinomas JAV politikas, atstovavęs Masačusetso valstijai. 

jos, galiausiai miręs nuo vienatvės ir plaučių uždegimo, - nuo 
Hanemų namo iki Vitmenų buvo netoli. Vasarą po darbo Pytas 
dažnai čia veždavo dukreles į paplūdimį nusimaudyti prieš va- 
karienę. Tad Pytas su Andžela turėjo mažai laiko pasikalbėti; 
Andžela šnekėjo greitai, lengvai, praskriedama tarpais tarp to, 
ką buvo nugirdusi arba atspėjusi. 

— Kiek laiko tai tęsėsi? 

— Ai, nuo vasaros. Manau, kad nusamdydama mane ji ketino 
pasitikrinti, ar kas nors išeis. 

— Man tai dingtelėjo, bet maniau, kad šitaip darbu nesinau- 
dosi, kad tavo etika to neleis. Apgaudinėti mane - taip, bet savo 
žmones ir Galacherį... 

— Aš jai darbą atlikau padoriai. Mudu gulėjom jau tik prieš 
pabaigą. Tik kai darbas buvo baigtas, kai man nebebuvo reikalo 
ten statyti savo sunkvežimį, ėmė atrodyti, kad tai negerai. 

— O atrodė, kad negerai? 

— Aišku. Labai ėmė slėgti. Kažkaip religingai, liūdnai. Ji buvo 
tokia nėščia. 

Pytui buvo malonu, kad jis gali apie tai kalbėti, sakytum, ta- 
me kitame pavidale jis slapčia mylėjo Andželą ir dabar gali at- 
skleisti savo meilės mastą ir gelmę. 

— Taip, čia tai siurprizas, — tarė ji. - Kad ji buvo nėščia. Kenui 
tikriausiai sunku su tuo susitaikyti. 

Pytas gūžtelėjo pečiais. 

— Tai buvo jos dalis. Jai tai nekliuvo, man irgi ne. Iš tiesų dėl 
to viskas atrodė lyg ir nekaltai, tarsi tiek daug jos lieka ištikimas 
Kenui, kad ir ką darytume su kita dalimi. 

— Kiek kartų tu iš viso gulėjai su ja? 

— Ai. Trisdešimt. Keturiasdešimt. 

— Keturiasdešimt! 

— Tu paklausei. 

Ji ėmė verkti. 

— Neverk, - tarė jis jai. 

— Aš verkiu, nes pastaruoju metu tu atrodei laimingesnis, ir aš 
maniau, kad dėl manęs, o pasirodo - dėl jos. 

— Ne, ne dėl jos. - Jis pajuto po savim minkštą vietą, užslėptą 
duobę - Bea buvimą. 

— Ne? Kada buvo paskutinis kartas? 

Abortas. Ji turi nežinoti. Bet tokio didelio daikto nepaslėpsi - 
kaip medis. Jo paunksmėje žemė įtartinai bergždžia. Jis tarė: 

— Prieš keletą mėnesių. Mudu sutarėm, kad tai bus paskutinis 
kartas. 

— Bet po to, kai gimė vaikas? 

— Taip. Kokios šešios savaitės po to. Buvau nustebęs, kad ji 
dar nori manęs. 

— Koks tu kuklus. - Jos balsas buvo be ironijos, negyvas. Pro 
automobilio šviesas lanku praskriejo smūgio nukreivinta pašto 
dėžutė, amžinai virstanti atgal. Keliui nusileidus, iš pelkyno spies- 
davosi rūko pamėklės. Andžela paklausė: - Kodėl jūs užbaigėt? 

Nuslėpęs kitą tiesą, čia Pytas dosniai atsiskleidė: 

- Pasidarė daugiau skausmo negu džiaugsmo. Ėmiau darytis 
žiaurus tau ir tiesiog nebemačiau dukrų - atrodė, kad jos auga 
be manęs. O tada su tuo jos kūdikiu, berniuku, kažkaip tapo 
aišku, kad mūsų laikas baigėsi. - Jis dar paaiškino: - Metas my- 
lėti ir metas mirti. 

Jos ašaros buvo nudžiūvusios, bet dar jautėsi išsekusiame slo- 
piame balse. 

— Tu ją mylėjai? 

Čia jis stengėsi žengti tiksliai, jų šneka persikėlė iš tankaus 
apgaulių miško į dykumą, kur kiekvienas žingsnis palieka pėd- 
saką. Jis atsakė: 

— Aš nesu tikras, kad suprantu tą žodį. Man būdavo smagu su 
ja, taip. 

— Ir su Džordžina būdavo smagu? 

— Taip. Su ja paprasčiau. Ji buvo ne tokia reikli. Foksė visada 
bandė šviesti mane. 

— Ar yra dar kitų? 

— Ne. 

Šis melas tvyrojo leidžiantis į paskutinę daubą prieš Vitmenų 
kalvelę. 

— O aš? Ar tau kada nors buvo smagu su manim? 

Dykuma pakito - lygus jos balso smėlis virto apsilydžiusiu ašt- 
riu akmeniu. 

— Jėzau, taip, — tarė Pytas. —- Su tavim dangiška palaima. - 
Apsisprendęs jis skubiai pratęsė: - Turėtum žinoti dar vieną da- 
lyką, nes Kenas žino. Pabaigoj, kai aš sumečiau, kad mudviejų 
romanas baigėsi, Foksė nuo manęs pastojo, neklausk kaip, tai 
buvo absurdiška, ir mudu paprašėm Fredžio Torno, kad suorga- 
nizuotų abortą. Jo kaina buvo ta naktis su tavim. Skamba siau- 
bingai, bet nebuvo ką daryti, tu pasielgei šauniai, ir tai visiškai 
užbaigė mano santykius su Fokse. Galas. Po viskam. 

Jie jau buvo prie Vitmenų namo. Varikliui nuščiuvus, Andže- 
los tylėjimas jam kėlė nerimą. Prabilęs jos balsas skambėjo tylu- 
tėlis, sumenkęs, gęstantis. 

— Vežk mane verčiau namo. 

— Nekvailiok, - tarė jis. - Tu privalai eiti. - Jis pateisino savo 
valdingą toną: - Man nedrąsu be tavęs. 


Po skambučio duris atidarė Kenas. Jis buvo su fuliaro kaklas- 
kare ir smokingo švarku — šeimininkas. Oriai paspaudė Pytui 
ranką ir žybtelėjo tomis sekliomis pilkomis akimis, tarsi foto- 
grafuodamas. Andželą pasveikino globėjiškai, kone flirtuoda- 
mas. Jo vyriškas balsas ir pečiai jaukiai užpildė erdves, kuriose 
Foksė atrodydavo sutrikusi, apleista. Jis paėmė jų apsiaustus — 
Andželos ne patį geriausią mėlyną paltą bei Pyto abrikosinį blu- 
zoną ir nulydėjo šią porą skudurais išklotu koridoriumi. Andže- 
la dairėsi žavėdamasi, kaip suremontuotas namas, turėjęs pri- 
klausyti jai. Ji pusbalsiu paklausė Pyto: 

— Ar tapetus fu parinkai? 

Svetainėje sėdėjo Foksė, ant kelių maitindama kūdikį. Nega- 
lėdama atsistoti ar pasisveikinti, ji tik nusišypsojo. Nušviestas 
šypsenos, jos ašarotas veidas Pytui pasirodė lyg tinklas, kupinas 
brangakmenių - lempos šviesa liejosi jos palaidais plaukais iki 
beveidžio gniutulo ant jos kelių. Ant kavos staliuko žvilgėjo bu- 
telių baterija - buvo geriama. Tarbokso visuomenėje nebuvo mie- 
lesnio kvietimo kaip dalytis — va šitaip — kitos poros intymumu, 
prisidėti prie jų linksmo dezabijė, jų atvirų kivirčų ir numanomų 
širdgėlų. Tąvakar šioms poroms buvo sunku atsiplėšti nuo tų 
jaukumo apžavų ir nusiteikti priešiškai. Andžela atsisėdo į se- 
nąjį odinį fotelį, o Pytas - ant kėdės kopėtine atkalte ir pinta 
vikšrio sėdyne, kėdę iš Merilando atsiuntė Foksės motina, pa- 
kraupusi, kad namas atrodo nykiai. Kenas liko stovėti ir bandė 
vadovauti sambūriui akademine maniera. Pytui knietėjo kvai- 
lioti, slėptis po įprasta juokdario kauke. Andžela ir Foksė, abi 
užkėlusios žvilgančias koją ant kojos, įliejo į kambarį to globė- 
jiško stebinčių moterų maloningumo, be kurio būna neišbaigtas 
joks veiksmas po to, kai Adomas gyvūnams suteikė vardus. Mo- 
terys yra švelnios, vaisingos esatys, kurių įsiterpimas tarp mūsų 
išsklaido kaltę. 

Kenas paklausė, ar jie norėtų ko nors išgerti. Smokingo švar- 
kas - butaforija, prie kurios reikia prisitaikyti. Pasipiktinimas 
neturi rūbo. Andžela atsakė: 

— Nieko. 

Pytas paprašė ko nors su džinu. Kadangi toniko sezonas dar 
neprasidėjo, gal su sausu vermutu, maždaug per pusę, — euro- 
pietiško martinio. Bet ko, kad tik ne viskio. Jis nupasakojo vis- 
kio kvapą miestelio susirinkime ir nusivylė, kad niekas nesijuo- 
kia. Suirzęs paklausė: 

— Kenai, koks pirmas punktas tavo darbotvarkėje"? 

Kenas, nekreipdamas į jį dėmesio, paklausė Andželos: 

— Kiek tau buvo Žinoma apie visa tai? 

— A, - tarė Pytas, - egzaminas žodžiu. 

— Aš Žinojau tiek pat kiek ir tu, - tarė Andžela. - Nieko. 

— Betgi turėjai ką nors nuspėti. 

— Aš daug spėlioju apie Pytą, bet jis labai slidus. 

— Aš sakyčiau, mitrus. 

Kenas nenuleido akių nuo Andželos. 

— Bet tu būni Tarbokse visą dieną, o manęs nebūna nuo septy- 
nių iki septynių. 

Andžela perkėlė svorį priekin, ir fotelio sėdynė atsiduso. 

— Kur tu lenki, Kenai? Kad aš prasta žmona? 

Foksė tarė: 

— Vienas dalykas, dėl ko Andžela gera žmona Pytui, tikrai ge- 
resnė negu aš galėčiau būti, yra tas, kad ji leidžia sau būti aklai. 

— Oi, aš tuo suabejočiau, - tarė Andžela, ketinanti įsipilti bren- 
džio — dėl to ir pasislinko fotelyje. Tai buvo penkių žvaigždučių 
konjakas, bet vienintelė taurė buvo džemo bokaliukas su Flint- 
stonais. Foksės namų ūkyje pasitaikydavo tokių liapsusų ir spra- 
gų. Įsileistas pavakare, Pytas pro šviesiaplaukę jos glėbio vaivo- 
rykštę, būdavo, pamatys nesuplautus pusryčių indus ant kavos sta- 
liuko ir knygą, kurioje vietoj skirtuko įkištas sauso kumpio gaba- 
liukas. Jam parodžius, ji aiškino padariusi tai, kad pralinksmintų 
ji, bet jis taip pat pastebėjo, kad jos apatiniai ne visada švarūs. 

Negalėdama palikti be atsako nuosaikaus Andželos paprieš- 
taravimo, ji išsitiesė kresteldama ant kelių miegantį gniutulą ir 
ėmė aiškinti: 

— Aš tai sakau kaip komplimentą. Manau, kad tai gražus bruo- 
žas. Aš niekada negalėčiau būti tokia išmintinga, pro pirštus Žiū- 
rinti žmona. Esu pavydi iš prigimties. Pobūviuose man būdavo 
kančia matyti, kaip tu prieini su ta meilia savininkės šypsena ir 
pasiimi Pytą namo į lovą. 

Pytas susigūžė. Reikia suktis, kad Kenui tai neatrodytų per 
daug realu. Pakeisti temą. Kaip santūrus vyras, nekaltai norintis 
sužinoti, jis paklausė kito vyro: 

— Kaip tu sužinojai? 

— Kažkas jam pasakė, - įsiterpė Foksė. - Moteris. Pavydi mo- 
teris. 

— Džordžina, - tarė Pytas. 

— Teisingai, - tarė Foksė. 

— Ne, Marsija Smitukė, - tarė Kenas. - Aną dieną centre ji 
tiesiog paklausė manęs, kokie darbai dar dirbami, kad prie na- 
mo taip dažnai stovi Pyto sunkvežimis. 

— Nekrėsk juokų - jie abu susimokė šitaip sakyti, - tarė Foksė 
Pytui. - Aišku, kad Džordžina. Kai praeitą savaitę ji mudu užti- 
ko kartu, aš žinojau, kad padarys ką nors pikta. Ji neturi gyveni- 
me meilės, tai negali pakęsti, kad kas nors kitas turi. 

Pytui nepatiko jos triuškinamas tonas - jam atrodė, kad jų 
nuskriaustų sutuoktinių atžvilgiu dera laikytis santūriau. Jis ap- 
kaltino ją: 

— O tada tu jam viską papasakojai. 

Brangakmeniai jos veide prasiveržė pro tinklą. 

— Taip. Taip. Pradėjusi nebegalėjau sustoti. Man gaila tavęs, 
bet kartu ir ne. Perėjau pragarą per tave, brolyti. 

Andžela virš brendžio taurės nusišypsojo Kenui. 

— Jie riejasi. 

— Čia jų problema, - atsakė jis, ir Pytas, girdėdamas tą nepa- 
lenkiamą toną, suvokė, kad Kenas šią problemą mato ne taip 
kaip jis, kaip vienodą visiems, kaip keturpusį įsibrovimą ir atsi- 
traukimą. Kenas deda pastangas, kaip jis suprato, išteisinti save, 
atsimušti. 

Andžela, kaip ir Pytas, išsigandusi kylančio kitos poros at- 
šiaurumo, tyliai paklausė, ovalią galvą pakreipusi ne visai Fok- 
sės link: 

— Džordžina užtiko judu prieš savaitę? Pytas man sakė, kad 
viskas baigta. 

— Jis pamelavo, širdele, - tarė Foksė. 

— Nepamelavau, - Pyto veidas liepsnojo. - Atvažiavau čia to- 
dėl, kad tu buvai prislėgta. Mudu nesimylėjom, beveik ir nesi- 

šnekėjom. Sutarėm, kad abortas užbaigė tai, ką seniai derėjo 
baigti. Aiškiai. 

— Ar taip jau aiškiai? - Akys nuleistos. Aksominė burna su- 
čiaupta. Jis prisiminė tą tokį subtilų jos lūpų paslankumą. Jos 
griebęs žvilgsniu, Pytas juto kaip prašymą neversti vėl išgyventi 
Piterio pažeminimo. 

Kenas vėl pasigręžė į Andželą. 

— Kiek tu žinai? Ar žinai, kad per pobūvį Kenedžio nužudy- 
mo dieną jiedu laižėsi vonios kambary antram aukšte? Ar Žinai, 
kad kurį laiką jis turėjo ir Džordžiną, ir Foksę, o dabar turi kitą 
moterį? 

— Kurią? 

Staigus Andželos klausimas abu Vitmenus išmušė iš vėžių — 
jiedu pažvelgė vienas į kitą laukdami ženklo. Žvelgdamas į Fok- 
sę, Pytas jokio ženklo nepamatė. Kenas paskelbė Andželai į 
veidą: 

— Bea. 

— Brangioji Bea, - tarė Andžela, dviem pirštų galais delsiai 
sukdama ratus ant kairiojo odinio ranktūrio žalvarinės kaiščio 
galvutės. Taip santūriai kenčiamas skausmas. Lesbiečių išdavys- 
tė. Apsivelka chitonais ir klausosi poezijos. Paliesk mano ranką. 
Žolės riedulys. 

Pytas įsiterpė: 

— Grynos paskalos. Kokių įrodymų judu turit? 

— Tiek to, Pytai, - atsainiai tarė Andžela. 

Kenas vėl ėmėsi dėstytojo vaidmens - jam palinkus virš An- 
dželos, lempos šviesa nutvieskė profesorišką žilę smilkiniuose. 

— Ar žinai apie abortą? 

Jo veide buvo kažko prisikaupę, ką jo daili burna norėjo išlie- 
ti. Rubuilis stropus berniukas, iš kurio per pertrauką tyčiotasi. 
Tik neerzink, Pytai, tik neerzink. 

Pytas paklausė Foksės: 

— Kodėl jis neatstoja nuo mano žmonos? 

Andžela linktelėjo žinanti ir, palydėdama gracingu gestu, Ke- 
nui pridūrė: 

— Man atrodė, kad jie tai padarė tiek pat dėl tavęs, kiek ir dėl 
savęs. Ciniška moteris būtų pagimdžiusi vaiką ir auginusi jį kaip 
tavo. 

— Jeigu tik aš būčiau visiškai aklas. Aš žinau, kaip atrodo Vit- 
menas. 

— Gali atskirti išgirdęs, - tarė Pytas. - Jie ima pamokslauti vos 
gimę. 

Kenas atsigręžė į jį. 

— Be kita ko, aš svarstau galimybę pateikti kaltinimus dėl Tor- 
no nusikaltimo. O tu būtum bendrininkas. 

— Dėl Dievo meilės, kodėl? - paklausė Pytas. - Tai buvo tur- 
būt krikščioniškiausias Fredžio Torno poelgis. Jis neprivalėjo to 
daryti —- padarė iš gailesčio. Netgi iš meilės. 

— Meilės kam? 

— Savo draugams, - tai tardamas Pytas pajuto, kaip jam suvirpa 
širdis meilės jauduliu, tarsi jis su Fredžiu, sugriuvus juos skirian- 
čiai pertvarai, galiausiai būtų supratę vienas kitą su seniai trokš- 
tama pilnatve, kaip kone ir atsitiko vieną vakarą drėgname Kon- 
stantinų prieškambaryje. Pažinti siekia ir neapykanta, ir meilė. 

Kenui prabilus, kažkas keista ištiko jo viršutinę lūpą - pagie- 
žingas pūstelėjimas, paaugliška pajuoka. 

- Jis tai padarė todėl, kad mėgsta kištis. Bet tai nesvarbu. Tai 
padaryta, ir aš niekaip nematau kelio atgal. 

Andžela jį suprato pirmoji. Ji paklausė: 

— Niekaip nematai? 

Kenas sutiko su jos užuomina. 

— Man jau gana. Kalbant profesine kalba, būna grįžtamųjų 
reakcijų ir negrįžtamųjų. Šita man atrodo negrįžtamoji. Papras- 
tą neištikimybę galima apeiti, ir netgi užsitęsusį romaną, bet su 
mano vaiku jos pilve... 

— Oi, nebūk toks prietaringas, - pertraukė Foksė. 

— ...ir dar tas baisingas reikalas su Tornu... 

— Kaip tu gali teisti? —- paklausė Andžela. - Kaip sako Pytas, 
šiomis aplinkybėmis tai buvo gailestingiausias poelgis. 

Pytas kreipėsi į jį: 

— Visą vasarą ji man rašė ilgus laiškus aiškindama, kaip tave 
myli. - Tačiau bemat suprato maldaująs bergždžiai ir juto pasi- 
tenkinimą tai suprasdamas, nes buvo ištikimas Dievui, kuris gai- 
lestingai atleidžia mus nuo maldavimo, kuris teisdamas tvirtai 
prikala savo gegnes ir apdengia visatą tvarkos stogu. 

Kenui vėl prabilus, vis dar stovint lyg auklėtojui, jo balsas įga- 
vo paauglio dvejonės gaidą. 

— Pabandysiu dar kartą išdėstyti. Aišku, kad nė vienam iš jūsų 
aš daug nereiškiu. Bet man šis vakaras ypatingas ir aš noriu būti 
išgirstas. 

— Valio, valio, - tarė Pytas. Jis patenkintas laukė, kada bus 
sutraiškytas ir išmestas. 

— Iš dalies, - tęsė Kenas, - aš jaučiuosi visai dėkingas ir gerano- 
riškai nusiteikęs, nes kaip mokslininkas turėčiau ieškoti tiesos ir 
šįvakar ją radau. Noriu būti jos vertas. Nenoriu nusigręžti nuo jos. 

Pytas dar įsipylė džino. Foksė sumirksėjo ir paniurkė kūdikį, 
Andžela gurkštelėjo brendžio, tebesėdėdama ant didžiulio odi- 
nio fotelio krašto. 

— Chemijoje molekulės turi jungtis, - aiškino jiems Kenas. — 
Kai kurie junginiai turi stiprias jungtis, o kai kurie silpnesnes, ir 
nors dabar atomų valentingumas gali paaiškinti kodėl, iš pra- 
džių visa tai buvo pragmatiška. Ir štai šįvakar pasiklausęs savo 
žmonos - ne tik to, ką ji sakė, tų stulbinamai šaltakraujiškų ap- 
gavysčių, bet ir džiugaus užmojo, su kuriuo ji viską išklojo, - aš 
turėjau padaryti išvadą, kad mūsų jungtis nekokia. O juk turėtų 
būti tvirta. Mudu kilę iš to paties sluoksnio, abu esam supratin- 
gi, galim laikytis planų, ji ištvėrė su manim nemažai metų, kurie, 
kaip dabar sako, buvo gana nykūs. Ji man sakė, Pytai, kad buvo 

užmiršusi, kas yra meilė, kol pasirodei tu. Nieko nesakyk. Gal- 
būt aš nesugebu mylėti. Aš visada tariausi mylįs ją, jaučiau tai, 
kas tokiais atvejais jaučiama. Norėjau, kad ji pagimdytų man 
vaiką, kai turėsim jam vietos, parūpinau jai šitą namą... 

— Tu jį sau parūpinai, - pertraukė Foksė. 

— Fokse, - tarė Pytas. 

Keno rankos - ilgapirštės, jaunesnės už jo kūną - jam kalbant 
nardė po diagramas projekcijoje priešais jį, o dabar subartos nu- 
karo prie šonų. Jis atsigręžė į Pytą ir tarė: 

— Matai. Jungties nėra. Matyt, tu su ja turi jungtį. Tai tavo 
jėga. 

— Bet ne jų jėga, aš manyčiau, - įsiterpė Andžela. 

Kenas nustebęs pažvelgė į ją. Manė viską išdėstęs aiškiai. 

— Aš skiriuosi su ja. 

— Nesiskiri. 

— Ar jisai skiriasi? 

Andžela kreipėsi į Keną, o Pytas į Foksę. Ji linktelėjo, ir į jos 
rausvą veidą sugrįžo brangakmeniai - jie liepsnojo užstodami 
Pytui skirtą atpažinimo žvilgsnį, beviltiškumo išpažinimą. Jis pri- 
siminė Nensę tos pusiausvyros akimirką, kai ji aiškiai suvokia 
tuoj pravirksianti, prieš pat suyrant jos veidui, sudūžtant lyg va- 
zai, atidengiant raudos liežuvį, kančioje išriestą burnos dugne. 

— Jeigu tu išsiskirsi, aš turėsiu ją vesti. - Pytui atrodė, kad šis 
sakinys jam veikiau išsprūdo, nei buvo ištartas. Ar tai grasini- 
mas, skundas ar pažadas? 

Foksė sausai tarė: 

— Tai galantiškiausias pasipiršimas, kokį esu girdėjusi. 

Bet štai ji įvardijo: pasipiršimas. 

— O Dieve, o Dieve, - sušuko Andžela. - Man bloga, man 
bloga. 

— Liaukis viską kartoti, - pasakė jai Pytas. 

- Jis nemyli jos, nemyli, - tarė Andžela Kenui. - Jis bandė 
atsikratyti ja nuo pat vasaros. 

— Aš nežinau, ką tau reikia daryti, - Kenas pasakė Pytui. - Aš 
tik žinau, ką man reikia daryti. 

Pytas ėmė maldauti: 

— Tu negali skirtis su ja dėl to, kas pasibaigė. Pažvelk į ją. Ji 
atgailauja. Ji prisipažino. Rankose tavo vaiką laiko. Išsivešk ją, 
primušk, išsikelk iš Tarbokso, grįšk su ja į Kembridžą - ką tik 
nori. Bet joks protaujantis žmogus... 

— Jeigu jau aš neprotauju, tai niekas neprotauja. Teisinį pa- 
grindą aš turiu šešiagubą. 

— Užmiršk bent akimirką, kad esi teisininko sūnus. Pasistenk 
būti tiesiog žmogus. Teisė negyva. 

— Dalykas tas, - tarė Kenas, pagaliau atsisėdęs, - kad ji neat- 
gailauja. 

- Žinoma, kad atgailauja. Pažvelk į ją. Paklausk jos. 

Kenas švelniai paklausė, tarsi žadindamas ją iš miego. 

— Foks, kaip yra? Ar atgailauji? 

Ji įžūliai nužvelgė jį rudomis akimis ir tarė: 

— Aš kas vakarą mazgosiu tau kojas ir gersiu tą vandenį. 

Kenas atsigręžė į Pytą: eksperimentas pavyko. 

— Matai? Ji šaiposi iš manęs. 

Foksė atsistojo visu ūgiu, pasisodino kūdikį ant peties ir pirš- 
tais pabarbeno jam per nugarą. 

— Aš nebegaliu - į mane žiūrima kaip į daiktą, - pareiškė ji. — 
Atleisk, Andžela, aš tikrai užjaučiu, kad tau gelia širdį, bet ši- 
tie vyrai. Visa ta savigailos konkurencija. - Prie durų ji sustojo 
paimti nuo kėdės apkloto ir, jai pasilenkus, tyloje suriaugėjo 
Tobijas. 

Po šio sveiko, taip reikšmingai nuskambėjusio žiauktelėjimo 
Andželos pečiai sutrūkčiojo iš juoko. Ji buvo užsidengusi veidą 
rankomis. Dabar jį atidengė, tarsi savo pačios patarnautoja pa- 
garbiai atverdama šonines triptiko dalis. Pytas išvydo susikau- 
pusį veidą — angų derinį, linkusį susiurbti kaip aktinija viską, kas 
užplauks. 

— Aš noriu važiuot namo, - tarė ji Kenui. - Esu pavargusi, 
noriu į vonią. Ar viskas sutvarkyta? Tu išsiskirsi su Fokse, o Py- 
tas išsiskirs su manim. Ar nori vesti mane, Kenai? 

Jis atsakė taip galantiškai, jog patvirtino Pytą nuo kūdikys- 
tės persekiojusį įtarimą, kad pasaulis apgyventas didesnių ir 
protingesnių, garbingesnių ir ne tokių godžių Žmonių kaip jis. 
Kenas tarė: 

— Tu man atrodai gundanti. Gaila, kad nesusipažinom daug 
anksčiau. 

— Daug anksčiau, - tarė Andžela, - mudu būtumėm per daug 
įsijautę į gerų vaikučių vaidmenį. - Ji paklausė Pyto: - Kaip mes 
darysim? Tu nori išsikelti šiąnakt? 

— Nedramatizuok, - tarė jai Pytas. - Nieko dar nenuspręsta. 
Manau, kad mums visiems rytas bus protingesnis už vakarą. 

— Tai tu jau atsiimi savo pasiūlymą? — paklausė Kenas. 

— Kokį pasiūlymą? 

— Pytai, - tarė Kenas, - tu turėtum kai ką Žinoti apie mudu, ko 
aš, - nežinau kodėl, gal čia kaltos šiuolaikinės elgesio taisyklės, — 
atrodo, nesugebu išreikšti ir ko šitas pokalbis, ko gero, tau nepa- 
rodė, sprendžiant iš to, koks tu sėdi išsišiepęs. Aš tavęs nekenčiu 
kaip gyvatės. - Tai nuskambėjo dirbtinai, ir jis pasitaisė: - Man 
nepakenčiama tai, ką tu padarei man ir ką padarei Foksei. 

Pytas pamanė, kad Andžela užsistos jį, bent aptakiai paprieš- 
taraus, bet pro jį tepraslinko jos tylėjimas. 

Kenas tęsė: 

— Mažiau kaip per metus tu ir šitas nesveikas miestelis suar- 
dėt viską, ką mudu su žmona buvom sukaupę per septynerius 
metus. Po ta savo žaisminga kauke tu mėgsti griauti. Tu mėgau- 
jiesi tuo. Rusvaplaukis Keršytojas. Tau smagu - tau buvo smagu, 
kad šita moteris kenčia. 

Pytui įgriso šis vainojimas, ir jis sukilo. Atsistojęs išrėžė Kenui: 

- Ji tavo žmona, tai ir laikyk ją savo lovoje. Tu praradai ją iš 
pat pradžių. Bent kiek save gerbiantis vyras nebūtų vedęs jos, 

kai ji palaužta nelaimingos meilės. Manęs nekaltink, kad nesu- 
žydėjo rožės šitame... - koridoriaus tarpdury, eidamas Andže- 
lai iš paskos, jis atsigręžė ir rankų mostu parodė Kenui jo namą, 
Kembridžo baldus, tuščią lopšį, veidrodiškus langus, santuokos 
metų sumą, - ...mėgintuvėlyje. 

Patenkintas savo atkirčiu, laukė Andželos pritarimo, bet ji jau 
trinktelėjo sietines duris. Lauke, ūmai užlietas drėgno oro, jis 
žengtelėjo šonan į apgenėtas alyvas, įsidūrė paakį ir pagalvojo, 
kad gal iš girtumo jam taip pakilęs ūpas. 


Mašina skriejo per rūką. Andžela paklausė: 

— Tai ji lovoje buvo daug geresnė už mane? 

— Ji buvo kitokia, - atsakė Pytas. - Ji darė kai ką, ko tu neda- 
rai, aš manau, ji labiau vertina vyrus negu tu. Sakyčiau, ji nesi- 
jaučia tokia saugi kaip tu ir galbūt turi šiek tiek vyriškumo. Fi- 
ziškai tavęs visur daugiau - ji įsitempusi, jos reakcija ne tokia 
išvystyta. Ji jauna, kaip tu kartą sakei. 

Jo atsakymo išsamumas, - tarsi visa kita jos dar nebuvo įtiki- 
nę, kad jis tikrai pažino tą kitą moterį, - įsiutino Andželą. Ji 
sukliko, suklupo ant guminio automobilio kilimėlio, ėmė mo- 
suoti rankomis ir galva erdvėje, pilnoje rankenėlių ir metalinių 
briaunų, bandė slopinti riksmą į dulkinus automobilio apmuša- 
lus. Jis sustabdė „Peugeot“, apėjo aplink tiksintį variklio dangtį 
į kitą pusę ir atidarė dureles. Jo traukiama Andžela atrodė kaž- 
kokia išdrikusi, išglebusi lyg būtų nusitašiusi arba marionetė. 

— Pakvėpuok, - tarė jis. 

Paplūdimio kelias čia leidosi iki pat pelkyno, ir rūkas buvo 
tirštas, prisodrintas sūrumo, kvepiančio amžinybe. Andžela at- 
gavo savitvardą, atsiprašė, nusiskynė saują pavasarinių žolių ir 
prisiglaudė jas prie vokų. Per rūką prie jų lėtai pridardėjo pora 
priekinių šviesų ir sustojo. 

Atsidarė automobilio durys. Skvarbiai duslus Haroldo Smi- 
tuko balsas šūktelėjo: 

— Ar kas nors atsitiko? 

— Viskas gerai, ačiū. Mėgaujamės jūros dvelksmu. 

— O, Pytai. Čia tu. O kas ten su tavim? 

— Andžela. 

— Labas, - šūktelėjo Andžela įrodydama, kad tai ji. 

Per žvilgantį automobilio stogą Pytas šūktelėjo aniems: 

— Kaip pobūvis? 

Haroldas kaltai atsakė: 

— Anoks ten pobūvis, truputį alaus išgėrėm. Un peu de bičre. 
Kerol ieškojo jūsų, bet jūs išėjot pro kitas duris. 

— Ačiū, bet mes vis tiek būtumėm negalėję, - tarė Pytas ir 
paklausė: — O kas ten su tavim? 

— Marsija. Aišku gi. 

— Kodėl aišku? 

Pro rūką cyptelėjo Marsijos balsas: 

— Baik, Pytai. Esi nešvankus senis. 

— Tu žavi lėlytė. Labos jums nakties. 

— Labanakt, Hanemos. 

Pora užpakalinių šviesų ėmė menkti ir ištirpo. IVloje tik dūsa- 
vo jūra, kylanti pelkyno kanaluose - druskinga žolė vandenyje 
tiesėsi, šnarėjo, žliugsėjo. Jos klyksmai buvo gyvuliški, net ne 
gyvuliški, o lyg sugedusio mechanizmo garsai. Pytui sunku buvo 
patikėti, kad po tokio sukrėtimo pasaulis - rūkas pirmą nakties, 
pažįstama Tarbokso geografija - gali atsikurti. Merisa, kai An- 
džela padėkojo jai ir pamelavo apie jų antrąjį išvykimą („Jų kū- 
dikiui užėjo pilvo skausmai, ir jie išsigando, žinai, pirmas vai- 
kas“), atsainiai susirinko knygas, kurias skaitė televizoriaus švie- 
soje. Pyto vežama namo, ji skleidė mandarinų aromatą ir šnekė- 
jo apie kraupų žemės drebėjimą Ankoridže. Grįžęs apačioje ra- 
do išjungtas šviesas, o Andžela buvo vonioje antrame aukšte. 
Jos krūtų venos buvo melsvos, ant pečių ir šlaunų aiškiai matėsi 
įdegimo pėdsakai, ji gulėjo kone visa panirusi ir vangiai muili- 
nosi lytį. Trynė ratais, paskui šen bei ten iš lipnių plaukų suglos- 

tė smailes, o tada pasislinko taip, kad ją užlietų vanduo ir iš- 
plautų muilą. Perlamutru drumstame vandenyje teliūškavosi ir 
slysčiojo jos krūtys, pakaušyje į kuodą susmeigti plaukai meiliai 
atidengė sprandą. 

Pytas tarė: 

— Atsiprašau, bet aš turiu atsisėsti. Mano skrandis - rūgšties 
kamuolys. 

— Prašau. Nekreipk į mane dėmesio. 

Jis nusimovęs kelnes atsisėdo ant unitazo, ir deginantis atpa- 
laiduojantis pliūpsnis jo sąmonėje susiliejo su kerinčiu jos kojų 
pirštų vaizdu — apšutę rožiniai gumbeliai it kačiuko; vieną vaka- 
rą pas Konstantinus jis matė, kaip ji pėda suėmusi pieštuką už- 
rašė ant sienos Elizabet. 

— Kaip jautiesi? - paklausė jis Andželos. 

— Klaikiai. Jeigu paduosi skustuvą, persipjausiu riešus. 

— Nekalbėk taip. - Jo atsakymą akimirką uždelsė antras vidu- 
riavimo antplūdis, užimdamas jam žadą. Iš kur tiek daug nuo- 
do? Bene džinas užmuša fermentus? 

— Kodėl ne? - Andžela pasivertė ant šono. Vilnimis teškeno 
vanduo. - Tu išvengtum skyrybų rūpesčių. Aš nemanau, kad ma- 
no tėvas leis man būti dosniai. 

— O tu manai... - trečias, jau mažesnis pliūpsnis, - ...kad bus 
toks dalykas? Aš mirtinai bijau tos moters. 

— Aš girdėjau, kaip tu jai pasipiršai. 

— Ji taip pavaizdavo. Tiesą sakant, aš norėčiau likti susituokęs 
su tavim. 

— O gal aš nenorėčiau likti susituokus su tavim. 

— Bet pas ką gi tu eisi? 

— Pas nieką. Pas save. Tu kažkaip neleisdavai man būti savimi. 
Vertei mane lankytis visuose tuose pobūviuose ir juos rengti, 
kad galėtum suvilioti tų nykių vyrų žmonas. 

Jam buvo miela girdėti ją taip atsainiai, ramiu tonu sakant 
tiesą — buvo miela sutikti su ja, būti jos mokiniu. 

— Jie tikrai nykūs. Aš sumąsčiau, kad šitame miestelyje yra 
dviejų rūšių klounai: aukštesnės viduriniosios klasės ir žemes- 
nės viduriniosios klasės. Aukštesnės yra baigę universitetą. Ma- 
no bėda ta, kad aš kažkur per vidurį. 

— Kaip tau pasirodė Kenas? - paklausė ji. 

— Nepakenčiamas. Tikras kompiuteris. Įvedi duomenis ir iš- 
spjauna nuosprendį. 

— Nežinau, - kalbėjo Andžela, kojas vandenyje lėtai praskės- 
dama, suglausdama, vėl praskėsdama. - Aš manau, kad jis pa- 
rodė daugiau drąsos negu bet kuris iš mūsų. 

— Kalbomis apie skyrybas? Bet jis visai neketina skirtis. Jam 
tik rūpi įbauginti ją ir mane su tavim ir išsaugoti savo pienbur- 
nio garbę. 

— Manji neatrodė įbauginta. Ji gauna, ko nori. Kitaip kodėl gi 
būtų jam tiek pripasakojusi per visą vakarą? 

Dabar jo ištuštėjusius vidurius suėmė šaltis. Jis nusišluostė ir 
nuleido vandenį - jam buvo gėda prieš žmoną dėl šią mažą pa- 
talpą persmelkusio sušvinkusio cinamono kvapo. Ji prisidengė 
veidą plaušine ir ėmė dejuoti: 

— O Dieve, o Dieve mieliausias. 

— Širdele, kas yra? - paklausė jis. 

— Aš būsiu tokia vieniša, - tarė ji. - Tu buvai vienintelis žmo- 
gus, kada nors bandęs prasimušti iki manęs. 

— Apsiversk, patrinsiu nugarą. - Jos sėdmenys žąsies oda nuo 
karščio buvo lyg dvi salos. Tarp jų - siaura juostelė vandens. Nu- 
gara - ruda it žvėries, skersai perrėžta liemenėlės dirželio ir žvaigž- 
dėta trimis blausiais randeliais, kur buvo pašalinti apgamai. - To 
neatsitiks, - tarė jis, glotniai muilindamas, - to neatsitiks. 

— Aš netgi turėčiau neleisti tau pernakvoti. 

— Nieko neatsitiks, - sakė jis, sukdamas ir sukdamas aplink 
randelių žvaigždyną. 

— Bet gal kas nors turėtų atsitikti, - tarė ji slopiu balsu, pasi- 
davusiu jo liūliuojančiam skalavimui. Jam baigus, Andžela atsi- 

stojo vonioje ir atrodė milžiniška: tarp krūtų ir nuo galūnių kriok- 
liais nužliaugė vanduo ir tėškėsi į vonią. Jos žydros akys atrodė 
padėrusios, nuogos rankos mosikavo keistai nedarniai. Kiauši- 
nio lukšto spalvos miegamojo vėsoje skruostus nublizgino aša- 
ros, o nuo odos plaukė garai. - Kas nors turėtų atsitikti, Pytai. Tu 
mane siaubingai nuskriaudei. Aišku, aš pati prisiprašiau, bet tai 
mano silpnybė, kuriai aš nuolaidžiavau. 

— Kalbi jau kaip pati sau psichiatrė. 

— Jisai sako, kad aš neturiu savigarbos, ir tai tiesa. Ir tu neturi. 
Šįvakar buvom pas žmones, kurie savigarbos šiek tiek turi, ir jie 
suraitė mus kaip šiltą vilną. 

— Šiandien buvo jo padavimas. Aš jau padavinėjau anksčiau. 

— Oi, aš negaliu pakęsti, kai tavo veidas šitaip įsitempia. Štai 
ko tu nežinai. Kaip šįvakar atrodė tavo veidas. Sakydamas, kad 
tau teks ją vesti, nutaisei tokią laimingą miną, jog aš apstulbau: 
tarsi tau nebeliko jokių klausimų. 

— Negali būti. Aš nenoriu jos vesti. Greičiau jau vesčiau Bea 
Gerin. Greičiau jau vesčiau Bernadetą Ong. 

— Tu gulėjai su Bernadeta. 

— Niekada. Bet ji šokdama labai glaudėsi, jos vyras merdi. — 
Jis nusijuokė. - Liaukis, angele. Koks absurdas. Aš neturiu jo- 
kio noro vesti Foksės, aš myliu tave. Palyginti su tavim, ji tokia 
kekšė. 

Jos kaklas pailgėjo. Būdamas lygiai jos ūgio, jis jautėsi Žiūrįs į 
ją Iš apačios: mąsliai papūstos lūpos buvo įsitempusios, šnervės 
išplėstos, krūtys lyg ginantis uždengtos. 

— Tau patinka kekšės, - tarė ji. Jai šovė į galvą dar viena 
mintis: - Visi mūsų pažįstami tikriausiai mano, kad aš visiška 
kvaiša. 

Jis sumojo, kad reikia padaryti ką nors akrobatiška. Viską nu- 
sirengęs ir likęs su „Paisley“ trumpikėmis, Pytas puolė ant kelių 
ir apsivijo rankomis jos šlaunis. Židinio laito plytos buvo šaltos, 
O jos kūnas dar garavo); ji prieštaraudama spaudė jam galvą, ne- 

leisdama jai erotiškai kilti. Jos vulva rudai rožinė. Pergamentas. 
Egiptas. Lotosas. 

— Neleisk man tavęs palikti, - meldė jis. - Tu sergsti mano 
sielą. Aš užsitrauksiu amžiną prakeikimą. 

— Tau išeis į gera, - tarė ji tebespausdama jam galvą. - Foksei 
irgi. Tu teisus - Kenas seksualiai nepatrauklus. Šįvakar mėginau 
įsigeisti jo, ir nieko - jokios kibirkštėlės. 

— Dieve, nejuokauk, - tarė jis. - Pagalvok apie dukreles. 

— Jos su manim nepražus. 

— Jos kentės. 

— Tu gi sakydavai, kad joms reikia kentėti. Kaip kitaip išmoks 
būti geros? Liaukis kąsčiotis. 

Susigėdęs jis atsistojo. Stovėdamas per dvi pėdas nuo jos, nu- 
simovė trumpikes. Turėjo erekciją. 

— Dieve, kaip mielai tave apkulčiau, - tarė jis. 

Ji nuleido ranką, ir krūtys laisvai nusviro - pamėlusios ir jaut- 
rios it žaizdos. 

— Kurgi ne, - tarė ji patvirtindama. 

Jo kumštis virptelėjo, ji krūptelėjo ir nesigindama laukė. 


Balandžio mėnesį po tos nakties Pytas turėjo daug pokalbių, 
tarsi miestelis, pajutęs, kad jis pasmerktas, būtų skubėjęs tarti pas- 
kutinį žodį jam į ausį. Lietingą dieną Dievybės gatvėje Fredis Tor- 
nas sustabdė Pytą, nešiną plaktuku ir gulsčiuku iš „Tarbokso butų 
apdailos“, kur anksčiau užsisklendusi tūnojo Gertrūda Tarboks. 

— Eli, - tarė Fredis, - ką tu man padarei? Ką tik gavau parano- 
jišką Keno Vitmeno laišką apie, Žinai, tą mūsų ortodontinę du- 
bens operacijėlę. Jis atseit nusprendė kol kas nesikreipti į teis- 
mą, bet - hm, hm - pasilieka teisę tai padaryti. Viską išdėstė 
psichopatiškai oficialiai. Skirsniais ir punktais pacitavo keturis 
įstatymus, kuriuos aš pažeidžiau, ir maksimalias bausmes - vis- 
kas dailiai ištaukšinta mašinėle. Velniškai analinis tipas. Kašia 
daros, Meistriuk? 

Pytas, dabar gyvenąs už stiklinių baimės sienų, kas vakarą ka- 
bindamasis į telefono tylėjimą ir akmeninį Andželos pakantu- 
mą, vaikams stebint išplėstomis akimis ir virkaujant per miegus, 
patenkintas pajuto, kad bent jau iš Fredžio Torno kerų išsivada- 
vo: andainykščio pasidygėjimo ir susižavėjimo kaip nebūta. Fre- 
džio ateizmas, jo evangelinis humanizmas Pytui nebekėlė grės- 
mės - dantistas išdygo dulksnoje kaip apkūnus, kvaištelėjęs, Žvai- 
ruojantis vyriškis klastinga senės burna. Iš po lietpalčio kyšojo 
nugaroje užsagstomas švarkas. Jeigu Pytas ką nors ir jautė, tai 
tik švelnumą, tokį, kurį moteris gali jausti savo kunigui, gineko- 
logui arba meilužiui: žmogui, pripažinusiam ją su jos blogiau- 
siom savybėm. Pytas nusprendė nesakyti, kad juos Kenui išdavė 
Džordžina - bent jau tiek jis Tornams skolingas. Tad jis tarė: 

— Foksė neišlaikė įtampos ir miestelio susirinkimo vakarą vis- 
ką jam išpliurpė. 

Jis trumpai nupasakojo paskesnę abiejų porų akistatą. 

— Įviliojo į spąstus kaip niekur nieko, - tarė Fredis. - Baisiai 
jai tavęs reikia, vaikine. 

— Baik, ją apėmė isterija. Nesustodama verkė. 

Fredis protingai įtraukė lūpas. 

— Tą auksaplaukę peteliškę ištinka isterija, - tarė jis, - tik jai 
pačiai atleidus vadžias. Suvystė tave, drauguži. Linkiu sėkmės. 

— Ar tau labai neramu dėl Vitmeno? 

— Vidutiniškai. Jis nieko nesiims, kai diriguoja panelytė La- 
paitė. 

— Fredi, - tarė Pytas, - tu gyveni fantastiškame galingų mote- 
rų pasaulyje. Nuo to laiko aš neturiu iš jos jokių Žinių. Man, 
tiesą sakant, neramu. Gal tu kartais galėtum nusiųsti Džordžiną 
pasižiūrėti, kas ten dedasi? 

— Manau, kad Džordžinos pasiuntinystė baigėsi, - tarė Fre- 
dis. - Ji tiesiog sprogo iš pykčio radusi tave kartu su Fokstrote — 
keletą dienų turėjau namie raganą. Kuo mažiau judu matysitės, 
tuo visiems bus geriau. Teeesingai sakau? 

— Ar todėl mūsų nebekviečia į pobūvius? 

— Kokius pobūvius? 

Penktadienį popiet jam paskambino Džordžina, kai jis vartė 
„Svyto lengvųjų statybinių medžiagų katalogą“ ieškodamas flan- 
šinio pakloto. Žiemą du namai ant Indėnų kalvos skundėsi dėl 
varvančio stogo, ir Pytas norėjo patobulinti naujuosius namus, 
kurių pamatai jau buvo kasami. Galacheris klausėsi savo celėj, 
bet Pytas leido Džordžinai šnekėti. Greita klubą lankančios mo- 
ters dikcija, oras už sienos, vėl žadantis tenisą ir vasaros terasas, 
sužadino jam sentimentus ir apgailestavimą. Jis regėjo nusviru- 
sias maumedžių šakas, prisiminė, kaip išsigaubia vidinės jos šlau- 
nų sausgyslės, o vyzdžiai susitraukia vokams išsiplėtus, ir kaip 
vėliau ji sako jam, kad jis suteikiąs jai formą. 

— Pytai, šiandien aš nuvažiavau pas Vitmenus, - kalbėjo ji nu- 
gludintais skiemenimis, be šiurkščių meilės ir insinuacijų šerpe- 
tų, lyg dalykiška guvi sesuo, - Fredis minėjo, kad tu nerimauji, ir 
nieko tenai neradau. Atrodo, kad namas jau kurį laiką negyve- 
namas. Už laukujų durų guli susukti keturi laikraščiai. 

— Ar Marsija ką nors žino? 

— Ji sako, kad nuo antradienio prie namo nestovėjo joks auto- 
mobilis. 

— Ar tu pasidairei pro langus? 

Atvira krosnis. Nurytos migdomosios tabletės. Holas, kur virš 
tabaluojančių kulkšnių nebešviečia lemputė. 

— Viskas atrodė iščiustyta, lyg jie būtų susitvarkę prieš išva- 
žiuodami. Lopšio nemačiau. 

- Artu kalbėjai su Kerol arba Tere? Kas nors turi žinoti. Žmo- 
nės nedingsta kaip į vandenį. 

— Ramiau, brungūsis, nepanikuok, nesi Dievas. Negali apsau- 
goti Vitmenų nuo to, ką jiedu vienas kitam nori padaryti. 

— Ačiū. Ačiū už padrąsinimus. O pirmiausia labai ačiū, kad 
išplepėjai Vitmenui. 

— Aš jam beveik nieko nepasakiau. Prisipažįstu, kad gana pik- 

tai paklausiau, kodėl ten stovi tavo sunkvežimis, bet tada jis api- 
pylė mane klausimais, labai jau troško sužinoti. Aišku, kad jau 
buvo šiek tiek suuodęs. Vis dėlto tikrai atsiprašau. Bet, Pytai — 
ar tu klausaisi? — mane įsiutino, kai tą pirmadienį atvažiavau 
pasiryžusi būti Sjū Barton*, o išėjo taip, kad buvau paversta at- 
einančia valytoja, kuri prisiprašo vaišinama arbata. 

Jis atsiduso. 

— Gerai, užmiršk. Tiesa vis tiek išlįs**, taip gal ir geriau. Tu 
gera moteris. Ištikima Žmona ir pareiginga motina. 

— Pytai... aš tau netikau, ką? Man atrodė, kad mums abiem 
taip gera, bet taip nebuvo? 

— Tu buvai fantastiška merga, - kantriai tarė jis. - Buvai per 
gera. Mano iškrypusiai prigimčiai su tavim buvo pernelyg gera 
ir paprasta. Prašau atleisti man, - pridūrė jis, - jeigu kada nors 
užgavau tave. Nenorėjau. 

O atsakymą turėjo ne kas kitas kaip Galacheris. Nugirdęs šį 
pokalbį, pasikvietė Pytą į savo vidinį kabinetą ir, vėlyvai šviesai 
blėstant saikingais tarpsniais, neįjungęs lempos - tad jo penkia- 
kampis veidas plačiais žandikauliais virto dudenančia dėme - 
papasakojo Pytui keistą epizodą. Ankstyvą antradienio rytą, 
anksčiau už pieną, prie jų namo pasirodė Kenas Vitmenas. Įmir- 
kęs, apsiglamžęs, smėlėtas - visą naktį vaikščiojo rūke paplūdi- 
miu ir susirietęs nusnaudė savo MG. Pytas tylomis kaltai prisi- 
minė, kaip pirmadienio naktį jis šiltai miegojo šalia Andželos 
kietu teisuolio miegu, sapnuodamas nei šį nei tą apie skrydžius. 
Kenas pasiaiškino. Jis atėjęs pas Galacherius, nes Matas - Tar- 
bokse vienintelis vyras, kurį jis galįs gerbti, vienintelis „neįsivė- 
lęs“. Mėgino aiškinti, kad ir Terė galbūt suprastų Foksę. Ką jis 
turėjo galvoj? Ar jos panašios? Jos abi „išdidžios“. Čia Matas 
padvejojo įnikęs į asmeninius svarstymus, o gal pasitarė su sa- 


* Barton - medicinos sesuo, Helen Dore Boylston romanų herojė. 
** Iš „Venccijos pirklio“. 

vim, kiek Pytui pasakoti. Bet kad jau pradėjo, jo airiškas kraujas 
reikalavo paporinti iki galo. Pytas įsivaizdavo virtuvę ankstyvą 
rytą, virš nerūdijančio plieno kriauklės įrėmintą atviruką su Diū- 
rerio besimeldžiančiom rankom, šiurkščią šviesią Terės staltiesę 
bei jos pačios negrabiai žiestus dubenėlius, tris mieguistas bur- 
nas, gurkšnojančias kavą, ir girdėjo, kaip jį aptarinėja, apgaili, 
kaltina. Kenas paklausė, ką jam daryti. Abu jie, žinoma, paragi- 
no grįžti pas Foksę - jie turį galvoti apie sūnų, jie esą graži pora. 
Terė pasakė, kad visi kartais nusižengia ar bent turi pagundų. 
Pytas įtarė, kad šią išlygą pridūrė pats Matas. Bet Kenas buvo 
nepalaužiamas. Nepasakytum, kad kerštingas. Jis kalbėjo apie 
aptariamus Žmones kaip apie cheminius elementus, be aistros. 
Jis tai gerai apgalvojęs prie vandenyno ir tegalėjęs padaryti vie- 
ną išvadą — reikia skirtis. Terė pravirko. Kenas nekreipė į ją dė- 
mesio. Iš jų jam rūpėję tik sužinoti, ar jie maną, kad Pytas išsi- 
skirs su Andžela ir ves Foksę. Jeigu taip, tai kuo greičiau, tuo 
geriau. Jeigu jie maną, kad Pytas būsiąs „geras šunsnukis“ —- Ma- 
tas taktiškai stabtelėjo prieš tardamas šiuos žodžius - ir „palik- 
siąs ją graužtis“, tai gal jiedu bent jau turėtų palaukti, pagyventi 
atskirai. Jis ketinąs grįžti į Kembridžą, o ji turėtų pasilikti name. 
Ar jie prižiūrėsią ją? Taip, žinoma. Terė jam paskaitė ilgą pa- 
skaitą. Ji sakė, kad jisai su Fokse buvę kitokie negu jie visi, nes 
neturėję vaikų ir todėl buvę laisvesni. Kad, nepaisant to, ką skel- 
bia Bažnyčia, ji nemananti, jog santuoka šventa ir neatšaukia- 
ma, kol pora nesukūrusi trečios sielos — vaiko. Iki tol santuoka 
iš esmės esanti ne kas kita kaip pirmasis bučinys - eksperimen- 
tas. Bet kai sukuriamas vaikas, tai jau nebe eksperimentas, o 
faktas, kaip popiežiaus neklystamumas arba chromatinė gama. 
Tokiais faktais, nors jie atrodo subjektyvūs, reikia grįsti savo pa- 
saulį. Kenas dabar dar turbūt jaučiąsis laisvas, jis, atrodo, dar ne 
visai suvokiąs turįs sūnų... 
— Ji taip jam pasakė? - paklausė Pytas. 
— Taip. Jai Vitmenas niekada labai nepatiko. 

— Kokia šaunuolė. 

Toliau Terė kalbėjo, kad Kenas galįs įsivaizduoti esąs laisvas 
apsispręsti, bet Pytas tikrai to nemanąs. Jis mylįs savo vaikus, 
jam reikią Andželos, ir būtų labai blogai, jeigu Kenas iš kažko- 
kio absurdiško garbės jausmo, kuris negalioja jau šimtmečius, 
verstų Pytą viską mesti ir vesti Foksę. Pytas tiesiog nesąs laisvas. 

— Ir kaip Kenas į visa tai reagavo? 

— Neblogai. Jis palinksėjo, padėkojo mums ir išėjo. Vėliau tą 
rytą Terė nuvažiavo pas Foksę, nes Kenas juk pasirinko mus, ir 
rado ją kraunančią daiktus. Ji buvo visiškai rami, nė nemirktelė- 
jo. Ketino pasiimti kūdikį ir vykti pas motiną į Vašingtoną - ma- 
nau, ji dabar ten ir yra. 

— Ačiū Dievui. Noriu pasakyti, didelė paguoda, kad jai viskas 
gerai. Ir kad ji iš čia išvyko. 

— Tu tikrai neturi iš jos Žinių? 

— Nė šnipšt. 

— Ir nebandei susisiekti? 

— Arto reikia? Kad ir ką sakyčiau, jai tai reikštų, kad aš tebe- 
dalyvauju žaidime, tai tik sujauktų protą. O ką tu patari? 

Matas kalbėjo apdairiai, rinkdamas žodžius, kad Pytas supras- 
tų, jog jis jam ne draugas, - su draugais taip apdairiai nekalba- 
ma. Matas ėmė jausti jam antipatiją, ir kodėl gi ne? - jis pats 
ėmė jausti Matui antipatiją, kilusią, kai jis pirmą kartą pamatė jį 
išlyginta eilinio uniforma, juodomis akių sagomis, blizgančio- 
mis kaip ir jo batai, - tikrą stropuolį. 

— Mudu su Tere po to, žinoma, dar kalbėjom apie tai ir suta- 
rėm, kad tau, Pytai, reiktų padaryti vieną dalyką. Nepasiduoti jo 
provokacijai. Paaiškinti jiems, Vitmenams, - arba telefonu Ke- 
nui, arba laišku Foksei, juk galėtum susižinoti jos motinos adre- 
są, - kad tu jokiu būdu jos nevesi. Manau, tai žinodami, jie su- 
grįš vienas pas kitą. 

— Bet ar tikrai gerai, kad jie sugrįžtų vienas pas kitą ir paten- 
kintų tave su Tere ir Popiežių? Džordžina ką tik sakė man, kad 
neturėčiau vaidinti Dievo su Vitmenais. 

Patamsyje pakilo pusiau apšviesta jo pašnekovo makaulė; vie- 
na standžiai suklostyta ausis, raumenų mazgas žandikaulio gale 
ir smilkinio įduba nusidažė melsvai balta spalva, nes už įstaigos 
lango Vilties gatvėje įsižiebė lankinis žibintas. Pytas žinojo, kas 
atsitiko ir kas atsitiks: Matas pervertino savo moralinio prana- 
šumo galią prispausti ir, susidūręs su nepakankamu Pyto paklus- 
numu, užsisklęs savo teisumo bokšte. Matas su trenksmu užstū- 
mė savo plieninį stalčių. 

— Aš nenoriu veltis į tavo reikalus. Daviau tau patarimą. Pasi- 
naudok juo, jeigu nori padorios išeities iš šitos bėdos. Aš nepre- 
tenduoju žinoti, ko tu iš tikrųjų sieki. 

Pytas bandė taikytis - juk čia jo partneris, ir vertingos infor- 
macijos pateikė. 

— Matai, atvirai pasakius, nemanau, kad aš dar užsakinėju mu- 
ziką. Man telieka žiūrėti, kas dedasi, ir melstis. 

— Tą tu visada tik ir darai, - Matas kalbėjo nedvejodamas, 
tarsi automatiškai reaguodamas, ir Pytui suteikė retą progą — 
keistą kaip savo paties profilio vaizdas trijų dalių veidrodyje dra- 
bužių parduotuvėje - dirstelėti į save kito žmogaus akimis. Rus- 
vaplaukis keršytojas. 

Namie Andžela turėjo įdomų pokalbį telefonu. Ji papasakojo 
jam apie tai po vakarienės geriant kavą, kai dukros žiūrėjo ves- 
terną „Iššovęs ginklas“. 

— Šiandien paskambino iš toli, iš Vašingtono, - pradėjo ji. 

— Foksė? 

— Taip, iš kur Žinai? — Ir pati atsakė: — Tai ji skambino tau, 
nors man sakė, kad ne. 

— Neskambino. Galacheris man papasakojo, kur jie abu. Pasi- 
rodo, Kenas nuėjo ten antradienį ir papasakojo savo liūdną is- 
toriją. 

— Aš maniau, kad tu žinai, Terė man sakė prieš kelias dienas. 

— Kodėl nepasakei? Aš baisiai nerimavau. 

— Mudu nesišnekėjom. 

Tai buvo tiesa. 

— Ir ką gi žavioji Elizabet galėjo pasakyti? 

Šaltas Andželos veidas - šiomis dienomis kiek sulysęs - įsi- 
tempė, jis suprato nepataikęs į toną. Ji darėsi griežta kaip mo- 
kytoja. 

— Ji labai tvardėsi, - tarė ji. - Sakė apsistojusi pas motiną, 
daug galvojusi ir galvodama, - Andžela sukryžiavo plaštakas ant 
stalo, kad nedrebėtų, - vis labiau įsitikinusi, kad su Kenu jai rei- 
kia išsiskirti dabar, kol vaikas dar kūdikis. Kad ji nenorinti au- 
ginti Tobio prislopinto nepasitenkinimo atmostferoj, jai pažįsta- 
moj iš vaikystės. 

— Viešpatie, padėk mums, - tarė Pytas. Tarp sustingusių dirbi- 
nių jis ėmė lėtai grimzti. 

Andžela kilstelėjo pirštą nuo lakuoto vyšnios medžio valgo- 
mojo stalo. 

— Ne. Palauk. Ji sakė paskambinusi ne dėl to, kad man tai 
pasakytų, o kad pasakytų ir kad aš tau pasakyčiau, jog ji visiškai 
nelaukia, kad tu paliktum mane. Kad ji, - pirštas sugrįždamas 
susilpnino šį žodį, - myli tave, bet skyrybos liečia tik ją ir Keną ir 
tai visai ne dėl tavęs, ir niekuo tavęs neįpareigoja. Ji tai pasakė 
bent du kartus. 

— O ką tu sakei? 

— O ką aš galėjau sakyti? „Taip, taip, ne, ačiū“, - ir padėjau 
ragelį. Paklausiau, ar mes galim kaip nors pasirūpinti namu - 
užrakinti arba kartkarčiais patikrinti, bet ji atsakė, kad nereikia — 
savaitgaliais užsuks Kenas. 

Pytas pasirėmė delnais į stalviršį ir atsidusdamas atsistojo. 

— Kokia laimė, - tarė jis. - Buvo tikras košmaras. 

— Tu nesijauti kaltas dėl jų skyrybų? 

— Truputį jaučiuosi. Nelabai. Jie jau buvo nulis vienas kitam, 
tik to nežinojo. Iš dalies aš atlikau gerą darbą, kad atvėriau akis. 

— Niekur neik, Pytai. Aš neturėjau, ką pasakyti jai, bet turiu 
kai ką pasakyti tau. Ar galėtumėm išgerti brendžio? 

— Dar turi vietos skrandy? Beje, vakarienė buvo puiki. Neži- 
nau, kodėl man taip patinka Limos pupelės. Mėgstu prėską 
maistą. 

— Išgerkim brendžio. Būk geras, paskubėk. „Iššovęs ginklas“ 
tuoj baigsis. Norėjau palaukti, kol vaikai atsiguls, bet negaliu - 
esu kaip ant žarijų. Man reikia brendžio. 

Jis atnešė brendžio, dar jam pilant į taurę, ji pradėjo. 

— Aš manau, kad Foksė išsiryškino savo padėtį, o mes turim 
išsiryškinti savo. Manau, kad tu turėtum išeiti, Pytai. Šįvakar. 
Aš nebenoriu su tavim gyventi. 

— Rimtai? 

— Rimtai. 

— Tada tikrai reikia brendžio. Dabar paaiškink man kodėl. Tu 
juk Žinai, kad su Fokse viskas baigta. 

— Aš nesu tuo tikra, bet tai nesvarbu. Manau, kad tu ją dar 
myli, bet jeigu ir ne, jie minėjo Bea, o jeigu ne Bea, tai bus dar 
kas nors, todėl nemanau, kad verta tęsti. 

— O dukrelės? Ir dėl jų neverta? 

— Liaukis slėpęsis už dukrelių. Taip, iš tiesų nemanau, kad verta 
dėl jų. Jos viską jaučia, supranta, kai mudu riejamės arba, ko 
gero, dar blogiau - kai nesiriejam. Vargšei Nensei aiškiai pakri- 
kę nervai, nesu tikra, kad Rūta, nors ir paveldėjusi mano ramų 
veidą, jaučiasi geriau. 

— Girdžiu kalbant tavo psichiatrą. 

— Ne visai. Jis nei pritaria, nei nepritaria. Aš bandau pasakyti, 
ką galvoju, tai nėra lengva, nes tėvas visada žinojo, ką turėčiau 
galvoti. Ir jeigu tai sugrįžta į mane iš to žmogaus tylėjimo, — vos 
įsivaizduoju, kaip jis atrodo, taip bijau į jį Žiūrėti, - ir vis dar 
skamba teisingai, bandau susigyventi su ta mintim. 

— Velniai griebtų - viskas per tą avigalvį Fredį Torną. 

— Leisk man pabaigti. Aš manau, tiesa yra ta, kad tu manęs 
nemyli, Pytai Hanema. Nemyli. Ne-my-li. 

— Bet aš gi myliu. Aišku, kad taip. 

— Liaukis - nemyli. Tu netgi negavai man namo, kurio norė- 
jau. Užtat suremontavai jai. 

— Man sumokėjo. Aš dievinu tave. 

— Taip, tai viską ir pasako. Tu dievini mane, kad nereikėtų 
mylėti. O, taip, tau visai patinka mano krūtinė ir sėdynė, tau 
atrodo šaunu, kad aš profesoriaus dukterėčia, kad pamokiau ta- 
ve, kuria šakute valgyti, ir priglaudžiu tave po kiekvieno pasi- 
lakstymo, tau smagu, kai aš frigidiška, nes tada gali laisvai... 

— Aš dievinu tave. Man reikia tavęs. 

— Blogai, kad reikia. Man jau gana. Nusibodo būti pastumdėle. 

Brendis degino, tarsi jam pilve būtų užliejęs gležnus pumpu- 
rėlius. Jis paklausė: 

— Argi aš tave stumdau? Iš dalies gal ir taip. Bet tik pasta- 
ruoju metu. Aš norėjau įsigauti tau į širdį, meilute, bet tu ne- 
prisileidai. 

— Nemokėjai paprašyti. 

— Gal dabar jau moku. 

- Per vėlu. Žinai, ką aš manau? Manau, kad jinai kaip tik tau. 

— Tai nieko nereiškia. Tai prietaras. - Bet tai sakydamas turė- 
jo savęs paklausti, o kuo gi jis tiki. O jis tiki tuo, kad už porų, 
namų ir dienų širmos yra kalvinistų Dievas, kuris pakelia mus ir 
nubloškia visiškai laisvai, neatsižvelgdamas į mūsų maldas ir neat- 
siklausdamas mūsų norų. Andžela atnešė šio Dievo žinią. Jis 
spyriojosi, kaip grumiasi prievartaujama moteris, tuo tik sustip- 
rindama veiksmą. Jis tarė jai: - Aš esu ir visada būsiu tavo vyras. 
Prižadu, kad mano palaidumas baigėsi - ne tiek daug jo ir buvo. 
Tu įsivaizduoji, kad žmonės apkalba, ir taip elgiesi iš įŽeisto oru- 
mo, dar iš savanaudiškumo, kurį tie suknisti psichiatrai įbruka 
visiems, prie kurių prilenda. Kas jam darbo tavo vaikai arba ta- 
vo vienatvė, kai manęs nebebus? Kuo labiau tu kamuosies, tuo 
giliau jis suleis į tave nagus. Tai reketas, Andžela, raganavimas, 
ir po šimto metų žmonės stebėsis, kad mes rimtai į tai žiūrėjom. 
Atrodys kaip kraujo nuleidimas su dėlėm. 

— Neberodyk man savo neišmanymo, - tarė ji. - Norėčiau pri- 
siminti tave bent kiek pagarbiai. 

— Aš niekur neisiu. 

— Tai eisiu aš. Rytoj rytą Rūtelei šokių mokykla ir ji turėtų 
pietauti su Betse Zalc. Nensės mėlynąją suknelę reikia išskalbti 
ir išlyginti Martos Torn gimtadieniui. Gal tu pasikviesi Džordži- 
ną, kad ji tai padarytų. 

— O kur tu gali eiti? 

— Oi, daug kur. Galiu važiuoti namo ir Žaisti šachmatais su 
tėčiu. Galiu nuvažiuoti į Niujorką ir pasižiūrėti Matiso parodą. 
Galiu nuskristi į Aspeną slidinėti ir pergulėti su treneriu. Daug 
ką galiu nuveikti, Pytai, pabėgusi nuo tavęs. 

Įsiaudrinusi ji atsistojo ir ėmė linguoti savo brandžiu kūnu. 

Garsūs muzikos akordai tamsioje svetainėje skelbė, kad fil- 
mas baigėsi. Kaktusai. Saulėlydis. Teisybė triumfuoja. Jis nusi- 
leido: 

— Žinoma, jeigu tu rimtai, aš išeisiu. Bet tik bandomajam lai- 
kotarpiui. Ir jeigu būsiu mandagiai paprašytas. 

Atsisveikinant viešpatavo mandagumas. Jiedu kartu suguldė 
dukras, sukrovė Pytui lagaminą ir virtuvėje dar išgėrė brendžio. 
Čežančiu keliuku labai lėtai, kad nepabustų dukros, jam vairuo- 
jant atbulą sunkvežimį, verandoje pasigirdo Andželos šūktelėji- 
mas, jis pamanė, kad kviečia grįžti. Jis sustojo, ji pribėgo prie 
kabinos šono su nedideliu, sidabriškai teliūskuojančiu buteliu — 
pinta džino. 

— Jeigu užeis nemiga, - paaiškino ji, dėdama rasotą butelį jam 
į delną, ir į skruostą įspaudė šaltą bučinį su sidabro krašteliu — 
tikriausiai iš ašarų. Jis ketino atidaryti duris, bet ji laikė rankeną 
iš kitos pusės. - Mielas Pytai, tvirtybės tau, - tarė ji, tada garsiai 
žengtelėjusi ant žvyro nurūko atgal į namą ir užgesino auksinę 
koridoriaus šviesą. 

Pirmą savaitgalį jis praleido „Galacherio ir Hanemos“ konto- 
roje, miegojo po sena kareiviška antklode ant dirbtinės odos so- 

fos, malšindamas siaubą džinu su vandeniu - vandeniu iš var- 
vančio čiaupo būdelės dydžio tualete. Lašėjo vanduo, tiksėjo jo 
rankinis laikrodis, padėtas ant aidaus medinio stalo, ūmai imda- 
vo dunksėti širdis, pro Tarbokso centrą kiaurą parą važiuojan- 
tiems sunkvežimiams perjungiant bėgius tarškėjo lango rėmai, 
telefone negailestingai glūdėjo skambutis, - visa tai neleido jam 
užmigti. Sekmadienį jis rietėsi į kamuolį, kai šaligatviu jam prie 
ausies šliurino einančiųjų į bažnyčią žingsniai. Jo kaukolė, tarsi 
termosas, iš vidaus buvo išklota trapiu pagirių stiklu, jis susivo- 
kė vogčia klausąs iš savo kapo. Nugirsti įprasti pasisveikinimai 
skardėjo grėsliai didingai, intymūs ir išdidūs kaip nuogi kūnai. 
Nors pirmadienio rytą Pytas buvo susitvarkęs, Galacheris ap- 
stulbo užuodęs, kad čia apsigyventa. Tą savaitę, kai tapo aišku, 
kad Andžela neparsikvies jo namo, jis persikėlė į butų apdailos 
firmos pastatą, kurį pats rekonstravo iš paskutinės Tarboksų pa- 
likuonės rūmo. Ketvirtas aukštas, kuriame jis įsikūrė, liko maž- 
daug toks kaip buvęs - pusiau mansarda, pusiau tarnų būstai. 
Nešlifuotose jo kambario grindyse buvo matyti varvančio stogo 
paliktos dėmės, panašios į šlapius medžio lapus, seno linoleumo 
gabalai ir blyškūs stačiakampiai nuplėšto linoleumo vietose; gels- 
vai pilkos sienos, iškreiptos nuožulnaus mansardos stogo, tebe- 
buvo apkabinėtos lauko gėlių pastelėmis, kurias prieš Pirmąjį 
pasaulinį karą kruopščiai tapė Gertrūda Tarboks - jauna, nete- 
kėjusi, „rafinuota“ panelė. Lyjant viena siena, kur tapetai buvo 
seniai nusiraitę, sudrėkdavo, o rytą nuo vienintelio radiatoriaus, 
išdabinto kaip nėriniai ir storo kaip šarvas, įšildavo lėtai. Iki sa- 
vo kambario Pytui tekdavo praeiti tamsiai violetiniu kilimu 1š- 
klota fojė tarp draudimo agentūros ir manualisto matinių durų, 
užkopti plačiais laiptais su aliuminio juosta ant kiekvieno laip- 
telio krašto, aplenkti okulisto bei į miestą atsikėlusio advokato 
duris ir pasiekti savo urvą slaptais laiptais už nepažymėtų durų, 
užstumiamų skląsčiu. Kitoje laiptų aikštelės pusėje gyveno nak- 
timis dirbantis vyriškis, taip baisiai mikčiojantis, kad ant laiptų 

sutikęs Pytą vos išstenėdavo „Labas rytas“; šalia šių dviejų kam- 
barių buvo didelė mansarda, kurią Galacheris dar tikėjosi per- 
daryti ir išnuomoti kaip salę šokių mokyklai, dabar nuomojan- 
čiai episkopalinės bažnyčios parapijos salę, kur sekmadienio ry- 
tais mokydavosi šokti Rūta. 

Nors ant Indėnų kalvos vėl prasidėjo darbai, viliantis iki Dar- 
bo šventės turėti šešis namus po dvidešimt tūkstančių dolerių, 
su dauguma problemų Jazinskis susidorodavo pats. „Viskas su- 
tvarkyta“, - vis būdavo sakoma Pytui, o skambindamas į medie- 
nos sandėlį arba pamatų klojikams, jis ne kartą patyrė, kad su 
jais jau susitarė Galacheris arba Leonas. Tad Pytas dažnai būda- 
vo centre pusdykis. Didįjį penktadienį, kai birža uždaryta, Lab- 
daros gatvėje prie kirpyklos jį sustabdė Haroldas Smitukas. 

— Pytai, tai baisu. C'est terrible. Ką Vitmenai iškrėtė su tavim? 

— Vitmenai? Nieko ypatingo. Andžela sumanė, kad man rei- 
kia išsikraustyt. 

— Le belange?* Negaliu patikėti. Jūs visada buvot ideali pora. 
O va Vitmenai - jau pirmą kartą juos pamatęs, supratau, kad 
turės bėdų. Abu kaip mietą prariję. Bet mums su Marsija velniš- 
kai apmaudu, kad jie šitaip judu sukniso. Kodėl tout Ie mon- 
de** turi kištis į ne savo reikalus? 

— Na, nepasakyčiau, kad aš visai... 

— O, aš žinau, žinau, betgi tai niekada nebūna tikroji priežas- 
tis. Tuo tik pasinaudojama, nes mūsų tokie idiotiški puritoniški 
įstatymai. 

— O kas mano atveju pasinaudojo, tavo manymu? 

— Taigi clairement*** — Foksė pasinaudojo tavim. Kaip kitaip 
ji būtų atsikračiusi to zombio? Nesileisk išnaudojamas, Pytai. 
Grįžk pas savo vaikus ir užmiršk tą kekšę. 


* Gražusis angelas. 
** Visas pasaulis. 
*** Aišku. 

— Nevadink jos kekše. Tu visai nežinai, kas įvyko. 

— Klausyk, Pytai. Neaiškinčiau tau to pats susigalvojęs ir rem- 
damasis savo garantuotai nepatikima neofašistine nuomone. Bet 
mudu su Marsija ir Eplbiais šiąnakt prasėdėjom iki trijų šnekė- 
dami apie tai ir visi nusprendėm: mums nepatinka, kad nuskriaus- 
ta mūsų mylima pora. Jeigu nebūčiau toks pagiriotas, turbūt pa- 
sakyčiau taktiškiau. Pas d'offense*, žinoma. 

— Džanet irgi sutiko, kad Foksė - kekšė ir kad mane apmovė? 

— Kurį laiką ji vaidino velnio advokatę, bet mes ją suvystėm. 
Šiaip ar taip, rojaus gyventojams nusišikt, ką mes manom. Svar- 
biausia, ką tu dabar darysi? Drąsiau, aš tavo draugas. Ton frėre.** 
Ką tu dabar darysi? 

— Aš nieko nedarau. Andžela nepaskambino, atrodo, kad jai 
manęs nereikia. 

— Tu lauki, kad ji paskambintų? Nelauk, varyk pas ją. Moteris 
reikia imti - tu gi žinai. Aš maniau, kad tu šaunus meilužis. 

— Kas tau sakė? Marsija? —- Dvigalvis Haroldo nosies galiukas 
kilstelėjo užuodęs tokią kad ir tolimą galimybę. Pytas nusijuokė 
ir tęsė: - Arba gal Džanet? Puiki moteris. Atsimenu, kai ji buvo 
prostitutė Sent Luise, eilė nutįsdavo per visą koridorių iki bi- 
liardo kambario. Ar esi pastebėjęs, kad tiesos akimirką ji iš vi- 
daus tarsi traukia? Kartą, atsimenu... 

— Na, džiaugiuosi, kad tavo dvasia nepalūžo. Nieko švento, 
ką, Pytai? 

— Nieko švento. Pas d'offense. 

— Mudu su Marsija norėjom kada pasikviesti tave kokiai tau- 
rei ir bent kartą pabendrauti rimtai. Ji tiesiog nesitveria. Apsi- 
lankė pas jus namie, Andžela buvo kuo mandagiausia, nė ne- 
mirktelėjo, bet nesileido palaužiama. 

— O Marsija mėgsta palaužti žmones? 


* Nenorėdamas įžeisti. 
** "Tavo brolis. 

— Klausyk, aš turbūt ne taip pasakiau. Esmė ta, kad mus tai 
jaudina. Pytai, mus tai jaudina. 

— Je comprends. Merci. Bonjour.* 

— Gerai, ties tuo ir palikim, - šnypštelėjo Haroldas užsigavęs. — 
Man reikia apsikirpti. 

Pytui jo plaukai atrodė gražiai apkirpti. 

Kvietimo taurei iš Smituko jis taip ir nesulaukė. Mažai kas iš 
jo ir Andželos draugų jo pasigedo. Zalcai, matyt, paakstinti An- 
dželos, pasikvietė jį vieną vakarienės, bet jų baldai buvo ruošia- 
mi kraustyti, ir tas vakaras Pytui buvo slogus. Nusiteikę išvykti, 
Zalcai nesiliovė kalbėti apie savo žydiškumą, tarsi gyvendami 
"Tarbokse būtų gniaužę tautiškumą, o dabar jis prasiveržė. Irūk- 
čiodama antakiais, Irena dėstė ilgą istoriją apie savo mūšį su 
mokyklos valdžia dėl kalėdinio vaidinimo. Pytui buvo brukte bru- 
kamos nutylėtos vietos antisemitizmo apraiškos, būdingos net 
šiai apsišvietusių porų draugijai. Labiausiai prasikaltę buvo Kon- 
stantinai. Mat Kerol esą užaugusi /abai presbiterioniškoje pro- 
vincialaus miestelio atmosferoje, o Edis, žinoma, esąs neišpru- 
sėlis. Ištisus vakarus jie sėdėdavę tenai ir aiškindavęsi absurdiš- 
kiausius dalykus, tarkim, žydų dominavimą tarp komunistų, psi- 
choanalitikų ir smuikininkų, tarsi visa tai būtų buvę vieno są- 
mokslo dalis. Baisu pripažinti, bet išgėrę jie leisdavo laiką pasa- 
kodami vieni kitiems žydiškus anekdotus ir, žinoma, Zalcai jų 
žinoję daug daugiau negu Edis su Kerol, dėl to imta aiškinti, 
kad jiedu gėdijasi savo tautybės, nors jinai, Irena, tai jau nė kiek 
nesigėdijanti. Pytas mėgino jiems įteigti, kad jis pats širdyje jau- 
čiąsis kaip žydas, ypač Tarbokso visuomenėje; bet Irena - tarsi 
jis būtų vogčia siekęs tapti išrinktosios tautos nariu - nutildė jį 
imdamasi gvildenti, kodėl Frankas Eplbis, tas tipiškiausias pro- 
testantas anglosaksas, visada su ja susiginčija, negali atsispirti 
ginčams su ja ir pobūviuose ją susiranda. Tiesą sakant, tarp jų 

„draugų“ esą du Žmonės, su kuriais ji visada jautėsi kaip lygi su 
lygiais, be jokios baimės, ir vienas iš jų - Andžela. O kitas - Fre- 
dis Tornas. „Tas bėdinas pašlemėkas“, - suaimanavo Pytas iš įpro- 
čio, norėdamas įtikti, nes žmonės manė, kad jis turi neapkęsti 
Fredžio. Zalcai suprato jo šūksnį kaip ženklą, kad, kaip visos 
poros ir įtarė, Fredis su Andžela seniausiai buvo meilužiai. 

Pytas ilgai neužsibuvo - pasigedo savo skurdaus kambario ty- 
los, keturių sienų nereiklumo. Benas uždėjo ranką jam ant pe- 
ties ir lėtai nutaisė tą savo archajišką šypseną. 

— Tu dabar patyrei gyvenimo smūgį, - tarė jis Pytui, — ir gaila, 
kad nesi žydas, mat dalykas tas, kad kiekvienas žydas būna pasi- 
ruošęs gyvenimo smūgiui, tam turi filosofinį paaiškinimą: tai yra 
Dievo siųstas išbandymas. Nisajon Elohim. 

— Betgi aišku, kad aš pats užsitraukiau šitą bėdą, - tarė Pytas. 

— Kas žino? Jeigu tiki visagalybe, tai nesvarbu. O svarbu, kad 
pajunti savo pelenų skonį. Kramtai juos. Laimėje ar varge - ne- 
svarbu: ain ben David ba elle bador šekulo zakai oh kulo čajav. 
Dovydo sūnus ateis tik pas tą kartą, kuri bus gerų geriausia arba 
visiškai bloga. 

Pytas mėgino pasakyti jiems, kaip jie jam patikę ir kad An- 
džela kartą sakiusi, 0 jis pritaręs, kad iš visų jų pažįstamų porų 
Zalcai mažiausiai įklimpę, na - į mėšlą. 

Benas vis šypsojosi ir neatlyžo su savo patarimu. 

— Atsipalaiduok, Pytai. Tu nepražūsi. Buvo velniškai smagu 
su tavim padraugauti. 

Prišokusi Irena atsisveikindama pabučiavo jį - skubotas svili- 
nantis tamsiai raudonų blyškiaveidės lūpų bučinys jam vėl įžie- 
bė moters geismą. 

Vėliau tą savaitę, keliskart per dieną pravažiavęs pro jos na- 
mą, jis paskambino Bea. Kartą matė ją centre - ji pamojo jam iš 
kitos gatvės pusės ir šmurkštelėjo į juvelyrinę parduotuvę, dar 
papuoštą linkčiojančiu kiškiu, nors Velykos jau buvo praėjusios. 
Jos balsas per telefoną atrodė išsigandęs, kaltas. 

— Oi, Pytai, kaip tu laikaisi? Kada grįši pas Andželą? 

— Grįšiu? Be manęs ji, regis, pasijuto savimi. 

— Oi, bet naktį jai turėtų būti baisu. 

— O kaip tau būna naktį? 

— Ai, taip pat. Niekas nebevaikšto į pobūvius. Visi kalba tik 
apie savo vaikus. 

— Ar tu... ar tu nenorėtum pasimatyti su manim? Tik arbatos 
išgerti kokią popietę? 

— Oi, meiluti, manau, kad ne. Tikrai jau. Manau, kad tau ir 
taip užtenka rūpesčių su moterimis. 

— Aš neturiu jokios moters. 

— Tai tau į naudą, argi ne? 

— Ne taip bloga, kaip būčiau manęs. O ką mudu su tavim? Aš 
juk, Žinai, tave mylėjau, kol neįgriuvo stogas. 

— Tu buvai mielas, toks guvus. Bet manau, kad per daug mane 
idealizavai. Aš tau lovoje pernelyg tingi. Be to, meiluti, nei iš šio 
nei iš to - bet kaip tai sujaudino - manęs prisireikė Rodžeriui. 

— Kuria prasme? 
gų lizdą. 

— Visi klysta. Man patiko tik ištekėjusios moterys. Jos man 
primindavo motiną. 

— Nebūk pasipūtęs. Noriu papasakot tau apie Rodžerį. Jis pra- 
rado daug pinigų - toks jo baisus draugas, žydrasis, investuoto- 
jas Bostone - ir tikrai parėjo pas mane su ašaromis: man labai 
patiko. 

— Tai dėl to, kad jis bankrutavo, aš negaliu eiti su tavim į lovą. 

— Nebankrutavo - tu viską /aip idealizuoji. Bet persigando, 
kaip jis persigando... Oi, aš turiu kam nors papasakoti, tiesiog 
nesitveriu! - jis sutiko įvaikinti. Mes jau kartą buvom agentūroj 
ir atsakėm į krūvą užgaulių klausimų apie savo privatų gyveni- 
mą. Bet toks keistas dalykas, kad baltųjų vaikų reta, negrų jie 
turi daug daugiau. 

— Ar to tu ir norėjai? Įvaikinti? 

— Oi, jau daug metų. Kai tik sužinojau, kad negaliu turėti. 
Žinai, ne Rodžeris, o aš negaliu. Žmonės šaipėsi iš Rodžerio, 
bet negaliu aš. Oi, Pytai, atleisk man, aš kraunu tau šitą naštą. 

— Ne, jokia čia ne našta. 

Jis pajuto nesvarumą ir prisiminė, kaip jinai plevendavo pro 
levandos mėlio klodus virš gniūžtėmis besimėtančių vaikų, anksti 
leidžiantis vakaro uždangai. 

Ji vos girdimai kūkčiojo, jos balsas buvo glebus ir drėgnas, 
koks būdavo jos kūnas. 

— Bet taip bjauru, kad tau reikia manęs, o aš turiu pasakyti 
„ne“, o anksčiau man reikėjo tavęs, ir tu galų gale atėjai. 

— Galų gale. Bea, nuostabu, kad jūs įvaikinat ir kad Rodžeris 
keliauja į vargšų prieglaudą. 

Pro ašaras prakleketavo jos juokas. 

— Aš tiesiog nebegaliu, kai man duoda tai, ko meldžiau, - tarė 
ji. - Juokingiausia, kad tu pats prisidėjai. Tavo išsiskyrimas su 
Andžela Rodžerį labai įbaugino. Jis labai surimtėjo. 

— Jis visada buvo rimtas. 

— Mielas Pytai, pasakyk man, aš juk tau niekada nebuvau la- 
bai tikra, ką? O gal taip ir geriau? Aš taip bijojau tavo skambu- 
čio, maniau, kad paskambinsi anksčiau. 

— Turėjau paskambinti anksčiau, - tarė jis ir paskubėjo pri- 
durti, kad ją nuramintų: - Taip, tu nebuvai labai tikra, - ir baig- 
damas pridūrė: - Bučkis. 

— Bučkis, - graudžiai pratarė Bea. - Bučkis bučkis bučkis buč- 
kis bučkis. 

Sekmadienį Pytą, parvežusį dukras po kelionės į Bostono 
mokslo muziejų, nuliūdino tuščia krepšinio aikštelė. Kaip tik šiuo 
metų laiku jauni vedę Tarbokso vyrai grumdavosi dėl kamuolio. 
Vitmeno nebėra, Zalcas išsikraustė, Konstantinas skraidina lėk- 
tuvus į Limą ir Rio, o Tornas ir Smitukas šį žaidimą visada laikė 
plebėjišku. Pro plyšį asfalte kalėsi žolės, o lankas, be krepšio ir 

pakrypęs, prašėsi pritvirtinamas ilgesniais varžtais. Andžela pa- 
sitiko juos lauke - ji rinko iš pievelės žiemos pakirstas šakeles ir 
į plikas vietas barstė žolių sėklas. Pamačiusi, kur nukreiptas jo 
žvilgsnis, ji tarė: 

— Būtų gerai, kad nuimtum tą lanką. O gal norėtum pasikviest 
savo draugus džentelmenus pažaisti? Aš neprieštaraučiau. 

— Neturiu aš draugų džentelmenų, kaip paaiškėjo. Visi jie bu- 
vo tavo draugai. Be to, tai būtų dirbtina ir nejauku - tau taip 
neatrodo? 

— Ko gero. 

— O ar nenorėtų kartais Rūta pamėtyt į tą lanką? 

— Dabar ji stengiasi būti moteriška. Gal kada vėliau, kai mo- 
kykloj sudarys komandas - bet kol kas tas lankas gadina vaizdą. 

— Labai jau tu rafinuota. 

— Kaip jūsų išvyka? Dirbtinė ir nejauki? 

— Ne, buvo smagu. Planetariume Nensė apsiverkė, kai tas me- 
chanizmas įsuko žvaigždes, bet kažkodėl jai patiko „Permatoma 
moteris“ *. 

— Priminė jai mane, - tarė Andžela. 

Pytas pagalvojo, ar tik šis jos save pašiepiantis sąmojis nebus 
įžanga į jo susigrąžinimą namo. Jis vogčia tikėjosi, kad ne. Sun- 
kiausias savo vienatvės naktis jau matė esant praeityje. Būda- 
mas vienišas kai ką atgavo - stichišką stebėjimosi viskuo pojūtį, 
prarastą po vaikystės. Net jo keblūs apsilankymai pas Andželą 
turėjo malonaus naujumo. Savo švelniais negrabiais gestais ir 
nepaaiškinamomis tolimos atsajos pauzėmis ji jam atrodė drovi 
konkreti būtybė, gimusi iš jo paties ir dabar besimokanti gyvuoti 
viena. Jis paklausė: 

— Kaip tau sekėsi? 

— Nenuobodžiavau. Turėjau atnaujinti santykius su tėvais. Ma- 
ma sako, kad aš dešimt metų juos ignoravau. Man taip neatro- 
dė, bet gal ji ir teisi. 


* Moters kūno maketas kaip anatomijos iliustracija. 

— O dukrelės? Jos manęs mažiau pasigenda? 

— Truputį mažiau. Blogiausia, kai kas nors sugenda ir aš ne- 
moku pataisyti. Aną dieną Rūta labai supyko ant manęs ir pasa- 
kė, kad aš per savo kvailumą praradau tėtį, nes buvau tokia gob- 
ši lovoje. Atrodo, kad Džonatanas arba Frankutis mokykloje jai 
pasakė, kad aš buvau prasta lovoje, o ji pamanė, jog tai reiškia, 
kad aš tau nepalikdavau pakankamai vietos. Mes po to linksmai 
pasišnekėjom. Kaip moteris su moterim. 

— Vargšė šventuolė. Dvi šventuolės. 

— Tu atrodai geriau. 

— Turiu prisitaikyti. Visi paliko mane ramybėje - taip gal ge- 
riausia, nes nereikia man žaisti diplomatijos. Kai kuriom die- 
nom vieninteliai žmonės, su kuriais kalbuosi, būna Adamsas ir 
Komo - darom spinteles vienai naujai porai Leistauno pusėj. 

— Aš maniau, kad tu darbuojiesi Indėnų kalvoje. 

— Atrodo, kad ten susitvarko Jazinskis su Galacheriu. Jie dirba 
tiesiai pagal gatavus projektus, kurie visai netinka tam šlaitui. 

— Jie buvo mane pasikvietę su svečiais iš Nort Materio - man 
jie buvo nepakenčiami. Jiems tik pinigus užkalinėt. Arkliai. 

— Matas sudėjęs rankų nesėdi. 

— Terė, rodos, baisiai nuobodžiavo. 

— Nuo šiol jai teks daug nuobodžiauti. O tu? Nuobodžiauji? 
Esi laiminga? Negali atsiginti mūsų draugų džentelmenų pasiū- 
lymų? 

— Šiek tiek pazondavo, - prisipažino Andžela. - Bet nieko 
rimto. Atskirai gyvenanti moteris - visai kitoks paukštis. Juos 
baugina. 

— Tu manai, kad mudu jau atskirai gyvenam? 

Užuot atsakiusi, ji pažvelgė jam per petį į miško kampą, kur 
žydėjo scylės, kur jis buvo palaidojęs Rūtos žiurkėną ir kur duk- 
ros, apimtos džiugesio, išlipo iš uždaro, gėdingai barškančio, 
neplauto tėvo sunkvežimiuko, dar išeiginiais iškylos drabužiais 
susirado savo laipiojimo medį - klevų nustelbtą obelį žemomis 

šakomis. Andželos veidą gyvai nutvieskė geros naujienos prisi- 
minimas. 

— Oi, Pytai, turiu tau pasakyti. Keisčiausias gražiausias daly- 
kas. Aš ėmiau sapnuoti. Sapnus, kuriuos prisimenu. To nebuvo 
jau daug metų. 

— Ką sapnuoji? 

— Ai, kol kas nieko labai įdomaus. Esu lifte, paspaudžiu myg- 
tuką, o jis nė krust. Aš visai neišsigandusi pamanau: jau turbūt 
esu šitame aukšte. Arba — gal tai ir to paties sapno dalis — aš 
universalinėje parduotuvėje ieškau Nensei kailinio gobtuvo, su 
kuriuo ji eitų slidinėti. Gerai žinau reikiamą dydį ir pamušalą, 
einu nuo prekystalio prie prekystalio, o man siūlo pirštines, au- 
sines, kaliošus - viską, ko man nereikia, bet aš esu labai rami ir 
mandagi, nes žinau, kad kažkur jie gobtuvų turi, nes čia anks- 
čiau pirkau Rūtai. 

— Kokie mieli sapnai. 

— Taip, jie labai kuklūs ir paprasti. Jis nei sutinka, nei nesutin- 
ka, bet man kilo mintis, kad mano pasąmonė buvo apmirusi, o 
dabar drįsta sugrįžti ir reikšti dalykus, kurių aš noriu. Noriu ne 
sau, 0 kitiems. 

— Jis. Tu sapnuoji dėl jo. Kaip vaikas eina daryti sisiuko dėl 
savo tėvelio. 

Kaip jis ir norėjo, ji užsisklendė kerinčioje tyloje, kurią jam 
patikdavo lankyti šiame kvadratiniame kieme, šiame tvarkinga- 
me name be vyro. 

— Tu toks tironas, - pasakė ji. - Toks pavydus tironas. Visada 
taip lengvai sapnuodavai - neabejoju, kad gulėjimas šalia tavęs 
mane slopino. 

— Ar negalėjom mudu kartu sapnuoti? 

— Ne, tu sapnuoji vienas. Man aiškėja, kad tu viską darai vie- 
nas. Žinai, kada aš labiausiai jausdavausi vieniša? Kai mudu my- 
lėdavomės. - Stojo tokia tyla, kad ji pajuto reikalą sušvelninti 
šią pastabą ir paklausė: - Ar turi žinių iš Foksės? 

— Jokių. Net atviruko su Vašingtono paminklu negavau. - Jis 
pastebėjo, kad jo pievelė prie šulinio ir svirno lopais buvo suny- 
kusi, tose vietose, kur užsibuvo ledas. Atšiauri žiema. Ašigalio 
ledynas vėl didėja. Sugrįš gauruoti mamutai. - Sakyčiau, kad 
man dėl to tik palengvėjo, - tarė jis Andželai. 

Iš miško sugrįžo dukros, jų pavasariniai paltukai buvo aplipę 
žievėmis. 

— Dabar jau važiuok, - pasakė Nensė Pytui. 

Rūta atrėžė seseriai: 

— Nense! Šitaip gi negražu. 

— Man atrodo, kad ji nori padėti, - paaiškino Andžela. - Ji 
sako tėčiui, kad dabar jam jau galima važiuoti. 

— Mama, - tarė Nensė, sukdama iškeltą ranką, svaigiai užver- 
tusi galvą, - žvaigždės vis sukosi ir sukosi. 

— O vaikelis verkė, - tarė Rūta. 

Nensė apsidairė tarsi nustatydama savo padėtį ir, pripuolusi 
prie sesers, ėmė tvatyti jai per krūtinę. 

— Melagė! Melagė! 

Rūta prikando apatinę lūpą ir meistriškai atbloškė Nensę, iš 
šono tėkšdama kumščiu. 

— Vaikelis verkė, - pakartojo ji. - Tėtis įsižeidė ir turėjo išsivesti 
mus anksčiau laiko. 

Nensė Žliumbė apsikabinusi motinos kojas. Veidu įsikniau- 
busi ten, kur Pytas niekada nebesiglaus. Raityta sproklė, gaurai 
ir kiaurymė, ambrozijos taurė, kur gali įsikibti sėkla. 

— Aš neabejoju, kad buvo daug įspūdžių, - tarė Andžela. — 
Todėl visi pavargę ir suirzę. Eime vidun vakarieniauti. 

Ji pakėlė galvą, akis įtempusi pastanga atsispirti lengvam ins- 
tinktyviam žingsniui - pakviesti kartu ir Pytą. 

Su Bernadeta Ong Pytas susidūrė kaktomuša gatvėje prie kny- 
gynėlio durų - ten daugiausia buvo prekiaujama žurnalais. Jis 
ėjo į vidų ketindamas nusipirkti „Life“, oji ėjo lauk nešina „Scien- 
tific American“. Jį palietęs jos kūnas atrodė plokščias, kietas, 

bet praradęs jėgą - veidas buvo išblyškęs, o susmukusi rytietiška 
viršutinių vokų raukšlė paslėpė blakstienas. Ji ir Pytas stovėjo 
po knygynėlio tentu, juodu gaubianti balandžio diena lyg per 
prizmę atspindėjo vidurvasarį - pirmoji šilta diena, galiausiai 
atnešusi paplūdimio orą, kai vyresniųjų klasių mokiniai nutrau- 
kia suragėjusius, sustirusius savo kabrioletų stogus ir vilkstinė- 
mis nuūžia į kopas. Virš Tarbokso centro ant raudonų uolų kal- 
vos iškilusi graikiška šventykla švytėjo kalkakmenio baltumu, o 
auksuotas gaidys liepsnojo žydrynės krosnyje. Sučiurusios šilki- 
nės palaidinės iškirptėje žibėjo smulki grandinėlė su kryželiu. 
Leisdamasi į mirties gelmes, ji darėsi surukusi kaip kalnakasys. 

Bemat pajutęs kaltę, jis paklausė, kaip laikosi Džonas, ir ji 
atsakė: 

— Pakenčiamai, kiek tai įmanoma, - iš tono jis suprato, kad 
vilties ji turi nedaug. - Apmalšina jį vaistais, jis nebedaug kalba 
angliškai. Klausdavo manęs, kodėl jo niekas nelanko, bet dabar 
nebeklausia. 

— Man labai gaila, aš ketinau aplankyti jį, bet turėjau savo 
rūpesčių. Tu turbūt girdėjai, kad mudu su Andžela gyvenam at- 
skirai. 

— Ne, negirdėjau. Kaip siaubinga. - Ji ištarė „sabinga“ - jos 
plokščioje plačioje burnoje visi balsiai darėsi panašūs į „a“. Ka- 
da gi mane pašakdins šamininkas? - Iš visų porų apie jus niekaip 
nebūčiau to pamaniusi. Džonas, kaip tu tikriausiai nutuokei, bu- 
vo beveik įsimylėjęs Andželą. 

Nieko panašaus Pytas nebuvo nutuokęs. Jis impulsyviai pasi- 
siūlė: 

— Kodėl man dabar jo neaplankius? Turiu laiko, o tu gal grįžti 
į ligoninę? 

Tarbokso veteranų atminimo ligoninė buvo už dviejų mylių 
nuo miesto centro, žemyno pusėje. Pastatyta iš tamsių klinkerio 
plytų, su nelabai priderintu nauju rožiniu gimdyklos priestatu, ji 
stūksojo ant gūbrio tarp nebenaudojamų geležinkelio bėgių ir 

šiltnamių eilės (Hendrikas Vosas ir sūnūs - gėlės, svogūnėliai ir 
krūmai). Už ligoninės buvo dailus angliškasis parkas, kuriame 
niekas niekada nevaikščiojo — nei pacientai, nei seselės. Pro Džo- 
no Ongo kambario įstiklintas duris matėsi apkarpytas ligustras, 
rožine spalva nulieta šunobelė ir žaliai aprūdijusi geldutės for- 
mos varinė paukščių vonelė be vandens. Vėjas sugriebė šunobe- 
lės žiedlapių, išpūtė baltas portjeras prie durų ir ūmai sulenkė, 
sutraškino šiurkščias permatomas deguonies palapinės sieneles 
prie lovos. Džonas buvo išsekęs ir, išskyrus geros monetos dy- 
džio džiovininko raudonio dėmes ant abiejų skruostų, perblyš- 
kęs. Buvo toks sulysęs, kad atrodė aukštesnis, negu Pytas prisi- 
minė. Kalbėjo sunkiai, tarsi iš sumenkusio oro kapšelio krūtinės 
viršuje, po pat gerkle. Nepakitusi liko tik greita šypsena, kuria 
jis prisidengdavo gerai nesupratęs, kas sakoma. 

— Kaikaisi, Py? Šilas os, nosi raisi terisą, cha? 

Bernadeta deklamuodama išvertė: 

- Jis klausia, kaip tu laikaisi, Pytai. Sako, kad šiltas oras ir jam 
norisi žaisti tenisą. 

— Greitai tu paimsi raketę, - tarė Pytas ir kirto išmetęs aukš- 
tyn įsivaizduojamą kamuoliuką. 

— Ap iti? 

— Jis klausia, kaip kiti? 

— Puikiai. Neblogai. Buvo ilga Žiema. 

— Handžera? Vakai? Fedžio fokusa? 

— Andžela nori aplankyti tave, - tarė Pytas per garsiai, tarsi 
šaukdamas nuvažiuojančiam automobiliui. - Fredžio Torno fo- 
kusai pastaruoju metu aprimo. Didelių pobūvių nebėra. Mūsų 
vaikai jau per dideli. 

Nereikėjo to sakyti ir nebuvo ką sakyti. Vizitui užsitęsus, Džo- 
no Ongo akys apsiblausė. Jo rankos išsišovusiais kaulais, tary- 
tum vabzdžiai, čiupinėjo Bernadetos jam atneštą žurnalą. Kartą 
jis užsikosėjo ir negalėjo sustoti - be galo rovė augalą pernelyg 
giliomis šaknimis. Pytas nusigręžė, ant sausos vonelės krašto nu- 

tūpė liepsnelė. Buvo aišku, kad apmalšintas vaistais Džonas pa- 
sitiko svečią išspausdamas šuolį iš apdujusios ramybės. Proto 
kibirkštis sušvito jo nualintame veide lyg uoli mėsėdė galia, o 
paskui jis nugrimzdo į vidinius murmesius ir dukart prabilo ko- 
rėjietiškai. Pažvelgė į Bernadetą laukdamas vertimo, bet ji gūž- 
telėjo pečiais ir mirktelėjo Pytui. 

— Aš mokėjau tik keletą frazių. Kartais jis mano, kad aš jo 
sesuo. 

Pytas pakilo eiti, bet ji maldaujamai burbtelėjo: „Neik“. Tad jis 
pasėdėjo dar penkiolika minučių, ko! Bernadeta kažką traškino 
pasidėjusi ant kelių, o Džonas, užmiršęs svečią, vartė nuo galo 
„Scientific American“, nekantriai žvalgydamas, ieškodamas kaž- 
ko, ko ten nėra. Koridoriumi guminiais padais kaukšnojo seselės. 
Girdėjosi garsus gydytojų flirtas. Prie radiatoriaus ant grindų sto- 
vėjo gėlių krepšeliai ir vazonai, ir Pytas stebėjosi, kas juos galėjo 
atnešti. Maknamara. Raskas.* Pirmasis popietės debesis užtem- 
dė šunobelę, ir tarsi anksčiau buvę prisegti šviesos lytėjimo į žemę 
pabiro žiedlapiai. Iš palatos ėmė trauktis šiluma. Kai Pytas antrą 
kartą atsistojo norėdamas ištrūkti ir, ranka suėmęs bejėgius ligo- 
nio pirštus, per garsiai, per žvaliai tarė: ,„Susitiksim teniso korte“, 
vaistų išplėstos akys - akys, kadaise stebėjusios pamatinių materijos 
dalelių chaosą, pagavo ir nusitempė Pytą žemyn į visažinystę: smig- 
damas jis pamatė, kaip įtikėtina mirti ir kad mirtis anaiptol nejįsi- 
veržia į žemę kaip meteoras, o ištinka toje pačioje plotmėje kaip 
gimimas, santuoka ir kasdieninis laiškanešio žygis. 

Bernadeta nulydėjo jį vaškuotu koridoriumi iki ligoninės lauko 
durų. Lauke vėjelis dryktelėjo jai ant akies plaukų sruogą, apa- 
čioje ant šiltnamių suspindo saulės formos šlakas. Sublizgėjo jos 
kryželis. Iš jos plokščios krūtinės, plačių pečių ir klubų jis pajuto 
seksualinį knietulį - ji per ilgai neturėjo į ką atsiremti. Ji slinktelė- 
jo arčiau, tarsi norėdama ko paklausti, ir apkramtytais nagais ran- 


* To meto JAV gynybos ir užsienio reikalų ministrai. 

kos, pakilusios sukišti atgal žaižaruojančios juodos sruogos, ku- 
rios prisilietimas vertė ją prisimerkti, gestas tarytum reiškė atsi- 
prašymą už jos norą gyventi. Ji išspaudė sunkų šypsnį. Pytas tarė: 

— Būna juk stebuklų. 

— Jis nepripažįsta jų, - tarė ji taip paprastai, tarsi jo teiginys, 
apstulbinęs jį patį, jai tebūtų patvirtinęs, kad yra tablečių, kurias 
ji duoda jam kasdien. Sucinksėjo kažkieno rožinis. 

Merdinčiojo lankymo žygis Pytui padėjo pamatyti, kiek daug 
laiko jis turi ir kaip laisvai gali juo disponuoti. Jis ilgai vaikščioda- 
vo paplūdimy. Tą ryškiaspalvį balandį didžioji Įlanka kaskart bū- 
davo kitokia. Kai kuriomis dienomis per jūros potvynį po balta 
saule mėlynesnės už volframą, raumeningos bangos suplakdavo 
smėlį į korėtas uolas ir sunešdavo šiekštus bei dumblius toli į ko- 
pas, kur jūrai atslūgstant likdavo pavieniai klanai. Atoslūgis ati- 
dengdavo lygius plotus, atspindinčius šviesiai violetinius ir oran- 
žinius tonus ir momentinę saulėlydžio žalumą. Kartais jūra būda- 
vo dėmėta ryškiu purpuru, o kartais po žemais šiltais lietaus de- 
besimis primindavo nenusakomos spalvos pamazgas, šiauštos ei- 
lės skubėdavo iš horizonto ir pasiekusios krantą lyžtelėdavo, nu- 
slysdavo ir sunykdavo. Pytas lenkdavosi paimti kriauklių - angelo 
sparnų, pjautuvinių moliuskų, jūros ežių su tobulai išraižyta Žvaigž- 
de ir paslaugia ertme viduje tūnančiam, Pytui neįsivaizduojamam 
gyviui. Medžio šapai, nugludinti kaip upelio akmenėliai, geleži- 
niai smaigai, mumifikuoti oranžinėmis oksidacijos putomis, įsme- 
gusių pasagų įspaudai, keturdančiai skuodžiančių šunų letenų pėd- 
sakai, seklios jau pradingusių žmonių porų pėdos (moters papa- 
dė - pirštai ir švelni sąsmauka, jungianti kulną su priekiu; vyro 
koja apauta sportbačiu vafliniu pado raižiniu ir, regis, šalia velka- 
ma lazda), moliuskų klajonių takeliai, blausūs kaip jūros potvy- 
nio vonelėje ryškinant perlaikytos nuotraukos kontūrai, tobulas 
pasipūtusio paplūdimio žolės stiebelio apsibrėžtas ratilas, - nie- 
kas Pytui nebuvo taip menka, kad jis nepastebėtų. Paplūdimys 
atrodė atklydęs iš sapno, vis atnaujinantis savo neįprastumą. Vie- 

ną apsiniaukusią pavakarę, kai vakaruose aukštai virš skriejančių 
debesų aureolės driekėsi horizontalūs sidabriški brėžiai, jis išlipo 
iš savo sunkvežimio tuščioje automobilių aikštelėje ir išgirdo to- 
lygų melodingą šniokštimą. Bet priėjęs prie jūros rado ją ramią 
kaip ežerą - niūrią drumzliną žalumą. Ji buvo labai nuslūgusi, ir 
eidamas jos ką tik užleistais nesuraižytais smėlio šonkauliais Py- 
tas suvokė, - nustatė, tarsi netylantis šniokštimas būtų jį patį ka- 
mavęs simptomas, - kad bangos tūžmingai dūžta į smėlio juostą 
už pusės mylios, ir nors jų judėjimą jis mažai tematė, jų sumišęs 
garsas sklido iki jo virš sustingusio vandens lyg virš įtemptos būg- 
no odos. Šis efektas, sukurtas jėgų, galinčių aprūpinti energija iš- 
tisus miestus, buvo pateiktas stebėti jam vienam - didysis skardas 
aplink jį atrodė jo paties gaida, išlaikyta nuo gimimo, dabar išgau- 
ta ir duota orui. Oras tą dieną buvo šiltas ir kvepėjo pelenais. 

Vienatvėje bangų ritimasis jam teikė draugiją, ypač tos toli- 
mos bangos, keliančios purslų rankas išilgai sėkliaus, sveikinan- 
čios jį. Pasaulis platoniškesnis, negu jis manė. Jis susivokė pasi- 
gendąs ne tiek draugų, kiek draugystės, o jausmas prisimenant 
Foksę buvo paties svetimavimo ilgesys —- to nuotykio, apgavys- 
tėms būtinos akrobatikos, paslėptų stygų įtampos, naujų erdvių, 
kurias reikia įvaldyti. 

Kartais, grįždamas į aikštelę per kopas, matydavo Vitmenų 
namą virš žolėto šlaito - su molėtais kasinėjimų randais, su blyš- 
kiais naujų malksnų lopais. Namas jo nematė. Langai, pro ku- 
riuos jis dažnai žvelgdavo apimtas euforijos ir nuogąstaudamas, 
žvilgėjo tušti. Kartą važiuodamas pro šalį, pro senąjį Robinsonų 
namą, jis pagalvojo, kad gerai, jog jiedu su Andžela jo nepirko, 
nes pasirodė, kad jis neša nelaimę, paskui suvokė, kad tos nelai- 
mės vis tiek teko ir jiems. Vienatvė darė jį išsiblaškiusį. Centre 
pastebėjo naują moterį - elastinga išdidi eisena, skelbianti išsi- 
lavinimą, dvasią, išvaduotą iš prasčiokiško šliurinimo, mosuo- 
jančios rankos, prašmatnus užpakaliukas, plonos kulkšnys. Py- 
tas nuskubėjo kita Labdaros gatvės puse, norėdamas dirstelėti į 

ją Iš priekio, ir prieš pat jai pasukant į taupomąjį banką pamatė, 
kad toji moteris - Andžela. Ji buvo paleidusi plaukus ir užsime- 
tusi naują mėlyną peleriną, tėvų padovanotą paguodą. 

Kaip keista, kad ji pavydėjo jam sapnų, kaltino jį lengvai sap- 
nuojant! Gal todėl, kad dabar kas vakarą prisisiurbdavo džino, jis 
retai besapnuodavo ką nors įsimintina - drumstus besikartojan- 
čius sumaišties ir nedarnos vaizdus, statybą ko nors, kas suyra ar- 
ba nestovi tiesiai. Sapnavo save vaiką, veikiau savo tėvą vaikystė- 
je, einantį su savo tėvu, taigi su seneliu, beveidžiu žmogumi, ku- 
rio jis niekada nematė, — vienu iš šimtų stalių, emigravusių iš Olan- 
dijos dirbti Grand Rapidso baldų fabrikuose. Jo nykščiai buvo 
smarkiai pūslėti, vaikas, įsitvėręs jo rankos, buvo išsigandęs. Arba 
jis dalyvavo Džono Ongo laidotuvėse, staiga karstas atsidarė ir 
Džonas paspruko už altoriaus, dulkinas kaip vabzdys ir susigūžęs 
iš gėdos. Tokius sapnus kartu su rūgštaus šieno skoniu burnoje 
Pytas, pabudęs prieš auštant ir nusišlapinęs, nuplaudavo stikline 
vandens ir prisiekdavo rytoj mažiau gerti džino. Du sapnai buvo 
ryškesni. Viename jis su sūnumi - vaiku, kuris buvo kartu Nensė 
ir Rūta, bet berniukas - ėjo per pūgą nuo beisbolo aikštės prie jo 
pirmųjų namų. Tarp aikštės ir žemutinių jo tėvo šiltnamių buvo 
menkas kaštonų ir vyšnių miškelis, kuriame pavakare susirinkda- 
vo vaikai palaipioti po medžius ir iš kurio per vieną Helovyną 
šiltnamiai buvo apmėtyti akmenimis - tai baigėsi sąskaitomis pir- 
mos instancijos teisme ir Pyto peštynėmis visą lapkritį. Sapne bu- 
vo žiema. Tarp retų kamienų pūtė žvarbus vėjas, o takelis po snie- 
gu buvo apledėjęs, tad Pytui teko paimti vaiką už parankės ir lai- 
kyti, kad nepaslystų. Pats Pytas brido gilesniu sniegu šalia ištemp- 
to ledo lyno, nes pargriūti abiem kartu būtų buvę pražūtinga. Jie 
priėję kirto skersgatvį ir ten, kiemo apačioj, prie tamsių šiltnamių 
jų laukė Pyto senelė, gunktelėjusi ir susirūpinusi stovinti besnie- 
giame kube. Ji vilkėjo tik medvilninę suknelę ir neužsagstytą susi- 
dėvėjusį juodą megztinį. Sapne Pytas pagalvojo, ar ilgai čia ji lau- 
kė, dėkojo Viešpačiui, kad jie saugūs, ir nekantravo prisidėti prie 

jos toje keistoje skaidrioje altanoje, kur jis aiškiai matė žalią žolę, 
jos stiebelius. Pabudęs jis stebėjosi, kad susapnavo senelę, nes ji 
mirė, kai jam buvo devyneri, ir jis nejuto sielvarto. Ji menkai te- 
mokėjo angliškai ir, apimta namų valymo manijos, stengėsi išgui- 
ti Pytą ir Jopą ne tik iš priešakinio salonėlio, bet ir iš kitų pirmo 
aukšto kambarių, išskyrus virtuvę. 

Antrasis sapnas buvo statiškas. Pytas stovėjo po žvaigždėmis, 
valios pastangomis mėgindamas pakeisti jų išsidėstymą. Jis stie- 
bėsi aukštyn stumdamas maldą susiliejusiems žvaigždynams, me- 
talinei nakties kaukei, kad pakeistų padėtį, bet jie žėrėjo neju- 
dėdami. Jis pamanė: galiu pertempti širdį, ir pabudo su aštriu 
skausmu krūtinėje. 

Į miestelį sugrįžo Foksė. Gandą paleido Marsija Smitukė, pa- 
mačiusi ją vairuojant Keno MG Nans Bėjaus keliu, ir per Ha- 
roldą, Franką, Džanet, Bea ir Terę „A 4 P“ parduotuvėje pasie- 
kė Kerol ir Tornus, kur susiliejo su Fredžio intaku: tą popietę 
pro savo kabineto langą jis spėjo pamatyti ją išeinančią iš Kogs- 
velo vaistinės. Gandas išsišakojo ir ėmė sutikti pats save fraze 
„Taip, žinau“. Terė, nutarusi, kad jai privalu elgtis kaip patikėti- 
nei pagal pareigas, Keno primestas Galacheriams aną apyaušrį 
prieš mėnesį, paskambino ir nedrąsiai prasitarė Andželai. Ši ži- 
nią sutiko mandagiai, tarsi jai tai nelabai rūpėtų. Gal ir nerūpė- 
jo. Hanemos kitoms poroms tapo nebeperkandami - nebesilai- 
kė tarpusavio suprantamumo sutarties. Paskalų deltai raizgan- 
tis, tik Pytas išliko sausas - niekas jam nepasakė. Bet ir nebuvo 
reikalo. Jis jau žinojo. Antradienį „Galacherio ir Hanemos“ kon- 
toroje jis gavo iš Vašingtono šį laišką: 


Brangus Pytai, 

Aš turiu kelioms dienoms sugrįžti į Naująją Angliją, Tarbokse 
būsiu balandžio 24 atsirinkti baldų. Ar norėtum susitikti ir pasi- 
šnekėti? Nesinervink - aš neturiu jokių pretenzijų. 

Myliu, 

Po žodžio „pretenzijų“ buvo nubrauktas „bet“. Pirmiausia jie- 
du susitiko atsitiktinai, miesto automobilių stovėjimo aikštelėje — 
netvarkingoje asfalto dykroje, prižirusioje akmenukų ir automo- 
bilių laužo, apjuostoje užpakalinių durų į Labdaros gatvės par- 
duotuves: „A ėz P“, „Puarjė alkoholinių gėrimų“, „Betos knygų 
ir atvirukų“, „Metodistų taupos“ ir netgi, paėjus skersgatviu, 
blykčiojančią stiklo šukėmis „Tarbokso butų apdailą“. Jis susi- 
vokė nepasiruošęs ją išvysti - tą iš tolo perteiktą jos akordą: aukš- 
to kūno linktelėjimą padėti krepšio su pirkiniais į žemą juodą 
automobilį, šviesių plaukų kuodo potėpį, jos pilvo raumenų to- 
nuso jutimą, svaigų tikrumą, kad iš milijardų pasaulio žmonių 
tai buvo ne kuris nors kitas, o ji. Jam suskaudo šoną, sudilgsėjo 
kairės rankos delną. Jis pašaukė, atsiliepdama ji nepajudėjo, o 
arčiau priėjus atrodė jaunesnė negu jo atminty, glotnesnė, sub- 
tilesnio sudėjimo - šilkinė oda skaidri iki kraujo, tiesiakaulė no- 
sis vos blyškesnė ties tarpuakiu, rudos rainelės apsuptos auksas- 
palve šiluma ir saugiai pakreiptos dailiose jos vokų lentynėlėse, 
žvitrūs lęšiai, glosnesni už debesis, jai šnekant vos slinkčiojan- 
tys. Jos balse aidėjo jam pažįstami atgarsiai, sprūstantys pro ne- 
suskaičiuojamas pražiotų, alsuojančių, kalbančių lūpų kreives: 
ji gyva. Gyvenęs su sustingusiais, blėstančiais jos fragmentais, jis 
nebuvo pasiruošęs sutikti ją tokią gyvą, vientisą ir sąmojingą. 

— Pytai, tu atrodai graudžiai siaubingai. 

— Priešingai negu tu. 

— Kodėl nebesišukuoji? 

— Tu net šiek tiek įdegusi. 

— Mano patėvis turi baseiną. Ten jau vasara. 

— O čia tai šiaip, tai taip. Erzina kaip visada. Aš daug vaikščio- 
davau paplūdimiu. 

— Kodėl tu negyveni su Andžela? 

— O kas sako, kad negyvenu? 

— Jinai. Sakė man telefonu. Prieš rašydama tau, paskambinau 
jums į namus - norėjau atsisveikinti su abiem. 

— Ji man visai nesakė, kad tu skambinai. 

— Matyt, nemanė, kad tai labai svarbu. 

— Paslaptinga moteris ta mano žmona. 

— Ji sakė, kad atvažiuočiau ir tave pasiimčiau. 

Jis nusijuokė. 

— Jeigu ji taip sakė, tai kodėl nepaklausei, kodėl negyvenu 
su ja? 

— Ir kodėl tu negyveni? 

— Ji to nenori. 

— "Tai tik pusė priežasties, - tarė Foksė. 

Su šia pastaba jų pokalbis perėjo į kitą tonaciją - jie sušneko 
lengviau, trivialiau, tarsi jau įveikę apsisprendimo sunkumus. Py- 
tas paklausė: 

— Kur tu gabeni šitą maistą? 

— Sau. Šį savaitgalį gyvenu mūsų name. Kenas pažadėjo likti 
Kembridže. 

— Judu su Kenu neketinat susitaikyti? 

— Jis patenkintas. Sako dabar dirbąs vakarais ir manąs užčiuo- 
pęs kai ką reikšmingo. Grįžo prie jūrų Žvaigždžių. 

— O tu? 

Ji gūžtelėjo pečiais - gelsvaplaukė moksleivė, ieškanti tokio 
išsamaus atsakymo, kuris pridengtų neišmanymą. 

— Susitvarkau. 

— Tau nebus liūdna ten vienai gyventi? O gal tu su vaiku? 

— Tobį palikau pas mamą. Jie gražiai sutaria, abu mano, kad 
manim negalima pasitikėti, ir dievina varškę. 

— Ką gi mudu darysim? - paklausė jis paprastai ir pridurmui 
paaiškino: — Pora našlaičių. 

Jis užnešė jos maisto produktų krepšį į savo kambarį, ir ten 
jiedu praleido savaitgalį. Šeštadienį jis padėjo jai apžiūrėti tuš- 
čią namą prie pelkės ir sužymėti stalus bei kėdes, kuriuos ji no- 
rėjo pasiimti. Niekas jiems nesutrukdė. Senasis miestelis patai- 
kavo jų nekaltybės jausmui. Foksė prisipažino Pytui numačiusi, 


1, 
0 


UL 
| 2 
UT 


502 


kad galbūt gulės su juo, todėl atsivežė pesarą ir Kogsvelo vaisti- 
nėje nusipirko naują vaginos kremo tūbelę. Tarsi pateptas mei- 
lės balzamu, jis darėsi berniokiškas ir įnoringas, o jinai lyg sens- 
telėjo: pirmąjį jos glotnumo ir skaidrumo įspūdį jam pakeitė jos 
sėdmenų žąsies odos šiurkštumas, pilkas nuskustų pažastų, pa- 
kinklių nesmagumas, liemens sustorėjimas po gimdymo. Dėl 
plokščiapadystės, vaikščiodama Pyto nešvaraus gelsvai pilko 
kambario plikomis grindimis, ji nerangiai gūrino, ir tai buvo nė 
iš tolo nepanašu į nerūpestingą lengvumą, kuriuo Andžela spy- 
ruokliuodavo po stačiakampį sodybos namą, piršteliais nelies- 
dama grindų. Miegodama ji šnarpšdavo, muistydamasi nustum- 
davo jį į lovos kraštą ir kartais grumdavosi su košmarais. Pirmą 
rytą ji pažadino jį rankomis suėmusi penį, švelniai traukdama 
apyvarpę, geismo sutrauktu, nubalusiu veidu. Ji šaukė, kad jai 
būti čia su juo nedora, nedora, ir gynėsi nuo jo pastangų įsi- 
skverbti, o paskui šelmiškai paklausė, ar jos apsimestinis prieši- 
nimasis labiau jį sujaudino. Ji užklupdavo jį netikėtais klausi- 
mais, pavyzdžiui, ar jis dar laikąs save krikščioniu. Jis atsakė ne- 
žinąs, abejojąs. Foksė pasakė, kad ji save laikanti krikščione, nors 
ir gyvenančia nuodėmėje, ir aikštingai, gana arogantiškai bei, jo 
manymu, manieringai atmetė galvą ir ėmė nuo kaktos glostyti 
ant pagalvės susitaršiusius, sudrėkusius plaukus. Ji pasiskundė 
esanti alkana. Ar jis ketinąs ją čia tiktai krušti ir marinti badu? 
Jos pilvas urzgė. 

Jiedu pavalgė Maskenomenio užkandinėje sėdėdami bokse 
toliau nuo lango, pro kurį pamatė, kaip Frankas Eplbis su Fran- 
kučiu iš ūkinių prekių parduotuvės tempia kalkių ir durpinių 
samanų maišus į Eplbių senąjį kaštoninį dvivietį „Mercury“. Jie 
matė, bet patys buvo nematomi, tarsi pasislėpę už veidrodinių 
langų. Kalbėjosi apie Andželą, Keną, abortą, nė vienos temos 
nebaigdami, net neįsigilindami - jų buvimas kartu neleido įsi- 
traukti į aptarimus, tarsi galiausiai viskas būtų buvę arba per 
daug reikšminga, arba trivialu. Jiems ramiai gulint drauge, Py- 

tui netgi atrodė, kad jiedu slysta, lekia erdve lengvai susikabinę, 
bet iš esmės nesusijungę. Šalia jos jis blogai miegojo. Jai su juo 
būdavo sunku baigti. Netekusi vilties pasiekti kulminaciją, ji, bū- 
davo, atsiduos jam vergiškomis pozomis, tarsi burnoje arba tarp 
krūtų pajustas ūmus atpalaiduojantis jo ejakuliacijos pliūpsnis 
priklausys jai pačiai. Ji tebemūvėjo sužadėtuvių ir vestuvių žie- 
dus. Žvelgdamas žemyn, kur jos ranka kreipė jį į jos šilkinį veidą 
ir prasižiojus įsigaubė skruostas, jis pastebėjo ledinį jos brilian- 
to aštuonkampį ir karčiai suvokė, kad jeigu jiedu susituoks, jis 
negalės jai nupirkti tokio didelio brilianto. 

Neatrodė, kad ji pirštųsi - veikiau buvo sukalbama ir atvira 
partnerė. Šeštadienį po nejaukaus baldų žymėjimo epizodo (jis 
nejuto pagundos liesti ją šiame jų taip dažnai išniekintame na- 
me - lakstydama iš kambario į kambarį, ji atrodė it vaiduoklis, 
atspari, ir jiedu jau buvo praradę tą įsimylėjėlių privilegiją sa- 
vintis visas vietas) ji išėjo su juo pasivaikščioti paplūdimiu, vie- 
šuoju galu, kur buvo maža tikimybė susitikti draugų. Ji parodė 
vietą, kur kartą parašiusi jam ilgą laišką, kurį jis, žinoma, pamir- 
šęs. Jis atsakė nepamiršęs, nors iš tiesų nebedaug jo prisiminė. 
Staiga ji pasakė jam, kad jo beširdiškumas, jo paleistuvavimas jai 
turįs tokį pranašumą: su juo ji galinti elgtis visai kaip kekšė, kitaip 
nei dauguma vyrų, jis nelinkęs teisti. Pytas atsakė, kad tai esąs jo 
kalvinizmas. Teisti galįs tik Dievas. Šiaip ar taip, jam jinai atro- 
danti absoliučiai žavinga. Absoliučiai: su žąsies oda, spuogais, 
plokščiais padais, šnarpštimu - su viskuo. Ji nusijuokė girdėdama 
save šitaip nusakomą, ir to juoko gaida jam pratarė, kad ji tuščia- 
garbė, kad, nors ir kaip bando išsiginti, širdyje laiko save neprie- 
kaištinga. Pytas patikėjo ja, patikėjo jos skardaus kvatojimo, šū- 
kavimo, kurį prie pavasariškos jūros nusinešė sūrus vėjas, tvirtini- 
mu, kad ji iš tiesų tobula, ir jis įsigeidė vėl būti vienas su jos ilgu 
kūnu slaptame skurdžiame savo kambario prieglobstyje. 

Ji tingiai tenkino jį burna, jam naršant jos dailius plaukus. 
AK, ir taip pat daili jos putė - koralų raudonumo, pereinančio į 

vyšninę, našlaitės formos - M arba W - kailiuku: bučiuoti ją ten, 
jai atsiskleidžiant pro vartus į menę ir pro menę į visatą, buvo 
aklas malonumas su begalybės skoniu, ir štai, jam kandant, ji 
nagais įsikibo jam į nugarą ir baigė. Galėjo nusukti jam sprandą. 
Užmiršo jį visai. Virto pirmaprade savastimi. Mechanizmu, jū- 
ros dugne gaminančiu druską. 

„Burnos yra kilnios“, - dingtelėjo Pytui. Jos juda proto dvare. 
Mes pasitelkiame lytinius organus poravimuisi apačioje, kaip 
prasčiokai, bet kai ten nusileidžia burna, susijungia sąmonė ir 
kūnas. Imti į burną kitą Žmogų - šventas veiksmas. Myliu tave, 
Elizabet, žiedlapių tavo vešlumą, brangiausiąją skrynelę tuštumos, 
išklotą pumpurais slidžiais. Tatai sekmadienio rytą, gaudžiai ai- 
dint varpams. 

— Oi, Pytai, - atsiduso Foksė, - aš niekada nesijaučiau taip 
įkaitinta. Niekas nebuvo manęs šitaip pažinęs. 

Neišsimiegojęs, nusikamavęs po visą mėnesį kovos su panika, 
jis nusišypsojo ir mėgino į pagyrimą atsakyti pagyrimu, bet už- 
migo vis dar išraudusiu plačiu veidu, tarsi dar sugniaužtu jos 
šlaunų. 

Penktadienio popietė buvo jo laikas su vaikais; Foksei pasiū- 
lius, jie visi keturi nuvažiavo žaisti kėgliais Nort Materio žvakių 
takuose. Rūta ir Nensė išvertė akis, į jų tarpą įsibrovus poniai 
Vitmen, bet Foksė nekaltai nusiteikė kuo geriau sužaisti ir pa- 
rodyti mergaitėms, kaip sugriebti nepaklusnų rutulį ir nenukreip- 
ti jo į lataką. Jam ten nuriedėjus, Rūta tarė: 

— Merde. 

— Kur tu išmokai šitą Žodį? - paklausė jos Pytas. 

— Taip sako Džonatanas Smitukas, kad susilaikytų nesikeikęs. 

— Tau patinka Džonatanas? 

— Jis - šungalvis, - pasakė Rūta, kaip Andžela kartą pasakė 
apie Fredį Torną: Jis - klounas. 

Antrą kartą lošiant Pytas surinko tik 81 tašką, o Foksė 93. Ne 
šiaip sau varžovė. Iškyla baigėsi ledų kokteiliais naujame pake- 

lės ledų paviljone, kurio savininkas primerktomis žvejo akimis 
ir apsilupusia kakta buvo sugrįžęs po kasmetinių penkių mėne- 
sių Floridoje. Pytui jis tarė, uždėjęs ranką Rūtai ant galvos: 


— Sita visai kaip jūs, bet šita pupytė... — jo įrudusios rankos 
pakedeno šviesiaplaukę Nensės galvą... - kaip iš akies traukta 
jūsų pati. 


Foksė buvo suplanavusi sekmadienio vakare skristi atgal į Va- 
šingtoną, bet pasiliko nakčiai. 

— Ar Kenas neatspės, kur tu miegi? 

— Na ir tegul. Jam nusispjaut. Jis ir taip pakankamai turi ko 
nusigriebti, o ir šiaip jau viskas kaip ir suderinta. Kenas, ačiū 
Dievui, nėra šykštuolis. Turiu pripažinti, mažiausias neurotikas 
iš mano sutiktų vyrų. Jeigu jau nusprendė, tai žodžio laikysis. 

— Atrodo, kad tu gėriesi juo. 

— Aš visada juo gėrėjausi. Tik nenorėjau jo. 

— O manęs? 

— Su tavim aišku. Aš noriu tavęs. Ko gi, tu manai, aš čia atsi- 
beldžiau? 

— Pasidalyti baldų. 

— Kam rūpi tie baldai? Aš net nežinau, kur gyvensiu. 

— Na, atrodo, kad į mane galima taikytis. 

— Aš nesu įsitikinusi. Galbūt Andžela tik išleido tave atostogų. 

— Aš... 

— Nieko neaiškink. Jeigu tu būsi, tai būsi - jei ne, tai ne. Pir- 
miausia aš turiu būti laisva. Dabar manęs ilgai nebus, Pytai. Še- 
šias savaites, gal du mėnesius. O gal man ir negrįžti? 

— Kur tu vyksi? 

— Dar nežinau. Keno tėvas siūlo kokią nors vakarų valstiją, 
bet mūsų Kembridžo draugė išvyko į Virdžinijos salas, ir tai at- 
rodo smagiau negu kokia dykumų ranča, kur suvažiuoja meno- 
pauzės aukos, kurių vyrai susimetė su savo sekretorėm. 

— Tu tikrai eisi iki galo? 

— Oi, - tarė ji, tamsoje smalsiai liesdama jo skruostą, tarsi čiuop- 

dama vaiko veido kontūrą arba nusipirktos vazos glazūrą, - sa- 
vaime aišku. Aš esu pražuvusi moteris. 

Vėliau tą nesibaigiančią naktį, ištęstą pervargimo, dalomą tik- 
tai periodiško siūbtelėjimo, jame kylant kažkam, kas dar ne jo, 
iš už nugaros, ir juodumoje dūžtant po juo, jos keistoje dvišakė- 
je baltumoje, Foksė atsiduso: 

— Gera pasisotinti, ar ne? Kaip reikiant pasisotinti. 

— Seksas kaip pinigai, - tarė jis, - užtenka tik tada, kai per 
daug. 

— Čia jau panašu į Fredį Torną. 

— Mano auklėtojas ir gelbėtojas. 

Ji užspaudė jam burną pirštais, dvelkiančiais jūros atoslūgiu. 

— Oi, nereikia. Negaliu pakęsti kitų žmonių, net jų vardų. Ap- 
simeskim, kad esam tik mudu. Argi mudu nesudarom pasaulio? 

— Aišku. Aš esu kutenantis klausimas, 0 tu kutenamas atsa- 
kymas. 

— Oi, meiluti, man jau skauda. 

— O manai, man ne? Uūūaaai. 

— Pytai. 

— Uūūaaaioooi. 

— Liaukis. Siaubingai staugi. 

— Nebegaliu, mano meile. Aš jau nusibaigęs. Dar vienas pasi- 
dulkinimas, ir man jau galas. Iščiulpk mane. Uūūyyyjaaa. Ajaaai. 

Kiekviena aimana tarytum lengvino jam krūtinę, sukurdama 
vidinę tuštumą, atliepiančią tuštumą po žvaigždėtu dangum. 

— Aš paliksiu tave, - pagrasino ji. 

— Negalima. Pabandyk pati. Paaimanuok. Puikus jausmas. 

— Ne. Tu baudi mane. Tu visai neprivalai su manim tuoktis, aš 
net pati nesu visai įsitikinusi, ar noriu už tavęs tekėti. 

— Oi, norėk. Norėk. Uūūoiaaach. Oi, gelbėkit. Tu viršūnė, 
Fokse. 

— Mmmjūuu. Tu teisus. Tikrai atpalaiduoja. 

— Oi, gelbėkit, - pakartojo jis ir, susigėrus į sąmonę alinančiai 

nuostabai, kad šalia jo jos nuogas, suprakaitavęs, iškruštas kū- 
nas, jis tarė su glebiu įsitikinimu: - Ak, tu priklausai man. 

Ji prigludo prie jo murzinu skruostu. Jos nosies galiukas buvo 
šaltas. Sveikatos ženklas. Visi mes tremtiniai, ir mums reikia sken- 
dėti iracionalioje erdvėje. 

Pirmadienio rytą, tyliai leisdamiesi laiptais, jiedu sutiko grįž- 
tantį kitą ketvirtojo aukšto gyventoją - smulkų akiniuotą vyriškį 
pilkais darbiniais drabužiais. Kai praleisdami jį, sustingo ant siau- 
rų laiptų, jis tarė: 

— L-|-laba-bas ry-ry... 

Lauke stovėjimo aikštelėje prie žvilgančio MG Foksė sukike- 
no ir pasakė: 

— Pamatęs, kad tu turi moterį, tas žmogelis mirtinai persigando. 

— Ne, - atsakė Pytas, - jis visada taip kalba. Pasauliui, - tęsė 
jis, - įsimylėjėliai ne taip daug rūpi, kaip mes įsivaizduojame. 

Atsisveikindamas jis regėjo jos galvą skeliančios, visur esan- 
čios, strykčiojančios saulės raibuliuose - jos blyškus orus veidas 
buvo suglumęs, nužilpintas šviesos. Jis blausiai matė, kad jos akys 
virš melsvų akiduobių nuo kartu praleistų naktų suminkštėjo, 
virto purve sužydusiomis gėlėmis. Aplinkybių verčiamas links- 
mai juoktis arba tiesiog raudoti, arba iškilmingai padėkoti jai už 
tas tris vergavimo dienas, arba net rodyti žvalų stojiškumą, jis 
nepasirinko nieko, net mandagumo. Ji ištiesė jam paspausti ran- 
ką, jis pakėlė ją prie lūpų, spustelėjo liežuviu į delną ir pajuto 
norą likti vienas. Palinkęs įkišo galvą pro automobilio langą, pa- 
pūtė jai į ausį ir liepė lėktuve pamiegoti. Nieko nebuvo nuspręs- 
ta, nieko nenorėta sakyti. Kai po suglumusios jos rankos moste- 
lėjimo ir liūdno žodžio „Ciao“, išmokto iš filmų, MG prasuko 
pro automatinę automobilių plovyklą ir dingo, jis nepajuto šir- 
dyje jokio dilgtelėjimo, o ši žvyro arena su užpakalinėmis duri- 
mis atrodė kartoninė, kaip dienos šviesoje įrengta scena. 

Netektis tapo reali ir sunki it švinas tik vėliau, popietę. Tuščia 
galva ir maudžiant strėnų raumenims eidamas Dievybės gatve, 

jis sutiko Edį Konstantiną, sugrįžusį iš pasaulio krašto. Edis re- 
tai būdavo mieste, ir, matyt, Kerol jam ką tik buvo susakiusi viso 
mėnesio paskalas, nes sveikindamasis jis džiugiai sušuko: 

— Ei, Pytai! Sako, tave nutvėrė laižantį medų! 


Vieną sekmadienį gegužės viduryje Pytas nusivežė dukras į 
paplūdimį; ten suėję žmonės - gležni, šlakuoti, dar neįdegę kū- 
nai — visa banda susispietė it spąstuose tarp įkaitusių kopų ir 
šalto vandens ir su tamsiais akiniais bei aliuminio kėdėmis su- 
darė gyvą juostą, lygiagrečią su netvirtu bangų mūšos kraštu. 
Nensė taškėsi ir krykštavo su trim Ongų berniukais, atėjusiais 
su paniurusia aukle - prasidėjo galutinis Bernadetos budėjimas. 
Rūta nepatenkinta gulėjo šalia Pyto, dar ne visai subrendusi de- 
gintis ir gražintis kaip paauglė, bet jau per didelė smėlio pilims. 
Jos veidas buvo paliesėjęs, padūmavimas apie akis stiprėjo: ji 
bus kitokia gražuolė negu motina - blausoka, jos tikrasis geru- 
mas bus smelkiamas kažkokio tamsumo, apgailestavimo. Ją my- 
lintis Pytas suglumęs nesumojo jai pasiūlyti kokios kitos paguo- 
dos, tik laiką, ir jis užmerkė akis prieš besiraitančių plaukelių 
vainiką, blakstienų audžiamą iš saulės. Jį užgulė sustiprėję toli- 
mos muzikos garsai, jis pamatė smėlėtas kulkšnis, žalsvai mels- 
vą tranzistorių, jaunas šlaunis, užpakalio rutulius išryškinantį bi- 
kinį. žow many miles must a man... Fokloras. Rokas nebema- 
dingas... the answer, my friends... Madinga meilė ir taika. Muzi- 
kai tolstant, jis užsimerkė ir tamsiai raudoname vokų viduje įsi- 
vaizdavo pusrutulius, prasiskiriančius, kad jį priimtų. Jį troški- 
no. Vėjas pūtė iš vakarų, nuo sausumos, ir nešė perdžiūvusių 
kopų kvapą. 

Tada prabilo antgamtiška jėga. Šiaurėje nepastebimai subrin- 
ko niaurus purpuras. Per paplūdimį į pietus nušvilpė šalto oro 
siena — vėjas apsisuko taip aiškiai, kad per žmones ūmai nuvilni- 
jo niurzgimas „Ui“. Dar tebešviečiant saulei, ėmė tikšti sunkūs 
kaip kruša lietaus lašai — ugnies ietys. Paskui saulę prarijo debe- 

sys. Minia susirinko savo skaisčias spalvas, hedonistinę aparatū- 
rą ir piltuvėlio forma vangiai patraukė į lentinį taką. Šį pasitrau- 
kimą pabakštino rūstūs perkūno griausmai - dardėjimai, užsi- 
baigiantys tarsi kosminių kraterių pokšėjimu. Juos jau supo mė- 
lynai pilkas dangus, ir žalias žemų kalvų horizontas, už kurio 
plytėjo Tarbokso centras, atrodė blyškesnis negu tanki jį slegianti 
atmosfera. Šiaurėje, virš Yst Materio, plykstelėjo švytintis, dau- 
giašakis trūkis, pavymui pasigirdo katastrofiškas trenksmas. Ta- 
ke imta stumdytis; suriko moteris, nusijuokė vaikas. Susigūžę 
pečiai buvo apglobti rankšluosčiais. Temperatūra per penkias 
minutes nukrito bent dešimčia laipsnių. Paplūdimys už Pyto ir 
jo vaikų buvo tuščias, išskyrus keletą šaipūnų, tebedrybsančių 
ant paklotų. Jūros plynė įsižiebė lyg blykstės lemputės siūlelis. 

Prieš pat Pytui su dukterimis sėdant į kabiną, prapliupo liūtis 
ir permerkė juos; lietus čaižė kabinos langus ir kurtinamai būg- 
nijo į metalinius šonus. NUPLAUK MANE. Priekinis stiklas tapo 
kriokliu, kurio valytuvai negalėjo įveikti. Už stiklo skuodė spal- 
votos dėmės, ekstazišką audros monotoniją smaigstė šūksniai. 
Šioje prieglobsčio erdvėje šlapi jo dukrų plaukai dvelkė jaudu- 
lingu šunišku kvapu. Nensė buvo susižavėjusi ir pakraupusi, o 
Rūta tvirta ir pralinksmėjusi. Truputėlį apmalšus oro šėlsmui, 
Pytas įjungė bėgį, per balas išvairavo iš stovėjimo aikštelės ir 
keliais, prižarstytais nulūžusių šakų, Juodžolių taku, ties vienu 
kanalu apsemtu, privažiavo čežantį Andželos namo keliuką. Ki- 
lus grėsmei, jį buvo apėmęs noras perduoti dukras motinai, kol 
jo neužvaldė pagunda: jam reikia pašalinti savo kūną nuo jų ar- 
tumo. Jis atsisakė Andželos pasiūlytos arbatos ir nuvažiavo į pa- 
tį Tarbokso centrą, nežinodamas, kad jau pradėjo smilkti didy- 
sis metų įvykis. 

Apmalšus audrai, tolydžiai lijo. Namai, garažai, guobos ir as- 
faltas atsidavė tam pačiam pilkam šnabždesiui. Atstumta per- 
kūnija traukdamasi bambėjo. Pytas pasistatė mašiną už savo na- 
mo, ir ūmai pasigirdo kauksmas. Tarbokso gaisro sirena paleido 

triūslų garsų riaumojimą. Koduotas signalas skelbė žemus skai- 
čius - gaisras buvo miesto centre. Pytui pasidingojo imbiero kva- 
pas. Jis tuoj užbėgo laiptais, persirengė - pakeitė glaudes ir nu- 
sileido prie fasadinių durų. Dievybės gatve bėgo žmonės. Pra- 
ūžė mašina su kopėčiomis blykčiodama ryškiai raudona šviesa ir 
aplipusi ugniagesiais, kurie, mašinai sukant už Kogsvelo kam- 
po, maukšlinosi neperšlampamus apsiaustus. Savo šauksmą apo- 
kaliptiškai arti pakartojo gaisro sirena. Miesto dalis pavėjui nuo 
kalvos apsitraukė geltonais dūmais. Pytas pasileido bėgti kartu 
su kitais. 

Įkalnėje tirštėjo ir minia, ir dūmai. Gatvėse aplink veją jau 
rikiavosi ugniagesių žarnos - kai kurios glebios ir susipynusios, 
o kitos jau išsipūtusios ir liejančios aukštyn gracingas čiurkšles. 
Degė kongregacinė bažnyčia. Ją ištiko paties Dievo žaibas. Le- 
dinis lietus ėmė pliaupti smarkiau, iš visur kur suplaukusios mi- 
nios Žmonių, senų ir jaunų, žiūrėjo žvarbioje tyloje. 

Dailiai plūdo aitriai geltoni dūmai - spėriai besigarbanojan- 
čios vilnos kuokštai iš po kairiojo frontono atbrailos ir iš žemes- 
niojo kupolo krašto - kupolo, iškėlusio auksuotą vėtrungę šim- 
tą dvidešimt penkias pėdas į viršų. Apačioje, tarp dorėninių ko- 
lonų, ugniagesiai vijo šalin bažnyčios patarnautojus, įbėgusius 
vidun ir jau išgelbėjusius komunijos indus, sunkų riešutmedžio 
altorių ir sakyklą, žalvarinį kryžių, Bažnyčios tėvų portretus, se- 
nų pamokslų šūsnis, kurias jau gainiojo vėjas, ir keletą naujų 
klauptų pagalvėlių, pateiktų po paskutinio remonto, mirkstan- 
čių ir juostančių nesiliaujančiame lietuje. Kaip buvęs bažnyčios 
narys, Pytas būtų pasisiūlęs padėti, bet ugniagesiai ir policinin- 
kai jau sudarė užtvarą, pro kurią pralindo tik draugiški amsintys 
miesto šunys. Jo statybininko akis apskaičiavo, kad žaibas smo- 
gė į smailę, nuo plono žaibolaidžio nukrypo į plieninius kupolą 
sutvirtinusius strypus ir uždegė sausą medį, kur kraigas jungėsi 
su tiesiu bokšto pagrindu. Štai čia, senųjų statytojų izoliacijai 
paliktoje ertmėje, tarp stogo ir kabančių tinkuotų šventovės lu- 

bų, nevėdinamose erdvėse už klasikinį fasadą imituojančio tim- 
pano, frizo ir architravo, dulkinų sendaikčių kratinyje, kurį gali- 
ma pasiekti tiktai kopėčiomis už nebenaudojamos choro empo- 
ros, ugniai buvo idealios sąlygos. Žarnos, nukreiptos į garuojan- 
čius išorės paviršius, nieko nepadėjo. Vienintelė išeitis buvo tuoj 
pat griebtis kirvio ir prakirsti stogą, be gailesčio kapoti senuo- 
sius rankomis raižytus triglifus ir metopus. Bet pačios kolonos 
nuo priebažnyčio iki kapitelio siekė keturiasdešimt pėdų, ir jo- 
kia mašina nebuvo galima privažiuoti per uolas taip arti, kad 
kopėčios pasiektų stogą, o vėjas pūtė nuodingai tirštėjančius dū- 
mus iš degančio šono tiesiai gelbėtojams į gerkles. 

Iš miestiečių auditorijos pasigirdo kiek ironiškas džiūgavimas. 
Bazas Kapiotis - jo išsipūtęs siluetas iškart atpažįstamas - užsidė- 
jęs dujokaukę, su kirviu rankoje, lipo kopėčiomis, ištiestomis iki 
galo ir liečiančiomis didingosios bažnyčios stogvamzdį, apraitytą 
dūmų plunksnų. Jis kopė vis lėčiau ir lėčiau, regis, iš baimės gūžė- 
si, sustingo dūmų kamuolyje, išnyko ir vėl išniro jau slinkdamasis 
žemyn. Už Pyto subaubė keletas paauglių, bet minia, nesupras- 
dama arba gėdydamasi, tylėjo. Iki kopėčių viršaus užkopė kitas 
ugniagesys blizgančiu kaip anglis apsiaustu, švystelėjo kirviu, iš- 
tryškusi violetinė prisikaupusių dujų čiurkšlė jo kaukėtą profilį 
nutvieskė blizgia mėlyna spalva ir karštis privertė jį leistis žemyn. 

Dabar pasirodė liepsnos - drovūs oranžiniai blyksniai laižė 
vis aukščiau nuo kupolo pagrindo, palei kraštus vidinių skersi- 
nių angų, padarytų išleisti varpo garsui. Patį varpą, masyvų, siel- 
vartaujantį pavidalą, lyg apsigaubusią našlę, nušvietė Žėrėjimas 
iš apačios. Aukštai iškilę vandens srautai rietėsi lanku ir kry- 
žiuodamiesi nesiekė tikslo. Žydrai nudažytu kupolo skliautu ran- 
gėsi baltesnių dūmų spiralės, bet neuždengė vėtrungės, besisu- 
kiojančios nuo vėjo prisilietimų. 

Gaisro sirena sukaukė trečią kartą, ėmė rinktis gaisrinės iš 
kaimyninių bendruomenių - iš Leistauno ir Materio, net iš Kvin- 
sio ir Plimuto, jų siurblių spaudimas užpurškė vandenį iki žybsin- 

čios smailės, bet dabar jau šonuose ėmė švytėti aukšti skaidrūs 
langai, o dervuotos stogo malksnos pūkšėjo alyvuotais dūmeliais. 
Ugnis išplito po stogu ir per dvigubas sienas ir, atvykusiems gais- 
rininkams daužiant šimto rombų stiklus, auksu išsipūtė pačioje 
šventovėje. Akimirką pasimatė giesmynų lentelės su gotikinėm 
viršūnėm, dar su šio ryto numeriais, emporos turėklų dorėninę 
kaneliūrą paryškino gintarinė šviesa, kibirkštį pagavusi pliušinė 
užuolaida, dengdavusi giedotojų kelius, plykstelėjo aukštyn tuš- 
čioje presbiterijoje kaip feniksas. Nugarmėjo sakykla, kurioje Ped- 
rikas susirietęs dvilinkas grumdavosi su Žodžiu. Pytui už nugaros 
baubiančius paauglius pakeitė raudanti moteris. Minia, iš pradžių 
suplūdusi į nelaimės vietą bejėgė ir nuoga, pridygo skėčių ir apsi- 
šarvavo lietpalčiais bei brezentais. Pakvipo cirku. Vaikai, aprengti 
geltonais apsiaustais ir neperšlampamomis kepurėmis su snape- 
liais, spietėsi tėvams prie kojų. Paauglių porelės jaukiai stebėjo iš 
automobilių, grojant radijo muzikai. Žmonės susigrūdo į atmini- 
mo paviljoną, aplipo beisbolo tvorą. Susirinkusi minia dabar toli 
nusidriekė visose gatvėse, spinduliais tolstančiose nuo vejos, - Die- 
vybės, Išminties, Saiko, - blyškūs veidai užpildė net neono išrai- 
žytą prekybinę dalį. Lyjant anksčiau ėmė blaustis. Gaisrinių pro- 
žektoriai aprėžė minią, kuri atrodė nusidriekusi be ribų ir kurią, 
gaisrui apimant visas bažnyčios dalis, gaubė vis gilesnė tyla. Lieps- 
nos, užgesintos varpinėje, užkopė aukščiau ir dabar plazdėjo kaip 
vimpelai nuo lieknos smailės, laikančios gaidį. Žarnų čiurkšlių ar- 
kos veržliomis parabolėmis kilo aukščiau. Įlūžo dalis stogo, su- 
keldama kibirkščių sūkurį. Kraštinė kairioji kolona ėmė smilkti 
kaip užpūsta gimtadienio žvakutė. Bekraštėje minioje vilnijo ap- 
stulbimas, kad lietus ir ugnis viešpatauja kartu, kad gamta gali 
šitaip kariauti su savimi: tarsi visiems prieš akis būtų apnuogintas 
konfliktas Dievo širdyje. Pytas stebėjosi lengvumu savo paties šir- 
dyje, jautė dėkingumą už tai, kad jam parodyta, kas pranoksta jį 
patį ir visas kaltes. 
Jis pakėlė permirkusią brošiūrą - pamokslą 1795 m. data. 

Visų tautų žemėje būtiniausia pareiga žinoti, kad VIEŠPATIS 
yra Dievas, ir nuoširdžiai beigi dievobaimingai dėkoti jam ir gar- 
binti. Bet jeigu po dangumi yra bent viena tauta, turinti už kitas 
ypatingesnių ir įtaigesnių priežasčių susijungti viena širdimi ir bal- 
su atnašauti jam šiuos dėkingus aukojimus, tai ta tauta yra Jungti- 
nės Amerikos Valstijos. 


Tarp piliečių ėmė kyščioti pažįstami veidai. Pytas pastebėjo 
Eplbius, Smitukus ir Tornus, stovinčius po plačialape katalpos 
medžio priedanga prie bibliotekos. Vyrai juokėsi: Fredis atsine- 
šė alaus. Minioje buvo ir Andžela. Ji atsivežė dukras. Kai Pytas 
jas užkalbino, pasirodė, jog ašaroja ne Nensė, o Rūta, susikrim- 
tusi, kad žmogus Jėzus griauna savo bažnyčią, kur ji šventybės 
akivaizdoje visada droviai valydavosi kojas ir su vaikais, kurie 
nebuvo jos draugai, giedodavo Jo garbei, kad įtiktų tėvui. Pytas 
apgailestaudamas prispaudė jos platų veidelį sau prie krūtinės, 
bet jo bluzonas buvo įmirkęs ir šaltas, ir Rūta atšlijo nuo nema- 
lonaus prisilietimo. 

— Jas per daug tai slegia, - tarė Andžela, - mes važiuojam 
atgal. - O kai Nensė paprašė pasilikti, ji pasakė: - Gaisras be- 
veik pasibaigė, įdomiausia dalis praėjo. - Ir tai buvo tiesa: regi- 
mos liepsnos buvo išvaikytos į apanglėjusio kiaukuto kertes. 

Nensė ištiesė ranką į viršų ir sušuko: 

— Viščiukas! 

Gaidys, švytėdamas, tarsi iškilęs ne tik virš dūmų, bet ir virš 
lietaus, nejudėdamas stirksojo virš siauro laužo. Liepsnelės pa- 
rūkavusiais liežuvėliais laižė smailę iki geležinio rutulio, lai- 
kančio vėjarodžio ašį - atrodė, kad viskas turėtų nuvirsti; tada 
viena čiurkšlė, švytinti prožektorių šviesoje, metėsi aukščiau, 
ir liepsnos bemat išnyko. Išstypusi smailė nuo smūgio susvyra- 
vo, bet išsilaikė. Gausėjančių fotoaparatų blykstės žybsėjo lyg 
antras žaibavimas. Jų trūksmingoje šviesoje ir isteriškai sukio- 
jantis prožektoriams, Pytas žiūrėjo, kaip nueina jo Žmona, at- 

sigręžia išbalusi, pažvelgia ir eina toliau vedina jų skaisčiomis 
mergaitėmis. 

Pedrikas standžiais senio plaukais, pasišiaušusiais į peršvie- 
čiamą keterą, minioje atpažino Pytą, nors kongregacijoje jo ne- 
buvo jau keletą mėnesių. Jis prabilo kibiu balsu. 

- Jūs esat praktiškas žmogus. Kiek, jūsų manymu, doleriais ir 
centais atsieitų atstatyti šį nelaimingą statinį? 

— Jeigu išorės karkasą būtų galima išgelbėti, tarp dviejų ir tri- 
jų šimtų tūkstančių, - tarė Pytas. - O jeigu nuo pamatų, gal pusė 
milijono. Ne mažiau. Statybų kainos per metus auga apie aštuo- 
nis procentus. - Šie skaičiai prislėgė gunktelėjusį dvasininką kaip 
našta jam ant kupros, ir Pytas užjausdamas pridūrė: - Tikra ne- 
laimė. Medžio apdailos darbų nebeįmanoma atkartoti. 

Pedrikas atsitiesė, jo akys sužybsėjo. Jis pamokė Pytą: 

— Krikščionybė - tai ne doleriai ir centai. Ši bažnyčia nėra tas 
senas pastato strampas. Bažnyčia yra Žmonės, mano drauge, žmo- 
nės. Būtent žmonės. 

Jis pagrasino kaulėtu pirštu, ir Pytas suprato, kad jis taip pat 
žino apie jo išvarymą iš namų ir kad jį reikia sudrausminti. 

Pytas atsakė taip: 

— Bet jeigu karkasą ir išgelbės, sienos bus tokios silpnos, kad 
vis tiek turėsit nugriauti. 

Tarsi patvirtindamos jo žodžius, kitoje pusėje palei sieną plyks- 
telėjo naujos liepsnos, kol perkėlė žarnas, pašoko taip aukštai, 
kad užsidegė ir per arti prie bažnyčios išdygęs klevelis ir jo de- 
gančios šakos ėmė kristi žiūrovams ant galvų. 

Minia siūbtelėjo pasižiūrėti šio galutinio griovimo galių atgi- 
jimo, ir Pytas atsidūrė prie Kerol Konstantin. Ji laikė skėtį, po 
kuriuo kartu su jos dviem vaikais, Laura ir Patrise, pakvietė pri- 
siglausti ir Pytą. Jos rodomas sielvartas Pytą sujaudino. 

— Oi, Pytai, — tarė ji, - kaip siaubinga, ar ne? Aš mylėjau šitą 
bažnyčią. 

— Aš niekada tavęs joje nemačiau. 


JOHN UPDIKE E POROS 515 


— Žinoma, ne, aš presbiterionė. Bet pažvelgdavau į ją dvide- 
šimt kartų per dieną, kai tik būdavau kieme. Aš tikrai būčiau 
labai religinga, jeigu Edis nebūtų toks nihilistas. 

— Kur Edis? Kelyje? 

— Danguje. Grįžęs pasakoja man, kaip gražiai atsiduoda tos 
puertorikietės. Džiugu būna jį išlydėt. Kodėl aš tau visa tai pa- 
sakoju? 

— Todėl, kad tau liūdna matyti degančią bažnyčią. 

Nusiaubtos sienos liko stovėti. Pilioriai tebelaikė frontoną, o 
gegnė — kupolą, bet iš pamaldų vietos teliko krūva rąstų, sukri- 
tusio tinko ir apanglėjusių klauptų. Užmiesčio ugniagesiai vy- 
niojo žarnas, Bazas Kapiotis mintyse formulavo ataskaitą, o mi- 
nia palengva skirstėsi. Kerol pakvietė Pytą arbatos. Arbata virto 
vakariene - kartu su vaikais jie valgė spagečius. Jis persirengė, 
savo šlapius drabužius pakeitė ankštoku Edžio megztiniu ir kel- 
nėmis. Vaikams sugulus, paaiškėjo, kad jis čia pernakvos. Nie- 
kada nebuvo gulėjęs su tokia kaulėta ir lanksčia moterimi. Po 
uolių pastangų su Fokse buvo gera turėti moterį, kuri baigia grei- 
tai, su dėkingais šūksniais ir vinkliai prisitaikiusi, kuri pasideda 
pagalvę po klubais ir nukaria galvą, nuo lovos krašto nudriekia 
plaukus, išlenkia kaklą ir apsiveja jį kojomis, tarsi jo liemuo bū- 
tų tvirta trapecija, ant kurios ji suptųsi tiesiai virš pasaulio be- 
dugnės. Miegamajame, kaip ir daugelyje kambarių tą naktį Tar- 
bokse, atsidavė šlapiais degėsiais ir gaižiais dūmais. Tarp pasisu- 
pimų ji šnekėjo, pasakojo jam apie gyvenimą su Edžiu, jo ne- 
normalumus ir kentėjimus, apie puoselėjamą Dievo ir nemir- 
tingumo lūkestį, apie gerus laikus, kadaise praleistus kartu su 
Edžiu, prieš jiems atsikeliant į Tarboksą. Pytas paklausė apie jų 
romaną su Zalcais ir ar jinai jų pasiilgstanti. Kerol lyg ir nesu- 
prato, apie ką kalbama, o paskui tarė: 

— Daugiausia tai tik kitų Žmonių kalbos. Atvirai sakant, su ja 
buvo gana smagu, bet su juo tiesiog nuobodu. 

Lario ir Lindos svečių namai 
Šarlotė Amalija, Sent Tomo s., Virdžinijos salos 

Brangiausias Pytai, 

Vien rašydama tavo vardą glembu ir visa viduje tirpstu. Ką aš 
čia darau taip toli nuo vyro, meilužio ar tėvo? Turiu tik Tobį, 0 jį, 
bėdiną vargšelį, perkaitino idiotė mama, kuri, pripratusi prie diena 
po dienos ateinančios Tarbokso vasaros, iškepė ir jį, ir save po tro- 
pikų saule - žirnio didumo balta dėmele tiesiai virš galvos. Jis ver- 
kė visą naktį, kai tik bandydavo apsiversti. Be to, šita poilsiavietė, 
reklamuojama kaip „viešbutukas pagal mieguistą šių romo ir sau- 
lės salų tradiciją“ (ant stalo turiu jų lankstinuką - tą patį, kurį 
man davė kelionių agentūra Vašingtone), iš tiesų yra per dvejas 
duris nuo naktinio klubo su mušamųjų ansambliu, o nuokalnės 
gatvelėje, kuria teka mėlynas kanalizacijos vanduo, kone visą nak- 
tį riaumoja „Volkswagenai“ be duslintuvų ir stūgauja juodaodžiai 
paaugliai. Taigi pernakt vis pabundu, 0 dieną vis knapsiu. 

Ką tik įėjo tarnaitė, šliurindama plonyčiais kaip popierius san- 
dalais, kalbanti žemu progiesmiu, kuriame vos iššifruoju anglų kal- 
bos žodžius. Kad įsispitrėjo į Tobį - pamanytum, ten guli suaugęs 
nuogas vyras. Matyt, jie retai mato turistų su kūdikiais. Gal mano, 
kad pas mus kūdikiai atkeliauja skalbinių pintinėse, išpudruoti, 
mėlynakiai ir pasiruošę įsakinėti. 

Vėl ramu. Mano paraginta toji mergina paglamonėjo jį, paklojo 
lovas, pastumdė dulkes šen bei ten ir išėjo, o jis vėl užmigo. Bėda 
ta, kad ir jo motina mieguista. Lauke gatvė žėrėte žėri, o čia saulė 
gula ant šiurkščių žalių grindų skersai suraižyta, kaip geltoni pieš- 
tukai - Pytai, manau, kad man patiks čia, kai tik nustos skaudėti. 
Važiuodama iš oro uosto, norėjau, kad tu būtum kartu - kaip jie 
statosi namus: gofruota geležis, suploti alyvų aliejaus kanistrai ir 
šiekštai, o viską suriša žydinčios bugenvilijos, o koks švelnus oras 
išlipus iš lėktuvo San Chuane, kaip bučinys pasimylėjus - oi, mei- 
luži, atleisk man, mane ima miegas 

Nusnaudusi ir atsigavusi, jauna, šviesiaplaukė būsima išsiskyrė- 
lė tuoj pat atsikėlė, apsirengė, saugodamasi nebrūžinti saulėj nu- 
degusių dilbių, šlaunų ir (ypač jautraus) pilvo, pakeitė savo jau- 
niklio priterštus atsiprašant apatinukus ir metėsi į akinantį tropi- 
nio miesčiuko klegesį herojiškai (heroiniškai?) pasišovusi rasti 
maisto. Neatrodo, kad čia būtų kas nors panašaus į Tarbokso „A 
d P“ arba Leistauno IGA, nors galėčiau prisipirkti kibirus neap- 
mokestintų šveicariškų laikrodžių ir fotoaparatų. Restoranai, iš- 
skyrus tuos neprieinamuose prašmatniuose viešbučiuose ant kal- 
vų, čia arba vietinių užkandinės, kur visos kėdės apvarytos aitriųjų 
paprikų padažu, arba „gėjų“ klubai, neatsidarantys iki šešių. Atro- 
do, kad šiuo metų laiku dauguma ne negrų yra žydrieji. Jų specifi- 
niai balsai skamba visur. Galiausiai paėjus gatve nuo atviro tur- 
gaus radau „Hayes-Bickford“ tipo valgyklą su žvėriškom salos kai- 
nom, bet atitinkančią mano, matyt, reiklias sanitarijos normas (aš 
tokia miesčionė!), - ten gaunu Tobiui pieno pasitikėjimą kelian- 
čiame vaškinio kartono pake. Iš Lario ir Lindos naudos mažai. Jie 
pabėgėliai iš Niujorko, atseit aktoriai, ir aš įtariu, kad ji išgelbėjo jį 
nuo gėjaus gyvenimo. Jis visada rodo man profilį, o ji tikriausiai 
mano, kad geriausiai atrodo iš priekio, nes vis eina į mane kakto- 
muša - jos dideli rudi papai baisūs kaip artėjančios automobilio 
šviesos slidžią naktį. Apstulbau sužinojusi, kad ji penkeriais me- 
tais už mane jaunesnė, ir pamačiau, kaip jos liežuvis ryžtingai cak- 
teli į mane kreipiantis vardu. Jie kaip kokie beglobiai vaikeliai. Vi- 
są laiką kalba apie Niujorką, kaip ten buvo baisu ir panašiai — 
meilė ir neapykanta, kaip sakytų Fredis Tornas, - ir nuolat lenda 
su savo tingia, neapčiuopiama, nesuprantama pagalba. Nors va- 
kare Linda pagamina visai skanių valgių, lengvų, prancūziškų. 
Amerikietiškas planas - duoda pusryčius ir vakarienę, 0 tarp jų 
duoneliauk kaip išmanai. 18 dol. per diem. 

Bet apie tave aš galvoju, apie tave sukasi mano mintys ir rūpes- 
tis. Kaip mudu šauniai pasibuvom - aš kaip prostitutė, tu kaip 
besislapstantis gangsteris. Ar aš numušiau tau ūpą? Tu atrodei toks 

apdujęs paskutinį rytą ir patenkintas mano išvykimu, kad verkiau 
visą kelią iki Bostono universiteto ir leidau Kenui nusivesti mane 
papietauti fakulteto klube, ten vėl apsiverkiau, ir stalai aplink mus 
pagarbiai nuščiuvo. Man atrodo, jis manė, kad verkiu dėl jo, iš 
dalies taip ir buvo, ir mačiau, kaip jis grumiasi su džentelmenišku 
impulsu pasiūlyti viską atšaukti ir susigrąžinti mane. Be manęs jis 
pasidarė toks orus ir galantiškas - jo studentės tikriausiai susižavė- 
jusios. Nusipirko naują pavasarinį kostiumą, dirbtinio šilko, ir at- 
rodė sunerimęs, kad aš atkreipiau dėmesį, lyg būčiau bandžiusi vėl 
jį suvilioti ar nutvėrusi jį viliojant kitą moterį, o juk visą laiką man 
tarp kojų žydėjai tu. Aš neurotiškai baiminausi, nes Tobį buvom 
palikę Keno laboratorijoje su jo laborantais, nes štai pasikėlusi lif- 
tu rasiu jį perskrostą. Koks siaubas! Kokia netiesa!! Kenas buvo 
labai lipšnus su kūdikiu ir pasvėrė jį miligramų tikslumu. 


Praėjo kelios dienos. Mano laiškas, rodos, nuėjo į lankas - per 
daug plepumo, „smagumo“ ir šaunumo. Perskaičiusi net pasijuo- 
kiau iš to, ką prirašiau apie dailią Lindos krūtinę - iš tiesų jiedu su 
Lariu visiškai miela, fasadinė, trapi pora, su manim stengiasi būti 
ir seseriški, ir broliški, vienas kitu labai rūpinasi ir nerimauja, kone 
metodiškai geidulingi ir iš esmės tokie tingūs. Manau, mes bene 
paskutinė karta, turėjusi „aspiracijų“. Šiedu atrodo tvirtai įsitiki= 
ne, kad pasaulis niekada neleis jiems badauti ir kad gyvenimas 
duotas „mėgautis“ - barbariška idėja. Bet po mūsų siaubingų Tar- 
bokso draugų, kurie kalba tik apie save, atgaiva pasišnekėti su žmo- 
nėmis, kuriems rūpi dailė ir teatras (jie kitaip nevadina kaip „sce- 
na“ - su nekalta pompa), ir tarptautiniai santykiai, jeigu jie tokie. 
Aš jau užmiršau, ką dar gali reikšti „santykiai“. Jie mano, kad Džon- 
sonas stuobrys, bet su juo jiems ramiau negu su Kenedžiu, nes K. 
buvo pernelyg panašus į mus visus - kiek prasišvietusius laikotar- 
pio po šaltojo karo meilučius - ir galėjo viską paleisti į orą, pakuž- 
dėjus kokiai klaidingai nuojautai. Kaip ir Linkolnas, jis gyveno, 
kad taptų kankiniu, prisiminimu. Kankiniu dėl ko? Dėl to, kad 

Marina Osvald nebepriėmė savo vyro į lovą. Atleisk man, pasinau- 
dodama laišku tau ginčijuosi su Lariu. Bet mane nuliūdino, kad jis 
mano, jog žmogus kaip mes (jeigu K. toks buvo) netinkamas mus 
valdyti, vadinasi, mes netinkami valdyti save, tad šaukimės impera- 
torių, pusdievių, milžiniškų robotų ar dar ko nors. Beje, tame resto- 
rane mūsų gatvėj, „Dundančiame katine“, Laris leido man suprasti, 
kad jo lytinis dvilypumas (pasak jo, biseksualumas) tikrai taisosi, 
bet aš atsisakiau prisidėti prie gydymo, nors šoka jis nuostabiai. Tas 
atsisakymas jam širdies, atrodo, nesugraudino. 

Ir tai mus nukelia prie tavęs. Kas tu esi? Ar tu silpnas? Ši tavo 
„silpnumo“ tema dažnai pasigirsdavo iš mūsų bendrų draugų lū- 
pų, kai mes visi gyvenome drauge magiškame rate. Man atrodo, jie 
veikiau norėjo pasakyti, kad tavo stipriosios pusės nepakankamai 
išnaudojamos. Tavo dorybės pasenusios. Aš galiu įsivaizduoti tave 
kaip kieno nors ginklanešį, galbūt vargšo manieringo fanatiko Ma- 
to, - puikų rusvaplaukį ginklanešį, išradingą, ištikimą, gyvenantį iš 
žemės, taisantį šarvus senais plaukų smeigtukais, išdaigomis įsi- 
gaunantį į pilis ir užeigos namus, įgyvendinantį neįmanomus idea- 
lus, bet ir įsijaučiantį į juos tik dėl to, kad neįmanomi. Kadaise, 
kai tavęs dar nepažinojau, Bea Gerin nusakė tave kaip senama- 
dišką vyriškį. Jeigu aš pereičiau nuo Keno pas tave, tam tikra pras- 
me tai būtų žingsnis atgal. Palyginti su Kenu, tu primityvus. Ateitis 
priklauso jam arba chaosui. Bet mano gyvenimas dabar priklauso 
man, aš turiu žvelgti į artimiausią ateitį. Nepaisant mano migloto 
intelektualaus grabaliojimosi (maždaug tokio migloto, kaip ir Fre- 
džio, ir jis tai žinojo), aš nelabai kam tikusi - bet žinau, kad galė- 
čiau būti tavo moteris. Tai kuklus, bet atviras siekis. Net jeigu mu- 
du niekada nebesusitiksim, aš džiaugiuosi, kad galėjau pasijusti 
naudinga ir naudojama. Ačiū tau. 

Klausimas, ar aš (arba kita moteris ir dar kita) turėčiau įkinkyti 
tave į santuoką. Juk daug kilniau būtų leisti tau klajoti ir kentėti — 
taip mažai klajūnų beliko. Dabar mes beveik visi moterys - nami- 
sėdos, kaupėjai. Tu vedei Andželą, nes instinktas tau pakuždėjo, 

kad jai nepriklausysi. Man priklausytum. Kad būčiau valdoma ta- 
vo kūno, aš sutramdyčiau tave savo sąmone. Tačiau mano pasą- 
monės kibirkštis, mylinti tą padermę, nori suteikti tau laisvę - lais- 
vę išprievartauti ir pabėgti, išsibarstyti, nes statybos menas dabar 
grynai buhalterių rankose. Kai tik tu pradėjai lakstyti pas mane 
savo dulkinu sunkvežimiuku ir po valandos skubiai išdardėti, aš 
jaučiau tavyje, mylėjau tavyje vienatvės dvasią, savęs matymą at- 
skirai nuo pasaulio. Jei tu trokšti būti susituokęs su pasauliu, ko- 
kią teisę aš turiu savintis tave? 

Tobis verkia, ir atėjo Linda. Rengsim pikniką prie Madženso 
įlankos. 


Naktis. Mušamųjų ansamblio garsai kelia norą eiti į gatvę. Tai, 
ką parašiau šią popietę, prašau skaityti suvokiant, kad ta painiava 
yra grabinėjimas tiesos link. Aš nebijau ieškoti tiesos apie mudu. 
Su Kenu visada bijojau. Bijojau aptikti tą galutinį mums bendrą 
šaltumą. 

Tau patiktų ta mūsų vieta. Koralinis smėlis ne toks kaip kvarci- 
nis - jis baltas, akytas ir kvėpuoja, jame lieka gilūs ryškūs pėdsa- 
kai. Mano pėdos atrodo didžiulės ir deja, plokščios. Kriauklelės 
mažytės ir įvairios - kūdikių nagučiai, tinkami Kerol. Prisimeni tą 
naktį? Aš taip pavyduliavau Andželai. Prie Madženso įlankos pa- 
unksmę teikia jūrinės vynuogės. Aš jau ruduoju. Linda įkalbėjo 
mane dėvėti bikinį. Tobio krepšį uždengiam moskitų tinkleliu, ir 
per jį jis darosi kaip karamelė. Išmokau vairuoti kairiąja kelio pu- 
se ir pratinuosi prie savo maršrutų. Advokatai siaubingi. Tu nepa- 
kestum tų procedūrų. Tuokiamasi šviesoje, vidurdienį, saulėje va- 
dėjantis šampanui, o skyrybos tvarkomos tamsoje, kur šmižinėja 
vabzdžiai, atokiuose užkaboriuose, pas paniurusius advokatus. Bet 
pagrindinės gatvės gale, kur jau nebepardavinėjami laikraščiai, stovi 
sena kvadratinė liuteronų bažnyčia, kvepianti kedru, su daniškom 
paminklinėm lentom - ten aš sekmadienį nuėjau. Prisirinko apkū- 
nių tamsiaodžių ponių, kurios netgi džiaugsmo giesmes giedojo rau- 


JOHN UPDIKE E POROS 521 


dulingai. Pamokslą sakė jaunas liemeningas baltasis - labai inte- 
lektualiai, ne mano galvai, ir man tai patiko. Negrai žavūs, švel- 
nesni negu Vašingtone, kurių vaikystėje prisibijodavau, be ameri- 
kietiško kietumo ir gėdos. Man netgi žydrieji patinka - jie bent jau 
kažkaip susitvarkė ir nekamuoja uždarę kokios nors moters. Prie- 
plauka pilna įspūdingų jachtų. Linda iškniso vaiko vežimėlį, ir aš 
stumdau Tobį pusę mylios krantine į abi puses. Tėvas man pasa- 
kodavo apie jachtas ir, pasirodo, aš dar atskiriu kečą nuo jolo. 
Gėriuosi rankų darbo takelažu senuose žvejų laiveliuose iš primi- 
tyvesnių salų. Nė trupučio metalo, ir viskas laikosi. Debesys greiti, 
peršviečiami, tarsi gamta jų neplanavo. Kai lyja saulei šviečiant, 
sako, kad velnias muša savo žmoną. 

Kaip tu laikaisi? Ar tebegyveni ten pat? Jeigu sugrįžai pas An- 
dželą, gali jai parodyti, ką parašiau. Galvok apie mane meiliai, be 
baimės. Tavo likimas neprivalo sutapti su manuoju. Aš dar para- 
šysiu, bet nedažnai. Čia irgi yra ką veikti. Linda pristatė mane prie 
rytinės ruošos ir už tai sumažino mokestį. Ėmė man pasakoti apie 
savo meiles. 

Tavo Foksė 


PS. Laris sako, kad žmogus - seksualiausias iš visų gyvūnų ir 
vienintelis numatantis mirtį. Turėčiau iš to sumanyti mįslę. 

PPS. „Dundančiame katine“ mūsų gatvėj pašokau su negrais - 
drąsus dalykas pietietei, paskutinį kartą prie manęs lietėsi seselė 
dantisto kabinete. Jie labai lipšnūs ir įsivaizduoja, kad aš noriu 
pergulėti su jais. Kaip liūdna instinktyviai tikėti, kad tavo kūnas 
kažko vertas. Po keleto savaičių skaistybės aš prisimenu mylėjimą- 
si kaip tokio gilaus liūdesio tyrinėjimą, kad žmonėms reikia dėtis į 
poras, pavieniui neįmanoma. 

PPPS. Atrodo, kad negaliu paleisti šito laiško. Blogas ženklas? 


Džonas Ongas mirė tą pačią dieną, kai Prancūzija pasiūlė su- 
rengti dar vieną konferenciją siekiant atkurti taiką Laose, o ko- 

munistinė Kinija sutiko paskolinti Kenijai penkiolika milijonų do- 
lerių. Pytas nustebo, kad „Boston Globe“ išspausdino tokį ilgą ne- 
krologą: gimė Pchenjane, politinis emigrantas, 1951 m. gavo prie- 
globstį, 1957 m. kartu su Finu atrado elementariąją dalelę, kurios 
gyvavimo trukmė matuojama milijoninėmis sekundės dalimis, fa- 
kulteto pareigų sąrašas, mokslinės draugijos, liko žmona ir trys sū- 
nūs Tarbokse, Masačusetso valstijoje. Privačios laidotuvės. Jokių 
gėlių. Jų draugas. Visą dieną Pytas vaikščiojo pakylėtas, sujaudin- 
tas šio išnykimo, paslėptos Džono didybės, įsivaizduodamas, kaip 
gaudžia telefono linijos tarp porų, kurias jis ir Džonas pažinojo. 
Kogsvelo kampe po trijų rinkosi tas pats ilgaplaukių vaikinų pul- 
kelis, pro sudegusios bažnyčios griaučius matėsi tas pats žydras dan- 
gus, nugramzdintas nepaliesto auksuoto gaidžio. 

Tą pačią savaitę, darbo reikalais bandydamas rasti Jazinskį, 
kuris dabar, regis, nešiojo galvoje visus Galacherio planus ir ke- 
tinimus, Pytas nuvažiavo į vaikino namus - išplėstą rančą Guo- 
bų keteros kelyje - ir garaže pamatė naują Leono golfo krepšį. 
Krito į akis ne tik naujos žvilgančios Hogano lazdos, bet ir tai, 
kad visų kotai buvo įmauti į baltas plastikines tūbas, kurios bu- 
vo paskutinis išrankaus rafinuotumo šūksnis: blyškūs pabūklai, 
lygiagrečiai nutaikyti į viršų. Juodas, su daugeliu kišenių krep- 
šys buvo pažymėtas naujo trisdešimt šešių duobučių Saut Mate- 
rio klubo bilietu - Pytas ten niekada nežaidė. Pytas, žaidžiantis 
su anksčiau įsigytu nelyginių numerių komplektu, papildytu pa- 
drikai susipirktomis metalu kaustytomis lazdomis, kurių skir- 
tingi svoriai ir kotai jam tapo artimi draugai, pripažino turįs nu- 
sileisti jėgai, išreikštai šiuo karjeristo krepšiu, užkeltu ant veži- 
mėlio, kurio ratai buvo su stipinais kaip sportinio automobilio. 
Kai šonines duris atidarė graži Leono Žmona trumpai apkirp- 
tais ir išpurkštais juodais plaukais, jis vėl įžvelgė savo lemtį jos 
aptemptose vyšninėse kelnėse, laisvai kabančioje oparto stiliaus 
palaidinukėje, drąsioje ir iššūkį metančioje šypsenoje, su kuria 
ji sutiko vyro darbdavį ir kurią maldė pernelyg santūrus žvilgs- 

nis ir keistas mąslus liežuvio galiuko lyžtelėjimas, tarsi ji būtų 
dažnai girdėjusi nepalankius vertinimus apie Pytą. Jai už nuga- 
ros (į vidų nepakvietė - dėl jo reputacijos?) riešutmedžio imita- 
cija apmušta ir varinėmis valgių formomis apkabinėta virtuvė 
atrodė kaip jauki galera, plaukianti į šiltesnius vandenis. 
Nepasibaigus gegužei, Galacheris pakvietė Pytą rimtai pasi- 
kalbėti. Matas paklausė, ar, Pyto nuomone, Leonas pasiruošęs 
prižiūrėti statybos darbus, ir Pytas atsakė teigiamai. Matas pa- 
klausė, ar Pytui neatrodo, kad pastaraisiais metais jų tikslai — 
pardavinėjimas ir statyba - ėmė tempti į priešingas puses, ir Py- 
tas atsakė didžiuojąsis, kad pirmieji trys namai Indėnų kalvoje 
buvo taip greitai parduoti. Matas sutiko su tuo, bet prisipažino 
norįs mesti šituos lebedinamus pusiau užsakomuosius namus ir 
imtis didesnių plotų. Jis nusitaikęs į vieną tokį už Leistauno, šva- 
rią žemumą, kuri pelkėta būna tik pavasarį, ir norįs pabandyti 
surenkamuosius namus, o tai, tiesą sakant, būtų Pyto talento 
švaistymas. Jis asmeniškai manąs, kad Pyto stiprybė esanti res- 
tauravimas, o kadangi Tarbokse pilna senų griuvenų, jam patik- 
tų, jeigu Pytas imtųsi savarankiško verslo - pigiai pirktų, sutvar- 
kytų ir brangiai parduotų. Pytas padėkojo už idėją, bet pasakė 
matąs save labiau kaip ginklanešį negu riterį. Matas nesmagiai 
nusijuokė, už nejaukios Pyto apatijos išgirdęs išnyrantį kitą bal- 
są arba kitą savimonę. Partnerystė išyra tada, kai jau būna su- 
irusi. Atsilygindamas už jam priklausančią pusę jų materialiųjų 
aktyvų, tarp kurių buvo keletas kontoros baldų, lengvos įran- 
gos, dailidės įrankių rinkinys ir sunkvežimis, šūsnį įkaitinių raš- 
tų, pagrįstų viltimi, ir firmos vardą, kuris skamba kaip vodevilio 
duetas (čia Matas niekinamai nusijuokė, tarsi jų tandemas visa- 
da tebuvo pokštas), jis pasiūlė Pytui penkis tūkstančius, ir tai, 
tiesą sakant, buvo velniškai dosnu. Pytas, kaip visada, kai susi- 
duria su parengtu sprendimu, pasišiaušė ir paprašė dvidešim- 
ties, bet sulygo septynis. Jis įsivaizdavo apskritai nieko negausiąs, 
nes jam atrodė, kad, praleisdamas savaitgalį su Fokse, neteko 

visų teisių. Maldydamas kaltės jausmą, jis įtikino save, kad Ga- 
lacheris, žinantis jų paketų vertę geriau už jį, būtų išvilbinęs dau- 
giau negu septynis. Jiedu paspaudė vienas kitam rankas. Gala- 
cherio žandikaulis virptelėjo. Jis rimtai, primygtinai pasakė no- 
rįs, kad Pytas suprastų, jog tai neturį nieko bendra su Pyto as- 
meniniais sunkumais, ir kad jiedu su Tere vis dar tikį, jog jis su- 
sitaikysiąs su Andžela. Pytą sujaudino šis apgaulingas užtikrini- 
mas, nes, nors Matas buvo pamėgęs griežtą stilių, jo savivoka 
paprastai neleisdavo jam meluoti. 

Tuo tarpu mieste Bea Gerin gėrėjosi savo įvaikintu kūdikiu, 
kas buvo tamsiaodis. „Mudu su Rodžeriu atlikom rasių integra- 
ciją Tarbokse! - telefonu, vos atgaudama kvapą, Bea sušuko Ke- 
rol. - Žinai, mudu - paskutiniai pasaulio riteriai, tiesiog nebe- 
galėjom ilgiau laukti!“ Bernadeta Ong, vieną rytą pabudusi jau 
našlė, pasijuto taip, lyg visas šonas, ant kurio ji miegojo, būtų 
praplėštas ir Žiojėtų burna per visą jos ūgį, kur bažnyčios balza- 
mas degino kaip druska - ji paklausė Džono noro būti palaido- 
tam be religinių apeigų ir ją vis užliedavo kaltės jausmas, kurio 
svilinimas sumišo su tampančiomis, klausiančiomis jos vaikų ran- 
komis. „Tėtis iškeliavo. Į tokią vietą, kurios mes neįsivaizduo- 
jam. Taip, ten jis galės susikalbėti savo kalba. Taip, Popiežius 
žino, kur jis yra. Susitiksit su juo savo gyvenimo pabaigoj. Taip, 
jis pažins jus, kad ir kokie seni būsit.“ Jam mirštant, ji buvo prie 
lovos. Vieną akimirką jis dar vos kvėpavo - jo burna turėjo žmo- 
gišką pavidalą. Kitą akimirką iš jos teliko juoda skylė - juoda ir 
gili. Šis neaprėpiamas skirtumas nedavė jai ramybės, mišių bliz- 
gesiui teikė holokausto spindesį. Marsija Smitukė patyrė šoką: 
du kartus pakvietusi Rainhartus į pobūvį ir abukart gavusi nei- 
giamą atsakymą, ji apsilankė pas Debę Rainhart - plonalūpę 
Vasaro* absolventę lygutėliais plaukais. Ši jai paaiškino, kad nors 


* Vassar - prestižinis moterų koledžas. 


JOHN UPDIKE E POROS 525 


jai su Alu Haroldas ir Marsija kaip žmonės visai simpatiški, jie- 
du nenorį susidėti su jų draugais, su visa ta - čia jai nedovanoti- 
nai nuslydo nuo liežuvio - „pigia šutve“. Taigi Rainhartai, jau- 
nasis sociologas, išrinktas miestelio moderatoriumi, žaviai, bet 
nedirbtinai bohemiškas vaikų knygų iliustratorius, atsikėlęs iš 
Blykerio gatvės*, naujasis Tarbokso unitorių pastorius ir jų vi- 
sos kaip viena tykios žmonos sudarė apibrėžtą draugiją, kuri siu- 
vosi drabužius, drauge skaitydavo pjeses, seksą laikė savo vieto- 
je, eksperimentavo su LSD ir liberalias idėjas puoselėjo karin- 
giau net už Ireną Zalc. Eplsmitai pasipiktinę praminė juos „Ššei- 
keriais“**. 

Džordžiną Torn ištiko trumpa vizija. Prislėgta Pyto nelaimės, 
to, kad galutinai jį prarado ir kad pati prie viso to prisidėjo, ji 
atsigręžė į savo vaikus ir, orams pagerėjus, savaitgaliais imdavo 
Vitnį, Martą ir Džudę į ilgas nepageidaujamas iškylas į Bostono 
muziejus, gamtos draustinius tolokai nuo jūros ir nepažįstamus 
paplūdimius tolimesnėse pakrantėse. Viename paplūdimyje, jai 
einant su vaikais nuo stovėjimo aikštelės, iki kelių įbridusios į 
ledinį vandenyną poros juokas jai pasirodė lyg ir pažįstamas. Vy- 
riškis buvo senyvas, barzdotas, panašus į ožį, nugeltusiomis gum- 
buotomis kojomis, menkomis europietiško stiliaus glaudėmis, 
plačia, žilais gaurais apaugusia krūtine; jis riaumodamas, aiškiai 
gviešdamasis taškė vandeniu spygaujančią aukštą liekną moterį 
besiplaikstančiais tamsiais plaukais, su bikiniu visai mergaitišką — 
Terę Galacher. Vyriškis tikriausiai buvo jos liutnios mokytojos 
vyras - keramikas. Džordžina nusivedė vaikus tolyn paplūdimiu 
palei uolų priedangą ir apie šį vaizdelį niekam nešnipštelėjo nė 
žodžio — nei Fredžiui, nei Džanet Eplbi, kuri tapo artimiausia 
jos drauge: jai radus Džanet laiškelį Fredžiui, jiedvi daug ką išsi- 
pasakojo viena kitai. 


* Bleccker Street - menininkų ir meno įstaigų gatvė Niujorke. 
** Shakers - XIX a. klestėjusi religinė sekta, kurios nariai gyveno bendruomenėmis. 

Džanet taip pat turėjo savo paslapčių. Vieną šeštadienio po- 
pietę gegužės pabaigoje, važiuodama namo iš Smitukų, prie Vit- 
meno namo ji pastebėjo Keno MG ir impulsyviai sustojo. Apėjo 
vaikų kambario priestatą, kur krovė žiedus Foksės rožės, ir rado 
Keną prie namo fasado deginantį žabus. Nuo užtvindytos pel- 
kės sklindanti šviesa nubalino jo plaukus. Iš pradžių ji pažarstė 
mandagių frazių, bet jis pajuto joje - mat visada ji jam patiko — 
nervingą prislopintą pilnatvę, išmuštą iš pusiausvyros dienos gro- 
žio. Ji pakreipė kalbą prie jo dvasinės būsenos, prie numano- 
mos jo vienatvės ir giliau slypinčios, nepaminėtos gėdos. Ir tada 
ji pasisiūlė — ne tiesiai, bet gana aiškiai - pergulėti su juo dabar 
pat tuščiame name. Pasvarstęs jis taip pat taktiškai ir aiškiai at- 
sisakė. Tai buvo geriausia įmanoma išeitis. „Matai, aš jau nusvi- 
lusi pirštus, manęs nebesužeisi“, - toks buvo jos pasiūlymo pa- 
grindas; o atsisakymą jis suformulavo veikiau sustiprindamas, o 
ne sumenkindamas jos savo vertės sampratą: „Aš manau, mums 
abiem reikia laiko, kad pakeltumėm savigarbą“. Pelkėje buvo 
gervuogių, gudobelių ir alksnių salelė, tokia maža, kad nė lūšne- 
lė ten netilptų, ir jiems žiūrint ten nutūpė į šiaurę migruojančių 
varnėnų debesis - paskutiniams pulko paukščiams dar tupiant, 
vadai pakilo ir nuskrido. Tad jų susitikimas - atgyjant gamtai, 
dūmijant žolei, dūzgiant vabzdžiams ir potvynio vandeniui lie- 
jantis per tiesių kanalų kraštus - buvo pakankamas išsipildymas, 
abiejų laisvės įgyvendinimas. Pirmasis svetimavimo dvelktelėji- 
mas būna laisviausias - paskui formuojasi santuoką mėgdžio- 
jantys suvaržymai. Džanet ir Kenas, atsistoję ant šios pakopos, 
virš didingos žaliuojančios pelkės, tapo tobulesni, pasiruošę gy- 
venti tokioje plintančioje šviesoje. Jų veidai vienas kitam atrodė 
kaip didingi planetų paviršiai - oda ir įtampa, spindulingai trykš- 
tanti iš akių ir lūpų. Ji nudelbė žvilgsnį, vėjas taršė jo lygius plau- 
kus. Jos pasiūlymas jam buvo pamoka, kaip ir jai jo atsisakymas. 
Metų metus jiedu brangino šias minutes, nepaprastai sureikš- 
minę tokį atsargų susitikimą. 

Greitai nuo Pyto draugijos, nuo jo nesėkmės užkrato atsitvė- 
rusios poros vis dėlto jautė nerimą ir sudrausminimą, tarsi jo 
nuopuolis būtų reiškęs paaukojimą. Andžela, būdama laisva, kėlė 
grėsmę kiekvienai santuokai. Kai kurios žmonos kurį laiką iš 
mandagumo dar aplankydavo ją, bet atsimušdavo į jos šaltumą 
ir santūrumą ir grįždavo namo gavusios savo antipatijos pateisi- 
nimą, į pobūvius ją kviesdavo retai. Tiesą sakant, pobūviai be- 
veik liovėsi. Augantys vaikai kėlė vis sudėtingesnius ir daugiau 
laiko atimančius reikalavimus. Gerinai, Tornai, Eplbiai ir Smi- 
tukai dar susirinkdavo, bet gana tykiai — vieną vakarą, kai kadai- 
se Fredis būtų sumanęs smagų kandų psichologinį žodžių žaidi- 
mą, kad „sužmogintų“ juos, jie sustūmė du stalus ir ėmė lošti 
bridžą, tai virto jų įpročiu. Galacheriai, nebeturėdami Hanemų 
ryšio, nuėjo savais keliais - susidėjo su kaimyninių miestelių ne- 
kilnojamojo turto agentais ir piniguočiais ir ėmė jodinėti. Zal- 
cai per Kalėdas visiems atsiųsdavo atvirukus. Jazinskiai persikė- 
lė į seną namą prie vejos ir pasidarė unitoriai. Daktaras Alenas 
išmoko naujausią dalyką - įtaisyti gimdos kilpą. Pastorius Ped- 
rikas džiūgavo dėl užplūdusių piniginių aukų jo bažnyčios atsta- 
tymui ne tik iš kongregacininkų, bet ir iš katalikų, ir ne tik iš 
"Tarbokso, bet ir iš Leistauno bei Materio. Apie gaisrą buvo pla- 
čiai paskelbta. Vienas nacionalinis fondas, kurio direktorius tą 
pirmadienį pusryčiaudamas „Rico“ viešbutyje perskaitė „Bos- 
ton Herald“ straipsnį, pasisiūlė doleris į dolerį pridėti antra tiek, 
kiek bus suaukota privačiai, be to, pranešta, kad paminklo re- 
konstrukcijai gali būti skiriama federacinių lėšų, jeigu bus pai- 
soma tam tikrų istorinių ir estetinių kriterijų. Bet mieste sklinda 
gandas, kad pastatas nebus rekonstruotas, o bus naujas moder- 
nus statinys - parabolinė monolitinė palapinės forma su lūžtan- 
čios bangos viršūne. 

Paaiškėjo, kad senoji bažnyčia ne tik smarkiai išdegė, bet ir 
buvo ydingos konstrukcijos: stebuklas, kad prieš dešimtmetį pa- 
ti nesugriuvo. Kol pastato dar neėmė čiaumoti buldozeriai ir 

ratiniai ekskavatoriai, vienas jaunuolis, apsižergęs plieninį rutu- 
lį, pritaisytą ant didžiulio krano galo, išgelbėjo gaidį. Pasižiūrėti 
šio reginio anksčiau paleido pradinės mokyklos mokinius. Aukš- 
čiau ir aukščiau kilo jaunasis raitelis, kol ėmė žibėti saulėje kaip 
tas auksuotas paukštis, ir jį stebėdamas bedarbis Pytas Hane- 
ma, žinantis, kokių klaidų gali padaryti kranininkai, išsigandęs 
sulaikė kvapą. Kranas rutulį švelniai pakėlė ir pasiekė tą vietą, 
jaunuolis netikėtai lengvai ištraukė nuauksintą siluetą iš ašies 
lizdo, pasidėjo jį ant kelių ir buvo spėriai nuleistas Žemėn, svei- 
kinamas moksleivių šūksnių. Nuo snapo iki uodegos plunksnų 
vėjarodis buvo penkių pėdų ilgio, o jo akies variokas buvo ma- 
žytis. Darbininkui einant per veją įteikti jo Pedrikui ir su juo 
laukiantiems dviem diakonams, vaikai susispietė į eiseną, į šo- 
kantį žybsintį spalvų lauką - jie grūdosi ir strykčiojo, kad geriau 
pamatytų akį, kurią jų tėvai sakė tikrai esant. Jų sumišę šūksniai 
Pytui iš tolo girdėjosi kaip džiugios patyčios. Skliautu išlinku- 
sios vejos žolė skaisčiai vešėjo. Trys sustingę bažnyčios atstovai 
priėmė senąjį simbolį ir absurdiškai pozavo fotografams, visi kar- 
tu suėmę skardos gabalą; vyriškio Pedriko dešinėje buvo plau- 
kuotos ausys, o kairėje stovėjo juvelyras. Juos spiečiumi apsupę 
vaikai čiupinėjo blausų metalą. Dangus virš jų buvo tyras, tik 
perrėžtas dviejų lygiagrečiai praskridusių lėktuvų dryžių. 

Sujaudintas šios džiaugsmo scenos, suprasdamas, kad jo gy- 
venimas tam tikra prasme užsibaigė, Pytas pasigręžė ir suprato 
stovįs ten, kur pirmą kartą pamatė Foksę, sėdančią į automobilį 
po pamaldų, toje vietoje, kur vėliau jiedu susitiko jos motinos 
atvykimo šešėlyje, kai jos aukštas kūnas buvo išpilnėjęs ir ji dė- 
vėjo turbaną, - ir jis apsidžiaugė, kad susituoks su ja, ir išsigan- 
do galįs nesusituokti. 

Gal per griežta? Nusiimčiau, bet ji prismeigta. 

Ji puiki. Išryškina išpuoselėtą tavo veido raudonį. 

Dieve, koks tu pikčiurna. 

Gal ir pikčiurna, bet dievinu tave. Eime į lovą. 

Tai bent palengvėtų. Ar žinai, prieš kiek dienų paskutinį kartą 
mylėjomės? 

Seniai. 

Dabar, nors dar nepraėjo daug metų, miestelis beveik nepri- 
simena Pyto - jo barškančio pikapo, pilno lentgalių, jo rusvų 
plaukų, velvetinės skrybėlės ir krentančio į akis abrikosinio blu- 
zono - to, kuris taip dažnai patenkintas sėdėdavo Kogsvelo vais- 
tinėje pasistatęs kavos puoduką, pieštuko galiukui kyšant iš po 
skrybėlės vidinės juostelės, atsegtam bluzonui atidengus brangų 
kašmyro megztinį, subjaurotą pjuvenų ir drožlių, guviomis aki- 
mis, tarytum išvakarėse per smarkiai trintomis, su susimetusia 
paakio kapšelio kloste, tarsi kūrėjas paskutinę akimirką būtų 
gnybtelėjęs molį. Andželą, dėstančią mergaičių mokykloje Brein- 
tryje*, čia kartais mato šnekančią su Fredžiu ties gatvės kampu 
arba vaikščiojančią paplūdimiu su elegantiškai apsirengusiu, pro- 
tingai šypsančiu žemu vyriškiu - savo tėvu. Liepą ji nuskrido į 
Siudad Chuaresą ir per vieną dieną gavo skyrybas. Pytas su Fok- 
se susituokė rugsėjį. Jos tėvas, pasinaudodamas ryšiais, iš toli- 
mojo San Diego surado jam valdišką darbą - Bostono-Vusterio 
regiono federacinių statybos darbų, daugiausia kareivinių, ins- 
pektoriaus vietą. Pytui patinka oficiali tvarka ir pastovios darbo 
valandos. Hanemos gyvena Leksingtone, kur palengva jiedu buvo 
priimti tarp tokių pat žmonių kaip jie - dar viena pora. 


* Braintree - pietinis Bostono priemiestis. 

Johnas Updike'as (g. 1932) - gyvas pasaulio 
literatūros klasikas, daugelio romanų autorius. 
Lietuviškai iki šiol buvo pasirodę tik du Updike'0 
romanai — „Kentauras“ ir „Tekėk už manęs“. 

Šį autorių kaip romanistą labiausiai išgarsino 
„Triušio“ Angstromo ciklas, pradėtas 1959 m. 
Vienas garsiausių Updike'o romanų „Poros“ 


(1968) iš dalies taip pat priskirtinas 


„Žmogiškosios komedijos“ masto literatūrai — 
čia vaizduojama amerikiečių vidurinioji klasė 
seksualinės revoliucijos užuomazgoje. 
„Dešimt sutuoktinių porų fiktyviame Tarbokso 
miestelyje netoli Bostono sudaro savitą draugų 
ratą, atsidavusį žaidimams, pobūviams, 
mėgavimuisi gyvenimo malonumais, tarp 
jų ir erotiniais. Jų santuokos išoriškai 
nusistovėjusios, vaikai pagimdyti ir paauginti, 
belieka darbas, karjera, kasdienybė ir permainų 
troškimai. Svetimavimas — ryškiausia romano 
tema - sudėtinguose porų santykiuose gali 
pasiekti net ir keitimosi partneriais stadiją ir 
autoriui labiausiai rūpi perteikti su tuo susijusias 
emocines komplikacijas, graužatis, netektis. 
Užsisklendusios savo jaukiose katakombose, 
poros pavertė seksą savo žaisliuku, savo 
saitais, savo trauma, savo terapija, savo viltim, 
savo frustracija, savo kerštu, savo narkotikais, 
savo pagrindine bendravimo forma ir vienintele 
vargana priedanga nuo mirties baimės. 
Kur veda šis kelias? 
Updike'as asmeninius išgyvenimus įpina į 
politinių įvykių foną, pvz., prezidento Johno 
Kennedy nužudymą, ir septintojo dešimtmečio 
Amerika iškyla prieš mus visom spalvom ir 
kvapais. Romane ir gamtos vaizdai, ir asmeninių 
prisiminimų bei įspūdžių srautai, taip pat įvairūs 
sekso pavidalai vaizduojami su dideliu stilistiniu 
subtilumu, kalbos grožiu, psichologizmu, 
skvarbiai atskleidžiant personažų jausmus. 


